
Koncert  paa  Atlanterhavet.  Madame  Melba  og  Ada  Rehan.  Post- 
damperen „St.  Louis".  En  Rekord.  Ankomst  til  New  York.  Reportere. 
Paa  Luftbane  til  Hotellet.  Første  Indtryk. 

Op  ad  Broadway.  Skyskrabere.  Under  Jorden.  Elevatorer.  Skyskra- 
bernes Indretning.  Hvorledes  de  bygges.  Nr.  100  paa  Broadway. 
Paa  en  Skyskrabers  Tinde. 

Fra  Gaden 28 

Uncle  Sam.  Broder  Jonathan.  Yankeer.  Færdslen.  Typer.  Kabel- 
vogne. Paa  Barberstue.  Skopudseren.  En  Champion.  En  Demonstra- 
tion for  01.  New  Yorks  Politimester.  Politiker.  Paa  Saloon.  Drikke- 
varer. Free  Lunch.  Cigarbutiken.  Daglige  Udflugter.  Amerikanernes 
Flothed.  Tre  store  Livsassurancebygninger.  Fifth  Avenue.  En  Mil 
Millionærer.  Pragtfulde  Hoteller.  For  Nygifte.  Luftbaner.  New  Yorks 
Hjerte.  Et  imponerende  Indtryk. 

Yed  Nat 48 

Over  Hudson-Floden.  Et  féagtigt  Skue.  De  store  Færger,  I  Brook- 
lyn. En  stille  By.  Broadway  ved  Nat.  En  Pengekælder.  Foranstalt- 
ninger mod  Indbrud.  Prostitutionen.  En  Taler  paa  Gaden.  Italienerne 
i  New  York.  Logishusene.  Mellem  Stimænd  og  Mordere.  Typer  fra 
det  mørkeste  New  York.  Velgørenhed  om  Natten. 

Wall  Street 59 

Gadens  ringe  Udstrækning.  De  store  Banker.  Amerikas  Konger.  De 
forskellige  Børser.  Amerikansk  og  evropæisk  Børs.  Børsen  og  Folket. 
Børsmændene  og  Pressen.  Verdens  største  Kæltring.  Jay  Gould.  De 
tre  Vanderbilter.  Ejer  af  200  Mill.  Dollars.  Verdens  rigeste  Mand. 
William  Vanderbilts  daglige  Liv.  Den  yngste  Generation.  Millionær- 
døtrene og  de  engelske  Lorder. 

Hos  Edison 75 

Hans  Laboratorium.  Bøger  og  Blade.  Hans  Værkforer.  Mesteren 
selv.   Hans  Søn.  Mange  Opfindelser.   Samtale  med  Mesteren.   Edison 

om  H.  C.  Ørsted.  Edisons  Hustru  og  Bom.  Mesteren  i  sit  Hjem.  Edi- 
son og  Carnot.  En  Røst  fra  Graven. 

Pressen ° ' 

Pressens  relative  ringe  Indflydelse.  Forholdet  mellem  Evropas  og 
Amerikas  Presse.  Interviews.  Reporterne.  Deres  Løn.  Rige  Udgivere. 
Annoncer.  Bladene  og  Politikerne.  Bestikkelse.  Besøg  paa  New  York 
Herald.  Hvorledes  et  Blad  laves.  Redaktionen  ved  Nat.  Besøg  paa 
The  World.  Et  eventjT-ligt  Blad.  Dets  Indhold.  Reporteren  fortæller. 
Miss  Nelly  Bly.  Worlds  Trykkeri. 

Forlystelser 113 

Man  morer  sig  ikke  i  Amerika.  Teatrene.  De  tre  Heroer  Irving, 
Jefferson  og  Booth.  Ada  Rehan.  Mary  Anderson.  En  amerikansk  Fru 
Heiberg.  Scenens  kendte  Navne.  Nat.  C.  Goodwin.  Hvorledes  et 
Stykke  bliver  til.  Touméer.  Det  amerikanske  Teater.  Typiske  Figu- 
rer. Bokserkomedie.  Forbrydere  paa  Scenen.  Varietéer.  Cirkus.  Mel- 
lem Kulisserne.  En  dansk  Sangerinde. 

Varmen  i  New  York.  Et  skyggefuldt  Tilflugtssted.  Parkens  Anlæg. 
Bomenes  Verden.  Kærlighedsstien.  Propert  Selskab.  Amerikanske 
Vogne.  Et  amerikansk  Museum.  Lidt  om  amerikansk  Kunst.  Ameri- 
kansk og  evropæisk  Kunst. 

Washington 1 42 

Første  Indtryk.  Et  Optrin  paa  Gaden.  Unionens  politiske  Centrum. 
Byens  Anlæg.  Amerikas  Versailles.  En  Fremmedforer.  Deputation  fra 
Sydveststateme.  Gennem  Seværdighederne.  Posthuset.  156,000  Post- 
embedsmænd. Urigtigt  adresserede  Breve.  Udenrigsministeriet.  Ame- 
rikanske Embedsmænd.  Finansministeriet.  Embedsmændenes  Travl- 
hed. Krigsministeriet.  Amerikas  Hær.  Officerer.  De  borgerlige  Regi- 
menter. Patentkontoret.  Det  ny  Bibliotek.  Audiens  hos  Præsidenten. 
Mr.  Cleveland  giver  gode  Raad. 

Unionen  og  de  enkelte  Stater.  Hvad  Unionen  er  i  Forhold  til  Sta- 
terne. Staternes  indre  Styrelse.  Forskelligheder  i  Lovgivningen.  Hvor- 
ledes en  amerikansk  Politiker  kommer  frem.  Kapitoliet.  Senatets 
Myndighed.  Repræsentanternes  Hus.  Præsidenten.  Forskellen  paa 
Amerikas  og  Frankrigs  Præsident.  Valg  af  Præsident.  Amerikas 
Præsidenter.  De  berømteste  Navne.  Besøg  i  Senatet.  Knute  Nelson. 
Besøg  i  Repræsentanternes  Hus.  Et  stormende  Møde.  Korruption. 

Fra  New  York  til  Boston.  El  pragtfuldt  Skib.  Paradis  paa  Havet. 
Boston.  Clubbenie.  De  literære  Forhold.  Har  Amerika  en  Literatur. 
Amerikanske  Digtere.  Paavirkningen  fra  Evropa.  Amerikanske  Sym- 
bolister. Gennem  Gaderne.  Et  praktisk  Bibliotek.  Kæmpeforretninger. 
Bostons  F'lygel-Fabrikalion.  Musikken  i  Amerika.  Italiensk  og  tysk 
Paavirkning.  Amerikanske  Komponister  og  Virtuoser.  Besøg  hos  Fru 
Ole  Bull.  1  Longfellows  Hus.  Digterens  Datter.  Besøg  hos  Mark 
Twain.  Ved  Harriet  Beecher  Stowes  Dødsseng. 

Harvard  Universitet.  Studenterne  og  Naturen.  Deres  daglige  Leve- 
maade.  Gymnastik.  Auditorierne.  Forskellen  mellem  amerikanske  og 
evropæiske  Universiteter.  Prof.  Elliots  Udtalelser  om  dette  Sporgs- 
maal.  Universiteternes  Forhold  til  Kirken.  Den  amerikanske  Viden- 
skabelighed. Studenternes  Klubber  og  Blade.  Deres  Sportskampe. 
Amerikas  Fremtid. 

Fra  New  York  til  Pennsylvania.  Det  Engelsk,  man  horer  paa  Rej- 
ser. Taler  Amerikanerne  Engelsk?  Dutch.  Gennem  Kuldalene.  Mine- 
væsnet i  Pennsylvania.  Nogle  Tal.  Jernbanerne.  Industrien.  Hos 
Jernkongen  Carnegie.  En  interessant  Udtalelse.  Gennem  Valserierne. 
18,000  hvide  Slaver.  Hvad  Carnegie  gor  for  sine  Arbejdere.  En  ny 
Race  Millionærer.  Det  sociale  Kaos. 

Niagara 224 

Niagara  i  Maaneskin.  Adgangen  til  Faldet.  Gamle  Nielsen.  Vor 
Landsmand  og  Faldet.  SehTiiorder.  En  Bøffel  i  Faldet.  Blondin  og 
Kapt.  Webb.  Hvem  der  sad  paa  Ryggen  af  Blondin.  Op  under  Faldet. 
En  Roman  i  Niagara.  Forsvunden  i  Faldet.  To  Elskendes  Roman.  Be- 
søg i  Vindenes  Hule.   Et  Syn. 

Til  Chicago 235 

Forskellen  mellem  amerikansk  og  evropæisk  Rejseliv.  Erindringer 
om  Korsørtoget.  Hvad  man  lider  paa  Rejser  i  Evropa.  Det  amerikan- 
ske Luksustræn.  Middag  i  det  rullende  Hotel.  Selskabet.  Amerikanere 
paa  Rejse.  Nat  paa  Toget.  Skibe,  der  sejler  over  Land.  Ankomst  til 
Chicago. 

Vestens  Dronning 247 

Første  Indtryk  af  Chicago.  At  sætte  en  Rekord.  Chicago  og  „hele 
Verden".  Hvorfor  Chicago  er  en  bagtalt  By.  Turister  og  Chicago.  Ga- 
defærdslen. Under  Floden.  Amerikanske  Mirakler.  Gennem  Gaderne. 
Publikum.  Travlheden.  Kæmpevaggoner.  Reklamen.  I  Spejlglas-Re- 
sta\Tation.  Sælsomt  Museum.  To  Skønheder.  Chicagos  Omsætning, 
Jernbaner  og  Handel.  Det  aandelige  Liv.  Alt  undtagen  Poesi. 

Et  Eventrjr 264 

H.  C.  Andersen  i  Amerika.  En  stor  Skole  bærer  hans  Navn.  Gen- 
nem en  amerikansk  Almueskole.  Overlæreren  foreviser.  Børn  og 
Lærerinder.  Eksamination.  Dansk  og  amerikansk  Almueskole.  Det 
smukkeste  Eventyr  i  Chicago. 

Store  Yirhsomlieder 271 

Mellem  Chicagos  Arbejdere.  Hvad  der  aarligt  fabrikeres  i  Chicago. 
Besøg  hos  McCormick.  Den  store  Fabrik  af  Mejemaskiner.  Besøg  paa 

Chicagos  Svineslagteri.  Trommesalen.  Hvor  Studene  henrettes.  Blod- 
bad paa  Svin.  Bodlen.  Besog  hos  Pullman.  Hans  filantropiske  Be- 
stræbelser. Den  store  Pullmans  Strejke.  Evropæiske  og  amerikanske 
Arbejderorganisationer.  Ingen  Socialdemokrater.  Kapital  og  Arbejde. 
Den  sociale  Krig.  Forpostfægtning.  Den  sociale  Revolution. 

Danskernes  Kvarter.  Milwaukee-Skikkelser.  Danske  Eventyrer.  En 
letsindig  Løjtnant.  Besog  hos  Mogens  Sommer.  „Dr"  Lund.  En  Jorde- 
moder Professor.  Dr.  Philadelphiæ.  Hvorledes  Hansen  mistede  Benet. 
Rædselsfulde  Optrin.  Mellem  Ligvogne.  Paa  Oliebjerget.  Duning 
Galehus.  Mellem  Vanvittige.  De  Gales  Bal.  I  Bur.  Chicagos  Lade- 
gaard. Ladegaardslem  i  to  Verdensdele.  Dansk  Aftensmad.  Ogsaa  en 
Beretning  om  Chicagos  Brand.  Stegt  i  et  Ror.  Hos  Kapt.  Larsen. 
En  Nat  mellem  Mordere  og  Skoger.  Det  fineste  offenlige  Hus  i  Ver- 
den. De  Sortes  Bal.  En  Mand  skudt  paa  Gaden. 

Pastcyr  Grundtvig 310 

Søndag  i  Clinton.  Grundtvig  paa  Prædikestolen.  En  Tur  langs  Missis- 
sippi. Grundtvig  fortæller  sit  Liv.  Det  danske  Sprog  i  Amerika. 
Grundtvigs  Fremtidshaab.  Staten  Iowa.  Skandinavernes  Centrum. 
Krig  mod  Drikkeondet.  En  dansk  Sheriff.  Et  Glas  01  med  0\Tig- 
heden. 

Omaha 320 

Fodtur  gennem  Vestens  Hovedstad.  En  Lynchning.  Loafers.  Kunst- 
musæet  i  Omaha.  En  smart  Direktor.  Den  lokale  Politik.  Danskerne 
holder  politisk  Mode.  Svenskerne  smøres  om  Munden.  Politik  og 
Sang.  Ud  ad  Natten. 

Dannebrog 331 

Ankomst  til  Dannebrog.  Rejsende  Farmerkone.  Over  Kongens  Ny- 
torv. „Stjernens"  Redaktør.  I  en  dansk  Farmers  Seng.  Ind  i  Lan- 
det. Smør-Mosen.  Hos  Kong  Niels.  Farmerens  Liv.  Kong  Niels  og 
Rasmus  Mortensen.  Farmernes  private,  huslige  og  økonomiske  For- 
hold. Deres  Redskaber.  Majsdyrkning.  Politik  paa  Landet.  Det  dansk- 
amerikanske Sprog.  Sørens  Eventyr  i  Araerika.  Mellem  Grundtvigi- 
anere. I  Nysted  Kirke.  Hojskolemode.  Bal  i  Forsamlingsbygningen. 
Luftspejling.   Farvel  Dannebrog! 

I  Minertie 359 

Gennem  Wyoming.  En  Bjergstat.  Paa  Højfjældene.  Minebyen 
Rock  Springs.  Vestlige  Skikkelser.  En  dansk  Spillebule.  Spillere. 
En  Dansker,  der  har  glemt  Danmark.  Mellem  Kvinder,  som  har 
Stemmeret.  Kvindelig  Valgklub.  I  ISIinerne.  Livet  3000  Fod  under 
Jordens  Overflade.  Uhyggelige  Scener.  I  den  dybeste  Mine.  En  Sol- 
straale  i  Mørket. 

Det  yderste  Vesten 374 

Fra  Chicago  til  det  stille  Ocean.  Racine  og  Milwaukee.  Bryggernes 
By.  SL  Paul  og  Minneapolis.  Paa  Pacific  Træn.  Blinde  Passagerer. 
Gennem  Minnesota.  De  amerikanske  Jornhaner.  Deres  Udvikling. 
Gennem  Amerikas  Kornkammer.   Dakota.   Hvedeavl  en  gros.  Kæmpe 

Columbus  Monument,  New  York. 


TIL  NEW  YORK 


DER  var  Koncert.  Madame  Melba  havde  sunget,  og  Ada  Rehan 
havde  spillet  sin  Glansscene  som  Ophelia.  I  Pavsen,  der  gik 
forud  for  det  næste  Numer  paa  Programmet,  lod  jeg  BHkket  glide 
rundt  i  Salen. 

Foran  Tribunen  rejste  sig  et  Parket  af  rige  Toiletter,  af 
brusende  Damedragter,  der  som  Bolger  hævede  sig  om  Herrernes 
hvide  Veste.  Det  tindrede  og  blinkede  fra  Juvelerne  i  Frisurer,  fra 
Diamantcolliers,  der  laa  om  hvide  Halse,  fra  ægte  Perler,  Guld- 
brokade, Silkeatlask,  Flojl  og  Fjer.  Skønhed,  Rigdom  og  Ødselhed 
i  Forening  kunde  næppe  skabe  et  mere  henrivende  Billede  end 
det,  der  udfoldede  sig  i  denne  lette  Glassal,  under  Glødelampernes 
Sole,  lys  som  en  smilende  Sommerdag. 


Et  Væld  af  Melbas  forunderlige  Koleratiirer  strømmede  gen- 
nem Salen.  Den  fine  Divaskikkelse  med  det  blege,  udtryksfulde 
Ansigt,  de  store  morke  Øjne  og  det  ravnsorte  Haar  stod  skarpt 
tegnet  paa  den  røde  Flojelsvæg,  der  dannede  Baggrunden  for  Tribu- 
nen. Sangerinden  havde  lige  sunget  Violettas  Arie  i  første  Akt 
af  Traviata,  og  da  Bifaldet  ikke  vilde  standse,  gjorde  hun  en  nervøs, 
bydende  Bevægelse  til  Italieneren,  der  akkompagnerede  hende. 
Saa  sang  hun  da  capo  en  Valsarie  af  Arditi,  og  for  hver  Strofe 
viste  hun  de  smilende  hvide  Tænder  i  den  røde  Mund. 

Programmet  var  udtomt,  og  lydløst  forvandlede  Tjenerne  Salen 
til  en  Balsal.  Et  Strygeorkester  kom  til  Syne  paa  Tribunen,  medens 
Selskabet  langsomt  opløstes,  spredtes  og  tog  Plads  om  Iskølerne, 
der  var  hensatte  paa  Smaaborde  langs  Væggene. 

Forlod  man  Salen,  befandt  man  sig  i  en  rummelig  Forhal  med 
Vægge  af  lyse  Træsorter,  der  fik  Glans  under  de  elektriske  Lam- 
petter. Overalt  saa  man  sit  eget  Billede  i  store  Spejle,  indfattede 
af  levende  Planter,  Palmer,  Lavrbær  og  blomstrende  Oleander. 

Til  venstre  for  denne  Forhal  laa  et  luksuriøst  udstyret  Læsevæ- 
relse med  Bogskabe  langs  Væggene,  og  Flugtstole  strøede  hen  over 
det  tæppebelagte  Gulv.  Hist  og  her  saa  man  paa  sin  Vej  Fød- 
derne af  læsende  Damer,  der  forovrigt  var  skjulte  af  det  store 
amerikanske  Blad,  de  holdt  i  Haanden.  Til  højre  laa  Spillesalen, 
ovei-fyldt  af  Herrer,  som  enten  spillede  eller  filosofisk  fulgte  Spil- 
lets Gang. 

Fra  disse  Sale  aabnede  brede  Glasdøre  Adgang  til  det  Fri,  og 
her  hørtes  det,  saa  snart  man  traadte  ud,  at  fremmede  Lyde  blan- 
dede sig  med  Musiken  og  det  dansende  Selskabs  summende  Sam- 
tale. Nedenfra  lod  det  som  en  dæmpet  Stønnen,  fra  Siderne  som 
en  hurtig  Sitren,  og  langsomt  vaagnede  Forestillingen  om,  at  mæg- 
tige Kræfter  rørte  sig  under  denne  Balsal,  og  at  det  hele  straalende 
Palads  med  voldsom  Hast  førtes  hen  over  det  øde  Ocean. 

Vi  befandt  os  paa  Atlanterhavet,  halvandet  Tusinde  Mile  fra  Ev- 
ropa,  halvandet  Tusinde  Mile  fra  New  Foundland,  og  der  var  fem 

Alle  Mil  i  denne  Bog  er  engelske  Mil. 


Tusinde  Fod  til  Havbunden  under  Kolen  af  ,.St.  Louis"  —  det 
var  Sivibets  Navn.  „St.  Louis"  var  en  nylig  bygget  Oceanflyver,  der 
i  odsel  Pragt  og  Udstyr  overstraalede  alle  endnu  kendte  svømmende 
Paladser.  Damperen  skulde  paa  denne  Rejse  sætte  en  Record.  De 
mægtige  Maskiner  arbejdede  over  Evne.  Med  25000  Hestes  Kraft 
rasede  de  2  Skruer  om  deres  alentykke  Staalaksler  og  drev  Skibet 
fremad  med  en  saadan  Hastighed,  at  favnehoje  Skumstraaler 
rejste  sig  om  Siderne  af  den  skarpe  Bov.  Vi  gjorde  20  Mil  i  Timen, 
og  endnu  fremskyndede  man  Skibets  Fart. 

To  Tusinde  Mennesker  befandt  sig  om  Bord  paa  dette  Skib,  og 
af  disse  to  Tusinde  rejste  omtrent  Halvdelen  paa  Salonj)lads,  og 
behovede  derfor  ikke  at  afbryde  deres  Vaner.  Om  Formiddagen 
troede  man  sig  i  Kursalen  til  et  Badested,  om  Eftermiddagen  paa 
en  Promenade  og  om  Aftenen  i  en  Balsal  med  Overflod  af  Rangs- 
personer, Toiletter,  Kur  og  Flirt.  En  Stump  mondænt  Liv  var  reven 
ud  af  sine  Omgivelser  i  Evropa  og  pulserede  videre  paa  denne 
iiimmelige  Færge,  der  ubekymret  om  Vejr  og  Vind  ilte  fra  Sout- 
hampton til  New  York. 

Et  Selskab,  der  i  saa  udstrakt  Grad  fortsætter  det  vante  Byliv, 
bliver  ikke  meget  overrasket  ved  at  se  den  forste  Fiskerbaad  eller 
ved  at  øjne  Land.  Kun  et  Par  ældre,  strængt  udseende  Herrer,  som 
spankulerer  om  med  deres  Uhr  i  Haanden.  attesterer  med  Til- 
fredshed, at  Damperen  vil  være  inde  65  Minutter  forend  Tiden. 
Om  disse  65  Minutter  var  det  nok,  at  Kampen  stod.  Det  er  en 
Record.  Med  vældige  Stod  i  Dampflojten  udbasunerer  ..St.  Louis" 
sin  Glæde  over  Resultatet,  idet  vi  glider  op  ad  Hudsonfloden  og 
gennem  bølgende  hvide  Taager  ser  de  forste  Omrids  af  New  York. 

Paa  Floden  rundt  om  os  hersker  der  et  Liv.  som  paafaldende 
minder  om  Vognfærdslen  i  en  Gade.  Dampfærger  af  et  besynderligt 
skildpaddeagtigt  Udseende  og  med  fritstaaende  Balancemaskineri 
imellem  Skorstenene  snøfter  rundt  omkring  os,  og  besynderlige 
Passagerfartojer,  der  hgiier  flydende  Napoleonskager,  lober  underligt 
snusende  over  Strømmen,  medens  udadgaaende  Damperes  mægtige 
Omrids   pludselig   træder  frem   af  Taagen   og  igen  forsvinder  med 

foi-færdede  Brøl.  Sejlere  af  alle  mulige  Størrelser,  Fragtbaade, 
Lystfartøjer,  Kolibridampere  og  Robaade  piler  rundt  i  Vandskor- 
pen som  Smaafisk,  der  er  blevet  forskrækkede  ved  den  store  Fisks 
Ankomst.  Allerede  længe  har  „St.  Louis"  været  omsværmet  af  en 
halv  Snes  Slæbedampere,  men  først  eftei-  at  Skipperen  har  udført 
forskellige  vokale  Præstationer,  spændes  2  af  Damperne  for  og 
trækker  i  et  Tov,  medens  fire  andre  skyder  paa  med  deres  Pude- 
bove. Slæbt  og  puffet  af  alle  disse  Smaamyg  nærmer  Havets 
Kæmpe  sig  omsider  Bolværket. 

Fra  Dækket  ser  vi  nu  Byen,  der  utydeligt  træder  ud  af  Taa- 
gen.  Spir  og  Kirkekupler  findes  ikke.  I  deres  Sted  ser  vi  nogle 
mørke  Formationer  der  rager  frem  som  Bjærgkegler  mellem  for- 
revne Klipper.  Det  er  „Skyskiaberne".  Taagen  bølger  hen  over 
dem,  tildækker  og  afslører  dem  og  ruller  hen  ad  et  langt  mørkt 
Legeme,  der  svæver  oppe  over  Floden.  Det  er  Brooklyner  Broen. 
Fra  Dækket  ser  vi  ikke  mere  end  Broens  ene  Ende,  den  der 
hviler  i  New  York.  Den  anden  skjules  af  de  hvide  Taager.  Som 
Broen  rager  frem  deroppe,  ligner  den  en  vældig  Kompasnaal,  der 
peger  mod  Evropa. 

Damperen  er  bugseret  ind  til  Land,  og  medens  den  fortøjes, 
er  der  Lejlighed  til  Studiet  af  en  ophidset  Folkesværm,  der  har 
forsamlet  sig  paa  Broen  og  gør  Spektakel  med  en  Alvor,  som  om 
den  adlod  en  eller  anden  os  ubekendt  hojere  Lov.  Sværmen  bestaar 
af  Toldbetjente,  Jernbaneagenter,  Hotelportiers,  Hyrekuske,  Avis- 
sælgere og  Skopudsere,  der  allesammen  raaber  i  Munden  paa  hver- 
andre og  kæmper  om  en  Plads  nærmest  Skibet.  Mest  ivrige  ere 
nogle  blege  Gentlemen,  de  bærer  smalskyggede  Filthatte  paa  Snur 
og  uldne  Svedeskjorter  under  aabentstaaende  Jakker.  Det  er  Re- 
portere. De  raaber  højt  paa  Madame  Melba,  Ada  Rehan,  Teater- 
direktør Daily  og  et  Par  obskure  amerikanske  Politikere,  som  ingen 
har  lagt  Mæike  til  om  Bord.  De  tamper  løs  paa  Bolværket  med 
deres  Stokke,  og  en  enkelt  af  dem,  der  bærer  Knæbukser,  lange 
gule  Snørestøvler  og  et  Thermometer  paa  sit  Fløjels  Kraveopslag, 
støder  i   en    Fløjte.    Da  han    ved   denne    paafaldende   Opførsel   har 


Ankomsten  til  New  York. 

henledet  Opmærksomheden  paa  sig,  trækker  han  Noticebogen  frem 
og  begynder,  uden  Hensyn  til  Spektaklet,  at  interviewe  en  af  de 
rejsende  Politikere,  som  endnu  befinder  sig  om  Bord.  Det  højrøstede 
Interview,  der  bl.  a.  omhandler  Forholdene  paa  Balkanhalvøen  og 
Prins  Ferdinands  Fremtidsplaner,  føres  videre,  mens  Passagererne 
strømmer  ned  ad  Broerne  og  mens  den  interviewede  Politiker  ind- 
vikler sig  i  Meningsudveksling  med  en  Negeropvarter,  der,  som  det 
synes,  har  væltet  et  Fad  Vand  over  Lovgiverens  høje  Hat. 

Saa  er  vi  fra  Borde  og  befinder  os  i  en  Hal,  hvor  Repor- 
terne som  glubende  Ulve  farer  gennem  Vrimlen  og  gaar  los  paa 
den  første  den  bedste  forskrækkede  Dame,  der  maa  antages  at  være 
Madame  Melba.  Paa  samme  Tid  spredes  en  uhyre  Mængde  Rejse- 
sager over  Gulvet.  Toldbetjentene  staar  paa  Hovedet  i  Koffer- 
terne.  Jernbaneagenterne  opraaber  Navnene  paa  deres  Linier, 
Hoteltjenerne  trækker  af  med  Rejsende,  og  Dragerne  løber  ud  og 
ind  imellem  forvildede  Mennesker,  der  med  opspilede  Øjne  og  for- 
vildede Gebærder  farer  omkring  og  leder  efter  Stokke  og  Paraplyer, 
som  i  denne  Hal  synes  at  kunne  spadsere  alene.  Der  er  en  Raaben 
og  Skrigen,  en  Omvæltning  og  en  Opløsning,  som  om  Verden 
skulde  forgaa  og  en  ny  stige  frem  af  Rejsesagerne  i  den  gamles 
Sted,  og  der  er  følgelig  den  fortræffeligste  Lejlighed,  man  kan 
ønske  sig,  til  at  stikke  Toldbetjenten  en  Dollar  i  Næven,  idet  man  løber 
an  paa,  at  han  i  Distraktion  skal  overse  en  Kasse  med  Cigarer.  Men 
af  denne  Mands  ligefremme  og  frimodige  Holdning  føler  man  sig 
øjeblikkelig  i  den  ny  Verden.  Det  er  ganske  uforeneligt  med  hans 
Værdighed  at  lade,  som  om  han  var  distrait.  Tværtimod.  Han  møn- 
strer Pengesedlen,  glatter  den  og  lægger  den  i  en  aflang  Tegnebog, 
der  synes  lavet  til  det  samme.  Saa  sér  han  frimodigt  op  mod 
Himlen  og  Stjernebanneret  og  siger:  JVell  Gentleman!  Allright! 
Og  Vejen  ligger  aaben  til  New  York. 

Omsider  har  man  da  faaet  sine  Sager  læssede  paa  en  Fragt- 
mand, er  kommet  op  i  en  Luftbane  og  har  faaet  Plads  mellem 
2  Rækker  Amerikanere,  der  er  saa  fordybede  i  Avislæsning,  at  de 
øjensynlig  kun  lod  sig  forstyrre  af  en  meget  alvorlig  Katastrofe.   I 

dette  Selskab  lober  Toget  med  os  hen  over  flade  Huse,  gør  Holdt 
og  lober  videre,  uden  Ryk  og  Stoj,  og  uden  at  de  læsende  Ameri- 
kanere flytter  Øjnene  fra  det  tættrykte  Blad,  der  er  af  Størrelse  som 
en  Borddug.  En  hæsblæsende  Dreng  iler  gennem  Vognen  og  falbyder 
friske  Blade.  Han  har  saa  travlt,  at  han  glemmer  at  række  mig 
en  Tocent  tilbage  paa  min  Femcent.  Men  det  maa  undskyldes  ved 
den  stærke  Søgning  I  Amerikanerne  har  købt  ny  Aviser,  og  uden  at 
de  et  Øjeblik  har  afbrudt  deres  Læsning,  har  de  med  Foragt,  ja 
næsten  med  Væmmelse,  ladet  de  gamle  forsvinde  gennem  Vinduet, 

Saa  synker  jeg  ned  gennem  en  Tragt,  passerer  en  Gade  og 
kommer  ind  paa  et  Hotel,  hvor  en  Mand,  uden  at  besvare  min 
ærbødige  Hilsen,  rækker  mig  et  Messingskilt  og  overlader  mig  til 
en  Neger,  som  river  Messingskiltet  fra  mig,  idet  han  piller  sig 
i  Næsen  og  raaber:  „Denne  Vej!"  Paa  lange  Slingrebén  og  sta- 
dig med  Fingrene  i  Næsen,  skræver  Negeren  ind  gennem  Ho- 
tellets Forsal,  der  i  Størrelse  minder  om  en  Lokomotiv-Remise. 
I  Baggrunden  forsvinder  vi  i  et  Rør  og  hæves  lynsnart  ca.  200  Fod 
i  Vejret.  Saa  ser  jeg  en  Gang,  der  er  saa  bred  som  Frederiks- 
berggade, og  fra  denne  Gang  indlades  jeg  i  en  Ventesal,  som  viser 
sig  at  være  et  Hotelværelse.  Foruden  det  almindelige  Ventesals- 
Møblement  findes  der  en  Seng,  som  kunde  rumme  5  Personer, 
samt  et  besynderligt  udseende  sort  Klaver. 

Jeg  sætter  mig  ved  Klaveret  og  forsøger  at  klare  for  mig  alle 
disse  første  Indtryk  af  New  York,  især  denne  øjeblikkelige  Uro, 
Trangen  til  de  uvilkaarlige  Bevægelser,  til  at  rive  Godtfolk  om  og 
komme  først. 

—  Jeg  sad  ved  Klaveret.  Andre  Tanker  strømmede  ind  over  mig. 
til  jeg  følte  Øjnene  blive  fugtige.  Jeg  saa  et  Tog  af  underHge  gri- 
bende Skikkelser,  der  kom  sejlende  over  Havet. 

De  kom  i  samme  Spor  som  det,  jeg  nys  forlod,  disse  Millioner  af 
Oldinge,  unge  Mænd  og  Kvinder,  Mødre  med  deres  Børn,  Fattige  og 
Ulykkelige,  det  sælsomste  Tog,  der  endnu  nogen  Sinde  er  draget 
over  Jordens  Overflade,  og  i  dette  Tog  fandt  jeg  Halvtrediehimdred- 
tusinde,  der  talte  vort  Sprog,  og  jeg  saa  dem,  de  navnløse  Danske, 

fremmede  og  forskrækkede  i  den  store  Travlhed,  ængstelige  ved 
det  første  Syn  af  dette  Land,  hvor  Stenene  raaber:  Hjælp  Dig 
selv!  Og  jeg  saa  den  pinende  Angst,  der  lagde  sig  i  de  blege  An- 
sigter og  i  Øjnene,  der  atter  vendtes  ud  mod  Havel. 

Jeg  sprang  op!  Klaveret  foran  mig  spillede  en  Vals.  Tangenterne 
fløj  op  og  ned,  og  Pedalerne  bevægede  sig  for  en  usynlig  Fod!  Jeg 
var  bleven  revet  ud  af  mine  Tanker  og  blev  ængstelig  for  denne 
sorte  Tingest.  Nu  snurrede  det  inde  i  den,  og  idet  der  gled  en 
hvid  Plade  frem,  brummede  det  og  sagde  Bum!  Paa  Pladen 
læste  jeg: 

Næste  Niimer  Kl.  6. 

Jeg  vendte  mig  mod  Vinduet  og  opdagede,  at  jeg  boede  i  ti- 
ende Etage.  Paa  Taget  lige  overfor  dampede  et  Lokomotiv  imel- 
lem Skorstenene,  og  hen  over  Torvet  lob  en  Vogn  foruden  Hest. 

Jeg  var  i  Amerika. 


NEW  YORK 


NEW  York  staar  paa  Halvøen  Manhattan,  der  har  en  Længde 
af  13  Mil  og  paa  Midten  en  Bredde  af  omtrent  4  Mil,  Om 
Halvøens  Beliggenhed  orienteres  man  paa  den  vedføjede  Plan.  Til 
venstre  ser  man  Hudsonfloden,  der  adskiller  Manhattan  fra  New 
Jersey,  til  højre  ser  man  Østfloden,  der  danner  Grænsen  mellem 
New  York  og  Brooklyn  og  over  Østfloden  endelig  ser  man  den 
bekendte  gamle  Bro.  I  Aaret  1626  solgte  Indianerne  hele  Halvøen 
til  Hollænderen  Peter  Minnit  for  24  Dollars.  Manhattan  bestod  den- 
gang af  Sten  og  Sump  og  var  omgivet  af  Hudsonflodens  Mudder. 
Nu  bor  der  paa  Halvøen  omtrent  2  Millioner  Mennesker.  I  Brook- 
lyn lever  800,000  og  paa  Hudsonflodens  vestlige  Bred  1200,000,  men 
disse  hører  til  en  anden  Stat.  New  Yorks  og  Brooklyns  Indbygger- 
antal er  altsaa  ca.  3  Millioner.  Byen  er  den  næststørste  i  Verden. 
De  to  Trediedele  af  Amerikas  Ud-  og  Indførsel  foregaar  gennem 
denne  Handelsport  og  ind  gennem  den  drog  i  Løbet  af  en  Menne- 
skealder 10  Millioner  Emigranter.  Hele  Halvøen,  som  Peter  Minuit 
købte  for  24  Dollars,  er  nu  værd  24  Milliarder  Dollars. 

New  York  By  maa  ikke  forveksles  med  New  York  Stat,  der  er 
af  Størrelse  som  England.  Staten  har  5  Millioner  Indbyggere, 
og  disses  Velstand  belyses  bedst  ved  et  Par  Tal.  New  York 
Stat  anvender  aarligt  12  Millioner  Dollars  til  sit  Skolevæsen.    Sta- 

Af  Nemheda  Hensyn  kalder  vi  i  denne  Bog  de  Forenede  Stater  for  Amerika. 

tens  Kirker  har  en  Værdi  af  80  Millioner  Dollars.  I  Sparebankerne 
henstaar  600  Millioner  Dollars,  i  Livsassurancekompagnierne  300 
Millioner  Dollars  og  i  de  nationale  Banker  700  Millioner  Dollars, 
New  York  Staten  har  6000  Mile  Jernbaner,  der  har  kostet  600 
Millioner  Dollars,  og  mellem  Statens  Højstbeskattede  findes  flere 
Millionærer  end  i  nogen  anden  amerikansk  Stat.  Kører  man  den 
smukke  Strækning  mellem  Dobbs  Ferry  og  Tanytown,  passerer 
man  indenfor  en  dansk  Mil  ikke  mindre  end  63  Millionærers  Land- 
sæder, Og  ved  Millionærer  i  Amerika  forstaar  man  Millionær  i 
Dollars,  ja  mere  end  det.  En  amenkansk  Millionær  ejer  ofte  flere 
Millioner,  De  63  Millionærer,  der  tilfældig  boede  her  i  samme 
Nabolag,  ejer  tilsammen  500  Millioner  Dollars. 

Op  gennem  Manhattan  Halvoen  gaar  der  en  bred  Gade,  som 
heddei-  Broadway.  Man  ser  den  tydelig  paa  Kortet.  Ad  den  Gade 
vandrer  den  Fremmede  ind  i  det  største  og  besynderligste  af  mo- 
derne Samfund,  Har  man  til  Hensigt  at  skrive  en  Bog  om  Ame- 
rika, saa  lærer  man  Ydmyghed  ved  at  spadsere  et  Par  Mile  mel- 
lem disse  Husrækker.  En  Beskrivelse  af  Broadway  vilde  fylde  mere 
end  en  Bog,  og  det,  man  da  ikke  havde  faaet  med,  var  intet  min- 
dre end  en  hel  Verdensdel.  Saa  kommer  man  da  hurtigt  til  den 
Erkendelse,  at  en  Bog  om  Amerika  ikke  kan  blive  en  Beskrivelse 
i  almindelig  Forstand,  Man  maa  i  den  tætte  Trængsel,  i  den  strøm- 
mende Færdsel,  i  det  brogede  Virvar  af  Fænomener  finde  et  eller 
andet  Holdepunkt,  hvoifra  BHkket  kan  rettes  ud  over  de  sammen- 
satte Bevægelser,  Gaaderne  og  Modsigelserne,  Vi  begynder  ikke  med 
en  Skildring  af  New  York  Stat,  ikke  heller  af  New  York  By,  ja 
ikke  engang  af  Broadway,  Vi  begynder  med  at  skildre  et  eneste 
Hgegyldigt  Hus,  og  naar  vi  langsomt  er  steget  op  gennem  dets 
20  Etager,  vil  vi  fra  Husets  Tinde  lade  Blikket  dvæle  paa  Uni- 
onens største  og  Verdens  mærkeligste  By, 

De  høje  Huse  paa  Broadway  er  nedsænkede  3 — 4  Etager  under 
Gadens  Plan,  Et  helt  evropæisk  Hus  er  altsaa  skjult  under  Jorden. 
Den  synlige  Del  af  Bygningen  har  en  Højde  fra  20 — 22  Etager.  I 
Chicago  forbyder  nu  en  Lov  at  bvgge  højere  end  130  Fod,   altsaa 


16 

klin  15  Fod  hojere  end  Riindetaarn.  I  New  York  derimod  er  det 
fremdeles  tilladt  at  gaa  saa  hojt,  man  vil,  og  det  er  da  ogsaa  her, 
at  Foiretningshiisene  bærer  det  betegnende  Navn  Skyskrabere.  Disse 
Bygninger  er  lidet  kendte  i  Evropa.  De  er  kun  faa  Aar  gamle, 
men  de  ere  allerede  nnndværlige  i  amerikanske  Byer. 

For  ret  at  forstaa,  hvad  disse  Skyskrabere  betyder  i  det  hurtige 
Forretningsliv,  maa  man  tænke  sig,  at  vi  i  Kjobenhavn,  f.  Eks. 
paa  Østergade,  havde  20  saadanne  Huse,  og  at  man  i  et  af 
dem  vilde  finde  Byens  kendte  Læger,  i  et  andet  alle  større  Sag- 
førere, i  et  tredje  samtlige  Bankinstituter,  Assuranceselskaber  og 
Laanekasser,  i  et  fjerde  og  femte  osv.  Veksellererne,  de  ledende 
Børsmænd.  Grosserere  og  Agenter.  Naar  Østergade  samtidig  ved 
et  Net  af  Luftbaner  var  sat  i  Forbindelse  med  alle  Byens  Dele, 
vilde  det  være  midigt  at  afgøre  en  Mængde  Forretninger  i  en  Fart. 
Der  er  kun  ét  Sted  i  amerikanske  Byer,  hvor  Forretninger  gøres, 
og  til  det  Sted  befordres  man  paa  den  kortest  mulige  Tid.  I  evro- 
pæiske  Byer  af  langt  mindre  Størrelse,  maa  man  fare  om  fra  Øst 
til  Vest.  Det  er  hurtigere  at  gore  Forretninger  i  New  York,  der 
har  3  Millioner  Indbyggere,  end  i  Kjobenhavn,  der  har  400,000. 
Da  del  altsaa  i  Amerika  gælder  om  at  holde  Forretningskvarteret 
inden  for  det  mindst  mulige  Areal,  og  da  Forretningskvartererne 
stadigt  kræver  Udvidelse,  maa  man  udvide  dem  i  Luften.  Denne 
Nødvendighed  har  skabt  den  „amerikanske  Renaissance",  Ele- 
vatorstilen, der  er  en  i  Evropa  ganske  ukendt  Arkitektur.  Hu- 
sene er  Jernkonstruktioner  paa  14 — 18  Etagers  Højde,  ja  i  den 
sidste  Tid  paa  20—22  Etager,  uden  at  noget  tyder  paa,  at  man 
er  naaet  til  Maximum.  New  Yorker  Bladet  Svn's  nye  Hus  vil  faa 
en  Højde  af  32  Etager.  Den  Skyskraber,  hvoraf  man  paa  næste  Side 
ser  et  Billede,  er  Nr.  100  paa  Broadway.  Bygningen  er  20  Etager 
høj,  og  i  arkitektonisk  Henseende  typisk  for  de  amerikanske  Sky- 
skrabere. Den  Mand,  der  paatager  sig  at  bygge  et  saadant  Hus, 
maa  j»aa  engang  være  Kunstner,  Ingeniør,  Elektriker,  Hydrauliker 
og  Hygiejniker.  Desuden  maa  han  være  nøje  inde  i  en  særlig  ame- 
rikansk   Viden,    man    ikke    kender   stort    til    i    Evropa:    Læren    om 

Ventilation,  Grundfladen,  han  skal 
operere  med,  byder  ham  de  storste 
Vanskeligheder.  Han  faar  en  smal 
Facade  og  en  ringe  Dybde,  og  paa 
denne  Grund,  der  selvfølgelig  betales 
med  fabelagtige  Summer,  skal  han 
konstruere  en  Bygning,  der  har  saa 
og  saa  mange  Hundrede  Lokaler, 
alle  efter  forud  givne  Maal.  Det  er 
nu  denne  Mands  Kunst  at  rejse  et 
Hus,  der  ikke  blot  opfylder  samt- 
lige disse  Betingelser,  men  ogsaa  er 
elegant  og  saa  solidt,  at  det  ikke  blæ- 
ses over  Ende  af  den  føiste  Storm. 
Forst  udgraves  den  dybe  Grund, 
og  naar  Bunden  ved  særlige  Sonder 
er  underkastet  en  indgaaende  Prø- 
velse, nedsæn- 
:  kes  en  Cement- 

pille  for  hver 
af  de  4  store 
Hjørnebjælker, 
der  skal    bære 

Huset.  Der- 
næst sammen- 
skrues i  stor 
Hast  Staalske- 
letlet  fra  Grun- 
den op  til  20. 
Etage.  Det  er 
det  saakaldte 
Skeleton,   som 

man  ser  paa  omstaaende  Tegning.  Huset  gør  paa  dette  Stadium  et  mere 
besynderligt  end  solidt  Indtryk,  i  hvert  Fald  naar  det  ses  i  Afstand. 

Rundetaarn. 

Alligevel  sidder  der  i  et  saadant  Skelet  4—5000  Tons  Staal.  Frem- 
gangsmaaden  er  sædvanlig  undei-  Opførelsen  den,  at  Murarbejdet 
fra    neden   af  følger  lige   efter  Jernbygningen,    saa   Staalbjælkerne 


Skelet  til  en  Skvskniher. 


stadig  skyder  et  Par  Etager  op  over  Mniene.  Stilladser  bruges  ikke. 
Murarbejdet  udføres  indvendigt  fra,  og  skønt  Murene  er  meget 
tynde  —  ved  Grunden    inaaler   de   sjældent   niere  end  12  Tommer 

—  forbruges  der  dog  et  uhyre  Kvantum  Terrakotta;  til  det  Hus, 
man  ser  paa  Tegningen  med  Rundetaarn,  er  der  brugt  ialt  20,000 
Tons.  Ved  Opforeisen  af  Skyskrabere  anvendes  ogsaa  en  anden  og 
mere  fantastisk  Fremgangsmaade:  Først  rejses  Skelettet;  dernæst 
bygges  Huset  ovenfra  nedefter.  Jernskelettet  staar  der  jo,  og 
man  kan  lige  saa  godt  begynde  at  fylde  en  Reol  paa  den  overste 
Hylde  som  paa  den  nederste.  Ved  denne  Fremgangsmaade  for- 
bliver de  underste  Etager  uberørte  af  Arbejdet  ovenover,  medens 
de,  naar  Arbejdet  foregaar  fra  neden  opefter,  ødelægges  af  Spildevand 
og  Kalk.  Selvfølgelig  er  det  en  stor  Besynderlighed  at  se  de  øverste 
Etager  svævende  i  Luften  paa  lange  Jernben.  Besynderligt  er  det 
ogsaa,  at  man  saa  godt  som  aldrig  ser  et  levende  Menneske  paa 
en  Skyskraber,  der  er  under  Opførelse.  Jernbjælker  og  Sandsten  er 
afpassede  og  mærkede  med  Numre,  for  de  bringes  hen  til  Byg- 
ningen. Her  hejses  de  ved  Dampkraft  op  gennem  Elevatorbronden. 
Hundreder  af  Murhaandlangere  erstattes  af  en  eneste  Maskinist, 
og  Mursvendene  arbejder  i  Forening  med  Bygningssmeden  og  den 
allestedsnærværende  Ingeniør.  Der  er  noget  i  denne  Arbejdsmaade, 
som  minder  om  Fabriksarbejde.  Overalt  er  Maskiner  i  Virksomhed 
og  Menneskene  træder  kun  supplerende  til,  lydløst,  sikkert  og  be- 
hændigt, som  om  de  arbejdede  paa  Menneskealdres  Erfaring.  Man 
lærer  hurtigt  i  Amerika.  Det  er  kim  o  Aar  siden,  den  første  Sky- 
skraber blev  bygget  i  New  York. 

Ser  man  paa  Billederne  i  Teksten,  vil  man  bemærke,  at  Arkitek- 
terne overalt  har  anvendt  megen  Anstrengelse  paa  at  meddele 
Skyskraberne  en  Arkitektur,  som  kunde  skjule  Husenes  Længde. 
Der  er  ruttet  med  Friser,  Karnapper,  Altaner  og  Udbygninger 
for  at  undgaa  den  lige  opadløbende  Linie,  alt  i  Kraft  af  den 
almindelige  Erfaring,  at  en  Person  med  lange  Ben  bor  gaa 
med  tærnede  og  ikke  med  stribede  Permissioner.  Som  man  ser,  er 
det  i  de  fleste  Tilfælde  lykkedes  at  undgaa  det  kaserneagtige  og 
det,  der  i  Skyskraberens  Fagade  minder  om  et  Dambrædt.  De  lod- 
rette Linier  brydes  saa  vidt  muligt,  og  helst  gør  man  Husets 
Hjørner    runde    eller    anbringer   Karnapper    paa    de    skarpe    Vink- 

ler.  Til  Trods  for  alle  disse  Aiistieiigelser  er  Skyskraberne  dog 
for  hoje.  Et  22  Etages  Hus  er  omtrent  8  Gange  saa  hojt  soin 
Rnndetaarn,  og  man  staar  lui  i  Begreb  med  at  bygge  det  for- 
ste   Hus   paa   32  Etager.    Med    den   tiltagende   Hojde   ytrer  sig   en 


<''  + 


The  Syndicales  Bygning. 

tiltagende  Tilbøjeliglied  til  at  benytte  lettere  Materialier.  Hvor 
der  lor  anvendtes  svært  Jern  og  Sten,  anvendes  nu  Staal  og  Terra- 
kotta. Endelig  vil  man  forsøge  at  bygge  Skyskraberne  af  Aluminium. 
Det  vil   ikke   gore   nogen  Forandring  i  Husenes  Ydre,   thi   allerede 

iiu  emaljeier  man  de  vældige  Fa(;ader,  eller  disse  overtrækkes  med 
Glassui-,  saa  hele  Huset  gor  Indtryk  af  at  være  bygget  op  af 
Glas. 

Vil   mail   bese  en  Skyskraber,   maa  man  forst  stige  8—4  Etager 

ned  i  Jorden.  I  den  nederste  Etage  ligger  de  mægtige  Varme-  og 
Ventilations-Apparater,  samt  Dampmaskinen,  der  trækker  Elektri- 
citetsfrembringeren.  Disse  Etager,  der  er  bredere  end  Huset  og 
sædvanlig   strækker   sig   ind    under   Gaden,    er   udstyrede   med   den 


samme  Pragt  som  Husets  øvrige  Etager.  Gulvene  er  af  Marmor, 
Væggene  gennembrudte  af  skinnende  Metalsojler  og  alle  Rum  op- 
lyste af  elektriske  Glasfiiser,   der  omgiver  Gange  og  Værelser  med 

lysende  Borter.  De  arbejdende 
Maskiner,  Kedlerne  og  de  andre 
mekaniske  Indretninger  henleder 
mere  Tanken  paa  en  transatlantisk 
Dampers  Maskinrum  end  paa  Kæl- 
deretagen i  et  Hus. 

Fra  disse  underjordiske  Etager 
stigel'  man  op  i  Husets  Stue- 
etage, der  sædvanlig  kun  er  et 
Par  Trin  hævet  over  Jordsmonnet. 
For  paa  rette  Maade  at  markere 
Indgangen  i  en  saa  stor  Fac^ade 
udkrævedes  der  egentlig  en  Por- 
tal, som  —  saafremt  de  passende 
Proportioner  skulde  bibeholdes  — 
vilde  spærre  hele  Gaden.  Da  dette 
ikke  lader  sig  gore,  har  de  ame- 
rikanske Arkitekter  ofte  falset 
Porten  ind  i  Huset,  og  denne 
grotteagtige  Indfalsning  erstatter 
nogenlunde  en  Portal.  Dørene,  som 
fører  ind  til  Foihallen,  er  næ- 
sten altid  et  Kunststykke  af  Sme- 
dearbejde, og  selve  Forhallen  er 
rigt  og  overdaadigt  udstyret  med 
Marmorgulv  og  Marmorvægge, 
hvori  de  foigyldte  Indlægninger,  ogsaa  om  Dagen,  straaler  i  elek- 
trisk Lys.  Stuen  anvendes  til  Butiker.  Den  øvrige  Bygning  udlejes 
til  Kontorer.  I  et  lille  Glasrum,  der  er  anbragt  i  Marmorhallen, 
sidder  Husets  Inspektor  og  giver  hurtige  Svar  paa  alle  mu- 
lige   Spørgsmaal.     Ved    Siden    af   hænger   der   en    Tavle,    hvorpaa 

man  ser  Beboernes  Navne.  Ved  at  gennemløbe  disse  finder  man 
bl.  a.,  at  Huset  foruden  Inspektoren  har  en  Overingeniør,  Maskin- 
mester, Assistenter,  Elektrikere  og 
Fyrbødere,  ialt  20—30  Mand,  som 
er  sysselsatte  i  de  underjordiske 
Etager. 

Og  det  faste  Personale  er  endnu 
større  i  dette  besynderlige  Hus. 
I  Baggrunden  af  den  brede  Hal 
staar  der  en  guldgalloneret  Em- 
bedsmand, som  vogter  paa  en  halv 
Snes  Thermometre.  Denne  Mand 
er  Elevatoringenioren.  Thermo- 
metrene,  som  hænger  foran  ham, 
er  forsynede  med  røde  Væsker, 
der  hastigt  stiger  op  og  ned  og 
derved  angiver,  hvor  Elevatoren 
i  Øjeblikket  befinder  sig,   om  den  P'^«'"  ^^  Broadway. 

er  under  Opgaaende  eller  Nedgaaende.  Da  der  i  ethvert  større 
Hus  Side  om  Side  arbejder  6 — 10  Elevatorer,  holder  man  sig  selv- 
følgelig til  den  Dør,  hvor  den  rode  Væske  nærmer  sig  mod  Nul- 
punktet. Ventetiden  er  aldrig  lang.  Man  horer  en  Susen,  ser  gennem 

Jerngitret  et  Glasskab,  der,  fuldt  af  Menne- 
sker, synker  ned  i  Lyset.  Dørene  slaas  op, 
og  de  Indespærrede  strømmer  ud  og  over- 
lader deres  Plads  til  Andre,  som  et  Sekund 
efter  suser  op  i  Luften.  Skal  man  helt  op, 
benytter  man  Ekspreselevatoren,  der  gaar 
direkte  til  de  øverste  Etager.  Hastigheden, 
hvormed  den  hæver  sig.  er  600  Fod  i 
Minuttet. 

Den  ældste  kendte  Elevator  i  Amerika 
er  kun  40  Aar  gammel.  Den  virkede  som 
en  Møtrik  paa  en  Skrue,  og  selve  Elevator- 


Elevator-Kupé. 

kassen  var  af  Tiæ.  Endnu  findes  i  gamle  amerikanske  Hnse  de  for- 
ældede Mahognikasser,  men  i  Skyskraberne  har  de  aldrig  været  an- 
vendte. En  Skyskraber  bestaar  udelukkende  af  Staal  og  Jern,  Sten 
og  Glas.  Saafremt  der  fandtes  Træ  i  Gulv  og  Lofter,  Trapper  og  Skil- 
lerum, vilde  Opholdet  i  de  øverste  Etager  være  livsfarligt,  idet  Træk- 
ken øjeblikkelig  i  Ildebrandstilfælde  vilde  forplante  Ilden  gennem 
Elevatorbronden.  Denne  Brønd,  der  er  anbragt  midt  i  Huset  og 
bunder  i  den  dybe  Kælder,  er  foroven  dækket  af  et  Glasloft,  som 
er  en  Del  af  Husets  Tag.  I  Brønden  lober  Elevatorerne.  Op- 
rindelig hævede  man  dem  ved  Damp,  senere  ved  Vand,  nu  anvendes 
sædvanlig  Elektricitet.  Princippet  for  Bevægelsen  er  meget  simpelt. 
Elevatoren  er  en  elegant  Kupé,  der  hænger  i  et  Jernlov;  ved  at 
forkorte  og  forlænge  dette,  hæver  og  sænker  man  Kupéen.  Denne 
er  elektrisk  oplyst  og  kan  inmme  en  Snes  Mennesker.  Saavel 
Kupéen  som  Indgangene  fra  Korridorerne  er  stærkt  forgyldt  Kunst-  . 
smedearbejde;  indvendigt  er  Kupéen  udstyret  med  Spejle  og  mage- 
lige Sofaer.  Brister  Jerntovet,  falder  Elevatoren  ikke  ned.  Den  er  ikke 
blot  kontraballanceret.  Den  er  tillige  forsynet  med  et  Par  Vinger,  som 
i  Tilfælde  af  en  Ulykke  avtomatisk  griber  fat  i  Brøndens  Sider. 
Til  yderhgere  Sikkerhed  er  Elevatorrøret  i  Bunden  saa  nøje  af- 
passet efter  den  faldende  Kupé,  at  denne  under  et  Fald  vilde 
frembi'inge  en  Luftpude,  som  tog  al"  for  Stødet.  Saa  mesterligt 
forfærdiges  nu  Elevatorerne,  at  de  falder  ned  Ira  lyvende  Etage, 
uden  al  el  Æg,  der  henlægges  i  dem,  gaar  i  Stykker.  De  fleste 
Hus('jei(!  forsikrer  deres  Elevatorer  i  Selskaber,  som  bærer  Ansvaret 
før,  al  Apparatet  er  i  Oiden.  Ved  Opslag  i  Kupéen  ser  man,  naar 
del  sidste  Eftersyn  har  rundet  Sled.  I)ei-  forekommer  yderst  sjaM- 
denl.  Ulykkestilfælde,  øg  saadainie  skyldes  næsten  allid  Kondid<- 
lørens  Uforsigtighed .  Benyttelsen  af  Elevatoicn  er  uhyre.  I  en 
eneste  Skyskraber  i  New  York  beførdr(\s  dagligt  ea.  1(1(1,000  Menne- 
sker, del  vil  sige  en  Fjerdedel  af  Kjøbenhavns  Indbyggeranlal.  Selv- 
lølgeligl  findes  der  øgsaa  Trapper  i  en  saadan  Bygning,  men  de 
ry  baadf  uKukc.    smalle  og  slejlr.    og   de    IxMiytles  ikke.    Amciika- 

neme  gaar  i  Elevatoren,   selv   om   de  kun  skal  én  Etage  op  eller 
ned  i  samme  Hus. 

Alle  Skyskrabere  ligger  i  Forretningskvarteret  og  i  de  Butiks- 
gader,  der  kan  komme  ind  under  Betegnelsen  „Strøget".  Lejen  er 
derfor  temmelig  ens  i  samme  By.  For  en  Stuebutik  med  ét  Vindue 
til  Gaden  betales  i  New  York  100  Dollars  om  Dagen,  for  et  Rum 
i  de  øvre  Etager  60  Dol- 
lars om  Maaneden.  Sæd- 
vanlig gælder  det,  at  Rum- 
mene bliver  dyrere  opefter. 
Der  er  altid  Rift  om  de 
øverste  Etager,  og  i  Hotel- 
lerne beregnes  Væi'elserne 
paa  femtende  Sal  med  en 
halv  Dollars  mere  end  i 
Beletagen.  Med  den  storre 
Hojde  følger  mere  Ro  og 
bedre  Luft,  Hotellerne  har 
deres  Kokken  anbragt  paa 
Taget,  hvad  der  medfører 
det  Gode,  at  Gæsterne  ikke 
mærker  Madlugten.  Paa 
andre    Skyskraberes    Tage 


er  der  anlagt  Sommerhaver, 
hvor  der  om  Aftenen  musi- 
ceres,    medens     Publikum 

drikker  Øl  og  nyder  Udsigten.  I  Chicago  er  Skyskrabernes  Værdi 
bleven  forringet  siden  Vedtagelsen  af  Loven  om  de  130  Fod.  Det 
er  jo  som  sagt  de  øvei-ste  fire  fem  Etager,  der  betaler  sig,  ikke 
blot  fordi  de  indbringer  større  Leje,  men  ogsaa  fordi  de  er  bil- 
ligere at  bygge.  At  Loven  gennemfortes,  var  af  Hensyn  til  Gaderne 
i  Chicago,  der  efterhaanden  forvandledes  til  smalle  Klipperevner. 
Desuden  frygtede  man  for  Lufttrækket,  der  ogsaa  mellem  de  høje 
Huse  i  New  York  kan  være  af  en  forbavsende  Voldsomhed. 

3 


Gerljens  BvgniDsr. 


26 

I  disse  Bygninger  findes  ingen  Beboelseslejligheder.  Det  store 
Hus  staar  tomt  om  Natten,  selvfølgelig  dog  under  en  passende 
Bevogtning.  Om  Morgenen  fyldes  det,  og  hen  mod  Middag,  naar 
alle  Elevatorerne  er  i  Bevægelse,  frembyder  det  Billedet  af  en 
menneskelig  Myretue,  hvortil  der  næppe  findes  Sidestykke  noget 
Steds  i  Verden.  Større  Forretningsmænd  lejer  hele  Etager,  medens 
Læger  og  Sagførere  nøjes  med  et  enkelt  Værelse,  ja  ret  hyppigt 
udnytter  ét  i  Fællesskab.  Dette  lader  sig  gøre,  naar  t.  Eks.  Lejerne 
er  Læger  med  Konsultation  paa  forskellige  Tider.  I  saa  Fald  sættes 
blot  en  ny  Plade  paa  den  fælles  Dør.  Ved  Middagstid  kan  et  eneste 
Hus  af  denne  Type  rumme  over  5000  Mennesker,  altsaa  hele  Næst- 
veds Indbyggerantal.  Laa  der  40  saadanne  Skyskrabere  paa  hver 
Side  af  Østergade  —  hvad  Gud  forbyde!  —  vilde  denne  ene  Gade 
kunne  sluge  hele  Kjøbenhavns  Befolkning.  Deraf  følger,  at  naar 
Skyskraberne  næsten  samtidigt  tømmes,  bliver  Gaderne  ufremkom- 
melige, selv  i  en  By  hvor  Kommunikationsmidlerne  er  saa  udviklede 
som  i  New  York.  Broadway  befærdes  hele  Dagen  af  2  uafbrudte 
Rækker  Kabelvogne,  og  i  de  nærmeste  Gader,  der  ligger  parallelt  med 
Broadway,  løber  2  dobbeltsporede  Luftbaner,  og  undei-  dem  findes  2 
elektriske  Sporvognslinier.  Men  selv  en  saa  enestaaende  Kom- 
munikation har  vist  sig  at  være  utilstrækkelig  til  Befordringen  af 
den  Menneskemængde,  der  paa  en  Gang  skal  transporteres  til  og  fra 
Forretningskvarteret.  Man  har  derfor  paabegyndt  Anlæget  af  en 
Tunnelbane  under  Broadway,  og  samtidigt  har  man  foreslaaet  at 
bygge  Luftfortove  langs  med  Husene,  en  Snes  Alen  over  Gadens 
Plan.  Menneskestrømmen  vil  altsaa  kunne  ghde  over  og  under 
hinanden  i  3  Etager. 

Det  er  et  Skue,  man  aldiig  forglemmer,  naar  man  en  Aften 
staar  paa  Tinden  af  et  Hus,  som  f.  Eks.  Nr.  100  paa  Broadway, 
og  herfra  skuer  ud  over  det  Plan,  som  findes  foran  i  Kapitlet. 
Omslynget  af  Hudson-  og  Østfloden  træder  Halvøen  frem  som 
en  vældig  dampende  Tunge.  Der  er  for  et  Kunstneroje  kun 
liden  Skønhed  i  dette  Billede  med  de  store  Skorstene,  de  uforme- 
lige   Bygningslegemer    og    underlige    Jernkonstruktioner    og    Sten- 

masser.  Overalt  afspejles  vældige  Kræfter,  som  endnu  ikke  har 
fundet  deres  endelige  Leje.  Det  er  ikke  Adelsmænd  og  ikke  Kunst- 
mæcener, der  bygger  disse  Huse.  Det  er  Købmænd.  Folk,  som 
arbejder,  har  til  praktisk  Brug  opført  Paladserne  paa  Broadway. 
De  er  mindre  skønne  end  Paladserne  i  Venedig  og  Firenze,  men 
dog  ingenlunde  blottede  for  Skønhed.  Der  er  i  denne  Arkitektur 
en  ungdommelig  Kraft,  en  fantasifuld  Dristighed,  som  hos  den 
Fremmede  vækker  Anelsen  om  et  ungt  Folks  Fremtid.  Her  bor 
de  stærke  Yillier,  her  undfanges  de  store  Planer.  Om  Aftenen, 
naar  Lysene  tændes  og  som  Ildfunker  spredes  op  gennem  de  lange 
Vinduesrækker,  er  det,  som  om  de  øverste  Lys  blandede  sig  med 
Stjernerne.  Og  naar  Morgenens  første  Solstraaler  skinner  over 
Byen,  synes  det,  som  om  Skyskrabernes  Fagader  med  de  bhn- 
kende  Vinduer  stod  og  smilte  ad  Evropa. 


3* 


FRA  GADEN 

AN  bliver  skuffet,  saafremt  man  i  Gadens  Vrimmel  straks  ven- 
ter at  se  en  fremtrædende  amerikansk  Type,  en  Unde  Sam, 
en  Broder  Jonathan,  en  Yankee,  eller  hvad  Navn  man  ellers  har 
for  Amerikaneren.  Stærkt  udprægede  nationale  Typer,  som  paa 
Trafalgar  Square  i  London  og  Boulevard  des  Capncines  i  Paris, 
maa  man  ikke  vente  sig  paa  Broadway,  Der  er  egentlig  kun  2 
Skikkelser,  som  tiltrækker  sig  Opmærksomheden:  Pengematadoren 
med  den  grove  Legemsbygning,  den  tykke  Hals  og  med  Øjne, 
der  fra  et  graat  forstenet  Ansigt  stirrer  ud  mod  et  eller  andet 
fjernt  Maal.  Og  i  Modsætning  til  ham:  Den  unge  Amerikaner, 
der  i  Bevægelse  og  Holdning  røber,  at  han  er  opdragen  i  Rig- 
dom, at  han  har  faaet  sin  Udvikling  paa  Sportspladsen,  og  at 
han  er  sig  bevidst  paa  engang  at  være  Son  af  en  Millionær  og  af 
en  Republik.  Det  er  Pengematadoien,  der  har  skabt  dette  Nybyg- 
gerland.   Det  er  de  unge  Amerikanere,    der  vil  sikre  det  en  forste 

Navnet  Unde  Sam  benyttes  mere  om  Regeringen  end  om  Folket  Det  skriver  sig  frji  lSl-2, 
(la  Samuel  AVil.son  forestod  Tilforslen  af  Proviant  til  Hæren.  Bogstaverne  U.  S.  (United 
States),  der  fandtes  malet  paa  Fou.stagerne,  blev  af  Soldaterne  læst  som  Unele  Sam.  Der  mentes 
hermed,  nt  Onkel  Samuel  havde  mere  Profit  af  Provianten  end  Soldaterne.  Uncle  Sam  afbildes 
.som  en  boj  smidig  Mand  med  smukt  Yankee-Ansigt  og  lange  ^^'hi^kers.  Han  er  sædvanlig  klædt 
i  de  nationale  Farver  og  bærer  boj  graa  Hat.  Navnet  Broder  Jonathan  bar  en  ædlere  Klang. 
Det  skriver  sig  fra  Giivernor  .Jonathan  Trumbull  i  Connecticut  og  blev  gængs,  da  General 
Washington  i  kritiske  Øjeblikke  plejede  at  sige:  „Lad  os  raadsporge  Bi-oder  .Jonathan".  Endelig 
anvendes  Navnet  Yankees  paa  Amerikanerne  fra  de  osllige  .Stater.  Yankee  er  et  Ord,  der  rimelig- 
vis stammer  fra,  at  Indianerne  plejede  at  sige  Yengees  for  „Englisb".  I  Evropa  bruges  denne 
Betegnelse  om  alle  Amerikanere. 

Plads  i  fashionable  Kredse.  De  unge  Amerikanere  er  en  Race 
Mænd,  der  maaske  bliver  Fremtidens  Kavalerer.  Alt  hos  dem 
vækker   Sympati,    deres   naturlige,    ligefremme   Væsen,    deres   lidt 


Parti  af  Broadwav. 


naive  Livslyst  og  frem  for  alt  deres  alsidige  Interesser.  Maaske 
taler  de  hellere  om  Politik  end  om  Literatur;  til  Gengæld  er  de 
mere  interesserede  i  Kapsejlads  end  i  Danserinder.  Men  om  Ameri- 

kas  Ungdom  et  andet  Sted  i  denne  Bog.  Her  har  vi  kun  til  Hen- 
sigt at  spadsere  gennem  Gaderne  og  se  paa  Livets  Smaating. 

Det  første,  der  imponerer  den  Fremmede,  er  selvfølgelig  Færdslen. 
Man  er  ikke  kommen  ned  paa  Gaden,  førend  man  har  Foleisen  af 
at  befinde  sig  imellem  Mennesker,  der  allesammen  sætter  en  Record. 
Og  naar  man  ikke  selv  har  det  mindste  at  bestille,  føler  man  sig 
underligt  tilovers.  Man  spejder  forgæves  efter  et  Menneske,  der 
gaar  og  driver,  men  det  Menneske  findes  ikke.  I  Trængslen  ser 
man  mange  velklædte  Folk,  mange  flere  end  man  havde  ventet, 
men  de  løber  allesammen.  Den  Type,  der  er  saa  almindelig  i  de 
evropæiske  Byer,  Lapsetypen,  findes  ikke  i  Amerika.  Ligeledes 
søger  man  forgæves  efter  elegante  Damer,  saadanne,  der  spadserer 
for  at  vise  deres  Toiletter.  Til  dem  er  der  aabenbart  ikke  Plads 
paa  Broadway.  Heller  ikke  synes  der  at  være  Plads  til  Ekvipager 
og  Lystvogne  i  Gadens  Færdsel.  Det  er  Last-  og  Fragtvogne,  der 
giver  det  amerikanske  Gadeliv  dets  ejendommelige  robuste  og 
egentlig  frastødende  Karakter.  Man  vader  om  i  Arbejde.  Alle  An- 
sigter sveder.  I  enhver  Muskel  ser  man  Overanspændelse,  i  enhver 
Mine  Højtiyk.  Man  har  hurtig  Følelsen  af,  at  alle  disse  Mennesker 
skal  dø  pludseligt,  og  at  det  er  Angsten  for  ikke  at  blive  rigtig 
færdig,  som  paa  en  Gang  fremskynder  deres  Bevægelser  og  præger 
dem  med  Gravens  Alvor.  Folk  spadserer  ikke,  taler  ikke  sammen 
og  ler  ikke  ad  hinandens  vittige  Bemærkninger.  De  galoperer,  hilser 
med  en  nervøs  Bevægelse,  uden  at  blotte  Hovedet  og  uden  at  be- 
væge Læberne,  bare  afsted,  op  i  en  Skyskraber,  ind  i  et  Tog,  til 
San  Francisco,  til  Evropa  eller  til  deres  Hjem,  hvor  de,  og  det 
være  sagt  til  deres  Undskyldning,  pludselig  faar  et  andet  Væsen. 
Men  paa  Gaderne  kan  man  galopere  afsted  en  hel  Dag,  uden  at 
man  kan  galopere  sig  til  et  Smil. 

Det  er  altid  det  samme  Syn,  man  ser  paa  amerikanske  Gader: 
Mennesketrængsel  og  Lastvogne  mellem  hoje  Husfa(jader.  Bntiks- 
vindnerne  frister  ikke  de  Forbigaaende  ved  Udstillinger.  Selv  om  der 
fandtes  .saadanne,  vilde  Amerikanerne  dog  ikke  standse  for  at  se 
paa  dem.    Ikke   heller  er  der  Restavrationer  med  Borde   og  Stole 

foran  Vinduerne.  De  vilde  straks  blive  væltede.  For  den  Fremmede 
er  disse  Mangler  store  Savn.  Hvad  man  er  gladere  ved  at  undvære 
er  de  evropæiske  Tiggere.  Amerikanerne  har  ikke  Tid  til  at  give 
Almisse  paa  Gaden,  og  da  Tiggerne  under  disse  Omstændig- 
heder vilde  do  af  Sult.  har  de  søgt  sig  en  mere  indbringende  Be- 
skæftigelse. 

Fortovene  er  brede  og  belagte  med  store  firkantede  Fliser,  hvoraf 
de  fleste  dog  er  bevægelige  og  kan  aabne  Adgang  til  Husenes 
underjordiske  Etager.  Tilstrømningen  til  Skyskraberne  er  saa  vold- 
som, at  Kul  og  lignende  Artikler  ikke  transporteres  gennem 
de  almindelige  Indgange,  men  maa  sænkes  gennem  Jorden.  Hvert 
Øjeblik  bemærker  man  en  Fragtvogn,  der  gør  Holdt  og  tømmes 
gennem  en  af  Fliserne.  Kigger  man  derned,  ser  man  elektrisk  op- 
lyste Rum  med  Elevatorer  og  Maskiner,  allesammen  i  Bevægelse. 
Naar  man  nu  derfra  lader  Blikket  ghde  op  ad  de  22  Etager  med 
Hundreder  af  Vinduer  (uden  Urtepotter  og  Kanariefugle!)  —  saa 
føler  man  sig  midt  i  Broadways  Romantik. 

Op  og  ned  ad  Gaden  løber  der  tæt  efter  hinanden  2  Rader 
Kabelvogne,  det  vil  sige  Sporvogne,  som  trækkes  af  underjordiske 
Kabler,  og  altsaa  ikke  er  forspændte  med  Heste.  Fra  disse  Vogne 
advares  man  ved  en  voldsom  Klokkeringning,  men  da  man  fra 
Morgen  til  Aften  horer  denne  Ringning  og  hører  den  paa  alle 
Hjørner  og  Kanter,  saa  er  den  af  ingen  anden  Virkning,  end  at 
alle  Haande  Lemlæstelser  nu  foregaar  til  fuld  Musik,  hvor  de  ellers 
vilde  være  foregaaede  i  Stilhed.  Det  er  navnlig  paa  de  Steder,  hvor 
Folk  nødtvungent  skal  over  Gaden,  at  Kabelvognene  er  livsfarhge, 
men  paa  saadanne  Steder  staar  der  sædvanlig  en  kæmpestor  irsk 
Betjent,  som  med  visse  Mellemrum  skaffer  Plads.  Hos  denne  Be- 
tjent, der  er  iført  en  blaafarvet  Uniform  og  paa  Hovedet  bærer  en 
bred  graa  Hjælm,  indhenter  man  i  Forbigaaende  almindelige  Op- 
lysninger. I  det  Haab  at  faa  en  lille  Passiar  standser  jeg  og  beder 
Betjenten  vise  mig  en  Barber.  Men  Kæmpen  synes  aldeles  ikke 
at  være  selskabelig  anlagt.    Han   paahører  Spørgsmaalet  med  den 

hojie  Øreflip  og  svarer  med  en  umærkelig  Bevægelse  i  venstre 
Mundvig: 

„Fem  Blocks  ned  og  to  Blocks  Øst." 

Det  er  en  mageløs  præcis  Besked.  Den  falder  som  et  Hammer- 
slag, og  den  falder  lige  paa  Barberen.  Ingen  Evropæer  har  nogen 
Anelse  om,  hvor  let  det  er  at  finde  Vej  i  en  af  de  amerikanske 
Byer.    Gaderne,   der  allesammen  er  nummererede,    lober  fra  Syd 


Barberstue  i  New  York. 


til  Nord,  fra  Øst  til  Vest.  Firkanterne,  som  fremkommer,  kaldes 
Blocks.  Naar  man  kender  Verdenshjørnerne  og  kan  tælle,  er  det 
næsten  umuligt  at  forvilde  sig,  saafremt  man  da  ikke  staar  i  den 
sydlige,  ældre  Del  af  Byen,  hvor  Gaderne  lober  paa  Kryds  og  tværs 
ligesom  i  Evropa. 

„Fem  Blocks  ned  og  to  Blocks  Øst!^ 

Meget  rigtigt!  Her  ser  jeg  det  besynderlige  Skilt,  som  findes 
uden  for  enhver  amerikansk  Barberstue:  To  lange  Pæle,  over- 
malede,    som     om     det    rodhvide    Stjernebanner    var    viklet    om- 

kling  dem  og  saaledes,  at  der  paa  Pælene  forneden  eller  foroven 
er  en  Bort,  hvori  man  ser  de  44  Stjerner,  Tallet  paa  de  44  Fri- 
stater, der  forelobig  udgør  Unionen. 

Barberstuen  er  et  aflangt  Rum,  hvis  ene  Væg  er  bare  Spejl. 
Foran  denne  Væg  staar  der  en  halv  Snes  Stole,  som  i  det  Ydre 
ligner  de  Stole,  der  benyttes  af  evropæiske  Tandlæger.  Enhver 
Plads  er  optagen,  og  Barberingen  foregaar  med  en  Langsomhed 
og  Hojtidelighed,  som  om  man  barberede  Lig.  I  Ventetiden  tales 
ikke,  og  helst  sés  det,  at  Klienten  sidder  lige  op  og  ned,  med  en 
passende  alvorlig  Mine,  og  forbliver  saadan  siddende,  til  Barbersven- 
den,  der  er  Gentleman  til  Fingerspidserne,  gor  Tegn  til  Foretræde. 
Saa  iføres  man  en  Messesærk,  der  skjuler  hele  Legemet,  faar  et 
Par  Servietter  lagt  om  Halsen,  og  Barberen  skrider  omsider  langsomt 
til  Forretningen.  Man  indsæbes  og  barberes,  ikke  én,  men  2  Gange, 
hgesom  i  Frankrig;  derpaa  begynder  den  vidtløftige  Proces,  hvortil 
den  egentlige  Barbering  nærmest  forholder  sig  som  Suppen  til  en 
større  Middag.  Ansigtet  indgnides  med  forskellige  Væsker,  af- 
tørres, indgnides  paany  og  besprojtes  med  Essenser,  alt  imens 
man  bliver  mere  og  mere  forbavset  over,  at  de  travle  Amerikanere 
har  Tid  til  alle  disse  Formaliteter,  Endnu  har  man  dog  gjort  gode 
Miner,  men  vanskehgere  bliver  det  at  bevare  sin  Taalmodighed, 
naar  Ansigtet  tilsidst  skoldes  og  afkoles  med  et  Viskestykke,  der 
har  været  dyppet  henholdsvis  i  koghedt  og  iskoldt  Vand.  Jeg  har 
forgæves  søgt  at  faa  at  vide,  hvorfor  man  egentlig  skal  gennemgaa 
denne  daglige  Pinsel  paa  en  amerikansk  Barberstue.  Man  har 
sagt,  at  det  er  for  at  præparere  Huden  mod  Moskitoer,  men  man 
skoldes  ogsaa  i  15  Graders  Kulde.  Endelig  oversprøjtes  man  med 
ny  Essens.  Skægget  krølles,  Øjenbrynene  gøres  glinsende  med  Bril- 
lantine, og  man  horstes  fi-a  overst  til  nederst  af  en  Neger.  Det  hele 
koster  15  Cents.  I  Baggrunden  af  Barberstuen  findes  elegante  Bade- 
værelser, som  man  ikke  undlader  at  benytte.  Badet  koster  25  Cents. 

Uden  for  enhver  større  Barberstue  ser  man  en  Forretning,  der 
intet  andet  Sted  er  drevet  til  en  Fuldkommenhed,  som  i  Amerika. 
Her  har  Skopudseren   sit  iøjnefaldende  Stade.    Skopudseren   er   en 

hvid  Gentleman  med  assisterende  Negerungdom.  Forretningen  finder 
Sted  paa  en  ildrød  Forhøjning,  der  afgiver  rigelig  Plads  for  3—4 
elegante  og  meget  magelige  Voksdugslænestole.  I  en  saadan  sætter 
man  sig  og  anbringer  Fødderne  i  nogle  fremspringende  Jernstativer, 
hvori  der  er  Fals  til  Støvlehælene.  Bag  ved  Stolen  findes  adskillige 
Hvider  og  paa  disse  Opstilling  af  alle  mulige  Blanksværter,  Udvalg 
af  Snørelidser  og  andre  Skopudserartikler.  Samme  Steds  ser 
man  ogsaa  ret  hyppigt  ophængt  et  Diplom,  der  i  pralende  Ord 
forkynder,  at  Ihændehaveren  af  Forretningen  har  slaaet  en  Rekord 
eller  sat  en  fin  Dito  i  Støvlepudsernes  sidste  Match,  og  at  han  har 
Ret  til  at  bære  Navnet  Champion  of  the  Dit  og  Dat.  Verdensmester- 
skabet i  Støvlepudsning  hævdes  for  Tiden  af  en  Støvlepudser  paa 
Market  Street  i  San  Francisco.  Forfatteren  gør  sig  til  af  at  have 
faaet  sine  Støvler  pudsede  af  Verdensmesteren  personlig.  Jeg  fik  ved 
samme  Lejlighed  ødelagt  et  Par  lyse  Benklæder, 

Nuvel.  Man  sætter  sig  paa  Forhøjningen  og  studerer  Skopudserens 
Diplom  og  Fysiognomi,  og  gennem  disse  Forstudier  vækkes  Interessen 
for  den  paafolgende  Forretning.  Den  foregaar  virkelig  efter  alle 
Kunstens  Regler.  Først  børstes  Benklæderne  op  til  Knæet,  saa 
opsmøges  de  i  brede  Læg,  og  det  Øjeblik  er  kommet,  da  Sko- 
pudseren lader  Tommelfingeren  løbe  hen  over  Støvlen  for  at  prøve 
Læderet.  Han  vælger  nemlig  Sværten  efter  dettes  Finhed,  og  man 
ser  paa  Manden,  at  en  ikke  ringe  Intelligens  kræves  for  at  træffe 
det  vanskelige  Valg.  Saa  meget  mere  smigret  er  man,  naar 
selve  Championen  lægger  sig  paa  Knæ  og  klemmer  løs  paa  Støvlerne 
med  store  Børster.  Tre  til  fire  Gange  bliver  Overlæderet  gjort  blankt 
og  atter  fugtet,  for  det  endelig  er  Genstand  foi-  en  sidste  liden- 
skabelig Afblankning  med  en  tør  Klud.  Saa  faar  Hælene  sig  en 
Omgang,  ligeledes  Saalekanterne,  og  endelig  bereder  man  sig  til 
at  vandre  ud  i  Livet.  Men  nu  er  det  først,  man  modtager  Garan- 
tier for,  at  man  har  den  Ære  at  blive  ekspederet  af  en  Champion. 
Skopudseren  fugter  nendig  Pegefingeren,  og  med  denne  Pensel 
fremstiller  han  et  lille  elegant  Freskomaleri  paa  Vristen.  Først  naar 
dette  er  besørget,  rejser  man  sig  og  sætter  Kunstværket  ud  i  Pløret. 

Har  man  ikke  andet  at  bestille  i  Amerika,  tilbringer  man  sine 
fornøjeligste  Morgentimer  hos  Skopudseren.  I  den  optimistiske  Sinds- 
stemning, der  indtræder,  naar  man  efter  Badet  og  Barberingen  har 
tændt  en  frisk  Cigar  og  ryger  den  til  en  ny  Avis,  troner  man 
paa  Forhøjningen  og  skuer  forventningsfuldt  ud  over  de  blanke 
Støvler,  ind  i  Solskinnet  og  den  kommende  Dag. 

Pudsige  Mennesker  og  underHge  Optog  passerer  Revy,  medens 
Skopudseren  gør  sin  Pligt.  Snart  ser  man  de  latterligste  Reklame- 
vogne drage  forbi,  saa  viser  der  sig  Parader  fra  Teatrene,  Optog 
af  Dyr  fra  Menagerierne  og  —  som  nu  —  et  Tog  af  Demon- 
stranter. 

Det  er  et  af  de  offentlige  Protestoptog,  der  er  saa  almindelige  i 
New  York.  Naar  større  Kredse  af  Befolkningen  er  misfornøjede  med 
en  eller  anden  Pohtibestemmelse  eller  Lov,  saa  møder  de  i  Tusindevis 
og  spadserer  ad  de  mest  befærdede  Gader  hen  til  en  eller  anden 
Park,  hvor  fortræffehge  Talere,  der  lever  af  at  protestere,  opflammer 
Tilhørerne  til  Vredesudbrud,  samt  til  Vedtagelsen  af  en  Resolution. 

Det  Protestoptog,  der  netop  drager  forbi,  tæller  henimod  en  Snes 
Tusinde  Mennesker.  Hvorfor  er  de  misfornøjede?  Jo.  Skopudseren 
fortæller,  at  New  York  har  faaet  en  Politimester,  Mr.  Roosevelt, 
som  til  almindelig  Overraskelse  og  Vrede  har  paabudt  Saloonværterne 
at  lukke  deres  Butiker  om  Søndagen.  Tidligere  slap  man  ind  ad 
Bagdøren,  som  man  altid  sHpper  ind  ad  i  Amerika,  naar  Talen 
er  om  PoHtiforbud  og  Lov  og  Ret.  At  Mr.  Roosevelt  ogsaa  havde 
lukket  Bagdøren,  det  vakte  Forbavselse  og  Harme. 

Det  var  især  Tyskerne,  og  af  dem  lever  der  over  200,000  i 
New  York,  der  var  blevet  arrige  paa  Politimesteren,  og  blandt 
Tyskerne  især  Bryggerne  og  deres  Knægte.  Det  er  da  ogsaa  Tyskere, 
der  udgør  Hovedmassen  af  Processionen.  I  Spidsen  rider  der  en 
tysk  General  (fra  Borgerkrigen),  Stormarechal  v.  Schach.  Han  er 
omgivet  af  en  særdeles  fin  Stab.  Efter  Staben  kommer  de  tyske  Vete- 
raner og  Invalider  (saavel  fra  nordamerikanske  som  fra  evropæiske 
Krige),  dernæst  Ølkuske,  Knægte,  Bryggeriarbejdere  og  hemmelige 
Foreninger.   Mange   af  Demonstranterne   bærer  Foreningsuniformer 

eller  de  har  Løv  om  Hattene  og  et  lille  Flag  i  hver  Haand,  og 
endelig  ser  man  de  yndede  „rnllende  Flaader",  der  modtages  med 
stærkt  Bifald  af  Tilsknermængden.  Foran  den  første  af  disse  Flaader 
bærer  man  en  Ølfjerding  paa  en  lang  Stang.  Baade  Fjerding  og 
Stang  er  indviklet  i  Sørgeflor,  og  ligesaa  er  Frihedens  Gudinde, 
der  kommer  kørende  paa  en  Ølvogn.  Selve  Flaaden  er  en  rullende 
Platform  med  et  Situationsbillede  af  levende  Personer.  Det 
„Billede",  der  gør  mest  Opsigt,  forestiller  en  Khibscene  i  Fifth 
Avenue.  I  et  elegant  Rum,  der  er  fremstillet  ved  forgyldte  Skærm- 
brædter,  ser  man  3  fede  Millionærer,  alle  af  hæsligt  Ydre,  som  sid- 
der ved  et  Bord,  hvorpaa  der  staar  Champagneflasker.  Uden  for  dette 
tiltalende  Interiør  ser  man  Roosevelts  Betjente  prygle  nogle  Arbej- 
dere, der  drikker  et  Glas  01. 

Man  kan  smile  ad  saadanne  naive  Agitationsmidler ,  der  er 
komne  til  Amerika  fra  England.  Sikkert  er  det,  at  et  Optrin  som 
det  her  fremstillede  virker  kraftigere  paa  Mængden  end  hundrede 
velskrevne  Avisartikler.  De  3  Millionærer  modtages  overalt  med 
højrøstet  Indignation.  Vreden  er  saa  ægte,  at  den  ene  af  Millionæ- 
rerne er  lige  ved  at  blive  gennempryglet,  da  han  i  et  eller  andet 
nødvendigt  Ærinde  vil  smutte  ind  ad  en  aabenstaaende  Port. 

Det  mærkeligste  ved  hele  denne  Demonstration  er  imidlertid, 
hvad  jeg  først  Dagen  efter  saa  i  Bladene,  at  selve  Politimester 
Roosevelt  spadserede  Arm  i  Arm  med  Demonstranterne.  Ankommen 
til  Sulzers  Paik,  hvor  Processionen  standsede  for  at  drikke  01  og 
hore  Talerne,  ytrede  han  følgende  til  Reporterne,  der  interviewede 
ham:  „Som  Borger  i  New  York  finder  jeg  det  latterligt  at  lukke 
Saloonerne  om  Søndagen,  og  jeg  demonstrerer  gerne  for  en  bedre 
Ordning.  Som  Politimester  derimod  har  jeg  den  Pligt  at  adlyde  de 
bestaaende  Love.  Det  vedkommer  ikke  mig,  at  Staten  giver  sine 
Borgere  en  dum  Lov.  Mig  paahviler  det  at  respektere  den  og  gen- 
nemføre den.  I  kan  jo  skaffe  mig  en  anden  Lov". 

Nu  kunde  man  spørge,  hvorfor  Amerikanerne  opretholder  saa- 
daiuie  Love,  som  f.  Eks.  denne  Helligdagslov,  der  kun  opretholdes  for 
at  brydes.  Men  man  maa  ikke  spørge  om  for  meget  i  Amerika,  naar 

Macli:^on  Sfjuare. 


Spørgsmaalet  strejfer  Politiken.  I  saa  Fald  kan  man  være  sikker 
paa,  at  de  naturligste  og  mest  ligefremme  Forhold  er  vendte  paa 
Hovedet.  I  dette  Tilfælde  har  f.  Eks.  det  herskende  Parti  profiteret 
af  Søndagslovens  Opretholdelse.  New  York  havde  i  sin  Tid  ca. 
10,000  Værtshusholdere,  hvoraf  noget  over  Halvdelen  var  Demo- 
krater, Resten  Repu- 
blikanere. Da  Kom- 
munalbestyrelsen 
var  demokratisk,  ud- 
viklede Forholdet  sig 
derhen,  at  de  demo- 
kratiske Værter  fik 
Lov  til  i  Smug  at 
holde  aabent,  me- 
dens de  republi- 
kanske for  at  opnaa 
den  samme  Begun- 
stigelse maatte  betale  en  maanedlig  Afgift  af  indtil  100  Dollars, 
der  fordeltes  mellem  Politiets  Menige  og  Underofficerer.  Som  eu  ganske 
naturlig  Folge  af  dette  Forhold  blev  Ølværterne  med  Tiden  Demo- 
krater, og  da  en  Ølvært  foruden  sig  selv  gennemsnitlig  repræsen- 
terer 4  stemmeberettigede  Stoddere,  saa  havde  Demokraterne  ved 
at  opretholde  den  gamle  Sondagslov  ca.  50,000  paaHdelige  Stemmer 
i  New  York  By,  og  det  betød  noget  ved  et  Valg. 
i  Men  nu  havde  Byen  i  sin  Politimester  faaet  en  af  de  Mænd, 
der  i  vore  Dage  dukker  frem  overalt  i  det  amerikanske  Samfund, 
en  af  disse  frimodige,  støtte  Skikkelser,  der  raaber  hojt,  hvad 
en  offenthg  Mand  forhen  ikke  turde  hviske  i  Amerika:  Lad  os  re- 
spektere Lovene!  At  disse  Mænd  imødekommer  en  Trang  i  det 
amerikanske  Folk,  sér  man  bedst  deraf,  at  de  trods  Modstanden 
fra  de  korrumperede  politiske  Kredse  opnaar  en  umaadelig  Popu- 
laritet. Det  amerikanske  Samfund  tørster  efter  Ærlighed,  og  den 
Tid  tilhorer  inden  ret  længe  Historien,  da  en  smart  Mand  vejer 
mere  i  offenthge  Forhold  end  en  ærlig  Mand. 

Imidlertid  har  vi  faaet  børstet  Støvlerne,  og  disse  har  af  sig  selv 
fundet  Vejen  hen  til  en  Saloon.  Hvad  enten  en  saadan  horer  til 
de    elegante    ellei-   tarvelige,    er   den   i    alt   væsenligt   udstyret   som 

paa  vedføjede  Billede: 
En  høj  Mahogni  Disk, 
der  udvendig  er  for- 
synet med  2  Metal- 
stænger. Paa  den 
nederste  af  disse  an- 
bringer man  sin  ene 
Fod;  den  øverste  om- 
fattes med  den  ene 
Haand,  medens  man 
med  den  anden  vender 
Glasset.  De  2  opvar- 
tende Herrer  er  Vær- 
ten, den  saakaldte 
Barkeeper,  og  hans 
assisterende  Yngling, 
der  kaldes  Bartender. 

Den  almindeligste 
Drik  er  01,  som  ud- 
skænkes af  fortræffe- 
lige Svaleapparater  og 
koster  5  Cents  pr.  Glas.  Man  kan  efter  eget  Ønske  faa  et  lille 
Glas  eller  et,  der  er  3  Gange  saa  stort.  Man  behøver  blot  at  sige 
det.  Prisen  er  den  samme.  I  den  hede  Sommertid  laves  mange 
sammensatte  Isdrikke,  som  ødelægger  Amerikanernes  Maver  og 
forklarer  den  enorme  Brug  af  Mavepiller  og  Bitter.  En  stor  Ejen- 
dommelighed i  Saloonerne  er  den  „fri  Frokost",  forskellige  kolde 
Retter,  som  man  frit  kan  spise  af,  naar  man  køber  et  Glas  01. 
Det  er  ikke  usædvanligt  at  finde  fremsat  store  lækre  Skinker, 
mægtige  Stege,  Hummer,  Østers,  Snior  og  fortrætTelige  Oste.  Paa 
de   tarvelige   Steder   er  Kødet   skaaret   i  Skiver,    men   det   er   altid 

friskt  og  godt,  og  hvem  der  vil,  kan  spise  for  en  halv  Dollar.  Det 
koster  ikke  noget,  og  det  bliver  Værtens  Sag,  hvorvidt  Fortjenesten 
paa  Øllet  kan  dække  de  betydelige  Beløb,  der  utvivlsomt  anvendes 
paa  den  Free  Lunch.    . 

Evropæiske  Kaféer  findes  ikke  i  Amerika,  i  hvert  Fald  ikke  uden- 
for San  Francisco  og  New  Oileans,  og  for  den  Fremmede  er  det 
et  stort  Savn.  Paa  en  Saloon  indfinder  man  sig  ikke  gerne,  og 
kommer  man  der,  drikker  man  i  en  Fart  og  gaar  igen.  Der  findes 
hverken  Stole  eller  Aviser.  Det  eneste  Sted,  man  kan  sidde  og 
dase  i  Amerika,  er  i  Hotellernes  store  Forsale;  til  Gengæld  har 
man  her  hele  to  Stole  til  sin  Raadighed.  Paa  den  ene  anbiinger 
man  Legemet,  paa  den  anden  Benene.  Det  varer  ikke  længe,  før 
man  indser,  at  det  er  en  overmaade  praktisk  Hvilestilling,  og  at 
Nydelsen  øges  i  samme  Forhold  som  Benene  hæves  højere,  hvorfor  man 
ligesom  Amerikanerne  placerer  dem  i  Niveau  med  Hovedet,  enten 
paa  en  Stoleryg  eller  over  Kanten  af  et  Bord.  Det  er  et  hæsligt 
Syn  at  se  de  snavsede  Støvlesnuder,  hvor  man  kommer  ind, 
men  i  Amerika  maa  de  æstetiske  Hensyn  vige  for  de  praktiske. 
Det  er  et  Faktum,  at  naar  man  sidder  saadan,  udhviler  man  sig 
paa  den  halve  Tid. 

De  større  Salooner  drives  næsten  altid  i  Forbindelse  med  en 
Cigarbutik.  Foran  Indgangen  til  denne,  men  et  Stykke  ude  paa 
Fortovet,  er  som  Skilt  opstillet  en  rødmalet  Træ-Indianer  i  naturlig 
Størrelse.  Man  sér  denne  Figur  saa  ofte,  at  man  til  sidst  gaar  den 
forbi  uden  at  lægge  Mærke  til  den,  og  dog  er  den  besynderlig 
baade  ved  sin  Stilling  —  Indianeren  er  fremstillet  spejdende  med 
den  ene  Haand  for  Øjnene  —  ved  sin  Størrelse  og  ved  den  Om- 
stændighed, at  ingen  véd,  hvorfor  netop  en  Indianer  skal  skilte 
foran  Cigarbutikkeine.  Træ-Indianeren  er  forøvrigt  snart  det 
eneste,  der  minder  Amerikaneren  om  Landets  Fortid,  og  beteg- 
nende er  det  da,  at  Rodhuden  i  den  Grad  savner  sit  historiske 
Grundlag,  at  han  af  en  Misforstaaelse  er  bleven  Tobaksskilt. 

Cigarbutikerne  i  Amerika  er  meget  smaa.  Sædvanlig  indskrænker 
de  sig  til  en  enkelt  Disk  i  andre  Forretninger,  især  i  Salooner  og 

Apoteker.  Dette  skyldes  maaske  den  Omstændighed,  at  Cigarerne 
er  meget  dyre,  og  at  man  kun  i  ringe  Omfang  anvender  Rogtobak 
til  Piber.  Den  almindelige  Cigar  er  „3  for  1  Quarter",  altsaa  3  for 
95  Øre.  Cigarerne  ere  smaa  og  faste,  med  ægte  Omslag  og  gennem- 
gaaende  gode,  men  lidt  for  dyre,  naar  man  beregner  sine  Penge 
efter  dansk  Mont,  hvad  man  er  tilbojehg  til  den  første  Tid.  Det 
undgaar  ikke  Ens  Opmærksomhed,  at  man  har  betalt  Barberen  15 
Cents,  et  Bad  25  Cents,  Skopudseren  10  Cents,  Avisdi-engen  5 
Cents,  Barkeeperen  10  Cents  og  Cigarhandleren  25  Cents,  ialt  en 
Udgift  paa  90  Cents  eller  3  Kr.  50  Øre,  førend  man  endnu  er 
kommet  rigtig  ned  paa  Gaden.  Det  er  disse  Klatpenge,  der  er  saa 
uiimelig  høje,  at  Dollaren  —  i  hvert  Fald  for  den  Rejsende  — 
ikke  rækker  meget  længere  end  det  danske  Kronestykke.  Vi  vil 
senere  faa  at  se,  at  Forholdet  er  ganske  anderledes  for  dem,  der 
bor  i  Landet.  Som  Fremmed  sporer  man  overalt  i  Amerika  en  flot 
Tilbøjelighed  til  at  runde  Summen  af  opefter  og  en  gennemført 
Foragt  for  Smaapenge,  navnlig  for  den  Fremmedes.  Naai  Ameri- 
kaneren modtager  en  Seddeldollar,  en  af  de  saakaldte  Greenhacks, 
sammenkrammer  han  den  foragtehg  og  kaster  den  i  Skuffen. 
Men  denne  Foragt  forvandles  pludselig  til  Ømhed,  naar  Sedlen 
bevæger  sig  i  modsat  Retning.  Saa  beføler  han  den  og  tager  Afsked 
med  den  som  med  sin  dyrebareste  Ven.  Ejendommeligt  amerikansk, 
men  uden  videre  Virkning  for  Koberen,  er  den  Rundhaandethed. 
hvoi-med  der  handles,  selv  om  der  handles  en  cletail.  I  Butikken, 
hvor  vi  foilanger  3  Cigarer,  faar  vi  ikke  disse  indpakkede  i  en 
Pose.  Manden  kaster  2  store  Haandfulde  Cigarer  løse  hen  ad  Disken, 
og  mellem  dem  træfter  man  sit  Valg.  Forlanger  man  et  Dusin 
Østers,  faar  man  altid  13,  og  bestiller  man  en  trestjeinet  Kognak, 
serveres  der  en  seksstjernet.  Hvor  beskeden  Amerikaneren  end  er, 
saa  praler  han  i  sine  Handlinger.  De  store  Forhold  kaster  deres 
Skær  over  Livets  tusinde  Smaatiug. 

Og  hvor  kan  det  være  anderledes?  Millionerne  flyver  om  i  dette 
Samfund,  som  i  Diunas  phre's  Romaner.  Overalt,  hvor  man  mod- 

tager  en  eller  anden  Oplysning,  er  den  ledsaget  af  diverse  store 
Tal,  der,  selv  om  de  er  nok  saa  store,  dog  sædvanlig  er  korrekte 
og  altid  udtrykker  mere  end  en  lang  Beskrivelse.  Vi  standser  t.  Eks. 
paa  Broadway  foran  3  mægtige  Bygninger,  der  viser  sig  at 
være  Livsassuranceselskabers  Kontorer,  og  vor  Ledsager,  en  Ameri- 
kaner, gør  gældende,  at 
det  ikke  er  i  Videnskaben, 
i  Literaturen,  i  Kunsten, 
og  i  Almendannelsen,  at 
man  har  Maalet  for  et 
Folks  Civilisation ;  nej,  det 
er  i  Livsforsikringsselska- 
bernes Protokoller.  Der 
er  noget  tiltalende  i  en 
saadan  Betragtning,  men 
over  Evropa  kaster  den 
ikke  et  civilisatorisk  Lys. 
Livsassurancepræmierne, 
der  aarligt  betales  i  Ame- 
rika, beløber  sig  til  165 
Mill.  Dollars,  og  det  Beløb, 
der  aarligt  kontant  nd- 
betales  til  de  Forsikrede, 
er  nu  over  90  Mill.  Dol- 
lars. Alene  i  New  York 
findes  12  store  Livsassuranceselskaber.  De  3  mest  kendte,  der  har 
deres  Hovedbygninger  paa  Broadway,  er  Mutual,  Equitable  og 
New  York.  Equitable  har  200,000  Policer  ude  til  Beløb  af 
700  Mill.  Dollars.  Selskabets  ny  Forretninger  andrager  aarhgt 
200  Mill.  Dollars.  lait  har  Equitable  under  sin  Bestaaen  udbetalt 
til  Interessenterne  150  Mill.  Dollars,  hvoraf  til  Enker  og  Born  den 
ene  Halvdel. 

Selskabet  New  York,    af  hvis   ny  Bygning   man  vedføjet   ser   et 
Billede,   har  Policer   ude   til  Beløb   af  ca.  600  Mill.  Dollars.   Dette 

Selskab  har  siden  sin  Oprettelse  i  1845  udbetalt  60  Mill.  Dollars 
til  Afdødes  Efterladte  og  90  Mill.  Dollars  i  Annuiteter,  Dividende 
og  Præmier  til  Levende.  Selskabet  var  det  første,  der  ogsaa  ydede 
Assurance  til  Selvmorderes  Efterladte.  Samtlige  3  Selskaber  har  som 
Sikkerhed  for  Policer,  der  er  i  Kraft,  en  opsamlet  Kapital  paa  382  Mill. 

Dollars.  I  hele  Amerika 
er  der  for  Øjebhkket  4 
Mill.  Livsforsikringspolicer 
i  Virksomhed,  ialt  til  Be- 
løb af  8600  Mill.  Dollars 
Den  øvrige  Verdens  Livs- 
assuranceselskaber  tilsam- 
men har  mindre  Omsæt- 
ning end  Livsassurance- 
selskaberne  i  Nordame- 
rika. 

Vi  spadserer  videre  og 
kommer  ind  i  Fifth  Avenue, 
der  er  den  mest  kendte  og 
mest  omtalte  Gade  i  New 
York.  Her  boede  for  25 
Aar  siden  alle  Byens 
Millionærer,  og  endnu  ser 
man  paa  begge  Sider  af 
Avenuen  to  imponerende 
Paladsrækker.  Men  enkelte 
af  Paladserne  rives  ned,  andre  er  tomme,  og  hist  og  her  rejser 
der  sig  en  Skyskraber  midt  i  de  fashionable  Omgivelser.  Paa  Grund 
af  Forretningskvarterets  stærke  Udvidelse  i  nordlig  Retning,  finder 
der  for  Øjeblikket  en  Omvæltning  Sted  i  Pengearistokratiets  gamle 
Gade.  Den  Del  af  Avenuen,  der  ligger  Syd  for  Madison  Square, 
er  allerede  forvandlet  til  Forretningshuse.  Hoteller,  som  f.  Eks, 
Hotellerne   Netherland,    Savoy   og   Plaza,    om    hvis   Størrelse   man 


Hoteller  paa  Fifth  Avenue. 

faar  en  Forestilling  af  vedføjede  Billede,  rager  nu  op,  hvor  Fifth 
Avenue  skærer  50.  Gade.  Ligeledes  ligger  her  det  nybyggede  og 
uden  for  Amerika  lidet  kendte  Hotel  Waldorf,  der  i  vore  Dage 
er  det  største  og  eleganteste  Hotel  i  Nordamerika.  Det  har  1600 
Værelser,  hvoriblandt  en  Suite  lækkert  hvidlakerede  og  med  hvid 
Silke  udstyrede  Rum  for  Nygifte.  Hele  Beletagen  er  monteret  i 
gammel  fransk  Slotsstil.  Der  er  f.  Eks.  et  Apartement,  prydet  med 
ægte  Gobeliner  og  Sévres  Vaser.  Dette  Apartement  koster  150 
Dollars  om  Dagen,  men  Værten,  der  foreviser  det,  bemærker,  at 
han  helst  slet  ikke  udlejer  det.  Møblementet  er  saa  kostbart,  at 
en  mindre  hensynsfuld  Rejsende  kunde  ødelægge  for  det  dobbelte 
Beløb. 

Det  er  i  Nærheden  af  disse  Hoteller,  man  finder  det  berømte 
Stykke  Fifth  Avenue,  hvor  der  bor  „en  Mil  Millionærer",  og  naar 
man  ser  nærmere  til,  bor  de  temmehg  tæt  og  paa  begge  Sider 
af  Gaden.  Der  vilde  altsaa  blive  2  Mile,  om  man  trak  Millionærerne 
paa  en  Snor.  Et  saadant  Stykke  Gade,  hvor  hver  Beboer  har  flere 
Tusinde  Dollars  i  Indtægt  om  Dagen,  ja  vel  endog  i  Timen,  findes 
der  næppe  Mage  til  i  Verden.  Det  er  en  stor  amerikansk  Sevær- 
dighed og  enhver  Amerikaners  Stolthed.  Hvilken  Rolle  disse  Penge- 
konger spiller  i  almindelige  Menneskeis  Bevidsthed,  faar  jeg  en  Fore- 
stilling om,  idet  min  Ledsager  pludselig  retter  et  kraftigt  Stød  imod 
mig.  Da  jeg  spørger,  hvad  der  er  i  Vejen  med  ham,  raaber  han 
komplet  maalløs: 

„Ser  De  da  ikke,  at  dér  gaar  Cornelius  Vanderbilt!" 

Manden  var  bleg  af  Sindsbevægelse. 

At  nævne,  hvem  der  ejer  alle  disse  Huse,  vilde  være  at  nævne 
Navnene  paa  samtlige  Pengemænd  i  Wall  Street.  Her  ligger  J.  J. 
Astors  pragtfulde  Palæ,  der  i  Arkitekturen  er  en  direkte  Over- 
føring af  et  af  Chambordernes  Lystslotte.  Her  bor  en  Søn  af  Jay 
Gould,  den  unge  George  J.  Gould,  i  et  Palads,  der  er  bygget  i  en 
let  amerikaniseret  fransk  Gothik,  og  her  endelig,  paa  det  nord- 
ligste Hjørne  af  Avenuen,  lige  overfor  de  store  Klubhuse,  stand- 
ser  vi   foran    Cornelius    Vanderbilts    ødselt    udstyrede    Hjem,    der 

er  opført  i  en  fransk  Slotsstil  fra  Ludvig  den  12.s  Tid.  Huset, 
som  man  ser  paa  Billedet,  skal  efter  Sigende  være  saaledes  ind- 
rettet, at  elektriske  Klokker  træder  i  Funktion  og  kimer,  saa  snart 
Nogen  prøver  paa  at  forskaffe  sig  Adgang  anden  Vej  end  den 
ordinære.  Og  det  er  endda  ikke  alt.  Saafremt  en  Tyv  aabnede 
et  Vindue,  vilde  Huset  automatisk  oplyses  med  elektriske  Gløde- 
lamper, og  Politiet,  der  samtidig  blev  tilkaldt  af  Klokkekimen,  vilde 
se  den  arme  Tyv  i  bengalsk  Belysning. 

—  Vi  er  nu  paa  vor  Spadseretin-  gennem  Fifth  Avenue  kommet 


Cornelius  Vanderbilts  lijeiii. 

fire— fem  Mil  op  ad  Halvøen,  og  vi  kunde  endnu  gaa  fire — fem 
Mil  og  dog  fremdeles  gaa  i  Byen.  New  Yorks  Beliggenhed  tvinger 
Udvidelsen  til  at  foregaa  mod  Nord,  fra  Halvøen  ind  mod  Fast- 
landet. Midt  i  Byen  ligger  Central  Park.  Nord  for  den  er 
Husene  næsten  udelukkende  indrettede  til  Beboelse.  Fra  disse  Egne 
bruser  Menneskestrømmen  om  Morgenen  ned  til  Byens  Sydende, 
for  om  Aftenen  at  bruse  samme  Vej  tilbage.  Ved  begge  Tider 
foregaar  Bevægelsen  med  en  Voldsomhed,  der  trodser  al  Be- 
skrivelse. 

Halvøen   Manhattan,    hvorj)aa    New   York   ligger,    gennemskæres 
pau   langs   af  en   halv  Snes  Avenuer,   og  fire  af  disse  befares  helt 

Luftbane  i  en  Gade. 


igennem  af  de  saakaldte  Elevated,  d.  v.  s.  Luftbaner,  der  bevæger 
sig  ad  Spor,  som  paa  Jernunderbygning  er  førte  op  over  Gadernes 
Niveau.    Det   vedføjede   Helsidebillede   viser,   hvorledes   en   saadan 
Luftbane     tager    sig     ud, 
naar  den  løber   hen   over 
en  aaben  Mark.  Billedet  i 
Teksten    viser    Sporene    i 
en    Gade.    Som    man    ser, 
ligger    de    i    Hojde    med 
Husenes  2.  Sal,   men   der 
er   andre  Baner,   hvor   de 
ligger  i  Niveau  med  6.  Sal 
eller    løber    over    Tagene. 
Mellem   Spoiene   ser   man 

Gaden  underneden  med  de  elektriske  Vogne.  Luftbanerne  er  ganske 
uundværlige  i  New  York.  I  hver  af  Avenuerne  er  der,  som  man 
ser,  2  Spor.  Togene  paa  det  højre  løber  opefter,  paa  det  venstre 
nedefter.  Holdestederne  er  anlagte  ved  Gadehjørnerne.  Det  ved- 
føjede lille  Billede  viser  en 
saadan  Station  med  de  to 

overdækkede  Opgange. 
Naar  man  har  passeret 
Trappen  og  staar  ved  Ind- 
gangen til  Perronen,  er- 
lægges 5  Cents  for  en  Billet, 
som  man  selv  lader  falde 
ned  i  en  Glaskasse,  og 
man  kan  nu  køre  1  Mil 
eller  10  Mil  eller  køre 
hele  Dagen  efter  egen  Lyst.  Man  er  ikke  under  nogen  Kontrol, 
saa  længe  man  er  paa  Linien.  Togene  kommer  brusende  med 
ganske  smaa  Mellemrum.  Man  springer  paa  og  foler  sig  i  næste 
Øjeblik  ført  igennem  Luften  over  Gadernes  larmende  Færdsel.  Vog- 
nene er  ligesaa  elegante,  som  de  er  praktiske,  forsynede  med  store 

Vinduer,  smukt  forarbejdet  Træværk  og  brede  Sæder  med  lyse 
Bastbetræk. 

Et  Træn  medfører  indtil  en  halv  Snes  Vogne,  der  fyldes  og 
tømmes  med  utrolig  Hurtighed.  Her  som  paa  de  elektriske  Spor- 
vogne, der  gaar  paa  Gaden,  medtages  Passagerer  uden  Hensyn  til, 
om  der  er  Plads.  Til  visse  Tider,  navnlig  Morgen  og  Aften,  er 
Vognene  mere  end  overfyldte,  skønt  Togenes  Antal  er  fordoblet. 
Det  er  hændt  et  Par  Gange,  at  saadanne  Lufttræn  er  løbet  ned 
paa  Gaden,  og  at  der  er  bleven  dræbt  og  lemlæstet  mange  Menne- 
sker, men  saa  alvorlige  Tilfælde  forekommer  dog  kun  med  lange 
Mellemrum.  Hvor  let  her  kunde  hænde  Ulykker,  om  der  ikke  blev 
iagttaget  en  uhyre  Forsigtighed,  faar  jeg  en  Forestilling  om  paa  den 
Station,  hvor  jeg  befinder  mig,  nemlig  Ghatham  Square.  Stationen 
passeres  dagligt  af  1400  Tog.  Halvdelen  af  disse  løber  hen 
over  samme  Sporskæring  i  modsat  Retning,  saaledes  at  der  bliver 
Mulighed  for  Togsammenstød  335  Gange  i  Døgnet  eller  én  Gang 
hvert  fjerde  Minut.  Det  er  karakteristisk,  at  Amerikanerne  paa  et 
saa  farligt  Sted  ikke  har  Tillid  til  Sporskifte-Avtomaten.  Sporene 
skiftes  ved  Haandkraft,  og  af  Mænd,  der  ikke  sover  paa  deres  Post. 
En  Uagtsomhed,  der  varede  4  Minutter,  vilde  medføre  en  uafværge- 
Hg  Katastrofe. 

—  Fra  Central  Park  er  vi  ved  Hjælp  af  Luftbanen  kommet  ned  i 
Byens  Sydende,  Handelscentret,  hvorfra  de  4  mest  befærdede  Veje 
udstraaler  nemlig:  Fifth  Avenue,  Broadway,  Bowery  og  Brooklyn 
Bridge.  Her  banker  Byens  Hjerte.  Herfra  udstødes  Menneske- 
strømmen gennem  de  store  Hovedaarer,  og  hvor  langt  den  end 
pulserer  ud  i  Byens  fjerneste  Dele,  pulserer  den  tilbage  til  det 
samme  Punkt.  Staar  man  stille  her  om  Aftenen,  naar  de  store 
Huse  tømmes,  modtager  man  et  uforglemmeligt  Lidtryk  af  Livet  i 
New  York.  Man  ser  et  Hav  af  Ansigter,  vendte  mod  Nord,  og 
føler  sig  i  en  svulmende  Flod  af  levende  Væsner,  der  langsomt 
hæves  op  paa  de  mægtige  Broer,  hvor  Træn  efter  Træn  med  utrolig 
Hurtighed  sluger  Kæmpemundfulde,  iler  bort  og  giver  Plads  for 
ny  Træn. 

Men  mægtigst  er  dog  det  Indtryk,  man  modtager  i  den  aarle 
Morgen,  naar  Bevægelsen  foregaar  den  modsatte  Vej.  Da  er 
det  ikke  Hundreder  og  Tusinder,  men  Hundredtusinder,  der 
stormer  frem  til  Virksomhed  med  Kabel,  Damp  og  Elektricitet. 
De  ligner  Krigere,  de  fremaddragende  mægtige  Skarer.  Man  ser 
dem  storme  ud  i  Kamp  mod  hele  Verden,  og  man  har  Følelsen 
af,  at  de  vil  vende  hjem  med  Sejr. 


VED  NAT 


DER  er  en  Time  paa  den  heldende  Dag,  da  Lysene  tændes  i 
de  høje  Huse,  og  da  de  mægtige  Færger  glider  bort  fra  Bol- 
værkerne ved  New  York.  I  denne  Time  tror  man,  at  hele  Stykker 
Gader  rives  løs  og  driver  ned  ad  Floden.  Færdslen,  der  er  bleven 
slugt  af  Færgen,  har  bevaret  sit  pulserende  Præg.  Herrerne  gaar 
endnu  og  læser  deres  Blad.  Damerne  siddei-  saa  stive,  som  om  de 
sad  i  Luftbane.  Drengene  sælger  Aviser,  Negrene  børster  Støvler, 
og  Kusken,  der  troner  paa  sin  Buk,  holder  Pisken  i  den  ene  Haand 
og  Tømmen  strammet  i  den  anden  —  medens  Færgen  iler  over 
Floden. 

Og  ved  Synet  af  de  andre  oplyste  Færger,  der  passerer  hid  og 
did,  tror  man,  at  ikke  blot  Gadelivet,  men  ogsaa  de  høje  Huse, 
der  stod  derinde,  glider  om  paa  Vandfladen.  Rettes  Blikket  opad, 
ser  man  en  uhyre  Ildstrime  trukken  gennem  Luften.  Det  er 
Brooklyn  Bridge.  Hen  over  Ildstrimen  glider  oplyste  Jernbanetog. 
Man  kan  paa  en  Gang  tælle  ikke  mindre  end  16.  Og  foran  dette 
enestaaende  Skue  opdager  man  de  dunkle  Omrids  af  Bartholdys 
Kæmpestatue,  den  himmelstræbende  Frihedsgudinde,  der  hæver  sig 
fra  Flodlejet  med  en  vældig  brændende  Fakkel  i  sin  Haand. 

Færgen    har   lagt   til    ved    den    anden   Bred.    Vognene,    der  blev 

færgede  over,  sættes  i  Bevægelse,  og  i  vild  Hast  styrter  Menne- 
skene i  Land. 

Vi  staar  i  Brooklyn,  Kirkernes  By,  som  ligger  nberørt  af  alle 
Omvæltningerne,  der  de  sidste  25  Aar  er  foregaaede  i  New  York. 
Husene  er  lave,  og  kun  i  de  større  Gader  findes  der  Butikker. 
Ejendommelige  er  de  gamle  amerikanske  Portindkørsler,  der  i  For- 
retningsgaderne træder  helt  ud  over  Fortovene,  næsten  som  i  St. 
Petersborg.  I  uhyre  udstrakte  Kvarterer  findes  udelukkende  Familie- 
huse, indrammede  af  Platantræer  og  Græsbede,  og  allesammen 
forsynede  med  nøjagtig  samme  Trappe.  I  disse  Kvarterer  kan  man 
vandre  lange  Veje  uden  at  møde  andre  Levende  end  Betjenten, 
der  kun  forstyrres  i  sine  Betragtninger,  naar  den  elektriske  Spor- 
vogn med  en  underlig  fløjtende  Susen  farer  gennem  Gaden. 
I  Brookl}Ti  finder  den  arbejdende  Forretningsmand  Hvile  efter 
Dagens  Anspændelse.  Der  er  vistnok  megen  Hygge  i  disse  Hjem, 
hvorfra  Klavertoner  dæmpet  lyder  ud  paa  Gaden  gennem  de  aaben- 
staaende  Vinduer. 

—  Vi  er  igen  i  Færgen  og  foretager  en  Vandring  gennem  dens 
Saloner,  der  er  af  imponerende  Størrelse  og  udstyrede  med  den 
sædvanlige  amerikanske  Elegance.  Her  er  Udsalg  af  Bøger  og 
Aviser,  men  ingen  Restavration.  Mellem  Siddepladserne  er  hensat 
avtomatiske  Musikorgler,  som  for  1  Cent  foredrager  den  sidste 
Opera  og  Gadevise.  Det  er  pudsigt  at  se  en  Amerikaner  komme 
ind  og  købe  en  Avis,  slænge  sig  paa  Sofaen,  lægge  Høretragten 
over  Ørene  og,  samtidigt  med  at  han  fordyber  sig  i  Bladet,  faa 
sine  Støvler  børstede  af  den  allestedsnærværende  Negerdreng.  Ved 
denne  snilde  Kombination  sætter  Amerikaneren  sig  ind  i  Tidens 
Spørgsmaal,  samtidig  med  at  han  uddanner  Øret  ved  en  god  Opera, 
faar  sine  Støvler  pudsede  og  —  sejler  over  Floden.  Altsammen 
for  en  halv  Snes  Cents. 

Hvilken  besynderlig  Forandring  er  der  ikke  foregaaet,  da  vi  efter 
et  Par  Timers  Forløb  igen  befinder  os  i  de  sydlige  Kvarterer  af 
New  York!  Her  hvor  man  kun  vanskeligt  banede  sig  Vej  igennem 
Trængslen,    ligger   nu    Gaderne   tomme    og   blanke,    og   hvor   man 


50 

næppe  kunde  høre  sine  egne  Ord  for  Raab  og  Skrig,  hersker  nu 
Gravens  Stilhed.  I  mange  af  Kæmpehusene  er  Kontorerne  dog 
fremdeles  oplyste  og  vedbliver  at  være  oplyste  hele  Natten,  hvad 
der  giver  de  store  Facader  et  forunderligt  aandeagtigt  Udseende. 
Hist  og  her  i  Dørene  sés  en  Mand,  der  holder  Vagt. 

Jeg  kom  i  Snak  med  en  af  disse  Mænd,  der  fortalte,  at 
i  dette  Hus  —  Equitables  Building  —  fandtes  den  berømte  Penge- 
kælder, hvor  Millionærerne  i  Wall  Street  —  og  forøvrigt  hvem  der 
vil  —  gemmer  deres  Kontanter.  Hvormange  Millioner  Dollars  Kæl- 
deren rummer,  kan  Manden  ikke  sige,  men  han  tror  nok,  det  er 
adskillige  Hundrede  Millioner.  Samtalen  er  i  Gang,  og  da  den  drejer 
sig  om  Millionerne,  spørger  jeg,  hvorledes  man  bærer  sig  ad  med 
at  bevare  denne  østerlandske  Skat. 

Det  er  meget  let,  fortæller  Manden.  Kælderen  er  omgivet 
af  alentykke  ildfaste  Mure,  indvendigt  forede  med  Staalplader. 
Det  er  da  en  Umulighed  at  nærme  sig  Pengene  ad  underjordiske 
Gange.  En  Tyv  maatte  bane  sig  Vej  gennem  Dørene.  Men  disse 
er  selvfølgelig  tredobbelte,  meget  svære,  forsynede  med  Ringe- 
apparater og  med  kunstige  Laase,  som  man  ikke  kan  aabne,  naar 
man  ikke  kender  Alfabetet;  og  hver  Nøgle  har  sit  eget  Alfabet. 
Men  dristige  Tyve  kunde  bore  Laasene  og  sprænge  dem  med 
Dynamit?  Nej,  heller  ikke  dette  vilde  lykkes,  siger  Manden  og 
bliver  ivrig:  „Nede  i  Vagtrummet  har  vi  nemlig  et  mekanisk  Billede 
af  hele  Kælderen.  Dette  Billede  viser  avtomatisk,  hvilke  Døre  der 
aabnes  i  de  forskellige  Rum.  Siddende  i  Vagtlokalet  kan  vi  altsaa 
iagttage  alt,  hvad  der  foregaar  i  Kælderen.  Var  Tyven  sluppen  ind, 
kunde  vi  se  ham,  og  dermed  var  han  færdig.  Vi  drejede  bare  paa 
en  Hane,  og  i  samme  Øjeblik  var  hele  Pengekælderen  fyldt  med 
koghed  Damp.  Altsaa,  min  Herre,  Tyven  er  bleven  skoldet.  Han 
vil  aldrig  stjæle  mer  paa  denne  Jord,  og  Pengene  er  i  Behold. 
Ha,  ha,  ha!" 

Jeg  gaar  videre  med  Indtrykket  af,  at  det  maa  være  vanskeligere 
at  diive  Tyvehaandværket  i  de  Forenede  Stater  end  at  ernære 
sig  som   ærligt   Menneske.    Sagnet    om   Kong   Frode,    der   fristede 

Menneskenes  Ærlighed  med  sine  Guldhorn,  lyder  hdt  naivt  paa 
Broadway. 

Gaden  ligger  tom  og  skarpt  oplyst  mellem  lodrette  Kæmpemm-e. 
Her  er  dødsstille.  Glade  Nattevandrere,  som  man  paa  denne 
Tid  af  Døgnet  møder  i  evropæiske  Byer,  kendes  ikke  i  Amerika. 
I  hele  denne  uhyre  lange  Gade  findes  neppe  nok  en  Restavration. 
Først  naar  man  er  kommet  op  Nord  for  Union  Square,  hvor 
Teatrene  ligger,  sporer  man  lidt  Liv. 

Disse  Gader  og  særlig  14.  Gade,  der  munder  ud  paa  Squaren, 
var  i  tidligere  Tider  Mødepladsen  for  den  promenerende  Del  af 
Byens  Demimonde.  Damerne  samledes  i  en  stor  Café,  hvorfra 
de  foretog  deres  Udflugtei-  i  Kvarteret,  og  endnu  indtil  for  ganske 
kort  Tid  siden  havde  Livet  her  et  Præg,  der  mindede  om  Livet 
paa  Boulevard  Montmartre  i  Paris. 

Men  saa  en  Dag  rejste  der  sig  et  Ramaskrig  paa  Sædelighedsforenin- 
gernes  Meetings,  og  dette  Skrig  forplantedes  til  Bladene  og  satte 
PoHtiet  i  Bevægelse.  Prostitutionen  er  ikke  lovbeskyttet  i  Amerika, 
men  tolereres  dog  i  de  fleste  Byer.  Det  sædelige  Pendul  svinger 
mellem  Tøjlesløshed  og  totalt  Forbud,  og  som  alle  andre  Penduler 
i  Amerika  er  ogsaa  dette  i  bestandig  Virksomhed  og  altid  med 
Svingninger  fra  Pol  til  Pol.  Politiet  har  netop  ryddet  de  utallige 
offenhge  Huse,  kastet  Værtinderne  i  Kachotten  og  jaget  de  for- 
skrækkede unge  Damer  ud  af  Byen.  New^  York  er  i  dette  Øjeblik 
uden  Prostitution,  og  Udryddelsen  af  Usædeligheden  har  i  denne  By, 
der  tæller  3  Millioner  Mennesker,  kun  varet  et  Par  Dage.  Paa  en 
saa  radikal  Maade  løser  man  —  med  visse  Mellemrum  —  det  sæde- 
lige Spørgsmaal  i  New  York. 

Paa  14.  Gade,  hvor  de  lyse  Silkekjoler  forhen  raslede  over  Fli- 
serne, standser  jeg  foran  en  flad  Møbelvogn,  der  synes  hensat  her 
i  en  bestemt  Hensigt.  Paa  Vognen  staar  der  2  Herrer,  hvoraf  den 
ene  bærer  Redingote  og  høj  Hat.  Den  anden,  der  netop  træder 
frem  og  paabegynder  en  Tale  ud  i  Luften,  er  iført  en  mere 
tarvelig  Dragt.  Taleren,  der  formodentlig  er  en  af  de  professionelle 
Agitatorer,    man  kan   leje   til  at  udtale  sine  Anskuelser,  søger  for- 

gæves  at  samle  Tilhørere.  Hans  Foredrag,  der  angaar  de  forestaaende 
kommunale  Valg  og  er  en  Anbefaling  for  en  bestemt  Person  — 
rimeligvis  den  velklædte  Herre  —  interesserer  ikke  Publikum. 
Agitatoren  forsøger  derfor  at  vække  Opsigt  ved  at  nævne  Søndags- 
lukningen,  og  dette  Fif  lykkes.  De  Forbigaaende  standser,  først  én 
og  én,  saa  mindre  Skarer,  der  bliver  til  en  Flok,  som  vokser 
til  en  Mængde,  thi  dette  Spørgsmaal  sætter  netop  Sindene  i  Be- 
vægelse. Man  afbryder  Taleren  med  Mishags-  og  Bifaldsyttringer, 
og  Afbrydelserne  bliver  til  sidst  saa  voldsomme,  at  han  ikke  kan 
faa  sagt  et  Ord.   Saa  holder  han  inde  og  henkaster  med  et  Smil: 

Gentlemen!  Vi  er  ikke  enige.  Lad  mig  da  i  Stedet  for  at  gaa 
videre  med  dette  Søndagssludder  fortælle  dem  en  Anekdote.  Og  nu 
fortæller  han  en  pudsig  Anekdote,  der  morer  og  samler  flere  Til- 
skuere. Der  er  Smil  paa  alle  Ansigter  og  almindelig  Velvillie  for 
Taleren,  som  pludselig  med  en  rask  Vending  raaber: 

Well  Gentlemen!  Jeg  kan  ikke,  og  jeg  bør  ikke  tale  til  en  saa 
stor  Forsamling  af  ansete  Medborgere,  uden  at  jeg  maa  ind  paa, 
hvad  det  gælder  om  ved  de  forestaaende  Valg.  Har  De  betænkt, 
mine  Herrer  —  og  med  en  svimlende  Tungefærdighed  følger  nu 
en  Lovprisning  af  den  tilstedeværende  Kandidat. 

Fra  dette  amerikanske  Billede  hensættes  man  til  andre  Egne, 
naar  man  drejer  ned  ad  Mulberry  Street,  hvor  der  kun  lever  Ita- 
lienere. Det  er  en  af  de  store  Besynderligheder  i  amerikanske 
Byer,  at  man  paa  en  eneste  saadan  Aftenvandring  kan  gøre  en 
Rejse  gennem  Evropa,  Afrika  og  Asien.  Snart  befinder  man  sig 
mellem  Italienere,  snart  mellem  Irlændere,  Tyskere,  Polakker  og 
Russere.  Saa  vrimler  det  i  store  Kvarterer  med  afrikanske  Sorte, 
eller  man  spadserer  om  i  en  Labyrint  af  Gader,  der  er  befolket 
med  det  himmelske  Riges  Sønner.  Det  moderne  amerikanske  Sam- 
fund er  et  mægtigt  Bevis  for,  at  forskellige  Nationaliteter  med  fuld 
Bevarelse  af  deres  Ejendommeligheder  kan  leve  fredeligt  Side  om 
Side,  naar  blot  Loven  yder  alle  samme  Ret. 

Hvilken  Besynderlighed  her  i  Mulberry  Street  at  se  de  samme 
Skikkelser,  man  sidst  har  sét  i  Messina  og  Palermo!  Kvinder,  der 

er  iførte  spraglede  italienske  Dragter,  Børn,  der  tumler  sig  i  Snavset, 
og  Mænd  med  brune,  nøgne  Halse,  synlige  gennem  Tobaksrøgen 
i  de  fedtede  Spisestuer  og  Taverner.  I  denne  Gade  tales  ikke  andet 


Nat  paa  Bowerj-. 


Sprog  end  Italiensk,  Ja,  i  indbyrdes  Handel  og  Vandel  bruges 
italienske  Penge!  Amerikanske  Forfattere,  der  ikke  af  Selvsyn  kender 
Italienernes    Levevis    i    deres    Hjemland,    har    givet    haarrejsende 

Mulberrv  Street.  Ikke  desmindre  er 


Skildringer   af  Elendigheden  i 

Fruenfimnier  fr.i  Bowerv. 

det  store  Flertal  af  de  indvandrede 
Italienere  ganske  velstaaende.  De 
sender  Penge  hjem  eller  rejser  selv 
hjem  og  lever  Resten  af  deres  Dage 
som  Matadorer,  Men  sandsynligt  er 
det,  at  de  aldrig  fornægter  deres 
Pjalter  og  deres  Smuds. 

Vil  man  se  den  rigtige  Fattig- 
dom i  New  York,  gaar  man  fia 
Mulberry  Street  et  Par  Blocks  mod 
Øst  og  befinder  sig  til  en  Begyn- 
delse paa  Bowery.  Af  denne  Gade 
med  dens  brogede  Publikum,  tvivl- 
somme Damer,  Udraabere  og  skri- 
gende Skilte  findes  vedføjet  et 
Billede.  Bowery  er  4  Mile  lang  og 
løber  næsten  parallelt  med  Broad- 
way.  Gadens  nordligste  Del,  der 
er  den  mest  velhavende,  bebos  saa 
godt  som  udelukkende  af  Tyskere. 
Følgelig  er  der  en  Ølknejpe  i  hvert 
andet  Hus  og  i  alle  Butikker  Ud- 
salg af  saadanne  billige,  men 
daarlige  Ting,  som  ogsaa  i  Ame- 
rika gaar  af  til  tyske  Købere. 
Desuden  ligger  der  her  en  stor 
Del  Varietéer,  tarvelige  Teatre  og 
tyske  Ølhaller  med  Musik.  Blandt 
disse  finder  vi  det  bekendte  Etab- 
lissement Atlantic  Garten,  der  dog 
nu  kun  besøges  af  et  meget  tarve- 
ligt Publikum. 

Det  er  den  nedre  Del  af  Bow- 
ery, den  Del,  der  ligger  laiigs  op 

ad  Byens  Hoved  center,  som  er  de  internationale  Fattiges  uhygge- 
lige Verden.  Her  samles  alt  det  evropæiske  Slam,  som  ikke 
evner  at  komme  længere  end  til  New  York;  her  er  en  Hovedaare 
for  alt  det  usunde  Blod,  der  strømmer  ind  i  Amerika  gennem 
tusinde  Kanaler,  men  uden  at  kunne  forgifte  det  store,  friske  Sam- 
fundslegeme.  Løsladte  Forbrydere  af  begge  Køn,  bortflygtede  Gav- 
tyve, Døgenigte  og  havarerede  Eksistenser  fra  Alverdens  Lande 
lever  her,  nedsunkne  i  MilKonstadens  egen  ubeskrivelige  Bærme. 
Hvilket  Selskab!  De  vedføjede  2  Portrætter  er  de  mest  typiske 
Skikkelser   fra  Bowery:    Det   halvdrukne   Fruentimmer,    der   driver 


Logishus. 

om   paa  Gaden,    og   den   stille  Morder,    der   sidder  i  Knejperne  og 
grunder  foran  en  Sjat  01. 

I  hvert  Hus  er  der  en  ildelugtende  Saloon,  hvor  man  faar  et 
Kæmpeglas  og  fri  Lunch  for  5  Cents.  Den  fri  Lunch  bestaar  af 
Pølse,  Ost  og  Brød.  Enhver  Stodder,  der  drikker  et  Glas  01,  kan 
spise  saa  meget,  han  har  Lyst  til.  Hvorledes  det  kan  svare  Regn- 
skab, er  en  af  de  Gaader,  der  i  Begyndelsen  sysselsætter  den 
Rejsende.  Forklaringen  er  vel  den,  at  Sultne,  der  lokkes  til  Sa- 
loonen, altid  finder  Udveje  for  at  tilfredsstille  deres  Tørst.  Rundt 
omkring  mellem  saadanne  Beværtninger  findes  de  berygtede  Logis- 
huse, de  saakaldte  Tenement-Houses,  hvor  alt  det  Udskud,  der 
færdes  i  Saloonerne,  erholder  Nattelogis  for  10 — 15  Cents. 

Ad  smalle,  skidne  Trapper  stiger  man  op  i  et  saadant  Hus  og 
modtages  ved  Indgangen  af  en  Stank,  der  fremkalder  Erindringen 
om  et  Mellemdæk:  en  saa  vammel,  pestagtig  Lugt,  at  man  er  ved 
at  faa  en  Opkastning.  Men  man  glemmer  Luften  over  det  Syn, 
der  møder  En,  saa  snart  man  træder  ind  i  et  af  disse  Rum. 

Paa  Hylder,  der  er  anbragte  tæt  over  hverandre,  ligger  Menneske 
ved  Menneske,  dampende  af  Sved  og  Smuds,  med  optrukne  Ben, 
udspilede  Tæer  og  hist  og  her  med  fuldstændig  nøgne  Kroppe. 
Naar  Øjet  har  vænnet  sig  til  Halvmørket,  ser  man  de  uhyggelige 
Banditter  ligge  snorksovende   med   grinende  Tænder   mellem   sorte 

Skægstumper.  Rundt  om  i 
Halvmørket  skelnes  væmme- 
lige fordrejede  Ansigter,  der 
rimeligvis  afspejler  de  Slum- 
rendes behagelige  Drømme. 
Mellem  Hylderne  gaar  et  Par 
Politibetjente  og  leder  med 
en  Lygte,  for  selvfølgelig  er 

Flertallet  af  Tenements- 
husenes  Beboere  Forbry- 
dere. Betjentene ,  som  vi 
veksler  nogle  Ord  med,  hen- 
kaster den  Bemærkning,  at  saafremt  man  arresterede  alle  disse 
Stimænd  og  fik  dem  til  at  bekende,  hvad  de  havde  gjort,  vilde  de 
tre  Fjerdedele  af  dem  komme  til  at  ombytte  deres  Nattelogis  med 
Galgen.  Efter  denne  Meddelelse  betragter  vi  de  Sovende  med  for- 
øget Interesse,  uden  dog  at  nærme  os  mere,  end  at  vi  har  Ryg- 
gen dækket  af  en  Væg.  Betjentenes  Nærværelse  har  bragt  Uro 
mellem  Morderne.  De  følger  os  med  lurende  Øjne,  men  naar  Lygte- 
skinnet falder  hen  over  deres  modbydelige  Fjæs ,  udstøder  de 
dybe  Snork. 

Af  saadanne  Huse  findes  et  halvt  Hundrede  paa  Bowery.  I 
enkelte  af  dem  er  der  Sovestuer  fra  Kælderen  lige  op  til  Kvisten, 
ja  ud  paa  Taget.  De  vedføjede  Billeder  er  Interiører  fra  Logishuse, 


Kvindeligt  Logishus. 

hvorimellem  et  for  Kvinder.  At  Billederne  er  utydelige,  maa  und- 
skyldes \eå,  at  de  er  fotograferede  om  Natten  eller  i  det  første 
Daggry.  Som  man  ser,  sover  de  færreste  Logerende  i  Senge. 
Ordenen  opretholdes  af  et  Par  haandfaste  Kæmper,  der  dog  for 
det  meste  indskrænker  sig  til  at  modtage  Betahngen.  Altfor  drukne 
Personer  indlades  ikke.  Er  de  komne  ind  og  gør  de  Vrøvl,  kaster 
man  dem  ned  ad  Trapperne,  hvor  de  opsamles  og  lægges  paa 
Politiets  Patrouille-Vogn,  der  korer  dem  til  den  nærmeste  Station. 
Jeg  fulgte  efter  en  saadan  Vogn  og  havde  den  sørgelige  Tilfreds- 
stillelse at  se  en  halv  Snes  af 
Drik  og  andre  Laster  halv- 
døde Individer  blive  samlede 
op  og  ved  et  rask  Tag  kastede 
ind  i  Vognen,  hvor  de  blev 
liggende  som  de  faldt,  til- 
syneladende livløse.  Intet  Dyr 
kunde  bære  alle  Fornedrel- 
sens Mærker  saa  aabenlyst 
til  Skue,  som  disse  drukne 
Tyve    og  forsultne   Tiggere. 

Og    dog    fandtes     der     nu     og  Den  Fattiges  Toilette. 

da  i  dette  sørgelige  Skuespil 

et  Stænk  Komik.  Mens  Betjenten  var  beskæftiget  paa  Gaden,  saa 
jeg  en  af  Stodderne  stjæle  en  anden  Stodders  Hat,  og  da  han 
lidt  efter  som  Svar  paa  en  nærgaaende  Bemærkning  fik  et  Rap  af 
Kniplen,  raabte  han  indigneret: 

„Hul  Det  byder  de  Folk!  Og  saa  stemmer  jeg  Dæ'len  brække 
mig  endda  paa  Grover  Cleveland!" 

Det  var  blevet  Midnat,  før  jeg  forlod  Bowery.  Livet  var  doet  ud 
paa  Gaden,  kun  en  enkelt  laset  Skikkelse  drev  endnu  omkring  i 
Husenes  Slagskygger,  og  paa  Kattefjed  listede  Kineserne  sig  ind  i 
en  af  de  mange  smalle  Gader,  hvor  de  ryger  Opium.  Det  er,  som 
om  alle  Verdens  Laster  havde  sat  hinanden  Stævne  i  det  indfiltrede 
Væv  af  Gyder,  der  ligger  her  i  Hjertet  af  New  York. 

—  Paa  Vejen  hjem  bemærkede  jeg  en  lang  Kø  af  fattige  Mænd, 
der  stod  opstillede  paa  Broadway.  Jeg  spurgte  en  af  dem,  hvad  de 
ventede  paa,  og  han  forklarede,  at  i  Hjørnestedet  boede  der  i  sin 
Tid  en  tysk  Bager,  som  nu  var  død,  men  i  sit  Testamente  havde 
bestemt,  at  enhver  Fattig  havde  Ret  til  ved  Nattetid  paa  dette 
Sted  at  afhente  et  Pund  frisk  Hvedebrød.  Noget  over  tusinde 
Ulykkelige  ventede  paa  denne  Gave,  og  Køen  kunde  endda  være 
meget  længere,  tilføjede  den  fattige  Mand.  Uddelingen,  som  netop 
tog  sin  Begyndelse,  foregik  paa  den  Maade,  at  Brødet  i  store 
dampende  Stykker  blev  sat  ud  i  Vidiekurve,  og  at  Enhver  kunde 
forsyne  sig  ad  libitum.  Denne  natlige  Brøduddeling  er  et  af  de 
mange  Eksempler,  man  rundt  om  i  Amerika  sér  paa  bramfri  God- 
gørenhed. Der  tales  ikke  meget  om  at  gøre  godt,  og  Velgøren- 
heden beskæftiger  sjælden  Bladene.  Men  i  Stilhed  oser  rige  Mænd 
ud  i  Spande,  og  det  er  vel  naturligt  i  et  Samfund,  hvor  næsten 
alle,  selv  de  rigeste,  har  været  fattige.  Denne  Bager,  der  var  Mil- 
lionær, har  maaske  engang  selv  gaaet  sulten  om  paa  disse  tomme 
Gader. 


WALL  STREET 


DEN  berømte  Gade  er  ikke  mere  end  2000  Fod  lang,  og  endda  er 
det  kun  den  Halvdel,  der  ligger  nærmest  Broadway,  som  er  den 
egentlige  Pengegade;  det  er  denne  Del  af  Wall  Street,  man  ser  paa 
ovenstaaende  Billede.  Den  morke  Bygning  længst  til  højre  er  de 
forenede  Staters  Justérkammer,  hvori  der  aarligt  prøves  raat  Guld 
til  Værdi  af  100  Millioner  Dollars.  Nærmest  denne  Bygning  ser 
man  Unionens  andet  Skatkammer,  en  smuk  Granitbygning,  opført 
som  et  antikt  græsk  Tempel  med  en  dorisk  Søjlegang.  Foran 
Skatkamrets  Front  er  opstillet  den  bekendte  Billedhugger  A.  Q. 
Wards  noble  Statue  af  Landets  Fader,  George  Washington,  som 
just  paa  dette  Sted  besvor  Forfatningen.  For  Enden  af  Gaden 
ligger  Trinitatis  Kirke.  I  Borsmændenes  daglige  Omgangssprog 
kaldes  Wall  Street  ret  og  slet  The  Street,  en  Forkortelse,  der  er 
gaaet  over  i  adskillige  amerikanske  Slangs.  Man  hører  f.  Eks. 
Vendinger  som  „at  malke  Gaden"  og  „at  tappe  Gaden",  hvad  der 

dog   er   adskilligt   lettere   sagt   end   gjort.    Den   Rolle,  Wall   Street 
spiller   i   den    amerikanske   Pengeverden,    er   at   sammenligne    med 


den  Rolle,  Hjertet  spiller  i  det  menneskelige  Legeme.  I  Wall  Street 
og  de  nærmeste  Gader,  navnlig  i  Nassan  Street  og  den  sydlige 
Del  af  Broadway,  ligger  New^  Yorks  største  Banker.  Paa  et  Areal, 

der  kun  er  2500  Fod  bredt  og  halvt  saa  langt,  finder  man  de 
ledende  Børser,  de  mægtige  Trust-Kompagnier,  Kapitalisternes 
Forretningspaladser  og  de  store  Jernbaneliniers  Hovedkontorer, 
hvor  Jernbanekongerne  ved  et  Pennestrøg  —  f.  Eks,  ved  at  for- 
høje Fragterne  —  kan  paalægge  Skatter,  der  lober  op  til  Millioner 
og  maa  betales  uden  Kny.  Her  residerer  Ejerne  af  Vestens 
Miner,  Petroleumsmagnaterne,  de  store  Mæglere  og  de  professio- 
nelle Spekulanter,  Her  har  de  største  amerikanske  Pengeinstitu- 
tioner deres  imponerende  Lokaler,  og  her  træffer  man  de  besyn- 
derlige Millionærer,  der  den  ene  Dag  karrigt  indkasserer  en  Tidollar 
for  den  næste  at  kaste  Millioner  hen  til  en  Kirke,  et  Museum  eller 
Universitet, 

De  evropæiske  Børser  er  Statsinstitutioner,  hvoraf  enhver  hæderlig 
Købmand  kan  blive  Medlem,  Den  amerikanske  Børs  derimod  ejes 
af  et  privat  Selskab,  Der  findes  ingen  speciel  Handelslov  i  Amerika, 
og  det  vilde  alene  af  den  Grund  være  vanskeligt  at  kontrollere 
Medlemmerne  paa  en  offentlig  Børs,  De  amerikanske  Børser  kan 
da  heller  ikke  idømme  deres  Medlemmer  anden  Straf  end  Eksklu- 
sion, en  Straf,  der  i  Tidens  Løb  har  ramt  de  mest  kendte  Børs- 
mænd, Handelskamre  kendes  ikke,  og  Handelsretten  er  en  privat 
Klub,  hvori  der  dog  kun  sidder  Mænd,  som  nyder  deres  Medbor- 
geres fulde  Agtelse. 

Bygningerne,  hvori  Børserne  har  deres  Lokaler,  ligger  sædvanhg 
ikke  foran  aabne  Pladser  og  tilfører  ikke  Byen  nogen  monumental 
Prydelse,  hvilket  selvfølgelig  skyldes  den  Omstændighed,  at  de  er 
byggede  af  Privatfolk.  Den  største  af  New  Yorks  5  Børser  er  Vare- 
børsen, en  mægtig  Rødstensbygning,  hvoraf  der  vedføjet  findes  et 
Billede.  Den  indre  Ordning  af  Lokalerne  er  den  samme,  som  man 
kender  fra  Evropa:  Talrige  Rum  for  Telegraf,  Telefon,  Mæglervirk- 
somhed og  andre  Virksomheder  hørende  til  en  Børs.  Dernæst  den  egent- 
lige Børssal,  et  imponerende,  firkantet  Rum  med  udmærket  Lys  og 
Luft.  I  Varebørsens  nordre  Ende  sælges  Hvede,  i  dens  søndre  Ende 
sælges  Fedt.  Mægtige  Metal-Lidikatorer  paa  Væggene  angiver  de  sidste 
Priser,  og  paa  et  fortrinligt  Kort  sés  en  nøjagtig  Angivelse  af  Vejr 

og  Vind  og  Temperatur  i  de  forskellige  Stater.  Blandt  Købmæn- 
dene bemærkes  ikke  mange  typiske  Skikkelser,  Her  som  overalt  i 
Amerika,  hvor  talrige  Mennesker  samles,  svækkes  Indtrykket  af  de 
forskellige  Nationaliteters  Racemærker.  Køb  og  Salg  foregaar  med 
stor  Hurtighed,  og  hele  Handelen  er  i  højere  Grad  end  i  Evropa 
baseret  paa  kontant  Betaling.  Amerikanernes  Travlhed  og  Tillid 
til  en  Mands  Ord  har  gjort  Forretningsgangen  simpel.  Omstænde- 
lige Formularer  anvendes  aldrig  ved  en  Handels  Afslutning. 

Denne  Varebørs  har  3000  Medlemmer,  som  ved  deres  Optagelse 
paa  Børsen  har  maattet  betale  for  et  Certificat.  Prisen  paa  dette 
er  forskellig,  i  Øjeblikket  500  Dollars.  Der  er  den  Mærkelighed  ved 
Børsen,  at  Medlemmerne,  naar  de  indtræder,  livsassureres  for  en 
Sum  af  8 — 9000  Dollars,  hvorfor  de  i  Præmie,  efter  deres  for- 
skellige Alder,  aarligt  betaler  fra  75 — 250  Dollars.  Børsens  ny 
Medlemmer  maa  altsaa*  foruden  deres  sociale  Vidnesbyrd  ved  Op- 
tagelsen skaffe  de  sædvanlige  Livsassurance-Attester  fra  en  Læge. 
Naar  et  Medlem  dør,  vajer  Børsens  Flag  paa  halv  Stang,  og  de 
overlevende  Medlemmer  betaler  hver  3  Dollars. 

Bomuldsbørsen,  Kaffe-,  Petroleums-  og  Metalbørsen  har  i  alt 
væsenligt  en  lignende  Organisation.  Bomuldsbørsens  Bygning, 
der  ligger  ved  Hannover  Square,  har  kostet  1  Million  Dollars. 
Petroleumsbørsen  har  ikke  mindre  end  2800  Medlemmer.  Omsæt- 
ningen har  her  aarligt  været  indtil  2500  Millioner  Tønder  Petro- 
leum. 

Størst  Interesse  for  den  Fremmede  fiembyder  selvfølgelig  Fonds- 
børsen, beliggende  i  Broad  Street,  tæt  ved  Wall  Street.  Den  har 
ca.  1100  Medlemmer,  og  ny  Medlemmer  maa  i  Øjeblikket  betale 
en  Sum  af  20,000  Dollars  for  deres  Certificat.  Fra  Gallerierne,  der 
er  tilgængelige  for  Enhver,  har  man  en  fortræffelig  Udsigt  over 
Salen,  hvor  iturevne  Telegrammer  og  KursHster  flyver  om  som 
Snefnug  mellem  en  Sværm  af  Mennesker,  der  regelmæssigt  én  Gang 
om  Dagen  gebærder  sig,  som  om  de  var  modne  til  en  Tvangs- 
indlæggelse. Midt  paa  Gulvet  findes  de  forskellige  Jernbaneselskabers 
Opstandere,  og  det  er  navnlig  her,  at  man  til  Tider  ser  en  Sværm 

af  Spekulanter,  der  gor  det  Indtryk,  at  de  svarligen  pintes  i  en 
for  Beskueren  usynlig  Lue.  De  arbejder  med  Arme  og  Ben,  de 
vender  Øjne,  de  skærer  Ansigter,  og  de  udsteder  Eder  og  For- 
bandelser, lange  skærende  Skrig  og  dybe  Brol.  Hele  Børssalen, 
som  man  længe  ikke  river  Øjnene  fra,  ligner  egentlig  en  Daare- 
kiste.  Vidste  man,  at  disse  Gentlemen  var  Idioter,  trak  man  paa 
Skuldrene  og  gik  sin  Vej ;  nu  véd  man,  at  mellem  dem  findes  Ver- 
dens fineste  Børshoveder;   og  vidste  man  det  ikke,   behøvede  man 


Borssalen. 

blot  at  gaa  en  Tur  op  ad  Fifth  Avenue.  De  straalende  Paladser, 
vi  tidligere  har  beskrevet,  er  allesammen  voksede  op  i  denne 
djævelske  Forvirring.  Fondsbørsen  i  New  York  er  vistnok  en  af 
de  største  BesynderHgheder,  der  findes  i  det  moderne  Samfundsliv. 


Der  er  som  bekendt  ingen  Hovedstad  i  Amerika.  Boston  hævder 
uimodsagt  Forrangen  som  Unionens  literære  og  kunstneriske  Midt- 
punkt,   og    siden  VerdensudstiUingen    er   der   altid   dem,    som  med 

nogen  Ret  kan  paastaa,  at  Chicago  industrielt  og  merkantilt  er 
kommet  op  i  Højde  med  New  York.  Men  i  én  Henseende,  og  i 
en  meget  væsentlig,  er  der  fremdeles  ingen  Sammenligning  mellem 
de  konkurrerende  Millionbyer,  og  det  er  i  Henseende  til  Børs. 
Chicagobørsen  har  ikke  laant  meget  andet  end  sine  Fejl  fra  Wall 
Street,  og  det  er  nn  ude  i  Vestens  Hovedstad  og  ikke  her  i  Østens, 
at  man  forbavses  over  Børssvindlerier,  som  kun  er  tænkelige  i  Ame- 
rika. Alligevel  er  det  ikke  lykkedes  Chicago  at  sætte  en  Record 
som  den,  Daniel  Drew  satte,  da  han  leverede  sit  verdenshistoriske 
Slag  mod  Cornelius  Vanderbilt,  ej  heller  har  Chicagos  Børsmænd 
præsteret  saa  utrolige  Skurkestreger,  som  Jay  Gould  og  James 
Fisk  præsterede,  da  de  i  1869  lavede  den  store  Guldsammen- 
sværgelse og  næsten  truede  Samfundets  Bestaaen.  Den  amerikanske 
Børs  har  altid  været  ejendommelig  ved  en  Sammensværgelsesdrift, 
som  de  nævnte  to  Kæltringer  satte  i  System.  Aktieselskaber  var 
selvfølgelig  ikke  nok  for  den  amerikanske  Foretagelsesaand  og 
Dristighed.  Der  maatte  mere  til  for  at  tjene  Penge  efter  stor 
Maalestok,  og  man  indførte  derfor  fra  England  de  berygtede 
Kompagnier,  der  er  gaaet  over  i  Historien  under  Navnet  Trusts, 
og  hvorved  forstaas  Sammensværgelser  af  ledende  Børsmænd  inden 
for  en  bestemt  Branche,  f.  Eks.  Petroleum.  I  et  givet  Øjeblik 
beherskedes  Markedet  af  de  Sammensvorne,  og  Publikum  maatte 
finde  sig  i  at  betale  Varen  efter  Bandens  Lune.  Det  gik  dog 
til  sidst  for  vidt.  Ved  Valgene  i  Efteraaret  1888  ytrede  der  sig 
en  saadan  Ophidselse  i  Vælgermassen  mod  Trust-Kompagnierne,  at 
Kongressen  fandt  det  klogest  at  ramme  dem  ved  en  særlig  Lov. 
De  første  Trusts  var  fra  1869.  Da  Lovgivningsmagten  i  1890  op- 
traadte  imod  dem,  var  deres  Antal  30.  I  Tidsiummet,  som  ligger 
inden  for  de  to  Aarstal,  er  det,  at  Flertallet  af  Wall  Streets  nulevende 
Matadorer  har  tjent  deres  uhyre  Formuer,  og  det  er  egentlig  først 
efter  1890,  at  New  Yorks  Børs  har  faaet  det  Præg,  den  har  i  Dag, 
et  roligere  og  solidere  Præg,  der  har  fastslaaet  dens  Supremati. 
Den  daglige  Omsætning  paa  Fondsbørsen  i  New  York  er  nu  %  af 
Pengeomsætningen  paa  samtlige  Børser  i  Amerika. 

—  Børsen  i  Amerika  staar  i  en  ganske  anderledes  inderlig 
Rapport  til  Folkets  Masse  end  Børserne  i  Evropa.  Hos  os  læses 
Kurslisterne  af  Herren  i  Huset,  i  Amerika  læses  de  tillige  af 
Kusken  og  Tjenestepigen.  Navnlig  i  Vesten  har  saa  godt  som  enhver 
Borger  sine  Aktiej-  i  Miner  eller  Jernbaner.  I  San  Francisco  ser  man 
ofte  Arbejdere  og  Kinesere  raadføre  sig  med  Kmslisterne,  der  flere 
Gange  daglig  opslaas  i  Saloonerne  og  ved  Indgangene  til  Bladenes 
Redaktioner,  ligesom  man  rundt  om  i  Vestens  Byer  træffer  de  saa- 
kaldte  Bucket  shops,  hvor  Farmerne  driver  deres  Børsspil  og 
bliver  af  med  deres  Penge.  Ud  af  dette  amerikanske  Forhold  for- 
klares Pressens  Interesse  for  enhver  nok  saa  umærkelig  Bevægelse 
i  Wall  Street;  thi  denne  Bevægelse  kan  have  direkte  Betydning 
for  Tusinder  af  Læsere.  Den  Omhyggelighed,  hvormed  Bladene 
refererer  ledende  Børsmænds  Udtalelser  og  Handlinger,  opfattes 
af  Evropæere  som  Skrabud  for  Pengesækken,  og  maaske  er  der 
heller  ikke  saa  lidt  Skrabud  i  Bladene.  Men  naar  en  Børsmand 
ved  at  foretage  en  Rejse  fra  New  York  til  Washington  kan  sætte 
Telegrafen  i  Bevægelse,  saa  er  Grunden  hertil  ogsaa  den,  at  der  i 
en  saadan  Rejse  kan  ligge  en  større  Betydning  for  Amerika,  end 
der  sædvanlig  er  forbunden  med  en  Fyrsterejse  i  Evropa.  Og  naar 
Bladene  i  deres  Meddelelser  gaar  langt  videre  end  til  at  meddele, 
hvad  Millionærerne  foretager  sig  som  Børsmænd,  naar  der  ideligt 
fortælles,  hvad  Rockef eller,  Vanderbilt,  Astor,  Field,  Russell-Sage, 
Commack,  Jerome,  Belmont,  Taylor,  Depew,  Corbin,  Drexel,  Ste- 
wart, Morton,  Armour,  White,  Newcombe,  Browne  og  lignende 
Størrelser  foretager  sig,  spiser  og  drikker,  og  naar  der  bringes 
Billeder  og  Beskrivelser  af  deres  Landslotte  hge  ned  til  Hunde- 
huset og  meddeles  Indiskretioner  om  Famihens  intimeste  PrivatUv, 
saa  er  det,  fordi  disse  Mænd  er  godt  Bladstof,  hvad  der  med  andre 
Ord  vil  sige,  at  de  nyder  en  vis  Art  af  Popularitet.  I  enhver  anden 
Nation  vilde  saa  store  Formuer  vække  Avind.  Her  vækker  de 
en  med  Avind  blandet  Stolthed.  Jay  Gould  nævnes  nu,  faa  Aar 
efter  han  er  død,  som  en  Slags  national  Børshelt.  Fortællingerne 
om  hans  geniale  Skurkestreger  har  i  Amerika  formet  sig  som  hos 

os  Fortællingerne  om  Tordenskjolds  lystige  og  modige  Bedrifter. 
Og  kunde  det  vel  være  anderledes!  Jay  Gould,  der  er  saa  typisk 
for  New  Yorks  store  Spekulanter  fra  Halvfjerdserne,  besad  netop 
de  Egenskaber,  der  fylder  en  Amerikaners  Fantasi.  Som  alle  sine 
Jævnaldrende  begyndte  han  med  tomme  Hænder  og  kæmpede  en 
haard  Kamp,  for  det  lykkedes  ham  ved  vindende  Væsen  og  per- 
sonlig Dygtighed  at  blive  optaget  i  en  Kreds  af  ældre  ansete  Børs- 
mænd,  der   straks   blev   fattige   og  skød  sig  af  Fortvivlelse.    Inden 

ret  længe  havde  Gould  opnaaet 
en  saadan  Borsstilling,  at  Folk, 
der  vilde  vove  Penge  paa  Spe- 
kulation, egentlig  hellere  straks 
maatte  forære  ham  Pengene  og 
saaledes  undgaa  den  Ærgrelse, 
at  han  dog  tilegnede  sig  dem 
ved  Snyderi.  Jay  Gould  nærede 
en  sublim  Ringeagt  for,  hvad  der 
offentlig  blev  sagt  og  skrevet  om 
ham,  ja  egentlig  var  han  vist- 
nok stolt  af  at  blive  anset  for 
den  største  Kæltring  i  Amerika. 


Offentlii 


Foragt 


var    for    ham 


Popularitet;  det  smigrede  ham 
sikkert,  da  han  til  sidst  maatte 
holde  50  hemmelige  Betjente  til 
at  passe  paa  sit  Liv.  Der  sagdes  om  ham,  at  hans  Tanke  var 
Krystal,  hans  Hjerte  Flint,  hans  Haand  Staal  og  hans  VllUe  Jern, 
og  det  er  vistnok  en  meget  træffende  Karakteristik,  men  tilføjes 
bør  det  dog  som  gældende  for  Gould  og  Spekulanterne  fra  samme 
Periode,  at  de  mindre  spillede  for  Gevinstens  Skyld  end  af  Liden- 
skab for  selve  Spillet.  Heller  ikke  bør  det  glemmes,  hvilken  uhyre 
Betydning  disse  Mænd  har  haft  for  den  materielle  Udvikling  af  det 
amerikanske  Samfund.  Det  var  dem,  der  byggede  Dampskibene, 
anlagde  Jernbanerne  og  med  fremskuende  Blik  paa  Forholdene  fik 

Erhvervskilder  til  at  rinde,  selv  om  de  nu  til  at  begynde  med  randt 
vel  meget  i  Spekulanternes  egne  Lommer.  En  Mand  som  gamle 
Vanderbilt  har  haft  en  større  Betydning  for  Amerika  end  adskillige 
af  Unionens  Præsidenter,  og  vi  bør  ikke  slutte  vor  Vandring  gen- 
nem Wall  Street  uden  nærmere  at  omtale  ham,  hans  Son  og 
Sønnesøn,  i  hvis  Historie  vi  har  New  Yorker  Børsens  Historie  for 
de  sidste  50  Aar. 

Den  gamle  CorneHus  Vanderbilt  debuterede  i  Livet  som  Ror- 
karl i  en  Færgebaad,  der  midt  i  Trediverne  besørgede  Forbindelsen 
mellem  Staten  Island,  Governor  Island  og  New^  York.  Det  fortælles,  at 
Baaden  egentlig  ejedes  af  hans  Moder,  der,  kort  efter  at  hun  havde 
optaget  sin  Son  som  Kompagnon,  uden  videre  blev  sat  ud  af  Fir- 
maet og  derigennem  modtog  et  paalideligt  Bevis  for,  at  Coi-nehus 
var  smart.  Det  varede  heller  ikke  ret  længe,  førend  Robaaden 
afløstes  af  en  Hjuldamper,  og  da  Cornelius  fik  disponibel  Tid,  købte 
han  Hotel  Brunswick  i  New  Jersey,  som  han  personlig  admini- 
strerede. Samtidig  formerede  han  Flaaden,  og  ikke  mange  Aar  gik 
hen,  for  han  ejede  50  Dampskibe  og  var  Præsident  for  Nicaragua 
Transit  Gompagni.  Han  spekulerede  i  det  nyopdagede  Californien 
og  lagde  hurtigt  Million  til  Million. 

Cornelius  Vanderbilt,  der  paa  Grund  af  sin  tidligere  Stilling  som 
Baadforer,  sædvanlig  kaldtes  „Kommandøren",  var  typisk  for  sin 
Tid.  Han  var  en  af  de  Organisatorer,  hvoraf  Amerika  har  haft 
saa  mange,  en  af  de  mærkelige  Mænd,  der  besidder  Evnen  til  at 
underordne  sig  alle  modstridende,  uensartede  Kræfter  og  selv  sikre 
sig  Gevinsten.  Men  i  Modsætning  til  Jay  Gould  havde  han  en  vis 
formel  Respekt  for  Loven,  selv  om  han  ofte  paa  en  betænkelig  Maade 
nærmede  sig  dens  Grænser  eller  for  en  passende  Godtgørelse  fik 
den  forandret  efter  sit  Behov.  Naar  det  gjaldt  om  at  naa  et  Maal, 
var  han  lige  saa  rundhaandet  i  sin  offentlige  Optræden,  som  han 
var  økonomisk  i  sit  Privatliv.  Der  var  intet  i  ham  af  en  Mæcen. 
Alt  for  denne  Mand  var  Børsspil  og  Forretning,  og  for  anden 
Dygtighed  end  Forretningsdygtighed  nærede  han  en  sublim  Foragt. 

Ved    et    gigantisk    Arbejde    tjente    CorneHus  Vanderbilt  85   Mill. 

Dollars.  Han  havde  været  17  Aar  om  at  skabe  denne  Formue  og 
havde  i  den  Tid  været  optaget  af  alt  andet  end  af  sine  Børn  og 
deres  Opdragelse.  Der  fortælles  talrige  Anekdoter  om,  hvorledes  han 
behandlede  sin  Familie.  Hans  Datter  var  bleven  gift  med  en  flink, 
men  uformuende  Mand,  Jim  Cross,  der  straks  efter  Brylluppet 
anmodede  sin  rige  Svigerfader  om  et  Laan  af  50,000  Dollars. 

„Hvad  vil  Du  med  dem,  Jim?"  spurgte  den  gamle  Vanderbilt, 
der  i  saadanne  Anliggender  plejede  at  udbede  sig  detaillerede 
Oplysninger. 

„Jeg  vil  starte  en  Læderforretning,"  svarede  Svigersønnen. 

„Naa,  saa  det  vil  Du,  Jim.  Og  hvad  mener  Du,  at  den  vil  give 
Dig  om  Aaret,  Jim?" 

Svigersønnen  fandt,  at  han  burde  være  beskeden  og  ikke  nævne 
en  altfor  høj  Sum.  Han  svarede  derfor,  at  han  ved  Flid  og  Omsigt 
haabede  at  tjene  5000  Dollars. 

„Meget  godt,  Jim,"  svarede  Vanderbilt.  „Men  ser  Dn,  Jim,  jeg 
kan  gøre  meget  mere  ud  af  de  50,000.  Følgelig  beholder  jeg  dem 
selv.  Lad  mig  sige,  at  de  lavt  legnet  indbringer  mig  andre  50,000; 
det  er  gode  Penge,  Jim.  Men  af  dem  betaler  jeg  nu  Dig  aarlig 
5000  og  gemmer  selv  de  45,000.  Paa  den  Maade  har  vi  begge  to 
Fordel  af  Forretningen,  hva'  Jim?" 

Og  saadan  blev  det  ordnet.  Jim  fik  de  5000  Dollars  og  en  lille 
Plads  paa  Svigerfaderens  Kontor. 

Paa  den  Maade  forsørgede  han  Datteren.  Mere  Ulejlighed  havde 
han  af  sine  2  Sønner.  Den  ældste  af  dem,  Cornelius,  sædvanlig 
kaldet  „Young  Corneel",  var  en  Døgenigt,  som  soldede,  spillede 
og  gjorde  Gæld.  Han  havde  udviklet  en  forbavsende  Færdighed 
i  at  laane  Penge,  som  den  gamle  Vanderbilt  regelmæssigt  næg- 
tede at  betale  under  Henvisning  til,  at  „Young  Corneel"  fik  en 
fast  ugentlig  Hjælp  af  200  Dollars.  Publikum,  der  med  livHg  Inter- 
esse omfattede  Forholdet  mellem  Millionæren  og  hans  Søn,  fandt 
selvfølgelig,  at  det  var^altfor  lidt,  og  Bladene,  der  ofte  havde  Lej- 
lighed til  at  beskæftige  sig  med  Young  Corneel,  undlod  aldrig  at  sige 
nogle    passende   spydige   Ord    om    Faderens    Nærighed,   ja   enkelte 

demokratiske  Blade  hævdede  endogsaa,  at  den  unge  Vanderbilt  led 
Sult. 

Paa  saadanne  Angreb  gav  den  Gamle  indirekte  Svar,  der  sæd- 
vanlig naaede  til  Offentlighedens  Kundskab.  Der  kom  engang  — 
for  blot  at  fortælle  en  eneste  af  de  mange  pudsige  Historier  —  en 
agtet  Mand  fra  Hartford,  Mr.  Pitt  WiUiams,  og  meddelte  Vanderbilt, 
at  Young  Corneel  var  bleven  forlovet  med  hans  Datter.  Forinden 
Williams  selv  gav  sit  faderlige  Samtykke,  ønskede  han  dog  at  høre 
Millionærens  Mening. 

„Meget  godt,  Pitt,"  sagde  den  Gamle,  „hvor  mange  Silkekjoler 
har  din  Datter?" 

Mr.  Williams  blev  lidt  underhg  ved  dette  Spørgsmaal,  hvori  han 
troede  at  se  den  rige  Mands  MisbiUigelse  af  Partiet.  Han  svarede, 
at  hans  Datter  ikke  havde  megen  Medgift,  men  at  hun  ikke  mang- 
lede Garderobe. 

„Meget  godt,  Pitt,"  fortsatte  Vanderbilt  uden  at  lade  sig  forstyrre, 
„jeg  tænker  mig,  at  den  unge  Dame  ogsaa  har  et  Skrin  med  de 
almindelige  Juveler?" 

Nu  blev  Mr.  Williams  vred  og  raabte:  „Ja,  gu'  har  hun  et 
Juvelskrin." 

„Det  er  svært  uheldigt,  Pitt,"  fortsatte  Vanderbilt,  der  ikke 
syntes  at  bemærke  Mandens  Vrede,  „det  er  svært  uheldigt.  Jeg 
har  ikke  det  mindste  mod  Partiet.  Men  jeg  synes,  det  er  min 
Pligt  at  sige  til  Dig,  Pitt,  at  Corneel  straks  sælger  baade  Silke- 
kjolerne og  Juvelerne  og  sætter  Pengene  til  i  Spil  og  Hor!" 

Alligevel  blev  Young  Corneel  gift  og  fik  en  god  Hustru.  Nogle 
Aar  efter  dræbte  han  sig  selv  paa  Hotel  Glenham. 

Den  gamle  Millionærs  anden  Søn,  William  H.  Vanderbilt,  tegnede 
heller  ikke  godt.  Faderen  havde  ingen  TiUid  til  ham  og  holdt  ham 
længe  paa  en  underordnet  Plads  i  sit  Kontor.  Men  omsider  fandt 
den  Gamle  paa  at  prøve  William.  Han  betroede  ham  Staten  Islands 
lille  Jernbane,  der  kun  var  30  Mile  lang.  Da  William  fik  den  over- 
draget, var  den  omtrent  værdiløs,  men  til  den  Gamles  Glæde 
begyndte  Aktierne  at  stige,  og  efter  2  Aars  Forløb  stod  de  i  175. 

Fra  det  Øjeblik  fattede  Vandeibilt  Interesse  for  sin  Søn  og  lærte 
ham  at  blive  Jernbanemand.  William  fik  overdraget  Hudson  River 
Banen  og  gjorde  her  sit  første  Mesterstykke  ved  at  forene  den  med 
New  York  Central.  Det  var  hans  Debut  paa  Børsen,  hvor  ingen 
anede,  at  han  ved  en  Række  enestaaende  dristige  Spekulationer 
hurtigt  skulde  bringe  den  Gamle  i  Forglemmelse.  Da  Cornelius 
Vanderbilt  i  Aaret  1877  udaandede,  82  Aar  gammel,  efterlod  han 
sig  —  foruden  15  Mill.  Dollars  i  Legater  —  en  Formue  paa  70 
Mill.  Dollars,  der  tilfaldt  Sønnen.  Formodentlig  er  den  Gamle 
gaaet  ud   af  Verden  med   en  Følelse  af  overlegen  Smartness,   men 


denne  Følelse,  hvor  berettiget  den  end  var,  vilde  vistnok  have 
veget  Pladsen  for  en  Følelse  af  Skamfuldhed,  saafremt  han  havde 
kunnet  se,  hvorledes  William  nu  boltrede  sig  i  Wall  Street.  De  70 
MilHoner,  han  havde  arvet  efter  Faderen,  havde  denne  været  17 
Aar  om  at  fortjene.  Men  William  H.  Vanderbilt  tjente  3  Gange  saa 
meget  i  de  følgende  7  Aar,  hvilket  er  et  Resultat,  der  er  ene- 
staaende i  hele  Børsverdenens  Historie.  Efterat  man  i  en  Menneske- 
alder havde  sagt  „den  gamle  Vanderbilt"  og  derpaa  en  kort  Tid 
„de  to  Vanderbilter" ,  saa  hed  det  nu  ret  og  slet  „Vanderbilt". 
Enhver  vidste,  at  dermed  mentes  William,  den  midterste  af  de  tre 
Vanderbilter  paa  ovenstaaende  Billede. 

Op  mod  Aaret  1885  ejede  Vandeibilt  200  Mill.  Dollars,  der  var 
den  næststørste  Formue  i  Verden  (%  af  Rothschildernes)  og  den 
største  Formue,  som  nogensinde  er  bleven  samlet  i  et  Tidsrum 
af  ca.  25  Aar.  Da  den  gamle  Rothschild  døde,  indsatte  han  sine  5 
Sønner  som  regerende  Pengekonger  i  Evropa:  Anselm,  som  over- 
tog Hovedledelsen  i  Frankfurt,  Salomon  i  Wien,  Nathan  Mayer  i 
London,  Charles  i  Neapel  og  James  i  Paris.  Naar  man  betænker, 
at  hver  af  disse  Brødre  regnedes  for  de  største  Finansmænd  i 
Evropa,  og  at  de  handlede  med  Monarker  og  manøvrerede  med 
Staters  Formuer,  saa  faar  man  ved  en  Sammenligning  et  Begreb 
om  de  to  Vanderbilters  Præstation.  Den  Bygning,  Rothschilderne  ved 
forenede  Anstrengelser  var  3  Generationer  om  at  rejse,  lagde  Cornelius 
Vanderbilt  Grunden  til,  og  hans  Søn  rejste  den  paa  7  Aar.  Havde 
denne  Mand  levet  blot  tre,  fire  Aar  længere,  er  der  ingen  Tvivl 
om,  at  hans  Formue  havde  været  større  end  Rothschildernes  sam- 
menlagte Formuer.  Den  rigeste  Mand  i  England,  Hertugen  af  West- 
minster,  ejede  i  1880  alt  ialt  50  Mill.  Dollars,  altsaa  kun  Fjerde- 
parten af  William  H.  Vanderbilts  Formue,  og  der  var  endda  den 
betydelige  Forskel  mellem  de  2  Formuer,  at  Hertugens  Penge 
væsentlig  sad  fast  i  Jordejendomme,  medens  Vanderbilt  med  Aars 
Varsel  kunde  omsætte  sin  uhyre  Formue  i  Kontanter.  Han  ejede 
de  200  Mill.   Dollars  i  Statsobligationer,   Jernbaneaktier  og  Bons. 

Men  heldigt  var  det  forresten,  at  Pengekongen  ikke  kom  i  den 
Nødvendighed  at  se  de  200  Millioner  i  en  Bunke.  Saafremt  han 
havde  haft  dem  hggende  foran  sig  i  Endollarssedler  og  skulde  have 
talt  dem,  vilde  dette  Arbejde  med  8  Timers  daglig  Virksomhed 
have  slugt  hans  Tid  i  30  Aar.  Og  havde  Pengene  været  rede 
Guld,  havde  500  kraftige  Heste  ikke  kunnet  trække  Formuen  fra 
hans  Kontor  til  —  ja,  hvorhen?  Ingen  Bankkælder  i  Amerika 
var  stor  nok  til  at  rumme  dette  Guld.  Der  var  noget  i,  hvad 
Gladstone  engang  spøgende  ytrede  til  Millionærens  Sekretær,  at  en 
Mand,  der  ejede  saa  mange  Penge  som  hans  Principal,  egentlig 
var  farlig  for  et  ordnet  Samfund. 

I  Modsætning  til  sin  Fader  var  William  H.  Vanderbilt  en  belæst 
og  dannet  Mand,  som  nok  holdt  af  at  brillere  med  sin  Dannelse, 
Som  næsten  alle  de  amerikanske  Millionærer  af  anden  Generation 
var  han  Mæcen  og  interesserede  sig  for  Kunst,  Det  var  ham,  der 
byggede  det  pragtfulde  Palads  i  Fifth  Avenue,  hvor  han  holdt 
Fester,  der  —  for  at  citere  amerikanske  Blade  —  „var  mere 
straalende  end  Alexander  den  Stores  Fester  i  Babylon".  I  Paladsets 
Sale  hænger  der  endnu  mange  gode  Malerier,  som  Millionæren 
betalte  med  fabelagtige  Priser,  For  2  Billeder  af  Rosa  Bonheur 
(den  franske  Malerinde,  der  er  meget  populær  i  Nordamerika) 
betalte  han  50,000  Dollars.  Paa  en  Rejse,  han  i  1883  foretog  til 
Paris,  lod  han  sig  male  af  Meissonniei-  og  afkøbte  samtidig  Maleren  7 
mindre  Billeder  til  en  Pris  af  200,000  Dollars.  Det  var  paa  denne 
Rejse,  at  Vanderbilt  i  Tyskland  købte  Meissonniers  „General  Desaix 
og  den  fangne  Bonde",  Dette  Mesterværk,  der  kostede  40,000 
Dollars,  hænger  nu  i  Vanderbilternes  Palads. 

Det  var  William  H,  Vanderbilt,  der  med  en  Udgift  af  100,000 
Dollars  lod  Kleopatras  Naal  hente  fra  Ægypten  og  opstille  i  Central 
Park,  Foruden  Kunstinteresse  havde  han  som  Flertallet  af  de 
amerikanske  Pengemænd  Interesse  for  Væddeløbsheste  og  Hunde. 
Hans  Stald  var  enestaaende  i  Verden.  Den  var  en  Seværdighed, 
som  enhver  Rejsende  saa,  men  som  MiUionæren  efter  Sigende 
aldrig  selv  fik  set.  Han  havde  ikke  Tid.  Den  eneste  Adspredelse, 
han  tillod  sig,  var  en  Køretur  i  Fleetwood  Park,  men  han  forlangte 
af  Kusken,  at  Hestene  skulde  løbe  én  Mil  paa  3  Minutter.  Mod  sine 
Underordnede  var  han  en  elskværdig  Principal,  og  naar  hans  Tusin- 
der af  Arbejdere  —  ialt  havde  han  til  sidst  200,000  Mennesker  i 
sin  Tjeneste  —  gjorde  Strejke  paa  de  store  Jernbanelinier,  for- 
handlede han  med  dem  og  ordnede  Stridsspørgsmaalet  ved  et  Kom- 
promis. Han  modtog  dagligt  over  tusinde  Tiggeibieve  og  ca.  50 
Truselsbreve  paa  Livet,  men  skønt  han  var  ømfindtlig,  især  for, 
hvad  der  blev  skrevet  om  ham  i  Bladene,  saa  lod  han  sig  aldrig 
i  sine  Handlinger  paavirke  saa  lidt  af  saadanne  Skrivelser  som  af 
Pressen,  Derimod  fandt  man  ret  ofte  hans  Navn  under  et  Dementi 

Han  læste  alt,  hvad  der  otTentlig  blev  skrevet  om  ham,  og  han 
ærgrede  sig  over  meget,  især  naar  Bladene  paastod,  at  han  ikke 
havde  Forstatid  paa  Kunst, 

Denne  Verdens  rigeste  Mand  døde  mærkeligt  nok  af  Ærgrelse. 
Han,  der  var  en  snildere  Børsmand  end  de  fleste,  havde  købt 
Nikel  Plate  Banen  for  en  Sum,  der  kun  var  en  Ubetydelighed  af 
hans  Formue,  men  som  han  havde  kunnet  spare,  da  Banen  en 
Maaned  senere  havde  været  hans  for  Intet.  Samtidig  med  at 
han  gjorde  denne  bedrøvelige  Opdagelse,  der  væsenligst  angik 
Kassen,  gjorde  han  en  anden  Opdagelse,  som  saarede  ham  ganske 
anderledes  smerteligt,  fordi  den  forringede  hans  Smartness.  Han 
opdagede  nemlig,  at  det  var  Jay  Gould,  der  havde  taget  ham  ved 
Næsen,  og  det  gjorde  et  uhyre  stærkt  Indtryk  paa  ham.  Den  8. 
December  1885  om  Morgenen  tidlig  sad  han  i  sin  Lænestol  og  talte 
om  Sagen  med  Robert  Garrett,  Præsidenten  for  „Beefsteak  &  Onions", 
hvormed  i  Amerika  forstaas  Baltimore  &  Ohio  Banen.  Samtalen 
var  hvlig,  da  Millionærens  Stemme  pludsehg  blev  svag,  og  Lyset  i 
hans  Øjne  sluktes.  Blodet  var  traadt  ind  i  Hjernen,  og  Verdens 
rigeste  Mand  var  gaaet  ud  af  Verden. 

Hans  Lig  fortes  til  det  pragtfulde  Mausoleum,  han  selv  havde 
ladet  opføre  ved  New  Dorp  paa  Staten  Island.  Ingen  evropæisk 
Kejser  har  et  saa  imponerende  Gravsted.  Kapellet,  der  er  omgivet 
af  prægtige  Haveanlæg,  har  kostet  én  Million  Dollars.  Det  ligger 
Hge  ud  mod  Havbugten,  og  der  er  noget  Symbolsk  i  den  Tilfæl- 
dighed, at  de  store  Udvandrerdampere,  naar  de  kommer  ind  fra 
Havet,  styrer  efter  dette  Punkt. 

WilHam  H.  Vanderbilts  Formue  blev  delt  mellem  8  Børn  (4 
Sønner  og  4  Døtre),  men  den  ældste  Søn,  Cornelius  Vanderbilt,  fik 
Hovedparten  og  Overledelsen  af  Forretningen.  Denne  Vanderbilt  er 
nu  Husets  Chef.  Han  er  en  Mand,  der  har  arvet  alle  Vanderbilternes 
bedste  Egenskaber,  deres  jævne  Væsen,  deres  Flid  og  fremragende 
InteUigens.  Han  anses  i  Øjebhkket  for  at  være  værd  100  Mill. 
Dollars.  Selv  bestyrer  han  Grand  Cential  Depot;  hans  yngre  Broder 
William  K.  Vanderbilt  varetager  Lake  Shore  og  Nikel  Plate  Banen. 

De  to  yngste  Brødre  har  lagt  videnskabelige  og  literære  Interesser 
for  Dagen.  Frederik  Vanderbilt,  der  har  gennemgaaet  det  juridiske 
Fakultet  paa  Yale,  indtraadte  dog  efter  nogle  Aars  Betænkning  i 
Forretningslivet,  hvorimod  den  yngste  Broder,  Georg  Vanderbilt,  der 
har  arvet  Faderens  Palads,  udelukkende  lever  for  Kunst  og  Poesi. 
Sér  man  ovenfra  og  nedad  i  Vanderbilternes  Familie,  er  det 
maaske  et  foruroligende  Symptom,  at  det  sidste  Skud  er  Lyriker. 
Man  sporer  her,  som  saa  ofte  i  Amerika,  den  evropæiske  Kulturs 
stærke  Indflydelse  paa  de  Nulevende  af  tredie  Generation.  Men 
havde  Evropa  endda  ikke  lært  de  unge  Amerikanere  noget  værre 
end  Lyrik! 

—  En  Sønnesøns  Datter  af  den  Vanderbilt,  der  forte  Færgen,  er 
for  nylig  bleven  gift  med  den  engelske  Lord  Mariborough,  som  for- 
uden en  smuk  Brud  forte  en  Del  af  Vanderbilternes  Millioner  over 
Havet.  Saadanne  Forbindelser  mellem  Fornemheden  i  den  gamle 
og  den  ny  Verden  er  nu  saa  almindelige,  at  snart  hver  tiende 
engelsk  Hertuginde  er  født  i  et  af  Paladserne  i  Fifth  Avenue.  Det 
er  det  moderne  Amerika,  der  under  en  Form,  man  næppe  havde 
drømt  om  i  Uafhængigheds-Krigens  Dage,  vender  tilbage  til  sin 
Moder  England.  Historien  har  lunefulde  Indfald. 


HOS  EDISON 


„T^DisoN?  Ja,  det  er  her!  Naa,  saa  De  vil  tale  med  den  Gamle. 

t^J  Værsgo',  gaa  ind  og  sé  Dem  om  i  Laboratoriet.  Han  er  til 
Middag  og  kommer  om  et  Kvarters  Tid." 

Det  var  en  tarvelig  paaklædt  Arbejdsmand,  der  gav  mig  den 
Besked.  Han  stod  og  røg  sin  Pibe  ved  Indgangen  til  et  firkantet 
rødt  Hns,  som  jeg  efter  nogen  Søgen  havde  fundet  i  Lewelhju 
Park,  der  ligger  i  en  uhyre  ostlig  Forstad  til  New  York.  Doren  stod 
aaben,  og  jeg  gik  ind  i  Edisons  Laboratorium. 

Det  rode  Hus  var  3  Etager  højt,  langt  og  smalt,  og  frembød 
ikke  noget  mærkeligt  i  sit  Ydre.  Det  ligger  temmeligt  isoleret  og 
er  i  Modsætning  til  andre  amerikanske  Bygninger  omgivet  af  et 
Plankeværk.  En  Sidebygning  med  Skorsten  og  Damprør  tilkende- 
giver, at  mekaniske  Virksomheder  foregaar  i  Husets  Indre. 

Doren  stod  aaben,  og  med  den  Ugenerthed,  hvormed  man  hur- 
tigt lærer  at  bevæge  sig  i  Amerika,  gik  jeg  indenfor  og  gjorde 
mig  det  bekvemt  i  Edisons  store  Modtagelsesværelse. 

Det  var  et  firkantet  Rum.  som  optog  hele  den  Ende  af  Huset, 
der  vendte  ud  mod  Avenuen.  Fra  Gulv  til  Loft  —  og  der  var  ikke 
mindre  end  3  Etager  højt  til  Loftet  —  var  Væggene  dækkede  af 
Reoler,  som,  saa  vidt  jeg  flygtigt  kunde  se,  indeholdt  Værker  af 
den  moderne  tekniske  Literatur.   Paa  en  lille  Seddel  havde  Edison 

med  sin  let  kendelige  Haandskrift  anmodet  Ingeniørerne  om  at 
notere  Bøgerne,  de  laante,  i  Bibliotekets  Protokol. 

Mellem  Reolerne  hang  Billeder  af  Videnskabsmænd  og  Opfindere 
som  Alexander  v.  Humboldt  og  James  Watt,  og  mellem  Billederne 
Fotografier  af  elektriske  Udstillinger,  hvor  Navnet  Edison  overalt 
straalede  Beskneren  i  Møde.  Af  en  koloreret  Tegning  fik  man  en 
Forestilling  om  Mikadoens  Forbavselse,  da  Edisons  Lys  første  Gang 
forvandlede  Nat  til  Dag  i  hans  Palads.  Det  var  en  Forbavselse, 
der  godt  kunde  betragtes  som  symbolsk  for  Menneskehedens  Forbav- 
selse. Lænestole  og  Borde,  der  uordenlig  henstod  rundt  omkring 
paa  Gulvet,  var  halvt  skjulte  af  usammenlagte  tekniske  Tidsskrifter 
og  Papirstumper  med  Blyantstegninger  og  Beregninger.  I  et  Hjørne 
af  Stuen  laa  der  en  gammel  Telefon,  i  et  andet  saa  man  Modellen 
til  et  Lokomotiv,  der  synes  at  skulle  gaa  med  Elektricitet.  Midt 
paa  Gulvet  endelig  var  opstillet  Bordigas  Marmorstatue  af  en  Lys- 
bringerske,  der,  idet  hun  træder  paa  en  knust  Gaslygte,  flyver  op 
mod  Himlen  med  en  Glødelampe.  Dette  Kunstværk  fik  Edison  for- 
æret under  sit  Ophold  paa  Verdensudstillingen  i  Paris. 

En  lille  bleg  Mand  i  Skjorteærmer  var  kommet  ind  i  Biblioteket 
og  havde  fordybet  sig  i  et  Tidsskrift.  Da  han  havde  læst  i  nogen 
Tid  og  vilde  gaa  igen,  standsede  jeg  ham  og  sagde,  at  jeg  gærne 
vilde  se  Edison. 

„Ja  ham  faar  De  ikke  megen  Fornøjelse  af  i  Dag,"  sagde  Manden, 
som  ved  sin  fortrolige  Maade  at  tale  paa,  straks  røbede,  at  han 
var  snaksom.  Det  varede  heller  ikke  længe,  før  han  havde  faaet 
sit  ene  Ben  anbragt  paa  en  Reolhylde  og  samtidig  faaet  sin  Mund 
paa  Gled.  Manden  var  Laboratorieforstander  og  hed  John  Ott.  Om 
Edison  ytrede  han  bl.  a.  følgende: 

„Den  Gamle  er  indrettet  akkurat  som  en  Vulkan.  Han  kan  være 
stille  nogen  Tid,  til  der  pludselig  er  Ild  i  ham.  Vi  saa,  at  der 
var  Spænding,  da  han  kom  hjem  forrige  Torsdag  fra  et  Besøg  i 
Minerne.  Han  gned  Hænderne,  nikkede,  mumlede  og  tyggede  paa 
Cigaren,  og  saa  vidste  vi  Besked.  Siden  den  Torsdag  har  han  ar- 
bejdet paa  Laboratoriet  hver  Nat  til  Kl,  2,  og  han  har  givet  Møde 


77 

igen  om  Morgenen  Kl.  7.  Da  Fru  Edison  forrige  Uge  havde  været 
fire  Dage  i  Ohio  og  kom  ned  for  at  hilse  paa  ham,  udbrød  han 
forskrækket:  „Hvad,  er  Du  ikke  rejst  endnu!"  Han  havde  slet 
ikke  bemærket  hendes  Fraværelse!  Ja,  i  Gaar  glemte  han  at  gaa  til 
Middag,  og  det  samme  havde  han  gjort  i  Dag,  dersom  ikke  Fru 
Edison  var  kommen  herned  og  havde  lokket  ham  med  brune 
Bønner.  Jeg  skal  sige  Dem,  det  er  den  Gamles  Livret.  Men  der 
har  De  ham." 

John  Ott  gik  ud,  og  gennem  Ruden  saa  jeg  Edison  komme  ned 
fra  Villa  Glenmondt,  et  lille  Lystslot,  der  ligger  øst  for  Laboratoriet. 
Man  havde  næppe  fundet  noget  mærkeligt  hos  denne  Mand,  naar 
man  ikke  havde  vidst,  at  han  var  Verdens  største  Opfinder.  Edison 
gik  i  gamle  bredsnudede  Støvler  og  var  iført  et  Par  Benklæder, 
hvoraf  det  ene  Bukseben  var  opsmøget,  det  andet  slubrede  om 
Foden.  Forovrigt  bar  han  en  mork  Overfrakke,  der  var  trukket 
paa  i  Hast  og  sad  med  den  halve  Krave  op  om  Ørene.  Paa  Hove- 
det havde  han  en  rund  Filthat,  der  var  trykket  ned  i  Panden.  Hele 
Skikkelsen  gjorde  Indtryk  af  Forstyrrelse  og  Hastværk.  Han  gik 
med  Hændeine  begravede  i  Frakkelommerne,  med  hastige  energiske 
Skridt,  lidt  foroverbøjet,  tyggende  paa  Cigaren.  Det  var  øjensynligt, 
at  han  længtes  mere  efter  sit  Laboratorium,  end  han  længtes  efter 
at  blive  forstyrret  af  en  Fremmed. 

Jeg  vendte  mig  fra  Vinduet,  idet  Edison  traadte  ind  ad  Døren. 
Han  havde  revet  Hatten  af,  og  et  Sekund  saa  jeg  det  store,  aabne 
Ansigt  med  den  kraftigt  formede  Næse,  de  dybtUggende  Øjne  og  den 
mægtige  hvælvede  Pande  —  men  heller  ikke  mere  end  et  Sekund! 
Saa  havde  han  kastet  Hat  og  Frakke  midt  paa  Gulvet  og  var  for- 
svunden gennem  Døren,  altsammen  førend  jeg  ved  en  Bevægelse 
havde  gjort  ham  opmærksom  paa  min  Nærværelse. 

Jeg  stod  og  saa  paa  Frakken  nogen  Tid.  Det  var  en  gammel 
fedtet  Overfrakke,  der  ikke  vilde  være  5  Kr.  værd  hos  en  Marskan- 
diser. Om  100  Aar,  naar  Alverdens  Panoptikoner  har  delt  den  be- 
rømte  Opfinders    Garderobe,    vil    den  formodenthg  koste  mere  end 

en  kongelig  Purpurkaabe.   Jeg   samlede  Klædningsstykkerne  op  og 
lagde  dem  paa  en  Stol. 

„Naa,  talte  De  med  den  Gamle?"  spurgte  John  Ott,  idet  han 
stak  Hovedet  ind  ad  Døren.  „Nej  det  gjorde  De  nok  ikke.  Men 
nu  skal  jeg  præsentere  Dem  for  hans  Søn." 

Ved  en  Drejerbænk  traf  vi  den  unge  Edison,  en  18-aarig  Mand, 
der  paafaldende  lignede  Faderen.  Han  arbejdede  ligesom  de  andre 
Ingeniører  og  var  iført  en  tarvelig  Dragt,  uden  Frakke  og  med  op- 
smøgede Skjorteærmer.  Bekendtskabet  blev  hurtigt  stiftet,  og  vi 
spadserede  gennem  Laboratoriet. 

Der  var  egenlig  ikke  meget  at  se,  og  navnhg  blev  man  skuffet, 
dersom  man  havde  ventet  sig  noget  haandgribeligt  for,  hvorledes 
Edison  gør  en  Opfindelse.  Det  mest  afgørende,  der  foregaar  paa 
dette  Sted,  foregaar  formentlig  i  den  store  Opfinders  Hoved.  Labo- 
ratoriets Stueetage  bestod  af  en  halv  Snes  store  Rum,  hvori  der 
fandtes  en  Uendelighed  af  brede  Hylder.  Paa  disse  var  der  ophobet 
Jordarter,  Ertsei'  og  Mineralier.  Edison  er  nemlig  interesseret  i  ad- 
skillige Miner,  og  Eksperimenter  til  en  lettere  Fremgangsmaade 
ved  Metallernes  Udskilning  fra  Ertsen  har  de  sidste  Aar  optaget 
ham  mere  end  nogen  anden  Opfindelse.  Hans  sidste  Rejse  stod  i 
Forbindelse  med  disse  Eksperimenter,  og  naar  der  i  Dag  var  saa  faa 
Folk  paa  Laboratoriet,  saa  var  det,  fordi  en  Del  af  Ingeniørerne 
endnu  var  beskæftigede  i  Minerne. 

Fra  Stueetagen  gik  vi  med  en  Elevator  —  en  meget  slet  Eleva- 
tor forøvrigt  —  op  paa  første  Sal,  hvor  Aksler  og  Remskiver  snur- 
rede rundt  mellem  Loftsbjælkerne,  og  hvor  Drejebænke,  Fræse- 
og  Boremaskiner  arbejdede  paa  Gulvet.  Som  Rummet  laa  foran  os 
med  de  blinkende  Maskinstykker,  lignede  det  et  større  Symaskine- 
værksted, lait  var  dei-  Plads  til  ca.  200  Ingeniører.  Enhver  af  dem 
havde  Skruestik  og  Skabe  med  Bænkværktøj,  ganske  som  Svendene 
paa  et  Maskinværksted,  thi  foruden  at  være  Ingeniører  i  evropæisk 
Forstand  er  disse  Mænd  tillige  praktisk  uddannede  Mekanikere.  Det 
er  dem,  som  efter  Mesterens  Udkast  har  fremstillet  Originalmodel- 
lerne til  alle  de  0[)findelser,  dei-  tilsammen  er  bleven  det  Kapitel  i 

Fysikeii,  som  niaaske  betyder  mere  for  Menneskeheden  end  t.  Eks. 
Kapitlet  i  Verdenshistorien  om  Napoleon  den  stores  Felttog. 

Det  er  et  vidtløftigt  Apparat,  denne  ene  Opfinder  har  til  sin 
Raadighed.  I  Laboratoriet  laves  nemlig  kun  de  ny  Opfindelser. 
Naar  en  original  Model  er  færdig,  sælges  den  til  et  Aktieselskab, 
som  under  Navnet  Edison  &  Co.  udnytter  denne  særlige  Op- 
findelse. Dette  er  Grunden  til,  at  man  træffer  saa  mange  Edisons 
Kompagnier  i  Amerika.  Personlig  har  Opfinderen  intet  at  gøre  med 
deres  Ledelse.  Han  solgte  Fonografen  til  et  Aktieselskab  for 
700,000  Dollars,  hvilket  viste  sig  at  være  en  altfor  ringe  Pris;  og 
for  sit  Quadruplex  System,  som  Western  Union  købte,  fik  han  kun 
32,000  Dollars.  Paa  denne  ene  Opfindelse  har  Western  Union  tjent 
over  14  Mill.  Dollars.  Samtidig  er  Edison  bleven  bedraget  for  be- 
tydelige Summer,  og  heri  og  i  den  Omstændighed,  at  Laboratoriet 
koster  ham  saa  mange  Penge,  maa  man  søge  Grunden  til,  at  han 
endnu  ikke  anslaas  til  mere  værd  end  2  Mill.  Dollars.  Disse  Penge 
—  fortæller  Sønnen  -  er  sammensparede  de  sidste  Aar,  især  efter 
at  Edison  har  faaet  en  dygtig  Advokat,  der  ikke  bestiller  andet 
end  at  varetage  Opfinderens  Interesse.  Hvor  store  disse  Interesser 
er,  erfarer  vi  af  den  unge  Edison,  der  bl.  a.  oplyser,  at  den  elek- 
triske Fabrik  ved  Albany,  i  hvilken  Edison  er  direkte  interesseret, 
beskæftiger  8000  Arbejdere.  I  Fabriken  forfærdiges  Dynamomaski- 
ner, Lamper  og  Telefoner.  Omfanget  af  Edisons  Opfindervirksomhed 
belyses  bedst  igennem  det  ene  Faktum,  at  han  har  udtaget  ialt 
over  1000  Patenter.  Den  unge  Edison  kunde  da  med  nogen  Grund 
gentage  Alexanders  Udraab  til  Philip  af  Macedonien:  Naar  Du 
erobrer  hele  Verden,  Fader,  hvad  bliver  der  saa  tilbage  for  Din 
Søn  I 

Thomas  Edison  er  født  i  Milan  i  Ohio  i  Aaret  1844.  Skønt 
han  altsaa  endnu  er  i  sine  bedste  Aar,  kaldes  han  ufravigeligt  i 
Laboratoriet  The  old  man.  Hans  Moder,  som  ikke  lever  mere, 
var  en  opvakt  Kone,  der  selv  underviste  Sønnen.  Hans  Fader  er 
beskæftiget  paa  Laboratoriet.  Det  er  en  høj  mager,  foroverbøjet 
Arbejdsmand,    som   desværre  ikke   giver  noget  fyldestgørende  Svar 


80 

paa  mine  Spørgsmaal  om  Familiens  Herkomst.  Af  Edisons  Navn, 
hans  Ansigtsudtryk  og  blaa  Øjne  kunde  det  jo  antages,  at  han  var 
af  svensk  Oprindelse,  en  Antagelse  der  dog  hverken  finder  Støtte 
eller  Modstand  i  den  gamle  Edisons  Erindring.  Spørgsmaalet  inter- 
esserer ham  tilsyneladende  ikke  videre.  Om  sin  Søn  meddeler  han, 
at  „Thomas"  var  en  sær  Dreng,  vanskelig  at  holde  hjemme,  og 
at  han  ved  12  Aars  Alderen  —  en  legendarisk  Alder  —  forlod 
Fædrenes  Hus  og  dukkede  op  paa  en  af  de  større  Jernbanestationer 
i  Ohio.  Stationsforstanderen,  der  fattede  Interesse  for  den  smukke 
Dreng,  gav  ham  Tilladelse  til  at  sælge  Aviser,  og  inden  der  var 
gaaet  ret  lang  Tid  havde  Edison  Eneret  til  Avisudsalg  paa  hele  Bane- 
linien og  udgav  selv  et  Blad,  „Grand  Trunk  Herald",  som  han  med 
egne  Hænder  trykte  paa  en  Haandpresse.  Af  dette  Blad  findes  der 
et  Par  Numre  i  Laboratoriet.  De  indeholder  væsenlig  kun  Nyheder, 
gengivne  efter  New  Yorker  Bladene,  saa  det  synes  ikke,  at  Pressen 
har  lidt  noget  større  Tab,  da  Redaktøi-  Edison  blev  Opfinder. 
Hans  Stilling  indbragte  ham  forøvrigt  heller  ikke  mere,  end  at  han 
selv  maatte  gaa  og  falbyde  Bladene  til  de  Rejsende.  Ved  en  saa- 
dan  Lejlighed  kom  han  uforvaiende  til  at  fornærme  en  Togfører 
og  fik  af  denne  et  Slag  i  Hovedet,  som  efter  Sigende  blev  Grunden 
til  hans  senere  Døvhed.  Ved  en  anden  Lejlighed,  da  han  gik  og 
solgte  Blade,  reddede  han  en  Telegrafembedsmands  Datter  fra  at 
blive  overkørt  af  Toget.  Faderen  lagde  sin  Tak  for  Dagen  ved 
at  lære  Edison  at  telegrafere,  og  en  mere  lærenem  Elev  havde 
han  næppe  kuimet  finde.  Førend  Edison  havde  faaet  udlært,  opfandt 
han  en  Translatør  til  avtomatisk  Overførelse  af  Telegrammer  fra 
Traad  til  Traad  og  erholdt,  til  sin  Læremesters  Forbavselse,  en 
overordnet  Stilling  ved  Centralstationen  i  Boston.  Her  var  det,  han 
opfandt  Tryktelegrafen.  Opfindelsen  forskaffede  ham  et  Navn. 
Han  opsagde  sin  Plads  og  rejste  til  New  York  (1871)  og  opfandt 
Duplextelegrafen,  som  han  hurtigt,  udviklede  til  paa  samme  Tid  at 
kunne  sende  4-6  Telegrammer  gennem  en  Traad.  Saa  anlagde  han 
Laboratoriet  og  anstillede  de  Forsøg  med  Lydfortætning  og  Lyd- 
gengivelse,   som    bl.   a.    førte    til    Opfindelsen    af   Mikrofonen    eller 

Kultelefonen.    Derpaa   opfandt   han  Fonografen,    og   endelig  i  Slut- 
ningen   af   Halvfjerdserne    den    sidste  Udvikling    af    den    elektriske 


Edison  ved  Arbejdet. 


Glødelampe,  Af  denne  hænger  der  nogle  støvede  Modeller  rundt 
om  den  Dør,  der  fra  Laboratoriet  fører  ind  til  Mesterens  eget 
Rum. 


Det  er  dette  Rum,  hvoraf  der  findes  en  Gengivelse  foran  paa 
Helsidebilledet.  Som  man  ser,  er  Billedet  taget  paa  en  Tid,  da 
Edison  beskæftigede  sig  med  Fonografen.  Klavererne,  Trommerne 
og  Nodebladene  har  senere  veget  Pladsen  for  Tønder  og  Gryder 
med  Jordarter  og  Kemikalier.  Hvad  det  egenligt  er,  Edison  sysler 
med,  faar  man  ingen  Oplysning  om  hos  Ingeniørerne.  Rimeligvis 
véd  de  det  ikke.  Men  naar  man  spørger  dem,  paatager  de  sig  en 
Mine,  som  om  de  selv  gik  med  en  Edison  i  Maven. 

Jeg  havde  endt  min  Vandring  gennem  Laboratoriet,  da  den  unge 
Edison  spurgte  mig,  om  jeg  ikke  vilde  hilse  paa  den  gamle  Mand;  og 
da  dette  selvfølgelig  var  mit  højeste  Ønske,  aabnede  Sønnen  Døren 
til  det  Allerhelligste. 

Fra  Vinduet  faldt  Lyset  skarpt  ned  over  en  sammenkrøben  Skik- 
kelse, der  sad  ved  Kanten  af  et  Bord.  Det  var  Edison.  Paa  Bordet  stod 
der  nogle  Flasker  mellem  forskellige  sværtede  og  forbrændte  fysiske 
Apparater,  og  under  en  Spritlampe  brændte  der  en  lille  blaa 
Flamme.  Paa  Gulvet  laa  henkastet  Metalstænger,  Kolber  og  Erts- 
stumper.  En  skarp  Duft  af  kemiske  Væsker  blandede  sig  med  den 
friske  Luftning  fra  det  aabentstaaende  Vindue.  Jeg  havde  Lidtrykket 
af  at  befinde  mig  hos  en  af  Middelalderens  Alkymister  eller  Lidiens 
Troldmænd,  og  Edison  er  jo  da  forovrigt  ogsaa  begge  Dele.  Han 
var  bleven  brændt,  dersom  han  havde  været  en  Samtidig  af  Galilei 
eller  Tycho  Brahe. 

Han  rejste  sig  og  vendte  Øjnene  mod  Døren  med  en  besynderlig 
aandsfraværende  forskrækket  Mine.  Men  da  han  saa  sin  Søn 
træde  ind  i  Værelset  med  en  Fremmed,  fik  hans  store  blege  Ansigt 
et  behageligt  elskværdigt  Udtryk. 

Vi  tog  Plads,  og  Edison  spurgte  mig  om  Hensigten  med  min 
Rejse,  og  da  jeg  sagde  ham,  at  jeg  var  dansk,  tilbød  der  sig  med 
det  samme  et  Udgangspunkt  for  Samtalen.  Edison  fortalte,  at  en 
dansk  Ligenior  ved  Navn  Georg  Kirkegaard  (nu  en  bekendt  og 
anset  Elektriker  i  New  York)  havde  arbejdet  i  hans  Laboratorium 
i  omtient  tre  Aar,  og  den  store  Opfinder  lagde  ikke  Skjul  paa,  at 
vor  Landsmand  havde  været  ham  en  god  Medarbejder.  Da  Samtalen 

herved  førtes  hen  paa  danske  Teknikere  og  Opfindere,  og  Navnet 
H.  C.  Ørsted  nævntes,  antog  Edisons  Ansigt  et  beundrende  Udtryk. 
Han  udstrakte  begge  Hænder,  vendte  den  ene  vertikalt  og  lod  den 
anden  med  Fladen  glide  hen  under  den.  Det  var  Ørsteds  Opfindelse, 
Elektricitetens  Forhold  til  Magnetismen.  Han  gentog  den  samme 
Bevægelse  uden  at  ænse  Samtalen,  sank  sammen  og  faldt  i  Tanker. 

Jeg  sad  og  betragtede  Opfinderen,  som,  naar  man  saa  nærmere 
til,  syntes  ret  kraftig  bygget.  Der  sad  et  bredt  Bryst  og  et  Par  sene- 
stærke Arme  i  denne  Vest  og  disse  Bluseærmer.  Edison  havde  under 
Arbejdet  kastet  Fhpperne,  og  paa  hans  ene  Kind  saa  man  Mær- 
kerne af  den  sorte  Haand,  hvorpaa  han  havde  støttet  Hovedet. 
Der  var  ikke  noget  i  denne  Skikkelse,  som  mindede  om  en  lærd 
Mand,  ikke  heller  noget,  der  mindede  om  en  overanstrængt  eller 
opslidt  Mand.  Han  lignede  mindre  en  Professor  end  en  Proprietær. 
Et  rigt  strømmende  Væld  af  aandelige  og  fysiske  Kræfter  syntes 
indvendigt  fra  at  udgyde  sig  i  hans  hele  Væsen. 

Desværre  er  en  længere  Samtale  med  Edison  komplet  umulig, 
fordi  han  det  sidste  Aar  er  bleven  døv.  For  at  gøre  sig  forstaaelig 
maa  man  raabe  ham  Ordene  ind  i  Ørene,  og  dog  har  han  Vanske- 
lighed ved  at  opfatte  Meningen.  Man  maa  heri  søge  en  af  Grundene 
til,  at  han  saa  vidt  muligt  undslaar  sig  for  at  modtage  Frem- 
mede, der  forud  anmælder  deres  Besøg  i  Laboratoriet.  Og  som  man 
kan  tænke  sig,  vrimler  det  med  selvindbudne  Gæster.  En  Be- 
rømmelse som  Edisons  er  i  adskillige  Henseender  en  tung  Byrde. 
Der  tilstilles  ham  mellem  Aar  og  Dag  adskillige  Sække  Breve  med 
de  besynderligste  Anmodninger,  og  hvor  og  naar  han  viser  sig,  er 
han  omsværmet  af  Reportere  og  Nysgjærrige.  Det  er  da  endt  med, 
at  han  nu  deler  al  sin  Tid  mellem  Minerne  og  Laboratoriet,  og  at 
han  kun  med  lange  Mellemrum  kommer  til  New  York. 

Jeg  bad  ham,   for  jeg  gik,   skrive  det  Navn,  der  findes  vedføjet. 

Han  skrev  det  med  sit  Blyant  i  min  Lommebog  og  rakte  mig  det 
med  nogle  venlige  Ord. 

Edisons  private  Liv  er  lidet  kendt,  og  et  og  andet  desangaaende, 
som  jeg  tilfældigt  ei-farede  af  hans  Søn  og  Ingeniørerne,  vil  maa- 
ske  læses  med  Interesse. 

Han  bor  i  Villa  Glenmondt  og  lever  et  lykkeligt  Familieliv.  I  sin 
Ungdom  giftede  han  sig  med  en  Fabrikspige,  som  blev  en  udmær- 
ket Hustru.  Med  hende  havde  han  3  Børn,  hvoraf  det  ældste 
Maiy  er  en  slank  Blondine  paa  22  Aar.  Hun  er  fornylig  bleven 
gift  med  en  sachsisk  Officer.  Af  Sønnerne  er  den  ældste,  Thomas, 
18  Aar,  den  yngste,  Wil,  16  Aar.  Det  var  Sønnen  Thomas,  der  led- 
sagede mig  i  Laboratoriet;  det  er  ham,  der  skal  arve  Faderens 
Virksomhed.  Da  Edisons  første  Hustru  døde,  ægtede  han  en  Rig- 
mandsdatter fra  Ohio,  en  ung  og  smuk  Dame  med  en  usædvanhg 
Dannelse.  Af  Kærlighed  til  sin  Mand  har  hun  erhvervet  sig  saa 
betydelige  tekniske  Kundskaber,  at  hun  kan  folge  ham  i  hans  Ar- 
bejde. Edisons  Fader  og  hans  første  Hustrus  Søstre,  der  selvfølge- 
lig ikke  besidder  megen  Dannelse,  lever  i  hans  Hus,  og  Forholdet 
mellem  dem  og  hans  anden  Hnstru  er  det  bedste.  Fru  Edison  synes 
overhovedet  at  være  et  fortræffeligt  Menneske.  Hun  er  meget  musi- 
kalsk, og  Edisons  største  Glæde  var  at  høre  hende  spille.  Han  har 
altid  været  en  Elsker  af  Musik,  og  der  var  en  Tid.  da  han  ret 
hyppigt  tog  ind  og  høi-te  Operaer  i  New  York.  Dette  ophørte  med 
hans  tiltagende  Døvhed,  der  ogsaa  har  hæmmet  hans  Arbejde  i 
Laboratoriet,  f.  Eks.  Forsøgene  med  Kinetoskopet.  Egentlig  døv 
blev  han  først,  da  han  arbejdede  med  Fonografen.  De,  der  nu 
morer  sig  med  Benyttelsen  af  dette  Instrument,  tænker  ikke  paa, 
at  Mesteren  arbejdede  18  Timer  om  Dagen  i  7  Maaneder  for  at 
faa  det  til  at  sige  Ordet  Specia.  Fonogi-afen  svarede  bestan- 
digt Pecia.  Tilsidst  var  Edison  saa  nervøs  og  udvaaget,  at  man 
flygtede  for  hans  Forstand.  Hvor  store  Vanskeligheder  der  var  at 
overvinde,  kan  man  shitte  deraf,  at  det  Mærke,  Staalpennen  ved 
Ordet  Specia  satte  i  Cylindren,  kun  var  en  Milliondel  Tomme 
dybt  og  ikke  engang  synligt  med  et  Mikroskop.  Det  var  den  største 

Vanskelighed,  Edison  nogensinde  har  haft  at  kæmpe  imod,  men 
den  blev  overvundet.  Den  genstridige  Fonograf  modtog  tilsidst  Ordet 
Specia  150  Gange  i  Minutten  og  svarede  Specia  tilbage,  men  Edison 
havde  mistet  Hørelsen.  Denne  Ulykke  har  forøvrigt  bragt  ham  ind 
paa  Undersøgelse  af  Horeredskaberne,  og  det  siges,  at  han  gør 
Forsøg  med  en  saakaldt  Orofon,  der  skal  være  for  Øret,  hvad 
Briller  er  for  Øjet.  Han  har  ofte  beklaget  sig  over,  at  andre  Ar- 
bejder ikke  tillod  ham  at  ofre  mere  Tid  paa  Orofonen. 

Edisons  Arbejdsevne  er  ualmindelig.  Han  er  oppe  om  Morgenen 
Kl.  8;  og  naar  ikke  særlige  Arbejder  optager  ham  i  Laboratoriet, 
plejer  han  at  læse  i  sit  Hjem  til  Kl.  10.  Han  har  ikke  nydt  anden 
Skoleundervisning  end  den,  han  modtog  af  sin  Moder,  og  selv- 
følgelig besidder  han  ikke  nogen  stor  almindelig  Dannelse.  Derimod, 
fortæller  Ingeniørerne,  er  det  forbavsende,  hvad  han  paa  egen  Haand 
har  tilegnet  sig  af  de  eksakte  Videnskaber.  Akademisk  uddannede 
Teknikere  studser  over  den  Lethed,  hvormed  han  løser  indviklede 
Opgaver  i  den  højere  Mathematik,  og  over  den  Evne,  han  har  til 
at  anvende  Videnskaben  i  sit  Fag. 

I  Omgang  er  Edison  en  elskværdig,  lidt  barnlig  Mand.  Han  ar- 
bejder ikke  for  Penge,  men  drevet  af  en  flammende  Interesse, 
og  hvad  han  fortjener,  deler  han  gærne  med  sine  Medhjælpere, 
blandt  hvilke  der  findes  Kapaciteter.  Naar  et  Forsøg  bereder  ham 
Vanskeligheder,  kan  han  i  flere  Dage  være  aandsfraværende,  men 
lykkes  Forsøget,  overraskes  Ingeniørerne  pludseligt  ved  at  se  den 
graanede  Opfinder  danse  om  paa  ét  Ben,  slaa  sig  paa  Laarene  og 
med  alle  Tegn  paa  Glæde  traktere  Næsen  med  store  Priser  Snus. 
I  Samlivet  med  sine  Ingeniører  er  han  ikke  den  berømte  Mand. 
Han  er  jævn  og  ligefrem,  benjiter  gærne  en  Slang  og  morer  sig 
over  Livets  Smaating,  især  over  „fine  Folk",  der  gør  sig  latter- 
lige ved  formel  og  stiv  Optræden.  Evropæiske  Lærde,  der  besøger 
ham  paa  Laboratoriet,  kalder  ham  „Hr.  Professor  Edison"  og  gør 
Skrabud,  som  den  store  Opfinder  bagefter  paa  en  barnlig  Maade 
morer  sig  med  at  kopiere  for  sine  Medarbejdere.  Han  har  selvfølge- 
lig faaet  Tilbud  om   mange  Titler,  bl.  a.  den  italienske  Grevetitel, 

men  har  nægtet  at  modtage  dem.  Ordner,  som  nn  og  da  tildeles 
ham,  forærer  han  sin  lille  Dreng  Charles,  der  er  3  Aar  gammel 
og  altsaa  i  en  Alder,  da  Legetøj  er  en  Nødvendighed  for  Menne- 
sket. Med  sin  anden  Hustru  har  Edison  forøvrigt  endnu  et  Barn, 
en  lille  fem  Aars  Pige. 

Edison  rejser  ikke  meget.  Dog  har  han  et  Par  Gange  været  i 
Evropa,  den  ene  Gang  —  det  var  under  Verdensudstillingen  i  1889  — 
som  særlig  Indbuden  af  Præsident  Carnot.  Da  Edison  og  hans  Hustru 
ved  deres  Ankomst  til  Paris  var  undervejs  til  Hotel  Vendome,  be- 
mærkede de  en  Droske,  som  i  skarpt  Trav  kørte  bag  efter  dem  og 
standsede  ved  Hotellet.  Ud  af  denne  Droske  sprang  der  en  Herre, 
som  Edison  troede  var  en  Reporter,  men  Reporteren  omfavnede 
Opfinderen  og  raabte: 

„Det  er  ikke  den  franske  Repubhks  Præsident,  som  modtager 
Dem  paa  dette  Sted.   Det  er  den  beskedne  Ingeniør  Sadi  Carnot." 

Og  de  to  Mænd  blev  Venner.  De  mødtes  dagligt,  skønt  de  havde 
Vanskelighed  ved  at  gøre  sig  forstaaelige  for  hinanden.  Edison 
talte  ikke  Fransk  og  Carnot  forstod  kun  daarligt  Amerikansk,  især 
som  del  taltes  af  Edison  med  hans  rigelige  Anvendelse  af  Slang- 
Ord.  Alligevel  knyttede  de  to  Ingem'ører  et  Venskab,  som  varede  hele 
Livet,  og  forunderlig  bevæget  bliver  man,  naar  man  her  i  en  af 
Laboratoriets  Fonogi-afer  hører  Præsidenten  med  sin  ejendommelige 
dvælende  Tale  sige: 

„Kære  Edison!  Gid  De  maa  synes  om  Paris.  Som  enevældig 
Hersker  i  Opfindelsernes  Rige  vil  De  frit  kunne  disponere  over 
Deres  Beundrer,  Sadi  Carnot." 

Afdødes  Stemmer  lyder  i  dette  sælsomme  Laboratorium,  hvorfra 
der  spredes  Lys  over  kommende  Aarhundreder. 


PRESSEN 


EN  Dansker,  der  er  bosiddende  i  New  r 
York.  fortæller: 
„Det  er  vel  et  Par  Aar  siden,  at  jeg 
i  et  Selskab  modte  en  Millionær,  som 
lejlighedsvis  ytrede,  at  han  ikke  havde 
Tid  til  at  læse  mere  end  én  Bog  om 
Aaret.  Han  ønskede  en  god  Bog  og  bad 


mig    om    et  Raad. 


Jeg    anbefalede    ham 


Et  Hverdagsbillede. 


Don  Quixote. 

Da  Tilfældet  efter  lang  Tids  Forløb 
paa  ny  forte  mig  i  Selskab  med  den 
samme  Mand,  takkede  han  mig,  idet 
han  ytrede:  „Jeg  er  bleven  vittig  ved  at 
læse  den  Bog!"  Og  da  han  atter  bad  mig  om  et  Raad,  anbefalede 
jeg  ham  Platons  Stat. 

Han  anskaffede  den,  og  da  jeg  den  følgende  Tid  traf  ham  ret 
hyppigt,  føjede  det  sig  saadan,  at  vi  kom  til  at  læse  Bogen  sam- 
men, og  jeg  maa  tilstaa,  at  jeg  i  Selskab  med  Millionæren  havde 
mere  Udbytte  af  Platon,  end  da  jeg  i  sin  Tid  studerede  hans  Stat 
under  Vejledning  af  Prof.  Rasmus  Nielsen.  Aldrig  havde  jeg  tænkt, 
at  saa  megen  Visdom  var  nedlagt  i  denne  Bog.  Millionæren  læste 
den   med   stieende  Interesse   os   med   en  saa  forbavsende  aandelig 

Behændighed,  at  han  ikke  blot  for  mit  Vedkommende  satte  Bogens 
Tanker  i  en  ny  Belysning,  men  ogsaa  gjorde  mig  opmærksom  paa 
Forfatterens  Fejl.  Hvert  Øjeblik  standsede  han  og  raabte:  Dette  her 
er  forkert,  rav  ruskende  galt!  Og  saa  var  det  virkeligt  forkert  og 
galt.  Flere  Gange  under  Gennemlæsningen  gjorde  jeg  den  Bemærk- 
ning, at  jeg  imod  Forventning  følte  mig  som  Elev." 

I  denne  Historie  har  man  Amerikaneren,  hvorved  vi  selvfølgelig 
her  forstaar  den  fødte  Amerikaner.  En  saadan  Mand  besidder  ikke 
stor  Udvikling  ud  over  den,  han  har  modtaget  i  de  kompHcerede 
amerikanske  Samfundsforhold,  og  det  er  mindre  skolet  Dannelse, 
end  det  er  aandelig  Smidighed,  der  gør  ham  det  saa  forbavsende  let 
at  tilegne  sig  alle  Dannelsens  Resultater.  Og  næppe  har  han,  som 
ovenfor,  erhvervet  sig  en  Mening  om  et  Spørgsmaal,  før  han  ud- 
taler den  med  overlegen  Myndighed.  I  et  Samfund,  hvor  det  i  alle 
Forhold  gælder  om  at  staa  paa  egne  Ben,  udvikles  Menneskene  ikke 
til  at  gaa  i  Flok.  Amerikaneren  betragter  ikke  Tingene  gennem 
Andres  Briller.  Han  stoler  paa  sin  egen  Evne,  og  den  Avtoritet 
findes  ikke,  som  kan  forbløffe  eller  imponere  ham.  Han  har  den 
blindeste  Tillid  til  sin  egen  Opfattelse,  og  han  fremsætter  den  med  en 
forfriskende  Oprigtighed,  hvadenten  det  gælder  Platon  eller  Repor- 
teren ved  et  Blad  til  én  Cent. 

Overfor  et  saa  myndigt  og  selvbevidst  Publikum  kommer  Pressen 
aldrig  til  at  spille  den  Rolle,  den  spiller  i  Evropa.  I  den  gamle 
Verden  bøjer  Publiknm  sig  lydigt  for  det  anonyme  Vi,  hvad  enten 
det  er  af  Trang  til  i  alle  Forhold  at  bøje  sig  for  en  synlig  eller 
usynlig  Avtoritet,  eller  det  maa  forklares  ud  af  den  forskellige  Op- 
fattelse og  Benyttelse  af  Pressen.  I  Evropa  holder  de  fleste  Læsere 
kun  ét  Blad,  og  ved  at  betragte  Dagens  Spørgsmaal  ud  fra  dette 
Blads  Synspunkter  og  ved  daglig  at  være  underkastet  samme  hemme- 
lige Paavirkning,  ender  de  med  at  give  sig  den  stærkere  Indflydelse  i 
Vold.  En  Amerikaner  derimod  er  ikke  Abonnent.  Det  Blad,  han 
tilfældig  læser,  køber  han  paa  Gaden,  og  han  køber  straks  et  andet, 
dersom  det  første  ikke  skiiver  ham  til  Behag.  Derigennem  tvinges 
Bladene   til   at   udtale   hans,   den    myndige  Borgers,    og  ikke  deres 

egne  Meninger,  og  de  tvinges  til  endnu  mere:  Da  de  ikke  som  de 
evropæiske  Blade  har  deres  Holdepunkt  i  et  bestemt  Parti,  fordi 
Partier  slet  ikke  findes  i  evropæisk  Forstand,  saa  tvinges  de  til  at 
sé  en  Sag  fi.-a  alle  Sider,  til  at  referere  upartisk  og  til  at  meddele 
Kendsgerninger  og  kun  Kendsgerninger.  Det  amerikanske  Blad- 
publikum er  en  Højesteret,  som  forlanger  Sagens  Akter  forelagte 
og  selv  afsiger  den  inappellable  Dom. 

Nu  kunde  man  spørge,  om  det  er  heldigt  for  et  Samfimd,  at 
Pressen  i  den  Grad  som  i  Amerika  ledes  og  paavirkes  af  sit  Pu- 
blikum. Ja,  det  er  heldigt,  naar  dette  Publikum  er  saa  aarvaagent 
og  oplyst  som  det  amerikanske.  En  uhyre  Kundskabsmasse  er  de 
sidste  20  Aar  spredt  ud  over  dette  Land  og  er  bleven  levende  i 
Folkets  Liv.  Dertil  kommer,  at  den  amerikanske  Samfundsorden 
præger  Pressen.  Et  Folk,  som  ikke  blot  selv  vælger  Statens  Over- 
hoved og  Statens  Lovgivere,  men  ogsaa  vælger  sine  Embedsmænd 
og  vælger  dem  for  en  saa  kort  Frist,  at  de  ingensinde  glemmer,  at 
de  er  Folkets  Tjenere  og  ikke  dets  HeiTcr,  et  saadant  Folk  vilde 
næppe  være  tilgængeligt  for  Tanken  om  „den  sjette  Stormagt". 
Pressen  i  Amerika  er  Folkerøstens  Ekko  og  alligevel  eller  netop 
derfor  har  den  naaet  sin  forbavsende  Udvikling.  Et  Lands  Presse 
trives  ikke  i  de  kunstigt  opvarmede  Drivhuse.  Den  vokser  bedst 
i  Frihed,  og  ligesom  den  vilde  Blomst  faar  den  Duft  og  Skønhed 
efter  den  Jordbund,  hvori  den  vokser.  Dette  gælder  ganske  særligt 
om  den  amerikanske  Presse.  Den  er  vokset  op  med  Folket  og  den 
besidder  Folkets  Fortrin  og  dets  Fejl.  Pressen  i  Amerika  er  et  Spejl- 
billede af  kæmpestore  Forhold,  men  den  udover  ingen  anden  op- 
dragende Indflydelse  end  den,  der  ligger  i,  at  Nationen  i  dette 
Spejl  ser  sit  eget  Ansigt. 

Under  saadanne  Forhold  forvandles  Journalisten  til  Reporter. 
Han  har  kun  én  Opgave,  at  gaa  ud  og  rette  Spørgsmaalene  til 
Mængden  og  uden  egen  Særmening  nedskrive  Svarene  i  de  saa- 
kaldte  Interviews,  der  er  Kærnen  i  den  amerikanske  Journalistik. 
Man  finder  Blade,  som  næsten  ikke  bringer  andet  end  Referater  og 
Literviews,    og   de    er    ikke   af  de   mindst   læste.    Naar  Mc.  Kinley 

t.  Eks.  gaar  svanger  med  en  Toldlov,  der  kan  faa  en  uberegnelig 
Indflydelse  paa  det  amerikanske  Marked,  saa  interesserer  det  selv- 
følgelig mindre,  hvad  en  Journalist  kunde  finde  paa  at  ski-ive  des- 
angaaende.  Men  det  interesserer,  hvad  Mc.  Kinley  selv  siger,  og 
det  sér  man  i  et  Interview.  Naar  Verdens  Opmærksomhed  er  hen- 
vendt paa  General  Campos,  der  slaas  med  Oprørerne  paa  Cuba, 
saa  har  det  kun  liden  Interesse,  hvad  et  evropæisk  Blad  mener 
om  Spaniernes  militære  Operationer.  Men  det  har  den  største  Inter- 
esse at  høre  Campos  selv  udvikle  sine  Planer,  og  det  gør  han  i 
Interview^s,  som  biinges  af  New  York  Herold  og  The  World. 

Interviewet  er  den  ideelle  Joiu-nalistik,  fordi  det  fører  selve 
Dagens  Helt  ned  til  Lamperækken  og  lader  ham  faa  Ordet  i  sin 
egen  Sag.  Men  anvendt  til  Belysning  af  smaat  og  stort,  som  Inter- 
viewet i  vore  Dage  anvendes  i  Amerika,  forudsætter  det  hos  Pri- 
vatfolk en  Foragt  for  at  blotte  egen  Opfattelse  og  Anskuelse,  som 
er  lidet  almindelig  i  Evropa.  Ved  Præsidentvalget  i  1888  vilde  World 
vejie  Stemningen  og  sendte  100  Reportere  ned  paa  Broadway.  De 
stoppede  enhver  Forbigaaende,  fra  Millionæren  til  Stodderen,  note- 
rede Navn  og  Bopæl  og  anmodede  Vedkommende  om  at  oplyse, 
hvem  der  vilde  faa  hans  Stemme.  Der  var  kun  ganske  enkelte  af 
de  Adspurgte,  som  nægtede  at  give  Svar.  World  publicerede  Tu- 
sinder af  Interviews  og  spaaede  ganske  rigtigt,  at  Benjamin  Hairi- 
son  vilde  faa  Flertal  i  New  York. 

Paa  Grund  af  disse  ejendommelige  Forhold  afviger  den  ameri- 
kanske Presse  i  2  væsentlige  Henseender  fra  den  evropæiske:  Den 
enkelte  Journalist  betyder  intet,  og  det  enkelte  Blad  betyder  intet. 
Journalisten  signerer  ikke  sine  Artikler,  og  Massen  af  Fakta,  disse 
indeholder,  vilde  ogsaa  i  de  fleste  Tilfælde  vanskeliggøre  en  per- 
sonlig Udarbejdelse.  Journalisten  er  et  Hjul  i  det  uhyre  Maskineri, 
Naar  han  forsvinder,  erstattes  han  af  et  andet  Hjul. 

Bladet  betyder  intet,  fordi  det  til  Trods  for  det  omfattende 
Apparat  forsvinder  i  den  store  Mængde  Blade.  Der  findes  ikke 
i  Amerika  nogen  Hovedstadspresse,  og  der  er  ikke  noget  enkelt 
Blad,  der  tilnærmelsesvis  sidder  inde  med  en  Magtstilling,  som  den 

t.  Eks.  Times,  Kolnische  Zeitung  og  Le  Figaro  har  opnaaet  i 
Evropa.  New  Yorker  Bladenes  Indflydelse  er  allerede  forsvindende 
i  Washington  og  Boston,  og  større  Blade,  og  imellem  dem  Amei-ikas 
bedste,  findes  spredte  rundt  om  i  Byer  af  tredie  og  fjerde  Rang. 
Desuden  spiller  det  i  denne  Forbindelse  en  betydelig  Rolle,  at  det 
amerikanske  Blad  ikke  henvender  sig  til  et  Parti,  en  Klasse,  et 
socialt  Lag,  men  til  Folket.  Det  er  herudaf,  man  maa  forstaa,  at 
selv  om  det  enkelte  Blad  betyder  mindre  end  i  Evropa,  saa  betyder 
alle  Bladene  tilsammen  mangfoldige  Gange  mere.  De  er  jo  Folkets 
Villie,  Landets  Lov. 

Den  Mand,  hvem  det  lykkes  at  hæve  et  Blad  til  Anseelse  og 
Betydning  i  Amerika,  er  i  de  fleste  Tilfælde  en  habil  Forretnings- 
mand. Hans  Navn  kendes  ikke,  saa  Hdt  som  Nogen  —  naar  Talen 
da  ikke  er  om  de  alier  største  Blade  —  kender  Redaktørens  Navn. 
For  en  amerikansk  Opfattelse  er  et  Blad  ikke  Hovedsummen  af 
Intelligensen  og  Talentet  i  en  Redaktion,  men  ved  Bladet  forstaar 
man  ganske  materielt  Forretningen,  Skyskraberen,  de  pragtfulde  Mod- 
tagelsesværelser og  det  storslaaede  Trykkeri.  Falder  Talen  paa  et 
Blad,  faar  man  straks  en  Beskiivelse  af  Bygningen,  der  er  en  af 
de  Seværdigheder,  den  Rejsende  først  og  fremmest  føres  hen  til  i 
en  amerikansk  By. 

Vandrer  man  nu  igennem  et  saadant  Kæmpe-Etablissement,  mod- 
tager man  alle  Haande  Indtryk,  om  end  i  højere  Grad  Indtrykket 
af  en  Maskinfabiik  end  af  en  Redaktion.  Man  forbavses  over  de 
uhyre  Kapitaler,  den  driftige  Forretningsmand  har  vovet  paa  sit 
Foretagende.  Men  man  faar  ogsaa  Indtrykket  af,  at  Foretagendet 
giver  Penge,  og  dette  Indtryk  suppleres  af  overraskende  Oplysninger. 
De  amerikanske  Blade  lægger  ikke  Skjul  paa,  at  den  ledende  For- 
retningsmand har  saa  og  saa  mange  Millioner  i  aarhg  Indtægt. 
En  eneste  Bladudgiverforening  i  Amerika,  der  kun  tæller  150  Med- 
lemmer, men  ganske  vist  af  de  største  Udgivere,  repræsenterer  en 
Kapital  paa  200  Mill.  Dollars.  Disse  150  Udgivere  udbetaler  hver 
Dag  i  Lønninger  1  Mill.  Dollars.  lait  beskæftiges  ved  deres  Blade 
200,000  Personer,    og   de   150   Udgiveres  samlede   Aarsudgifter   er 

700  Mill.  Dollars.  Til  Forstaaelse  af  saa  enorme  Tal  kan  føjes, 
at  et  Bladpersonale  paa  over  1000  Personer  ikke  er  ualmindeligt, 
New  York  Herald  beskæftiger  f.  Eks.  1500  og  The  World  1800 
Mennesker. 

Bladudgiverne  i  Amerika  er  rige  Mænd,  og  det  skønt  Bladene 
de  sidste  Aar  er  gaaet  stærkt  ned  i  Pris,  Naar  der  blot  er  et  lille 
Overskud  paa  hvert  Nummer,  bliver  det  til  uhyre  Overskud  paa  de 
stoj-e  Oplag,  Et  Blad  som  Londoner  Times  trykker  ikke  mere  end 
38,000  Eksemplarer,  og  det  er  dog  et  mægtigt  evropæisk  Blad. 
Noget  tilsvarende  kunde  ikke  tænkes  i  Amerika.  Adelsrangen  mellem 
Bladene  opnaas  kun  af  saadanne,  der  er  oppe  omkring  den  halve 
Million,  og  med  Bladenes  voksende  Oplag  stiger  selvfølgelig  Prisen 
for  Annoncen.  Gennem  denne  har  den  amerikanske  Presse  støire 
Indtægter  end  de  evropæiske  Blade,  hvilket  ligger  i,  at  de  amerikanske 
Handlende  henvender  sig  til  et  uroligt  og  uberegneligt  Publikum, 
som  ideligt  gør  Forandringer  og  som  lettere  end  de  evropæiske  Købere 
fi-istes  af  et  Avertissement.  Til  at  forhøje  Udgivernes  Indtægter 
tjener  endvidere,  at  Bladets  Medarbejdere  ikke  lønnes  højere  end 
Sætterne. 

En  ung  Reporter  ansættes  med  en  Ugeløn  af  15  Dollars,  som  dog 
stiger  til  25  og  30  Dollars.  Er  han  dygtig,  faar  han  noget  vist  for, 
hvad  han  skriver,  sædvanlig  1  Dollar  for  Vs  Spalte.  Disse  Repor- 
tere har  i  de  fleste  Tilfælde  begyndt  deres  journalistiske  Løbebane 
som  Avisdrenge,  og  har  derved  faaet  en  Flair,  som  er  ganske 
ukendt  i  den  evropæiske  Journalistverden.  Editorerne,  der  skriver 
Bladenes  smaa  ledende,  lidet  læste  Artikler,  lønnes  med  fra  12— 
15000  Dollars  aarlig.  Om  samthge  disse  Bladmennesker  gælder,  at 
de  er  Oldinge  før  Tiden.  Selv  paa  et  stort  Blad  kan  man  hur- 
tigt tælle  de  Medarbejdere,  der  er  over  40  Aar,  og  spørger  man 
efter  en  eller  anden  fra  en  tidligere  LejHghed  bekendt  Mand,  lieddei- 
det  sædvanligt:  „Aa,  han  er  død  af  Slag!" 

Det  amerikanske  Blad  ejes  altsaa  af  en  Kapitalist  eller  af  flere 
Kiipitalister,  og  deri  ligger  der  en  vis  Betryggelse  for,  at  Bladet 
ikke    er    til    Fals.    Naar    Udgiveren    af  New   York    Herald,    James 

Gordon  Bennett,  har  Raad  til  at  betale  Julian  HaAvthorne  10,000 
Dollars  for  en  Novelle,  saa  er  det  sandsynligt,  at  der  maa  en  mange 
Gange  større  Sum  til,  om  Bennett  skulde  løbe  den  Risiko,  et  ameii- 
kansk  Blad  i  Øjeblikket  lober  ved  at  indkassere  Stikpenge.  Over- 
hovedet kan  det  ikke  siges  om  de  storre  Blade,  at  de  sælger  deres 
Indflydelse,  men  dermed  er  ikke  sagt,  at  de  under  Valgforberedelserne 
afviser  de  politiske  Partiers  Pengeydelser.  I  Modsætning  til  den 
engelske  Presse  indeholder  disse  Blade  paafaldende  faa  politiske 
Artikler  mellem  Valgene,  men  til 
Gengæld  gaar  de  saa  for  fuld 
Damp  i  Tiden  lige  forud  for  de 
store  Afgørelser.  Under  Valgkam- 
pagnerne er  Bladene  fanatiske 
Partiblade,  men  med  den  forun- 
derlige Hurtighed,  der  er  ejen- 
dommelig for  enhver  Bevægelse 
i  Amerika,  foi-vandler  Stormen 
sig  igen  til  Blikstille.  Smaakæv- 
lerier  kendes  ikke  i  den  ameri- 
kanske Presse.  Kun  naar  Liden- 
skabens Bølger  brydes  i  Be- 
folkningen, kan  Bladene  bruge 
voldsomme  Vaaben  mod  hver- 
andre, og  overhovedet  gælder  det 

i  Amerika  som  i  Europa,  at  det  er  Bladenes  Foi-hold  til  Politik, 
der  forleder  ellers  sanddru  Journalister  til  at  gøre  Sort  til  Hvidt. 
Der  er  dog  Blade,  som  synes  at  ville  emancipere  sig  fi"a  det  poli- 
tiske Tyranni.  Organer  som  New  York  Herald  og  det  højt  ansete 
The  Sun  kan  ikke  mere  henregnes  til  Partipressen,  selv  om  de  i 
de  fleste  Tilfælde  støtter  den  demokratiske  Politik.  Til  Gengæld  har 
Amerika  andre  udmærkede  Blade,  der  forst  og  fremmest  er  Parti- 
blade, f.  Eks.  New  York  Tribune,  der  er  Republikanernes  udmær- 
ket redigerede  Hovedorgan  og  The  Times,  der  med  stor  Vægt  for- 
fægter Demokraternes  Politik.   Det   ledende   tyske  Blad,  New  York 


James  Gordon  Bennett 

Staatszeitung,  der  har  større  Udbredelse  end  noget  Blad  i  Tysk- 
land, staar  paa  samme  Fløj,  En  ejendommelig  Bestræbelse  spores 
hen  imod  at  frigøre  Dagspressen  for  Annoncer.  Udviklingen  synes 
at  skulle  gaa  i  Retning  af  dyre  smaa  Blade,  hvori  der  kun  findes 
journalistisk  Stof,  og  store  billige  Blade,  hvori  der  ogsaa  findes 
Avertissementer.  Det  er  en  Bestræbelse,  der  gaar  ud  paa  at  stille 
Pressen  lige  saa  fiit  over  for  det  averterende  Publikum,  som  den 
i  de  fleste  Tilfælde  er  stillet  over  for  Politikerne.   De   gode   ameri- 


New  York  Herulds  Bygning. 


kanske  Blade  staar  i  dette  Øjeblik  over  de  professionelle  Pohtikeres 
Moral,  og  de  er  mindst  paa  Højde  med  Nationens  borgerlige  Moral. 


En  amerikansk  Bladredaktion  er  en  af  Verdens  besynderligste 
Virksomheder,  et  Sammensurium  af  aandeligt  og  mekanisk  Arbejde, 
af  Spekulation  og  Maskineri.  Vi  skal  nu  aflægge  et  Par  Besøg  i 
saadanne  Redaktioner,  og  naar  vi  til  disse  Besøg  vælger  New  York 
Herald  og  The  World,  saa  er  det  ikke  fordi  vi  anser  disse  Blade 
for  at  være  amerikanske  Mønsterblade,  men  fordi  de  frembyder  de 
mest  iøjnefaldende  Amerikanismer. 

Paa  Tegningen  ser  man  New  York  Heraids  ny  Bygning,  der  er 
beliggende  paa  en  fortræffelig  isoleret  Plads  i  36.  Gade.  Bygningen 
er  især  ejendommelig  derved,  at  den  i  Modsætning  til  de  andre 
Bladfabrikker  ikke  har  en  Højde  af  en  Snes  Etager.  James  Gordon 
Bennett  vilde  imponere  Amerikanerne,  og  han  imponerede  dem, 
da  han  kun  byggede  2  Etager  paa  en  saa  dyr  Grund. 

New  York  Heraids  Trykkeii  optager  hele  Kælderen.  Bla- 
dets Ekspedition  findes  i  Stuen,  dets  Redaktion  paa  første  Sal. 
Paa    Taget    over    Husets    Front    ser    man    tre    legemsstore    Metal- 


Tegnernes  Rum. 


figurer,  der  paa  bestemte  Tider  af  Dagen  gør  et  øredøvende  Spek- 
takel. 

Det  er  tidligt  paa  Formiddagen,  da  vi  gaar  igennem  de  menne- 
sketomme Lokaler,  hvor  der  om  faa  Timer  skal  nedskrives  Be- 
givenheder, som  endnu  er  ukendte,  og  Tanker,  der  endnu  er 
utænkte.  Hele  Verden  arbejder  for  om  faa  Øjebhkke  at  fortætte  sig 
til  et  forvirret  Liv  i  disse  Rum. 

Den  første  Editor,  der  ankommer,  er  Bladets  mægtigste  Mand, 
By-Editoren,  Mr.  William  C.  Reick.  Han  følges  i  Hælene  af  sine 
to  Seki-etærer,  som  straks  begynder  at  gennemgaa  Blade  og  Breve 
og  hurtigt  forelægger  deres  Overordnede  en  uhyre  Bunke  Udklip, 
som    han    ilfærdigt   læser   med    det   ene    Øje,    mens   han   med    det 

andet  mønstrer  de  Skitser  til  Billeder,  Bladets  Tegnere  lægger  paa 
hans  Pult. 

Samtidigt  begynder  Livet  at  pulsere  paa  Bladets  Ekspedition,  der 
har  været  aaben  siden  Kl.  S  om  Morgenen.  Annonce-Editor,  Mr. 
Howland,  ankommer.  Han  aabner  Posten  og  giver  Audiens  til  sin 
store  Stab  af  Avertissements- Agenter.  Naar  dette  er  besørget,  trækker 
han  sig  tilbage  til  en  henmielig  Raadslagning  med  Cirkulations- 
Lederen,  den  meget  formaaende  Personlighed,  der  leder  Bladets 
Distribution. 


Et  Rum   i  Herairis  Ekspedition. 

Imens  har  By-Editoi-  med  forbavsende  Hurtighed  faaet  Oversigt 
over  samtlige  Morgenblades  Lidhold  og  har  taget  Bestemmelse  om, 
hvad  der  skal  „bære"  Herald  næste  Dag.  Nu  modtager  han  Repor- 
terne, en  halsende  Meute,  som  han  synes  at  puste  ud  ad  Dørene. 
De  forsvinder  til  Akonipngnomentet  af  Telegrafinstrumenternes 
hurtige  Tik-Tak. 

Ved  Siden  af  Reporternes  Arbejdssal  har  Bladet  sit  eget  Tele- 
gi-afbureau,  hvoi-  allerede  20  Telegiafister  er  i  travl  Virksomhed. 
Foruden  direkte  Telefon-Forbindelse  med  Unionens  store  Byer  ejer 
Herald  sine  egne  Telegraflinier  til  Boston,  Philadelphia  og  Chicago. 

Desuden  har  Bladet  et  transatlantisk  Kabel,  der  forbinder  New 
Yorker  Redaktionen  med  Redaktionerne  af  Separatudgaverne  i 
London  og  Paris. 

Alle  disse  Linier  arbejder  under  Ledelse  af  en  gi-aaskægget, 
fastbygget  Mand,  der  nu  ankommer  paa  Kontoret.  Hans  Navn  er 
George  Taylor.  Det  er  ham,  der  er  Editor  for  Bladets  Hundreder 
af  Korrespondenter  over  hele  Verden.  Naar  Taylor  faar  sig  en 
Morgenpassiar  med  sine  Underordnede,  passiarer  han  med  St. 
Petersborg,  Tokio,  Natal,  Melbourne  og  San  Francisco.  Han  kaster 
Frakken  og  giver  sig  i  Lag  med  Telegrammerne,  der  allerede  flyder 
paa  hans  Bord. 

Vi  kigger  over  Taylors  Skuldre.  Det  Telegram,  han  netop  læser, 
lyder  saaledes: 

Cairo. 

Sét  Whitney.  Hvor  meget? 

Mr.  Whitney  er  et  af  Piæsidentemnerne  til  næste  Valg.  Han 
foretager  en  Rejse  i  Orienten,  og  Heraids  Koirespondent  har  inter- 
viewet ham.  Svaret  lyder: 

Sex  Ottendedele. 

Bennett. 

Bladets  Spalter  inddeles  i  Ottendele,  og  Svaret  lyder  altsaa,  at 
Herald  onsker  ^^  Spalte  Interview.  Alle  Telegrammer,  der  udgaar 
fra  Bladet,  undertegnes  med  Chefredaktørens  Navn,  og  Skrivelser, 
der  rettes  til  Herald,  stiles  altid  til  Mr.  Bennet,  skønt  denne  til 
Stadighed  opholder  sig  i  Paris.  Gennem  Telegrafen  har  han  dog 
et  sikkert  Tag  i  Bladets  Redaktion. 

Det  er  ud  ad  Eftermiddagen,  og  langsomt  fyldes  Rummene  med 
de  forskellige  Editorer.  Ved  en  Editor  forstaar  man  i  amerikanske 
Bladredaktioner  omtrent  det  samme  som  i  Frankrig  ved  en  ré- 
dadeur:  En  Journalist,  der  ikke  er  Reporter.  Foruden  de  allerede 
nævnte  Editorer  har  Herald  Editorer  for  Kongressen,  for  Teatret, 
for  maritime  Sager,  Finansvæsen  og  Kvindespørgsmaal.  Endelig 
findes   der  i  New  Yorkerbladene   en  særlig  Editor  for  Wall  Street, 

altsaa  for  Børsen.  Hver  Editor  betjenes  af  et  vist  Antal  Repor- 
tere, dei-  ideligt  farer  ud  og  ind  og  forøger  Forvirringen  og  Op- 
hidselsen i  Mesterens  Kontor. 

Livet  har  omsider  antaget  Karakteren  af  Livet  i  en  Bikube. 
Ekspeditionslokalerne  er  overfyldte  af  Annoncerende  og  Agenter, 
og  det  er  uhyre  Summer,  der  nu  tages  ind  for  Annoncer  paa  en 
Time.  I  Redaktionen  arbejder  Telegraferne  og  Telefonerne,  medens 
Editorerne,  der  allesammen  er  i  Skjorteærmer,  staar  paa  Hove- 
det i  Papirbunkerne.  Uniformerede  Drenge  smutter  rundt  mellem 
Bordene,  og  Stabeler  af  beskrevne  Blade  vokser  paa  By-Editorens 
Pult. 

Han  læser  ikke  disse  Ma- 
nuskripter; hans  hurtige  Øjne 
snapper  Indholdet,  og  hans 
blaa  Blyant  udstreger  hist 
og  her  en  Linie,  eller  den 
forsyner  Artiklen  med  et  nyt 
Hoved  (Overskrift).  Gennem 
denne  Manuskriptdynge,  hvori 
selvfølgelig  de  mest  forskel- 
lige Spørgsmaal  er  behand- 
lede, kan  By-Editor  allerede  nu  skimte  Omridsene  af  næste  Dags 
Herald,  og  i  Forening  med  Korrespondenternes  Editor  og  Annon- 
cernes Editor,  Mr.  Dram,  trækker  han  sig  tilbage  i  et  lille  særligt 
Rum,  hvor  de  3  Herrer  „laver  Bladet",  d.  v.  s.  de  bestemmer, 
hvad  der  skal  gaa  ud,  hvilket  er  en  Række  dehkate  Afgørelser, 
ikke  at  tale  om,  at  det  er  et  Regnestykke  i  den  højere  Reguladetri. 
Medens  Editorerne  er  beskæftigede  her,  modtager  Dørvogteren 
Visitkort  fra  Personer,  der  ønsker  at  faa  dem  i  Tale.  I  Løbet  af 
den  halve  Time,  Konferencen  varer,  er  der  saa  mange  Kort,  at 
Manden  næppe  kan  holde  dem  i  den  ene  Haand.  Mellem  disse 
Audienssøgende  vrimler  det  med  Projektmagere,  Folk  som  vil 
spadsere  Jorden  rundt  foruden  Penge,  køre  til  Atlanta  i  en  Sten- 
tromle,  rejse   til   San    Francisco   i   en   Luftballon   og  udrette    andre 


Hvor  Bladel  „luves" 


99 

opsigtvækkende  Bedrifter.  Editorerne  gennemgaar  i  en  Fai-t  Kortene 
og  henviser  de  fleste  Besøgende  til  en  Sekretær. 

Naar  Konferencen  er  til  Ende,  lader  Mr.  Reick  Bladet  gaa  i  Tryk- 
ken; et  Øjeblik  efter  er  Manuskripterne  fordelte  i  den  store  Sættersal, 
hvor  Sætningen  foregaar  paa  Maskine.  Sætteren  sidder,  som  man 
ser  paa  Billedet,  foran  en  Mekanisme,  der  i  den  ydre  Form  minder 
om  et  Klaver.  Han  trykker  paa  en  Tangent,  og  et  Bogstav  løber 
hen   og  stiller  sig  ved  et  foregaaende,   indtil   der   staar   en   Linie. 


Parti  af  Sætteriet. 


Saa  berører  han  en  Stang,  og  smæltet  Metal  lober  ned  og  støbes 
over  Typerne,  der  egentlig  fungerer  som  Modeller.  Den  nystøbte 
Linie  glider  ud  til  Siden,  Linie  efter  Linie,  indtil  en  Spalte,  be- 
staaende  af  lutter  lose  Linier,  er  færdig  og  fra  Sættemaskinen 
føres  hen  paa  Faktors  Bord.  Maskinen  præsterer  2 — 3  Spalter 
paa  en  Time  og  udfører  altsaa  næsten  10  Sætteres  Arbejde. 

I  Redaktionen  er  der  imidlertid  ankommen  en  ny  ledende  Mand, 
Mr.  Allan  Baer,  der  endnu  med  Overfrakken  paa  anlægger  grøn 
Øjenskærm  og  blander  sig  i  Trængslen.  Denne  Mand  er  Nat- 
Editor.  Han  veksler  hastige  Bemærkninger  med  By-Editor,  som 
nu  forlader  Redaktionen,  overladende  til  Mr.  Baer  at  gøre  Bladet 
færdigt,    hvad    der    ofte    er    det    samme    som    at   begynde    det    fra 

Gninden.  Thi  fia  Kl.  S  Aften  til  Kl.  3  Nat  kan  der  forekomme 
saa  store  Begivenhedei-,  at  hele  Bladet  flere  Gange  skifter  Fy- 
siognomi. 

Hvad  der  indtil  dette  Ojeblik  er  skrevet,  er  de  timgere  Sager, 
Børsmeddelelser,  politiske  Ræsonnementer  og  evropæiske  Telegiam- 
mer.  altsaa  Bladets  Ballast.  Det  er  forst  efter  at  Nat-Editor  har 
overtaget  Redaktionen,  at  Reporterne  for  Alvor  tager  fat  og  skatfer 
den  utrolige  ^længde  Sensationsstof.  Ulykker,  Ægteskabskandaler, 
Mord  og  Rovei-i.  der  meddeles  under  tommelange  Overskrifter  og 
næste  Morgen  sikrer  Bladets  Salg. 


Reporlemes  Pulte. 


Det  er  paa  denne  Tid  af  Døgnet,  at  Livet  kulmineier  i  New 
York  Heraids  Redaktion.  Med  sammenbundne  Benklæder,  med 
Kraverne  op  om  Orene  og  Hattene  bag  ad  Nakkerne  stormer  Re- 
porterne ind  ad  Glasdørene  og  starter  ligblege  og  tilsyneladende  som 
Bytte  for  de  stærkeste  Sindsbevægelser  hen  mod  Kat-Editor,  hvem 
de  i  faa  Ord  giver  Indholdet  af  en  rædselsftdd  Historie,  og  af  hvem 
de  som  Svar  modtager  et  huiiigt  henkastet  -Tre  Ottendedele"  eller 
en  anden  til  Historiens  Betydning  svarende  Plads.  Reporterne,  der 
betales  efter  Linieantal,  er  interesserede  i  det  størst  muhge  Antal 
Ottendedele,  men  de  kender  Editor  og  véd,  at  videre  Forhandling 
er  Tidsspilde.  Hvad  Reporterne  fabrikerer,  kalder  de  »at  skrive  en 
Historie".   Editoren  derimod  .skriver  en  Paragraf".  Et  amerikansk 

Blad  kender  ogsaa  folgende  Betegnelser  for  sit  Indhold:  Telegram, 
Referat,  Paragraf,  Historie  og  Interview. 

Det  er  dog  kun  i  uegentlig  Forstand,  at  Reporterne  selv  laver 
deres  Historier.  Disse  Medarbejdere  er  nemlig  enten  for  ophid- 
sede eller  for  udannede  til  at  kunne  skrive  ortografisk.  Naar  de 
har  nedskrevet  deres  bloddryppende  Beretninger,  kastes  disse  hen 
paa  et  bredt  Boid,  hvor  6  Mand  omskriver  dem.  „salter  Histo- 
rierne" og  lader  dem  gaa  videre  til  en  syvende  Person,  der  med 
en  haarrejsende  Rutine  forsyner  Dramaerne  med  Hoveder.  At 
skrive  Hoveder  i  et  amerikansk  Blad  er  en  Kunst,  som  kun  læres 
efter  mange  Aars  Øvelse.  Hvert  Hoved  er  paa  5 — 6  Linier,  hvori 
der  ret  hyppigt  skjuler  sig  et  amerikansk  Slang.  Naar  Hovedet  er 
sat  paa  Artiklen,  kastes  denne  hen  til  en  Jurist,  der  efter  et  flygtigt 
Gennemsyn  forsyner  den  med  O.  K.  Disse  2  Bogstaver  betyder 
mærkeligt  nok  All  correded  og  skulde  altsaa  egentlig  skrives  A.  C: 
men  i  Frihedskrigen  var  der  nok  en  General,  som  i  god  Tro  sta- 
vede de  to  Ord  OU  Korr.  Det  er  denne  Skrivebommert,  der,  oprindelig 
anvendt  parodisk,  har  vundet  Hævd  i  de  amerikanske  Redaktio- 
ner. Ogsaa  By-Editor,  der  akcepterer  en  Artikel,  undertegner  den 
med  O.  K. 

Fra  Reporterrunmiet,  hvoi  nu  indtil  100  Mennesker  er  i  travl 
Virksomhed,  fores  Manuskripterne  gennem  pneumatiske  Ror  op  i 
Trykkeriet,  og  et  Øjeblik  efter  kommer  de  den  samme  Vej  tilbage 
i  en  tre  Gange  gennemset  Korrektur.  Hele  Bladet  er  nu  paa  Van- 
dring mellem  Trykkeri  og  Redaktion,  op  og  ned  igennem  Rørene, 
alle  nuilige  Meddelelser  i  smaa  Stumper;  først  ved  Midnatstid  stil- 
ner dette  Liv,  og  Reporterne,  der  behandles  som  Soldater,  opraabes 
efter  Numer  og  faar  Tilladelse  til  at  gaa.  Ved  Tolvtiden  er  der 
kun  en  Reportervagt  tilbage,  samt  en  halv  Snes  Telegrafister,  der 
endnu  er  i  travl  Virksomhed  med  at  modtage  alenlange  Telegram- 
mer fra  Paris  og  London. 

Der  er  nemlig  i  Anledning  af  Clevelands  Budskab  om  Monroe 
Doktrinen  udbrudt  en  ^^Krig  mellem  den  engelske  og  den  ameri- 
kanske Presse,  og  i  Amerika  læses  med  Lidenskab,    hvad  der  des- 

angaaende  skrives  i  de  engelske  Blade.  Heialds  Londoner  Korre- 
spondent har  nu  ved  Bestikkelse  eller  paa  anden  Maade  faaet 
Afskrift  af  samtlige  ledende  Artikler,  som  de  store  engelske  Blade 
bringer  næste  Dag.  Kigger  man  over  Skuldrene  paa  Telegra- 
fisterne, der,  idet  de  aflæser  Telegrammerne,  overfører  dem  paa 
Skrivemaskiner,  kan  man  her  læse  de  endnu  ikke  publicerede  Ar- 
tikler i  The  Times,  Pall  Mali,  Daily  News  og  Chronicle  osv.  Det 
er  selvfølgelig  en  Formue,  der  i  Løbet  af  et  Par  Timer  kastes  ud 
til  en  saadan  Masse  transatlantiske  Telegrammer.  Men  det  interes- 
serer Publikum,  og  følgehgt  spiller  Oceankablerne  til  Kl.  3  Nat. 


Heralfls  Trykkeri. 


Endnu  i  denne  sene  Time  finder  vi  i  Reportersalen  tre  Reportere, 
alle  i  fuldt  Arbejde  med  et  opsigtvækkende  Mord,  der  har  fimdet 
Sted  i  Central  Park  Kl.  2,15.  De  skrivei-  stadigt  Kl.  3,30,  men 
Histonen  nedski-ives  paa  Papirsstrimler,  der  ad  pneumatiske  Rør 
lynsnart  føres  op  i  Trykkenet  for  øjeblikkeligt  at  sættes  og  „gaa 
i  Bly."  Kl.  3,55  er  Bladet  støbt,  og  5  Minutter  senere  bøjer 
Papiret  sig  lydløst  mellem  de  glinsende  Valser,  og  et  Blad  paa  16 
Sider,  helt  igennem  illustreret,  indeholdende  5  frvgtelige  Mord,  Over- 
fald paa  Tog,  7  ra^lselsfulde  Ulykker,  et  Par  mondæne  Skan- 
daler, en  Lynching,  Slagberetning  fra  Cuba,  telegrafiske  Nyheder 
Ira  den  hele  vide  Verden,  de  største  engelske  Blades  ledende  Ar- 
tikler  for    den    paafølgende   Morgen    og   endnu    en    uhyre   Mængde 

Læsestof,  er  saadant  Blad  kastes  af  i  Bunker,  afdelte  paa  50  Eks- 
emplarer, som  øjeblikkeligt  hejses  op  med  Elevatorer  og  ilfærdigt 
slænges  ind  i  40  Vogne,  der  i  Firspring  køres  op  til  Pennsylvania 
Stationen,  hvor  Iltoget  et  Minut  senere  med  en  Hastighed  af  60 
Mil  i  Timen  farer  ud  i  Vesten  med  sin  Last. 

Man  erindrer,  at  Reporterne  endnu  Kl.  3,30  sad  og  skrev  et 
Mord.  Da  jeg  Kl.  4,20  stod  paa  Broadway,  hørte  jeg  allerede  Dren- 
gene raabe:  „Det  sidste  Mord  i  Central  Park!"  Og  fra  Stedet,  hvor 
jeg  stod,  saa  jeg  de  6  glinsende  Maskiner  derinde  ustansehgt  ud- 
spyende 80,000  sekstensidede  Blade  paa  en  Time.  Der  var  i  denne 
mekaniske  Viiksomhed  meget,  som  mindede  om  Naturkræfternes 
Voldsomhed. 

Jeg  stod  paa  Gaden  med  Bladet  i  min  Haand.  Nu  havde  jeg  jo 
sét,  hvorledes  det  blev  til,  og  gennem  Linierne  og  Overskrifterne 
saa  jeg  alle  de  travle  Skikkelser  og  de  blege  overanstrængte  An- 
sigter, som  om  Natten  færdedes  deroppe  i  det  forunderlige  Hus. 
Nu  laa  vel  alle  disse  Mennesker  i  en  urolig  Søvn,  og  langt  ude 
over  dem  saa  jeg  Hundreder  af  modige  og  erfarne  Korrespondenter, 
som  jeg  paa  andre  Rejser  havde  mødt  rundt  om  i  Verdens  fjerne 
Egne,  og  jeg  havde  i  en  eneste  Sum  Følelsen  af  det  Kæmpearbejde, 
der  var  gjort  paa  24  Timer  for  at  skabe  dette  ene  Blad,  som  kun 
kostede  3  Cents. 

Jeg  stod  med  Bladet  i  min  Haand.  Maaske  fandtes  der  paa  disse 
16  Sider  alt  for  mange  store  Overskrifter  og  for  megen  Sensation. 
Men  til  Gengæld  fandtes  der  en  hel  Bog  af  sund  og  nyttig  Læs- 
ning. Der  var  Vejledning  i  ethvert  brændende  Spørgsmaal,  og  der 
var  udenrigske  Telegrammer  i  en  saadan  Mængde,  at  Numret  blot 
af  denne  Grund  havde  taget  Luven  fra  ethvert  evropæisk  Blad.  — 

Den  sidste  Reporter  gik  fra  Kontoret.  Vi  kom  i  Snak,  og  jeg 
udtrykte  min  Beundring  for  den  gamle  Bennett,  der  havde  skaht 
dette  mægtige  Foretagende. 

„Gamle  Bennett!"  raabte  Reporteren  og  saa  andægtigt  op  mod 
Himlen.  „Ja,  han  var  et  Geni.  Kan  De  tænke  Dem!  Han  gik  en 
Aften  her   paa  Gaden   og  manglede   en  Historie.   Hvad  gjorde  saa 

den  gamle  Bennett?   Han   lod  sig  mule  af  en  Irlænder  og  puttede 
Historien  i  sit  Blad.  Smart  tnan!^' 


Det  er  nu  en  Række  Aar  siden,  at  en  fattig  paaklædt  Immigrant 
vandrede  op  ad  Broadway  med  en  Vadsæk  paa  sin  Ryg.  Han 
gik  ind  i  et  lille  tysk  Hotel  og  anmodede  Værten  om  et  billigt 
Rum. 

Hotellet  var  det  daarligste  i  den 
Egn  af  Broadway.  Saa  meget  mere 
krænket  blev  den  Rejsende,  da 
Værten  foragteligt  betragtede  hans 
simple  Dragt  og  sagde: 
„Vi  huser  ikke  Stoddere!" 
Historien  fortæller  videre,  at  den 
Fremmede,  da  han  igen  stod  paa 
Gaden,  knyttede  Hænderne  og 
raabte  op  mod  Huset: 

„Disse    Mure    jævner   jeg    med 
Jorden  —  vent  en  Stund!" 

Den  fattige  Immigi-ant  var  Jo- 
seph Pulitzer,  der  Aaret  efter  duk- 
kede op  i  St.  Louis,  først  som  Re- 
porter, senere  som  Redaktør.  I  Aaret  1883  købte  han  The  World, 
der  dengang  var  et  lille  rehgiøst  New  Yorker  Blad  med  15,000 
Abonnenter.  Det  samme  Blad  trykkes  nu  i  over  500,000  Eksempla- 
rer, og  Worlds  Bygning,  der  med  sin  gyldne  Kuppel  trodsigt  hæver 
sig  mod  Himlen,  ligger  netop  der,  hvor  man  nægtede  at  huse 
PuHtzer.  Han-  købte  Grunden  for  en  Million  Dollars.  Hans  aarUge 
Overskud  paa  Bladet  er  i  Øjeblikket  henimod  en  MilUon. 

Dette  lyder  jo  som  et  Eventyr,  men  alt,  hvad  der  angaar  denne 
Mand  og  dette  Blad,  er  Eventyr.  Naar  man  træder  over  Worlds 
Tærskel,   maa   man   sige   til   sig  selv:   Her  bor  Du  glemme,   at.  Du 


Joseph  Pulitzer. 

er  Evropæer,  thi  her  brister  alle  Holdepunkter  mellem  den  gamle 
og  den  ny  Verden.  Pulitzer  har  skabt  en  egen  amerikansk  Jour- 
nalistik. Mod  hans  Blad  synes  selv  et  Blad  som  Herald  at  være 
skrevet  i  et  andet  Land. 

Man  træder  ind  i  Worlds  Hus,  som  ses  nedenfor  paa  Billedet. 
Modstandere  —  og  der  er  nok  af  dem  i  Nabolaget  —  sammen- 
ligner det  med  en  Ledstolpe,  hvorpaa  der  er  lagt  en  forgyldt  Kar- 
toffel. Man  tager  Plads  i  en  Elevator  og  hæves  lynsnart  op  gennem 

alle  ti  Etager.  Under  Farten  ser  man  ind  gennem  oplyste  Glas- 
døre, og  naar  man  et  Minut  efter  træder  ud  af  Elevatoren  og  af 
Strømmen  rives  ind  gennem  Redaktionens  Labyrint  af  Værelser, 
hvor  ti-avle,  blege  Mænd  i  Skjorteærmer  farer  om  imellem  flagi-ende 
Blade,  Manuskiiptbunker  og  Telegramstrimler,  saa  tror  man  at 
befinde  sig  i  et  Galehus,  og  forbavset  sporger  man,  hvorledes  det 
gaar  til,  at  der  ud  af  denne  Feberdans,  som  foregaar  til  Akkom- 
pagnement af  alle  mulige  mekaniske  Apparater,  kan  skabes  et  af 
de  vældige  Numre  af  The  World,  hvori  der  dog  er  en  ledende 
Tanke.  Hvor  er  den  Mand,  som  hen  paa  Morgenen  samler  alle 
disse  løsslupne  Lynstraaler  i  sin  Haand? 

Han  findes  ikke.  Pnlitzer  er  segnet  under  Dagens  Byrde.  Tolv 
Aars  overmenneskeligt  Arbejde  gjorde  ham  til  Olding.  Han  er 
halvblind  og  lever  i  Paris.  Men  de  Kræfter,  han  satte  i  Bevæ- 
gelse, arbejder  med  det  samme  Raseri  og  rimeligvis  efter  en  indre 
Ordning,  der  i  alt  væsenligt  er  lig  den,  vi  har  beskrevet  i  New 
York  Herald.  Der  er  dog  den  Forskel,  at  i  The  World  forsvinder 
Editorerne  fiddstændig  mellem  de  støjende  Reportere.  Man  sér  kun 
disse  i  de  vidtforgi'enede  Redaktionslokaler.  De  staar  og  skriver,  og 
de  skriver  alle  sammen  med  Maskine.  Det  vilde  gaa  for  langsomt, 
om  de  skrev  med  Pen. 

Hvad  er  det  da  nu,  der  skrives  i  dette  Blad,  som  baade  er  det 
største  og  mest  læste  af  alle  Blade  i  Ameiika?  Hvad  er  Grunden 
til,  at  det  i  saa  faa  Aar  har  kunnet  distancere  alle  sine  Konkur- 
renter? Hvad  er  det  for  en  Prik,  som  World  har  taget  Sigte  paa 
i  det  amerikanske  Folk? 

Føi'st  og  fremmest  er  World  selvfølgelig  et  hurtigt  Blad.  Det 
bringer  ikke  blot,  hvad  der  sker  i  Dag,  men  endnu  hellere,  hvad  der 
sker  i  Morgen.  Aften -World  iidgaar  med  smaa  Mellemrum  til  Kl.  11, 
ja  ofte  lige  indtil  Midnat,  og  allerede  Kl.  4  Morgen  damper  Jern- 
banetoget ud  i  Vesten  med  det  første  Morgenoplag.  Det  er  en 
Virksomhed,  hvor  der  pruttes  om  Minutter  og  ruttes  med  Millioner. 
Ved  utrolig  Hurtighed,  eventyrlig  Omsætning  og  ved  Lyden  af  de 
raslende  Dollars  har  World  imponeret  den  store  Mængde.  Naar 
en  Amerikaner  sidder  ved  sit  Bord,  smager  Brødet  ham,  blot 
han  véd,  at  Bageren  dagligt  bager  100,000  Td.  Hvede,  at  Mester- 
svenden har  et  Landsted  j)aa  Longbranch,  og  at  Bagermesteren 
samme  Morgen  er  afrejst  til  Italien  for  at  studere  Træksystemet  i 
de  sidst  udgravede  Bagerovne  i  Pompeji.  Der  staar  jo  en  Glans  af 
amerikansk  Storhed  over  denne  Bagers  Brød. 

En  saadan  Glans  staar  der  over  World.  Amerikaneren  véd  paa  sine 
Fingre,  at  dette  Blad  aarligt  udsender  165  Millioner  Blade,  bruger  35 
Millioner  Pund  Papir,  ^2  Million  Pund  Sværte,  og  at  der  er  mere 
Læsning  i  et  af  Bladets  Søndagsnumre  end  i  de  4  Evangelier.  Alt  dette 
véd  en  Amerikaner,    naar  han  beg}'nder  Læsningen  af  The  World. 

Og  nu  er  denne  Læsning  formet  lige  ind  i  hans  Bevidsthed. 
Det  er  ikke  Æstetikere,  der  skriver  dette  Blad.  Det  er  skrevet  af 
Detectivs,  af  modige  forsorne  Mænd,  der  gerne  vover  Livet  for  en 
Nyhed,  af  Mænd,  som  hver  Dag  vækker  Læsernes  Beundring,  fordi 
de  selv  oplever,  hvad  de  beskriver.  Her  er  en  Reporter,  der  har 
kastet  sig  paa  Ryggen  i  Rendestenen  og  er  bleven  kørt  til  Politi- 
stationen og  lagt  ind  som  fuld  Mand,  medens  han  i  Virkeligheden 
var  ganske  ædru  og  kan  gengive  en  pikant  Samtale,  som  Politi- 
assistenten ud  ad  Natten  havde  med  en  lille  Variétédame,  der  nok 
plejer  at  besøge  ham  paa  hans  Vagt.  Reporteren  har  paahørt  Sam- 
talen gennem  Væggen,  og  ved  Hjælp  af  sine  selvlysende  Manchet- 
knapper har  han  stenograferet  den  paa  Kravebrystet.  Foruden  et 
Billede  af  Politiassistenten  og  hans  Veninde,  fremstillet  i  tete  å  tete, 
giver  World  Faksimile  af  Reporterens  Manuskript. 

I  samme  Spalte  træffer  vi  en  kvindelig  Reporter,  der  har  indlagt 
sig  som  Skøge  i  et  berygtet  Hus  og  har  faaet  en  patrouillerende 
Politibetjent  i  sit  Garn.  Hun  har  Vidner  paa,  at  han,  der  er  sat 
til  at  opretholde  Loven,  groveligen  bryder  den  i  sin  Funktion.  Det 
Hele  refereres  tørt,  under  vedkommende  Betjents  Portræt. 

Saa  springer  vor  læsende  Amerikaner  over  en  uhyre  Mængde 
Interviews,  standser  ved  et  og  andet  Mord  og  læser  Overskriften  paa 
et  Sammenstød  mellem  2  Tog.  Der  var  21  Dræbte,  som  Reporteren 
fotograferede,  mens  en  Tyv  i  Forvirringen  undersøgte  de  Dødes 
Lommer.  World  bringer  ogsaa  Fotografi  af  Tyven.  Alt  det  er  inter- 
essant, men  man  har  sét  det  før.  Derimod  studser  Læseren  over, 
hvad  den  lægevidenskabelige  Medarbejder  serverer  under  fængslende 
Overskrifter.  En  Professor  i  Vesten  har  foretaget  Eksperiment,  for- 
tæller han,  med  den  vidunderlige  Animal  extract,  der  giver  Men- 
nesket Kræfter.  En  Farmer  kunde  ikke  bære  en  Tønde  Hvede.  Saa 
slugte  han  et  Par  Draaber,  og  straks  kunde  han  tage  en  Møllesten 
og  binde  den  til  sin  Skjorteknap,  saa  let  som  en  Præst  binder 
Krussedullekraven  om  sin  Hals.  Man  bliver  overrasket,  men  forend 
man  har  sundet  sig,  er  man  midt  inde  i  et  dybsindigt  Regne- 
stykke  over,   hvor  længe  Jorden  kan  ernære  sine  Beboere.    World 

er  efter  indgaaende  Undersøgelser  kommet  til  det  Resultat,  at  vi 
vil  dø  af  Sult,  naar  Menneskenes  Antal  er  blevet  6  Milliarder,  og 
det  vil  indtræffe  om  284  Aar.  Saa  giver  Bladet  sine  forskrækkede 
Læserinder  et  lille  Kursus  i  Økonomi.  World  har  nemlig  gjort  det 
Kunststykke  at  paaklæde  en  gift  Kone  for  én  Dollar.  Hendes  Billede 
findes  i  Bladet  med  en  nøjagtig  Fortegnelse  over,  hvor  meget  der 
er  gaaet  med  til  hvert  enkelt  Stykke  Tøj.  Hun  er  fuldt  paaklædt,  og 
endda  har  hun  faaet  2  Cents  tilovers  og  har  for  dem  købt  det 
sidste  Nummer  af  The  World.  Disse  Regnestykker  interesserer 
Amerikanerne,  der  gerne  ser  Avislæsningen  krydiet  med  lidt  Tal. 
Saa  er  der  Beretningen  om  en  Gris  i  Alabama,  der  har  begaaet 
Selvmord.  Under  Grisens  Billede  ser  man  fotografiske  Gengivelser 
af  bekendte  Damers  Ben,  og  endelig  et  spændende  Telegram  fra 
en  af  Bladets  „Flyvende",  der  er  rejst  ud  igennem  Staterne  for  at 
maale  Overskæg.  Han  har  nu  fundet  en  Oberst  med  en  Moustache, 
der  fra  Spids  til  Spids  maaler  272  Kvarter,  og  han  tvivler  om,  at 
nogen  Mand  i  Vesten  „brækker  denne  østlige  Rekord".  Derpaa  sætter 
World  selv  en  fin  Rekord,  idet  Bladet  under  tommelange  Overskrifter 
meddeler,  at  det  har  tilkøbt  sig  en  nylig  funden  Grundtekst  til  de  4 
Evangelier.  Det  er  en  Grundtekst,  der  vil  ryste  hele  Kirken,  ja  Bladet 
antyder,  at  der  kan  blive  Tale  om  et  ganske  ukendt  femte  Evangelium, 
maaske  særlig  skrevet  for  The  World!  SlutteHg  bringes  Billedet 
af  en  Kæmpekartoffel,  der  er  opgravet  i  Colorado.  Den  vejer 
86  Pund  og  har  altsaa  Ret  til  Hædersnavnet  Mammuth.  En  saa 
drabelig  Kartoffel  kunde  slet  ikke  vokse  i  Evropa.  Alt  hvad  der 
er  Mammuth  kommer  fra  Amerika.  Mammuth  skyder  op  af  Jorden. 
Mammuth  falder  ned  fra  Himlen,  og  midt  mellem  Jord  og  Himmel 
findes  det  eneste  Mammuth-Blad  i  Verden.  Køb  The  World! 

Saadan  er  Indholdet  af  dette  besynderlige  Blad,  der  foruden  sit 
specifik  amei-ikanske  Stof  har  fortræffelige  telegiafiske  Korrespon- 
dancer fi-a  alle  Jordens  Egne  og  navnhg  overalt  har  en  Korre- 
spondent, dei-  sætter  en  Rekord.  Dette  Ord  er  bragt  ind  i  journa- 
listisk Praksis  af  The  World,   der  selv   er  en  enestaaende  Rekord. 

Pulitzers  Blad   henvender  sig  udelukkende  til  Samfundets  lavere 

Lag,  til  et  robust  Publikum,  der  har  mere  Indsigt  i  Nævekampe  end 
Forstand  paa  Poesi.  World  er  et  Spejlbillede  af  det  dybestliggende 
amerikanske  Liv,  med  alt  dets  Gaaenpaa,  dets  Hang  til  Overdiivelser, 
men  ogsaa  dets  Godmodighed,  dets  aabne  Øre  for  en  Spøg  og  dets 
Beundring  for  en  modig  Daad.  Det  Grovkornede,  det  Godlidende, 
det  Forsorne  og  det  Humoristiske  pairer  sig  i  World  nøjagtigt  som 
i  Folkets  Karakter.  Midlerne,  der  bi-inges  i  Anvendelse,  vilde  være 
lovlig  stærke  for  et  Publikum  med  Nerver,  men  for  et  Publikum, 
der  spiser  Tenderloin  og  Spejlæg  førend  Morgenkaffen,  er  det  paa 
sin  Plads.  Det  bliver  meget  læst,  og  ud  over  sit  store  sensationelle 
og  refererende  Stof,  bringer  Bladet  en  uhyre  Mængde  oplysende 
Artikler  om  alle  mulige  Forhold  og  altid  med  en  priselig  Besh-æ- 
belse  efter  at  stille  Spørgsmaalene  i  den  mest  alsidige  Belysning. 
Samtidig  har  Bladet  med  en  Hensynsløshed,  der  er  uden  Sidestykke, 
ryddet  op  i  den  lokale  politiske  Kormption.  Det  har  kørt  fi-em  ad 
ubanede  Veje.  Det  har  knust  mangt  og  meget,  men  det  har  ogsaa 
naaet  at  sprede  Lys  og  skaffe  Luft. 

Fra  Lokale  til  Lokale  er  vi  omsider  komne  op  gennem  denne 
sydende  Fabrik  af  Nyheder  og  har  endt  vor  Vandring  paa  Taget 
af  den  iimde  Kuppel,  hvor  elektriske  Sole  kaster  deres  Straaler  ud 
i  Natten.  Rundt  om  Bygningen  hæver  Skyskraberne  sig,  oversaaede 
med  Lyspunkter,  medens  Brooklyn  Broen  hænger  ude  over  Floden 
som  en  mægtig  Guldbræmme  i  den  mørke  Luft. 

„Siden  1863  er  der  gaaet  360  Millioner  Mennesker  over  denne 
Bro,"    oplyser  Reporteren,  som  ledsager  mig.    „Det  er  Mammuth." 

Jeg  spørger,  om  virkelig  noget  Menneske  har  gjort  det  utrolige 
Spring  fra  Broen  ned  i  Vandet. 

„Nej,"  svarer  Reporteren,  „det  foregaar  paa  følgende  Maade. 
De  bestemmer  f.  Eks.,  at  De  vil  opnaa  de  Fordele,  der  kan  flyde 
af  at  gøre  dette  Spiing.  Well.  De  tilskriver  Politiet  anonymt,  at 
De  har  hørt,  at  den  og  den  vil  springe  den  og  den  Aften.  Følge- 
lig er  der  ved  den  angivne  Tid  posteret  et  Par  Betjente,  som  De 
betaler  et  Par  Dollars.  Selv  ligger  De  under  Broen  i  en  Baad, 
og    en    af   Deres  Venner,    der    er    i    Forstaaelse    med    Betjentene, 

hiver  Dem  en  udstoppet  Frakke  ned  i  Hovedet  og  udstøder  med 
det  samme  et  forfærdet  Skrig.  Forbigaaende  iler  til,  betagne  af 
Rædsel  selvfølgelig,  og  ved  det  elektriske  Lys,  som  Betjentene 
lader  kaste  ned  paa  Floden,  sér  man  Dem,  der  er  spmnget  ud  i 
Vandet,  ligge  og^ kæmpe  for  at  naa  den  lille  Baad.  Han  lever! 
Han  lever!  raaber  Folket,  mens  Betjentene,  der  har  faaet  2  Dollars, 
udstøder  hule  Eder  og  Forbandelser.  Man  styrter  ned  til  Bredden. 
Betjentene  vil  anholde  Dem,  men  De  befries  af  den  henrykte  Folke- 
masse og  føres  i  Triumf  til  Bowery.  Er  De  nu  saa  fornuftig  Dagen 
efter  at  købe  Dem  en  Saloon,  vil  De  tjene  Dem  en  Formue  i  Løbet 
af  et  halvt  Aars  Tid." 

—  Ad  en  Vindelh-appe  gik  vi  ned  gennem  den  store  Kuppel,  og 
for  hver  Omdrejning  saa  vi  ind  i  oplyste  Rum,  hvor  Damer  sad 
bøjede  over  Regnskaber  og  Protokoller,  Det  var  her  Miss  Nelly 
Bly  var  beskæftiget,  da  hun  en  Dag  mødte  Pulitzer  paa  Trappen. 
Hun  ytrede  i  Forbigaaende,  at  hun  var  led  og  ked  af  Regnskabs- 
væsenet, og  bad  sin  Foresatte  om  et  eller  andet  Arbejde  med 
Forandring. 

„Hm!  De  kan  rejse  Jorden  rundt  paa  75  Dage,"  sagde  Pulitzer. 
„Tag  Deres  Hat  og  afsted  med  Dem  i  en  Fart.  Ekspresdamperen 
gaar  fra  Byen  om  en  Time.  Paa  Vejen  gennem  Evropa  stopper 
De  i  Frankrig  og  siger  Jules  Verne,   at  vi  brækker  hans  Rekord." 

Seks  Dage  efter  gik  Nelly  Bly  fra  Southampton  til  den  fi-anske 
Kyst,  aflagde  Jules  Verne  en  Visit  og  tog  med  Iltoget  til  Brindisi, 
hvorfia  Damperen  over  Port  Said  og  Aden  førte  hende  til  Singapore. 
Herfra  gik  det  øjeblikkeligt  videre  til  Hongkong  og  Yokohama,  og 
69  Dage  efter  gik  hun  i  Land  i  San  Francisko,  hvorfi-a  hun  med 
Dynamittog  førtes  til  New  York.  Damperen  havde  „suset  over  Bøl- 
gerne", Lokomotivet  havde  „slugt  Skinnerne"  og  hun  havde  „gjort 
Jorden"  i  73  Døgn,  —  uden  at  kunne  andet  Sprog  end  Engelsk 
og  uden  andet  Rejsetøj  end  et  Sjal,  der  var  indpakket  i  The  World. 
Saa  travlt  havde  den  unge  Dame  haft,  fortællei-  Reporteren,  at  hun 
ikke  under  hele  Rejsen  havde  skiftet  Særk.  Da  hun  kom  tilbage, 
blev  hun  straks  gift  med  en  Millionær. 

Jeg  spurgte  Reporteren,  om  der  uddeltes  Belønninger  for  de  store 
Kup,  der  ideligt  gøres  af  Medarbejdere  ved  The  World. 

„Nej,"  svarede  han,  „naar  vi  gør  et  Kup,  hedder  det  om  Mor- 
genen: Fint  gjort!  Men  en  Time  efter  er  det  glemt  over  Forbere- 
delserne til  det  næste  Kup.  Derimod  glemmes  det  mindre  hurtigt, 
naar  et  Kup  mislykkes.  For  nogen  Tid  siden  var  her  en  stor 
Kapsejlads  ud  for  Sandy  Hook.  Det  var  Amerika,  der  kæmpede  med 
England,  og  der  var  væddet  Formuer.  Nu  er  det  jo  vanskeligt  at 
skaffe  paalidehge  Meddelelser  fra  saadanne  Løb,  der  spænder  over 
store  Afstande.  For  at  overvinde  disse  Vanskeligheder  indrettede  vi 
en  Telegrafstation  i  en  Ballon,  der  gik  op  fra  Atlantic  Highland  og 
ved  Traade  var  forbundet  med  en  Telegrafstation  i  Land.  Jeg  sad 
i  Ballonen  og  alting  gik  fortræffehgt,  til  der  Uge  under  Opløbet 
lagde  sig  en  tyk  Taage  over  Havet.  Kapsejlerne  forsvandt  for  mig. 
Jeg  kunde  ikke  se  en  Døjt,  men  da  jeg  hørte,  at  de  skreg  dernede, 
og  fit-emdeles  hørte,  at  der  blev  stille,  saa  troede  jeg,  at  Englæn- 
derne havde  vundet.  Det  havde  Hast,  og  i  min  Forfjamskelse  tænkte 
jeg:  Lad  staa  til!  Jeg  telegraferede,  og  en  halv  Time  senere  med- 
delte World  i  Ekstraoplag,  at  Englænderne  havde  Teten.  Det  var 
forkert.  Folk  blev  rasende.  Avisdrengene  kastede  World  i  Rende- 
stenen, og  næste  Dag  gik  Oplaget  ned  med  100,000  Eksemplarer. 
Selvfølgelig  var  jeg  en  død  Mand." 

Vi  stod  igen  i  Elevatoren  og  sank  ned  igennem  den  uhyre 
Bygning,  forbi  de  oplyste  Gange,  og  befandt  os  paa  det  store 
Galleri  i  Kælderen,  hvorfi-a  man  ser  de  imponerende  10  Maskiner 
tiykke  World. 

Hvilket  Syn!  Fra  Kæmpei-uUer  glider  hvide  Papirlagner  fi-em  og 
sluges  af  de  glinsende  Dæmoner,  sammenfoldes,  udbredes  og  for- 
svinder, for  et  Øjeblik  efter  at  skyde  fi-em  igen,  bedækkede  med 
Billeder  og  Tusinder  af  Bogstaver.  Det  ser  ud  som  mægtige  Vand- 
fald, det  brusende  Hvide,  en  Skumfi-aade,  der  staar  omkring  de 
mekaniske  Uhyrers  Munde,  sluges  og  bliver  borte  i  et  Mylr  af 
Hjul  og  kastes  ud  som  sammenlagte  Blade.  Man  tror  sig  staaende 
foran    tænkende  Væsner,    der   forvandler    det    besværligste    af   alle 

menneskelige  Arbejder  til  en  Leg.  Og  paa  ny  har  man  denne 
besyndeilige  Følelse,  der  saa  ofte  paatrænger  sig  den  Rejsende  i 
Amerika,  Følelsen  af  Mystik  og  Trolddom,  af  at  staa  i  alle  Øster- 
landenes Eventyr,  og  med  sine  egne  Øjne  se  dem  blive  Virkelighed 
i  dette  nnderlige  Land. 

Hvert  Øjeblik  standser  en  Maskine,  smaa  halvnøgne  Mænd  om- 
ringer den  og  indsætter  ny  Valser,  støbte  over  Meddelelser,  der  er 
indløbne  efter  Midnat.  Ved  Totiden  forlægges  Bladets  Redaktion  til 
Trykkeriet.  Saa  troner  Nat-Editor  paa  en  Tribune,  mellem  Hjulene 
og  Valserne,  og  fra  Telefon-  og  Telegrafledning  føres  de  sidste 
EfteiTetninger  direkte  ind  i  Uhyrerne.  Paa  en  eneste  Nat  støbes 
der  i  dette  Trykkeii  indtil  1960  Valser,  der  øjeblikkeligt  sættes  i 
Bevægelse  og  bedækker  de  uhyre  Papirflader  med  Billeder  og 
Tekst. 

Det  var  Morgen,  da  jeg  tog  Afsked  med  Nat-Editor,  en  ung- 
dommelig, halvnøgen  Alkibiades.  Han  rakte  mig  en  sværtet  Haand 
og  raabte  muntert: 

„Saadan  laver  vi  Verdenshistorie  i  Amerika!" 


Irving,  Jefferson  og  Booth. 


FORLYSTELSER 


FORLYSTELSER  i  evropæisk  Forstand  spiller  en  iniderordnet  Rolle 
i  det  amerikanske  Samfund.  Der  er  ikke  Tid,  og  der  er  ikke 
Modtagelighed  for  megen  anden  Adspredelse  end  den,  der  tillige 
indeholder  Belæring  og  er  af  Nyttevirkning  for  det  arbejdende 
Menneske.  I  en  By  som  New  York,  der  kun  i  Størrelse  overgaas 
af  London,  findes  næppe  en  Tiendedel  af  saadanne  underholdende 
EtabHssementer,  som  man  kender  fra  Paris.  Her  er  ingen  af  de 
lystige  Bal-Mahille'r,  ingen  af  de  utallige  Brasserier,  Kunstner- 
knejper og  halvt  offentlige  Huse,  og  om  Sommeren  næsten  ingen  af 
de  aabne  Forlystelsesetabhssementer,  hvoraf  der  findes  saa  mange 
uden  for  Paris,  Wien,  Berlin  og  København. 

I  amerikanske  Byer  er  der  —  foruden  den  Adspredelse,  alskens 
Sport  byder  —  ikke  anden  virkelig  Folkeadspredelse  end  Tea- 
trene, men  i  enhver  nogenlunde  stor  By  findes  ogsaa  et  betyde- 
ligt Antal  Teatre.   De   henvender  sig  til   ethvert  Lag  af  Publikum, 

og  selvfølgeligt  er  de  derfor  af  højst  forskelligt  Værd.  Men  over- 
rasket bliver  man  unægtelig,  naar  man  kommer  til  New  York 
og  finder  ca.  hundrede  Scener,  hvoraf  omtrent  de  fyrretyve 
spiller  alle  mulige  evropæiske  Skuespil,  navnlig  franske,  medens 
der  paa  fire,  fem  Scener  spilles  et  klassisk  Repertoire,  som  uimod- 
sigeligt har  ypperlige  Fortolkere.  Blot  en  nok  saa  flygtig  Om- 
tale af  de  mere  kendte  engelsk-amerikanske  Kunstnere,  der  bærer 
Teatret  i  Amerika,  vilde  føre  os  for  vidt  i  disse  Linier.  Naar 
man  kender  de  literære  Scener  i  London,  kender  man  de 
literære  Scener  i  Amerika,  thi  de  mest  fremragende  Kunst- 
nere, som  f.  Eks.  Irving,  Jefferson  og  Booth,  er  hge  saa  kendte  i 
London  som  i  Boston.  Englænderen  Irving  spiller  nu  i  London; 
Booth  er  død,  og  Joseph  Jefferson  er  saaledes  den  eneste  tilbage- 
værende af  „de  3  Heroer".  Han  er  Amerikanernes  Afgud  og 
anses  med  Rette  for  at  være  en  af  Verdens  største  Skuespillere. 
Har  man  set  Jefferson  som  Rip-Van-Winkle  i  Washington-Irvings 
dramatiserede  Fortælling  af  samme  Navn,  saa  har  man  set  den 
mest  glibende  Menneskefremstilling,  der  i  Øjeblikket  ydes  paa 
noget  Teater.  Af  fi-emragende  Kunstnere,  tilhorende  den  yngre 
Generation,  findes  der  saa  mange,  at  vi  her  kun  nævner  nogle  af 
de  mest  kendte,  saasom  Engen  Cowles,  William  H.  Mac  Donald, 
Stuart  Robson,  Herbert  Kelcey,  Thomas  W.  Keene,  Charles  Dick- 
son,  Edvard  Harrigan,  Walter  Jones,  James  A.  Herne,  Francis 
Carlyle,  Berholm  Tree  og  Skuespillerinderne  Mary  Brookyn,  JuUa 
Marlowe,  Effie  Ellsler,  Grace  Golden,  Fanny  Davenport,  Rose 
Coghlan,  Anna  O'Neill  og  Grace  Kimball.  Naar  Talen  er  om  disse 
Kunstneres  Fødsel,  véd  man  sjælden,  om  de  er  Englændere  eller 
Amerikanei-e.  Den  mest  feterede  af  alle  amerikanske  Skuespiller- 
inder, den  geniale  Shakespeare  Fortolkerske,  Ada  Rehan,  er  født  i 
Irland,  men  henfores  desuagtet  til  den  amerikanske  Scene.  Til 
Gengæld  blev  den  berømte  Mary  Anderson,  som  er  født  i  Cali- 
fornien, snarere  henregnet  til  Englands  end  til  Nordamerikas 
Teater.  Som  saa  mange  af  de  her  nævnte  Kunstnere  spillede 
Maiy  Anderson   det  ene  Halvaar  i  England,   det  andet  i  Amerika. 

Hun  -er  iiu  bleven  gift  og  lever  som  en  amerikansk  Fru  Heiberg  i 
New  York.  Hendes  Indflydelse  paa  amerikansk  Kunst  har  været 
overordentlig.  Alle  unge  Skuespillerinder  i  Amerika  stræber  efter  at 
nærme  sig  det  uopnaaelige  Forbillede.  Og  dog  var  der  intet  i  Mary 


Ada  Rehan. 

Andersons  Kunst,  der  særtegnede  hende  som  Amerikanerinde. 
En  amerikansk  dramatisk  Kunst  findes  ikke,  i  hvert  Fald  ikke, 
hvor  Talen  er  om  den  højere  Komedie.  Klassikerne  tolkes  efter 
fastslaaede  evropæiske  Regler,  og  ligesom  Richard  Burhage,  Tho- 
mas Betterton,  David  Garrick  og  Edmund  Kean  har  været  Hemy 
Irvings  Forbilleder,  saaledes  sporer  man  overalt  hos  de  amerikanske 

Tragedienner  en  stærk  Paavirkning  af  Sarah  Bernhardt,  Eleonora 
Diise  og  Réjane.  I  alle  Spoigsmaal,  der  gælder  Kunst,  har  Ame- 
rikanerne en  dyb  Ærbødighed  for  Evropa,  en  synlig  Ængstelse  for 
at  betræde  ny  Veje.  En  ung  amerikansk  Skuespiller,  han  være  nok 
saa  talentfuld,   henregnes   nodig  til   det  kunstneriske  Akademikum, 

naar  han  ikke  har  gjort  en 
Evroparejse  og  har  stude- 
ret Klassikerne  paa  Théåtre 
Fran^ais  og  Odéon. 

Man  kender  det  franske 
Teater,  naar  man  kender 
Teatrene  i  Paris;  men  saa 
let  gaar  det  ikke  i  Amerika, 
I  dette  store  Land  findes 
der  kim  ét  fast  Teater, 
nemlig  Charles  Frohmans 
i  New  Yoik.  Dette  ansete 
Teater  er  udelukkende  hel- 
liget det  højere  amerikanske 
Drama;  dets  Leder  og  mest 
fremragende  Kunstner  ei- 
Richard  Mansfield,  som  er 
født  paa  Øen  Helgoland  af 
engelske  Forældre.  Alle  an- 
dre Selskaber  er  omrej- 
sende. I  hver  By  findes  saa 
og  saa  mange  Teatre,  der 
tilhorer  Privatmænd,  som  udlejer  dem  til  Skuespillerselskaberne. 
Disse  dannes  og  ledes  af  The  Star,  det  store  Navn,  som  trækker 
Mus.  Forholdet  mellem  Forfatter,  Teaterdirektør  og  Teaterejer  ser 
man  bedst  af  folgcnde  Fremstilling:  Forfatteren  Henry  G.  Carleton 
(den  bekjendte  Forfatter  af  „Sommerfuglene")  har  fuldendt  et  Stykke 
„Den  forgyldte  Nar",  i  hvilket  Hovedrollen  er  skreven  for  den  ud- 
mærkede Karakterskuespiller  Nat.   C.   Goodwin.    Denne   samler   de 


Marv  Aiidcrsoir. 

Kræfter,  der  er  nødvendige  foi  Stykkets  Udførelse  og  leder  selv 
Indstuderingen,  som  foretages  med  den  største  Omhu.  Der  anven- 
des megen  Tid  paa  den  Kunst  at  gaa  og  staa.  Forinden  Ind- 
studeringen begynder,  maa  Kunstnerne  kunne  deres  Roller  ordret. 
Det  er  en  ufi-avigelig  Betingelse.  Under  Prøverne  anvendes  et  om- 
fattende Arbejde  paa  En- 
semble og  Sammenspil. 
Replikkerne  skal  falde  som 
Geværsalver,  og  da  Kunst- 
nerne, der  udfører  Rollerne, 
ikke  altid  er  første  Rangs 
Kræfter,  nærmer  denne  In- 
sti'uktion  sig  i  en  betænke- 
lig Grad  Dressur,  og  Spil- 
let faar  en  vis  mekanisk 
Karakter.  Til  Gengæld  maa 
man  beundre  den  Sikker- 
hed, hvormed  Stykket  gaar 
sin  Gang.  Man  sér  paa 
Kunstnerne,  at  de  foruden 
at  være  Teaterfolk  tillige 
er  Gymnastikere  og  Sports- 
mænd, og  man  sidder  al- 
drig og  ærger  sig  over 
Sufflørens  Veltalenhed.  Der 
findes  hverken  Sufflør  eller 
Sufflørkasse,  og  dog  gaar 
Stykket  med  en  svimlende  Aplomb. 

Naar  Nat.  C.  Goodvin  endelig  har  faaet  sin  Komedie  ind- 
studeret, løber  den  af  Stablen  paa  en  Scene  i  New  York,  og 
herfi-a  turneres  der  nu  fra  By  til  By,  saaledes  at  Stykket  holdes 
paa  Repertoiret  hen  imod  et  Aar.  Overalt  betales  der  den  samme 
Leje  af  Teatret,  nemlig  40  pGt.  af  Indtægten.  Har  Stykket  gjort 
en   usædvanlig  Lykke,    ender  Turnéen   i   Australien,    Kanada   eller 


Nat.  C.  Goodwill. 

England.  Det  forekommer  dog  hyppigere,  at  engelske  og  tyske 
Selskaber  besøger  Amerika.  Den  bekendte  Direktøi-  Daily,  hos  hvem 
Ada  Rehan  spiller,  har  t.  Eks.  fast  Teater  baade  i  London  og 
New  York. 

Der  findes  intet  dramatisk  Konservatorium  i  Amerika  og  intet 
af  Staten  subventioneret  Teater.  Saa  meget  mere  rosværdigt  ei- 
det,  at  der  fi-a  et  forholdsvis  stort  Antal  Scener  ydes  vii-kelig  god 
Kunst.  Det  dannede  amerikanske  Publikum  er  meget  kritisk,  bl.  a. 
fordi  det  af  Selvsyn  kender  de  største  evropæiske  Scener.  Frank- 
i-ig,  Italien  og  England  er  i  vor  Tid  stærkere  berejst  af  Ameii- 
kanere  end  af  Evropæere.  Og  de  Amerikanere,  der  ikke  selv  har 
set  Teatrene  i  Paris,  har  i  hvert  Fald  set  de  franske  Sceners  bedste 
Kræfter  i  Amerika.  Mange  fremragende  Kunstnere  i  Evropa  har 
de  sidste  15  Aar  spillet  lige  saa  meget  i  Amerika  som  i  deres 
Hjemlande.  Vi  behøver  blot  at  nævne  Navne  som  Eleonora  Duse, 
Sarah  Bernhardt,  Réjane,  Jeanne  Hadding,  Judic,  Coquelin  og 
Febvre.  Under  Forfat.s  sidste  Ophold  i  New  York,  i  Januar  1896, 
hørte  man  i  Metropolitan  Opera  House,  i  en  enkelt  Forestilling, 
Stjerner  som  Sangerinderne  Melba,  Nordica,  Brema,  Galve  og 
Sangerne  Edouard  og  Jean  de  Reszke.  Og  et  saadant  Personale 
vækker  ingenlunde  Opsigt.  Metropolitan  Opera  House  har  Sidde- 
plads for  4800  Personer,  og  en  Plads  i  første  Parket  koster  6 
Dollars.  Da  der  næsten  altid  spilles  for  udsolgt  Hus,  raader 
Direktørerne  for  Operaen  over  saa  store  aftenlige  Indtægter,  at 
de  kan  vælge  og  vrage  mellem  de  berømteste  Kunstnere  i  Evropa. 
Til  Gengæld  sender  Amerika  en  Sværm  af  Negerkomikere  over 
Atlanterhavet. 

Der  findes  altsaa  literære  Scener  og  første  Rangs  Operaer  i 
Amenka;  der  er  heller  ingen  Mangel  paa  Revolverscener  med 
Dramaer,  som  faar  Haarene  til  at  rejse  sig  paa  Hovedet  af  en 
Evropæer.  Midt  imellem  disse  Yderligheder  ligger  Massen  af  Tea- 
trene, der  henvender  sig  til  det  egentlige  Folk.  Disse  Teatre,  der 
spiller  spændende  Stykker  med  Optrin  af  det  daglige  Liv,  kunde 
kaldes   det   amerikanske   Tenter,    saafromt   man    da  vil   tale   om   et 

saadant.  Stykkerne,  der  spilles,  er  af  ameiikansk  Oprindelse,  sæd- 
vanlig forfattede  af  Sceneinstruktøren  og  Maskinmesteren,  der  til- 
sammen har  den  største  Andel  i  Stykkernes  Sukees.  En  kras 
Realisme  er  ejendommelig  i  Iscenesættelsen.  Naar  Skurken  f.  Eks. 
kaster  den  forfulgte  Uskyldighed  i  Havet,  er  det  et  virkeligt  Hav 
med  saa  meget  Vand,  at  Elskeren  kan  komme  ind  paa  Scenen  i 
en  Baad  og  fiske  Damen  op,  idet  hun  ligbleg  viser  sig  i  Vand- 
skorpen for  tredie  og  sidste  Gang.  Naai-  der  i  disse  Stykker  fore- 
kommer en  Dampsprøjte,  saa  er  det  en  virkehg  Dampsprojte,  der 
spruder  Gnister  efter  sig,  idet  den  trækkes  ind  paa  Scenen  af 
virkelige  Heste,  og  naar  Helten  gnbes  af  en  Savmølle  og  med 
djævelsk  Fart  snuires  rundt  af  Maskineriet,  er  Scenen  saa  na- 
turtro, at  Skuespilleren  nu  og  da  mister  Livet,  —  hvad  der 
selvfølgelig  forhøjer  Virkningen.  Man  er  altid  forbavset  over 
den  Kunst,  hvormed  Maskinmesteren  har  udført  disse  Numre, 
f.  Eks.  det  hyppigt  forekommende  Sammenstød  mellem  Lokomo- 
tiver, eller  en  By,  der  ødelægges  af  en  Cyklon.  Det  er  smaa 
Mesterstykker  af  Maskineri,  som  ogsaa  i  Evropa  vilde  sikre  Stykket 
en  Sukces.  At  føre  Dyr  paa  Scenen  gør  ikke  mere  Virkning  i 
Amerika,  hvor  man  for  længe  siden  har  spillet  Udstyrsstykker  med 
veritable  Hestevæddeløb. 

„Rush  City"  hedder  et  4  Akts  Stykke,  som  netop  spilles  rundt 
om  i  Amerika  og  er  typisk  for  den  her  omtalte  Komedie.  Stykket 
handler  om  en  vestlig  By,  der  skyder  op  af  Prærien  paa  en  Uges 
Tid,  og  meget  morsomt  fi-emføres  nu  de  ubetalelige  Personer,  man 
møder  i  en  saadan  By:  Landagenten,  Redaktøren,  Advokaten,  den 
irskfødte  Politiker  og  Helten,  den  smarte  Amerikaner,  der  er  saa 
snu  og  vittig,  noget  af  en  Holbergsk  Henrik  i  moderne  Omgivelser. 
Der  er  i  denne  unge  Amerikaners  Replikei-  megen  tør  Humor, 
som  i  Forbindelse  med  hans  ekscentriske  Maade  at  grunde  et  nyt 
Samfimd  paa  maa  vække  Latter,  og  der  er  i  hele  Stakket  et 
Mylr  af  Instruktør-Indfald,  som  uafladeHg  holder  Pubhkum  i 
Aande.  Disse  Indfald  er  selvfølgeUg  ofte  Klovnløjer.  Vi  anfører  et 
Eksempel:  Irlænderen  holder  Tale,  men  gaar  pludselig  i  Staa.  I  sin 

Bevægelse  har  han  nemhg  faaet  Knæk  paa  det  Sølvrør,  han  for- 
medelst et  eller  andet  Onde  bærer  i  Halsen.  Gode  Raad  er  dyre, 
men  den  smarte  Amei-ikaner  taber  ikke  Aandsnærværelsen.  Han 
griber  en  Peberbøsse,  ryster  den  og  holder  den  for  Næsen  af  Ir- 
lænderen, som  kommer  til  at  nyse,  saa  Sølvrøret  ryger  op  osv. 
Det  vrimler  med  saadanne  Paafund,  der  spilles  en  passant  og  kan 
være  lattervækkende  over  al  Beskrivelse. 

„Rush  City"  ender  med,  at  en  mægtig  Skypumpe  suger  Huse 
og  samtlige  Agerende  op  i  Luften.  Ved  Fremkaldelsen  falder  de 
ned  igen,  for  selvfølgelig  at  blive  opsugede  paany  ved  næste  Frem- 
kaldelse. 

Den  rørende  Folkekomedie  og  Ridderstykket  kendes  ikke  i  Ame- 
rika. Derimod  dyrkes  en  vis  Art  af  historiske  Skuespil,  hvori  For- 
fatteren sætter  sig  saadanne  Opgaver  som  at  meddele  Tilskuerne 
en  Oversigt  over  hele  Nordamerikas  industrielle  og  politiske  Op- 
vækst. Stykket  begynder  t.  Eks.  om  Bord  paa  Colinubus'  Opdagelses- 
skib  Santa  Maria  og  slutter  med  GhicagoudstiUingen  i  1893.  I  de 
mellemliggende  Timer  har  Pubhkum  overværet  de  første  Pionerers 
Kamp  mod  Indianerne,  har  sét  Nybyggerne  lægge  Grundstenen  til 
Chicago,  har  bivaanet  hele  Uafhængighedskrigen,  og  har  endeUg  i 
de  sidste  Akter  sét  de  store  blodige  Kampe  mellem  Syd-  og  Nord- 
staterne, virkelige  Slag,  hvori  der  skydes  med  Kanoner,  foretages 
Rytteriangreb  og  opereres  med  op  til  tusinde  Mand  Fodfolk,  Saa- 
danne historiske  Skuespil  kan  selvfølgelig  kun  spilles  paa  de  største 
Scener,  saasom  Auditorium  i  Chicago,  hvor  det  her  omtalte  Stykke 
under  Verdensudstillingen  gik  for  fuldt  Hus. 

Saa  længe  Ameiikanerne  sidder  i  Teatret,  forlanger  de,  at  der 
uophørligt  sker  noget,  og  selv  i  Mellemakterne  maa  der  ageres 
foran  Tæppet.  Under  Sceneforandringerne  i  et  historisk  Skuespil 
hai'  man  det  Særsyn,  at  Klovner  træder  ind  foran  Lamperækken 
og  underholder  Galleriet  med  et  N  urner,  naar  da  ikke  tilfældig  en 
eller  anden  Sangerinde  udfylder  Pavsenie  med  en  Arie,  eller  to 
Boksere   under    voldsomt   Bifald   trakterer  hinanden   med   de   bare 

Næver.  Naar  dette  Numer  er  forbi  og  Scenen  indenfor  er  i 
Orden,  gaar  det  historiske  Skuespil  igen  sin  Gang. 

Af  Skuespillerne  paa  saadanne  Teatre  forlanges  adskillige  fler«^ 
Færdigheder  end  af  Skuespillerne  hjemme.  Foruden  at  de  skal 
kunne  spille  Komedie,  stilles  som  ufravigelig  Betingelse,  at  de  har 
Sangstemme,  at  de  kan  traktere  forskeUige  Instrumentel-,  navnlig 
Klarinet,  danse  Reel,  slaa  Saltomortaler  og  gaa  paa  Hænderne. 
Den  sidste  Fordring  stilles  ogsaa  til  de  unge  Skuespillerinder.  Der 
forekommer  nemhg  i  enhver  ægte  amerikansk  Folkekomedie  en 
eller  anden  Scene,  hvor  Elsker  og  Elskerinde,  Svigerfader  og  Svi- 
germoder umotiveret  vender  Benene  i  Vejret,  og  det  er  selvfølgelig 
Ingenuen,  der  særlig  vækker  Opsigt  i  en  saadan  Scene.  I  næ- 
sten hver  Akt  er  indlagt  Ballet,  som  danses  af  Skuespillere  og 
danses  med  Aplomb.  Endelig  maa  Kunstnerne  kunne  udføre  komiske 
Enkeltnumre,  optræde  som  Bugtalere,  Imitatorer  og  Negerkomikere. 
Disse  Numre  forekommer  uafbrudt  i  Rollen  og  giver  Komedien 
dens  amerikanske  Kolorit. 

Sidder  man  nu  i  Teatret  med  sine  evropæiske  Fornemmelser, 
ærgrer  man  sig  over  alt  det  Gøgl,  der  bruges  som  Staffage,  men 
man  har  ikke  siddet  længe,  for  Ærgrelsen  drukner  i  Latter 
over  et  eller  andet  Paafund,  der  er  saa  barokt,  at  det  kun  kan 
tænkes  i  Amerika.  Vi  er  en  Aften  i  Hooley  Teatret  i  Chicago  og 
følger  med  Interesse  en  Scene,  der  foregaar  i  en  californisk  Spille- 
bule. Vestens  Mænd  og  Kvinder  er  forsamlede  om  Spillebordene, 
hvor  Ruietten  gaar  og  Gulddyngerne  hurtigt  skifter  Plads,  da 
Døren  i  Baggi-unden  pludselig  flyver  op,  og  Sheriffen  træder  ind. 
Nu  sker  der  noget  uventet:  Idet  den  frygtede  Øvrighedsperson 
sætter  Foden  over  Dørtærsklen,  forvandles  Ruietten  til  et  Orgel, 
og  Mænd  og  Kvinder  —  Gud  maa  vide  hvorledes  -  omskabes 
til  Frelsermænd  og  Frelserpiger.  Det  Hele  foregaar  saa  vidunder- 
lig hurtigt,  at  man  næsten  taber  Vejret.  Orglet  spiller,  og  de  Tilstede- 
værende, der  nu  er  iførte  Frelsens  Hærs  bekendte  Dragter,  synger 
Salmer,  mens  Sheriffen  gør  en  Undskyldning  og  forsvinder.  Neppe 
er   han    borte,    førend  Vestens    Mænd    og    Kvinder    kaster    Salme- 

bøgerne,  vendei-  Benene  i  Vejret  og,  igen  forvandlede  til  SpiUere, 
forsamler  sig  om  Orglet,  der  paa  ny  fimgerer  som  Rnlette.  Men 
det  var  bare  Indledningen  til  en  Scene,  der  uventet  bringer  Til- 
skuerne i  Lidenskab.  Numrene,  der  udtrækkes  af  Ruietten,  sprin- 
ger frem  som  lysende  Tal  paa  Spillesalens  mørke  Baggrund,  og 
enhver  af  Tilskuerne,  der  ved  Indgangen  har  faaet  et  Kort  med 
fire  Numre,  kan  saaledes  deltage  i  Spillet  og  deltager  med  voksende 
Raseri.  Gevinsterne  er  Sølvtøj  eller  Fribilletter  til  den  næste 
Forestilling,  og  medens  Numrene  hurtigere  og  hurtigere  trækkes, 
vises  og  forsvinder,  fyldes  Teatret  af  de  spillende  Tilskueres  Raab 
og  Skrig. 

En  særlig  x\rt  Komedie,  der  dyrkes  meget  i  Amerika,  er  Parodi- 
komedien. Egenlig  er  der  lidt  Parodi  i  enhver  ameiikansk  Komedie, 
maaske  fordi  Parodien  er  saa  fremherskende  i  den  amerikanske 
Humor.  Saadanne  Stykker  aabnes  med  et  Forspil,  hvor  Digteren 
og  Mephisto  viser  sig  for  Publikum  og  i  en  vittig  Samtale  for- 
klarer det  foreliggende  Arbejde.  Dette  er  et  Potpourri  over  aktuelle 
Teaterstykker,  med  Karikaturer  af  bekendte  Skuespillere  og  Skue- 
spillerinder og  med  en  Dialog,  der  er  vrimlende  fuld  af  barokke 
Paahit.  Paa  Columbian  Teatret  i  Brooklvn  spilledes  netop  Parodier 
paa  Trilby  og  Madame  Sans-Gene.  Napoleon  blev  spillet  af  en 
Dværg  og  Vaskerpigen  af  et  tykt  Mandfolk.  Forestillingen  sluttede 
med  Ballet. 

Om  den  Pragt,  hvormed  de  bedre  Teaterbygninger  i  Amerika 
er  udstyrede,  gør  man  sig  ingen  Forestilling  i  Evropa.  Har  man 
sét  en  saadan  Sal,  straalende  af  Guld,  Krystal  og  Marmor,  elektrisk 
oplyst  og  fyldt  med  4—5000  Mennesker,  saa  finder  man,  at  selv  i 
St.  Petersborg,  Paris  og  Milano  er  Teatrene  uanselige.  Elegantest 
af  alle  amerikanske  Teatre  er  Metropohtan  Opera  House  i  New 
York,  Teatret  i  Pittsburgh  og  Auditorium  i  Chicago.  Det  vedføjede 
Billede  viser  Tilskuerpladsen  sét  fra  Scenen.  Man  vil  bemærke,  at 
Teatret  er  ret  stort,  skønt  det  ingenlunde  er  af  de  største.  Det  har 
4200  Siddepladser  (det  kgl.  Teater  har  1700),  og  en  Plads  i  Audi- 
torium  er  betydelig  større  end  Pladserne  i   et   dansk   Teater.   Hat 

og  Frakke  anbringes  under  Sæderne.  Garderobe  findes  ikke.  Ejen- 
dommelige i  Bygningen  er  de  3  Balkoner,  hvoraf  den  øverste  neppe 
er  synlig  paa  Billedet,  og  endnu  ejendommeligere  de  mægtige 
Loger  langs  med  Teatrets  Sider.  Om  disse  Logers  overdaadige 
Udstyrelse  giver  Billedet  ingen  Forestilling.  Sæderne  er  magelige 
Lænestole,  Gulvene  er  forsynede  med  kostbare  Tæpper,  Dørene 
med   svære  Portierer,   og  Lofterne   og  Væggene  smykkede   med  en 


Auditorium. 


kunstneiisk  Overdaadighed,  der  trodser  al  Beskrivelse.    Trappen  til 
disse  Loger  er  nu  sædvanlig  erstatt(;t  af  en  Elevator. 

Et  amerikansk  Teater  er  en  Seværdighed,  og  som  saadan  staar 
det  opført  paa  Plakaten,  der  udleveres  gratis,  skønt  den  er  en 
hel  lille  illustreret  Bog.  Forud  foi-  Personlisten  ser  man  en  saa- 
lydende  Indledning: 

Creighton  Teatret. 
„Grundstenen  nedlagdes  den  10.  Januar  1895, 
Indvielsen  fandt  Sted  den  22.  April  samme  Aar. 

Det  var  Rocheford  &  Gould,  soju  byggede  Teatret  i  lidt  over  4  Maaneden 
C.  W.  Parbridge  ledede  Tømmerarbejdet. 
Støbegodset  er  fra  Paxton  &  Browns  Værk. 

Det   beundringsværdige   ornamentale  Murerarbejde    skyldes  Harry  Gardner. 
Det  enestaaende  Yentilationsapparat  Creigliton  Manufae.  Co. 
Stenhuggerarbejdet  Hulion  Rogers  &  Søn. 
Gasrorene  osv.  osv. 

Alle  disse  mægtige  Kræfter  arbejdede  under  fortrinlig  Ledelse  af  Arki- 
tekterne Fisker  &  Lawrie,  der  havde  leveret  Tegningen  til  Teatret." 

Det  er  først,  naar  man  har  gjort  sig  bekendt  med  disse  Fakta, 
at  man  hengiver  sig  til  Kunstnydelsen.  Der  er  forøvrigt  i  Afte- 
nens Løb  rig  Anledning  til  Beundring  af  de  Mænd,  der  har  præ- 
steret dette  Arbejde  paa  -  -  4  Maaneder!  Ventilationen  er  fortræffe- 
hg,  Pladserne  magelige  og  Lyset  anbragt  saaledes.  at  det  ikke 
volder  Tilskuerne  den  mindste  Gene.  De  elektriske  Lamper,  der  er 
indfalsede  i  Loft  og  Vægge,  fylder  Salen  med  et  dæmpet  Lys.  Ofte 
oplyses  Teatret  paa  den  Maade,  at  Ornamenterne  i  Loftet  er  far- 
vede Glasrør,  hvorfra  Lyset  strømmer  ned  i  Rummet.  Heller-  ikke 
er  man  generet  af  Orkesterlamper.  Over  hver  Musikers  Nodepult 
ligger  der  et  lysende  Ror,  som  skarpt  oplyser  Nodebladet,  men 
ikke  lader  Orkestermedlemmet  træde  frem  af  Mørket. 

Foi-tæppet  er  meget  elegant,  prydet  med  Billeder  af  historiske 
Begivenheder,  som  forneden  er  forsynede  med  forklarende  Tekster. 
De  større  Teatie  er  sædvanligt  udstyrede  saa  rigeligt  med  Fortæppei-, 
at  der  er  ét  til  hver  Akt.  Annoncer  paa  disse  Fortæpper  findes 
ikke  i  nogenlunde  anselige  Teatre. 

Mise-en-scéne'n  er  fortrinlig,  ofte  pragtfuld  og  altid  meget  reali- 
stisk. I  et  Stykke,  hvori  der  forekommer  en  skandinavisk  Emi- 
grant, er  denne  ikke  blot  klædt  som  en  af  Udvandrerne  paa 
Larsens  Plads,  men  i  Haanden  har  han  en  af  vore  flade,  grøn- 
stribede Vadsække.  Korene  er  fortrinlige,  og  Koristerne  kan  ikke 
blot  synge,  de  er  tillige  Dansere.  Solisterne  anbringes  ofte  ude  i 
Publikum,  og  overhovedet  er  det  almindeligt,  at  der  ageres  paa 
begge  Sider  af  Lamperækken.  Naar  Tæppet  gaar  op  for  Frem- 
kaldelser, kvitterer  de  Optrædende  ved  et  lille  Ekstranumer.  Ogsaa 
bliver  Stvkket    under    Ficnikaldelsen    fortsat   ved   Pantomime.    Fra 

Tilskuerpladsen  sér  man  ikke  blot  Scenen,  men  gennem  aabne 
Kulisser  forskellige  Inteiiører,  der  staar  i  Forbindelse  med  Scenen, 
og  disse  Interiører  er  altid  arrangerede  med  den  største  Opfind- 
somhed og  Naturtroskab.  Evropæeine  kunde  overhovedet  lære 
meget  af  Amerikanerne  i  alt,  hvad  der  angaar  Teaterrekvisiter, 
Iscenesættelse  og  mekanisk  Apparat.  Maskineriet  er  fortrinligt, 
og  Sceneforandringer  foregaar  med  svimlende  Hurtighed,  hvilket 
paa  de  større  Teatre  er  muligt  derved,  at  hele  Gulvet  med  den 
afbenyttede  Scene  synker  ned  i  Kælderen  og  giver  Plads  for  et 
andet  Gulv,  der  hængei-  under  Loftet,  præpareret  til  den  næste 
Akt. 

I  al  Teaterfoiretning  i  Amerika  har  Jøderne  en  særlig  stærk 
Stilling.  De  ikke  blot  behersker  Ledelsen,  men  er  aktive  Kunstnere. 
Det  er  en  berømt  Skuespiller  eller  Skuespillerinde,  der  laaner 
Trupen  Navn,  men  det  ei-  sædvanlig  en  Jøde,  der  er  Forretnings- 
leder. Af  Trupens  andre  fremiagende  Personer  maa  nævnes  Meka- 
nikeren og  Elektrikeren  og  ikke  at  forglemme  den  assisterende 
Manager,  hvis  særlige  Funktion  det  er  at  faa  den  nødvendige 
Reklame  ind  i  Bladene.  Bestikkelser  anvendes  ikke,  eller  modtages 
ikke,  i  hvert  Fald  ikke  af  de  større  Blade.  I  et  Teater  som  Metro- 
politan Opera  House  er  de  større  New  Yorker  Blade,  f.  Eks. 
Herald,  hver  Aften  repræsenteret  ved  fire  Medarbejdere.  Af  disse  er 
de  to  Anmeldere,  men  ogsaa  de  beskæftiger  sig  mere  med  Pubhkum 
og  med  Toiletterne  end  med  Operaen.  De  to  andre  er  Reportere, 
hvoraf  den  ene  færdes  i  Foyeren,  den  anden  i  Kulisserne.  Bladan- 
meldelserne er  korte,  men  suppleres  af  udførlige  ugentlige  Over- 
sigter, der  er  stærkt  paavirkede  af  Publikums  Holdning.  Enkelte 
Teateranmeldere  nyder  stor  Anseelse  for  deres  Kyndighed  og  Ret- 
færdighed, f.  Eks.  Mr.  Allan  Dale  i  The  World.  Evropæere  for- 
bavses ofte  over  Anmeldelsernes  hvasse  Tone. 

Ligesom  New  Yorks  Børs  og  Pengevæsen  er  samlet  i  en  enkelt 
Gade,  er  alt  Teatervæsen  samlet  i  ét  Kvarter,  paa  Broadway 
mellem  30.  og  40.  Gade.  Her  ligger  en  Række  imponerende  Teatre. 
Om  Aftenen  er  deres  Facader  illuminerede,  og  overalt  sér  man  den 

for  Øjeblikket  berømteste  Skuespillers  Navnetræk  i  Ild;  og  af  de 
uhyre  kolorerede  Teaterplakater,  der  forøvrigt  findes  spredte  over 
hele  Byen,  faar  man  en  drastisk  Fremstilling  af  Stykkets  mest  be- 
vægede Scener.  Porten,  der  aabner  Adgang  til  Billetudsalget,  er  et 
Mesterstykke  af  Metal,  Marmor  og  Kiystal  og  sædvanlig  smykket 
med  Billeder  af  Skuespillere,  der  for  at  tildrage  sig  et  Øjebliks  Op- 
mærksomhed har  ladet  sig  fotografere  i  de  besynderligste  Stillinger. 
En  Skuespiller,  der  netop  udfører  Hovedrollen  i  et  Forbryderdrama, 
har  t.  Eks.  ladet  sig  fotografere  paa  Skafottet,  med  Bøddeløksen  blin- 
kende over  Halsen.  Elskeren  indsmigrer  sig  paa  et  komponeret 
Billede:  det  smukt  friserede  Elskerhoved  afskaaret  og  hvilende  paa 
en  ung  Dames  fremstrakte  Haand.  Under  disse  Billeder  findes 
Inskriptioner  som:  „Scenens  Konge"  og  „Revolverdramaets  Cham- 
pion". Er  Teatret  udsolgt  fra  Formiddagen,  illumineres  straks  hele 
Huset,  og  paa  vældige  Reklameskilte,  der  bogstavelig  talt  spærrer 
Fortovet,  underrettes  Samtiden  om  den  enestaaende  Sukces. 

I  dette  Kvarter,  tæt  ved  den  30.  Gade,  har  Skuespillernes  Blad, 
The  Mirror,  sin  Redaktion,  og  her  ligger  de  store  Engagerings- 
bureauer,  hvor  ledige  Kunstnere  hver  Formiddag  indfinder  sig  og 
anbringes  paa  Bænke,  omtrent  som  Tyendet  hos  en  Fæstemand  i 
København.  Der  er  et  rigt  Udvalg  af  værdige  Fædre,  Elskere, 
Basser  og  Tenorer,  allesammen  kendelige  paa  deres  glatragede 
Ansigter  og  paa  den  store  Tand  (Skuespiller-Unionens  Mærke),  som 
de  bærer  i  Urkæden.  Damerne  udmærker  sig  ved  deres  fantasi- 
fulde Dragter  og  luftige  Hatte;  thi  her  som  overalt  lægger  Scenens 
Børn  an  paa  særlige  Kendemærker  i  deres  ydre  Apparition.  Men 
uden  synderlig  Virkning.  Skuespillerforgudelse  ligger  ikke  for  Ame- 
rikanernes Naturel.  Teaterfolk  er  ikke  meget  bemærkede  og  kun 
lidet  kendte  uden  for  Teatret.  De  forsvinder  som  en  Draabe  i  det 
store  Menneskehav,  og  de  skal  være  meget  berømte,  naar  deres 
Privatliv  omtales  i  Bladene.  Teater-  og  Skuespillernyt  interesserer 
ikke  amerikanske  Læsere. 

Vi  har  i  ovenstaaende  Fremstilling  af  amerikanske  Teaterforhold 
ikke    omtalt   Boksekomedien,    fordi    den    mere    tilhører   Cirkus   end 

Teatret.  Naar  en  bekendt  Bokser,  som  f.  Eks.  James  J.  Corbett,  har 
gjort  sit  Navn  udødeligt  ved  at  mørbanke  en  anden  Bokser,  i 
dette  Tilfælde  John  L.  Sullivan,  saa  skrives  der  en  Komedie  for 
Sejrherren.  I  Tiden,  der  er  forloben  siden  de  to  berømte  Kæm- 
per sloges  sidste  Gang,  har  Corbett  rejst  som  Skuespildirektør 
og  har  tjent  en  Formue.  Naturligvis  gennemprygler  han  i  Stykket 
en  af  sine  Medspillende,  der  er  lejet  til  det  samme,  og  det  er 
Pryglescenen,  der  gør  størst  Lykke.  Ved  Fremkaldelser  gives  den 
da  capo. 

Endnu  lavere  end  denne  Komedie  rangerer  det  amerikanske 
Skandaleteater,  hvor  t.  Eks.  Hovedrollen  i  et  Stykke  om  Skils- 
missestrid spilles  af  en  Frue,  der  hge  har  haft  en  opsigtvækkende 
Skilsmisseproces,  eller  hvor  Forbryderrollen  i  et  Forbryderdrama 
udføres  af  en  virkelig  Forbryder,  lige  frisk  kommen  ud  af  Tugt- 
huset. Det  bør  dog  tilføjes,  at  saadanne  Teatre  er  meget  sjældne, 
og  at  man  lige  saa  lidt  af  disse  Udskejelser  kan  slutte  sig  til  det 
amerikanske  Teater,  som  man  kan  slutte  sig  til  itahensk  Opera 
af  Prinsesse  Pignatellis  Optræden  i  Tivohs  Varieté.  Bekendt  i 
Evropa  er  Historien  om,  at  en  virkehg  Morder  optræder  paa  et 
Teater  i  New  York  og  viser  Publikum,  hvorledes  man  begaar  et 
Mord.  Denne  Historie  er  Fabel.  Derimod  er  det  vistnok  sandt,  at 
et  Par  Indbrudstyve  engang  har  spillet  paa  Bowery  og  givet  en 
Scene,  hvori  de  benyttede  deres  „nyeste  Værktøj". 

Har  man  gennemgaaet  denne  Skala  af  Teatre,  er  man  omtrent 
færdig  med  de  offentlige  Forlystelser  i  en  amerikansk  By.  Endnu 
bør  dog  i  denne  Sammenhæng  nævnes  Varietéerne,  hvor  Neger- 
komikere, enten  Irlændere  eller  virkelige  Negre,  morer  et  tak- 
nemligt Publikum  med  kombinerede  Sang-  og  Tale-Numre.  I  disse 
forekommer  Reel  og  andre  amerikanske  Kryderier,  især  den  stereo- 
type Skændescene  med  Orkestret.  En  almindelig  Figur  paa  Va- 
rietéerne er  fremdeles  Jøden,  der  fortæller  Historier,  og  ganske 
særhgt  amerikansk  er  de  ekscentriske  Danserinder,  om  hvis  besyn- 
derlige Præstationer  man  faar  en  Forestilling  paa  Billedet.  Danser- 
inden,   der   er  afbildet,    viser  den   i  Øjebhkket  populære   „Hvirvel- 

dans",  en  Dans,  den  unge  Dame,  saafiemt  man  da  tør  tro  Pro- 
grammet, har  indøvet  paa  den  aabne  Præne.  Mange  af  disse 
Varietéer  aabner  Kl.  12  om  Middagen  og  spiller  lige  ud  i  ét  til 
Kl.  12  Nat.  Det  ene  Numer  følger  ustandseligt  efter  det  andet,  og 
har  man  Lyst,  kan  man  godt  overvære  hele  Forestillingen. 

Barnums  store  Cirkus,  eller  dog  en  lignende  og  i  hvert  Fald 
Amerikas  største,  ejes  nu  af  Ringling  &  Brothers,  der  har  et  Per- 
sonale paa  800  Personer,  et  Orkester  paa  60  Mand,  en  Stald  med 

500  Heste  og  et  imponerende 
Antal  vilde  Dyi-.  Denne  Cirkus, 
som  altid  er  paa  Rejse,  ejer 
selv  tre  Træn.  Hvor  Ringling  & 
Brothers  melder  deres  An- 
komst, lammes  alt  Liv,  af 
Glæde  og  af  Skræk.  Thi  dette 
Monstrum  af  en  Cirkus  er  fulgt 
af  saa  mange  Tyve  og  Ban- 
ditter, at  dets  Vej  gennem 
Unionen  betegnes  ved  en  Række 
Indbrud  og  røveriske  Overfald, 
der  spieder  Skræk  i  flere 
Miles  Omkreds.  Et  Held  er  det 
derfor,  at  hver  By  kun  lyk- 
saliggøi-es  med  én  Aften. 
For  denne  ene  Aftens  Skyld  opslaar  Ringling  &  Brothers  et  Telt, 
hvori  der  findes  to  Maneger  og  rundt  om  dem  Pladser  for  20,000 
Tilskuere.  Enkelte  fremragende  Numre  spilles  paa  en  mindre  Plat- 
form, dei-  er  synligt  for  det  hele  Publikum.  Naar  Forestillingen  er 
til  Ende,  pakker  Ringling  Å:  Brothers  sammen  og  kører  videre  paa 
deres  med  Reklameskilte  overmalede  tre  Træn. 

Overhovedet  gælder  det  for  amerikanske  Skuespillere  som  for 
Gøglere,  at  de  tilbringer  deres  fleste  Nætter  i  Kupéen.  De  optræder 
jo  ikke  for  et  Land,  men  for  en  halv  Verdensdel.  En  dansk-engelsk 
Skuespiller,    der   kom    tilbage   fra   San   Francisco,    oplyste,    at   han 


Hvirveldunserinde. 

havde  rejst  36,000  Mil  paa  Jernbane.  Han  havde  spillet  i  et 
Udstyrsstykke  som  —  Kakkelovn.  Der  havde  været  Ild  i  Ovnen, 
og  den  danske  Skuespiller  tog  heraf  Anledning  til  en  lille  køben- 
havnsk Vittighed.  Han  ytrede,  at  det  var  lykkedes  ham  at  lægge 
Varme  i  sit  Spil. 

Hvor  let   det  gaar  med  at  nedpakke  og  boiitransportere  et  Sce- 


j\liss  Mane  Elboi. 


neid,  fik  jeg  Lejlighed  til  at  sé  en  Aften,  jeg  tilfældig  befandt  mig 
i  Kulissen  paa  Dailys  Teater  i  New  York.  Man  havde  —  paa 
Engelsk  —  opført  Humperdincks  nydehge  Eventyr-Opera  „Hans  og 
Grethe",  hvori  Marie  Elba  —  den  danske  Sangerinde  Frøken 
Rigmor  Parsbjerg  —  spillede  Hans.  Tæppet  var  gaaet  ned  for 
sidste  Akt,  og  medens  Frøken  Parsbjerg  foretog  sin  Omklædning, 
og  medens  Operaens  Engle  med  de  hvide,  gennemsigtige  Vinger 
endnu  løb  om  paa  Gangene,  blev  samtlige  Dekorationer,  Trylleskoven, 
Heksehuset   og  Englebroen   sammenrullede   og  lagte  i  Kasser,   som 

øjeblikkelig  kørtes  ud  til  Banegaarden.  En  Snes  Minutter  senere  tog 
jeg  her  Afsked  med  vor  Landsmandinde,  der  —  træt  efter  Aftenens 
Anstrengelser  —  gik  til  Hvile  i  samme  Sovekupé  som  Grethe  og 
den  gamle  Heks.  Tilskuerne,  som  havde  overværet  Forestillingen, 
var  sikkert  nok  endnu  ikke  komne  hjem,  da  Toget  med  nedrullede 
Gardiner,  og  bag  dem  de  sovende  Kunstnere,  bruste  ud  i  Vesten. 
Jeg  stod  og  saa  efter  dette  Tog,  til  det  forsvandt  i  Mørket,  og 
det  faldt  mig  ind,  at  der  egenlig  var  mere  Eventyr  i  en  saadan 
Omklædning,  Nedpakning  og  Forsvinden  end  i  selve  Operaen.  Og 
—  en  24aarig  Præstedatter  fra  Møen  var  Eventyrets  uforfærdede 
Hans ! 


CENTRAL  PARK 


TERMOMETRET  i  Amerika  synes  paavirket  af  den  almindelige 
Bevægelse.  Efter  en  pludselig  indtrædende  Kølighed  kan  det 
stige  og  vise  95  Graders  Fahrenheit  i  Skyggen.  Man  steges  paa  de 
ophedede  Brostene,  mellem  Stenfa^ader,  som  udstraaler  Varme  i 
en  Luft,  fyldt  med  glødende  Støvpartikler.  Saa  styrter  man  fra 
Bar  til  Bar  og  drikker  Julep,  Brandy-Smash,  Mint,  Gin,  Fiz,  Bour- 
bon-Saur,  Manhattan-Cocktail,  og  hvad  nu  alle  de  amerikanske 
Drikke  hedder,  som  travle  Bartendere  tilbereder  paa  en  varm 
Sommerdag.  Endelig  har  man  da,  foruden  den  utaalelige  Fornem- 
melse af  Varmen,  en  uhyggelig  Fornemmelse  af,  at  Skyskraberne 
er  i  ustadig  Ligevægt. 

Det  er  en  behagelig  Overraskelse,  naar  man  i  en  saadan  Hede 
ved  en  eller  anden  Tilfældighed  føres  ind  i  Central  Park  og  uventet 
befinder  sig  over  for  et  Sommerbillede  som  det,  der  er  gengivet  i 
Vignetten.  Man  tror  sig  Hundreder  af  Mile  fra  New  York,  og  man 
beslutter  at  spasere  ind  mellem  de  grønne  Grene  en  Times  Tid, 
og  saa  bliver  man  der  en  Dag. 

Og  man  fortryder  ikke  denne  Dag.  I  Central  Park  lærer  man, 
at  Amerikanerne  i  deres  store  Kapløb  dog  har  haft  Følelsen  af,  at 

Omsætningen  af  Fahrenheit  til  Reaumur  sker  ved  at  trække  32  fra  og  multiplicere  Resten 
med  Vsc  Altsaa  er  95  Grader  Falirenheit  (95  —  32  x  Va)  —  28  Grader  Reaumur. 

en  moderne  By  med  dens  Kommunikations-Midler  og  mekaniske  Ind- 
retninger egenlig  er  et  Onde,  som  ødelægger  Mennesket,  og  at  man 
kun  kan  bøde  paa  dette  Onde  ved  at  bryde  Husrækkeine  og  give  Sol- 
straalerne  og  Sommei-fuglene  et  Fristed.  Men  et  saadant  Fristed  for 
Naturen  var  meget  vanskeligt  at  skabe  i  New  York,  hvor  Værdien 
af  Jorden  paa  Grund  af  Byens  hele  Beliggenhed  er  steget  til  en 
fabelagtig  Hojde.  Saa  meget  mere  overrasket  bliver  man  derfor, 
naai-  man  kommer  ind  i  Central  Park,  der  er  saa  lang  som  fra 
Tiianglen  til  Charlottenlund.  Og  Overraskelsen  stiger,  thi  hvert 
Øjeblik  standser  man  paa  denne  Fodtur  og  beundrer  et  eller  andet 
henrivende  Sceneri. 

Det  er  ikke  længere  siden,  end  at  den  nulevende  Generation  kan 
huske  det,  at  Central  Park  var  et  uhyre  Vildnis,  der  laa  hen  med 
vilde  Planter,  Sten  og  Svamp.  Da  New  York  hurtigt  udvidede  sig, 
og  Husrækkerne  tiiiede  med  at  fylde  hele  Halvøen,  besluttede  man, 
at  Byen  efter  evropæisk  Monster  skulde  udstyres  med  en  større 
Park.  Den  amerikanske  storstilede  Ødselhed,  hvor  der  skal  anlægges, 
ligegyldigt  hvad,  fornægtede  sig  heller  ikke  her.  Man  udlagde  Par- 
ken stor  840  Acres,  hvori  indbefattet  185  Acres  kunstig  Sø.  Paa 
dette  Areal  plantede  man  500,000  Træer,  indrettede  straks  10,000 
magelige  Siddepladser,  hvoraf  de  600  under  Løvtag,  anlagde  9  Mile 
Køreveje,  som  var  60  Fod  brede,  og  572  Mil  Ridebane  med  en 
Bredde  af  16  72  Fod,  samt  2874  Mil  magelig  Vej  for  Fodgængere. 
Desuden  opførte  man  30  store  Bygninger,  36  ornamentale  Broer 
og  12  Tuneller.  Det  hele  Arbejde  kostede  14  Millioner  Dollars,  og 
da  man  endda  syntes,  at  der  manglede  noget,  saa  byggede  man 
—  for  15  Aar  siden  -  et  Kunstmuseum,  som  kostede  2  Millioner 
Dollars. 

En  saa  imponerende  Lystpark  havde  man  vel  neppe  ventet  at 
finde  i  en  amerikansk  By.  Heller  ikke  var  man  forberedt  paa  at 
sé  en  Statue  af  Bertel  Thorvaldsen  rejst  ved  en  af  Parkens  Ho- 
vedindgange. Værdigere  Omgivelser  kunde  neppe  tænkes  for  den  be- 
rømteste   af    alle    Danmarks    Sønner.    Hans    Statue    staar   mellem 

En  Acre  er  10,27U  danske  G  Alen  eller  ca.  V*  Td-  Land. 

Statuer  af  Berømtheder  som  Thomas  Moore,  Alexander  Humboldt, 
S.  F.  B.  Morse,  Schiller,  Beethowen,  Shakespeare  og  selvfølgelig 
Columbus,  liden  hvis  Medvirkning  Parken  maaske  endnu  i  Aar- 
hundreder  havde  henligget  som  et  Vildnis  med  vilde  Planter,  Svamp 
og  Sten, 

De  fleste  af  disse  Statuer  er  skænkede  af  de  indvandrede 
Folk  og  rejste  paa  passende  Steder  i  det  rummehge  Anlæg.  Og 
det  er  ejendommehgt  at  lægge  Mæike  til,  at  der  mellem  Statuerne, 
som  de  evropæiske  Folkeslag  har 
rejst  ud  af  deres  upaavirkede 
Følelse,  ikke  findes  nogen  Statue 
af  Napoleon  Bonaparte,  Victor 
Emanuel  eller  Wilhelm  d.  I.  Det 
er  ikke  disse  Navne,  der  har  for- 
maaet  at  samle  Evropæerne,  hvor 
det  gjaldt  om  paa  fremmed  Jord 
at  overgive  en  af  deres  egne  til 
Udødeligheden.  Det  er  Navne  som 
de  ovenfor  nævnte,  der  nyder 
denne  Hæder.  I  Chicago  har  Sven- 
skerne afsløret  en  pragtfuld  Sta- 
tue af  Carl  Linné  og  Danskerne 
—  den  26.  September  1896  —  en 
Statue  af  H.  C.  Andersen.  I  Min- 
neapohs  endelig  rejser  Normændene  en  Statue  for  Ole  Bull.  Skandi- 
naverne i  Amerika  har  altsaa  indtil  dette  Øjebhk  rejst  Monumenter 
for  fire  af  deres  berømte  Landsmænd. 

Midt  mellem  Statuerne  i  Central  Park  finder  vi  en  70  Fod  høj 
Obelisk,  som  Khediven  af  Ægypten,  Ismail  Pascha,  forærede  Ame- 
rikanerne imod,  at  de  selv  skulde  hente  den  i  Alexandria.  William 
H.  Vanderbilt  lod  den  transportere  til  New  York,  hvilket  ikke  var 
en  let  Sag.  Obelisken,  der  er  af  Granit,  vejer  nemhg  440,000  Pd. 
Naar  man  ser  den  hei-,  føler  man  sig  slaaet  af  dens  Ælde.  Den 
var  jo   nemhg  til  3000  Aar  før  Opdagelsen   af  Amerika.    Og  dog 


Bertel  Thorvaldsens  Statue. 

virker  den  helt  moderne  i  de  amerikanske  Omgivelser.  Den  har  en 
paafaldende  Lighed  med  en  Dampskorsten. 

Foran  Obelisken  løber  den  brede  Hovedvej,  der  udelukkende  er 
forbeholdt  de  Kørende.  Det  vilde  ogsaa  være  livsfarligt  at  passere 
den,  især  om  Eftermiddagen,  naar  Ve  en  i  sin  hele  Længde  er 
bedækket  med  et  Mylr  af  Vogne,  der  bevæger  sig  med  større  Fai-t, 
end  der  er  tilladt  de  Kørende  paa  Strandvejen.  Naar  man  ser  disse 

amerikanske  Køretøjer,  er  det 
ofte  vanskeligt  at  opdage,  hvad 
der  egentlig  forbinder  Hest  og 
Køretøj,  thi  i  Farten  ser  man 
kun  et  edderkoppeagtigt  Spind, 
og  det  er  først  ved  nærmere 
Betragten,  at  der  i  dette  tegner 
sig  Omridsene  af  en  Vogn.  Ka- 
rakteristisk for  denne  Vogn  er 
Bredden.  Det  almindelige  danske 
Vognspor  er  som  bekendt  1  Alen 
14  Tommer.  De  ameiikanske 
Vogne  derimod  har  en  Bredde  af 
2  Alen  8  Tommer,  en  Bredde,  der 
muliggør  Anvendelsen  af  de  lige 
Kasser  og  de  store  Forhjul,  som  er 
uanvendelige  i  underløbne  Vogne. 
En  fremragende  Egenskab  ved  amerikanske  Vogne  er  deres  Lethed. 
En  Pianobox  som  den,  man  ser  paa  Billedet,  vejer  kun  300  Pund. 
Kassen  er  forfærdiget  af  ^/g  Tomme  tykt  Poppeltræ,  Bunden  af 
Ask  og  Hjulene  af  det  lette  men  stærke  Hickory  Træ. 

De  smaa  firhjulede  Phaethons,  der  især  anvendes  som  Fruevogne, 
ei-  af  et  mere  evropæisk  Udseende.  Vidt  forskellig  fra  vore  Vogne 
i  Bygningen  er  den  saakaldte  Surrey,  der  er  saa  almindelig  i  alle 
ameiikanske  Lystparker.  Som  man  sér  af  Tegningen  er  Surrey'en 
forsynet  med  en  Solskærm,  indfattet  af  en  Frynsekant.  Vognen  er 
vanskelig    at    vende,    men    endnu    vanskehgeie    at    vælte.    Enhver 


Obelisken. 

nogenlunde  bemidlet  Amei-ikaner  har  en  saadan  Vogn,   og  han  er 
ikke  meget  velhavende,   før  han  holder  3  Vogne,  nemlig  Pianobox, 


Pianobox. 


Surrey. 


Phaeton  og  Surrey.   Man  maa  heraf  forklare  sig  den  overraskende 
Vognvrimmel,    der  findes   i   enhver  amerikansk  Park.   Pengearisto- 


Selskabsvogn,  en  Festdag. 

kratiet  viser  sig  i  Herskabsvogne,  der  er  byggede  efter  evropæisk 
Model,  og  med  den  evropæiske  Sporvidde.  Almindelige  er  de 
store  Selskabsvogne  med  Siddepladser  ovenpaa  og  forspændte  med 


18(; 


Elektrisk  Vogn. 

Smaapigeine  i  deres  hvide  Dragter 
og  Latter,  Solskin  og  varm  Luft,  { 
standser  og  er  lige  ved  at  spørge 
ligt  er  Amerika.  Men  der  findes  vel 
som   i   Evropa.    Forskellen 
er  blot  den,    at  i  Amerika 
arbejdes  og  jubles  der  ikke 
paa  det  samme  Sted. 

Fra  Plænen  spadserer  vi 
germem  en  overdækket  Sti, 
Kærlighedsstien,  der  alene 
ved  sit  Navn  vækker  gamle 
Københavnerminder.  Her 
er  ingen  Trængsel.  Stien 
ligger  tom  og  er  i  hele  sin 
uhyre  Længde  festligt  illu- 
mineret af  de  lyse  Sol- 
pletter. Paa  Bænken  sidder 
hist  og  her  drømmende  Pai- 
og  lytter  til  Fuglenes  Kvirre- 
vit,    men  her  saa  lidt  som 


fire  Heste.  Sjældnere 
møder  man  den  elek- 
triske Vogn,  der  dog 
rimehgvis  engang  vil 
foitrænge  Hestene 
fra  de  amerikanske 
Parker. 

Fra  Kørevejen  fø- 
rer Stien  vidce  hen 
over  smilende  Plæ- 
ner, hvorTusmaer  af 
Børn  boltrer  sig  i 
løssluppen  Glæde, 
ligner  Sommerfugle.  Her  er  Leg 
grønne  Træer  og  Blomster.  Man 
en  af  Mødrene,  om  dette  virke- 
Glæde  og  Jubel  i  dette  Land  lige- 


Kærlighedsstien. 


Kunstmusieel  i  Central  Park, 


National  Academy  of  Design. 

andet  Sted  i  Parken  møder  man  de  Damer,  hvoraf  der  spadserer 
saa  mange  i  Boulogneskoven.  Heller  ikke  paa  Kørevejen  bemærker 
man  tvivlsomme  Ekvipager.  Flertallet  af  de  Kørende  er  nette  Bor- 
gerfolk, som  trækker  frisk  Luft  og  rører  deres  Heste.  Man  kan 
finde,  at  de  offentlige  Parker  i  Amerika  er  monotone,  og  at  de 
savner  den  Glans,  der  i  Evropa  skyldes  Flirten.  Til  Gengæld  har 
man  Følelsen  af  at  befinde  sig  i  godt  Selskab. 

Saa  gaar  vi  forbi  det  store  zoologiske  Musæum,  der  særligt  er 
indrettet  for  Studenter,  passerer  en  zoologisk  Have,  der  er  frit  til- 
gængelig for  Publikum,  og  staar  omsider  foran  Central  Parkens 
Kunstmusæum,  et  veritabelt  amerikansk  Musæum,  hvorom  vi  ikke 
forhen  har  bort  Tale.  Men  det  er  da  heller  ikke  mange  Aar  siden, 
det  blev  bygget,  og  ligesom  de  fleste  Nybygninger  i  Amerika  er  det 
ikke  rigtigt  færdigt.  Man  murer  lidt  hist  og  her,  foretager  Foran- 
dringer og  lægger  ny  Ledninger.  Overhovedet  sér  man  sjælden 
noget,  der  er  fuldstændig  færdigt  i  Ameiika. 

Bygningens  Opførelse  har  som  sagt  kostet  to  Millioner  Dollars. 
For  disse  Penge  har  man  faaet  et  uhyre  stort  Hus,  der  -  som 
man  ser  paa  Helsidebilledet  —  er  lidet  pralende  i  sit  Ydre,  men 
indvendigt  viser  sig  at  være  mønsterværdigt  i  Henseende  til  Rum- 
forhold, Lys,  Luft  og  Ventilation. 

Man  modtager  hurtigt  det  Indtryk,  at  et  amerikansk  Musæum 
mere  er  en  Lishtution  for  Anskuelsesundervisnings  end  hvad  vi  i 
Evropa  forstaar  ved  et  Musæum.  De  Mænd,  der  skabte  denne 
Anstalt,  har  med  et  rigtigt  og  praktisk  Blik  indset,  at  hvad  det 
gjaldt  her,  var  at  give  Publikum  en  elementær  Oversigt  over 
Kunstens  Udvikling  og  de  forskellige  Skolers  historiske  Sammen- 
hæng med  den  moderne  Kunst.  I  Musæet  faar  man  virkelig  denne 
Oversigt,  saa  let  forstaaelig,  at  man  straks  føler  sig  interesseret 
og  uden  at  trættes  vandrer  om  fi-a  Sal  til  Sal. 

Og  denne  Oversigt  er  meddelt  gennem  Udstilling  af  de  mest 
kendte  Mestres  originale  Arbejder.  Selvfølgehg  kniber  det  med  de 
gamle  Skoler,  men  hvor  der  er  altfor  store  Huller,  er  disse  ud- 
fyldte   med  Kopier   og  Fotografier.     Der   savnes  dog  ikke   Billeder 

10 

af  Malere  som  Rubens,  van  Dyck,  Jacob  Joidaens,  Rembiandt 
og  Frantz  Hals.  Og  af  de  moderne  Malere  findes  her  en  Mængde 
kostbare  Billeder,  f.  Eks.  af  Leon  Bonnat,  Constant,  Rosa  Bon- 
heur,  Edouard  Detaille,  Meissonier,  Ludwig  Knaus,  o.  m.  fl. 
Musæet  faar  ingen  Understøttelse  af  Staten.  Alle  Kunstværkerne 
er  skænkede  af  Privatfolk,  og  Bestyrelsen  har  altsaa  i  de  fleste 
Tilfælde  ikke  haft  nogen  Indflydelse  paa  Valget.  Man  har  maattet 
modtage,  hvad  der  blev  skænket,  hvilket  er  en  Grund  mere  til 
at  forbavses  over  Samlingens  harmoniske  Sammensætning. 


En  Sal  i  Musæet. 


Musæet  omfatter  ikke  blot  Maleri  og  originale  Billedhugger- 
arbejder, men  ogsaa  Afstøbninger  af  den  klassiske  Skulptur.  End- 
videre er  der  Afdelinger  for  ægyptiske  Antikviteter,  Sarkofager  og 
Mumier,  gamle  Terrakotta'er,  Broncer  og  Inskriptioner,  Glassager, 
Kniplinger,  Lersager,  Statuetter,  Frescobilleder  og  Mosaiker,  Guld- 
og  Sølvsager,  oiientalsk  Porcellæn,  Bogtryk,  GobeHner  og  Tapeter, 
Gravoraibejder  og  en  Samling  babyloniske  Gemmer,  der  næst 
efter  Samlingen  i  British  Musæum  er  den  kostbareste  i  Verden. 

Ejendommelig  er  den  arkitektoniske  Samling,  der  indeholder 
kostbare  Modeller  af  de  mest  kendte   klassiske   og  middelalderlige 

Bygningsværker  i  Eviopa.  Disse  Modeller  er  saa  store,  at  en  Mand 
kan  gaa  igennem  dem,  f.  Eks.  Modellen  af  Parthenon,  der  sés 
i  Forgrunden  af  den  vedføjede  Illustration.  Tilhojre  er  opstillet 
Forpartiet  af  Notre  Dame-Kirken  og  mndt  omkring  i  Salen 
fortrinlige  Gengivelser  af  Prædikestole  og  arkitektoniske  Se- 
værdigheder fra  den  gamle  Verden.  Paa  Væggen  i  Baggrunden 
bemærkes  Makarts  Kæmpebillede,  Dianas  Jagt. 

Det  almindelige  Indtryk,  man  modtager,  naar  man  vandrer  om 
mellem  Tilskuerne  i  disse  Sale,  er  Indtrykket  af  et  Folk,  der  med 
Ungdommens  fiiske  Interesse  søger  Kundskab,  hvor  det  foler  Bnst 
paa  Kundskab.  Man  maa  sé  den  Iver,  hvormed  et  ameiikansk 
Søndagspublikum  fordyber  sig  i  alle  Samlingens  Afdelinger,  for  til- 
fulde at  forstaa,  hvad  et  endnu  ufuldfærdigt  Musæum  kan  betyde 
for  videbegærlige  Tilskuere.  Hver  Kunstgenstand  er  forsynet  med 
nødvendige  Oplysninger,  og  henvender  man  sig  til  Opsynet,  faar 
man  beredvilligt  yderligere  Vejledning,  ligesom  man  to  Gange  om 
Ugen  kan  slutte  sig  til  en  af  Inspektørerne,  der  efter  en  bestemt 
Plan  holder  oplysende  Foredrag  i  de  forskeUige  Afdehnger.  Cen- 
tral Parks  Musæum  er  en  Undervisningsanstalt  og  intet  andet, 
men  det  er  vel  ogsaa  det,  et  Musæum  bør  være  i  en  demokratisk 
Republik. 

Ameiikanerne  er  ikke  kommet  videre  end  til  at  lære  af  den 
fremmede  Kunst,  og  det  kan  ikke  være  andet,  naar  man  betænker, 
at  deres  egen  Kunst  endnu  næppe  nok  er  100  Aar  gammel.  Det 
var  i  Begyndelsen  af  Aarhundredet,  at  Malerne  Charles  W.  Peale  og 
John  Trumbull,  begge  stærkt  paa  virkede  af  den  engelske  Maler- 
kunst, grundlagde  den  amerikanske  Malerskole.  De  malede 
især  store  historiske  Billeder  og  Allegorier  og  samlede  om  sig 
en  Gi-uppe  Malere,  hvortil  hørte  Gilbert  Stuart,  Allston,  Mal- 
bone  og  senere  Jarvin,  Sully  og  Vanderlyn.  Denne  romantisk 
historiske  Periode  afsluttedes  og  en  ny  indlededes,  da  Thomas 
Cole  og  hans  Elever  Durand  og  Daught}'  skabte  det  amerikanske 
Landskabsmaleri.  Det  var  samme  Retnings  hurtige  Opblomstren, 
der  gav  Stødet  til,  at  man  grundede  National  Academy  of  Design, 

der  senere  har  faaet  sit  Sæde  i  den  Bygning,  som  man  ser  paa 
Helsidebilledet.  Til  denne  akademiske  og  konventionelle  Malerskole 
høi-te  Amerikas  første  Genremalere,  Weir,  Morse,  Ingham, 
Harding,  Inman,  Daniel  Huntington  og  William  Page,  fremdeles 
de  bekendte  Portrætmalere  Elliott  og  Hicks  og  de  ligesaa  bekendte 
Landskabs-  og  Genremalere  Kensett,  S.  R.  Gifford,  Gignoux,  F.  E, 
Church,  Mignat,  W.  S.  Mount,  Lang  og  Darley. 

Omkring  Aaret  1844  vendte  Maleren  Leutze  tilbage  fra  Dussel- 
doi-f,  og  Diisseldorfer  Skolen,  der  i  Amerika  kaldtes  Hudson  River 
Skolen,  vandt  Tilhængere  og  beherskede  nu  den  amerikanske  Maler- 
kunst lige  op  til  Halvfjerdserne.  Det  var  først,  da  William  M.  Hunt 
i  1869  vendte  hjem  fra  Paris  som  en  begejstret  Discipel  af  de  unge 
franske  Realister,  at  Kampen  rejstes  mod  Hudson  River  Malerne, 
der  hurtig  tabte  al  Indflydelse.  Da  Akademiet  stillede  sig  meget 
køligt  overfor  den  franske  Bevægelse,  dannede  de  unge  Kunstnere 
Society  of  American  Artists  med  de  bekendte  Kunstnere  W.  M. 
Chase,  Ohn  L.  Warner,  Alden  Weir  og  Augustus  St.  Gaudens  som 
ledende  Medlemmer.  Et  stort  Antal  unge  Malere  drog  til  Paris  og 
skabte  ved  deres  Hjemkomst  nyt  Liv,  ikke  blot  i  Maler-  og  Billedhugger- 
kunst, men  ogsaa  i  Illustration,  Træskæring  og  dekorativ  Kunst. 
De  mange  opdukkende  Talenter  vakte  Publikums  Interesse,  og 
medens  det  gamle  Akademis  Udstillinger  stod  tomme,  tog  de  unge 
ReaHster  Publikum  med  Storm. 

Med  denne  franske  Bevægelse,  der  kun  er  en  Snes  Aar  gammel, 
begynder  en  forbavsende  Udvikling  i  den  amerikanske  Kunst.  Boston, 
Philadelphia,  Chicago,  Cincinnati  og  St.  Louis  er  nu  de  store  kunst- 
neriske Centrer,  og  i  Byer  som  Detroit,  Milwaukee,  Minneapolis, 
Baltimore  og  Washington,  ja  i  en  saa  fjærntliggende  By  som  At- 
lanta i  Georgia,  findes  Kunstakademier,  som  ved  deres  imponerende 
Bygninger  og  Samlinger  vækker  den  Fremmedes  Forbavselse.  Hvad 
der  i  de  nævnte  20  Aar  udrettedes  i  disse  Akademier,  fik  man 
Prøver  paa  under  Verdensudstillingen  i  Chicago,  da  Amerika  gjorde 
et  ungdommeligt,  beundringsværdigt  Tilløb  til  at  hævde  sin 
Kunst   en   Plads   ved  Siden   af  Evropas.   Det  forblev  ved   Tilløbet 

ganske  vist,  men  evropæiske  Kunstkendere  maatte  indrømme,  at 
der  den  sidste  Menneskealder  var  foregaaet  en  Udvikling,  som  er 
enestaaende  i  Kunsthistorien.  Og  dog  synes  det,  som  om  den  vold- 
somste Udvikling  er  foregaaet  efter  Verdensudstillingen.  Det  er 
navnlig  forbavsende,  hvad  Amerikanerne  har  lært  af  Orientalerne, 
især  af  Japaneserne,  der  var  saa  stærkt  repræsenterede  paa  Chicago- 
udstillingen, Amerika  har  suget  Næring  for  sm  moderne  Kunst- 
udvikling ikke  blot  hos  Folkeslagene  paa  denne  Side  af  Atlanter- 
havet, men  ogsaa  hos  Naboerne  hinsides  det  stille  Ocean.  I  Øje- 
blikket er  den  amerikanske  Kunst  (og  ikke  mindst  Kunstindustrien, 
f.  Eks.  Tiffanys  Guldsmedearbejder)  under  en  stærk  orientalsk  Paa- 
virkning,  og  med  Malere  som  Sargent,  Inness,  W.  Hamer,  Donnat, 
Alexander  Harrison,  Thoyer,  Bi-ush  og  Tryon,  med  AkvareUister 
og  Illustratorer  som  Abbey,  Smedley,  Frost  og  Pyle,  med  Billed- 
huggere som  St,  Gaudens,  French  og  Warner  synes  det,  som  man 
i  det  store  Kaos  skimter  Omridsene  af  en  national  Kunst.  Men  man 
maa  ikke  glemme,  at  Kunsten  er  det  sidste  Udtryk  for  et  Folks 
aandelige  Udvikling.  I  det  henrundne  Aarhundrede  har  dette  Folk 
gjort  sig  en  halv  Verdensdel  underdanig,  har  udjaget  Indianere,  pløjet 
Prærier,  bygget  Broer  over  Floder  og  omspændt  de  uhyre  Land- 
strækninger  med  et  Næt  af  Jernbanelinier  og  Telegraftraade.  Al 
Folkets  aandelige  Kraft,  alt  Talent  er  opslugt  af  dette  uhyre  Ar- 
bejde. Om  der  i  det  nittende  Aarhundrede  var  bleven  født  en  Michel 
Angelo  i  Amerika,  var  han  ikke  bleven  Billedhugger  eller  Maler, 
men  Ingeniør  og  Arkitekt. 

Det  ameiikanske  Folk  er  at  ligne  med  et  mægtigt  Træ,  fra  hvis 
angelsachsiske  Folkerod  en  ny  Jords  Safter  er  stegne  op  i  Tusinder 
af  hastigt  indpodede  Grene.  Endnu  vil  der  hengaa  Aar  —  men 
maaske  dog  færre  end  man  aner  førend  dette  Træ  formaar  at 
bære  de  Frugter,  der  skyldes  den  ædleste  Pleje  og  Kultur.  Men 
staar  man  under  Træets  Grene  som  f.  Eks.  her  i  Haven  paa  en 
Sommerdag  —  saa  føler  man  og  tror  for  vist,  at  dette  Træ  vil  blive 
et  af  de  fejreste  i  Skoven. 


WASHINGTON 


M 


AN  standser  forbavset  og  maaler  Pensylvania  Avenue  med 
Øjnene.  Mellem  to  Rækker  pyntelige  Hoteller  sér  man  en 
asfalteret  Gade,  glat  som  et  Dansegulv,  halvandet  Hundrede 
Fod  bred  og  fire  Mile  lang.  Gaden  lukkes  mod  vest  af  Skatkammer- 
bygningens noble  Tempelfront,  mod  øst  af  Kapitoliet,  der  som  en 
Dunsky  hæver  sig  mod  Himlen. 

Paa  denne  lange  Asfaltbane  sér  man  i  Øjeblikket  ikke  andre 
levende  Væsner  end  et  Par  Smaapiger.  Naar  de  løber  hen  over 
Avenuen  i  deres  hvide  Dragter,  ligner  de  Sommerfugle,  flagrende 
over  den  uhyre  asfalterede  Bane.  Nu  flagrer  de  hen  imod  mig  og 
spørger: 

„Er  Du  Kongresmand     -?" 

„Nej.  Hvoifor  vil  Du  vide  det,  mit  Lam?" 

„Jo,  for  dersom  Du  var  Kongresmand,  bad  vi  Dig  om  5  Cents 
til  en  Læreiinde." 

„Til  en  Lærerinde?" 

„Ja,  til  Mrs.  Hunt.  Hun  har  undervist  i  mange,  mange  Aar;  nu 
er  hun  syg  og  mangler  Hjælp,  Saa  er  Pigerne  blevet  enige  om  at 
samle  Penge  ind  til  hende  blandt  Kongresmændene.  Vi  har  allerede 
samlet  300  Dollars." 

„Naa,  ja  saa  er  jeg  Kongresmand!  Værsgod." 

En    Amerikaners    Ansigt   skifter    stiaks    Udtryk,    naar   Samtalen 

føres  hen  paa  Cents  og  Dollars.  Ogsaa  over  den  lille  Piges  Ansigt 
glider  der  en  Skygge  af  forretningsmæssigt  Alvor,  da  hun  modtager 
mit  Pengestykke.  Hun  blader  i  en  sirhg  Bog  og  rækker  mig  en 
Blyant,  hvormed  jeg  selv  indfører  Navn,  Dato  og  Belob.  Da  dette 
er  besørget,  vil  jeg  gaa,  men  først  maa  jeg  med  mine  egne 
Øjne  se,  at  ogsaa  Præsidenten,  Mr.  Cleveland,  har  tegnet  sig  for  5 
Cents.  Det  er  da  med  Følelsen  af  at  være  indskreven  i  det  bedste 
Selskab,  at  jeg  gaar  Aidere  op  igennem  Byen. 

Washington  ligger  i  Distriktet  Columbia,  der  er  et  Stykke  Land  paa 
70  Kvadratmile,  som  oprindelig  tilhørte  Staten  Maryland.  Under  Uafhæn- 
gighedskrigen i  Slutningen  af  forrige  Aarhundrede  maatte  Staternes 
højeste  Styrelse  flytte  om  fra  By  til  By,  og  efter  Krigens  Slutning 
var  det  derfor  et  almindeligt  Ønske,  at  Regeringen,  som  tidligere 
havde  haft  sit  Hovedsæde  i  Philadelphia,  maatte  faa  et  eget  lille 
Landomraade,  hvor  de  lovgivende  Forsamlinger  selv  udøvede  al 
Mvndighed,  og  hvor  Kongresmændene,  upaavirkede  af  de  lokale 
Særinteresser,  kunde  lovgive  til  det  Heles  Vel.  Maryland  og 
Virginia,  der  paa  den  Tid  var  det  politiske  Centrum  for  Amerika, 
tilbod  begge  at  yde  det  omhandlede  Stykke  Land,  og  i  Aaret  1790 
besluttede  Kongressen,  at  de  Forenede  Staters  Kapitol  skulde  rejses 
dér,  hvor  det  staar  den  Dag  i  Dag.  Grundstenen  nedlagdes  den  18. 
September  1793  af  Georg  Washington,  og  efter  ham  fik  Byen  Navn. 

Mississippifloden  var  paa  den  Tid  Fristaternes  vestlige  Grænse. 
Men  Landet  mellem  Mississippi  og  Alleghany  Bjærgene  var  kun 
svagt  befolket.  De  stærkest  koloniserede  Stater  og  de  største  Byer 
fandtes  ved  Atlanterhavets  Kyst.  Den  Plads,  man  valgte  for  Unionens 
politiske  Hovedstad,  kunde  derfor  nok  siges  at  være  Landets  ma- 
terielle Centrum.  Hvor  stærkt  Forholdet  senere  er  blevet  forrykket 
ved  Nordamerikas  enorme  Landudvidelser,  faar  man  en  Forestilling 
om  ved  et  Par  Tal.  Der  er  230  Mil  fra  Washington  til  New  York, 
458  Mil  til  Boston  og  813  Mil  til  Chicago.  Og  derpaa  begynder  Af- 
standene at  blive  store.  Der  er  1110  Mil  til  New  Orleans,  1223 
Mil  til  Minneapolis,  1349  Mil  til  Key  West  (en  lille  0  Syd  for 
Floiida),  2,374  Mil  til  Saltsøstaden   og  ikke  mindre  end  3,167  Mil 

til  San  Francisco.  Alligevel  har  den  Tanke  aldrig  været  oppe  at 
flytte  Washington  til  Unionens  nuværende  materielle  Centrum.  Chi- 
cago maatte  vel  i  saa  Fald  blive  Stedet.  Tværtimod  er  Bestræbelserne 
gaaede  ud  paa  at  frede,  grundfæste  og  ære  den  historiske  Plet,  hvor 
Mænd  som  Washington,  Hamilton,  Jefferson,  Lafayette  og  Lincoln 
i  Øjeblikke,  der  var  kritiske  for  Nationen,  vendte  Bhkket  mod 
Republikkens  dyrebare  Symbol,  Frihedsgudinden,  der  svæver  over 
Kapitoliets  vældige  Kuppel. 

Ved  Anlæget  af  Washington  har  der  aabenbart  foresvævet  de 
gamle  Amerikanere  noget  om  at  skabe  Nordamerika  et  Versailles. 
En  fransk  Ingeniør,  L'Enfant,  der  var  kommet  til  Amerika  under 
Uafhængighedskrigen,  tegnede  Byens  Plan,  og  anlagde  Parkerne  og 
de  offenlige  Anlæg.  Dette  er  maaske  Grunden  til,  at  man  den  Dag 
i  Dag,  ikke  blot  i  Washington,  men  alle  Vegne  i  Amerika,  sér  den 
stive  franske  Havekunst,  hvor  de  lettere  engelske  Parkanlæg,  for- 
uden at  passe  bedre  til  Naturen,  havde  dannet  en  behagelig  Mod- 
sætning til  Byernes  arkitektoniske  Ensformighed.  Men  der  har  været 
noget  i  L'Enfants  Plan,  som  praktisk  tiltalte  Amerikanerne.  Naar 
man  paa.  et  firkantet  Stykke  Jord  lægger  50  parallele  Gader  og 
mærker  dem  a,  b,  c,  osv.  og  50  parallele  Gader  den  anden  Vej  og 
mærker  dem  1,  2,  3,  osv.,  saa  er  det  mere  orienterende,  naar  man 
siger,  at  man  bor  paa  Hjornet  af  Gade  9  og  Gade  f,  end  naar 
man  opgiver  en  saa  barbarisk  Adresse  som  Hjørnet  af  Vestervold- 
gade  og  Sankt  Pederstræde.  Det  er  takket  være  denne  Inddeling,  at 
Fremmede  straks  er  husvante  i  de  amerikanske  Byer.  Inddelingen 
af  amerikansk  Land  i  Range,  Secb'on,  Quarter  og  Eighty  er  gen- 
nemført efter  nøjagtig  samme  Dambrædtprincip.  Naar  en  Gaard- 
mand  hos  os  skal  angive  sin  Gaards  Beliggenhed,  maa  han  be- 
tegne denne  ved  „en  halv  Times  Vej  fra"  osv.,  og  opnaar  selv- 
følgelig endda  ikke  nogen  nojagtig  Stedsbetegnelse.  Beliggenheden 
af  en  Fai-m  paa  Nebraskas  Prærie  derimod  betegnes,  og  det  med 
matematisk  Nøjagtighed,  ved  et  Par  Bogstaver  og  et  Tal.  En  Ev- 
ropæer  gør  sig  vanskeligt  nogen  Forestilling  om,  hvad  denne  prak- 
tiske Ordning  betyder  i  den  daglige  Handel  og  Vandel. 

Georg  Washington. 


Man  bemærker  hurtigt  paa  en 
Spaseretur  igennem  Washington, 
at  Byen  er  mindre  amerikansk  end 
andre  amerikanske  Byer.  Her  er 
ødslet  med  Parkanlæg  og  Træer. 
—  ialt  skal  der  findes  120,000  paa 
Gaderne  —  og  her  er  saa  mange 
Mindestøtter  og  Statuer,  at  Dele  af 
Byen  hai-  Karakteren  af  et  Pan- 
theon.  Adskillige  af  disse  Statuer 
er  kunstnerisk  sét  pudsige,  som  f. 
Eks.  Clark  Mills  Rytterstatue  af 
Georg  Washington  (Fodstykket  til 
saadanne  Statuer  er  altid  tarveligt), 
men  der  er  andre  Monumenter, 
der  længe  fængsler  Beskueren,  f.  Eks.  Falguiére  og  Merciér's  dejlige 
Statue  af  Lafayette.  Ofte  ser  man  simple,  men  meget  talende  In- 
skriptioner, som  naar  der  paa  Franklins  lille  Statue  staar  skrevet 
disse  Ord:  Bogtrykket',  Patriot  og  Filosof.  De  fleste  Statuer  er 
anbragte  i  smukke  Parkanlæg,  hvor 
det  gi-ønne  Løv  afgiver  en  smuk 
Baggrund  for  det  hvide  Marmor. 
Der  er  overhovedet  ikke  sparet  paa 
Pladsen.  Gader  og  offenlige  Anlæg 
optager  mere  end  Halvdelen  af 
Byens  Areal,  og  alligevel  er  de 
fleste  af  Gaderne  asfalterede.  By- 
ens Vedligeholdelse  herunder 
indbefattet,  hvad  der  anvendes  til 
Nybygninger  —  andi'ager  aarligt 
over  5  Mill.  Dollars. 

Unionens  politiske  Hovedstad 
ligger  ikke  mere  end  6  Timers 
Jernbanerejse  fra  New  York,  men 

ikke  desmindie  er  der  i  klimatisk  Henseende  en  betydelig  Forskel 
paa  de  to  Byer.  Det  er  vel  en  Overdrivelse,  naar  det  siges,  at  i 
Washington  begynder  Syden,  men  det  er  sikkert,  at  om  Vintren  er 
her  adskillige  Grader  varmere  end  i  Byer,  der  ligger  faa  Timers 
Jernbanerejse  længer  nordlig.  Ogsaa  af  andre  Grunde  er  Washing- 
ton et  behageligt  Opholdssted.  Kulrøgen  lægger  sig  ikke  i  gule  Skyei- 
mellem  Solen  og  Husenes  Tage.  Der  findes  næppe  i  hele  Byen  ti 
rygende  Fabrikskorstene.  Det  elegante  promenerende  Publikum 
meddeler  Gaderne  et  evropæisk  Udseende.  Overalt  ser  man  Diplo- 
mater med  Ordensbaand  i  Knaphullet,  mondaine  Damer,  fulgte  af 
Negerinder,  der  skyder  den  lille  Aristokrat  foran  sig  i  Barnevogn, 
velklædte  Embedsmænd,  Militærpersoner,  Kongresmænd  og  Journa- 
lister. Sporvogne  forspændte  med  Heste  minder  ogsaa  om  Evropa. 
En  tilsvarende  Reminiscens  er  —  Tiggerne,  som  vistnok  ikke  findes 
i  nogen  anden  amerikansk  By. 

Endelig  er  Kapitoliet  og  Regeringsbygningerne  omsværmede  af 
Fremmedførere,  hvoraf  man  slutter,  at  her  maa  være  almindelige 
Seværdigheder.  Jeg  henkaster  et  Spørgsmaal  desangaaende,  og  da 
en  af  Førerne  besvarer  Spørgsmaalet  bekræftende,  antager  jeg  ham 
som  Ledsager.  Til  Gengæld  betror  han  mig,  at  han  er  en  Mand 
med  videnskabelig  Dannelse.  Han  har  været  Professor  ved  et  Uni- 
versitet, der  gik  fallit,  --  formentlig,  da  den  fortræffelige  Piofessor 
opgav  Videnskaben!  Om  Seværdighederne  og  overhovedet  om  Ame- 
rika udtaler  han  sig  i  et  lille  indledende  Foredrag  med  Akademi- 
kerens stille  Foragt. 

Forinden  vi  begynder  Vandringen,  gaar  vi  ind  og  faar  en  Drink, 
og  med  det  samme  faar  vi  Lejlighed  til  at  glæde  os  over  en  af  de 
mange  Deputationer,  der  i  Anledning  af  Jernbaneanlæg  og  andre 
Spørgsmaal  ankommer  til  Washington  fi-a  Sydvest-  og  Veststaterne. 
Deputationens  Medlenmier,  der  allesammen  bærer  bløde  Hatte,  for- 
handler højrøstet,  idet  de  strækker  Benene  paa  Boidet  og  spytter 
efter  Negien,  der  besørger  Opvartningen.  Det  lille  Interiør,  hvoraf 
der  vedføjet  findes  et  Billede,  viser  Afstanden  mellem  amerikansk 
og  evropæisk  Liv.   Den  runde  Tingest,  man  ser  paa  Gulvet,  er  en 

stor  Spyttebakke,  som  Professoren  mener,  at  Deputationens  Med- 
lemmer har  bragt  med  fra  deres  Hjemstavn.  Den  er  dog  nær- 
mest Luksus.  Naar  Negren  ikke  er  til  Stede,  spytter  Vestens  Mænd 
paa  Væggene  eller  —  op  paa  Loftet. 

Fra  Hotellet  spadserer  vi  hen  til  Posthuset,  den  store  hvide  Byg- 
ning, hvoraf  man  ser  en  Gengivelse  paa  Helsidebilledet.  I  denne 
Bygning  findes  det  amerikanske   Postvæsens  højeste  Direktion,  og 

En  Deputation  fra  Sydveststaterne. 


Overledelsen  af  de  63,000  Postmestre,  der  er  i  Virksomhed  i  Uni- 
onen. Det  amerikanske  Postvæsen  beskæftiger  ialt  156,000  Personer, 
hvoraf  de  6000  gor  Tjeneste  i  Jernbanetogene.  Paa  Hovedkontoret 
i  Washington  er  der  ansat  600  Personer,  som  ikke  synes  at  mangle 
Arbejde.  I  Afdelingen  for  urigtigt  adresserede  Postsager  sidder 
110  Embedsmænd,  der  har  en,  som  det  skulde  synes,  interessant 
Beskæftigelse,  idet  de  aabner  Breve  og  returnerer  dem  til  Af- 
senderne. Men  at  disse  Embedsmænd  har  andet  at  gøre  end  at 
tilfi-edsstille    deres    Nysgerrighed,    erfarer   vi,    idet   vi  hører,    at  de 

aarligt  modtager  og  aabner  6V2  Million  urigtigt  adresserede  Post- 
forsendelser. At  Tallet  er  saa  stort,  skyldes  rimeligvis  den  ameri- 
kanske Form  foi-  Brevadresser.  Enhver  nogenlunde  velstillet  For- 
retningsmand i  Amerika  har  sin  „Box",  og  naar  man  f.  Eks. 
skriver  til  Mr.  Smith  i  Chicago,  saa  skriver  man  ikke  til  Mr. 
Smith  i  den  og  den  Gade,  men  til  Mr.  Smith  med  Box-Nummer 
det  og  det.  I  saa  Fald  bhver  Brevet  kastet  ned  i  Mr.  Smiths 
Box,  hvorved  forstaas  en  Hlle  Kasse  anbragt  i  en  af  Post- 
husets Indervægge  og  forsynet  med  det  paagældende  Nummer. 
Mr.  Smith,  der  ejer  Nøglen  til  sin  Kasse,  sender  Bud  og  henter 
Breve  og  Aviser  umiddelbart  efter  hver  Posts  Ankomst.  Han  op- 
naar  herved  at  modtage  sine  Breve  en  Time  tidligere,  end  om  han 
havde  faaet  dem  gennem  Postbudet.  Da  Box-Systemet  er  meget 
almindeligt  benyttet,  er  der  en  uhyre  Mængde  saadanne  smaa  Glas- 
kasser i  ethvert  amerikansk  Posthus.  Men  ligesaa  mange  Glaskasser, 
ligesaa  mange  Numre.  Ved  et  urigtigt  eller  blot  utydeligt  ski-evet 
Tal  falder  Brevet  i  en  forkert  Box  og  ender  mellem  de  6^2  Million 
vildfarende  Skrivelser  i  Washington. 

Fra  Posthuset  fører  Professoren  mig  ind  i  en  anden  kolossal 
Bygning,  Departementet  for  de  indenrigske  Sager.  Denne  Bygning 
er  saa  stor,  at  den  kan  rumme  10,000  Embedsmænd,  hvoraf  de 
fleste  —  om  jeg  da  tør  tro  Professoren  —  er  Levebrødspohtikere, 
der  mangler  akademisk  Dannelse.  Det  almindelige  Indtryk,  man 
modtager  paa  en  Vandring  gennem  denne  Labyrint  af  Embedsmands- 
kontorer,  er  mere  Indtrykket  af  en  Fabrik  end  af  et  Ministerium. 
Embedsmændene  arbejder  i  Skjorteærmer,  og  Folk,  der  kommer 
ind,  bliver  ekspederede  som  i  en  Butik.  Man  mærker,  at  Hurtig- 
heden fra  det  almindelige  amerikanske  Forretningsliv  er  bleven 
overført  i  Ministerierne.  Og  naar  denne  Hurtighed  i  Vendingen  al- 
tid er  den  samme,  skyldes  det  selvfølgelig  den  Omstændighed,  at 
den  amerikanske  Embedsstand  som  Regel  fornyes  hvert  fjerde  Aar. 
I  Evropa  tior  man,  at  der  herved  foraarsages  en  uhyre  Forstyr- 
relse i  Administrationen,  men  det  er  ingenlunde  Tilfældet.  I  enhver 
Administrationsgren  findes  én  eller  flere  særligt  fremragende  dygtige 

Mænd,  der  er  uundværlige  og  bevarer  deres  Stillinger.  Herigennem 
skabes  den  nødvendige  Stabilitet,  samtidig  med  at  Embedsstanden 
med  korte  Mellemrum  faar  frisk  Blod  fra  Samfrmdet.  Embedsmands- 
vigtighed  er  ualmindelig  i  Amerika,  og  ligesaa  ualmindelig  er 
Følelsen  af,  at  en  Mand  er  socialt  højere  stillet,  fordi  han  arbejder 
i  et  Ministerium  end  i  et  almindeligt  Kontor.  Amerikas  vold- 
somme Udvikling  havde  næppe  været  tænkelig  med  en  fast  ansat 
Embedsstand.  Der  maa  i  disse  administrative  Kontorer  være  den 
samme  Udviklingsevne  som  i  Folket,  og  det  er  der  kun,  saa 
længe  Embedsstanden  skæres  Hge  ud  af  Samfundslegemet. 

Præsidenten  i  Amerika  har  ikke  Ministre  i  evropæisk  Forstand. 
Han  har  9  Seki-etærer,  som  han  vælger  med  Senatets  Billigelse. 
Enhver  af  disse  Sekretærer  staar  i  Spidsen  for  et  Departement, 
nemlig  Udenrigs-,  Finans-,  Krigs-,  Marine-,  Indenrigs-,  Post-,  Justits-, 
Agerdyrknings-  og  Arbejdsdepartement.  Da  Kirken  er  en  Privatsag, 
og  da  Skolevæsnet  er  henlagt  under  de  forskellige  Stater,  findes 
der  ikke  noget  Kultusministerium.  Under  Departementerne  sorterer 
selvfølgelig  kun  saadanne  Sager,  der  angaar  hele  Unionen,  f.  Eks. 
under  Indenrigsdepartementet:  Patenter,  Statsjorder,  visse  Forhold 
vedrørende  Jernbanerne,  Indianerne  og  Pensioner.  For  blot  med 
et  eneste  Tal  at  vise  Størrelsen  af  de  Beløb,  der  gaai-  igennem  et 
saadant  Ministerium,  kan  nævnes,  at  der  aarligt  gennem  Indenrigs- 
departementet udbetales  Pensioner  til  680,000  Personer,  altsaa  om- 
trent til  en  Tredjedel  af  Danmarks  Indbyggerantal,  og  at  disse  Per- 
soner aarhgt  modtager  Pensioner  til  et  samlet  Beløb  af  120  Millioner 
Dollars.  Flertallet  af  de  Pensionerede  er  Veteraner  fra  Borgerkrigen 
og  afdøde  Krigei-es  Enker. 

Stadig  under  Ledsagelse  af  Professoren,  der  paa  engang  foreviser 
Institutionerne  og  gør  dem  til  Genstand  for  sin  nedbrydende 
Kritik,  ankommer  jeg  til  Finansdepartementet,  en  Bygning  i  græsk 
Tempelstil  opført  af  Granit  og  Marmor.  Denne  Bygning,  der  ved 
sine  Kæmpedimensioner  forbavser  enhver  Rejsende,  har  kostet  S 
Mill.  Dollars,  hvilket  kun  er  en  Brøkdel  af  de  Pengeværdier,  der 
rummes  i  de  store  Kældere. 

Halvtredje  Tusind  Embedsmænd  er  her  beskæftigede  med  Kontrol 
af  Finanserne,  Mønten,  Pengecirknlationen,  de  indre  Skatteindtægter, 
Told,  forskellige  andre  Oppebørsler,  Kontrol  af  Livsassurancer, 
Dampskibsinspektion,  Marinehospitaler  og  Fyrtaarne.  Ikke  mindre 
end  16,000  Embedsmænd,  fordelte  rundt  om  i  Unionen,  sorterer 
under  dette  Departement. 

Den  uhyre  Bygning  minder  ikke  lidt  om  Vatikanet.  Dog  ikke  i 
sit  Indre.  Overalt  er  der  her  anvendt  moderne  Opfindelser.  Elevatorer 
forbinder  de  forskellige  Etager,  ligesom  Telefoner  og  Telegrafer 
omspænder  samtlige  Kontorer.  Gennem  Glasdørene  ser  man  arbej- 
dende Embedsmænd  i  travl  Virksomhed  med  at  indføre  lange  Tal- 
rækker paa  løse  Blade.  Bogbindere,  der  arbejder  paa  Stedet,  ind- 
binder disse  Blade,  efterhaanden  som  de  beskrives.  Ved  denne 
Fremgangsmaade  kan  flere  Embedsmænd  paa  samme  Tid  skrive  i  den 
samme  Protokol.  For  Kontoi-personalerne  synes  der  ikke  at  være 
bestemte  Spisetider.  Naar  Embedsmændene  trænger  til  en  For- 
friskning, stikker  de  deres  Penneskaft  i  Vestelommen  og  løber  ud 
paa  Gangene,  hvor  Negerinder  koger  Kaffe  og  sælger  Brød  og 
Sandwich.  Med  en  af  disse  Negerinder  kommer  min  meget  talende 
Professor  i  en  højrøstet  Diskussion,  formenthg  om  et  videnskabeligt 
Emne,  og  da  jeg  heraf  tager  Anledning  til  at  betale  ham  og 
afskedige  ham,  forsvinder  han  med  en  Mine,  der  godt  kunde  tyde 
paa,  at  han  paa  ny  vil  ombytte  Førererhvervet  med  et  Professorat. 
Saalcdes  kan  mit  Besøg  i  Washington  have  haft  en  betydelig  Ind- 
flydelse paa  Videnskaben. 

I  Forhold  til  de  andre  Ministerier  gør  Krigsministeriet  et  be- 
skedent Indtryk.  Ikke  mere  end  1500  Embedsmænd  er  her  beskæf- 
tigede med  Sager  vedrørende  det  amerikanske  Hærvæsen.  Unions- 
hæren  bestaar  af  27,000  Mand  hvervede  Tropper,  fordelte  i  10 
Kavaleri-,  5  Artilleri-  og  25  Infanteriregimenter,  der  har  Garnison 
rundt  om  i  Unionen,  navnlig  i  de  Stater,  hvor  der  endnu  findes 
Indianere.  Officerernes  Uddannelse  foregaar  paa  Landkadetakademier 
og  afsluttes  ikke  paa  mindre  end  4  Aar.  Skønt  Hæren  kun  tæller 
27,000  Mand,  holdes  der  et  Officerskorps  svarende  til  50,000  Mand. 

De  menige  Soldater  kan  som  Belønning  for  udmærket  Tjeneste 
optages  i  Offieersstanden,  men  udkommanderes  da  som  Regel  til 
de  vestlige,  øde  Statei-.  En  af  de  mange  store  Modsætninger  mellem 
det  amerikanske  og  evropæiske  Samfund  er  den  beskednere  Stil- 
ling, de  amerikanske  Officerer  indtager  i  det  sociale  og  selskabelige 
Liv,  især  Officererne  af  Hæren.  Lige  saa  stor  Anseelse  en  Mand 
nyder,  naar  han  har  været  Officer  i  Borgerkrigen,  ligesaa  ringe  er  den 
Anseelse,  der  følger  med  at  være  tjenstgørende  i  Fredstid.  De 
hvervede  Soldater  er  næsten  Genstand  for  Foragt,  og  der  er  ogsaa 
meget  Udskud  mellem  dem.  En  ganske  særlig  Stilling  indtager  de 
store  Byers  private  Regimenter,  der  hverken  svarer  til  vore  Skarp- 
skyttekorps eller  Borgervæbninger.  I  flere  Byer  gør  disse  Regimenter 
Indtryk  af,  at  det  er  Overklassen,  der  for  kommende  Tilfældes 
Skyld  ruster  sig  mod  Folket.  Hvert  Regiment  f.  Eks.  7.  Regiment 
i  New  York  —  har  Sæde  i  en  stærk  Fæstning,  der  ofte  er  armeret 
med  Skydeskaar  og  Kanoner  og  altid  er  beliggende  midt  i  Byen.  Af 
en  saadan  Fæstning,  det  saakaldte  Armory,  bringes  vedføjet  et 
Billede.  Overalt  i  Amerika  ser  man  denne  besynderlige  Bygning, 
der  rimeligvis  vil  komme  til  at  spille  en  Rolle  i  kommende  For- 
viklinger. De  rigeste  blandt  disse  Regimenter  er  paa  engang  uni- 
formerede, militære  Korps  og  selskabelige  Klubber,  hvortil  en  ung 
Amerikaner  vanskeligt  faar  Adgang  uden  Formue.  Jøder  optages 
ikke.  Ved  Optagelsen  gør  de  unge  Mennesker  Ed  paa  Konstitu- 
tionen, samt  paa  at  de  vil  rykke  ud  og  vove  Livet  i  Tilfælde  af 
Revolution.  Samtidig  forpligter  de  sig  til  5  Aars  Tjeneste.  Brydes 
dette  Løfte,  er  Straffen  —  ligesom  for  disciplinære  Forseelser  — 
Vand  og  Brod.  Forøvrigt  er  der  med  Hensyn  til  Disciplin  og  Sam- 
mensætning en  stor  Forskel  paa  disse  Regimenter,  hvortil  der  intet 
Sidestykke  findes  i  Evropa.  Om  Landarmeen  gælder  i  al  Alminde- 
lighed, at  den  nyder  langt  ringere  Popularitet  end  Flaaden.  Men  om 
denne  senere,  naar  vi  besøger  Flaadestationen  ved  Key  West. 

Det  er  en  meget  anstrengende  Vandring  blot  at  spadsere  gen- 
nem alle  Regeringsbygningerne  i  Washington,  og  det  er  vistnok 
de  færreste  Rejsende,   der  foretager  den   hele  Vandring.   Til    Gen- 

gæld  er  man  fri  for  at  gaa  paa  Musæer,  dersom  man  da  ikke  — 
hvad  man  godt  kan  —  regner  Patentkontoret  for  et  Musæum. 
Der  findes  her  udstillet  Modeller  af  alle  i  Amerika  patenterede 
Opfindelser,  og  deres  Tal  er  selvfølgelig  Legio.  Hver  Uge  udtages 
der  i  Washington  mellem  3—400  Patenter.  En  videbegærlig  Mand, 
der  vilde  gennemgaa  samtlige  Modeller,  maatte  —  naar  han  ar- 
bejdede 8  Timer  dagligt  og  besørgede  hver  Model  paa  3  Minutter 
—  anvende  2  Aar,  før  han  var  færdig  med  dette  Musæum,  som 
Amerikanerne  kalder  deres  Louvre. 

Af  andre  Seværdigheder  i  Washington  kan  nævnes  det  endnu 
ikke  fuldførte  KongresbibHothek,  der  i  Pragt  vil  komme  til  at  over- 
gaa  alle  Regeringsbygninger  i  Unionen.  Det  spænder  over  et 
Areal,  der  er  omtrent  hge  saa  stort  som  Kapitoliets.  Biblioteket 
er  bygget  af  hvid  New  Hampshire  Granit,  udvendigt  udstyret  med 
Søjler,  enorme  Trapper  og  indvendigt  med  en  ødsel  Rigdom  af 
Skulpturer,  Basreliefs  og  Friser.  Rummene,  hvori  Bøgerne  skal 
opbevares,  er  betrukne  med  elfenbenshvid  Emaille.  Kongressens 
Bibliotek,  der  er  det  største  i  Amerika  (700,000  Bind),  vil  blive 
anbragt  i  dette  imponerende  Palads,  der  allerede  har  kostet  672 
MiUion  Dollars. 

En  stor  Seværdighed  er  fremdeles  den  kolossale  Washing- 
ton Obelisk,  der  er  synlig  overalt  i  Gaderne.  Med  en  Elevator  gaar 
man  op  til  Obeliskens  Tinde,  hvorfra  der  er  en  henrivende  Udsigt, 
ikke  blot  over  Byen,  men  over  Marylands  og  Virginias  grønne 
Høje,  der  malerisk  hæver  sig  over  Grænsefloden  Potomac.  En 
Biflod  til  denne  er  Floden  Tiber,  som  gennemstrømmer  Byen. 
Forinden  Byen  Washington  fik  sit  nuværende  Navn,  hed  Stedet 
Rom,  og  Højen,  hvor  nu  Kapitolium  ligger,  hed  mærkeligt  nok  den 
kapitolinske  Høj.  Det  var  en  ekscentrisk  Englænder,  der  i  Aaret 
1660  havde  købt  Jorden  af  Indianerne  og  givet  Nybyggerbyen  og 
dens  Omgivelser  de  lathiske  Navne.  Englænderen  hed  Pope,  og 
da  hans  By  hed  Rom  kunde  han  altsaa  kalde  sig  Pope  of  Eome. 
Ved  Stadens  senere  Ophøjelse  til  Unionshovedstad  gik  Popes  vit- 
tige Indfald  over  i  Historien. 

Ikke  langt  fra  Obelisken  ligger  det  lidet  anselige  hvide  Hus,  der 
i  Aarene  1792—1800  byggedes  som  en  Efterligning  af  Hertugen 
af  Leinsters  Herresæde  i  Dublin.  Det  vedføjede  Billede  vil  give 
Læseren  en  Forestilling  om  Husets  Ydre.  Paa  første  Sal  residerer 
Præsidenten.  I  Stnen  er  der  nogle  Rum,  som  indeholder  adskil- 
lige Malerier,  f.  Eks.  et  godt  Portræt  af  Lincoln.  Der  er  ingen 
Skildvagt  ved  Døren.  Man 
gaar  da  lige  ind  og  lader, 
som  om  man  stod  paa 
fortrolig  Fod  med  Stats- 
magtens højeste  Repræsen- 
tant. 

Men  er  man  kommet  til 
det  hvide  Hus  med  den  Op- 
fattelse, at  enhver  Rejsende 
kan  gaa  ind  og  hilse  paa 
Mr.  Cleveland,  saa  vil  denne 
Misforstaaelse  blive  hævet, 
naar  man  fra  de  ganske  in- 
teresseløse Værelser  i  Stue- 
etagen nærmer  sig  Trappen, 
der  fører  op  til  første  Sal. 
Her  staar  der  nemlig  en 
Betjent,  som  man  vanske- 
hgt  slipper  forbi,  naar  man 

ikke  er  i  Besiddelse  af  en  eller  anden  Introduktion.  Men  sædvanlig 
forlanges  der  dog  ikke  mere  end  et  Par  Ord  fra  en  Senator  eller 
Guvernør. 

Uden  dette  Forbehold  vilde  Præsidenten  næppe  kunne  bestille 
andet  end  at  modtage  Besøg.  Der  ankommer  daglig  en  Skare 
af  Rejsende  til  Washington,  og  de  fleste  af  dem  nærer  selvfølge- 
lig det  Ønske  at  blive  modtaget  i  det  hvide  Hus.  For  at  imøde- 
komme dette  Ønske  er  der  bestemte  Dage,  f.  Eks.  Nytaarsdag,  da 
Præsidenten  staar  i  Modtagelsesværelset  og  trykker  de  Forbigaaende 


Præsidenten  giver  Masse-Audiens 

i  Haanden.  Paa  Billedet  sér  man  en  saadan  Masse- Audiens,  der  maa 
være  en  Lidelse  for  Præsidenten.  Det  Hele  foregaar  forretnings- 
mæssigt. Det  gælder  for  Mr.  Cleveland  blot  om  i  den  kortest 
mulige  Tid  at  trykke  det  størst  mulige  Antal  Hænder,  og  der  kan 
alene  af  den  Grund  ikke  blive  Lejlighed  til  Underholdning.  I  det 
højeste  veksler  Præsidenten  et  Par  Ord  med  en  eller  anden  graa- 
haaret  Veteran, 

Man  havde  sagt  mig,  at  man  ikke  skulde  møde  i  Kjole  ved  en 
Modtagelse  i  Presidential  Mansion,  og  i  Overensstemmelse  med 
Landets  Skik  indfandt  jeg  mig  paa  første  Sal  iført  almindelig  Spad- 
seredragt. I  Forværelset  sad  et  Par  Sekretærer,  Den  ene  af  dem 
tog  mit  Kort  og  sammenlignede  Navnet  med  Navnet  paa  min  In- 
troduktion, og  et  Øjeblik  efter  befandt  jeg  mig  i  Præsidentens 
Kabinet,  der  ikke  udmærkede  sig  ved  nogen  særlig  elegant  Udsty- 
relse, Mr.  Cleveland  sad  og  arbejdede  ved  et  Skrivebord,  der  var 
overfyldt  af  Papirer.  Bunker  af  amerikanske  Blade  og  Udklip  laa 
paa  Gulvet  rundt  omkring  hans  Stol. 

Da  han  vendte  sig  og  bad  mig  tage  Plads,  blev  jeg  slaaet  af 
Mandens  imponerende  Bredde  og  ikke  mindre  af  hans  kolossale 
Hoved  og  hans  svære  Hals.  Alt  i  denne  Skikkelse  udtrykte  det, 
der  i  Livet  har  været  Clevelands  fremtrædende  Egenskaber:  Uim- 
ponerthed, Jernvillie,  Balance.  Men  der  var  mere  end  det.  En  klog 
og  stærk  Aand  lyste  fra  de  smaa  gennemborende  Øjne  ud  af 
Kæmpens  Krop. 

Mr.  Cleveland  spurgte,  hvoi-  jeg  kom  fra,  og  hvad  der  havde 
bragt  mig  til  Amerika,  og  da  jeg  havde  sagt  ham,  at  jeg  var 
Dansk,  ytrede  han  nogle  elskværdige  Ord  om  Skandinaverne.  Da 
Talen  derefter  faldt  paa  Formaalet  for  min  Rejse,  og  Præsidenten 
spurgte,  hvad  der  særlig  havde  vakt  min  Interesse,  svarede  jeg  uden 
lang  Toven,  at  det  var  Organisations-Bestræbelserne  mellem  Lan- 
dets Arbejdere,  og  jeg  anmodede  Præsidenten  om,  til  Fordel  for  min 
Bog,  at  give  mig  en  Udtalelse  om  Arbejderforholdene  i  Nord- 
ameiika. 

Han  svarede: 

„Jeg  tror  det  vil  betyde  mere  for  Dem,  dersom  De  vil  følge 
det  gode  Raad,  jeg  nu  giver  Dem.  Naar  De  har  sét  Landet  her, 
lært  Folket  at  kende  og  faaet  Indblik  i  vore  Institutioner,  saa  skal 
De  beskrive  Amerika.  De  skal  ikke  forklare  Amerika.  Det  kan  De 
nemlig  ikke.  Da  jeg  sidste  Sommer  laa  ved  Buzzard  Badested  læste 
jeg  en  fransk  Forfatter,  der  havde  været  to  Maaneder  i  Øststaterne 
og  til  almindelig  Overraskelse  havde  løst  alle  de  Samfundsspørgs- 
maal,  der  er  Gaader  for  os  Andre.  Paa  tre  Sider  af  sin  Bog  for- 
klarede han  sociale  Fænomener,  som  vi  Amerikanere  har  grundet 
paa  i  tre  Menneskealdre.  Hold  Dem  fjærnt  fra  saadanne  Narrestreger. 
Fortæl,  hvad  De  har  hørt  og  sét,  og  saa  vil  De  endda  kunne  faa 
en  læseværdig  Bog." 

Mr.  Cleveland  sagde  mig  disse  Ord  i  en  tør  og  ligegyldig  Tone, 
egenlig  som  om  Sagen  aldeles  ikke  interesserede  ham,  hvad  den 
rimeligvis  heller  ikke  gjorde.  Jeg  takkede  og  tog  Afsked. 

Men  jeg  besluttede  at  følge  Præsidentens  Raad. 


KAPITOLIUM 


PAA  Billedet  ser  man  Kapitolium  med  Frihedsgudinden  paa  den 
mægtige  Kuppels  Tinde.  I  Bygningens  Fløje,  henholdsvis  til 
venstre  og  til  højre  for  Gudinden,  holder  Senatet  og  Repræsentan- 
ternes Hus  (som  i  det  Følgende  kaldes  Underhuset)  deres  Møder, 
Som  man  ser  paa  Billedet,  er  disse  to  Fløje  udstyrede  med  Fronte- 
spicer.  Marmorkolonnader  og  brede  Trapper.  Midt  paa  Facaden, 
lige  under  Kuplen,  er  der  endnu  en  Frontespice  og  en  Trappe. 
Det  er  her,  at  den  nyvalgte  Præsident  —  staaende  foran  Folket 
og  midt  mellem  Senat  og  Underhus  —  aflægger  Eden  paa  For- 
fatningen. Fasthold  dette  Billede:  Kapitoliet,  der  med  mægtige 
Linier  hæver  sig  mod  Himlen.  Præsidenten,  der  sværger  at  ville 
overholde  Forfatningen.  Ved  hans  venstre  Side  Senatet,  ved  hans 
hejre  Side  Underhuset.  Foran  ham  det  bølgende  Menneskehav, 
og  højt  over  Præsident,  Senat,  Underhus  og  Menneskehav  Fri- 
hedens Gudinde.  Fasthold  dette  Billede,  og  De  har  i  store  Omrids 
Indholdet  af  de  forenede  Fristaters  Konstitution. 

Men  for  at  forstaa  denne  Konstitution  i  dens  Forhold  til  de 
44  Stater,  maa  man  tænke  sig,  at  dette  Kapitolium  var  saa  stort, 
at  den  ene  Fløj  laa  ved  Atlanterhavet,  den  anden  ved  det  stille 
Ocean,  og  at  Kuplen  svævede  over  Prærien.  Fremdeles  niaatte 
man  under  Taget  af  dette  uhyre  Kapitolium  tænke  sig  44  mindre 
Kapitolier  og   paa   hvert    af   dem   de   samme   tre   Frontespicer   og 

foran  den  Midterste  en  Guvernør,  der  aflagde  Eden  paa  den  paa- 
gældende Stats  Forfatning,  og  til  venstre  for  Guvernøren  et  Senat, 
til  højre  et  Underhus,  og  foran  Guvernør,  Senat  og  Underhus 
Statens  Vælgerskare,  og  endelig  den  lokale  Friheds  Gudinde  svæ- 
vende højt  over  dem  alle.  Fra  Kapitohet  i  Washington  træder 
Unionens  Præsident,  Senat  og  Underhus  frem  for  det  amerikanske 
Folk.  Fra  de  44  Kapitolier  træder  Guvernør,  Statssenat  og  Stats- 
underhus  frem  for  den  Brøkdel  af  Folket,  der  lever  i  den  paagæl- 
dende Stat.  Der  fremkommer  herved  den  Besynderlighed,  som 
er  uden  Sidestykke  i  nogen  anden  Statsforfatning,  at  en  amerikansk 
Borger  har  to  Regeringer,  som  begge  er  udstyrede  med  alle  en 
parlamentarisk  Repubhks  Attributer:  Præsident,  Senat  og  Under- 
hus, og  at  Borgeren  ved  de  politiske  Valg  stemmer  direkte  paa 
disse  to  Regeringer,  f.  Eks.  samtidigt  paa  Medlemmer  til  sin  egen 
Stats  Underhus  og  paa  Medlemmer  til  Unionens  Underhus.  Naar 
Systemet  til  Trods  for  denne  Dobbelthed  ikke  brister,  saa  er  det  fordi 
Vælgeren  sér  de  to  Regeringer  i  samme  Linie.  Han  møder  ved  Valg- 
urnen med  to  Slags  Stemmesedler,  men  ikke  med  to  Slags  Patriot- 
ismer. Han  véd,  at  det  var  kloge,  vidtskuende  Bygmestre,  der  lagde 
to  politiske  Tage  over  Nordamerika,  og  han  véd,  at  enhver  Vælger 
ved  ethvert  nyt  Valg  tilfører  ethvert  af  disse  to  Tage  et  politisk  Straa. 

Ser  man  paa  Kortet,  der  ledsager  denne  Bog,  bemærker  man, 
at  de  enkelte  Stater,  og  især  Veststaterne,  tegner  sig  omtrent 
som  Firkanterne  paa  et  Dambrædt.  Det  er  en  Landmaaler,  der 
har  afstukket  disse  Grænser.  Det  er  ikke  Staterne  selv,  der  ind- 
vendigt fra  har  udviklet  sig  til  Samfund  med  politiske,  nationale 
Ejendommeligheder  og  Sproggrænser.  Her  som  overalt  i  Amerika 
er  Bygningen  bleven  opført  paa  en  Nat. 

I  denne  Mangel  paa  nationale  og  sproglige  Modsætninger  mellem 
de  forskellige  Stater  ligger  Unionens  Styrke.  Grænserne  ere  Linier 
paa  Landkortet,  ikke  Linier  i  selve  Folket.  De  stærkt  udviklede 
Kommunikationsmidler  og  Amerikanernes  hele  Letbevægelighed 
bidrager  til,  at  Modsætningerne  ikke  finder  Næring.  Staterne  er  ikke 
adskilte  ved   Toldgiænser.  De  har  intet  særligt  Diplomati   og  kan 

ikke  optræde  mod  hinanden  indbyrdes.  Stridigheder  udkæmpes 
i  Pressen  eller  bilægges  i  Washington.  Over  alle  Statskapitolier 
vajer  samme  Flag.  Man  kan  rejse  gennem  Amerika  og  leve  længe 
i  Amerika  og  forblive  i  den  Tro,  at  hele  Statsinddelingen  egenthg 
ikke  er  andet  end  en  praktisk  Foranstaltning  til  Lettelse  af  det 
mægtige  Riges  indre  Administration. 

Men  denne  Opfattelse  er  en  evropæisk  Misforstaaelse.  Amerika 
er  ikke  Unionen.  Amerika  er  de  44  Stater.  Amerika  kan  meget 
godt  tænkes  uden  Unionen.  Staterne  er  fremvoksede  uden  den,  om 
end  til  Dels  i  Ly  af  den,  og  de  vilde  ogsaa  uden  Unionen  kunne 
leve  deres  eget  Liv. 

Fælles  for  alle  Staternes  Forfatninger  er,  at  de  er  Republikker. 
De  skal  være  Republikker.  Fælles  for  dem  alle  er  fremdeles,  at  de 
skal  tilhøre  Unionen.  Da  Sydstaterne  udtraadte,  erklærede  Nord- 
staterne dem  Krig  og  tvang  dem  atter  ind  i  Forbundet.  I  disse 
Henseender  er  der  altsaa  Tvang.  Forøvrigt  kan  Staterne  indrette 
sig,  som  de  har  Lyst. 

Og  de  har  indrettet  sig  paa  højst  forskellig  Vis.  Fælles  for 
dem  alle  er,  at  de  har  lagt  den  højeste  eksekutive  Myndighed  i 
Hænderne  paa  en  Guvernør.  Men  han  vælges  paa  forskellig  Tid. 
Almindeligst  er  det  dog,  at  han  beklæder  Stillingen  2 — 4  Aar,  men 
der  er  Stater,  som  f.  Eks.  Rhode  Island  og  Massachusetts,  der 
hvert  Aar  skifter  Guvernør.  I  de  13  oprindelige  Stater  valgtes  denne 
Embedsmand  af  Legislaturen.  Han  vælges  nu  af  Folket  ved  direkte 
Afstemning.  Hans  Forhold  i  de  forskellige  Stater  er  forskelligt  lige 
til  Bestemmelsen  om  hans  Løn.  I  New  York  Staten  faar  han 
aarligt  10,000  Dollars,  medens  Staten  Michigan  ikke  spenderer 
mere  end  1000  Dollars  paa  sin  højeste  Embedsmand. 

Da  Staterne  selv  vedtager  deres  Forfatninger  og  kan  omredigere 
dem  efter  deres  egen  Smag,  frembyder  de  44  Foi-fatninger  selv- 
følgelig store  Afvigelser.  Sædvanlig  udøves  den  lovgivende  Myndig- 
hed af  to  Kamre,  Senat  og  Underhus,  der  dog  vælges  af  de  samme 
Vælgere  og  altsaa  ikke  staar  i  det  Modsætningsforhold  til  hinanden 
som  et  evropæisk  Over-  og  Underhus.  De  lovgivende  Forsamlingers 

Medlemsantal  er  forskelligt.  Senatet  i  Delaware  tæller  9  Medlemmer, 
Senatet  i  Illinois  51.  Delawares  Underhus  har  21  Medlemmer, 
medens  t.  Eks.  Øststaten,  New  Hampshire,  der  hører  til  de  mindste, 
har  321  Medlemmer.  New  York  Staten  har  henholdsvis  i  sit  Senat 
og  Underhus  32  og  321  Medlemmer,  Pennsylvania  50  og  201  og 
Massachusetts  40  og  240.  I  Veststaterne  er  Underhusets  Medlems- 
antal  sædvanlig  ikke  over  120.  I  adskillige  Stater  har  man  for- 
søgt Etkammersystemet,  men  atter  opgivet  det,  idet  man  fandt,  at 
Lovgivningsmagten  udøvet  af  to  Kamre  indeholdt  en  vis  Garanti 
mod  Korruption.  En  lignende  Garanti  har  man  ogsaa  søgt  og 
fundet  ved  at  give  Statens  Guvernør  Veto-Ret.  Der  er  nu  kun  fire 
Stater  i  Unionen,  hvor  en  Lov  straks  træder  i  Kraft,  naar  den 
vedtages  af  de  to  Kamre.  I  de  andre  Stater  kan  Guvernøren  til- 
bagesende Loven,  og  før  den  erholder  Lovskraft,  skal  den  da  ved- 
tages med  en  foreskreven  Majoritet.  Alle  Medlemmer  af  Staternes  lov- 
givende Forsamlinger  faar  Diæter,  sædvanlig  5  Dollars  daglig,  saa 
længe  Samlingen  varer.  Dens  Varighed  er  forøvrigt  forskellig  i  de 
forskellige  Stater,  men  ikke  under  40  Dage  og  ikke  over  150  Dage. 
For  at  indskrænke  Samlingernes  Længde,  bortfalder  ofte  Diæterne 
efter  en  vis  Tids  Forløb. 

Lovene,  der  vedtages  af  Husene,  bringes  i  Udøvelse  af  Guver- 
nøren og  hans  Kabinet.  Medlemmerne  af  dette  har  ikke  nogen 
Stilling,  der  svarer  til  en  evropæisk  Ministers.  De  udnævnes  ikke 
af  Guvernøren,  men  vælges  direkte  af  Befolkningen.  Selvfølgelig 
findes  der  ingen  Udenrigs-,  Krigs-,  Marine-  og  Kirkeminister.  Med- 
lemmerne af  Kabinettet  kaldes  iøvrigt  ikke  Ministre,  men  benævnes 
efter  deres  Stillinger,  saasom  Statssekretær,  Generalfiskal,  Stats- 
skatmester, Skoledirektør,  Statsingeniør  osv.  Samtlige  disse  Stillin- 
ger er  lønnede  med  fra  1—3000  Dollars  aarhgt.  Til  disse  Beløb 
maa  lægges  Sportlerne,  som  dog  nu  er  i  stærk  Aftagende. 

Med  de  44  lovgivende  Stater  følger,  som  man  let  kan  tænke, 
44  Lovgivninger,  der  i  mange  Henseender  er  forskeUige  og  maa 
være  det,  fordi  Staterne  i  et  saa  udstrakt  Rige  rummer  Modsæt- 
ninger,  selv   om   de   alle  er  Dele  af  Amerika.    Det  er  jo  en  Selv- 

følge,  at  New  York  Staten,  der  har  6  Millioner  Indbyggere,  til- 
trænger en  anden  Lovgivning  end  den  øde  Præriestat  Nevada,  der 
kun  har  45,000  Indbyggere.  Enkelte  Stater,  f.  Eks.  Texas,  er  i 
Omfang  større  end  Frankrig,  andre,  som  f.  Eks.  Rhode  Island,  er 
mindre  end  Sicilien.  I  Nevada  lever  4  Mennesker  paa  Kvadrat- 
milen, i  Massachusetts  268.  Stor  Indflydelse  paa  Lovgivningen  i 
Staterne  har  selvfølgelig  de  forskellige  Menneskeracer  og  den  Paa- 
virkning,  der  skyldes  Indvandring.  Staten  Mississippi  t.  Eks.  er 
befolket  med  747,000  Negre  og  kun  540,000  Hvide.  De  sorte 
stemmeberettigede  Borgere  er  altsaa  i  Majoritet.  Enkelte  Stater  i 
Nordvesten  beherskes  af  Skandinaver,  Tyskere  og  Irlændere.  I 
Sydkarolina  udgør  de  fremmedfødte  Indbyggere  ikke  mere  end  V350 
af  Befolkningen,  i  Californien  derimod  udgør  de  Vs-  ^^n  alminde- 
lige Dannelse  er  forskellig  i  de  forskellige  Stater,  og  uden  Hensyn 
til  Dannelsen  vil  man  selvfølgelig  finde  vidt  afvigende  Forestillinger 
om  Moral  og  Ret,  alt  eftersom  man  færdes  mellem  Efterkommere 
af  Østens  Puritaneie  eller  Efterkommere  af  Sydens  letbevægelige 
Planter- Aristokrati.  I  adskillige  af  Vestens  Stater  vil  endelig  Lov- 
givningen nu  bl.  a.  blive  paavirket  af  Kvinderne,  dei-  har  faaet  Del 
i  den  almindelige  Stemmeret,  medens  de  i  Østen  og  Syden  kun  har 
Stemmeret  til  Skoleraadene  og  -  dog  ikke  overalt  -  til  Byraadene. 
Disse  Forskelligheder  inden  for  de  44  Staters  Vælgermasser  har  haft 
den  Indflydelse  paa  Lovgivningen,  at  man  i  Amerika  kan  begaa 
en  vis  Række  Lovovertrædelser,  blot  man  bevæger  sig  fra  Stat 
til  Stat.  Eksempler,  der  belyser  dette  mærkelige  Forhold,  findes 
hver  Dag  i  Bladene.  Saaledes  omtales  en  Mand,  der  for  at  und- 
drage sig  Opdragelsen  af  en  Dreng  har  efterladt  denne  paa  et  af 
New  Yoiks  Hoteller,  Manden,  en  Mr.  Rogers,  bliver  opdaget  og 
viser  sig  at  være  bosiddende  i  New  Jersey.  Men  hvor  skal  han  nu 
dømmes?  For  den  Forbrydelse,  han  har  begaaet,  vil  Domstolene  i 
New  York  idømme  ham  fra  1 — 7  Aars  Tugthus,  medens 
han  i  New  Jersey  vil  kunne  slippe  med  en  lille  Pengebøde.  Da 
det  kommer  an  paa  Guvernøren  i  New  Jersey,  om  Mr.  Rogers 
skal    udleveres    til    New  York,    kan    man    være    sikker    paa,    at 

han  ikke  bliver  udleveret,  og  at  der  overhovedet  ikke  rejses 
nogen  Sag  imod  ham.  En  saadan  retslig  Ulighed  i  de  forskellige 
Stater  er  selvfølgelig  uheldig.  Den  opdrager  Samfundet  til  den  Op- 
fattelse, at  man  kun  bor  respektere  Lovene,  fordi  man  ellers 
idømmes  Straf,  og  ikke,  at  man  bør  respektere  dem,  fordi  det  er 
moralsk  rigtigt.  Forskellen  paa  Staternes  Love  har  mere  end  noget 
andet  bidraget  til  at  berøve  Amerikanerne  al  Respekt  for  Lovgiv- 
ning. I  intet  andet  Land  i  Verden  udstedes  der  saa  mange  Love 
som  i  Amerika,  men  i  Kraft  af  en  forunderlig  Praksis,  der  har 
udviklet  sig,  overholder  man  kun  saadanne  Love,  der  er  absolut 
nødvendige  for  Samfundets  Bestaaen.  En  Lov,  som  Pubhkum  finder 
er  en  dum  eller  en  unyttig  Lov,  træder  slet  ikke  ud  i  Livet. 
Man  lærer  her,  om  man  behøver  det,  at  der  er  mere  praktisk 
og  sund  Fornuft  i  Pubhkum  end  blandt  de  professionelle  Lov- 
magere. 

Over  alle  disse  lovgivende  Forsamlinger  svæver  nu  Regeringen  i 
Washington.  Den  administrerer,  giver  Love  og  udøver  Ret  i  alle 
saadanne  Forhold,  hvor  det  gælder  ikke  den  enkelte  Stat,  men 
Staterne.  Regeringen  i  Washington  bestaar  af  Piæsidenten,  de  to 
Kamre,  der  under  ét  kaldes  Kongressen,  og  de  Forenede  Staters 
højeste  Ret  (9  Dommere,  valgte  af  Præsidenten  med  Senatets  Bil- 
Hgelse),  og  ligesom  Kongressen  har  denne  Ret  sit  Sæde  paa  Kapitohum. 
De  vigtigste  af  de  Spørgsmaal  og  Sager,  Regeringen  i  Washington 
bestemmer  over,  er  følgende: 

Krig  og  Fred.  Forholdet  til  fremmede  Magter.  Hær  og  Flaade. 
Hjemlig  og  fremmed  Handel.  Pengecirkulation.  Forlagsret  og  Pa- 
tenter. Postvæsen  og  Postveje.  Beskyttelse  af  Borgere,  der  har  lidt 
Uret  af  en  anden  Stat.  Skattepaalæg  til  Opretholdelse  af  de  fore- 
gaaende  Formaal  samt  til  Opretholdelse  af  Regeringen  i  Washing- 
ton. Endelig  kommer  hertil  Højesterets  særlige  Myndighed. 

Central-Regeringen  eller  Unionsregeringen,  der  ikke  kan  blande 
sig  i  den  enkelte  Stats  indre  Affærer,  kan  altsaa  dog  beskatte 
Borgerne  i  denne  enkelte  Stat.  „Unionen"  er  ikke  afhængig 
af  de  mindre  Samfund.  Den  virker  direkte  paa  enhver  enkelt  Bor- 

ger  gennem  sine  administrative  Embedsmænd  og  sine  retslige 
Myndigheder.  Unionen  bliver  derved  selv  et  Samfnnd,  der  ikke  blot 
bestaar  af  Samfund,  men  som  staar  i  direkte  Forhold  til  hver  en- 
kelt Samfundsborger  i  disse  Samfund. 

Øverst  i  denne  sindrige  Bygning  har  Forfatningen  stillet  Præsi- 
denten, til  hvis  Stilling  der  ikke  findes  noget  Forbillede  i  Evropa. 
Præsidentværdigheden  skabtes  ved  Konstitutionen  af  1789,  og  For- 
billedet for  denne  Værdighed  var  vistnok  Guvernørembedet  i  de 
gamle  Øststater.  Disses  højeste  Embedsmænd  har  endog  i  enkelte 
Tilfælde  baaret  Navnet  Præsident.  I  Evropa  sammenligner  man  ofte 
den  franske  og  den  amerikanske  Præsidentværdighed.  Der  er  dog 
den  betydelige  Forskel,  at  den  franske  Præsident  vælges  af  de  lov- 
givende Forsamlinger  og  ikke  blot  skylder  disse  sin  Ophøjelse,  men 
ophører  at  præsidere  den  Dag,  da  de  lovgivende  Forsamlinger 
ønsker  en  anden  Præsident.  Dette  fik  man  tilstrækkelig  Bevis  for 
ved  Grévys  Fald.  Det  indtraf,  da  Kamrene  gjorde  det  imiuligt  for 
ham  at  danne  noget  Kabinet.  Det  er  ikke  saaledes  i  Amerika.  Fol- 
ket vælger  selv  Præsidenten.  Han  har  sin  egen  Magtstilling  i  Staten, 
ganske  uafhængig  af  Kamrene,  der  hverken  vælger  ham  eller  kan 
styrte  ham.  Han  udpeger  selv  sine  Ministre,  der  ikke  maa  være 
Medlemmer  af  de  lovgivende  Forsamlinger.  Saa  længe  Præsiden- 
turen varer,  altsaa  fire  Aar,  beholder  disse  Ministre  deres  StiUinger, 
selv  om  de  lovgivende  ForsamHnger  ved  mellemliggende  Valg  har 
faaet  oppositionelt  Flertal.  Dette  indtraf  sidste  Gang  i  Aaret  1895. 
Demokraten  Cleveland  fik  en  republikansk  Majoritet  baade  i  Senat 
og  Underhus.  At  saadanne  Besynderligheder  kan  forekomme,  ligger 
deri,  at  Præsidenten  vælges  for  fire  Aar,  medens  Underhuset  fornyes 
hvert  andet  Aar  og  Senatet  samtidigt  fornyes  med  Vs  ^^  sine  Med- 
lemmer. Ved  den  Hurtighed,  der  er  ejendommelig  for  politiske 
Bevægelser  i  Amerika,  kan  Strømmen,  som  man  ser,  vende  sig 
midt  under  en  Præsidentur.  Skulde  Præsidenten  i  Amerika  til 
enhver  Tid  være  et  Udtryk  for  den  herskende  politiske  Opfattelse, 
maatte  han  snarere  vælges  paa  to  end  paa  fire  Aar. 

Georg    Washington    var     Republikens    første     Præsident.      Han 

valgtes  1789,  blev  genvalgt  1793,  men  nægtede  i  1797  at  modtage 
Valg  for  tredie  Gang.  Han  befrygtede,  at  en  Forlængelse  af  Præ- 
sidentuien  kunde  faa  en  skadelig  Indflydelse  paa  den  republikanske 
Tænkemaade.  Herved  skabtes  den  mærkelige  uskrevne  Lov,  der 
forbyder  en  Præsident  at  søge  Valg  tredie  Gang,  en  Lov,  som 
respektei-edes  af  de  7  Præsidenter,  der  i  det  forlobne  Aarhundrede 
er  blevet  valgte  to  Gange.  Deres  Navne  er  Thomas  Jefferson  (1801 
—1809),  James  Madison  (1809—1817),  James  Monroe  (1817  — 
1825),  Andrew  Jackson  (1829—1837),  Abraham  Lincoln  (valgt  for 
1861-1869,  men  myrdedes  1865),  Ulysses  S.  Grant  (1869—1877) 
og  Grover  Cleveland  (1885—1889  og  1893—1897).  I  denne  uskrevne 
Lov  læser  man  de  gamle  Amerikaneres  Frygt  for  Tyranniet,  en 
Frygt,  der  paa  saa  mange  Maader  aabenbarer  sig  i  den  nord- 
amerikanske Statsforfatning.  Der  blev  i  1880  fra  republikansk  Side 
gjort  et  Forsøg  paa  at  bryde  denne  Lov  til  Fordel  for  Ulysses  S. 
Grant,  men  Fordommene  i  Nationen  var  stærkere  end  Præsidentens 
Popularitet.  Ligeledes  hævede  der  sig  for  Valget  i  November 
1896  Røster  for  at  give  Grover  Cleveland  en  third  term,  thi 
selvfølgelig  er  det  et  stort  Tab  for  et  Parti,  at  dets  mest  frem- 
ragende Politiker,  blot  fordi  han  har  beklædt  det  højeste  Embede 
to  Gange,  skal  være  fordømt  til  politisk  Uvirksomhed  Resten  af 
sin  Levetid.  En  anden  uskreven  Lov  byder  nemlig,  at  Præsidenten 
i  dette  Tilfælde  trækker  sig  tilbage  til  Privatlivet.  Grover  Cleve- 
land maatte  bøje  sig  for  denne  uskrevne  Lov. 

Georg  Washington  var  den  eneste  Præsident,  som  valgtes  en- 
stemmigt. Hans  Efterfølger,  John  Adams  (1797  — 1801),  var  Leder 
af  et  Parti,  og  Adams  Efterfølger,  Thomas  Jefferson,  var  Føreren 
for  Datidens  Opposition,  de  saakaldte  Repubhkanere,  der  senere 
blev  Demokrater.  Det  nuværende  republikanske  Parti  stammer  fra 
1854.  Paa  den  Tid  repræsenterede  Demokraterne  Syden,  Repu- 
blikanerne Norden.  Den  nyere  politiske  Udvikling  og  Kampen 
om  de  store  Told-  og  Møntspørgsmaal  har  udslettet  denne  Grænse. 
Republikanerne  er  i  Øjeblikket  protektionistiske.  Demokraterne  mere 
frihandelsvenlige.    De    første    støttes   af  Fabriksejerne    og   de   store 

Formuer,  de  sidste  af  Folkets  bredere  Lag,  ikke  mindst  af  de  ind- 
vandrede Evropæere,  særlig  Tyskere  og  Irlændere.  Grænserne 
mellem  de  to  Partier  er  temmelig  flydende,  navnlig  siden  Dannelsen 
af  det  populistiske  Farmerparti  og  den  voldsomme  Kamp  om  Mønt- 
spørgsmaalet.  Det  er  vel  forøvrigt  unødvendigt  at  tilføje,  at  Be- 
tegnelserne Republikaner  og  Demokrat  intet  har  at  gøre  med  den 
evropæiske  Betydning  af  disse  Oi-d.  En  Demokrat  er  selvfølgelig 
Republikaner  og  omvendt.  Der  kan  staa  Kamp  om  de  største 
Spørgsmaal  i  Amerika.  Kampen  føres  aldiig  om  Forfatningen,  al- 
tid paa  dens  Grund. 

Ved  Valget  den  3.  November  1896  valgtes  Republikaneren  Mc. 
Kinley  til  Unionens  Præsident.  Mc.  Kinley  er  en  lille  fastbygget 
Mand  med  et  glatbarberet,  granitagtigt  Ansigt,  der  giver  ham  en 
vis  Lighed  med  Napoleon  den  Store.  Vittighedsbladene  kalder  ham 
Napoleon  den  Lille.  Hans  Familie  er  oprindelig  hjemmehørende  i 
Skotland.  To  af  dens  Medlemmer  udvandrede  i  Aaret  1750  til 
Ameiika;  deres  Navne  var  James  og  William.  —  James  nedsatte 
sig  i  Pennsylvania,  medens  Wilham  gik  til  Syden.  Fra  James  ned- 
stammer Advokat  Mc.  Kinley,  tidligere  Officer  i  Borgerkngen  og 
Guvernør  i  Ohio,  nu  Republikens  Præsident.  For  nogle  Aar  til- 
bage mistede  han  sin  Formue  og  levede  i  smaa  Kaar  i  Byen 
Canton  i  Ohio,  da  han  den  18.  Juni  1896  ved  Nominationen  i 
St.  Louis  udpegedes  som  Repubhkanernes  Kandidat.  Han  er  en 
Mand,  der  besidder  Amerikanernes  bedste  Dyder.  Han  er  religiøs, 
har  været  en  kærlig  Søn  mod  sin  endnu  levende  Moder  og  en 
omhyggelig  Ægtemand. for  sin  Hustru,  der  -  skønt  hun  siden  1873 
er  sengeliggende,  lidende  af  en  Rygmarvssygdom  —  har  været  sin 
Husbond  en  uvurderlig  Raadgiverske  paa  den  Bane,  der  har  ført 
ham  til  Republikens  højeste  Værdighed.  Karakteristisk  for  ameri- 
kanske Forhold  maa  det  kaldes,  naar  Populisternes  Kandidat,  der 
blev  besejret  i  den  voldsomme  Valgkampagne,  efter  Valgets  Afslut- 
ning lykønskede  sin  lykkeligere  Medbejler  og  sluttede  med  at  sige: 

„Landets  højeste  Lov  er  Folkets  ViUie." 

Valget    af   Republikens    Præsident    foregaar    hvert    fjerde    Aar  i 

Begyndelsen  af  November,  men  flere  Maaneder,  forinden  Valget  finder 
Sted,  har  de  kæmpende  Partier  hver  for  sig  afholdt  den  saa- 
kaldte  Nomination,  der  er  det  mest  spændende  Optrin  under  hele 
Valgkampagnen,  og  det  skønt  Nominationen  er  en  Privatafgørelse, 
som  ikke  nævnes  i  Forfatningen.  Det  er  ved  Nominationen, 
at  Partiernes  Delegerede  udpeger  Partiets  Kandidat,  og  da  Væl- 
germassen stemmer  blindt  paa  denne  Kandidat,  saa  er  selv- 
følgelig Nominationen  af  den  mest  afgørende  Betydning.  De  Dele- 
gerede møder  med  Fuldmagt  fra  de  vidtforgrenede  primaries,  og 
under  stigende  Spænding  og  ofte  under  voldsom  Ophidselse  begyn- 
der man  at  stemme  over  de  forskellige  Kandidater.  Thi  forud  for 
Nominationen  har  der  inden  for  ethvert  af  de  to  Partier  raset  en 
Partikamp,  der  sædvanlig  er  lidenskabeligere  end  selve  den  endehge 
Valgkamp.  Nominationen  kan  vare  flere  Dage.  Under  de  utallige 
Afstemninger  ophidses  de  Delegerede  ved  falske  Rygter,  eller  de 
paavirkes  ved  Bestikkelser,  til  der  omsider  efter  voldsomme  An- 
strængelser  opnaas  et  knebent  Flertal  for  en  Kandidat.  I  samme 
Øjeblik  glemmes  al  Uenighed.  Paa  Forslag  af  en  af  de  Overvundne 
foretages  den  sidste  Afstemning  om  igen,  og  den  samme  Mand, 
som  for  en  Minut  siden  blev  modtaget  med  UviUie  og  Hyssen, 
vælges  nu  enstemmig  og  under  Jubel  med  Trampen,  Haandklap 
og  Musikfanfarer.  Nyheden  udspredes  øjeblikkeligt  til  Unionens 
fjærneste  Kroge,  og  saa  stærk  er  Disciplinen  inden  for  Partierne, 
at  Blade,  der  samme  Morgen  angreb  denne  Kandidat,  øjeblikkelig 
gør  omkring  og  hæver  ham  til  Skyerne.  Disse  Nominationer  fore- 
gaar  i  Juli  Maaned,  og  det  er  først,  naar  de  er  fuldbyrdede  og  de 
to  Partier  har  faaet  hver  sin  Kandidat,  at  den  store  Valgkam- 
pagne for  Alvor  sætter  Lidenskaberne  i  Bevægelse.  Kampen,  der 
føres  med  voksende  Ilterhed,  kulminerer  paa  Valgdagen  i  Begyn- 
delsen af  November. 

Der  er  den  Besynderlighed  ved  Præsidentvalget,  at  Vælgerne  ikke 
stemmer  paa  Præsidenten,  men  paa  Valgmænd.  I  hver  Stat  vælges 
der  saa  mange  Valgmænd,  som  vedkommende  Stat  har  Senatorer 
og  Underhusmedlemmer  tilsammen.   De   enkelte  Staters  Indflydelse 

paa  Præsidentvalget  staar  altsaa  i  Forhold  til  deres  Indbyggerantal. 
Naar  t.  Eks.  New  York  Staten  har  to  Senatorer  og  34  Medlemmer 
i  Underhuset,  saa  vælger  denne  Stat  36  Valgmænd  og  udøver  alt- 
saa en  fire  Gange  saa  stor  Indflydelse  som  den  fire  Gange  mindre 
Nabostat  New  Jersey,  der  kun  vælger  9  Valgmænd.  Da  der  er 
44  Stater,  bliver  Resultatet  44  Afstemninger,  som  sendes  til 
Senatets  Formand.  I  Slutningen  af  Februar  Maaned  samler  For- 
manden de  to  Huse  til  et  Fællesmøde,  og  ved  den  saakaldte  Kaa- 
ring  vælges  Republikens  Præsident.  Denne  Kaaring  er  dog  selv- 
følgelig kun  en  Formalitet.  Al  Interesse  samler  sig  om  Nominationen 
og  om  Valg  af  Valgmænd,  og  for  Publikum  er  Valget  faktisk  af- 
sluttet i  November,  selv  om  den  overvundne  Kandidats  Blade  endnu 
en  Uges  Tid  med  rasende  Ilterhed  paastaar,  at  deres  Kandidat  har 
Majoritet. 

Da  Vælgermassen  ikke  stemmer  direkte  paa  Præsidenten,  men 
paa  Valgmænd,  kan  det  hænde,  at  en  Præsident  vælges,  skønt 
han  —  naar  man  tæller  Vælgernes  og  ikke  Valgmændenes  Stem- 
mer —  repræsenterer  en  Minoritet.  Dette  ligger  i,  at  Minoriteterne 
er  uden  Virkning.  Tænkte  man  sig  t.  Eks.,  at  alle  44  Stater  var 
lige  store,  og  at  én  Kandidat  erholdt  samtlige  Stemmer  i  de  21 
Stater  og  havde  store  Minoriteter  i  de  andre  23,  saa  vilde  Mod- 
kandidaten, der  havde  færre  Vælgerstemmer,  dog  gaa  af  med  Sejren, 
fordi  han  havde  flere  Valgmænd.  Saaledes  gik  det  til,  al  Hayes 
blev  Præsident  i  1876,  skønt  han  havde  252,000  færre  Vælger- 
stemmer end  Tilden,  og  at  Harrison  blev  valgt  i  1888,  skønt  han 
havde  95,534  færre  Vælgerstemmer  end  Grover  Cleveland. 

Præsidenten  har  en  aarlig  Løn  af  50,000  Dollars,  hvilket  er  til- 
strækkeligt, da  han  af  gode  Grunde  ikke  fører  Hus.  Han  har  nem- 
lig ikke  Tid.  Og  ikke  mange  Præsidenters  Fruer,  maaske  kun  en 
eneste,  Fru  Hayes,  har  haft  Lyst  til  at  samle  det  evropæiske  Di- 
plomatis Damer  i  det  hvide  Hus.  Hvad  der  bl,  a.  lægger  stærkt  Beslag 
paa  Præsidenten,  er  Udnævnelsen  af  Embedsmænd.  Det  er  jo  ikke 
Tusinder  men  Hundredtusinder  af  Afgørelser,  der  her  er  lagte 
direkte  i  haus  Haand.  Og  Udnævnelserne  er  endda  det  mindste  af 

hans  Arbejde.  Han  er  Øverstbefalende  over  Hær  og  Flaade.  Det  er 
ham,  der  udøver  Benaadningsretten,  gør  Udkast  til  Traktater  og 
leder  Landets  udenrigske  Politik.  Det  er  Præsidenten,  der  sammen- 
kalder Kongressen,  udøver  Veto-Ret  mod  enhver  ny  Lov  og  i  offen- 
lige  Budskaber,  rettede  til  de  to  Huse,  udtaler  sin  Mening  om  fore- 
liggende Sporgsmaal.  Endelig  bringer  Præsidenten  de  vedtagne  Love 
til  Udførelse,  modtager  fremmede  Mag- 
ters Sendebud  og  Gesandter  osv.  osv. 
Til  disse  mangeartede  Forretninger  har 
han  vel  sine  Sekretærer,  men  de  er  ud- 
nævnte af  ham,  og  de  handler  under 
hans  Ansvar. 

En  Lykke  er  det  for  Præsidenten,  at 
han  ikke  skal  møde  til  Parade  og  Re- 
vyer, og  at  ingen  Time  af  hans  kost- 
bare Tid  gaar  tabt  ved  Gaiamiddage 
og  officielle  Fester.  Han  har  ingen  Titel, 
bærer  ingen  Uniform  og  har  overhove- 
det ingen  Lisignier  paa  sin  høje  Vær- 
dighed. Naar  man  tidlig  om  Morgenen 
møder  Cleveland  i  Haven  bagved  det 
hvide  Hus,  er  han  iført  den  fordrings- 
løse Dragt,  man  ser  paa  Billedet.  Det 
er  fotograferet  i  et  Øjeblik,  da  han 
passiarede  med  sin  Gartner.  Oprindelig 
tænkte  Amerikanerne  paa  at  kalde  Præ- 
sidenten „Deres  Højhed"  eller  „Deres  Ekscellence",  men  da  et  Med- 
lem af  Kongi-essen  i  denne  Sammenhæng  foreslog  at  kalde  den 
dekorative  Vicepræcident  „Deres  Overflødighed",  forsvandt  For- 
slaget. Præsidentens  Billede  præges  ikke  paa  Mønter  og  Fri- 
mærker, saa  længe  han  er  Præsident,  og  skønt  hans  Magtstilling 
er  adskillige  Gange  større  end  en  konstitutionel  Konges  i  Evropa, 
saa  vises  der  ham  ingenlunde  i  personlig  Omgang  den  Underda- 
nighed, der   er  almindelig   overfor  Monarker.    Præsidenten   er  sim- 

pelthen  sit  Lands  første  Borger.  Som  saadan  mødes  han  overalt 
med  den  dybe  og  alvorlige  Ærbødighed,  der  er  naturlig  over  for  en 
Mand,  som  i  sin  Person  udtrykker  Nationens  Majestæt. 

Ser  man  paa  det  vedføjede  Billede  af  Amerikas  Præsidenter,  fra 
Georg  Washington  „Landets  Fader"  til  Grover  Cleveland,  saa  sér 
man  en  Række  overordenlig  interessante  og  karakteristiske  Ansigter, 
men  samtidig  kommer  man  til  den  Erkendelse,  at  med  Undtagelse 
af  Ulysses  S.  Grant,  vilde  ingen  af  Præsidenterne  i  de  tre  nederste 
Rækker,  eller  de  sidste  13  Præsidenter,  tilhore  Historien,  dersom 
de  ikke  havde  været  Præsidenter.  Hvem  havde  erindret  en  Polk, 
en  Taylor,  en  Pierce  eller  en  Benjamin  Harrison?  Og  dog  blev 
disse  Mænd  Præsidenter,  medens  store  Samtidige  som  Clay,  Webster, 
Calhoun,  Seward,  Chase,  Douglas,  Tilden  og  Blaine  ikke  opnaaede 
den  samme  Værdighed,  og  medens  berømte  Krigere  som  Scott, 
Mc.  Clellan,  Hancock  og  Sherman  blev  forbigaaede  til  Trods  for 
deres  uhyre  Popularitet. 

Sagen  er,  at  der  ved  Opstillingen  af  en  Kandidat  til  Præsident- 
værdigheden  maa  tages  andre  Hensyn  end  Hensynene  til  Kandidatens 
personlige  Egenskaber.  Dengang  man  —  for  blot  at  nævne  et 
Eksempel  —  i  1888  opstillede  Benjamin  Harrison  mod  Cleveland, 
anførtes  det  som  en  af  Hovedgrundene  til  Harrisons  Kandidatur, 
at  han  var  fra  Indiana,  der  netop  svingede .  mellem  de  to  Partier 
og  altsaa  var  en  usikker  Stat.  Naar  nu  Republikanerne  tog  en 
Kandidat  fra  Indiana,  saa  var  der  Sandsynhghed  for  —  og  det 
slog  til  —  at  denne  usikre  Stat  vilde  stemme  republikansk,  og  det 
kunde  gøre  Udslaget,  da  Stemmerne  omtrent  stod  lige.  Desuden 
var  der  et  andet  og  meget  vigtigt  Hensyn. 

Naar  man  nemlig  ikke  opstillede  det  republikanske  Partis  virke- 
lige Leder,  Blaine,  men  den  ubekendte  Harrison,  saa  undgik  man 
med  det  samme  at  opstille  en  Mand,  der,  blot  fordi  han  var  en 
fremragende  Personlighed,  havde  mange  Fjender  mellem  sine  egne 
Meningsfæller.  Resultatet  blev  da  ogsaa,  at  Harrison  overvandt 
Grover  Cleveland,   der  havde  besejret  Blaine   ved   det  foregaaende 

Valg.  Men  Resultatet  blev  tillige,  at  en  tredje  Rangs  Politiker  blev 
Republikens  Præsident. 

Men  ret  hyppigt  er  der  i  Amerika  indtruffet  det  samme  Tilfælde, 
som  1887  indtraf  i  Frankrig,  da  man  i  Stedet  for  Frankrigs  største 
dalevende  Politiker,  Jules  Ferry,  valgte  den  tilsyneladende  ubetyde- 
lige Sadi  Carnot.  Denne  blev  jo  dog  en  fortræffelig  Præsident.  Paa 
samme  Maade  har  ubekendte  amerikanske  Politikere,  der  valgtes 
til  Præsidenter,  i  denne  StilHng  lagt  saa  overraskende  Statsmands- 
egenskaber  for  Dagen,  at  deres  Navne  aldrig  vil  udslettes  af  Nord- 
amerikas Historie.  De  sidste  to  Eksempler  paa  saadanne  Præsidenter 
er  Garfield  og  Cleveland,  men  det  mærkeligste  Eksempel  er  selv- 
følgelig Abraham  Lincoln.  At  denne  Mand,  der  oprindelig  var 
Skovhugger,  opnaaede  at  blive  valgt  i  1861  skyldtes  den  Omstæn- 
dighed, at  Republikanerne  ikke  kunde  blive  enige  om  at  vælge  den 
fremragende  Politiker  W.  H.  Seward.  —  Lincolns  Historie  er  bekendt. 
Om  hans  Navn  staar  der  en  Nimbus,  som  i  dette  Øjebhk  fordunkler 
selve  Navnet  Georg  Washington.  Fader  Abrahams  Fødselsdag  d.  22. 
Februar  fejredes  i  1896  for  første  Gang  som  national  Helligdag.  Det 
er  en  Ære,  som  tidligere  kun  tilkom  Washington:  The  Father  of 
his  Country. 

Vejen,  der  fører  til  det  hvide  Hus,  er  en  besværlig  Vej  at  vandre. 
Af  de  23  Præsidenter,  man  ser  paa  Billedet,  er  kun  de  19  virkelige 
Præsidenter.  De  4,  nemlig  John  Tyler,  Fillmore,  Johnson  og  Arthur, 
var  Vicepræsidenter,  som  paa  Grund  af  Dødsfald  erstattede  W.  H. 
Harrison,  Taylor,  Lincoln  og  Garfield.  Der  bliver  saaledes  kun  19 
Mennesker,  som  i  Løbet  af  et  Aarhundrede  har  opnaaet  Republikens 
højeste  Værdighed.  Selvfølgelig  har  disse  19,  før  de  naaede  denne 
Ophøjelse,  gennemløbet  hele  Skalaen  af  StilHnger  i  den  amerikanske 
Politik.  Den  debuterende  amerikanske  Politiker  begynder  næsten 
altid  som  Underhusmedlem  i  sin  egen  Stat.  Saa  bliver  han  Medlem 
af  Stats-Senatet,  Sekretær  hos  Guvernøren  eller  opnaar  et  andet 
Embede  i  Lokalforvaltningen.  Der  hører  allerede  megen  Dygtighed 
og  megen  Smidighed  til  for  at  drive  det  saa  vidt,  og  kun  ved  Hjælp 
af  endnu  mere  Smidighed   lykkes   det  Politikeren  at  gøre  Springet 

fra  Staten  til  Kongressen.  Har  han  saa  været  Kongresmand  de  to 
Aar  og  indtager  han  en  nogenhuide  social  Stilling,  kan  det  lykkes 
ham  at  blive  valgt  til  Gnvernor  i  Staten,  og  har  han  heklædt 
dette  store  Embede,  er  der  en  Mulighed  for,  at  han  af  Legislaturen 
sendes  til  Washington   som   Senator,   og  han   har  dermed  opnaaet 

den  Værdighed,  der  næst 
efter  Præsidentværdigheden 
er  den  højeste  politiske 
Værdighed  i  Amerika.  Af 
indvandrede  Skandinaver  er 
der  kun  én,  nemhg  Nord- 
manden Knute  Nelson,  som 
Trin  for  Trin  har  tilbage- 
lagt alle  Stadierne  paa 
denne  Vej  og  er  Ihænde- 
haver af  den  højeste  politi- 
ske Stilling,  der  kan  opnaas 
af  fremmedfødte  Ameri- 
kanere. Det  er  i  Selskab 
med  denne  Mand,  og  ta- 
lende Modersmaalet,  at  vi 
nu  fører  Læseren  op  paa 
Kapitohet.  Det  vedføjede 
Billede  giver  en  Forestilling 
om  det  ejendommelige  Liv, 
der  rører  sig  paa  de  brede 
Opgange.  -  -  Politikere,  Redaktører,  Medlemmer  af  Deputationer,  Nys- 
gerrige og  Turister  bølger  frem  og  tilbage  over  disse  Trappetrin, 
naar  Kamrene  holder  Møde.  Det  mangler  ikke  paa  ejendommelige  Skik- 
kelser. Mest  fremtrædende  i  Vrimlen  er  den  arbejdende  Reporter, 
der  —  tilvenstre  paa  Billedet  —  er  i  Færd  med  at  interviewe  en 
Kongresmand.  To  saadanne  Herrer,  den  ene  talende,  den  anden 
skrivende,  bemærkes  overalt  paa  Vandringen  gennem  Kapitolium. 
Senatet  er  et  firkantet,  med  Nøddetræs  Vægge  udstyret,  ret  hyggeligt 

Rum,  der  faar  sit  Lys  fraoven.  Magelige  Senator-Lænestole  er 
halvmaaneforniig  placerede  over  Gulvet,  saa  alle  Ansigter  vendes 
ned  mod  Formanden  (Republikens  Vicepræsident),  der  har  sit 
Sæde  paa  en  bred  Tribune.  Foroven  er  Salen  omgiven  af  mægtige 
Gallerier,  hvoraf  det  største  og  bekvemmeste  er  reserveret  Pressen. 

Det  er  en  enestaaende  Forsamling  af  Politikere,  der  sidder  i 
Amerikas  Senat.  Der  findes  ikke  her  som  i  det  engelske  Overhus 
nogen  ukendt,  nogen  ny  Mand.  Disse  Senatorer  er  allesammen 
graanede  paa  den  politiske  Løbebane.  Bag  hver  af  dem  ligger  der  et 
langt  offentligt  Liv,  rigt  paa  Arbejde,  Besværligheder,  Kamp  og  — 
Sejr.  Ellers  sad  de  ikke  her!  De  har  næsten  allesammen  været  Medlem- 
mer af  Underhuset,  eller  de  har  beklædt  høje  Stillinger  i  Staternes 
Regering,  navnlig  Guvernorstillingen.  Mange  af  dem  er  Førere  for 
Partier,  og  der  er  selvfølgelig  ikke  mellem  disse  88  Navne  blot  et 
eneste,  som  ikke  kendes  fra  Atlanterhavet  til  det  stille  Ocean. 

Sidder  man  i  Westminster  og  lader  Øjet  glide  hen  over  Parlaments- 
medlemmernes høje  Hatte,  modtager  man  et  stærkt  Lidtryk  af 
korrekt  gentlemanlike  Holdning  og  skolet  politisk  Litelligens.  Men 
som  Helhed  brydes  Billedet  af  fede  Llændcre,  Missionærfigurer  og 
unge  adehge  Spradebasser,  der  snarere  horer  hjemme  paa  en  Vædde- 
løbsbane end  i  et  Parlament.  Lidtrykket,  man  modtager  af  Senatet 
i  Washington,  er  et  ganske  andet.  Flertallet  af  disse  Mænd  er  i  Al- 
dren  fra  50 — 60  Aar,  og  de  er  ikke  blot  næsten  lige  gamle.  Der  er 
ogsaa  en  vis  Racelighed  imellem  dem,  et  vist  fælles  Træk  af  Smidighed 
og  Smartness,  og  overalt  en  velovervejet  Sikkerhed  i  Optræden,  der 
er  ejendommehg  for  politisk  Fuldbefaine,  og  som  man  maatte  vente 
sig  hos  disse  88  Mænd,  der  er  Buketten  af  den  amerikanske  Poli- 
tik. Men  hvad  der  er  det  mærkeligste  og  hvad  der  mest  forbavser 
en  Evropæer,  er  Forsamlingens  Ungdommelighed.  Vel  er  de  fleste 
Hoveder  graa,  og  mange  af  de  karakteristiske  Ansigter  er  furede 
af  overanstrængende  Arbejde,  men  den  Lidenskab,  hvormed  disse 
Herrer  kaster  sig  i  Debatten,  og  den  Literesse,  hvormed  de  lytter, 
applaudeier  eller  afbiyder  —  i  alle  disse  uvilkaarlige  Bevægelser 
og  Udbind    ser   man   snarere   et   Senat   af  Ynglinge   end   af  ældre 

Mænd.  Man  mærker,  at  dette  Hus  ikke  repræsenterer  Privile- 
gier, men  at  det  er  lykkedes  Amerika  at  skabe  et  Overhus,  der 
forbinder  Kundskab,  Erfaring  og  den  højeste  politiske  Indsigt  med 
hele  Livets  Friskhed. 

Valget  til  Senatet  foregaar  paa  den  Maade,  at  de  lovgivende 
Forsamlinger  i  hver  af  Unionens  Stater  vælger  to  Senatorer,  som 
sidder  6  Aar.  De  oprindelige  13  Stater  havde  altsaa  26  Senatorer. 
Da  Staternes  Tal  siden  er  vokset  til  44,  er  Senatorernes  Antal 
samtidigt  mere  end  fordoblet,  og  Antallet  vil  fi-emdeles  vokse, 
indtil  alle  Territorier  er  blevet  Stater,  og  det  vil  ske  inden  ret 
mange  Aar.  Til  den  Tid  vil  der  blive  48  Stater  og  følgelig  96 
Senatorer.  Ved  Valget  skal  en  Senator  være  30  Aar  gammel  og 
bosiddende  i  sin  Stat.  Valgperioden  er  som  sagt  6  Aar,  og  da 
Senatet  fornyes  med  Vs  hvert  andet  Aar,  besidder  det  altsaa  til 
Stadighed  en  Majoritet  af  gamle  Medlemmer.  Da  Staterne  vælger 
én  Senator  ad  Gangen,  forekommer  det  hyppigt,  at  den  samme 
Stat  er  repræsenteret  i  Senatet  af  en  Republikaner  og  en  Demokrat. 
Denne  Besynderlighed  skyldes  de  politiske  Vindstød  i  Befolkningen. 
Efter  Bogstaven  er  det  Staternes  lovgivende  Forsamlinger,  der 
vælger  Senatorerne,  men  i  Praksis  er  det  som  oftest  selve  Vælger- 
massen, der  paa  offenthge  Møder  bestemmer,  hvem  der  skal  væl- 
ges; og  de  lokale  lovgivende  Forsamhnger  gør  klogt  i  at  følge 
disse  Vink.  Man  kan  da  godt  sige,  at  Senatet  er  udgaaet  af  den 
almindelige  Valgret,  og  at  der  kun  er  den  Forskel  paa  det  og 
Underhuset,  at  en  Senator  er  valgt  paa  6  Aar,  og  at  Senatet  aldrig 
opløses,  men  fornyes,  medens  Underhuset  hvert  andet  Aai-  helt 
opløses  og  sædvanlig  sammensættes  af  ny  Mænd. 

Foruden  den  almindelige  lovgivende  Virksomhed  har  Senatet  stor 
Myndighed  i  Statens  løbende  Forretninger.  Det  sanktionerer  de  vigti- 
gere Embedsudnævnelser  og  faar  derved  bl.  a.  stor  Indflydelse  paa 
Dommerstanden.  Senatet  kontrollerer  Unionens  udenrigske  Politik  og  i 
saadanne  Tilfælde,  hvor  Underhuset  rejser  Anklage,  konstituerer 
det  sig  som  Højesteret.  Den  Indflydelse,  den  enkelte  Senator  nyder, 
er  betydelig,    bl.   a.   fordi   Senatorernes  Antal   er  saa  ringe.    Lor- 

dernes  Overhus  i  England  har  550  Medlemmer,  det  tyske  Herre- 
hus  432  og  Senatet  i  Frankrig  300  Medlemmer.  Men  ingen  af  disse 
Forsamlinger  har  i  de  paagældende  Lande  en  politisk  Betydning, 
der  tilnærmelsesvis  kan  sammenhgnes  med  den  Betydning,  Senatet 
har  i  Nordamerika. 

En  meget  ringere  Betydning  har  Repræsentanternes  Hus,  som 
her  for  Nemheds  Skyld  benæv- 
nes Underhuset.  I  Landet  selv 
kaldes  det  sædvanhg  „Huset".  I 
1789  talte  det  65  Medlemmer. 
Det  tæller  nu  350,  hvilket  er  ét 
Medlem  for  hver  174,000  Ind- 
byggere. Underhuset  vælges  i  alle 
med  2  delelige  Aar,  altsaa  1888 
— 90 — 92  osv.,  og  hvert  andet 
Valg  til  Underhuset  falder  altsaa 
sammen  med  et  Præsidentvalg, 
Hgesom  der  midt  under  hver 
Præsidentur  finder  Fornyelse  Sted 
af  Underhuset.  Folket  har  det 
saaledes  i  sin  Magt  at  tildele  Præ- 
sidenten en  Advarsel,  dersom  han 
efter  to  Aars  Præsidentvirksom- 
hed ikke  har  svaret  til  Forvent- 
ningerne. Naar  t.  Eks.  en  re- 
publikansk Præsident  har  foretaget  et  eller  andet,  der  har  vakt 
UviUie,  faar  han  en  passende  Paamindelse  i  Form  af  et  demo- 
kratisk Underhus.  Henimod  de  ^/g  af  Underhusets  Medlemmer  er 
Advokater,  Resten  Redaktører  og  Forretningsfolk,  alle  i  deres  bedste 
Alder,  næsten  alle  Gentlemen  i  Optræden  og  ejendommehge  i  Ydret 
ved  en  paafaldende  synhg  Smartness.  Om  Kongressalens  Udseende 
faar  man  en  Forestilling  af  det  vedføjede  Billede,  som  gengiver  en 
af  de  mange  livlige  Scener,  der  opliver  Underhusets  Møder.  Øverst 
i  Baggrunden  ser  man   et  Stykke  af  Referentlogen,   og  lige  under 

den,  foran  det  udfoldede  Stjernebanner,  Formanden,  den  almægtige 
Speaker,  med  Hamren  i  sin  højre  Haand.  Ved  Pulten  under  For- 
mandspladsen sidder  Sekretærer  og  Stenografer.  Til  højre  for  For- 
manden sidder  Demokrateine,  til  venstre  Republikanerne.  Talerne 
holder  deres  Foredrag  fra  Pladsen  eller,  ligesom  i  det  franske 
Deputeretkammer,  fra  en  særlig  Taleistol  til  højre  for  Tribunen. 
De  to  Samlinger,  der  begrænser  Husets  Levetid,  strækker  sig  over 
et  Tidsrum  af  ialt  10-12  Maaneder.  Mødei-ne  begynder  om  Mid- 
dagen Kl.  12  og  varer  til  om  Eftermiddagen  Kl.  6,  men  henimod 
Samlingens  Slutning  er  dei-  Møde  hele  IN  atten.  Medlemmer,  der  af 
Hensyn  til  Vælgerne  vil  holde  længere  Taler,  medbringer  disse  i 
Manuskript,  hvoraf  de  kun  oplæser  de  første  Linier.  Resten 
overrækker  de  Stenograferne,  som  uden  videre  Ophævelse  ind- 
lemmer det  fortræffehge  Foredrag  i  Rigsdagstidenden.  En  Taler 
maa  forøvrigt  kun  udtale  sig  om  samme  Spørgsmaal  én  Gang, 
og  hans  Foredrag  maa  ikke  vare  mere  end  én  Time.  Uden 
denne  praktiske  Bestemmelse  vilde  Lovgivningsarbejdet  hæmmes 
af  tomme  Deklamationer.  Det  er  nemlig  et  svimlende  Antal  Lov- 
forslag med  tilhørende  Foredrag  af  Forslagsstillerne,  der  aarhgt 
kommer  frem  i  Underhuset.  Det  lyder  utroligt,  men  ikke  desmindre 
er  det  sandt,  at  der  i  én  Sæson  har  været  foreslaaet  over  10,000 
ny  Love.  En  stor  Del  af  disse  var  dog  selvfølgelig  uden  videre 
Betydning,  navnlig  saakaldte  local  and  personal  hills,  der  om- 
handler Pensioner  og  enkelte  Personers  Fordringer  paa  Regeringen. 
Mange  af  Lovene  skyldtes  debuterende  Politikere,  der  ønskede  at 
stille  sig  i  flatterende  Belysning.  I  den  Kongres,  der  varede  fra 
1889 — 91,  indbragtes  19,646  Lovforslag  og  Resolutioner,  af  hvilke 
de  14,328  indbragtes  gennem  Underhuset,  de  5318  i  Senatet,  og 
man  faar  en  Opfattelse  af,  hvad  der  udrettes  i  de  lovgivende 
Forsamlinger,  naar  man  sér,  at  ikke  mindre  end  2201  af  disse 
Love  gik  igennem  begge  Huse,  og  at  2171  sanktioneredes  af 
Præsidenten. 

Tilhørergallerierne  i  Underhuset  rummer  2500  Personer,  og,  naar 
der  er  fuldt  besat  foroven  og  forneden,  afgiver  Salen  et  enestaaende 

Skue.  Det  enkelte  Foredrag  maa  kun  vare  en  Time,  men  da  Kon- 
gresmændene kan  udstykke  og  udlaane  Tidsdele  af  denne  Time  til 
Kolleger  —  en  Rettighed,  der  i  stor  Udstrækning  benyttes  —  saa 
skifter  Talerne  hurtigt  og  Foredragene  følger  Slag  i  Slag.  Der  ud- 
foldes i  denne  Sal  en  Veltalenhed,  som  er  forbavsende  og  som  ofte 
river  med,  men  som  ogsaa  ofte  virker  komisk,  især  naar  en  ukendt 
Vestpolitiker  tordner  los  med  teatralske  Fagter  og  Gebærder,  medens 
Medlemmerne  i  Salen  er  beskæftigede  med  at  skrive  Breve,  pas- 
siare, læse  Aviser  eller  dampe  paa  Cigarerne  for  der  dampes 
livligt  under  Forhandlingeine!  Men  pludselig  kan  et  enkelt  Ord 
slaa  Gnist,  og  ned  over  Bænkene  rejser  der  sig  da  en  Storm.  Man 
slaar  i  Bordene,  stamper  i  Gulvet,  raaber  og  piber,  og  ufravigeligt 
breder  Larmen  sig  til  Galleriet,  der  med  en  overraskende  Aplomb 
udtiykker  alle  Sindsstemninger  fra  Vrede  til  Begejstring.  I  sidste 
Tilfælde  hænder  det,  at  Tilhørerne  rejser  sig  og  under  Tilslutning 
fra  Kongi-essen  synger  Nationalsangen.  I  et  saadant  Øjeblik  er 
Underhuset  mere  end  nogensinde,  hvad  et  Underhus  bør  være: 
Folkets  varme  Aande,  et  Udtryk  for  dets  bedste,  dets  største  Egen- 
skaber og    —   dets  Fejl. 

Var  Amerikanerne  Engle,  vilde  disse  Politikere  ogsaa  være  Engle. 
Nu  er  de  Amerikanere,  hverken  bedre  eller  værre,  men  dog  meget 
bedre  end  vi  antager,  fordi  vi  kun  kender  deres  Skyggesider.  Der 
er  megen  Raaddenskab  i  den  ameiikanske  Pohtik,  men  der  er  vel 
næppe  Nogen,  som  for  Alvor  tror,  at  Statskassen  i  Amerika  be- 
stjæles som  f.  Eks.  Statskassen  i  Rusland.  Og  naar  man  taler  om 
Amerikas  samvittighedsløse  Politikere,  maa  det  ikke  glemmes,  at 
Landet  under  deres  Ledelse  har  haft  en  Udvikhng,  som  under  ev- 
ropæisk  Enevælde  havde  været  utænkeligt  i  Aarhundreder.  Det  er 
sandt,  at  Kongressalen  endnu  ofte  kaster  mørke  Skygger  over  det 
moderne  amerikanske  Samfundsliv.  Men  det  bør  dog  heller  ikke 
glemmes,  at  i  denne  Sal  opfostredes  hine  store  Mænd,  hvis  Navne 
evigt  vil  straale  i  Amerikas  Historie,  —  hvis  mægtige  Manes  evigt 
vil  svæve  over  Stjernebanneret. 

AN  beslutter  at  sejle  fra  New  York  til  Boston  og  gaar  om 
Bord  paa  en  af  de  store  hvide  Hjuldampere,  der  tilhører 
Linien  Fall-Biver.  Ved  Indgangen  til  Skibet,  hvor  Trængselen  er 
livsfarlig,  staar  der  to  Herrer,  som  efter  deres  pragtfulde  Uniformer 
at  dømme  mindst  maa  være  Viceadmiraler.  Det  er  Billetørerne. 
Paa  Dækket,  der  er  fuldt  af  oprømte  Rejsende,  musicerer  et 
Orkester,  Negre  færdes  rundt  i  Vrimlen,  balancerende  med  Bakker 
paa  deres  flade,  hvidslidte  Abehænder  og  med  et  bekymret  Træk 
i  deres  dekorative  Ansigter.  Alle  Døre,  man  tilfældig  kigger  igen- 
nem, aabner  Indblik  til  en  fon^irret  Travlhed.  Der  steges  og  biases, 
bæres  frem  og  dækkes  op,  og  overalt  synes  en  stor  Begivenhed 
for  Haanden,  indtil  der  —  mens  Skibet  letter,  og  Flag  og  Vimpler 
udfoldes  —  pludseligt  fyres  med  Kanoner.  Saa  tror  man  sig  midt 
i  en  eller  anden  lokal  Højtidelighed,  og  dette  Indtryk  holder  sig 
til  man  spørger,  hvad  der  egenlig  er  paa  Færde.  Hvad  der  er  paa 
Færde?  Ingenting.  Saadan  gaar  det  hver  Dag.  Det  er  „ameri- 
kansk Stil". 

Puritan  hedder  Skibet,  og  det  er  ogsaa  holdt  i  amerikansk  Stil. 
Det  er  saa  elegant,  at  det  vilde  være  en  Seværdighed  i  Evropa. 
Men  Ameiikanerne  betragter  det  som  en  Selvfølge,  at  de  kan 
gøre  Fordring  paa  et  første  Klasses  Hotel,  ogsaa  naar  de  er  til  Søs. 

Som  man  sér  af  Vignetten  har  Skibet  fire  Dæk.  Det  nederste 
ligger  inden  for  de  firkantede  Vinduer,  og  bestaar  af  en  Sal  med 
Table  d'hote  for  600  Personer.  Gulvene,  som  er  af  lyst  Egetræ 
med  Mahogni  Striber,  er  forsynede  med  tykke  Tæpper,  der  flyder 
ud  over  alle  Gangene.  Spisesalen  faar  sit  Lys  gennem  store  Glas- 
arabesker, der  Hgger  under  Loftet  og  indvendigt  er  forsynede  med 
elektriske  Glødelamper.  Ligeledes  udstraaler  Lys  fra  glinsende 
Metalsojler,  omslyngede  med  kunstigt  Vinløv,  hvori  Drueklaserne 
er  af  hult  Glas,  indvendigt  oplyste  saa  de  ligner  gyldne  Frugter. 
Fra  Bordet,  hvor  man  sidder  i  den  summende  Samtale  og  om- 
sværmet af  de  sorte  Tjenere,  sér  man  gennem  Vinduet  den 
illuminerede  Kyst.  Da  har  man  et  Øjeblik  Følelsen  af  at  befinde 
sig  i  Paradis,  —  en  Følelse  man  maaske  ikke  tidligere  har  haft 
om  Bord  i  noget  Skib. 

Efter  Middagen,  som  mildest  talt  er  overdaadig,  begiver  man  sig 
op  til  Koncerten,  der  finder  Sted  paa  andet  Dæk.  Og  ligesom  i 
Eventyret,  hvor  den  ene  Tryllescene  bliver  dejligere  end  den  anden, 
sér  man  her  foran  sig  en  Sal,  overdækket  med  et  Loft,  der  er  en 
flatterende  Gengivelse  af  selve  Stjei-nehimlen.  Blot  ved  at  gaa  et 
Skridt  til  Siden  havde  man  den  letteste  Lejlighed  til  Sammenligning. 
Men  man  betænker  sig  paa  at  gøre  dette  Skridt.  Thi  i  den  oplyste 
Himmelsal,  hvor  Selskabet  har  spredt  sig  mellem  røde  Fløjels- 
sofaer  og  Lænestole,  serveres  Kaffen  af  de  sorte  Engle,  mens 
Strygeorkestret  gør  sin  Pligt. 

Man  tænder  Cigarerne,  smilende  ved  Tanken  om,  at  Jorden 
egenlig  er  en  Jammerdal,  og  beundrende  Amerikanerne  for  det 
Talent,  hvormed  de  har  suppleret  Skaberens  Værk.  Herrer  og  Damer 
drikker  smaa  Glas  stimulerende  Drikke,  promenerer  og  passiarer, 
og  hist  og  her  bemærker  man  et  Par  ældre  Ladies,  der  er  for- 
dybede i  Hæklearbejdet.  Det  hele  gør  et  storstilet,  men  tillige 
hyggeligt  Indtryk.  Døren  til  Kahytten,  som  man  i  Forbigaaende 
kigger  ind  gennem,  er  af  Gummi.  Derved  forhindres  Træk.  Alt  er 
indrettet  paa  at  gøre  Skibet  til  et  Hotel,  og  det  er  virkeligt  blevet 
et  Hotel.  Ruten  er  saaledes  lagt,  at  Sejladsen  hele  Tiden  foregaar 

inden  for  Long  Island,  og  selv  i  stormfulde  Nætter  skal  her  efter 
Sigende  være  smult  Vande.  Man  bekymrer  sig  derfor  ikke  videre 
om  Barometret.  Det  vilde  ogsaa  være  nden  videre  Interesse.  Baro- 
metret paa  Puritan  er  nemlig  kunstigt  og  viser  altid  smukt  Vejr. 

Saa  hører  man  lidt  Koncert  og  tilbringer  et  Par  indholdsrige 
Minutter  ved  en  Skænk,  der  er  saadan  anbragt,  at  Gentlemen,  usete 
af  Ladies,  kan  smutte  ind  og  nyde  deres  smaa  Mavedrinks.  For  at 
komme  hen  til  Skænken  maatte  Damerne  nemlig  passere  Herrernes 
Toilette-Rum.  Paa  saadant  kendes  Onkel  Sams  Træskhed!  I  det  bile 
Paradis  for  stærke  Drikke  er  en  vis  løftet  Stemning  fremherskende, 
og  i  denne  Stemning  lægger  man  sig  omsider  i  en  god  Seng,  læser 
sin  Avis  ved  den  elektriske  Lampet  og  ender  med  at  spekulere 
over,  hvor  det  nu  egentlig  kan  være,  at  Amerikanerne  er  saa 
langt  forud  for  Evropæerne.  Og  naar  man  er  naaet  til  den  Er- 
kendelse, at  dette  jo  er  ganske  meningsløst,  saa  lytter  man  til 
Musikken  og  slumrer  ind  med  Følelsen  af  at  være  Vanderbilt. 

Efter  denne  lovende  Begyndelse  ankommer  man  til  Amerikas 
Athen  og  bbver  straks  skuffet,  fordi  man  havde  ventet  at  finde 
en  gammel  By.  Men  en  gammel  By  findes  nok  slet  ikke  i  Amerika. 
Paa  en  Statue,  der  staar  i  en  af  Bostons  Gader,  læses  Aarstallet 
1629,  men  Forbindelsen  mellem  dette  Aarstal  og  Omgivelserne  er 
forlængst  bristet.  Husene  i  Boston  er  lige  saa  ny  som  Husene  i 
New  York.  Amerikanerne  kan  ikke  lade  noget  staa  i  Fred,  og  hvor 
det  Gamle  ikke  vilde  forsvinde  for  Menneskenes  Trang  til  Ny- 
dannelse, vilde  det  opløses  af  Naturen.  Vind  og  Vejr  ødelægger 
hurtigere  i  Amerika  end  i  Evropa.  Naar  et  amerikansk  Hus  er  en 
Snes  Aar  gammelt,  er  det  halvt  opædt  af  den  skarpe  Luft,  der  i 
Byerne  er  isprængt  Røg  og  Gas.  Saa  løfter  man  Huset  et  Par 
Etager,  og  naar  man  har  underbygget  det  og  finder,  at  det  mangler 
Proportionen,  skærer  man  de  øverste  Etager  af  og  bygger  ny,  og 
naar  heller  ikke  det  hjælper,  falder  hele  Herligheden,  og  i  Stedet  rej- 
ser en  Skyskraber  sig  af  Jorden.  Paa  denne  Maade  synes  Boston 
at  være  bleven  fornyet  flere  Gange,  og  Fornyelsen  foregaar  frem- 
deles. Man  søger  forgæves  efter  Akropolis'  Ruiner  i  Amerikas  Athen. 

Hvad  man  ogsaa  forgæves  søger,  er  et  eller  andet  i  det  Ydre, 
der  særtegner  denne  By  som  Nordamerikas  literære  og  knnstneriske 
Centrum,  som  Edgar  Poes  Fødeby.  Boston  er  jo  efter  evropæisk 
Opfattelse  for  Amerika,  hvad  Leipzig  er  for  Tyskland.  Derfor 
bliver  man  unægtelig  lidt  overrasket,  naar  man  i  Stedet  for  en 
stille  Boghandlerby  med  Græs  imellem  Brostenene  spadserer  op 
gennem  en  larmende  Forretningsby  med  600,000  Indbyggere.  Paa 
disse  Gader  og  Stræder,  hvor  man  havde  ventet  at  se  en  Bog  i 
hvert  Vindu,  har  man  en  stærk  Følelse  af,  at  den  amerikanske 
Literatur  maa  sés  igennem  Lupe. 

Har  Amerikanerne  egentlig  nogen  Literatui?  spørger  man  i  Ev- 
ropa.  Ja,  til  at  beg}'nde  med  har  de  altid  den  engelske.  Man  maa 
erindre,  at  enhver  Amerikaner  læser  Shakespeare  og  Byron  paa 
Originalsproget,  og  at  Amerikanerne  er  et  engelsk  Folk.  Den  ameri- 
kanske Literatur  er  ikke  opstaaet  gennem  Myther.  De  først  ind- 
vandrende Englændere  bragte  den  simpelthen  med  sig  over  Havet, 
og  i  Aarhundreder  fandtes  der  i  de  ny  Kolonier  slet  ikke  anden 
Literatur  end  Englands. 

Af  Bøger,  der  blev  trykte  i  Amerika  før  Uafhængighedskrigen, 
kan  nævnes  Benjamin  Franklins  Autobiografi  og  forskellige  Skrif- 
ter af  Georg  Washington  og  Thomas  Paine.  Mange  af  de  gamle 
Revolutionsmænd  var  Skribenter,  og  i  Repubhkens  første  Aar 
blomstrede  den  politiske  Literatur.  Først  mod  Slutningen  af  forrige 
Aarhundrede  fødtes  en  Række  Forfattere,  hvoraf  tre  blev  kendte 
udover  Landets  Grænser,  nemlig  William  Dunlap,  Daniel  Webster 
og  Henry  Clay. 

Mest  læst  af  Datidens  Amerikanere  var  dog  Washington  L'ving, 
der  som  Forfatter  af  de  bekendte  Knickerbocker  Historier  skabte 
den  ejendommelige  amerikanske  Humoreske.  Men  Washington  L'- 
ving ragede  ikke  højt  op  over  Tidens  engelske  Gennemsnits-Novel- 
lister. Hvor  ringe  anset  den  amerikanske  Literatur  dengang  var, 
sér  man  bedst  af,  at  Fenimore  Cooper  debuterede  som  Englænder, 
skønt  han   var  Amerikaner.   Cooper  nævnes  som  den  første  skriv- 

ende  Yankee,  der  indførte  det  amerikanske  Landskab  i  Novellen. 
Hans  Boger  læstes  over  hele  Verden. 

Samtidig  opstod  fremragende  historiske,  filologiske  og  kritiske 
Forfattere.  Mest  kendt  af  dem  alle  er  George  Bancroft,  den  store 
amerikanske  Historiker,  der  i  1836  udgav  første  Del  af  sin  „De 
forenede  Staters  Historie".  I  den  egenlige  Literatur  var  Navnene 
færre.  Nævnes  bør  dog  William  C.  Bryant,  der  ogsaa  i  Udlandet 
blev  anset  for  en  Poet  af  Rang. 

Endelig  kommer  henimod  Borgerkngens  Tid  (1840-  60)  den 
store  Række  Forfattere,  der  blev  kendte  af  det  dannede  Evropa.  Vi 
behøver  kun  at  nævne  Navne  som  Emerson,  Hawthorne,  Holmes, 
Lowell,  Longfellow,  Edgar  Poe,  Margaret  Fuller  og  Mrs.  Harriet 
Beecher  Stowe,  der  i  Aaret  1851  udgav  Onkel  Toms  Hytte. 

Op  i  Halvtredserne  havde  en  sentimental-literær  Retning  faaet  stor 
Indflydelse,  men  den  tabte  sig,  da  Bret  Harte  og  S.  L.  Clemens 
(Mark  Twain)  omtrent  samtidigt  optraadte  med  deres  friske  kah- 
forniske  Skitser.  I  Amenka  troede  man  almindeligt,  at  der  med 
disse  to  Forfattere  oprandt  en  ny  og  foijættelsesrig  Epoke  i  den 
amerikanske  Literatur,  men  som  bekendt  skuffedes  Forventningerne. 
Bret  Harte  og  Mark  Twain  har  haft  mange  Efterlignere,  men  ingen 
der  har  naaet  Mestrene.  Bret  Harte  lever  nu  i  London,  Mark 
Tw^ain  i  Byen  Hartford,  en  Times  Vej  fra  Boston.  Om  dem  begge 
gælder,  at  de  har  skrevet  altfor  meget,  og  at  de  nu  kun  skriver 
for  at  tjene  Penge.  Ingen  af  dem  er  i  Øjeblikket  videre  læst  i 
Amerika. 

Slaar  man  op  i  en  amerikansk  Fortegnelse  over  Livsstillinger, 
finder  man  ca.  1000  Mennesker  opførte  under  Betegnelsen  „Forfat- 
ter". Det  er  disse  Forfatteres  Bøger,  man  køber  i  Jernbanekupéer  og 
paa  Skibe.  Andre  Steder  har  den  travle  Amerikaner  ikke  Lejlighed 
til  Læsning.  Hos  den  ambulante  Boghandler,  der  findes  i  enhver 
nogenlunde  stor  Befordring,  vælger  man  sig  en  Bog  med  en  til- 
strækkelig fængslende  Titel,  blader  den  igennem,  læser  et  Kapitel 
hist  og  her,  og  kaster  den,  naar  man  er  ankommen  til  Bestem- 
melsesstedet. En  stor  Del  af  disse  Bøger  bliver  til  {)aa  den  Maade, 

at  Forlæggeren  faar  en  Idé  og  udbyder  den  til  en  Slags  offentlig 
Licitation.  Et  Par  Maaneder  efter  har  han  fra  et  Dusin  Forfattere 
faaet  et  Dusin  Romaner,  skrevne  paa  Ideen,  og  af  disse  vælger 
han  den  bedste.  Naar  man  har  læst  den,  betakker  man  sig  for 
Resten. 

Paa  denne  Maade  fremkommer  over  Halvdelen  af  den  svimlende 
Mængde  Romaner,  Novellei-,  fantastiske  Fortællinger  og  Digte,  der 
i  Øjeblikket  trykkes  i  Amerika.  Enkelte  af  disse  Forlægger-Roma- 
ner har  opnaaet  æventyrligt  store  Oplag.  Lew  Wallaces  Bog  Ben 
Hur  er  t.  Eks.  bleven  trykt  i  300,000  Eksemplarer,  og  da  Edw. 
Bellamy  havde  skrevet  Looking  Backwards,  lagde  han  sig  i  sin 
Seng  som  Stodder  og  vaagnede  op  igen  som  Rigmand.  Halv- 
anden Maaned  arbejdede  Trykmaskinerne  i  Boston  med  denne  ene 
Bog.  I  Løbet  af  et  Aar  indbragte  den  Forfatteren  200,000  Dollars,  gav 
Anledning  til  Oprettelsen  af  de  mange  Nationalist  Clubber  og  skabte 
Bellamy  et  stort  Navn.  Bogen  er  forovrigt  god.  Den  foregaar  i 
Aaret  1999,  da  Tænkemaaden  er  bleven  socialistisk.  Det  ny  Samfund 
skildres  med  en  saadan  Indsigt,  at  Bellamy  i  Øjeblikket  citeres  af 
betydelige  engelske  Nationaløkonomer.  Naar  en  Bog  gør  Lykke  i 
Amerika,  stiger  Entusiasmen  over  alle  Grænser,  ligegyldig  enten 
Forfatteren  er  Amerikaner  eller  Evropæer.  I  Somren  1896  befandt 
den  amerikanske  Læseverden  sig  i  et  sandt  Trilby-Raseri,  foranlediget 
ved  den  nu  afdøde  Englænder  du  Mauriers  Roman  af  dette  Navn. 
Bogen  udkom  i  et  uhyre  Antal  Oplag,  i  alle  mulige  Formater  og  i 
alle  mulige  Udstyrelser.  Trilby  spilledes  paa  Teatrene  i  fem  forskel- 
lige Dramatiseringer,  og  Tusinder  af  Forældre  lod  i  dybeste  Alvor 
deres  Døtre  opkalde  efter  lille  Trilby.  Og  hvad  der  er  ægte  ame- 
rikansk: Tre  ny  Byer  i  Vesten  antog  Trilbys  Navn.  En  Begejstnng 
af  saadanne  Dimensioner  vilde  blive  trættende,  hvis  den  varede 
længe.  Men  en  Maaned  senere  er  Amerikanerne  lige  saa  begejst- 
rede for  en  anden  Bog. 

Endnu  blot  Navnene  paa  et  Dusin  af  Øjebhkkets  mest  læste 
Forfattere  og  Forfatterinder  i  Amerika: 

Der   er  Frank  R.  Stockton,  som   skriver   harmløse  humoristiske 

Samfundssatirer,  noget  i  Smag  med,  hvad  vi  kender  af  Tyskeren 
Julius  Stinde.  Geo.  W.  Cable,  der  har  skabt  sig  et  Navn  ved  sine 
fortræffelige  Skildringer  af  Kreollivet  i  Louisiana.  Engene  Field, 
(nylig  død)  en  fin  poetisk  Aand,  hvis  Værker  engang  vil  blive  ind- 
lemmede mellem  de  amerikanske  Klassikere.  James  Whitcomt  Ri- 
ley,  der  har  skrevet  fortræffelige  Digte  i  Farmerdialekt  og  Octave 
Thonet,  der  har  gjort  Lykke  med  sine  sanddru  Skildringer  af  den 
fattige  Befolknings  Liv  i  Sydstaterne.  Nutidsromaner  efter  fransk 
Mønster  dyrkes  af  F.  Marion  Grawford,  Edgar  Salters,  Stanley 
Waterloo  og  Henry  W.  Fuller.  EndeHg  findes  der  en  stor  Mængde 
humoristiske  Skribenter,  som  mere  tilhører  Pressen  end  Literaturen. 
En  meget  læst  og  i  de  bedre  amerikanske  Kredse  populær  Forfat- 
terinde er  Mrs.  Stephen  Dandridge,  der  1860  fødtes  i  Kjøbenhavn, 
hvor  hendes  Fader,  Henry  Redinger,  var  amerikansk  Minister.  Hun 
er  rigt  gift  og  har  samlet  en  lille  literær  Kreds  omkring  sig  paa 
sit  Landslot  i  Virginia.  Rundt  om  i  hendes  Bøger,  mellem  hvilke 
Digtsamhngen  „Joy"  er  den  mest  kendte,  kalder  hun  sig  selv 
den  danske  Dandridge.  En  Ejendommelighed  hos  unge  rige 
amerikanske  Damer  er  deres  Trang  til  at  skrive  Bøger,  især  Rejse- 
beskrivelser, Romaner  og  Noveller,  som  de  faar  ud  paa  deres  Navn. 
Saaledes  har  en  Datter  af  en  af  Ghicagos  rigeste  Kræmmere,  John 
W.  Farwell,  udgivet  henimod  en  Snes  Romaner,  allesammen  lige 
skrækkelige  og  med  de  besynderligste  Titler,  f.  Eks.  „Den  udstop- 
pede Dukke".  Hele  denne  Dameliteratur  er  stærkt  realistisk,  øjen- 
synligt paavirket  af  Zola,  der  i  Forbigaaende  sagt  har  ligesaa 
mange  Læsere  i  Amerika  som  i  Frankrig.  Enhver  nogenlunde 
dannet  Amerikanerinde  læser  Fransk,  ja  taler  ofte  dette  Sprog 
med  en  forbavsende  Færdighed. 

Selv  i  en  nok  saa  flygtig  Omtale  af  Amerikas  Literatur  kan  man 
ikke  undlade  at  nævne  de  store  Tidsskrifter.  Af  saadanne  findes  ialt 
ca.  20,  som  sælges  i  løse  Hefter  til  en  Pris  af  5 — 35  Gents.  De 
ældste  blandt  dem  er  Harper  og  The  Century,  der  dog  nu  begge 
er  blevet  distancerede  af  yngre  Konkurrenter.  I  Aaret  1870  star- 
tede Boghandleren  Scribner  sit  bekendte  Magazine,  samt  det  ansete 

Bønieblad  St.  Nicolas.  Begge  disse  Tidsskiifter  købtes  af  et  Kom- 
pagni, som  omdøbte  Scribners  Magaziiie  og  gav  det  Navnet  The 
Century  Magazine.  Det  var  dette,  der  udsendte  Kennan  til  Sibe- 
rien.  Hans  Beskrivelse  vakte  Opsigt  over  hele  den  civiliserede  Ver- 
den, og  Tidsskriftets  Oplag  voksede  til  200,000  Eksemplarer.  Det 
miværende  Scribner  er  et  nyt  Tidsskrift,  som  er  startet  af  den 
ovenfor  nævnte  Boghandler,  men  det  er  uden  større  Indflydelse. 

Et  smukt  illustreret  og  meget  læst  Tidsskrift  er  The  cosmopo- 
litan  Magazine,  der  har  talrige  Medarbejdere  i  Evropa,  f.  Eks. 
Francisque  Sarcey,  Spielhagen,  Sir  Edward  Arnold  og  den  spanske 
Digter  Antonio  Palazzio  Valdes.  Dette  udmærkede  Magasin  har  sat 
sin  Pris  ned  fra  25  Cents  til  10  Cents,  og  det  er  forbavsende, 
hvad  det  for  en  saa  ringe  Pris  byder  af  Illustrationer  og  for- 
træffelige belærende  Artikler  om  alle  mulige  Spørgsmaal. 
Af  de  mest  læste  10  Cents  Magasiner,  der  næsten  alle  ud- 
gaar  fra  New  York  og  Boston,  bør  endvidere  nævnes:  Munseys, 
Mc.  Clures,  Petersons  og  Godey's.  Et  stort  fi-emadstræbende 
Tidsskrift  er  The  Forum  og  et  ærværdigt  gammelt  dito  North 
American  Review.  Endeligt  findes  der  i  Amerika  Hundred- 
vis af  faglige  Tidsskrifter,  som  baade  ved  deres  Udstyrelse  og  Ind- 
hold vækker  Evropæernes  Forbavselse.  Som  Kuriositet  kan  nævnes, 
at  man  i  Bostons  Kunstner-  og  Forfatterklubber  finder  et  Par  sym- 
bolistiske Tidsskrifter  og  en  Kreds  af  ganske  unge  Forfattere,  der 
i  Klædedragt  og  Sæder  søger  at  efterligne  Poeter  som  Verlaine, 
hvilket  unægtelig  er  noget  uforeneligt  med  den  amerikanske  Sund- 
hed. Det  er  altid  interessant,  men  ofte  bedrøveligt  at  se,  hvorledes 
det  unge  literære  Amerika  i  Beundring  for  det  unge  Evropa  efter- 
aber Forbillederne  lige  til  det  Latterlige.  Med  den  Energi,  der  er  i 
Amerikanerne,  gør  de  i  hvert  Fald  Skridtet  fuldt  ud.  Da  saaledes  i 
sin  Tid  det  unge  hterære  Boston  var  lige  saa  optaget  og  paa- 
virket af  de  engelske  Transcendentalister  som  i  Øjeblikket  af  de 
franske  Symbolister,  fik  den  unge  Digter  Henry  D.  Thoreau  den 
Idé,  at  en  af  de  største  Ulykker,  der  fandtes  i  Verden,  var  Sam- 
fundsdannelsen. Han  sagde  Farvel  til  sine  Venner,  tog  sit  Ur  med 

og  vandrede  Hundreder  af  Mile  ind  i  en  af  New  Hampshires  Skove, 
hvor  han  levede  uden  menneskelig  Omgang  i  noget  over  to  Aar. 
Først  ernærede  han  sig  af  Træernes  Frugter  og  de  vilde  Planters 
Rødder  og  drak  Vand  af  Skovbækken.  Senere  dyrkede  han  Jorden 
og  indrettede  sig  som  en  Robinson,  samtidig  med  at  han  erhvervede 
sig  en  saadan  Naturkundskab,  at  han  kunde  sige:  I  Morgen  kom- 
mer Svalen.  Eller:  naar  Droslen  synger  den  Sang,  faar  vi  Regn. 
I  de  Timer,  da  han  intet  andet  havde  at  udrette,  sad  han  i  sin 
Hytte  og  skrev  en  Bog,  der  hed  Walclen  og  er  en  af  de  origi- 
naleste og  dejligste  Bøger,  der  nogensinde  er  skreven.  Den  hand- 
ler ikke  om  andet  end  om  Buskenes  Bær,  om  Skovens  Træer  og 
Blomster  og  om  Forfatterens  Samliv  med  Ræv  og  Muldvarp,  men 
den  er  fuld  af  en  Naturiagttagelse,  hvortil  der  næppe  findes  Mage 
i  nogen  Literatur.  Mellem  andre  af  det  daværende  unge  literære 
Boston,  der  ligesom  Thoreau  var  stærkt  paavirkede  af  Transcen- 
dentalisterne ,  kan  nævnes  Emerson,  Bryant,  Charles  A.  Dana  og 
Amerikas  aandrigste  Kvinde  Margaret  Fuller.  Ogsaa  de  forlod 
Byen  og  drog  ud  i  Skoven,  ryddede  Træer,  anlagde  en  Farm,  strig- 
lede Heste  og  malkede  Køer.  Men  en  Morgen,  som  de  med  sæd- 
vanlig Alvor  sad  og  langede  til  samme  Fad,  brast  de  i  Latter  og 
besluttede  at  vende  tilbage  til  det  borgerlige  Samfund.  Paa  lig- 
nende Maade  ender  alle  saadanne  aandelige  Udflugter  i  Amerika. 
Amenkanerne  løber  Linen  ud,  til  Latteren  kommer  over  dem  i  det 
fremmede  Skaberi.  En  af  hine  Sværmere  var  Charles  E.  Dana,  der 
nu  er  Unionens  første  Journalist  og  Redaktor  af  det  mægtige  Blad 
The  Sun.  Han  har  i  sit  senere  Liv  afgivet  tilstrækkelige  Beviser 
for,  at  Amerikanerne  ere  fjærnt  fra  den  Overmættelse,  der  skaber 
Livsfornægtere.  Dana  (der  i  Parentes  bemærket  læser  Holberg  og 
Øhlenschlæger  paa  Originalsproget)  er  Amerikas  vittigste  og  hvas- 
seste  Journalist.  I  denne  Mands  Blad  findes  ikke  én  Linie  Svær- 
meri. Han,  Eneboeren  fia  New  Hampshires  Skove,  staar  nu  i  Be- 
greb med  at  bygge  sig  et  32  Etagers  Hus  i  Hjertet  af  New  York. 
—  Men  vi  gaar  videre  gennem  Boston  uden  at  mærke  meget 
til,   at   det   er   en    fi-emherskende    literær    By.    Her    som    overalt  i 

Amerika  har  man  kun  et  eneste  mægtigt  Indtryk:  Indtrykket  af 
de  uhyi-e  Værdier,  der  lige  for  ens  Øjne  gaar  fi-a  Haand  til  Haand 
og  med  forbavsende  Lethed  manipuleres  i  de  kæmpemæssige  For- 
retninger. Jeg  standser  foran  et  Magasin,  som  jeg  aldrig  har  hørt 
nævne.  Over  Doren  staar  der  Jordan  March  &  Comp.,  og  da  jeg 
af  Menneskestrømmen  fores  gennem  Indgangen,  sér  jeg  mig  for- 
bavset om  i  de  uhyre  Lokaler,  der  egenlig  er  uhyre  Markeder,  det 
ene  ovenpaa  det  andet,  ialt  ti  tolv  Etager,  som  selvfølgelig  ere  for- 
bundne ved  Elevatorer.    I  denne   kolossale  Forretning  beskæftiges 

noget  over  halvfjerde  Tusinde  mandlige  og  kvindelige  Ekspedienter, 
Forretningen  er  altsaa  svarende  til  Bon  Marché,  som  alle  rejsende 
Aviskon-espondenter  skildrer  i  deres  første  Breve  fra  Paris.  At 
saadanne  Skildringer  interesserer  Evropæere  forstaar  en  Amerika- 
ner ikke.  Han  vilde  blive  oveirasket,  om  Nogen  sendte  ham  Avis- 
artikler om  Hverdagsfænomener  som  Jordan  March  &  Comp. 

En  Seværdighed  i  Boston  er  det  store  Bibliotek  paa  Copley 
Square.  I  dette  Bibliotek  kommer  PubHkum  ikke  blot  for  at 
laane  Boger,  men  ogsaa  for  at  træffe  Venner,  læse  Aviser 
eller  skrive  Breve.  Enhver  har  Adgang  til  de  mageløst  smukt 
udst}Tede    Lokaler,    og    det    er    en    Fornøjelse    at    se,    hvorledes 

Rige  og  Fattige  blander  sig  mellem  hverandre  og  faar  lige  Del  i 
de  Fordele  og  Bekvemmeligheder,  der  her  rundhaandet  bydes  Pub- 
likum. Salen,  hvori  Bogvidlaanet  foregaar,  minder  ikke  lidt  om  et 
af  Forretningslokalerne  hos  Jordan  March  &  Comp.  Her  er  en 
Søgning,  som  er  forbavsende,  og  en  Ekspedition,  som  udmærker 
sig  ved  amerikansk  Hurtighed.  Folk  træder  ind  og  afleverer  deres 
Bog  til  en  af  de  unge  Damer,  der  færdes  bagved  Disken.  Saa 
forsvindei-  Bogen  gennem  et  pneumatisk  Rør,  og  ud  af  det  samme 
Rør  kommer  et  ØjebUk  efter  den  begærede  Bog.  Det  gaar  lidt 
hurtigere  end  paa  det  kgl.  danske  Bibhotek!  Ønsker  man  en  Bog, 
der  i  Øjeblikket  er  udlaant,  betaler  man  en  Cent.  For  denne  Cent 
faar  man,  naar  Bogen  er  vendt  tilbage,  tilstillet  et  Brevkort,  og 
Bogen  venter  nu  en  Uge,  altsammen  for  den  ene  Cent. 

En  anden  virkelig  Seværdighed  i  Boston  er  Byens  talrige  ud- 
mærkede Klaverfabiikker.  Endnu  for  ikke  mange  Aar  siden  ind- 
førtes Klaverer  fra  Evropa,  men  Træet  sprak  og  Skruerne  løsnedes 
i  det  tørre  amerikanske  Klima.  Saa  begyndte  Amerikanerne  selv  at 
lave  Flygler,  og  der  findes  nu  i  Amerika  og  særHg  i  Boston  et 
meget  stort  Antal  første  Rangs  Flygel-  og  Klaverfabrikker.  Mest 
kendte  er  vel  Chiekering,  Knale  og  Steinway. 

Amerikanerne  er  lidenskabelige  Musikelskere,  og  Boston,  New 
York  og  Baltimore  er  Centrerne  for  det  musikalske  Liv.  —  Efter 
Frihedskrigens  Slutning  indførtes  den  italienske  Opera,  som  beher- 
skede Musiklivet  i  over  50  Aar,  til  den  hurtigere  Forbindelse  med 
Evropa  fremkaldte  en  Omvæltning  i  Amerikas  Musikverden  i  Ret- 
ning af  Instrumental-Opførelser. 

Det  første  vel  organiserede  Orkester,  som  drog  over  Havet,  hed 
Germania.  Det  spillede  Symfonier  af  de  tyske  Mestre  og  tog  PubH- 
kum  med  Storm.  Samtidig  stiftedes  Kammermusikklubber  og  dan- 
nedes Strygekvartetter  i  alle  større  Byer,  og  omkring  Aaret  1860 
skabte  den  senere  saa  berømte  Theodore  Thomas  det  første 
amerikanske  Symfoniorkester.  Fra  den  Tid  til  nu  er  der  foregaaet 
en  forbavsende  Udvikling  i  amerikansk  Musikliv.  Der  er  i  Dag  næppe 
en    musikalsk    Branche    udyrket,    næppe    en    betydelig  Komponist, 

som  er  ukendt  for  det  voksende  lydhøre  Publikum.  Følgende  første 
Rangs  OrkestiM-dirigenter  virker  for  Øjeblikket  i  Amerika:  Theo- 
dore  Thomas,  Walter  Damrosch,  Anton  Seidl,  Emil  Bauer  og 
von  der  Stucker,  som  hver  med  sit  Orkester  rejser  omkring  og 
giver  Symfonikoncerter.  I  disse  Orkestj-e  sidder  fremragende  ind- 
fødte og  tyske  Musikere,  og  Programmerne  er  for  det  meste  sam- 
mensatte af  moderne  Sager  for  stort  Orkester. 

Forholdene  for  Operaen  er  i  Amerika  følgende:  En  Impresario 
engagerer  Sangere,  Korister,  Orkester  og  besørger  Sceneri,  Kostu- 
mer osv.  Et  Abonnement  optages  i  de  forskeUige  Byer  for  Op- 
førelsen af  en  Række  Operaer,  og  kun  naar  Abonnementet  er 
tilstrækkeligt  lovende,  kommer  Trupen.  Opholdet  i  hver  By  varer 
fra  en  Uge  til  en  Maaned.  Der  er  kun  én  By  i  Amerika,  New 
Orleans,  som  har  fast  Opera.  Denne  er  en  Kopi  af  den  store 
Opera  i  Paris,  med  samme  Repertoire  og  ofte  med  samme  Sangere, 
alt  naturligvis  paa  Fransk.  Ved  Siden  af  den  store  amerikanske 
Opera,  hvorom  vi  her  særligt  taler,  florerer  en  national  komisk 
Opera  med  let  og  iørefaldende  Musik.  Noget  over  tredive  ameri- 
kanske Komponister  dyrker  denne  Kunstart,  der  har  ypperhge  For- 
tolkere og  et  stort  og  taknemmeligt  Publikum.  Disse  ameiikanske 
Operetter  er  slet  ikke  kendte  i  Evropa,  skønt  mange  af  dem  har 
forskaffet  Komponisten  baade  Ære  og  smuk  Gevinst  i  Hjemlandet. 
Foruden  sit  oprindelige  Antagelseshonorar  har  t.  Eks.  Adam  Itzel  for 
en  enkelt  af  sine  Operetter,  Tar  and  Tartar,  en  vedvarende  aar- 
lig  Indtægt  af  9—10,000  Dollars. 

Hvad  Solister  angaar,  stiller  Amerikanerne  Fordringer,  som  sjæl- 
den undlader  at  forbavse  de  nyankomne  evropæiske  Virtuoser.  Ofte 
sættes  Personligheden  over  Kunsten,  men  Amerika  er  ogsaa  Virtuo- 
sernes forjættede  Land.  Alt  hvad  Evropa  frembringer  i  saa  Hen- 
seende, lokkes  over  Atlanterhavet  af  de  magiske  Dollars,  og  Landet 
selv  har  frembragt  mange  fremragende  Sangere  og  Klaverspillere, 
f.  Eks.  Patti,  Albani,  Nevada,  van  Zandt,  Teresa  Careno,  Bloom- 
field-Zeisler  og  endnu  andre,  der  havde  været  verdensberømte,  om 

deres  Debut  havde  fundet  Sted  paa  Pariseroperaen  og  ikke  i  Balti- 
more eller  Boston. 

Regeringen  i  Amei-ika  understøtter  hverken  Konservatorier  eller 
Kunstnere,  og  mange  betydelige  Komponister  dyrker  derfor  udeluk- 
kende den  komiske  Opera,  fordi  den  giver  Penge.  Men  der  findes  dog 
en  Skare  fi-emragende  Talenter,  som  vandrer  deres  egne  Veje.  Vi 
nævner  her  de  allermest  kendte:  Af  Symfonikere  Georg  Z.  Bristow, 
John  K.  Paine  og  O.  B.  Boise,  blandt  Kantate-  og  Kirkemusik-Kom- 
ponister Dudley  Ruck,  H.  W.  Parker,  W.  K.  Bassford  og  George  E. 
Whiting.  Af  Operakomponister  R.  de  Koven  og  Walter  Damrosch. 
Kammermusik  og  Sange:  S.  G.  Batt,  E.  Nevin  og  Homer  N.  Bar- 
lett.  Meget  kendt  og  anset  er  The  Manuscript  society,  et  Selskab 
bestaaende  af  ca.  200  amerikanske  Komponister,  som  holder  Møder, 
udstiller  Musikmanuskripter  og  aarligt  giver  en  Række  Symfoni- 
koncerter med  Arbejder  af  indfødte  Amerikanere. 

—  Men  det  er  om  Seværdighederne  i  Boston,  vi  fremdeles  skulde 
tale!  I  denne  Henseende  er  der  en  kendelig  Forskel  paa  Amerika 
og  Evropa,  hvor  alle  Seværdigheder  samler  sig  om  Notre  Dame 
og  Versailles,  om  Kirken  og  det  kongelige  Slot.  Hverken  det  ene 
eller  det  andet  findes  i  Amerika.  Da  Frihedskrigen  udbrød  (1775), 
ejede  Georg  d.  3.  næppe  noget  kongehgt  Slot  i  Landet,  og  har 
han  ejet  ét,  maa  det  være  forsvundet  tillige  med  det  engelske 
Overherredømme.  I  Boston,  hvor  Frihedskrigen  indlededes  ved 
„Bostoner  Myrderiet",  sér  men  ikke  andet,  der  erindrer  om 
det  forsvundne  Kongedømme,  end  Mindesmærkerne  for  Revolutions- 
mændene. Her,  som  overalt  i  de  forenede  Stater,  er  der  en  Heste- 
statue af  Georg  Washington,  denne  „tiltrækkende  Blanding  af  en 
Gentleman  og  en  Kriger,  som  gik  i  Krig  med  16,000  Mand  uden 
Uniformer,  Ki-udt  og  Penge"  og  vendte  hjem  med  Friheden  til 
sit  Folk.  Desværre  maa  det  siges  om  de  amerikanske  Billedhug- 
gere, der  har  foreviget  Washington,  at  kun  de  færreste  af  dem 
har  været  Kunstnere  til  samme  Fuldkommenhed,  som  Washington 
var  Kriger.  Det  er  ikke  Stuttei-ihingste,  de  har  ladet  deres  Helt  be- 
stige paa   Torvene  i  de  amerikanske  Byer.    Flertallet  af  disse  Sta- 

tuer  er  pudsige  Efterligninger  af  kendte  evropæiske  Hestestatuer  — 
lige  fra  Falconnets  Petei-  den  Store  i  St.  Petersborg  til  Bosios  Ludvig 
d.  14.  paa  Place  des  Victoires  i  Paris. 

Men  det  var  Hensigten  at  opregne  Seværdighederne  i  en  alminde- 
lig amerikansk  By!  Der  er  altsaa  forst  og  fremmest  Georg  Wa- 
shington, hvad  enten  han  nu  er  til  Hest  eller  han  nikker  ned  til  os 
fra  Toppen  af  en  imponerende  Granitsøjle.  Saa  er  der  i  de  større 
Byer  et  flunkende  nyt  og  meget  kostbart  Mindesmærke  for  Hel- 
tene, der  faldt  i  Borgerkrigen.  Disse  Mindesmærker,  af  hvilke  det  i 
Cleveland  er  et  af  de  kostbareste  og  grimmeste,  bestaar  som  oftest 
af  et  Granithus,  paa  hvis  store  Sideflader  Scener  af  Krigen  er  frem- 
stillede i  Metal-Basrelieffer.  Ovenpaa  Granitbygningen  er  anbragt  en 
Søjle  med  Frihedsgudinden.  Indvendigt  i  Huset  findes  Navnene 
over  Byens  faldne  Krigere.  Det  Hele  savner  Harmoni,  og  hvad  der 
egenlig  imponerer  mest,  er  de  uhyre  Summer,  Kunstneren  har  tjent 
ved  Arbejdet.  Saa  findes  der  i  mange  Byer  Statuei-  af  Lincoln  og 
nu  og  da  af  Grant.  Af  Kirker  er  der  et  meget  stort  Udvalg,  men 
Kirkerne  tilhører  private  Menigheder  og  af  deres  arkitektoniske 
Udstyr  faar  man  ingen  Forestilling  om,  hvilken  indgribende  Betyd- 
ning de  udøver  i  det  amerikanske  SamfundsHv.  Paafaldende  uan- 
selige og  næsten  altid  uskønne  er  Jernbanestationerne,  maaske  fordi 
de  saa  ofte  skifter  Plads.  Teatrene  henregnes  heller  ikke  til  en 
amerikansk  Bys  Seværdigheder.  De  er  sædvanlig  beliggende  mellem 
andre  Huse,  og  det  er  forst,  naar  man  er  kommen  ind  i  dem,  at 
man  forbavses  over  deres  Størrelse  og  Pragt. 

Meget  af,  hvad  der  er  seværdigt  i  Evropa,  er  altsaa  uden  videre 
Interesse  i  Amerika.  Det  man  først  føres  hen  til  her,  er  ikke  Slottene, 
Kirkerne  og  Musæerne.  Det  er  MilHonærernes  Paladser,  Hotellerne, 
Klubhusene,  Bladenes  imponerende  Bygninger,  Livsassurancerne , 
Børserne,  Bankerne,  Magasinerne,  de  folkelige  Forsamlingsbygnin- 
ger  og  Kirkegaardene.  Fremdeles  er  der  i  de  fleste  amerikanske  Byer 
et  Udsigtstaarn,  hvorfra  den  videbegærhge  Rejsende  sér  det  ind- 
vendige af  en  Røgsky. 

Endelig   —   for  at  tage  alting  med  —  har  vi  i  enhver  af  de  44 

Stater  Guvernementssædet,  som  dog  ikke  altid  ligger  i  den  største 
Stad  i  Staten.  I  Guvernementssædet  findes  Kapitoliet,  der  huser 
Guvernøren,  de  lokale  lovgivende  Forsamlinger  og  Statens  højeste 
Embedsmænd.  Da  Boston  tillige  er  Guvernementssæde  for  Staten 
Massachusetts,  har  vi  her  et  Kapitolium,  om  hvis  Ydre  man 
faar  en  Forestilling  af  det  vedføjede  Billede.  Alle  disse  Kapitolier 
er  i  alt  væsenligt  af  den  samme  ikke  videre  interessante  Arkitektur, 
me*n  de  er  indvendigt  udstyrede  med  kostbare  Marmortrapper,  Smede- 
jerns-Gelændre,  Marmorsøjler,  brede  Gallerier  og  kostbare  Ud- 
smykninger og  Guldindlæg- 
ninger paa  Loft  og  Vægge. 
Kapitoliet  staar  aabent,  saa 
Enhver  uden  videre  kan 
spadsere  ind  i  det  fi-a  Gaden. 
Paa  Trapper  og  Gange  træf- 
fer man  de  lokale  Levebrøds- 
politikere, som  er  i  travl 
Virksomhed  med  at  pleje 
deres  egne  vigtige  Literesser. 
I  Kapitoliet  har  Statens  to 
Kamre  deres  Mødesale,  og  Statens  højeste  Embedsmand,  Guver- 
nøren, sit  Kontor.  Som  en  Besynderlighed  kan  nævnes,  at  Staten 
Massachusetts,  der  er  en  af  de  ældste  i  Unionen,  har  en  meget 
ungdommehg  Guvernør.  Han  er  kun  34  Aar  gammel.  Jeg  traf 
ham  siddende  i  Skjorteærmer  ved  sit  Skrivebord,  og  da  jeg  i 
Samtalens  Lob  udtalte  min  Forbavselse  over,  at  en  saadan  Embeds- 
mand, der  har  mere  at  gøre  end  en  evropæisk  Konge,  alligevel  kan 
være  til  Stede  for  Enhver,  saa  smilte  han  og  udbrød:  „Naa,  hvad 
Pokker!  Jeg  er  jo  til  Gengæld  fri  for  at  holde  Hof!" 

—  Det  Lidtryk,  man  under  et  nok  saa  kort  Ophold  modtager 
af  Boston,  er  Lidtrykket  af  en  rig  By  med  et  rigt  selskabeligt  Liv, 
med  megen  Liteiesse  og  megen  og  indgaaende  Forstaaelse  af  alle 
aandelige  Bevægelser  i  Evropa.  Den  første  Aften,  jeg  var  i  Boston, 
mødte  jeg  i  et  Selskab  en  lille  hyggelig  Mand,  der  hed  Charles  E. 


Indvendigt  i  Kapitoliet. 

Hurd.  Talen  faldt  paa  moderne  Literatur,  og  Huid  ytrede,  at  der 
var  noget  hos  J.  P.  Jacobsen  og  Bjørnson,  han  ikke  havde  kunnet 
forstaa  paa  Tvsk.  Saa  lærte  han  Dansk,  og  nu  læste  han  den 
dansk-norske  Literatur  paa  Grundsproget,  Ja,  han  havde  endog 
oversat  og  faaet  udgivet  adskillige  af  Bjørnsons  Boger,  som  han 
havde  fundet  særlig  tilgængelige  for  den  amerikanske  Læseverden. 
Det  er  Mænd  og  Kvinder  med  saa  stærke  literære  Interesser,  der 
giver  en  vis  Del  af  Bostoner  Selskabet  dets  ejendommelige  Ka- 
rakter. 

Som  Fremmed  faar  man  let  Adgang  til  Byens  Clubber.  Har 
man  indflydelsesrige  Bekendte,  modtager  man  gennem  dem  en 
Indbydelse  fra  Clubbens  Huskomité,  eller  man  faar  en  Meddelelse 
om,  at  man  paa  Henstilling  af  Mr.  N.  N.  er  bleven  optagen  i 
Clubben  for  saa  og  saa  lang  Tid.  Købmændenes  Clubber  er  vel 
de  rigeste,  men  de  er  mindre  hyggelige  end  Kunstnernes  store 
Club.  Man  træder  her  ind  i  en  elegant  Forhal,  hvor  en  sort  Tjener 
modtager  Tojet,  og  hvor  en  Sekretær  indfører  den  Fremmedes 
Navn  i  Protokollen.  Store  Fløjdøre  aabner  sig  til  Spisesalen,  som 
er  meget  elegant,  smykket  med  levende  Blomster  og  oplyst  med 
elektriske  Lampetter,  anbragte  paa  Bordene  og  overdækkede  med 
røde  hyggelige  Skærme.  Paa  Dugen  ligger  fi-iske  Blomster.  Servicen 
er  nydehg,  og  Køkkenet  første  Klasses.  Men  for  en  Evropæer 
mister  en  amerikansk  Middag  noget  af  sin  Tiltrækning,  idet  den 
sædvanlig  serveres  uden  Vin.  Amerikanerne  spiser  altid  med  sin 
Vandkaraffe  foran  sig,  og  den  Fremmede  maa  følge  Landets  Skik. 
Man  har  ikke  været  fjorten  Dage  i  Amerika,  for  man  drikker 
Isvand  til  Middagen  som  en  Indfødt,  men  forinden  har  man  rig- 
tignok —  ogsaa  ligesom  de  Indfødte  —  knebet  et  Par  Glas  skotsk 
^Vhisky  ved  en  Skænk. 

Naar  man  har  spist,  tilbringer  man  Aftenen  i  Clubbens  store 
Konversationsværelse,  hvor  man  rundt  om  paa  Bordene  finder  alle 
muhge  Blade  og  illustrerede  Magazine'r  og  mellem  Bordene  magelige 
Lænestole,  som  man  ruller  hen  foran  den  flammende  Kaminild. 
Her  anbringer  man  Benene  paa  det  lille  Jerngelænder,  lader  Cigaren 

brænde  og  hengivei-  sig  til  Selvbetragtninger  eller  Samtale.  En 
Hygge  som  i  disse  Konversationssale  vil  man  forgæves  søge  i  en 
engelsk  Club.  Her  spilles  ikke  Kort  og  drikkes  ikke  Vin.  I  Etagen 
under  Spisesalen  findes  Billardstue  og  ved  Siden  af  en  meget 
elegant  Keglebane,  hvor  Clubbens  yngre  Medlemmer  haandterer  de 
kolossale  Kugler.  Men  heller  ikke  her  spilles  der  om  Penge.  Club- 
huset er  et  Sted  helliget  Hvile,  lette  Adspi-edelser  og  Belæring. 

Har  Medlemmeines  Samtale  en  Aften  drejet  sig  om  et  eller 
andet  Emne,  der  er  af  særhg  Interesse,  og  som  man  kunde  ønske 
belyst  af  en  Sagkyndig,  telegraferer  Huskomitéen  til  en  Taler  i 
'New  York  eller  Washington,  og  en  følgende  Aften  ankommer 
denne,  holder  sit  Foredrag,  deltager  i  en  Souper  og  afrejser  igen 
samme  Nat.  Under  mit  Ophold  i  Boston  havde  en  af  Clubberne 
tilkaldt  Heniy  George.  —  Den  bekendte  Socialøkonom,  som  jeg 
ved  denne  Lejlighed  saa  for  første  Gang,  er  en  lille  fastbygget  Mand 
med  et  stort  Hoved,  en  aaben  Pande,  et  mægtigt  Fuldskæg  og  et 
Par  livlige,  kloge  Øjne.  Ved  sin  Ankomst  til  Clubben  blev  han 
budt  Velkommen  af  Bestyrelsen  og  derpaa  ført  hen  til  et  Sæde, 
som  gjorde  ham  synlig  for  Forsamhngen.  Her  tog  han  Plads  og 
sagde:  ,,Well  Gentlemen!  Vil  De  behage  at  spørge,  saa  skal  De 
faa  Svar!"  Og  nu  rettedes  der  fra  Forsamlingen  en  Række  kort 
formulerede  Spørgsmaal  til  ham  angaaende  Bimetallismen,  Guld-  og 
Sølvmøntfod  og  overhovedet  om  det  amerikanske  Pengevæsen,  og 
paa  hvert  af  disse  Spørgsmaal  svarede  han  med  forbavsende  Klar- 
hed og  Aplomb.  Da  den  interessante  Underholdning  var  forbi, 
samledes  man  til  Souper'en,  og  en  Times  Tid  efter  kørte  Henry 
George  —  hundrede  Dollars  rigere  —  tilbage  til  New  York. 

For  en  Fremmed  er  det  som  sagt  ikke  vanskeligt  at  komme  ind 
i  det  amerikanske  Club-  og  Selskabshv.  Tværtimod.  Alle  Døre 
staar  i  den  Grad  aabne,  at  man  til  sidst  tror,  at  Samfundets  demo- 
kratiske Principper  er  overførte  paa  Selskabslivet.  Dette  er  imidlertid 
en  Vildfarelse.  Enhver  kan  fra  Gaden  gaa  lige  ind  til  Millionæren, 
naar  denne  befinder  sig  paa  sit  Kontor.  En  fattig  Mand  stikker 
ham  paa  Haanden  og  blotter  ikke  engang  Hovedet  under  Samtalen. 

Men  næppe  sidder  Millionæren  i  sin  Club  eller  i  sit  Hjem,  før  der 
er  en  uoverstigelig  Kløft  mellem  ham  og  andre  sociale  Lag.  Den 
Indfødte  kommer  ikke  over  Millionærens  Dørtærskel,  uden  at  han 

besidder  Formue  eller  tilhører  en  anset  FamiHe.  Der  findes  i  Boston 
og  overhovedet  i  de  østUge  Stater  mægtige  Pati-icierfamiUer,  Efter- 
kommere af  de  først  indvandrede  Hollændere  og  Englændere,  der  er 
gaaede  over  i  den  almindelige  Bevidsthed  som  en  født  Adel.    Men 

det  er  dog  ikke  alene  Penge,  det  er  ogsaa  Aandsdannelse  og  ver- 
densmandsmæssig  Anstand,  der  aabner  Adgang  til  Villaerne  i 
Bostons  Avenuer, 

Der  hviler  over  disse  Avenuer,  over  Villaernes  hele  Indretning, 
deres  Arkitektur  og  over  Haveanlægene  en  aristokratisk  Stilfuldhed, 
som  harmonisk  føjer  sig  til  det  Indtryk,  man  i  Selskabslivet  har 
modtaget  af  Bostonernes  højere  Kultur.  Fra  et  andet  Synspunkt 
end  det  tidligere  berørte  har  man  her  Lejlighed  til  at  iagttage 
Modsætningen  mellem  Millionæren,  naar  han  er  i  sin  Forretning, 
og  naar  han  befinder  sig  i  sit  Hjem.  I  Byen  arbejder  han  i  nerve- 
opshdende  Forvirring.  Gader  og  Huse  brydes  op  omkring  ham, 
uden  at  han  skænker  det  en  Tanke,  ja  maaske  arbejder  han  bedst, 
mens  Huset  lystrer  Donkraften  eller  gaar  paa  Ruller.  Hvilken 
Modsætning  naar  denne  Mand  er  hjemme!  Alt  foiener  sig  her 
om  at  skabe  Ro  og  Hvile,  Gaden  er  af  blødt  Beton,  saa  Vognene 
kører  over  den  uden  Støj.  Akacietræerne  i  Haven  og  de  gule 
Silkeforhæng  for  Vinduerne  skjuler  Ejeren  for  de  Forbigaaende, 
og  kun  de  elektriske  Vogne,  der  lober  gennem  Avenuen,  afbryder 
Stilheden  med  en  sagte  Susen.  Alle  Forhold  i  Amerika  er  sam- 
mensatte af  saadanne  stærke  Modsætninger,  der  viser  Rastløsheden 
i  Folkets  Liv. 

I  en  af  disse  Avenuer  gaar  vi  ind  i  en  smuk  Villa  og  faar  den 
elskværdigste  Modtagelse  af  Fru  Ole  BuU,  der  er  født  i  Boston  og 
ved  sit  Ægteskab  knyttede  den  berømte  norske  Musiker  til  dette  Sted. 
Fru  Bull,  dei-  endnu  er  en  ungdommeligt  udseende  Dame,  fore- 
viser sit  Hus,  hvor  alt  staar  nøjagtigt  som  da  hendes  Mand 
lukkede  sine  Øjne.  Alle  Værelser  er  i  gammel  norsk  Stil,  lave 
Rum,  møblerede  med  kostbare  Bondemøbler,  Kister  og  Hylder 
og  paa  disse  en  værdifuld  Samling  Kar  og  gamle  Kander.  I 
Dagligstuen  ser  man  Ole  Bulls  kendte  Hoved  i  Marmor,  og  paa 
den  afdøde  Musikers  Arbejdsbord  ligger  der  endnu  et  Node- 
hæfte, han  har  lagt  der  med  sin  egen  Haand.  Derimod  ser  vi  for- 
gæves efter  den  meget  omtalte  Violin.  Fru  Bull  oplyser,  at  hun 
har  ladet  en  af  Byens  Banker  opbevare  den  i  et  ildfast  Rum. 

Vi  spadserer  gennem  Haven,  hvor  Kastanietræerne  staar  med 
mørke,  brune  Blade,  udbredende  en  Vemodsstemning,  som  passer 
til  den  afdøde  Kunstners  Hjem.  Fra  Haven  gaar  vi  ned  ad  Vejen 
og  standser  foran  det  Hus,  man  ser  paa  Helsidebilledet,  Long- 
fellows  Hus. 

Fru  Bull   ringede  paa,   og  i  Selskab   med  hende  og  Longfellows 
ugifte  Datter,  der  bebor  Huset,  gik  jeg  gennem  de  samme  Værelser, 
hvor  den  store  Digter  havde  levet,  og  hvor  hans  tungsindige  Tan- 
ker   i    ensomme    Timer    havde 
fyldt  de  hyggelige  Rum   og  den 
omgivende  Natur  med  gribende 
Poesi. 

Fra  Entreen  kommer  man  til 
venstre  ind  i  Longfellows  Mod- 
tagelsesværelse, monteret  med 
Mahogni  Møbler  og  paa  en  af 
Væggene  smykket  med  et  Por- 
træt af  Digterens  Hustru,  der 
omkom  i  en  Brand.  Til  højre  for 
Entreen  betræder  man  med  Ære- 
frygt det  lille  Arbejdsværelse, 
et  tarveligt  udstyret  to  Fags  Rum, 
der  staar  nøjagtigt,  som  da  Dig- 
teren levede  og  færdedes  paa 
dette  Sted.  Om  han  vaagnede 
op  igen  og  kom  spadserende  derude  fra  Kastaniealléen,  vilde 
han  i  disse  Stuer  genfinde  alle  sine  Smaating,  Blomsterne,  Gothes 
Buste,  Bøgerne,  Fjederpennene,  sin  Kniv  og  Saks.  Og  paa  det 
høje  gule  Skrivebord,  hvor  han  stod  og  skrev  sin  „Evangeline",  vilde 
han  i  den  slidte  Mappe  finde  det  halvfuldendte  Vers,  han  lagde 
der  Dagen  før  sin  Død.  Og  gennem  Vinduet,  der  staar  aabent, 
vilde  han  igen  kunne  lade  sit  tungsindige  Blik  glide  ud  over  den 
grønne  Kløvermark  og  den  lille  Sti,  der  malerisk  snor  sig  langs 
med   Floden.    Det   var   Longfellows   Ønske,    at    man   ikke   byggede 

paa  denne  Mark,  og  skønt  den  store  Grund  i  Tidens  Lob  er  bleven 
meget  kostbar,  har  man  respekteret  hans  Ønske.  Derimod  har  man 
ikke  kunnet  hindre,  at  Kløvermarken  skæres  af  en  elektrisk  Spor- 
vogn. Hver  Gang  den  farer  gennem  Kløveren,  fornemmes  det  her 
som  fremmed  Travlhed,  et  moderne  Pulsslag  i  Longfellows  stille 
Poesiverden. 

—  Under  mit  Ophold  i  Boston  tilbragte  jeg  en  Dag  hos  Mark 
Twain   i  Hartford,   og   stor  var  min  Overraskelse,   da  jeg  i  Stedet 

for  den  lille  vimse  Skikkelse 
med  de  spottende,  skælmske  Øjne, 
jeg  havde  mødt  i  1888,  nu  traf 
en  graanet,  træt  Mand  med  alle 
Tegn  paa  Mismod.  Mark  Twain, 
der  tiUige  er  Forlægger,  har  som 
bekendt  gjort  Fallit,  og  ved  Fo- 
redragsrejsen, han  har  foretaget 
gennem  de  engelsktalende  Lan- 
de, er  det  ikke  lykkedes  ham  at 
tjene  de  mange  Penge,  der  var 
nødvendige  til  Gældens  Afbeta- 
ling. AUigevel  kan  det  ikke  siges, 
at  han  lider  Nød.  Han  bebor  end- 
nu sit  gamle,  rigt  udstyrede 
Landslot,  der  indeholder  store 
Skatte  af  Antikviteter,  kostbare 
Billedværker  og  Snurrepiberier.  Hver  Formiddag  ved  Titiden  for- 
lader Humoristen  dette  lille  Paradis  og  vender  først  tilbage  ud  ad 
Eftermiddagen.  Mellemtiden  har  han  tilbragt  i  en  fjærnt  fra  Byen 
beliggende  Farm,  hvor  han,  som  han  selv  siger,  „har  været  vittig", 
d.  V.  s.  arbejdet  paa  en  ny  Bog.  Om  Aftenen  samles  hans  Venner 
om  ham  i  den  hyggelige  Dagligstue  eller  paa  den  rummelige 
Altan,  hvor  Maaneskinnet  forgylder  slumrende  Roser. 

Det   var    en   saadan   Aften,    at  jeg   sammen   med   Mark   Twain 
spadserede  gennem   Haven  hen   til   Nabohuset.   Ejerinden   af  dette 


Murk  Twain. 

havde  ligget  syg  i  flere  Aar,  og  det  var  blevet  en  Sædvane  for 
min  Ledsager  personlig  at  gaa  derind  om  Aftenen  og  erkyndige  sig 
om  hendes  Befindende.  Jeg  var  gaaet  med  i  Haabet  om  at  faa  se 
et  Glimt  af  denne  Kvinde. 

Og  mit  Haab  skuffedes  ikke.  Fra  den  smalle  Dor,  hvori  jeg  raad- 
vild  blev  staaende,  saa  jeg  ind  i  et  lille  Værelse  med  et  grønligt, 
dæmpet  Lys.  I  Værelset  stod  en  lav  Seng,  og  i  denne,  mellem 
hvide  Lagener,  laa  et  lille  indtørret  Hoved  med  et  Par  store  bræn- 
dende Øjne  rettede  mod  Mark  Twain. 

Kvindeskikkelsen,  der  hvilte  her,  smal  og  bleg,  som  tvende  ud- 
viskede Linier  mellem  Lagnerne,  var  Mrs.  Harriet  Beecher  Stowe. 
Hun  tilhørte  ikke  mere  denne  Verden.  Dødsenglen  havde  lagt  den 
mørke  Krans  om  hendes  Pande.  Hun  stirrede  med  aabne  Øjne  ind  i 
Evigheden. 

Jeg  maatte  tænke  paa,  hvad  jeg  havde  set  den  foregaaende  Dag: 
En  Negerkirke  med  en  Neger-Præst  paa  Prædikestolen,  sorte  Kvinder 
og  Børn  i  Stolerækkerne  og  en  sort  Degn  ved  Orglet.  Der  var  kun 
én  hvid  Skikkelse  i  denne  Menighed:  Den  hellige  Guds  Moder, 
som  svævede  over  Altret  med  Jesusbarnet  ved  sit  Bryst. 

Men  den  heUige  Guds  Moder  var  malet  med  Harriet  Beecher 
Stowes  kendte  Træk,  og  Jesusbarnet  var  en  lille  Negerdreng,  saa 
sort  som  Kul. 

Paa  ny  saa  jeg  dette  Billede  for  mit  BUk,  og  jeg  saa  den  grønne 
Stue  og  det  lille  Ansigt,  der  blev  mindre  mellem  Lagnerne.  Da 
løftede  Fligen  sig  for  Døden  og  Udødeligheden.  Jeg  knælede  foran 
Lejet,  og  kyssede  den  svage  og  dog  saa  mægtige  Haand,  der  havde 
skrevet  Onkel  Toms  Hytte. 

Nogle  Maaneder  senere  —  den  1.  Juli  1896  —  afgik  Mrs. 
Harriet  Beecher  Stowe  ved  Døden. 


AMERIKAS  UNGDOM 


AF  alt,  hvad  der  i  Amerika  gør  Indtryk  paa  den  Rejsende,  glem- 
i_  mes  senest  Indtrykket  af  de  Unge.  Straks  forbavses  man  ved 
deres  Ydre.  Over  Maaden,  hvorpaa  de  optræder,  hviler  der  en  fri- 
modig Anstand,  som  ikke  skyldes  udvendige  Manerer  og  tillærte 
Bevægelser,  men  er  Personens  eget  Eje.  De  kan  være  hensynsløse 
i  deres  Frihed,  thi  de  sætter  selv  Grænsen,  men  denne  naturlige 
og  derfor  klædelige  Hensynsloshed  er  langt  at  foretrække  ft-em  for 
det  galante  Væsen,  der  ligger  som  en  Skal  om  Sjælens  Raahed.  I 
Ydret  bærer  de  Præget  af  at  være  en  egen  Race.  Deres  Legemer 
besidder  paa  engang  Englænderens  solide  Styrke  og  Franskman- 
dens lette  Elegance.  De  ejer  Angelsachserens  stærke  Hoved  og  La- 
tinerens let  paavirkelige  Temperament.  Det  synes,  som  om  Naturen 
i  deres  fysiske  Bygning  havde  anvendt  det  engelske  Stof,  men  ord- 
net det  med  fransk  Smag.  Østens  unge  Amerikanere  har  stærkt 
byggede  Underansigter,  men  de  har  ikke  den  engelske  Hals.  De 
har  brede  Pander,  Øjne  hvori  der  læses  Sanddruhed  og  Oprigtig- 
hed, men  ogsaa  et  Blink  af  den  amerikanske  Skælm.  Som  karak- 
teristisk Racemærke  har  de  det  tætte,  svære  Haar,  der  fra  en  skarp 
Skilning  stryges  til  den  ene  Side.  Af  Englænderens  og  Franskman- 
dens bedste  Egenskaber  synes  her  fremgaaet  en  smidig,  elegant 
Personlighed,  en  fin,  en  veludrustet,  en  sund  Natur. 

Vi  taler  her  om  Ungdommen  i  Østen  og  om  den  mere  velhavende 

Ungdom.  Vil  man  lære  den  at  kende,  maa  man  rejse  til  et  Univer- 
sitet, og  vi  har  valgt  at  besoge  Harvard,  der  ligger  5  Mil  fra  Bo- 
ston. Det  er  Amerikas  stoiste,  ældste  og  mest  ansete  Universitet. 
Det  har  i  Øjeblikket  3200  Studenter,  som  undervises  af  220  Pro- 
fessorer. 

Med  en  elektnsk  Sporvogn  kommer  man  fra  Boston  til  Byen 
Cambridge,  som  har  70,000  Indbyggere.  Man  spadserer  gennem  en 
af  de  mange  Alléer,  der  gennemskærer  denne  By,  og  staar  omsider 
i  et  kæmpemæssigt    Haveanlæg,  eller   rettere   sagt   en    Skov,  hvori 


Foran  Harvard  Universitet. 


der  findes  aabne  Haver.  Mange  rode  Bygninger  ligger  her  spredte 
mellem  Træerne,  og  unge,  hvidklædte  Mænd  spiller  Fodbold  paa  de 
aabne  Plæner.  Det  er  Universitetet. 

Det  gør  unægteligt  et  noget  andet  Indtryk  end  Universiteterne  i 
Palermo,  Heidelberg  og  Oxford,  hvor  Visdommens  Ugle  skuer  ned 
fra  skimlede  Mure.  Her  synger  Smaafuglene  deres  Kvirrevit  i  Sol- 
skinnet, og  Platan  træernes  Blade  vifter  i  den  friske  Luft. 

Vi  spadserer  ind  i  dette  landlige  Anlæg,  der  er  af  en  uhyre  Ud- 
strækning. Hist  og  her  standser  vi  og  hører  paa  vor  Ledsagers 
Oplysninger.  Han  viser  os  de  forskellige  Fakulteter,  Samlinger,  La- 


200 

boratorier,  Gymnastikhuse  —  eller  rettere  Gymnastikpaladser  — , 
Bygninger  til  Beboelse,  der  ligner  uhyre  Hoteller,  og  en  Restavra- 
tion,  som  ved  sin  Arkitektur  og  Størrelse  mere  minder  om  en 
Kirke  end  om  en  Restavration. 

Vi  gaar  ind  i  denne  Bygning  og  befinder  os  i  en  rummelig  Sal, 
hvor  der  er  dækket  fire  Kæmpeborde.  Ved  Bordene  sidder  ca.  1000 
spisende  og  passiarende  Studenter.  Negre  besørger  Opvartningen, 
og  det  er  gode  Ting,  der  bæres  frem,  store  dampende  Tenderloins, 
kogte  Æg,  friske  Grøntsager,  Bagværk,  nykærnet  Smør  og  ristet 
Brød.  Vi  faar  Appetit  ved  at  sé  paa  dette  Maaltid  og  erholder  Til- 
ladelse til  at  spise  med.  Studenterne  skaffer  straks  en  Plads  og 
Negren  en  Kuvert. 

Bygningen,  hvori  der  kan  sidde  1200  Mennesker  til  Bords,  er  en 
Gave  fra  tidligere  Studenter  til  Harvard  Universitet.  Paa  Væggene 
hænger  legemstore  Billeder  af  afdøde  Professorer  og  Marmortavler 
med  Navnene  paa  de  i  Borgerkrigen  faldne  Studenter.  En  anden 
Tavle  giver  os  en  Navnefortegnelse  over  de  berømte  Mænd,  der 
har  faaet  deres  Grad  fra  Harvard.  Listen  aabnes  med  to  af  de  For- 
enede Staters  Præsidenter,  nremlig  John  Adams  og  hans  Søn  John 
Quincy  Adams.  Af  andre  berømte  Amerikanere,  hvis  Navne  findes 
her,  kan  nævnes  Bancroft  og  Prescott,  Edward  Everett,  Caleb  Gushing, 
Oliver  Wendel  Holmes,  Emerson,  Charles  Sumner,  Wendell  Phil- 
hps,  John  Lothrop  Motley,  James  Russel  Lowell  og  Edward  Everett 
Hale. 

Studenterne,  der  fylder  Spisesalen,  er  næsten  alle  lige  gamle,  ca. 
20  Aar.  De  er  elegant  paaklædte,  men  med  en  vis  mandig  Smag, 
der  er  fjærnt  fra  Lapseri.  De  har  et  prægtigt  sundt  Udseende,  godt 
Humør  og  en  beundringsværdig  Appetit.  Idet  vi  spiser,  giver  de 
mig  en  uhyre  Mængde  Oplysninger,  som  tiUige  med,  hvad  jeg 
senere  erfarede  i  Samtale  med  Lærerne,  her  skal  meddeles  i  et 
kort  Udtog: 

Amerika  har  420  Universiteter  med  ca.  100,000  mandlige  og 
25,000  kvindelige  Studenter,  der  undemses  af  ialt  8,000  Professo- 
rer.   Omtrent  1000  af  Professorerne  er  Kvinder.    De  fleste  af  Uni- 

versiteteine  findes  i  Vesten  og  er  ikke  andet  end  Pensionater  med 
en  noget  videre  gaaende  Undei-visning  end  den,  der  bydes  i  de 
fortrinlige  amerikanske  Borgerskoler.  Af  Universiteter  i  evropæisk 
Forstand  har  Amerika  kun  en  halv  Snes,  der  alle  findes  i  de  gamle 
Øststater.  Harvard  er  det  ældste  af  disse  Universiteter.  Det  grundlag- 
des i  Aaret  1638  af  den  engelske  Puritan  John  Harvard,  der  testa- 
menterede det  Halvdelen  af  sin  Formue.  Universitetet  med  Grund 
og  Bygninger  har  nu  en  Værdi  af  12  Millioner  Dollars. 

Af  disse  ca.  ti  virkelige  Universiteter,  der  findes  i  Amerika,  er  om- 
trent Halvdelen  indrettede  efter  Oxford  Universitetet  som  Mønster,  d. 
V.  s.  at  Studenterne  gennem  den  hele  Unden'isningsplan,  ved  fast 
Bopæl  paa  Stedet  og  ved  en  vis  Art  af  Disciplin,  løsrives  fra  det  almin- 
delige, borgerlige  Samfund  og  knyttes  fast  til  Universitetets  mindre 
Verden.  Saa  godt  som  samtlige  Læreanstalter  ligger  uden  for  de 
store  Byer,  sædvanlig  i  landlige  Omgivelser,  og  det  er  dem,  der 
dimitterer  de  bedste  akademiske  Borgere.  Ikke  desmindre  findes 
der  forskellige  ypperlige  Universiteter,  hvor  de  Studerende  staar  i 
samme  løse  Forhold  til  Læreanstalterne  som  i  Leipzig,  Paris  og 
Kjøbenhavn.  Disse  Universiteter  er  sædvanligvis  beliggende  i  By- 
erne og  søges  især  af  saadanne  Studenter,  som  maa  fuldende 
deres  Uddannelse  paa  kort  Tid. 

Til  Studentereksamen  finder  Forberedelse  Sted  paa  mangfol- 
dige Latinskoler,  der  som  oftest  er  indrettede  i  Smag  med  Her- 
lufsholm eller  Sorø  Akademi.  Det  er  Drengene  fra  saadanne  Gym- 
nasier —  smaa  Purke  med  militære  Huer  og  Metalknapper  i  de 
blaa  Trøjer  —  man  moder  overalt  paa  Gaderne  i  de  amerikanske 
Byer.  I  disse  Skoler  lægges  megen  Vægt  paa  klassiske  Sprog, 
navnlig  paa  Latin.  Om  Græsk  staar  der  for  Øjebhkket  en  hidsig 
Kamp  rundt  om  i  Amerika,  og  mærkehgt  nok  er  det  de  vesthge 
og  slettere  Latinskoler  og  Universiteter,  der  i  Modsætning  til  Østens 
Læreanstalter  hævder  dette  Sprog  en  Plads  i  Undervisningen,  maa- 
ske  fordi  de  ved  at  opgive  det  tror  at  opgive  deres  Forhold  til  den 
højere  Kultur  og  dermed  deres  Særstilling  som  Gymnasier.  Studen- 
tereksamen, der  hgesom  hos  os  er  Adgangseksamen  til  Universite- 

terne,  kan  dog  i  enkelte  Tilfælde,  —  som  naar  en  fattig  Aspirant  frem- 
lægger Beviser  for  en  særlig  god  Begavelse  absolveres  efter  Im- 
matrikulationen.  Ved  Adgangseksamen  faar  Studenten    tillige   med 

sit  akademiske  Borgerbrev  Ret  til 
at  bære  den  Dragt,  som  ses  paa 
Billedet.  Den  unge  Mand  er  for- 
ovrigt  ingen  Amerikaner.  Det  er 
den  danskfødte  Journalist  Niels  L. 
Grøn,  der,  saa  vidt  vides,  er  den 
eneste  Dansker,  som  har  studeret  ved 
Harvard  Universitet.  Af  de  mand- 
lige Studenter  bæres  Dragten  kun, 
naar  de  er  i  Galla.  De  kvindelige 
Studenter  derimod  anvendei-  Hat- 
ten, den  saakaldte  Over-  og  Under- 
kop, som  daglig  Damehat.  Omkost- 
ningerne, der  er  forbundne  med  at 
studere,  er  betydeligere  end  i  Ev- 
ropa.  Universiteterne  er  private 
Institutioner,  der  kun  i  enkelte 
Tilfælde  faai-  Støtte  af  den  paa- 
gældende Stat.  Undervisningen  ko- 
ster f.  Eks.  paa  Harvard  150  Dol- 
lars aarlig,  og  Værelse  og  Ophold 
1200  Dollars.  Men  paa  alle  Uni- 
versiteterne findes  store  Samfund, 
der  antager  sig  fattige  Studenter.  Disse  Samfund  skyldes  det,  at 
Amerikas  betydeligste  Mænd,  f.  Eks.  Præsidenten  Garfield,  har  faaet 
akademisk  Danuelse.  For  25  Aar  siden  var  det  endnu  Skik  og 
Brug,  at  Amerikanerne  sendte  deres  daarligst  begavede  Børn  til 
Haivard  ellei-  Yale,  og  det  er  Grunden  til,  at  Amerika  har  haft  en 
middelmaadig  akademisk  Generation.  Forholdet  er  i  vor  Tid  det 
omvendte.  De  bedst  begavede  imge  Mennesker  forberedes  nu  til 
Universiteterne,  og  de  sidste  Aar  har  disse  haft  en  voksende  Til- 

gang,  ikke  blot  fra  Samfundets  øvre  Lag,  men  ogsaa  fra  det  egen- 
lige Folk.  Der  findes  i  Øjeblikket  paa  Harvard  Universitet  4—500 
Studenter,  som  har  fra  10  15,000  Dollars  aarlig  Indtægt  og  andre 
4 — 500  med  fra  6—10,000  Dollars  Indtægt,  men  der  findes  mindst 
4  500,  som  ikke  ejer  en  Cent.  Disse  fattige  Studenter  maa  grave 
i  Haverne,  besørge  Afskrivning  for  deres  bedre  stillede  Kammera- 
ter, eller  de  maa  i  Ferierne  tjene  Penge  som  Førere  i  de  store 
Byer  eller  som  Opvartere  paa  Badestederne.  Og  de  kan  gøre  dette 
uden  Skaai-  i  det  selskabelige  Samliv  med  Studenterne  af  Penge- 
verdenen. Det  falder  ikke  disse  ind  at  ringeagte  Farmerens  og 
Arbejderens  begavede  Son.  Amerika  har  faaet  sine  bedste  Mænd 
fra  Folkets  brede  Lag.  Og  den  studerende  MiUionær  glemmer  ikke, 
at  hans  Fader  ogsaa  har  beg}^ndt  paa  bar  Grund. 

Studietiden  varer  fire  Aar,  og  efter  Ancienniteten  inddeles  Stu- 
denterne i  Freshmen,  Sophomores,  Juniors  og  Seniors.  Mellem  de 
to  første  og  de  to  sidste  Klasser  er  der  skarpe  Grænser,  ligesom 
de  to  yngste  og  de  to  ældste  Klasser  indbyrdes  bekæmper  hinanden 
paa  Sportspladsen  og  i  de  offentlige  Diskussionsmøder.  Men  disse 
Skærmydsler,  der  tidhgere  ret  hyppigt  forplantedes  til  Høresalen, 
har  nu  en  gemythgere  Karakter. 

Om  Morgenen  Kl.  8  staar  Studenterne  op  og  begynder  Dagen 
med  et  Styrtebad.  Naar  dette  er  besørget,  faar  de  den  sædvanlige 
soUde  amei-ikanske  Frokost:  Skinke,  Æg,  ristet  Brød  og  Kaffe. 
Dernæst  følger  en  Times  Gymnastik  og  endehg  Forelæsninger  fra 
10 — 1.  Forinden  Forelæsningen  begynder,  gaar  Pedellen  gennem 
Høresalen  og  noterer  dem,  der  ikke  er  til  Stede,  og  dette  falder 
ikke  vanskehgt,  da  hver  Student  sidder  paa  et  Nummer.  Pedellen 
opskriver  bare  alle  blanke  Numre.  Er  en  Student  i  Løbet  af  et 
Aar  uden  Lægeattest  udebleven  6  Gange  fra  en  Forelæsning,  kan 
han  ikke  det  Aar  indstilles  til  Eksamen.  Kl.  1  samles  alle  Stu- 
denterne til  Lunch,  og  saavel  i  Restavrationen  som  i  de  tilstødende 
Læseværelser  hersker  der  da  et  muntei-t  Liv.  Efter  Lunch'en  er 
der  atter  Forelæsninger  fra  2 — 3,  og  næppe  er  disse  endte,  før 
Studenterne  mylrer  ud  over  Plænerne  i  deres  hvide   Sportsdragter, 

og  i  paafølgende  Timer  frembyder  nu  det  amerikanske  Universitet 
et  Skue,  man  vanskelig  forglemmer.  De  af  Studenterne,  der  spiller 
Fodbold,  er  iførte  rode  Uldskjorter,  Læderbælter,  Skindbukser  med 
Udstopninger,  Strømper  med  Pansere  paa  Skinnebenene  og  store 
Snørestøvler.  Fodbold  kan  som  bekendt  godt  udvikle  sig  til  et  raat  Spil, 
og  ofte  forekommer  ogsaa  Skærmydsler  om  Bolden,  der  kan  ende 
med,  at  en  saaret  Student  maa  bæres  bort  fra  Pladsen.  Dette  er 
dog  nu  ualmindeligere  end  i  tidligere  Tider,  navnlig  paa  saadanne 
Universiteter,  hvor  de  kvindelige  Studenter  kendeligt  har  mildnet  Sæ- 
derne. Studenternes  Fodbold  er  i  vore  Dage,  hvad  den  bør  være, 
en  fortræffelig  Friluftsøvelse,  som  udvikler  kraftige  og  smidige  Mænd. 
Fodbolden  har  —  især  om  Efteraaret  —  fortrængt  Base  Ball. 
Men  forøvrigt  foranstaltes  der  mange  andre  Lege,  og  især  naar 
Studenterne,  som  man  ser  paa  Billedet,  foretager  Legemsøvelser  i 
Takt  efter  et  Orkester,  staar  man  foran  et  Billede,  hvor  Ungdom, 
Kraft  og  Ynde  paa  en  betagende  Maade  føjes  ind  i  de  landlige  Natur- 
omgivelser. 

Paa  afsides  liggende  Plæner  indøves  de  særligt  flinke  Hold,  som 
én  Gang  aarligt  kæmper  den  store  Kamp  med  Yale  Universitetet,  og 
henimod  Tiden,  da  den  vigtige  Dag  nærmer  sig,  omfattes  disse 
Hold  med  den  største  Interesse.  Selve  Kampen  overværes  af  de 
store  Blades  Repræsentanter  og  af  mange  Tusinde  Mennesker,  der 
trænges  paa  Tribuner,  i-ejste  rundt  om  den  mægtige  firkantede 
Plæne.  Resultatet  telegraferes  ud  i  hele  Unionen,  og  Sejerher- 
rerne,  der  har  kastet  Ære  over  Universitetet,  er  Genstand  for 
deres  Kammeraters  Kærlighed  og  varmeste  Hyldest.  Fra  disse 
Sportspladser  udgik  hine  unge  Amerikanere,  der  ved  de  olympiske 
Lege  i  Athen,  i  Sommeren  1896,  besejrede  9  af  10  internationale  Mod- 
standere, et  Resultat,  der  vakte  Forbavselse  i  Evropa  og  Jubel  i  Ame- 
rika. I  de  sidste  Aai-  er  Harvard  forøvrigt  regelmæssigt  bleven  over- 
vunden i  de  aailige  Sportskampe,  men  har  til  Gengæld  sejret  i 
de  offenlige  Diskussioner,  der  foranstaltes  mellem  de  bedst  begavede 
Studenter  fra  de  rivaliserende  Universiteter.  De  bredere  Lag  i  Pub- 

likiim  omfatter  dog  ikke  tilnærmelsesvis  Diskussionerne  med  samme 
Interesse,  hvormed  de  omfattei-  de  offentlige  Sportskampe. 

Efter  endt  Øvelse  paa  Plænen  indtager  Studenterne  deres  andet 
Maaltid  og  tilbringer  Aftenen  i  Studereværelserne  eller  i  en  af  de 
mange  Klubber,  hvor  der  diskuteres  alle  mulige  Emner,  navnlig  li- 
terære, og  hvor  Universitetets  unge  Digtere  oplæser  deres  Vers. 
Enkelte  af  Klubberne  beskæftiger  sig  med  Journalistik,  og  fra  disse 
Klubber  udgaar  Studenternes  to  Blade,  et  Ugeblad  og  et  Maaneds- 
skrift,  hvori  adskillige  af  Amerikas  mest  læste  Forfattere  har  faaet 
deres  første  poetiske  Forsøg  trykte.  Kun  to  Gange  om  Aaret,  i  Juni 
og  December,  stilner  Livet  paa  Plænerne  og  i  Klubberne.  Ved  disse 
Tider  tænker  Studenterne  udelukkende  paa  deres  Eksamener  og 
arbejder  med  en  Energi  og  et  Udbytte,  som  kun  er  tænkeligt  hos 
unge  Mænd,  i  hvem  de  aandelige  Evner  udspringer  af  en  over- 
ordenlig fysisk  Kraft. 

—  Ja,  Livsglæde  og  Sundhed  lyser  ud  af  disse  Ansigter,  som 
vi  sér  om  os  i  den  store  Spisesal.  Maaltidet  er  forbi,  og  Studen- 
terne skynder  sig  afsted  til  Forelæsninger  i  Jura,  Polyteknik,  Kemi 
og  Filosofi.  AdskiUige  af  dem  kører  paa  Bicycle  gennem  Parken. 
De  spredes  fra  Restavrationsbygningen  som  en  Sværm  Fugle  og  for- 
svinder mellem  de  grønne  Træer. 

En  Ejendommehghed  ved  amerikanske  Universiteter  er  den  sær- 
lige Stilling,  Rektor  indtager.  For  at  opnaa  denne  høje  Værdighed 
maa  en  ameiikansk  Videnskabsmand  nyde  en  ganske  ualmindelig 
Anseelse,  ikke  blot  inden  for  sin  særlige  Videnskab,  men  ogsaa  som 
repræsentativ  Personlighed.  Desuden  maa  han  være  i  Besiddelse  af 
Forretningsdygtighed,  thi  paa  samme  Tid  som  han  er  Universitetets 
selvskrevne  Avtoritet  i  videnskabelige  Sporgsmaal,  er  han  dets 
Økonom.  Forenes  nu  disse  vidt  forskellige  Egenskaber  i  én  Mand, 
saa  staar  der  om  denne  Mand  en  Nimbus  som  over  kun  faa 
offentlige  Mænd  i  Nordamenka.  Hundreder  af  Mile  fra  kommer  Re- 
portere for  at  interviewe  ham  om  Spørgsmaal,  der  er  paa  Dags- 
ordenen inden  for  hans  Omraade,  og  naar  han  udtaler  sig,  bøjer 
alle  sig  for  hans  Dom. 

En  af  de  mest  kendte  og  mest  ansete  Rektorer  eller  Præsiden- 
ter, som  de  ofte  kaldes,  er  Rektoren  for  Harvard  Universitet,  Pro- 
fessor C.  Elliot,  en  tredsindstyveaarig,  statelig,  klogt  udseende  Mand, 
som  med  stor  Elskværdighed  modtog  mig,  da  jeg  paa  amerikansk 
Vis  bankede  paa  hans  Kontordør  og  uden  videre  Formaliteter  af- 
lagde ham  en  Visit.  Jeg  bad  Professoren  om  en  Udtalelse  angaa- 
ende  Forholdet  mellem  de  højere  Læreanstalter  i  Evropa  og 
Amerika,  og  efter  et  Øjebliks  Betænkning  ytrede  han: 

„I  dette  Spørgsmaal  er  jeg  saa  personhg  interesseret,  at  jeg  vel 
næppe  burde  udtale  andet,  end  hvad  der  kunde  lægge  min  Beske- 
denhed for  Dagen.  Universiteterne  i  Amerika  har  jo  endnu  saare 
meget  at  lære  af  Evropa,  samtidigt  med  at  vi  maa  rette  vor 
Opmærksomhed  paa  de  specielle  amerikanske  Forhold.  Vi  kan  jo 
ikke  i  et  og  alt  overføre  et  evropæisk  Universitet  paa  amerikansk 
Grund.  Den  praktiske  amerikanske  Aand  vil  ikke  blot  læse  om  en 
Ting,  men  kende  Tingen.  I  Tyskland  findes  der  Studenter,  som 
véd  Besked  om  alt,  hvad  der  er  skrevet  om  en  Sag,  men  de  ken- 
der ikke  selve  Sagen,  Hermed  er  ikke  sagt,  at  vi  har  noget  mod 
den  tyske  Lærdom,  saa  Hdt  som  mod  den  engelske  Grundighed  og 
den  franske  Aand.  Nej,  men  vi  tror,  at  den  amerikanske  Ungdom 
har  et  andet  aandeligt  Behov.  Selv  er  vi  maaske  endnu  ikke  klare 
over  de  Maal,  vi  styrer  henimod.  Men  Amerikaneren,  der  dristigt 
vover  Springet,  sætter  ogsaa  ofte  over  Kløften.  Og  vi  haabei-,  det 
vil  lykkes  os  at  gøre  Springet  fi-a  den  gamle  størknede  Kultur  over 
i  den  ny  Tid." 

En  Ejendommelighed  ved  amerikanske  Universiteter  er  deres  For- 
hold til  religiøse  Sekter.  Jeg  bad  Prof.  Elliot  om  en  Udtalelse  des- 
angaaende.  Han  ytrede: 

„For  at  forstaa  dette  Forhold,  maa  De  erindre,  at  næsten  alle 
vore  Universiteter  er  udgaaede  fra  de  forskeUige  Kirker  og  endiui 
er  disses  Ejendom,  Metodisterne  ejer  74  Universiteter,  Presbyteria- 
nerne  49,  Baptisterne  44,  Katolikkerne  51,  Independenterne  22  og 
de  protestantiske  Episkopale  6;  men  disse  Kirkers  Indflydelse  paa 
Læreanstalternes  Ledelse  og  Holdning  over  for  religiøse  Spøigsmaal 

er  nu  uden  nogen  videre  Betydning,  selv  om  fremdeles  Sonner 
inden  for  en  bestemt  Kirke  fortrinsvis  sendes  til  denne  Kirkes 
Universitet.  Hvor  lidet  Forholdet  til  Kirkerne  har  at  sige  ved  Be- 
sættelsen af  Professor-Embederne  kan  De  slutte  deraf,  at  Harvard 
Universitet,  der  egenlig  tilhorer  Unitarianerne ,  i  dette  Øjeblik  kun 
har  to  Professorer  tilhørende  denne  Kirke.  Alligevel  indtager  Re- 
ligionen en  anden  Stilling  paa  de  amerikanske  Universiteter  end 
paa  de  evropæiske.  Saa  godt  som  alle  vore  Studenter  faar  et 
grundigt  Indblik  i  Kirkehistorien,  bl.  a.  ogsaa  af  den  Grund,  at  man 
ikke  kan  lære  den  egentlige  Historie,  i  hvert  Fald  ikke  forud  for 
Reformationstiden,  uden  at  kende  Kirkens  Udvikhng.  Mange  Uni- 
versiteter kræver,  at  Studenterne  skal  indfinde  sig  til  Morgenan- 
dagten. Vi  har  dog  ment  at  burde  afskaffe  denne  Tvang.  Hvem 
der  søger  Kirken  her,  søger  den  af  egen  Diift.  Kirkegængernes 
Antal  paa  Harvard  er  for  Øjeblikket  Vs  ^^  <^6t  hele  Antal  Stu- 
denter." 

—  Sammen  med  en  ung  fransk  Videnskabsmand,  Professor 
Henri  Mallet,  hvem  jeg  havde  truffet  hos  Professor  Elliot,  foretog 
jeg  om  Eftermiddagen  en  Vandring  gennem  de  store  Dormatories, 
hvori  Studenterne  har  deres  Værelser.  Adskillige  af  disse  Bygninger, 
der  tilsammen  er  en  hel  By,  minder  om  de  bekendte  „Nationer"  i 
Upsala,  og  overhovedet  føres  Tanken  ret  ofte  hen  paa  Upsala, 
naar  man  spaserer  gennem  Harvard.  To  Studenter  er  fælles  om 
et  Soveværelse,  og  hver  har  sit  Læseværelse.  Men  disse  Værelser 
er  saa  store,  at  de  to  Kontubernaler  kan  ove  sig  i  Floretfægtning 
mellem  Sengene.  Læseværelset  er  i  de  fleste  Tilfælde  udstyret  med 
en  forbavsende  Elegance,  med  Pillespejle,  Sofastole,  Rygeborde  og 
mangfoldige  Luksusgenstande.  Overalt  ser  man  en  Væg  med  Vaa- 
ben,  Fægtemasker  og  de  almindehge  Sportsredskaber.  Hvad  man 
derimod  ikke  sér,  er  de  opklæbede  Kokottebilleder,  som  franske 
Studenter  pryder  deres  Kvistkamre  med  i  Quartier  Latin.  Hvor 
der  i  en  Rostocker-Students  Værelse  staar  10  tomme  Bierseidler, 
staar  der  i  Harvard  en  Bieycle  og  et  Par  Haandvægte,  og  paa 
Væggen  ved  Studentens  Seng  hænger  der  ikke  et  Billede  af  Yvette 

Guilbeit,  men  et  Billede  af  Studentens  Moder.  Gennem  disse  ha- 
stige Iagttagelser  maales  Afstanden  mellem  Studenterlivet  i  den 
gamle  og  den  ny  Verden. 

Med  Hensyn  til  Afstanden  mellem  den  gamle  og  den  ny  Verdens 
Videnskabelighed  bad  jeg  Prof.  Mallet  om  at  udtale  sig.  Den 
unge  Videnskabsmand,  der  ellers  synes  at  stille  sig  noget  skeptisk 
over  for  Amerika,  svarede: 

„Det  kan  ikke  nægtes,  at  de  østlige  Universiteter  gor  uhyre 
Fremskridt.  Studenterne  hei-  véd  maaske  endnu  mindre  end  Stu- 
denterne i  Evropa,  men  til  Gengæld  har  de  en  medfødt  Evne,  som 
udvikles  ved  Systemet,  til  at  gøre  praktisk  Brug  af,  hvad  de  lærer. 
De  amerikanske  Studenter  kan  udrette  det  dobbelte  med  det  halve 
Kvantum  Kundskabei*.  Det  er  Hemmeligheden  ved  den  nye  Verdens 
Universitetsdannelse. " 

„Men  hermed  er  ikke  sagt,  at  disse  Studenter  mangler  Kundska- 
ber. De  sluger  med  deres  friske  Hjerner  alt,  hvad  man  sætter  for 
dem,  Rub  og  Stub.  De  er  paa  Benene,  naar  Hanen  galer,  og  de 
har  korte  Ferier,  Dei-  udrettes  derfor  her  paa  4  Aar,  hvad  der  i  Ev- 
i-opa  kræver  6 — 7  Aar.  Mærkeligt  er  det  at  sé  den  amerikanske 
Student  i  Studietiden.  Allerede  her  har  han  sit  Blik  skarpt  rettet 
ud  paa  Livet  og  forbereder  sig  til  dette,  mere  end  han  forbereder 
sig  til  sin  Eksamen.  Det  er  en  af  Grundene  til,  at  „Karakteren" 
ikke  spiller  nogen  synderlig  Rolle  i  Amerika,  og  at  der  ikke  er 
den  samme  Kappestrid  om  Eksamensudmærkelser  som  f.  Eks.  i 
Oxford.  Alligevel  moder  Kandidaterne  vel  forberedte  til  de  afgørende 
Eksamener,  hvortil  bl.  A.  den  meget  væsenlige  Omstændighed, 
bidrager,  at  de  ikke  selv  indstiller  sig,  men  at  det  er  Professorerne, 
der  før  Eksamen  skønner  over,  hvorvidt  de  har  en  „klar  Re- 
cord." Ved  Eksaminationen  spiller  de  skrifthge  Opgaver  en  større 
Rolle  end  i  Evropa,  og  det  er  derfor  nok  værd  at  lægge  Mærke 
til,  at  disse  skriftlige  Opgaver  censureres  af  Professorer,  som  intet 
personhgt  Kendskab  har  til  Kandidaterne.  Bedømmelsen  er  streng, 
men  mindre  pedantisk  end  i  Evropa.  Fordringerne  synes  stærkt  voks- 
ende, hvilket  rimeligvis  skyldes,  at  Tilstrømningen  til  Universiteterne 

de  sidste  Aar  har  været  foruroligende,  navnlig  til  de  juridiske  og 
medicinske  Fakulteter.  Juridisk  Embedseksamen,  som  især  søges  af 
den  mere  velhavende  Ungdom,  blev  sidste  Aar  kun  bestaaet  af  48 
pCt.  af  samtlige  Kandidater.  Over  Halvdelen  faldt  igennem.  Der- 
som Fordringen  endnu  nogle  Aar  stiger  efter  samme  Skala,  vil 
det  inden  ret  længe  blive  lettere  at  absolvei-e  juridisk  Embedseks- 
amen i  Paris." 

Om  Studenternes  kammeratlige  Samliv  talte  Professor  Mallet  med 
den  største  Begejstring,  og  det  er  sikkert  ogsaa  dette  Samhv,  der 
er  en  af  de  skønneste  Sider  ved  det  amerikanske  Universitet.  Ame- 
rikanerne har  i  højere  Grad  end  andre  Folk  Evnen  til  at  blive 
gode  Kammerater.  De  er  ikke  smaahge,  og  de  er  aandeligt  frisin- 
dede i  den  Forstand,  at  to  Mennesker  kan  være  Venner  uden  at 
være  hinandens  aandehge  Kopi.  Der  knyttes  Venskaber  paa  disse  Uni- 
versiteter, som  vaier  hele  Livet.  Hver  Aargang  Studenter  danner 
en  Forening,  der  bestaar  lige  saa  længe,  Medlemmerne  lever.  Forenin- 
gen har  Love  og  Bestyrelse  og  holder  mindst  ét  Fællesmøde  hvert 
Aar.  Ved  disse  Møder  hersker  der  en  Stemning,  som  fornyer  Erin- 
dringen om  Ungdommens  glade  Dage.  Mindetaler  holdes  over  dem, 
der  i  Aarets  Lob  er  dode,  og  Breve  og  Telegrammer  oplæses  fra 
Kammeiater,  der  er  i  Udlandet  eller  af  andre  Grunde  er  forhindrede 
fra  at  komme  til  Stede.  SamtHge  Medlemmer  bærer  Universitetets 
Farver,  som  selvfølgelig  ogsaa  smykker  Salen  og  de  dækkede  Borde. 
Universitetsfarven  eller  Kendetegn  i  Naale  og  Ringe  bæres  forøvrigt 
af  de  fleste  gamle  Akademikere,  saaledes  at  man  med  Lethed  ser, 
om  den  Mand,  man  har  for  sig,  er  fra  Harvard,  Yale,  New  Haven  eller 
Chicago.  Læger,  der  korer  ud  i  Praksis,  har  ofte  deres  Universitets- 
faiTer  i  Hestenes  Seletøj.  Der  er  dog  ikke  heri  nogen  Følelse  af 
Studenterhovmod  eller  Lyst  til  at  fremhæve  de  akademiske  Borgere 
som  en  særlig  priviUgeret  Klasse.  Dette  vilde  ikke  lykkes  i  Ame- 
rika, hvor  alt  for  mange  Mænd  har  opnaaet  de  højeste  Stillinger 
uden  Universitetsd annelse.  Studenterfølelsen  er  kun  et  Udtiyk  for 
den  Kæriighed,  hvormed  de  gamle  Akademikere  omfatter  deres 
Studiedage. 

—  Det  var  en  Morgen  tidlig,  en  frisk  sommerlig  Morgen,  da  jeg 
forlod  Harvard.  Klare  Dugperler  hang  i  Blomsterne,  Fuglene  kvid- 
rede i  Buskene,  og  Solstraalerne  spillede  mellem  Træerne  og  gni- 
strede over  Græsplænerne,  hvor  en  voksende  Vrimmel  af  unge 
Mænd  boltrede  deres  smidige  Legemer.  Der  stod  over  dette  Billede 
en  Glans  af  menneskelig  Lykke,  af  Sundhed,  af  Ungdomshaab  og 
Uforfærdethed  og  af  noget  andet  ubeskriveligt,  men  storslaaet, 
som  naar  Fhgen  løftes  for  et  Folks  Fremtid.  Jeg  skammer  mig  for 
at  skrive  det,  men  det  er  sandt,  jeg  kom  til  at  græde  af  Bevægelse 
ved  at  sé  dette  dejlige  Syn. 

Saa  kørte  jeg  bort  med  det  vemodige  Ønske,  at  jeg  maatte  blive 
født  paa  ny  og  leve  fire  Aar  paa  Harvard. 


JERN-KONGEN. 


TOGET  passerede  den  spinkle  Bro,  der  er  bygget  over  Hudson- 
floden  ved  Poiighkeepsie.  Det  er  denne  Bro,  hvoraf  der  ved- 
føjet findes  et  Billede.  Man  studser  første  Gang,  man  ser  en  saa- 
dan  Bro.  Men  naar  man  har  rejst  i  Amerika  nogle  Uger,  vænner 
man  sig  til  det  Syn. 

Trænet  standser  og  gaar  videre  og  standser  igen,  og  Folk  gaar 
ud  og  ind,  mekanisk  som  Folk  gaar  ud  og  ind  i  et  amerikansk 
Træn.  Der  er  ingen  galloneret  Embedsmand,  der  piber  eller  kom- 
manderer, og  dersom  der  var  En  saa  vilde  Amerikanerne  dog  følge 
deres  eget  Hoved. 

Naar  en  jævn  Amerikaner  kommer  ind  i  en  Kupé  og  ønsker  at 
stifte  Bekendtskab  med  sin  Sidemand,  trækker  han  et  dobbeltkaps- 
let Guldur  op  af  Lommen,  og  naar  hans  Nabo  har  gjort  det 
samme,  og  Urene  nogenlunde  er  af  éns  Værdi,  saa  siger  den  før- 
ste Amerikaner:  Well!  Dermed  er  Samtalen  indledet  og  fores  vi- 
dere uden  Præsentation. 

Østamerikanerne  taler  med  et  besynderligt  snøvlende,  syngende 
Tonefald,  der  er  saa  forskelligt  fra  den  engelske  Udtale,  at  der  er 
noget  i  det,  naar  der  siges,  at  de  taler  United  States.  Foruden 
Udtalen,  der  mere  og  mere  afviger  fra  den  engelske,  findes  der  og 
opfindes  der  fremdeles  en  Række  Ord  og  Vendinger,  som  enten 
anvendes  til  Betegnelse  af  Virksomheder,  der  er  ukendte  i  Evropa 

eller  indføres  af  Emigranter,  der  med  letforstaaelig  Uvillie  bortka- 
ster hele  deres  Sprog.  Men  der  findes  ogsaa  Ord,  som  ligefrem 
er  opfundne  i  Ameiika.  Jernbanen,  vi  kører  paa,  hedder  f.  Eks. 
i  Amerika  Railroad,  i  England  Railway.  Stationen  hedder  her 
Depot,  i  England  Station,  Konduktøren  hedder  Condudor,  i  Eng- 
land Guard,  Godsvognen  hedder  Baggage-car,  i  England  Luggage- 
van  osv.  Den  Vending,  hvorpaa  man  ojebhkkelig  kender  en  Ame- 
rikaner, er  hans  hyppige  Brug  af  Indskudssætningen  I  guess,  som 
anvendes  i  Stedet  for  det  engelske  I  think.  Hvad  der  endelig  og- 
saa er  amerikansk,  er  de  utallige  Forkortelser  af  lange  Ord.  En 
Amerikaner,  der  paa  samme  Tid  skal  udrette  tre  Gange  saa  meget 
som  en  Evropæer,  har  ikke  Tid  til  at  sige  f.  Eks.  Advertiseinent. 
Han  siger  kun  Ad,  og  det  er  ham  komplet  ligegyldigt,  om  noget 
Menneske  begriber,  hvad  han  mener.  Naar  Amerikaneren  skal  sige 
Pantaloons,  indskrænker  han  sig  til  at  sige  Pants,  og  naar  han 
skal  sige  Republicans,  saa  finder  han,  at  det  egenlig  er  mere,  end 
man  kan  foilange  af  ham,  naar  han  siger  Bepuks.  En  Jernbane- 
kupé som  denne,  hvor  slig  løjerhg  Tale  summer  En  om  Ørene, 
maatte  være  en  Guldgrube  for  en  Filolog,  der  studerede  babylonisk 
Sprogforvirring.  Den  amerikanske  Trang  til  at  rive  ned  og  bygge 
op  er  gaaet  lige  ind  i  Sproget.  Pudsigt  —  ogsaa  for  en  Lægmand 
—  er  de  forskellige  Ord,  der  af  Indvandrede  anvendes  til  at  betegne 
samme  Genstand.  Danske  og  Tyske  i  Østen  bruger  de  angel- 
saehsiske  Ord,  hvor  deres  Landsmænd  i  Vesten  med  Forkær- 
lighed bruger  Sprogets  fransk-latinske  Ordforraad.  En  dansk  Bar- 
berstue  i  New  Yoik  hedder  f.  Eks.  A  Barbershop,  i  Buffalo 
hedder  den  A  Hair-Drawing-Parlor,  men  i  Chicago  stiger  den  til 
A  Tonsorial  Palace.  I  New- York  hedder  et  Svømmebad  A  Swim- 
ming  Bath,  i  Chicago  hedder  det  A  Natatorium  osv.  Naar  man 
ikke  taler  United  States,  gør  man  i  Grunden  klogest  i  at  beholde 
Gulduret         dersom  man  da  har  noget         i  sin  Lomme. 

Toget  er  imidlertid  kommet  ud  af  New  York  Staten,  og  ved 
Pennsylvanias  Grænse  begynder  Folk,  som  strømmer  ud  og  ind, 
at  tale  et  helt  nyt  Sprog.  Det  er  hverken  Engelsk  eller  Hollandsk. 

Men  hvad  er  det  da  egenlig  for  et  Sprog?  Man  lytter,  fanger  et 
Par  Ord,  vender  dem,  drejer  dem  og  fanger  flere,  og  omsider 
opdager  man,  at  det,  der  tales,  er  en  tysk  Dialekt,  noget  omtrent 
som  Rhintysk.  Det  er  dette  Sprog,  Amerikanerne  kalder  Pennsyl- 
vania Diitch.  Det  ikke  blot  tales,  det  ogsaa  skrives.  Ja,  der  skal 
være  en  hel  hlle  Literatur  paa  Dutch.  Men  lad  os  ikke  opholde  os 
ved  de  literære  Strømninger  i  Pennsylvania! 

Landet,  vi  kører  igennem,  er  et  kulsort  Fabrikland.  Det  ryger 
fra  Tusinder  af  Skorstene,  en  tyk,  flosset  Kulrøg,  der  ikke  skyn- 
der sig  at  komme  af  Vejen,  men  roligt  bliver  hængende  over  so- 
dede Tage.  I  Røgen  høres  Maskinernes  Stønnen  mellem  Ildgnister. 
Uhyre  Kræfter  synes  at  røre  sig  bag  det  mørke  Forhæng. 

Pennsylvania  er  et  Land,  som  i  mange  Henseender  kan  sammen- 
lignes med  Belgien,  kun  at  der  ingen  Sammenligning  er  mellem 
de  to  Landes  Rigdomskilder.  Dette  lyder  utroligt,  men  det  er  fordi 
vi  kender  Belgien  bedre  end  Pennsylvania.  Om  dette  Land  véd  vi 
ikke  stort  andet,  end  hvad  vi  har  læst  i  Verdenshistorien,  at  Lan- 
dets Navn  paa  engang  minder  om  dets  skovrige  Natur  og  om  Op- 
dageren WiUiam  Penn.  Det  var  forøvrigt  ikke  William  Penn,  men 
hans  Fader  Admiralen,  efter  hvem  Karl  d.  IL  opkaldte  Pennsylva- 
nia. Da  WiUiam  Penn  i  Aaret  1688  byggede  den  første  Smelte- 
ovn ved  Delaware  Floden,  anede  hverken  han  eller  nogen  anden, 
hvilke  Skatte  der  laa  skjulte  i  denne  Jord.  Det  er  først  i  det  sid- 
ste halve  Aarhundiede,  man  har  faaet  en  Forestilling  om  Landets 
Rigdomme,  som  det  ligefrem  er  umuligt  at  beskrive  uden  ved  Hjælp 
af  Tal.  Her  som  senere  i  denne  Bog  laanes  Tallene  fra  Staternes 
Legislative  Manuals,  der  er  førte  til  Aaret  1895.  Kun  hvor  der 
ikke  findes  saadanne  Manuals,  maa  vi  benytte  de  officielle  statistiske 
Tabeller,  der  er  fra  1890—92,  og  i  hvilke]  Tallene  giver  Forhol- 
dene noget  mindre,  end  de  er  i  Øjeblikket. 

Pennsylvania  var  den  eneste  af  de  oprindelige  13  Stater,  som 
manglede  Søkyst,  men  desuagtet  har  Philadelphia  —  som  man  ser 
paa  Kortet  —  Forbindelse  med  Havet  gennem  Delawarebugten. 
Philadelpliia  og  Pittsburgh  er  Pennsylvanias    to    største    Byer.    De 

har  henholdsvis  1  Million  og  250,000  Indbyggere.  Hele  Staten  har 
et  Omfang  af  45,000  Kvadratmile  med  omtrent  572  Million  Ind- 
byggere. 

Pennsylvanias  mægtige  Stilling  som  Mine-  og  Industriland  bely- 
ses gennem  det  Faktum,  at  der  i  denne  ene  Stat  optages  flere 
Mineralier  end  i  alle  Unionens  andre  43  Stater  tilsammen,  og  at 
der  —  for  at  nævne  en  tilfældig  Industri  —  i  en  eneste  Bydel  af 
Philadelphia  forfærdiges  flere  Tæpper  end  i  hele  Storbritanien.  Der 
laves  i  Philadelphia  aarhgt  Gulvtæpper  og  Møbler  til  Værdi  af  70 
MiUioner  Dollars. 

Pennsylvania  gennemskæres  af  Alleghany-Bjærgene,  der  er  12  — 
1600  Fod  høje  og  i  6  parallele  Dale,  de  saakaldte  Kuldale,  strækker 
sig  fra  Øst  til  Vest,  Det  er  gennem  en  af  disse  Kuldale,  man  kører, 
naar  man  fra  New  York-Staten  gør  en  Tur  til  Pittsburgh.  Man 
passerer  her  en  af  Verdens  ngeste  Kulegne.  Et  enkelt  Mineselskab, 
som  f.  Eks.  Berwind  White  &  Komp.,  udgraver  dagligt  12000  Tons 
Kul.  Skulde  dette  ene  Firma  overføre  sine  Kul  til  Danmark,  maatte 
Thingvalla  Linien,  for  at  besørge  Fragten,  købe  100  ny  Skibe. 
lait  udgraves  i  Pennsylvania  aarhgt  over  40  Millioner  Tons  Kul. 
Mine-Nettet  strækker  sig  under  Bjærge,  der  omspænder  et  Areal  af 
12000  Kvadratmile,  og  efter  Undersøgelser,  som  er  foretagne  sidste 
Aar,  findes  der  endnu  i  disse  Bjærge  over  33000  Millioner  Tons 
Kul.  Med  den  nuværende  Udførsel  af  aarlig  40  Millioner  Tons  vil 
der  altsaa  være  Kul  nok  i  Pennsylvania  for  de  kommende  825  Aar. 

Fra  Kupévinduet  sér  man  inde  mellem  Fabrikkerne  et  Mylr  af 
sorte,  bikubeformige  Legemer.  Det  er  Ovnene,  hvori  der  brændes 
Kokes.  Disse  Ovne,  der  er  12  Fod  i  Diameter  og  672  Fod  høje, 
afgiver  et  besynderligt  Skue,  især  om  Natten,  naar  Flammerne,  der 
brænder  over  dem,  kaster  Lys  paa  Himmelen  og  giver  Bjærgene 
et  fantastisk  rødligt  Skæi*.  Paa  et  eneste  Sted  i  Cornelhville  Egnen 
findes  16000  saadanne  Kokesovne,  og  det  er  umuligt  at  give  nogen 
Forestilling  om  det  enestaaende  Skue,  de  frembyder,  naar  de  er  i 
Virksondied,  især  om  Natten.  I  denne  Egn  tilvirkes  ^/^  af  alle  de 
Kokes,  der  forbruges  i  Ameiika.  Et  af  de  berømteste  Kokesfirmaer 

er  Frick  &  Comp.,  der  ejer  10,000  Ovne  og  beskæftiger  11,000 
Arbejdere. 

Indianerne,  der  i  gamle  Dage  levede  mellem  disse  Bjærge,  havde 
let  ved  at  læge  deres  Onder,  Naar  en  Rødhud  f.  Eks.  havde  Mave- 
smerter, borede  han  i  Jorden,  og  af  OHen,  der  strømmede  frem, 
tog  han  sine  tre  Spiseskefulde  Morgen  og  Aften,  og  Olien  gjorde 
god  Virkning,  for  det  var  Petroleum. 

Ogsaa  blandt  de  Indvandrede  blev  denne  saakaldte  „Seneca  OHe" 
anvendt  som  Medicin,  og  det  var  forst,  da  Plante-  og  Hvalfiske- 
Lampeolien  blev  for  dyr,  at  man  kom  i  Tanker  om,  at  Seneca 
OHen  kunde  brænde.  Prof.  B.  Silliman  undersøgte  Kilderne  ved 
Titusville,  og  det  store  Seneca  Petroleums  Kompagni  blev  dannet 
i  New  Haven  i  1859.  Længere  er  det  ikke  siden!  Petroleumstilvirk- 
ningen  tog  et  uhyre  Opsving.  I  Aaret  1876  tappede  man  Bjærgene 
for  10  Millioner  Tønder.  Der  udpumpes  nu  aarHgt  30  Milhoner 
Tønder,  eller  dagligt  75,000  Tønder.  Petroleumsaarene  findes  i 
enkelte  bestemt  afgrænsede  Egne,  eller  i  et  enkelt  Bjærg.  Titusville- 
Bjærget,  der  før  Columbus'  Tid  var  Indianernes  Apotek,  er  siden 
Aaret  1860  blevet  tappet  for  60  Millioner  Tøndei-,  og  endda  er 
dette  Bagateller  mod  den  Rigdom  af  Petroleum,  man  fandt  i  Brad- 
ford  Petroleumsbjæig  og  i  Buller  og  Clarion  Counties,  hvor  man  i 
faa  Aar  erhvervede  henholdsvis  150  Millioner  og  70  Milhoner 
Tønder.  Der  strømmede  paa  engang  saa  megen  Petroleum  frem, 
at  Prisen  faldt  til  18  Øre  Tønden.  Alligevel  maatte  Evropæerne 
betale  18  Øre  Potten.  Gennem  denne  Difference  skabtes  de  be- 
kendte Petroleumskonger,  af  hvilke  Rockefellerne  er  de  rigeste.  En 
Petroleumsprinsesse,  der  ikke  har  en  Medgift  paa  100  Millioner 
Dollars,  regnes  ikke  for  et  godt  Parti! 

De  egenlige  Petroleumsegne  udgør  et  Areal  af  ca.  370  Kvadrat- 
mile, der  ligefrem  stinker  af  Petroleum.  Allevegne  ser  man  Petro- 
leumsrør  og  lange  Hæverter  —  ialt  skal  der  findes  ca.  5000  Mile 
Hæveiter  —  gennem  hvilke  Væsken  dirigeres  fra  Minerne  til  Fabrik- 
kerne og  fra  disse  videre  til  de  lukkede  Jernbanevogne.  Ankommen 
til  New  York  tappes  den  brandfarhge  Væske  lige  ned  i  Petroleums- 

Skibenes  Lastrum,  som  er  en  eneste  stor  Jernkasse  med  et  tæt 
Laag.  Petroleumen  føres  altsaa  flydende  over  Atlanterhavet.  —  Jern- 
banevæsenet i  Pennsylvania  har  selvfølgelig  naaet  en  enestaaende 
Udvikling.  Indenfor  et  forholdsvis  ringe  Arealomraade  har  Staten 
250  Jernbanelinier,  der  i  Anlæg  har  kostet  ca.  1000  Millioner 
Dollars.  Der  er  dagligt  6000  Lokomotiver  i  Bevægelse,  som  befor- 
drer ikke  blot  Mineraller,  men  f.  Eks.  aarligt  92  MiUioner  Passa- 
gerer, I  samme  Tidsrum  besørger  Pennsylvania-Banerne  42  Millio- 
ner Tons  gennemgaaende  og  100  MiUioner  Tons  lokal  Fragt,  foruden 
at  der  paa  særlige  Linier  aarligt  borttransporteres  100  Millioner  Tons 
Kul,  25  MiUioner  Tons  Jern  og  S^'g  MUHon  Tons  Petroleum.  Paa 
en  eneste  Jernbanelinie,  Pennsylvania  Railroad  (som  dog  har  en 
Del  af  sit  Spor  uden  for  Staten),  tjenes  aarligt  12  MiUioner  DoUars. 
Ved  samthge  250  Linier  er  ansat  ialt  87,000  Mennesker,  eUer  om- 
trent en  Fjerdedel  at  Kjøbenhavns  Befolkning. 

Vi  har  i  disse  Linier  kun  talt  om  Kul,  Kokes  og  Petroleum. 
Men  ogsaa  Pennsylvanias  Agerbrug  har  naaet  en  stor  Udvikling. 
Der  findes  i  Pennsylvania  200,000  Farme  med  en  Høst  af  200 
MiUioner  Dollars  Værdi.  De  fleste  danske  Kornsorter  avles,  navnUg 
Hvede.  Af  Tobak  dyrkes  den  bekendte  Lancaster  Tobak  med  en  aarhg 
Avl  af  24  MiUioner  Pund.  Industrien  er  firedoblet  siden  1860.  Der 
findes  nu  i  Pennsylvania  over  40,000  industrielle  Virksomheder, 
hvorfra  der  aarligt  udføres  Artikler  til  en  Værdi  af  750  Millioner 
Dollars.  Halvdelen  af  Amerikas  Glasværker  ligger  i  Pennsylvania, 
og  det  vilde  her  føre  alt  for  vidt  blot  at  nævne  de  mest  kendte  af 
Statens  andre  industrielle  Kæmpevirksomheder.  Wm.  Gramps  op- 
blomstrende Skibsværft,  der  ligger  i  Philadelphia,  beskæftiger  3000 
Arbejdere.  Baldwins  Lokomotiv-Fabrik  i  samme  By  3500  Arbejdere. 
Der  er  fra  denne  ene  Fabrik  udgaaet  10,000  Lokomotiver.  Gam- 
bria  Jernværk  i  Johnstown  beskæftiger  8000,  og  Jernbaneskinne- 
og  Panserpladefabrikken  Carnegie  Brothers  &  Cotnp.,  som  vi  har 
til  Hensigt  at  besøge,  beskæftiger  ca.  14,000  Mand.  Omtrent  ^U  ^^ 
Arbejderne  i  Pennsylvania  er  indfødte  Amerikanere  og  fagligt  under- 
ordnede mægtige  Organisationer.  De  hyppige  Strejker  i  denne  Stat 

antager  ofte  Karakter  af  ligefi-em  Oprør.  I  Aarene  1881 — 86, 
altsaa  i  et  Tidsrum  af  omtrent  6  Aar,  udbrød  der  2442  Strejker, 
som  paaførte  Arbejdere  og  Arbejdsgivere  direkte  Tab  til  Beløb  af 
18  Millioner  Dollars.  Naar  Arbejdet  nedlægges,  faar  Mine-Egnene  Ud- 
seende af  Valpladser.  For  at  værge  Fabrikkerne  lejer  Millionærerne 
Privatsoldater,  især  Regimenter  af  det  berygtede  Robert  Pinkerton- 
ske  Korps,  sande  Banditter,  der  bevæbnede  til  Tænderne  sejler 
ned  ad  Floderne  og  ind- 
gyder alt  Levende  Skræk 
ved  deres  blotte  Nærvæ- 
relse. Det  var  ved  en  saa- 
dan  Lejlighed,  at  det  under 
Strejken  hos  Carnegie  i 
Aaret  1894  kom  til  Sam- 
menstød, der  satte  Ver- 
den i  Forbavselse.  Arbej- 
dernes Overledelse  er  for- 
træffelig, og  selv  de  Ar- 
bejdere, der  tilbringer  deres  Liv  i  Minerne,  er  ligesaa  oplyste  og 
selvbevidste  som  Arbejderne  i  de  overjordiske  Virksomheder.  Penn- 
sylvania anvender  meget  paa  sit  Skolevæsen,  ialt  aai'ligt  over  12 
Millioner  Dollars.  Statens  Skolebygninger,  Skolemateriel  og  Skole- 
jorder  repræsenterer  en  Værdi  af  ca.  40  MiUioner  Dollars,  og 
Skolerne  besøges  i  Øjeblikket  af  1,200,000  Børn. 

Vi  indledede  denne  lange  Talrække  med  at  sige:  Lad  os  ikke 
tale  om  Literatur  i  Pennsylvania!  I  denne  Stat  findes  ikke  anden 
Poesi  end  Livets.  Under  hvert  af  de  ovenfor  nævnte  Tal  skjuler  der 
sig  selvfølgelig  en  kæmpemæssig  Virksomhed,  tusinde  Hænders 
Arbejde,  tusinde  Maskiners  hastige  Bevægelser  og  tusinde  Teknikeres 
og  Fabrikejeres  hurtige  Beregninger  og  dristige  Planer,  der  lyn- 
snart føres  ud  i  Virkeligheden.  Hvor  saa  umaadelige  Rigdomme 
bringes  frem  af  Jorden,  og  hvor  saa  mægtige  materielle  Interesser 
fylder  Tankerne,  sætter  man  sig  ikke  hen  og  skriver  Vers. 

Nej,   alt  i  Pennsylvania    er   robust    raa  Virkelighed.    Her,    hvor 

15 


strejke. 

Himlen  er  en  eneste  sort  Sky  af  Kulrøg,  bærer  Jorden  ikke  Roser, 
og  mellem  de  arbejdende  Maskinhjul  er  der  ikke  Plads  for  nogen 
Art  af  Følsomhed.  Dette  Samfund  er  ikke  opbygget  som  de  evro- 
pæiske.  Det  har  ikke  indvendigt  fra  udviklet  sig  med  Mellemstand 
og  Borgerskab  og  andre  Stødpuder  mellem  Arbejderne  og  Kapita- 
len. Det  er  et  Samfund,  der  med  den  højeste  Udvikling  af  Teknik 

og  med  den  stærkeste  Følelse  af 
Individets  Ret  er  blevet  hensat 
til  en  øde  Egn  med  enestaaende 
Rigdomskilder.  Der  fandtes  intet 
overleveret  politisk  Regimente , 
ingen  Tradition  og  overhovedet 
intet,  der  hæmmede  Udvikhngen 
af  de  stærkeste  Individer.  Saa 
opvoksede  der  paa  denne  Jord- 
bund hine  besynderlige  Skikkel- 
ser, Petroleums-  og  Jern-Konger- 
(^  j     yyf  »e,  der  er  hadede  af  saa  mange, 

'^z   /"""^^-"'^  misundte  af  flere,  men  beundrede 

0{h^,i/\j:^--^Cict-^^-z,,uL^ci^  af  Enhver,  der  har  Forstaaelsen 

af  deres  civilisatoriske  Betydning. 
Thi  det  er  dem,  der  med  en 
Dristighed,  som  er  forbløff^ende,  og  med  en  personlig  Dygtighed  og 
Energi,  der  trodser  al  Beskrivelse,  har  organiseret  disse  sammen- 
løbne Menneskehorder,  hai-  stampet  Millioner  op  af  Jorden  og  har 
lagt  Grunden  til  et  Samfund,  der  vil  gaa  over  i  Historien  som  et 
af  de  mærkeligste  i  Verden,  et  Samfund,  som  i  kommende  Tider, 
til  Trods  for  alle  indre  Rystelser,  vil  bevare  meget  af  sit  oprinde- 
hge  Præg. 

Til  den  mægtigste  af  disse  Millionærer,  til  Jern-Kongen  Carnegie 
i  Pittsburgh,  havde  jeg  en  Anbefaling.  Med  den  i  Lommen  gik  jeg 
op  gennem  den  sorte  tilsmudsede  By.  Det  var  unødvondigt  at 
spørge  Forbigaaende  om  Vej,  Garnegies  12  Etages  Kontorbygning 
ragede  som  en  Kæmpe  op  over  Tagene  paa  de  andre  Huse. 

Det  blev  nu  en  meget  kort  Visit.  Ved  Stentrappen,  der  førte  op 
til  Bygningen,  holdt  en  Landauer,  og  idet  jeg  henkastede  et  Spørgs- 
maal  til  Negerkusken  om  hans  Herre,  gik  Døren  op  for  en  lille 
undersætsig  Mand,  i  hvem  jeg  straks  genkendte  den  meget  omtalte 
Millionær.  Det  syntes,  som  om  han  skulde  ud  paa  Rejse,  og  for 
dog  at  faa  vekslet  et  Par  Ord  med  Manden,  standsede  jeg  ham  og 
overrakte  ham  min  Introduktion. 

„Det  gor  mig  meget  ondt",  sagde  han  paa  en  ligefrem  og  elsk- 
værdig Maade,  „at  jeg  netop  staar  i  Begreb  med  at  rejse  bort 
nogle  Dage.  Jeg  skal  til  St.  Louis  for  at  holde  et  Foredrag.  Men 
De  skal  faa  et  Kort.  som  vil  forskaffe  Dem  Adgang  overalt  i  Pitts- 
burgh." 

Han  skrev  et  Par  Ord  paa  Kortet,  og  da  han  rakte  mig  det 
og  satte  den  ene  Fod  paa  Vogntrinet,  spurgte  jeg  ham,  hvad  han 
skulde  tale   om  i  St.  Louis. 

Han  svarede: 

„Man  har  anmodet  mig  om  at  holde  Aabningstalen  i  de  unge 
kristelige  Mænds  Forsamlingsbygning.  Emnet  var  overladt  til  mig 
selv,  og  saa  bestemte  jeg  mig  til  at  fortælle  disse  unge  Mænd  et 
og  andet  om  mit  eget  Liv." 

Og  idet  Carnegie  gav  den  sorte  Tjener  en  Ordre,  fortsatte  han 
med  stærkt  Eftertryk  paa  hver  Sætning: 

„Det  jeg  vil  sige  om  mig  selv,  eller  rettere,  det  jeg  vil  udvikle 
som  min  Livsfilosofi,  er  saadan  noget  som,  at  i  den  amerikanske 
Samfimdsdannelse  ei-  det  Enhvers  Pligt  at  erhverve  MiUioner,  der- 
som han  da  kan.  Enhver  skylder  sit  Fædreland  at  skabe  Formue. 
Men  det  er  en  Ushng,  der  dør  som  Millionær.  Nu  kan  De  gaa 
ud  og  se  paa  denne  By  og  sige  mig,  om  min  Praksis  nogenlunde 
svarer  til  min  Theori." 

Negren  kom  tilbage  med  en  Sekretær,  til  hvem  Carnegie  anbe- 
falede mig.  Saa  sprang  han  i  sin  Vogn  og  forsvandt  i  Færdslen. 

Jeg  gik  og  sundede  mig  paa  denne  mærkelige  Udtalelse,  til  jeg 
i  Selskab  med  Sekretæren  kom  ind  imellem  Smelteovnene  og  Val- 
serierne,  og  her  maalløs  glemte  alt  Andet.  Vi  vandrede  gennem  vidt- 

udstrakte  Lokaler,  opfyldte  af  en  blaalig  Røg,  hvori  dei-  mellem 
lysende  Ildsole  og  kridhvide  flydende  Staalstrimer  færdedes  18,000 
Skikkelser  med  blege  Ansigter,  overanstrængte  og  forbrændte,  mær- 
kede af  Arbejdet  som  af  en  Forbandelse.  Saadan  maatte  der  vel  se 
ud  i  Helvede,  naar  Djævelen  paa  engang  havde  modtaget  18,000  Syn- 
dere. Det  var  mærkeligt  at  tænke  sig  Ejeren  af  disse  Torturkamre 
talende  i  de  unge  Mænds  kristelige  Forening.  Hvoi-  store  Mod- 
sigelser møder  man  dog  ikke  paa  en  Rejse  i  Amerika! 

—  Men  det  Syn,  Smel- 
teriet frembyder,  er  saa 
overraskende,  at  man  hur- 
tigt glemmer  alle  Selvbe- 
tragtninger! Man  er  Til- 
skuer til  den  viden  om  be- 
rømte Fabrikation  af  Jern- 
baneskinner, men  det  varer 
noget,  før  man  formaar  at 
skelne  og  følge  Bevægelsen 
i  den  blændende  Proces. 
I  Jernbanevogne  kommer 

Fra  Smelteriet. 

Ertsen  rullende  ind  fra 
Bjærgene,  hældes  i  Kæmpegryder,  „pustes",  som  det  hedder,  og 
styrtes  ud  igen  som  smeltet  Staal.  Fra  de  kridhvide  Staalstrømme 
staar  der  et  Fyrværkeri  af  knitrende  Raketter,  fulgt  af  Smeld  og 
Detonationer,  som  naar  Harpiks  gaar  i  Brand. 

Fra  Gryderne  lober  det  smeltede  Staal  ned  i  firkantede  Forme 
og  størknes  til  hvidglødende  Kolosser,  seks  Alen  høje  og  én  Alen  i 
Kvadrat.  Af  dem  skal  der  nu  valses  Skinner,  og  da  det  skal  ske, 
før  det  glødende  Legeme  størkner,  maa  der  handles  i  en  Fart. 

Med  Lynets  Hurtighed  føres  Staalkolosserne,  den  ene  lige  efter 
den  anden,  ind  i  det  mægtige  Valseri.  Hver  Klods  køres  paa  en 
lille  Vogu,  og  det  er  et  Skue  af  en  uforglemmelig  Skønhed  at  se 
de  lysende  Legemer  ustanseligt  glide  frem  i  Rummet,  som  de 
fylder  med  en  utaalelig  Varme  og  et  blaaligt  Lys. 

Under  Loftet  ligger  et  System  af  Lobebroer  og  Kæder,  og  ft-a 
disse  falder  en  Jernklo  ned  og  griber  det  endnu  hvidglødende 
Staallegeme,  hæver  det  op  i  Luften,  iler  med  det  gennem  Valseriet 
og  nedsænker  det  i  et  uhyre  Ildsvælg,  hvor  Temperaturen  gen- 
nem Gasindsprøjtning  er  hævet  til  en  overordenlig  Højde.  Idet  Staal- 
kolossen synker  ned  i  dette  Svælg,  høres  der  en  knitrende,  knal- 
dende Lyd,  og  Ild  og  Gnister  fyger  op  mod  Taget  og  synes  at 
opsluge  Arbejderne,  der  sværmer  om  med  sorte  Lædermasker  for 
Ansigterne.  Der  er  egenlig  en  rystende  Uhygge  over  dette  Billede: 
Maskerede  Arbejdere  mellem  flydende  Staalstrimer,  røde  Flammer, 
Ild  og  raslende  Jernkæder  i  en  Regn  af  Gnister.  Og  midt  i  dette 
djævelske  Billede  aabnes  Ildsvælget,  som  fører  ned  til  Hedeovnen, 
og  Kolossen,  der  er  bleven  gennemglodet,  saa  alle  Kanter  dryp- 
per af  den,  løftes  i  Vejret  og  trækker  hele  Ildhelvedet  med  sig  op  i 
Svovldunsten.  Og  nu  foregaar  den  hurtige  Proces,  hvorunder  Staalet 
i  Løbet  af  et  Øjeblik  valses  ud  til  Skinner. 

Den  ophedede  Staalmasse,  som  fremdeles  dirigeres  fra  Løbebro- 
erne under  Loftet,  føres  hastigt  hen  mod  mægtige  sammenløbende 
Valser,  der  med  en  rædselsfuld  gnistrende  Begærlighed  sluger  den 
varme  Mundfuld.  Et  Arbejde,  som  vilde  vare  Maaneder,  om  det 
skulde  udfores  med  Haandkraft,  foregaar  nu  i  Løbet  af  et  Minut. 
Staallegemet  løber  frem  og  tilbage  mellem  Valserne,  bliver  tyndere 
og  tyndere  og  forvandles  hurtigt  til  en  lang  glødende  Bjælke,  der 
lyser  i  Rummet,  idet  den  stadigt  presses  tyndere  mellem  Valserne. 
Selvfølgelig  afkøles  den  og  bliver  rød  i  Enderne.  Endnu  en  Gang 
maa  den  derfor  dyppes  ned  i  Ildsvælget  og  faar  endelig  i  en  sidste 
Valsning  Skinnens  Form.  Saa  rettes  den,  afskæres  i  de  bestemte 
Længder  og  bliver  boret.  Alt  dette  foregaar  mekanisk  og  med  en 
utrolig  Hurtighed.  Hver  Maskine  har  en  bestemt  Funktion,  hver 
Arbejder  gentager  uafbrudt  nøjagtig  samme  Vending  og  Bevægelse. 
lait  gaar  der  gennem  disse  Valser  daglig  over  2000  Tons  Staal. 

Denne  kolossale  Virksomhed,  ja  meget  mere  end  den  —  mere 
end  man  kan  overse  paa  flere  Dage  —  tilhører  Carnegie,  der  for- 
uden  at  være  Fabrikejer  tillige  er  Forfatter.    Han  har  skrevet  en 


tyk  Bog  om  Amerika,  som  indeholder  meget  Vrøvl.  Han  er  Filosof 
og  Menneskeven,  men  samtidig  har  han  hehandlet  sine  ulykkehge 
Arbejdere,  hvorimellem  findes  mange  Svenskere,  som  en  Plantage- 
ejer for  50  Aar  siden  behandlede  sine  Negre.  Forholdet  mellem 
Millionæren  og  hans  18,000  Arbejdere  er  som  Forholdet  mellem 
knyttede  Næver.  De  to  Parter  gør  hinanden  alt  det  Ondt,  de  kan. 
Men  midt  under  de  bitreste  Fjendtligheder  opfører  Carnegie  saa  en 
Række  Fépaladser  med  Museer,  Læsesale,  Bibliotek  og  Kunstudstil- 
ling, og  disse  Pragtbygninger,  der  er  udstyrede  med  en  saadan  Ødsel- 
hed, at  de  bogstavelig  talt  ikke  kan  beskrives,  forærer  han  de 
18,000  stakkels  sodede  Djævle,  der  om  Aftenen  er  saa  dødtrætte 
og  forbrændte,  at  de  næppe  nok  kan  slæbe  sig  hjem  til  deres  usle 
Hytter. 

Med  stigende  Forbavselse  vandrede  jeg  gennem  de  imponerende 
ganske  mennesketomme  Bygninger.  Ad  brede  Marmortrapper  stiger 
man  op  til  store  Haller,  hvor  antike  Billedhuggerarbejde)-  findes 
opstillede  mellem  bløde  Sofaej-.  Man  gaar  videre  og  finder  et  Bi- 
bliotek, der  indeholder  Literaturens  bedste  Skatte,  og  et  Læsevæ- 
relse, hvortil  der  næppe  findes  noget  Sidestykke  i  de  fornemste 
Klubber  i  New  York.  Alle  Rum  er  opvarmede,  og  overalt  straaler 
Lyset  fra  elektriske  Lampetter.  Arbejderne  kan  gaa  og  komme, 
som  de  vil,  læse  og  skrive  og  passiare  i  Selskab  med  Kammerater, 
Hustruer  og  Børn. 

Men  det  er  endda  det  mindste  af  det  Hele.  Til  Bygningskom- 
plekset er  føjet  en  Koncertsal,  hvor  et  udmærket  Orkester  tre 
Gange  ugentlig  giver  Gratiskoncert,  og  hvor  der  spilles  første 
Rangs  Komedie,  f.  Eks.  Moliére  og  Shakespeare,  og  det  paa  et  Teater, 
der  ikke  er  mindre  elegant  end  Teatrene  i  New  York.  Det  ved- 
føjede Billede  af  en  Prosceniums-Loge  vil  give  en  Forestilling  om 
den  indre  Udstyrelse. 

Endelig  er  der  i  de  mægtige  Fløje  indrettet  moderne  etnografi- 
ske og  zoologiske  Museer,  samt  i  to  uhyre  Sale,  beliggende  midt 
i  Bygningen,  en  Skulptursamling  af  de  nyere  evropæiske  Mestre 
og  en  Malerisamling,  hvoi-  man  standser  foran   Billeder  af  Abbey, 


223 


Bastiaii-Lepage,  Caiolus  Duran,  Cederstrøm,  Puvis  de  Chavannes, 
Benjamin  Constant,  Dagnan  Bouveret,  Neuville,  Detaille,  Claude 
Monnet  og  Mnnkaczy.  Bygningskomplekset  har  kostet  Millioner. 
Det  er  helt  igennem  udstyret  med  en  Rigdom,  som  vilde  gøre  det 
til  en  Seværdighed  i  Evropa.  Og  et  saadant  Palads  har  Carnegie 
skænket  sine  Arbejdere,  —  de  samme  Arbejdere,  han  lod  Pinkertons 
Soldater  skyde  paa,  da  de 
forlangte  deres  Lou  for- 
højet med  en  halv  Snes 
Cents. 

De  gamle  Jern-Konger 
i  Amerika  tilhører  nu  Hi- 
storien. Der  er  efter  dem 
opvokset  en  Slægt  af  yngre 
MilHonærer,  som  under 
Paavirkning  af  moderne 
Stemninger  og  Tanker 
søger  at  forlige  Penge- 
vælden med  en  Tid,  der 
endnu  ikke  kendes.  Den- 
ne  svagere    og    raadvilde 

Slægt  er  det,  der  bortkaster  Millionerne,  hvad  enten  det  nu  sker  af 
Humanitet,  af  Samfundsfølelse  eller  —  af  Skræk.  I  en  Ytring  som 
Carnegies,  at  kun  en  Usling  dør  med  sine  Millioner,  mærkes  det, 
at  Jern-Kongens  Fødder  er  af  Ler.  Thi  hvad  vil  denne  Ytring  sige 
andet,  end  at  Ejendom  er  Tyveri.  Ordene  er  forbløffende  i  en 
Millionærs  Mund.  Men  i  en  Stat  som  Pennsylvania,  hvor  Udvik- 
lingen foregaar  med  Dampkraft,  maa  Millionærerne  selv  røre  ved 
Ventilen.  Det  vilde  ellers  ende  med  en  Eksplosion. 


i-  ra   L.iirnei'ies   Theater. 


NIAGARA 


DET  var  en  stille  Maaneskinsaften ,  da  jeg  første  Gang  gik 
over  Suspension  Bridge  og  lod  Øjet  hvile  paa  de  sagte  ned- 
styrtende Vandmasser.  Maanen  traadte  frem  bag  dunhvide  Skyer 
og  lagde  en  Guldbræmme  hen  over  Vanddampene,  der  med  for- 
underhg  Ynde  hævede  sig  mod  Himlen.  Det  hele  Billede  var  af  en 
betagende  Virkning,  af  en  stilfærdig  kælen  Skønhed,  som  syntes 
uforeneligt  med  det  Faktum,  at  halvfjerde  Million  Tønder  Vand 
styrtede  160  Fod  lodret  ned  i  Dybet  hvert  Minut.  Hvor  saa  mæg- 
tige Kræfter  rørtes,  havde  man  ventet  sig  et  vildt  og  dystert  Bil- 
lede. Men  dette  saa  man  ikke.  De  blideligt  faldende  Guldstrømme 
virkede  harmonisk  i  de  maanelyse  Omgivelser. 

—  Det  er  et  uforglemmeligt  imponerende  Indtryk,  man  modtager 
af  Niagara,  naar  man  om  Bord  paa  den  hlle  Floddamper  sejler 
lige  hen  under  den  evigt  rullende  Vandlavine,  men  det  er  et  Ind- 
tryk, der  ikke  indjager  Skræk.  Vandfaldet  fremtræder  med  en  saa 
forunderlig  godlidende  Majestæt,  at  man  faar  Lyst  til  at  komme 
det  endnu  nærmere,  til  at  klappe  det  med  Haanden.  Roligt  og 
stille  som  i  Dag  strømmede  det  i  Tidernes  Morgen,  og  saadan  vil 
det  vedblive  at  strønnne,  uforandeiligt,  ind  i  kommende  Aartusinder. 
Her  hvor  Indianerne  knælede  for  den  store  Aand,  skærer  Edison 
en  Vandstidbe  ud  af  Faldets  Side  og  erholder  Drivkraft  til  Uhyrer 
af  Dynamoer.    Men   Niagara   strømmer   roligt  videre.    Menneskene 


Parti  af  Niagara. 

kan  tilbede  det  mægtige  Vandfald,  udnytte  det  mekanisk  og  gen- 
give dets  enestaaende  Skønhed  i  Poesi  og  Kunst.  Det  flyver  alt- 
sammen hen  over  Faldets  vældige  Ryg  som  Fnug,  thi  Niagara  er 
det  Billede,  Gud  i  Skabelsen  har  givet  Menneskene  paa  Evigheden, 


Niasrara  Vandfald  i  Maaneskin. 


og  Evighedstanken  er  det,   som  med  voldsom  Kraft  griber  Menne- 
sket, der  paa  den  lille  Damper  sejler  op  mod  Evighedens  Porte. 

Underneden  Faldet,  men  noget  bortfjærnet  fra  dette,  findes  de 
bekendte  rapids,  en  Række  smaa  Vandfald,  tilsammen  ca.  50  Fod 
høje,  som  Vandmasserne  skummer  over  med  forfærdelig  Hast.  Her 
smiler  man  hvert  Øjeblik  ved  Synet  af  et  Spidsborgerpar,  som  den 
travle  Fotograf  foreviger  paa  den  imponerende  Baggrund.  Det  er  det 

Latterlige  og  det  Ophøjede,  som  mødes  her  og  altfor  ofte  mødes,  hvor 
Menneskene  modes  med  Naturen.  Stedet  har  forøviigt  ogsaa  været 
Skueplads  foi-  modige  Bedrifter,  Det  var  gennem  disse  rapids,  at  Kapt. 
Webb  svømmede,  og  det  var  over  dem,  man  i  1859  havde  ud- 
spændt det  Tov,  hvorpaa  Linedanseren  Blondin  foretog  sin  be- 
rømte Vandring.  Som  man  erindrer,  havde  han  en  Mand  paa 
Skulderen,  og  idet  jeg  sejler  hen  over  disse  Steder,  falder  det  mig 


Det  Latterlige  og  det  Ophojede. 

ind,  at  jeg  engang  har  talt  med  denne  Mand.  I  Sommeren  1888 
havde  han  en  Cigarbutik  i  Whitechapel  i  London  og  blev  selv- 
følgelig betragtet  som  en  Seværdighed.  Selv  opfiiskede  han  gerne 
Erindringen  om  de  5  uforglemmelige  Minutter,  han  havde  tilbragt 
paa  Ryggen  af  Blondin,  og  med  Virkning  udmalede  han  det  Øje- 
blik, da  han  befandt  sig  midt  ude  over  Faldet.  Han  sad  med 
Øjnene  skarpt  fæstede  paa  Linen,  der  til  hans  Rædsel  pludsehg 
begyndte  at  svinge  under  Linedanserens  Fødder.  Saa  vendte  han 
Blikket,  fortalte  han,  mod  Himlen  og  det  med  en  saadan  Inderlig- 

hed,  at  han  kunde  se  en  Stjerne.  Han  holdt  den  fast  med  Øjnene, 
og  takket  være  denne  Stjerne  slap  baade  han  og  Linedanseren 
over  det  forfærdehge  Svælg. 

.  .  .  Ekskursionsdamperen  haj-  bragt  os  tilbage.  Et  nyt  Selskab 
har  indtaget  vore  Pladser,  og  et  Øjeblik  efter  ser  vi  Skib  og  Men- 
nesker forsvinde  mellem  Skumhvirvlerne.  At  udsende  en  Damper 
paa  en  saadan  Fart  er  en  ægte  amerikansk  Idé,  men  det  er 
ingen  Ameiikaner,  der  har  undfanget  den  og  tjent  Penge  paa  den. 
Det  er  en  dansk  Mand  ved  Navn 
Hans  Nielsen,  der  er  fodt  i  Vejle. 
Jeg  ser  hans  prægtige  jyske  An- 
sigt ved  min  Side.  Thi  det  er 
Hans  Nielsen,  eller  som  han  sæd- 
vanlig kaldes  „gamle  Nielsen", 
der  forer  mig  omkring  ved  Vand- 
faldet. 

En  bedre  Ledsager  findes  ikke. 
Gamle  Nielsen  har  levet  i  Niagara 
i  45  Aar,  og  i  disse  45  Aar  er 
der  næppe  gaaet  nogen  Dag,  da 
hans  bedste  Ven  i  Livet,  Vand- 
faldet, ikke  har  lagt  Beslag  paa 
hans    Tanke     og    hans    Arbejde, 

Nielsen  kunde  ikke  leve  uden  dette  Vandfald.  Det  har  skabt  hans 
Lykke,  og  det  er  i  Aarenes  Løb  blevet  nøje  knyttet  til  hans  Navn. 
Dersom  det  holdt  op  at  løbe,  vilde  Nielsen  rejse  hjem  og  dø  i 
Vejle. 

Som  Knøs  befandt  han  sig  paa  Rejse  til  Chicago.  Emigrant- 
trænet holdt  et  Øjeblik  ved  Niagara,  og  Nielsen  der  var  staaet  af, 
fængsledes  til  den  Gi-ad  af  Faldets  Skønhed,  samt  maaske  ved  Tan- 
ken om,  at  her  var  noget  at  fortjene,  at  han  glemte  Toget.  Saa  slog 
han  sig  ned  i  den  lille  By,  blev  Kusk,  Vognmand  og  senere  Tøm- 
merhandler. Endelig  giftede  han  sig  med  en  tysk  Lidflytters  smukke 
Datter  og  blev  ved  Flid  og  Sparsommehghed  en  holden  Mand. 


Gamle  Is'ielsen. 


Om  det  nu  var  af  Kærlighed  til  Vandfaldet,  eller  det  var  af 
Klogskab,  nok  er  det,  i  Begyndelsen  af  Halvfjerdserne  stiftede 
Nielsen  et  Aktieselskab,  som  erhvervede  al  den  Jord,  der  fia  ameri- 
kansk Side  stødte  op  til  Faldet.  Nielsen  blev  Aktieselskabets  Præ- 
sident og  anlagde  den  i  vore  Dage  over  hele  Amerika  bekendte 
Prospekt-Park,  som  de  Rejsende  maa  igennem,  dersom  de  vil  ud 
paa  Gedeøen  —  den  skovbevoksede  0,  man  ser  paa  Billedet  midt 
i  Faldet  —  og  derud  vil  enhver  Rejsende.  Da  Nielsen  selv  satte 
saa  megen  Pris  paa  Vandfaldet,  m.ente  han,  at  de  Rejsende  nok 
kunde  betale  en  høj  Entré,  og  den  blev  tilsidst  saa  høj ,  at  der 
dannede  sig  en  Opinion  for,  at  New  York-Staten  burde  købe  Parken. 
I  Aaret  1885  fandt  Købet  Sted,  men  ikke  førend  efter  vidt- 
løftige Forhandlinger,  under  hvilke  gamle  Nielsen  efter  Sigende 
lagde  megen  diplomatisk  Kløgt  for  Dagen.  Parken,  som  var  paa 
115  Akres  Land,  blev  tillige  med  andre  Jordstykkei-  indlemmet  i  en 
Falls  Reservation,  der  kostede  Staten  1,433,000  Dollars.  Hvor  meget 
gamle  Nielsen  fik  af  denne  Sum,  er  en  af  de  Hemmehgheder, 
som  Godtfolk  endnu  gaar  og  spekulerer  paa  i  Niagara,  men  det 
har  sikkert  været  en  Part,  der  stod  i  passende  Forhold  til  vor 
Landsmands  Ærbødighed  for  Naturunderet.  Sikkert  er  det,  at  han 
nu  ejer  mange  Huse,  og  at  han  selv  bebor  det  smukkeste.  Han 
har  et  nydeligt  Hjem,  en  elskværdig  Hustru,  begavede  Børn,  alle 
bosatte  i  Niagara,  og  et  fortræffeligt  Bord  med  ypperlige  Vine. 
Hvor  mærkeligt  det  end  kan  synes,  især  naar  Talen  er  om  Vejle, 
maa  Nielsen  i  Aaret  1821  være  bleven  født  til  Vandfald.  Det 
er  da  forstaaeligt,  at  han  ombyttede  Gudenaaen  med  Niagara,  hvor 
han  har  fundet  netop  saa  meget  Vand,  som  var  nødvendigt  til 
den  fulde  Udvikling  af  sin  Specialitet. 

Gamle  Nielsen  taler  helst  om  Vandfaldet,  naar  han  staar  og  ser 
paa  det,  og  skønt  han  altid  spytter  i  det,  behandler  han  det 
alligevel  som  sin  bedste  Ven.  Han  husker  udenad  næsten  alle 
Navnene  paa  dem,  der  de  sidste  45  Aar  er  sprunget  ned  i  Faldet. 
Det  er  ialt  52  Personer,  hvoraf  den  ene,  Nr.  36,  gik  igennem  Pro- 
spekt Park  —  uden  at  betale  sin  Entré.  Saa  hensynsløse  kan  Folk 

blive  i  deres  sidste  Øjeblikke!  Der  er  en  Historie  om,  at  Vove- 
halsen Sam  Patch  i  Aaret  1829  gjorde  Springet  og  slap  derfra 
med  Livet.  Gamle  Nielsen  tror  dog  ikke  den  Historie.  Han  tror 
overhovedet  ikke  andet,  end  hvad  han  har  set  med  sine  egne  Øjne, 
men  derunder  er  forøvrigt  indbefattet  en  Del  Tilfælde  af  Interesse. 
Da  Nielsen  saaledes  en  Gang  for  mange  Aar  siden  sad  paa  en  af 
Stenene  her  og  røg  sin  Morgenpibe,  opdagede  han  en  Neger,  der, 
staaende  i  en  lille  Baad,  kom  susende  forbi  ham  ned  ad  Strømmen. 
Negeren  gengældte  ikke  Nielsens  hoflige  How  do  you  do,  for  han 
var  lige  ude  over  Kanten.  Men  mere  forknyt  var  han  ikke,  end  at 
han,  idet  han  vendte  Benene  i  Vejret,  tog  sig  en  Slurk  Whisky. 
Et  Sekund  senere  var  han  slynget  ned  i  Dybet.  Dagen  efter  fandt 
man,  nogle  Mil  længere  nede,  Trævler  af  hans  Tøj  og  Splinter  af 
hans  Baad. 

Jeg  spurgte  Nielsen,  hvor  dyb  Vandmassen  var  i  selve  Faldet, 
og  uden  at  betænke  sig,  svarede  han:  Den  er  idag  21  Fod.  Det 
er  gennem  Vandets  Farve,  at  han  med  sit  Kenderblik  forstaar  at 
maale  Dybden.  Ved  stærk  vestlig  Vind  drives  Vandet  ind  fra  Erie- 
søen.  Niagara  Floden  svulmer  op,  og  Vandfaldet  brummer  med  en 
Bas,  der  lyder  frygtelig  i  de  stille  Vinternætter.  Ved  en  saadan 
Lejlighed  har  man  maalt  Faldets  Dybde.  Det  foregik  paa  den 
Maade,  at  man  devoverede  et  gammelt  Skib  til  Undergang.  Det 
stak  22  Fod  dybt  og  passerede  Faldet  uden  at  berøre  Bunden. 
For  at  forhøje  den  dramatiske  Virkning  havde  man  bemandet  Ski- 
bet med  en  Bøffel.  Otte  Hundrede  Mennesker  med  gamle  Nielsen 
i  Spidsen  overværede  dette  mærkelige  Skuespil,  som  vakte  en  be- 
tydelig Ophidselse  i  Foreningen  til  Dyrenes  —  og  derunder  ind- 
befattet Bøflernes  —  Beskyttelse. 

Det  indianske  Sagn  fortæller,  at  Vandfaldet  aarligt  kræver  to 
Menneskeliv,  og  saafremt  dette  Tal  er  Maksimum,  vil  man  foreløbig 
uden  Fare  kunne  stige  ned  i  Vindenes  Hule,  thi  for  ikke  længe 
siden  blev  en  ung  Dame  reven  ud  i  Malstrømmen,  da  hun  boj  ede 
sig  efter  en  Blomst,  og  samme  Aften,  jeg  var  ankommen  til  Niagara, 
forsvandt  en  Rejsende  fra  Cataract  House  Hotel.  Hans  Navn  læstes 


230 


næste  Dag  i   alle  Blade   under  den   almindelige  Overskrift:   Disap- 
peared  from  Niagara  Falls. 

Jeg  havde  set  denne  Mand,  da  jeg  kom  her  til,  for  vi  var  med 
samme  Tog.  Han  var  høj,  blond  og  stram  som  en  Gardeofficer. 
Paa  Hotellet  beskæftigede  han  mine  Tanker,  dels  fordi  jeg  ikke 
havde  andet  at  bestille,  dels  fordi  jeg  troede  han  var  Dansk.  Ved 
Table  d'hote  henledte  han  Opmærksomheden  paa  sig  ved  sin  ner- 
vøse Adfærd.  Han  spiste  ikke,  men 
hældte  uophørligt  Brandy  og  Rød- 
vin sammen  og  rettede  Spørgs- 
maal  til  den  flegmatiske  Neger, 
der  besørgede  Opvartningen.  Jeg 
hørte,  at  han  ventede  et  Telegram, 
men   om   Aftenen  den    dejlige 

Maaneskinsaften  —  blev  han  borte, 
og  jeg  forstod  saa  godt,  at  man 
paa  en  saadan  Aften  kunde  føle 
Lyst  til  at  lade  det  trætte  Legeme 
rulle  ned  ad  denne  Strøm  og  for- 
svinde i  de  gyldne  Taager,  hvor 
der  vel  er  Svar  paa  alle  Spørgs- 
maal. 

Da  Værten  i  sin  Forfjamskelse 
tilkaldte  Politi,  og  man  brød  ind 
paa  den  Fremmedes  Værelse,  viste 
det  sig  af  hans  Papirer,  at  han  hed  Olof  Liren,  og  at  han  var  fra 
Sverig.  Øverst  i  hans  Kuffert  laa  et  Billede  af  en  ung,  yppig, 
smuk  Dame,  iført  en  kridhvid  Dragt  besat  med  Roser.  Desuden 
fandt  man  en  Pakke  Breve,  som  Pohtiet,  der  ikke  var  det  svenske 
Sprog  mægtigt,  bad  mig  læse.  Jeg  samtykkede  heri  og  læste  Bre- 
vene, ét  for  et,  medens  det  blev  mørkt  og  lyst  igen,  og  medens 
Vandene  larmede  uden  for  de  aabne  Vinduer. 

Da  jeg  havde  læst  disse  hastigt  skrevne  Breve,  kendte  jeg  Lirens  og 

Thilda  Andersons  Roman,    og  jeg   forstod,    at   den    var   endt   med 
Døden  i  de  hvide  Vande. 

I  Dalarne,  hvor  Liren  hørte  hjemme,  forelskede  han  sig  i  en 
yngre  Veninde  af  sin  Hustru.  Da  det  blev  nødvendigt,  at  hun  rejste, 
tog  hun  til  Amerika.  Forholdet  vedligeholdtes  gennem  Breve,  og 
efter  et  Aars  Forløb  blev  Længselen  hos  Liren  saa  stærk,  at  han 
forlod  sit  Hjem.  Hans  Elskede  opholdt  sig  i  Chicago,  og  til  denne 
By  rejste  han,  opfyldt  af  bange  Anelser,  for  der  havde  været  noget, 
som  forekom  ham  besynderhgt  i  hendes  Breve.  Han  vidste  ikke, 
hvad  det  var  og  kunde  ikke  gøre  sig  det  klart;  nu  vilde  han  se 
med  sine  egne  Øjne. 

Han  traf  sin  Elskede  i  den  hvide  Kjole  og  i  de  Huse,  hvor  den  unge 
Kvinde  er  enhver  Mands  Brud.  Saa  meget  var  tydeligt  af  Brevene. 
Traaden  brast  og  blev  genoptagen  paa  et  Tidspunkt,  da  Thilda 
Anderson  kæmpede  mellem  sin  Kærlighed  til  Liren  og  sin  Følelse 
af  Behag  ved  Glædespigens  Liv.  Han  bønfaldt,  tryglede  og  græd 
—  og  naar  han  ikke  kunde  rejse  hjem,  hvad  hans  Hustru  i  et 
Brev  saa  inderhgt  bad  ham  om,  saa  havde  han  ikke  anden  Udvej 
end  Springet  ud  i  Evighedens  Flod.  — 

Jeg  rejste  mig  og  saa  igennem  Vinduerne  og  de  hvide  Skum- 
taager  ned  i  Afslutningen  af  den  Roman,  hvoraf  den  første  Halv- 
del laa  i  Manuskript  paa  Bordet,  og  jeg  havde  hele  Følelsen  af, 
hvor  flygtig  Grænsen  er  imellem  Liv  og  Død. 

Solen  skinnede,  og  Klokken  var  saa  mange,  at  jeg  inden  ret 
længe  skulde  møde  paa  Gedeøen  og  derfra  foretage  Vandringen 
ned  i  Vindenes  Hule.  Paa  det  angivne  Sted  traf  jeg  min  Fører, 
der  holdt  et  lille  Foredrag  om  de  Farer,  hvormed  Nedstigningen 
var  forbunden.  Saa  iførte  vi  os  Gummidragter,  fik  Filtsko  paa 
Fødderne  og  begyndte  den  besværlige  Kravlen  hen  over  glatte  Stene. 

Vinden  udefra  stod  paa,  og  mægtige  Vandstrømme  piskede  ind 
over  vore  Hoveder,  saa  vi  til  sidst  maatte  klamre  os  fast  til  Ste- 
nene uden  Udsigt  til  at  kunne  komme  videre.  Vinden  syntes  at  tage 
til,  det  blev  mørkt,  og  da  jeg  gennem  Buldret  hørte  Føreren  raabe, 
at  vi  maatte  vende,  mærkede  jeg,  at  min  Kind  hvilte  mod  Granit, 

og  rundt  om  mig  saa  jeg  et  saa  vidunderligt  Spil  af  Farver,  at 
jeg  vil  se  det  til  min  sidste  Stund. 

Brede  Regnbuer,  der  i  dejlige  flygtende  Ringe  lagde  sig  om  alle 
Genstande,  om  Vanddraaberne,  om  Stenene,  om  min  Fod,  min 
Haand,  mit  Legeme  og  mit  Hoved.  Og  lige  foran,  som  et  væl- 
digt Forhæng,  de  mægtige  Vandmasser  glidende  ned  i  Dybet,  1500 
Millioner  Kubikfod  i  Minuttet,  mælkehvide,  kulsorte,  sukkende  og 
tordnende.  Og  hver  Gang  Stormen  derude  ruskede  i  det  vaade 
Fortæppe,  rakte  Vandstrømmene  lange  hvide  Arme  efter  mig,  om- 
slyngede mig  med  Hundreder  af  Regnbuer,  der  brast  imellem 
Vandperlerne  og  gled  med  mig  ud  i  den  rullende  Vandlavine.  Da 
mistede  jeg  Bevidstheden.  — 

Jeg  følte,  at  jeg  sank  ned  i  store  Skummasser,  at  jeg  svømmede 
i  Regnbuer,  og  at  jeg  gennem  snehvide  Vande  saa  et  sælsomt  Syn: 

Højt  oppe  i  det  klare  Sollys,  paa  den  udspændte  Line,  vandrede 
Blondin.  Paa  hans  Ryg  sad  den  Ulykkelige,  der  med  vanvittige 
Øjne  stiri-ede  ned  i  Svælget,  hvor  en  ung  Kvinde,  klædt  i  Brudens 
Skumdragt,  uroligt  svævede  over  Elskerens  Grav.  —  — 

Jeg  mærkede  et  voldsomt  Tag  i  Nakken,  og  da  jeg  atter  kom 
til  Besindelse,  laa  jeg  ude  i  det  høje  Græs. 

Men  hele  den  Dag  og  den  følgende  Nat  rullede  Vandfaldets  lar- 
mende Torden  for  mit  Øre,  og  hver  Gang  jeg  lukkede  Øjnene,  saa 
jeg  Linedanseren,  Manden  paa  hans  Ryg,  den  hvide  Brudeskikkelse 
og  den  unge  blonde  Mand,  som  forsvandt  i  de  rygende  Vande. 

Og  ved  Indgangen  til  det  underlige  Billede  saa  jeg  gamle  Nielsen^ 
der  sad  og  tog  en  halv  Dollar  i  Entré. 

TIL  CHICAGO 


EN  Rejse  fra  New  York  til  Chicago  minder  i  Henseende  til  Vej- 
længden om  en  meget  kendt  Rejse  hjemme,  nemlig  Rejsen  til 
Paris.  Har  man  foretaget  denne  ret  almindelige  Udflugt,  vil  man 
næppe  undlade  at  anstille  Sammenligninger  mellem  Rejselivet  i 
den  gamle  og  den  ny  Verden.  Rejsen  Kjøbenhavn — Paris  varer 
36  Timer.  Pennsylvania  Liniens  Luksustræn  løber  fra  New  York 
til  Chicago  paa  20  Timer.  Men  Tidsforskellen  er  endda  den  mind- 
ste Forskel. 

Husker  De,  da  De  skulde  til  Paris!  Først  havde  De  en  Hoben 
Vrøvl  med  Deres  Koffert.  Der  var  et  Par  Pund  for  meget  i  den, 
da  man  vejede  den  paa  Decimalvægten,  og  først  da  De  havde 
lettet  den  for  nogle  tunge  Ting,  som  De  senere  glemte  i  Kupéen, 
fik  De  udleveret  en  lang  Papirstrimmel  —  Fragtsedlen  —  og  en 
Billet,  der  viste  sig  at  være  en  Bog  paa  tre  Sprog.  Saa  indtog  De 
Deres  Plads,  og  efter  megen  Ringen,  Piben  og  Pusten  satte  Toget 
sig  i  Bevægelse  og  slangede  sig  langsomt  til  Korsør. 

I  Kiel  blev  Deres  Flipper,  Manchetskjorter  og  gamle  Kjolesæt 
nøjagtigt  efterset  af  Toldvæsenet.  I  Hamborg  blev  De  sat  af  og 
maatte  vente  to  Timer,  før  De  kom  videre.  De  var  halv  død  af 
Sult,  da  De  naaede  Osnabriick,  hvor  man  havde  lovet  Dem  et 
Table  d'hote,  men  hvor  De  maatte  løbe  fra  det  Hele,  undtagen 
fra  Betalingen.  I  Køln  tilbragte  De  et  Par  Timer  i  en  støvet  Vente- 

sal  og  blev  grundigt  forberedt  paa  de  Pinsler,  der  ventede  Dem 
om  Natten.  Aldrig  vil  De  glemme  den  Nat!  Enhver  Plads  i  Sove- 
vognen var  forlængst  optagen,  og  De  blev  anbragt  i  en  Vagon, 
som  indvendig  lignede  en  forslidt  Koffert  og  var  saa  daarlig  op- 
lyst, at  De  ikke  kunde  læse  en  Avis.  I  tolv  stive  Timer  sad  De 
her  lige  op  og  ned,  uden  anden  Adspredelse  end  den  at  stirre  ind 
i  Ansigterne  paa  de  svedende  Rejsefæller.  I  stigende  sørgelig  For- 
fatning passerede  De  den  belgiske  og  den  fj-anske  Grænse,  og  De 
maatte  begge  Steder  ud  for  at  blive  synet  af  Personer,  der  kappedes 
i  Stupiditet.  Ved  den  tyske  Toldgrænse  havde  De  faaet  en  for- 
agtelig Behandling,  fordi  man  troede,  De  var  Fransk,  og  ved  den 
franske  dito  fik  De  en  endnu  foragteligere  Behandling,  fordi  man 
troede,  De  var  Tysk.  Og  for  at  give  Dem  en  Forsmag  paa  det  be- 
kendte franske  Galanteri,  var  den  franske  Toldstation  forsynet  med 
en  Faarefold,  som  man  midt  om  Natten  drev  Dem  ind  i,  og  hvor 
De  var  Genstand  for  et  nærgaaende,  næsten  uhøvisk  Eftersyn,  Til 
sidst  følte  De,  at  det  var  en  Lykke,  da  De  slap  ud  igen  og  rum- 
lede videre  i  den  forslidte  Koffert,  hvor  de  forpjuskede  Medrejsende 
nu  sad  og  lurede  paa  hverandre;  thi  efter  alt  dette  Eftersyn  troede 
De  selvfølgelig,  at  der  var  Forbrydere  i  Selskabet.  Hvad  nyttede  det, 
at  De  vidste  hos  Dem  selv,  at  De  var  et  godt  Menneske,  og  at 
De  var  ude  for  at  more  Dem  og  udvide  Deres  Synskreds.  De 
havde  desuagtet,  da  De  ankom  til  Paris,  Fornemmelsen  af,  at  usyn- 
lige Politikonstabler  var  i  Hælene  paa  Dem. 

Og  alle  disse  Rejseubehageligheder  er  for  intet  at  regne  mod, 
hvad  man  byder  Dem,  naar  De  fra  Frankrig  kører  ind  i  Spanien, 
fra  Schweiz  ind  i  Italien  eller  fra  Tyskland  ind  i  Rusland  —  for 
ikke  at  tale  om  Tyrkiet,  der  ogsaa  ligger  i  Evropa!  Ved  disse 
Grænser  kan  man  finde  paa  at  undersøge,  om  der  blandt  Bøgerne 
i  Deres  Koffert  findes  forbudne  Tryksager,  og  om  De  bærer  falsk 
Skæg.  Opdages  det,  at  De  af  Forfængelighed  har  sværtet  Bakken- 
barterne, puttes  De  i  Kachotten  som  Spion. 

Lad  os  som  Modsætning  foretage  en  Rejse  i  Amerika! 

De  kommer  ikke  kørende  til  Stationen  i  en  Droske,  der  er  stop- 

pende  fuld  af  Hatæsker  og  Haandkofferter.  Paa  Hotellet  har  Por- 
tieren modtaget  disse  Ting  og  har  givet  Dem  en  Check,  d.  v.  s. 
en  lille  Messingplade  med  et  Nummer.  Ved  Indgangen  til  Stationen 
staar  en  Mand,  som  modtager  dette  Nummer  og  spørger  Dem,  hvor 
De  skal  hen,  og  naar  De  svarer,  at  De  skal  til  Chicago,  faar  De 
en  anden  lille  Check,  hvorpaa  der  staar  Chicago,  og  saa  kan  De 
roligt  gaa  i  Toget.  De  sér  slet  ikke  Deres  Bagage,  og  den  vejes 
ikke,  selv  om  De  medfører  tunge,  amerikansk  jernbeslaaede  Kof- 
ferter.  Fejltagelser  forekommer  yderst  sjælden,  men  forekommer 
saadanne,  betales  der  50  Dollars  i  Erstatning  for  en  Koffert. 

Stationen  er  meget  lille,  hvorfor  man  hurtig  finder  sig  til  Rette. 
Der  holder  en  Snes  Tog,  som  er  betegnede  med  Skilte.  Paa  disse 
læses  Bestemmelsesstedet,  og  naar  man  har  fundet,  hvad  der  svarer 
til  den  lagte  Rejseplan,  gaar  man  otn  Bord  og  køber  sin  Billet 
hos  Konduktoren.  Saa  er  der  ikke  mere  at  iagttage.  Man  kan 
køre  til  det  stille  Ocean  uden  Omstigning,  uden  Toldeftersyn,  uden 
Ophold,  uden  nærgaaende  Spørgsmaal  og  Forklaringer  og  uden  at 
staa  af  for  at  indtage  sine  Maaltider.  Man  bare  bliver,  hvor  man 
er,  og  kører  lige  ud,  fem  seks  Døgn. 

Et  dansk  Korsørtog,  som  starter,  minder  paafaldende  om  et  Skib, 
der  staar  paa  Bedding,  og  som  man  højtideligt  er  i  Færd  med 
at  overgive  til  det  vaade  Element.  Embedsmænd  med  Guldtresser 
farer  hæsblæsende  omkring  og  gør  Folk  nervøse.  Døre  smækkes 
op  og  i.  Uhrskiven  studeres  nøje,  og  en  forvildet  Mand  ringer  paa 
en  Kirkeklokke,  indtil  Øjeblikket  oprinder,  da  en  Overordnet  holder 
Fløjten  i  Beredskab  og  en  endnu  mere  Overordnet  raaber:  Færdig! 
Bim!  Bam!  Det  vidunderlige  sker,  at  Toget  sætter  sig  i  Bevægelse, 
men  uvilligt  som  om  det  hellere  blev  staaende,  og  nødigt  vilde 
bryde  de  intime  Baand.  En  Afskedsforestilling  som  denne  kendes 
ikke  paa  den  ameiikanske  Banegaard.  Amerikanerne  hverken 
ringer  eller  piber.  Folk  kan  gaa  og  komme,  ganske  som  de  lyster. 
Der  sker  slet  ikke  andet,  end  at  Toget  roligt  gaar  og  med  voks- 
ende Hurtighed  bliver  ved  at  gaa,  lige  ud  ad  Skinnerne  —  til  Chi- 
cago, St.  Louis  og  New  Orleans. 

Er  man  nu  bleven  skuffet  ved  denne  tarvelige  Begyndelse,  saa 
forestaar  der  til  Gengæld  en  Overraskelse,  naar  man  ser  sig  om  i 
Trænet.  Det  er  et  af  de  saakaldte  limited  trains,  der  kun  fører 
første  Klasse.  Den  ene  Vogn  er  en  herskabelig  Dagligstue  med 
Glastag,  Spejlglasvægge,  Sofaer  og  magelige  polstrede  Stole.  Den 
anden  er  en  endnu  elegantere  Spisesal,  hvor  sorte  Opvartere  er 
beskæftigede  mellem  Bordene.  Den  tredie  endelig  er  et  Soveværelse, 
der  ved  sin  diskrete  Elegance  og  hele  snilde  Indretning  egenlig  er 
det  mest  seværdige  i  det  rullende  Hotel.  Dagligstue,  Spisesal  og 
Soveværelse  optager  hver  sin  af  de  tre  lange  Vogne,  der  er  for- 
enede paa  den  Maade,  at  Vognenderne  ved  Hjælp  af  fjedrende 
Staalrammer  og  foldede  Læderbetræk  er  omdannede  til  lukkede 
Vestibuler.  Udvendig  fra  har  disse  en  fjærn  Lighed  med  Harmonikaer. 
Dagligstue,  Spisesal  og  Soveværelse  er  en  eneste  lang  Sal,  som 
man  spadserer  i,  ganske  som  spadserede  man  i  en  Lejlighed.  Over- 
alt finder  man  den  samme  overdaadige  Udstyrelse,  tæppebelagte 
Gulve,  Chaiselongue-Stole  med  bløde  Pøller  til  at  putte  under  Hovedet, 
Stropper,  hvori  man  kan  stikke  Armene,  Vinduer  med  slebet  Glas, 
bevægelige  Udsigtsstole,  Nøddetræsborde,  der  kan  slaas  sammen, 
Metal-Lysekroner,  kostbare  Toilet-Møbler,  Dameværelser  med  kvin- 
delig Betjening,  Spejle,  Silkegardiner  og  som  Indfatning  om  det 
Hele  en  rig  Anvendelse  af  udskaaret  Træ  med  Forgyldning.  Om 
Vinteren  opvarmes  Vognene  ved  usynlige  Dampledninger,  om  Som- 
meren afkøles  de  ved  Hjælp  af  Elektricitet.  I  Trænets  sidste 
Vogn  findes  Bibliotek  med  illustrerede  Værker  og  en  nydelig  Ryge- 
salon med  Unionens  større  Dagblade.  Endelig  er  der  Barberstue, 
Badeværelse  og  hvad  der  er  amerikansk  et  Telegrafkontor 
for  rejsende  Forretningsmænd.  I  Kontoret  finder  man  de  sidste 
Børsmeddelelser,  som  ideligt  fornyes;  desuden  er  her  opstillet  en 
Skrivemaskine,  der  betjenes  af  en  Clerk,  som  uden  Godtgørelse 
nedskriver  Breve  og  Telegrammer  efter  Passagerernes  Diktat. 

Det  mest  ejendommelige  ved  Toget  er  dog  den  sidste  Halvdel  af 
den  bageste  Vogn.  Den  er  af  Glas.  Har  man  taget  Plads  i  den, 
tror  man  sig  siddende  foran  et  uophørligt  vekslende  Diorama:  Det 

ene  Øjeblik  kører  man  gennem  Majsmarker,  det  næste  befinder 
man  sig  i  en  mørk  Skov,  saa  løber  Toget  ind  og  standser  i  en 
smilende  Landsby,  eller  Glasvognen  farer  hurtigt  hen  over  Floder 
og  ind  mellem  høje  Bjærge,  der  i  Forbifarten  kaster  lange  Skyg- 
ger over  Loftet  paa  de  rullende  Sale. 

Det  er  vel  unødvendigt  at  tilføje,  at  denne  Elegance  ikke  findes 
i  ethvert  Træn.  Der  ei-  stor 
Forskel  paa  Jernbanelinierne 
i  Amerika.  Sædvanlig  køres 
der  med  blandede  Tog,    alt- 


saa  Tog,   hvori  der  foruden 
de  almindelige  Vogne  findes 


PuUmans- Vogne,  og  til  disse 
maa  man  saa,  om  man  vil 
benytte  dem,  løse  en  særlig 
Billet,  der  koster  fra  3 — 5 
Dollars  pr.  Døgn.  Ved  et 
limited  train  derimod  for- 
staar  man  et  Træn,  hvori 
der  kun  findes  Pullmans  Sa- 
lon-, Spise-,  Ryge-,  Sove- 
og  Udsigtsvogne,  eller  for  at 


bruge 


de    gældende    Beteg- 


nelser Parlor  car,   Dining 

car,  Smoking  car,  Sleeping 

car  og  Observation  car.  Des-  ^'^"'"^°"  ^'°s°- 

uden    er    der   ret   ofte   endnu    en  Vogn,    hvori   der   findes   særlige 

Værelser  for  Rejsende,  som  vil   leve   uden  for   det  større  Selskab. 

Familier  kan  leje  hele  Vogne,   hvilket  dog  maa  siges   at  være  en 

noget  kostbar  Luksus.    Overhovedet  er  Priserne    ret   høje   paa  de 

fine  Tog,  men  til  Gengæld  bydes  der  en  enestaaende  Hurtighed  og 

Komfort. 

Da  der  ikke  i  Amerika  findes  anden  indskrænkende  Bestemmel- 
ser   om  Kørehastigheden,   end    at    Jernbaneselskaberne    i   Ulykkes- 

tilfælde  skal  betale  Passagererne  deres  Liv  og  Lemmer  med  Kon- 
tanter, saa  har  man  forceret  Hastigheden  op  til  60  Mil  i  Timen, 
altsaa  en  dansk  Fjerdingvej  paa  et  Minut.  Ja,  ved  Kapkørsler  — 
for  i  Amerika  foranstaltes  nu  og  da  Kapkørsel  mellem  Lokomotiver 
—  har  man  drevet  det  til  en  engelsk  Mil  i  32  Sekunder  eller  II2V2 
Mil  i  Timen.  Med  denne  Fart  vilde  Ruten  København — Korsør  til- 
bagelægges paa  en  halv  Time.  Men  heldigvis  gaar  de  ameri- 
kanske Tog  med  betydelig  mindre  Fart.  Fra  New  York  til  Chi- 
cago er  der  900  Mil,  som  man  under  Verdensudstilhngen  til- 
bagelagde paa  18  Timer.  Den  almindelige  Tid  for  de  hurtiggaaende 
Tog  er  20  Timer,  og  saa  gaar  det  endda  med  en  ganske  respek- 
tabel Fart. 

Lokomotivet,  som  er  spændt  for  disse  Træn,  er  et  af  de  saa- 
kaldte  Mammuth-Lokomotiver,  en  Staalkæmpe,  i  hvis  Konstruktion 
Ingeniøren  har  forenet  tvende  Formaal:  Hurtighed  og  Kraft.  Sig- 
naliseringen udføres  avtomatisk  af  selve  Toget,  og  Ulykkestilfælde, 
der  skyldes  Materiellet,  forekommer  sjælden.  Jernbanesporet  passes 
med  den  største  Omhu,  hvilket  ogsaa  er  nødvendigt  i  Betragtning 
af  Togenes  Hastighed.  Paa  de  fleste  Linier  anvendes  endnu  Vignoles- 
skinner  med  Træsveller,  altsaa  som  paa  vore  Baner,  men  Skin- 
nerne er  betydehgt  længere,  hvorved  man  formindsker  Hjulslagene 
mod  Skinne-Sammenføjningerne.  Kørslen  er  let  og  behagelig,  næsten 
som  paa  en  Kane.  Dette  skyldes  ogsaa  Pullmansvognenes  sindrige 
Boggi-Konstruktion.  Toget  sættes  i  Bevægelse  uden  Ryk.  Det  kan 
hænde,  at  man  efter  Opholdet  paa  en  Station  tror,  at  man  endnu 
holder,  indtil  man  tilfældigt  ved  at  kaste  BHkket  gennem  Vindu- 
erne sér,  at  Toget  er  i  fuld  Fart. 

„Rejsens  Besværligheder"  er  en  Vending,  der  ikke  finder  Anven- 
delse i  Amerika.  Med  limited  trains  er  Rejsen  en  Hvile  og  en 
Adspredelse.  Man  sidder  mageligt  i  den  sidste  Vogn,  der  jo  egen- 
lig er  en  glasdækket  Terrasse,  og  lader  Blikket  glide  hen  over  de 
hurtigt  vekslende  Scenerier.  Øst  for  Philadelphia,  paa  Vejen  gen- 
nem Pennsylvania,  faar  Naturen  en  ganske  særlig  Ynde.  I  mange 
Timer   løber   Banen    i    utallige  Bugtninger   mellem   bratte   Bjærge, 

der  er  bevoksede  med  grønne  Træer.  Der  hviler  over  disse  Bjærge 
en  fortryllende  Fred.  Naturen  er  som  nedsunken  i  dyb  Slummer 
og  intet  Liv  vækkes  af  det  travle  Træn.  Man  kan  sidde  i  sin  Vogn 
og  tro  sig  ene  mellem  Bjærgdalene,  ja  tro  at  høre  Bækkens  Rislen 
og  Insekternes  travle  Summen,  medens  Aftensolen  fylder  Rummet 
med  vidunderlige  klare  Lysstrømme  — 


Interiør  af  Spisesalonen. 

Nej  —  det  var  de  elektriske  Lamper,  der  blev  tændte.  Det  er 
Tegnet  til,  at  Herrerne  forlader  Udsigtsvognen  og  gaar  ind  i  Re- 
stavrationen,  hvor  Negertjenerne  staar  parate  med  Servietterne 
over  Armen.  Paa  Bordene  ligger  friske  Blomster,  og  Dækketøj  og 
Service  funkler  i  det  hvide  Lys. 

Maaltiderne  i  limited  trains  nyder  med  Rette  stor  Berømmelse. 
I  en  af  Vognene  er  et  Køkken,  som  i  disse  første  Klasses  Tog 
bestyres  af  en  ganske  særlig  dygtig  Kok.  Der  serveres  ikke  å  la 
carte.  For  1^2  Dollars  faar  man  en  hel  Middag,  og  medens  Toget 

iler  videre,  lader  vi  Retterne  passere  Revy  og  uddyber  vort  Kend- 
skab til  det  amerikanske  Køkken. 

I  samme  Øjeblik  man  sætter  sig  ved  et  amerikansk  Bord,  har 
man  et  Glas  Isvand  ved  sin  Kuvert.  Som  første  Ret  serveres 
Østers  fra  Boston  og  Baltimore,  de  saakaldte  Blue  points,  der  er 
de  bedste  Østers  i  Amerika,  men  ikke  saa  velsmagende  som  Lim- 
fjords eller  hollandske  Østers.  Næsten  uspiselige  for  en  Evropæer 
er  de  store  fede  amerikanske  Bulks.  Heller  ikke  videre  velsma- 
gende er  den  meget  yndede  Musling  Little  Neck. 

Paa  Menukortet  er  der  to  Supper,  som  vi  kan  vælge  imellem. 
Skildpadde-  og  Tomatsuppe,  og  af  dem  vælger  vi  Tomatsuppe. 
Til  Supperne  serveres  Selleri  med  Stilke  saa  kridhvide,  som  Sellerien 
kun  faar,  naar  den  dyrkes  i  et  mørkt  Drivhus.  Tomaten  er  en  af 
de  mest  anvendte  Frugter  i  det  amerikanske  Køkken.  Snart  ser- 
veres den  bagt  i  Makaroni,  snart  fyldt  med  hakket  Hønsekød,  Den 
ene  Dag  faar  man  den  stuvet,  den  næste  Dag  serveres  den  i  Sauce. 
Tomatsaucen,  der  har  en  Bismag  af  Worchester,  er  navnlig  vel- 
smagende til  den  tørre  amerikanske  Fisk. 

Den  mest  populære  Fisk  er  den  lille  Bass  (en  amerikansk  Ka- 
russe) og  den  saakaldte  Whitefish,  et  stort  tørt  Dyr,  som  vi  ikke 
kender  hjemme.  Hertil  serveres  —  ikke  i  Skaaler,  men  over  selve 
Fisken  —  Flødesauce  og  Smørsauce  med  Selleri.  Man  behøver 
blot  at  sige  til  den  sorte  Tjener,  hvad  Sauce  man  ønsker.  Et  lig- 
nende Ønske  er  overflødigt  med  Hensyn  til  Kartofler.  Thi  foran 
paa  Bordet  smiler  denne  Jordfrugt  os  i  Møde  fra  fem  seks  eller 
endnu  flere  særlige  Assietter. 

Amerikanske  Kokke  har  med  stor  Forkærlighed  kastet  sig  over 
Kartoflen;  den  optræder  i  alle  mulige  Forklædninger,  men  oftest 
stegt  med  Skallen  paa  og  spises  da  af  Amerikanerne  paa  samme 
Maade,  som  Evropæere  spiser  blødkogte  Æg.  Desuden  ser  vi  paa 
Assietterne  mashed  Kartofl*el  (en  Slags  Kartofl'elmos),  der  serveres 
moset  eller  stegt  i  smaa  Kartofi^el kager,  samt  den  raat  stegte 
Kartofl'el,  der  er  skaaren  i  Skivei*,  og  endelig  i  mange  Varia- 
tioner de  franske  Pommes  frites,   hvorimellem   særlig   maa   mær- 

kes  en  amerikansk  KartofFel-Ret,  bestaaende  af  lange  Kartoffel-Tre- 
kanter, der  er  kogte  i  Fedt  og  har  en  paafaldende  ydre  Lighed 
med  danske  Klejner.  Lyonnais-Kaiioflen  er  stegt  i  Smør  med 
Peber,  Den  saakaldte  Hashed  ftrown-Kartoffel  er  hakket  op  i  smaa 
Firkanter  og  kogt,  men  mest  paafaldende  blandt  alle  disse  Kartoffel- 
Retter  er  dog  en  Kartoffel,  der  ved  Anvendelse  af  en  eller  anden 
Maskine  er  formet  som  en  lang  Spiral.  Det  lille  velsmagende  Kunst- 
stykke er  bagt  i  Fedt. 

Efter  saa  mange  Nydelser  kommer  vi  til  Stegene,  der  i  Pullmans 
Vognene  introdnceies  med  en  Skive  kogt  Skinke,  hvortil  Cham- 
pagne Sauce.  Denne  Sauce,  der  er  meget  almindehg  i  Amerika, 
smager  dog  mere  af  Eddike  end  af  Champagne.  Næste  Ret  er 
kogt  Lam,  skaaret  ud  af  et  helt  Lammelaar.  En  rød  Gelé,  der 
ligger  paa  en  særlig  Assiette,  erstatter  nu  og  da  den  meget  brugte 
Mint-Sauce,  der  har  en  ubehagelig  Smag  aF  Krusemynte.  Og 
omsider  er  vi  da  kommet  dertil  i  Menuen,  at  vi  med  stigende 
Forventning  modtager  den  amerikanske  Hovedret,  som  i  Grun- 
den er  den  eneste  af  samtlige  Retter,  hvorpaa  den  Indfødte  virke- 
lig sætter  Pris. 

Det  er  den  store  engelske  Kødret,  Sirloin  of  beef  (Oksens  Mør- 
brad), der  skæres  ud  i  drabelige  Skiver.  Naar  Negren  serverer 
dette  Stykke  Kød,  glemmer  han,  hvem  han  er,  og  smasker  med 
sin  sorte  Mule.  Kødet  er  stegt  i  Vand,  hvori  der  er  kommet  Løg 
og  andre  Urter.  Det  serveres  i  sin  egen  Sauce  og  Saft.  Foretrækker 
man  Kalvesteg,  faar  man  den  serveret  paa  Bagværk,  der  er 
sammenbagt  af  Brød,  Salvie,  Salt,  Peber  og  Løg.  Men  Salvien  er 
trængt  op  i  Kalvestegen,  og  det  smager  ikke  en  Evropæer. 

Dette  Underlag  af  Bagværk  kaldes  Stiiffing,  og  desværre  møder 
vi  det  ikke  blot  i  Kalvestegen,  men  ogsaa,  og  som  en  endnu  mere 
fremtrædende  Del,  i  næste  Ret,  Kalkunen.  Denne  ødelægges  altid 
af  Stuffingens  vammelsøde  Smag.  Kalkunen,  der  er  en  af  de  al- 
mindeligste Kødspiser  i  Amerika,  er  ellers  i  sig  selv  fortræffelig. 
Dens  Lever  skæres  i  Smaastykker  og  serveres  i  den  tynde  Sauce. 

Dermed   er   den   egenlige   Middag  overstaaet,   men  førend  vi  be- 

gynder  paa  Desserten,  bør  vi  ikke  undlade  at  omtale  nogle  smaa 
Assietter,  der  samtidig  med  Stegene  bliver  anbragte  ved  enhver 
Kuvert.  Paa  en  af  disse  Assietter  er  der  stuvede  Tomater,  paa  en 
anden  Majs  og  paa  en  tredie  og  fjerde  forskellige  Frugtkompoter, 
f.  Eks.  Egg  Plant,  et  lille  kaffebrunt  Græskar,  som  Amerikanerne 
spiser  smaa  Mundfulde  af  i  Pavserne.  Om  Sommeren  serveres 
Majsen  siddende  paa  Kolben,  der  er  af  Størrelse  som  en  Gran- 
kogle. Smørret  smøres  paa  Kolben  med  en  Kniv  og  lidt  uklædeligt 
afgnaves  Kærnerne.  Om  Vinteren  afrives  disse  og  serveres  kogte  i 
Mælk.  Majsen  er  en  national  Ret,  der  aldrig  fattes  paa  en  Ame- 
rikaners Boid. 

Ved  Desserten  serveres  foitræffelige  kaliforniske  Druer,  Bananer 
og  Appelsiner.  Det  amerikanske  Æble,  der  er  saa  velsmagende, 
sér  man  sjælden,  i  hvert  Fald  ikke  i  naturlig  Tilstand.  Amerika- 
nerne sætter  mere  Pris  paa  det  som  Pie,  o:  Æbler  indbagte  i  Brød. 
I  Salaterne  findes  ofte  Kød  og  Fisk,  og  ejendommelig  for  Desserten 
som  for  hele  Middagen  er  de  mange  Variationer.  Alskens  Grønt- 
sager, Ræddiker,  og  Asparges  hentes  fia  Bermuda  og  erholdes  friske 
hele  Aaret.  Til  denne  Overflødighed  kommer  Kartoffelsalat,  Persille, 
Plumbudding  og  til  sidst  Kager,  Is,  Ost,  Kaffe  og  The.  Menuen 
har  kun  én  Fejl:  Den  er  for  stor  og  uden  Komposition.  Ameri- 
kaneine  ejer  ikke  Franskmændenes  Evne  til  at  vække  Appetiten 
under  Maaltidet,  og  som  Regel  gælder,  at  de  slet  ikke  forstaar  at 
spise.  Pudsigt  er  det  Hastværk,  hvormed  en  Amerikaner  besørger 
Middagen,  ogsaa  naar  han  har  god  Tid.  Han  hugger  i  sig  hulter 
til  bulter,  alle  Retter,  Suppe,  Fisk,  Is  og  Grøntsager.  Hvert  Øjeblik 
drikker  han  et  Glas  Isvand,  mønstrer  Spisesedlen  for  at  se,  om 
han  har  faaet  alle  sine  Sidedishes,  bider  og  stikker  i  det  altsam- 
men, sætter  ved  Desserten  en  Tandstikker  bag  Øret  for  at  stikke 
den  i  Tænderne,  saa  snart  han  i  en  eneste  Slurk  har  drukket  Kaf- 
fen. Fra  Bordet  stormer  han  afsted,  som  om  han  havde  uopsætte- 
lige Forretninger.  Men  et  Øjeblik  efter  sér  man  ham  i  Rygesalonen, 
hvor  han  mageligt  henstrakt  nyder  sin  Cigar. 

Her  i  Rygesalonen   tilbringer  man  et  Par  Timer,  før  man  gaar 

til  Ro.  Amerikanerne  har  en  vis  ligefrem  Maade,  hvorpaa  de  gør 
en  Rejsendes  Bekendtskab,  og  lader  man  et  Par  beundrende  Ord 
falde  om  de  amerikanske  Fænomener,  har  man  straks  vundet  deres 
Hjerter.  De  er  stolte  af  deres  Land,  med  en  vis  barnlig  men 
klædelig  Stolthed,  der  er  naturlig  hos  et  ungt  Folk.  Saa  knyttes 
Samtalens  Traade,  medens  Toget  hurtigt  iler  ind  gennem  Tuneller, 


Morgen  i  Sovevognen. 


over  Floder  og  omsider  forlader  Pennsylvanias  Bjærgland  og  løber 
ud  over  Ohios  aabne  Sletter.  For  den  ensomme  Vandrer,  der  gaar 
derude,  maa  vel  dette  Ildlegeme  straale  som  et  Syn  i  Nattens 
Mørke. 

Naar  nu  Herrerne  i  Aftenens  Løb  har  diskuteret  alle  mulige 
Spørgsmaal,  og  Enhver  er  bleven  yderligere  overtydet  om  sin  egen 
Menings  Ufejlbarlighed,  beslutter  man  at  gaa  til  Ro.  I  Sovevognen 
opløses  Selskabet  foran  Portieren,  og  et  Øjeblik  efter  slumrer  man 
i  en  fortræffehg  bred  Seng. 

Langt  op  ad  Formiddagen  vaagner  man  og  trækker  Persiennen 
fra  sit  Vindue.  Hvad  ser  man  dér?  Er  det  ikke  store  Dampskibe, 
som  sejler  derude  paa  det  tørre  Land?  Jo  —  vist  sejler  de  gen- 
nem Pløjemaikerne  for  fuld  Damp! 

Saa  kommer  man  op  og  ser,  at  Damperne  løber  om  Kap  med 
Toget  i  en  bred  Kanal,  og  en  ældre  Amerikaner  oplyser,  at  Chicago 
er  den  næststørste  Søstad  i  Verden,  skønt  Byen  ellers  ligger  900  Mil 
fra  Atlanterhavet.  Det  er  den  første  besynderlige  Oplysning,  man 
modtager  om  Chicago,  der  nu  træder  frem  ude  over  Sletten,  ikke 
som  en  By  med  Spir  og  Taarne,  men  som  et  Uhyre  af  en  Røg- 
søjle, der  naar  fra  Jorden  op  til  Himlen.  Vi  ruller  hen  over  Hundre- 
der af  Skiftespor  og  forsvinder  i  den  store  Røgsky,  imens  den 
ældre  Amerikaner  mekanisk  vedbliver:  Det  er  den  største  Røg  i 
Verden,  den  mærkeligste  By  i  Verden,  det  travleste  Folk  i  Verden, 
den  forunderligste  Vækst  i  Verden  osv.  osv. 

Alting  er  det  største,  det  mærkeligste,  det  travleste  og  det  for- 
underligste i  Verden. 

Well.  Saa  maa  vi  være  i  Chicago! 


Pengeborsen. 

Chicago  i  Aaret  1833. 


VESTENS  DRONNING 


I  New  York,  i  Washington  og  i  Boston  var  der  endnu  meget,  som 
mindede  om  Evropa.  Man  savnede  her  det  iøjnefaldende  Ekscen- 
triske,  man  havde  ventet  sig  i  amerikanske  Byer.  Det  er  egenlig 
først  ved  Ankomsten  til  Chicago,  man  føler  sig  i  Amerika. 

Det  Amerika,  man  havde  tænkt  sig  hjemme:  Fabelagtige  For- 
hold med  Eventyr,  Virkelighed  og  Overdrivelser,  forrykte  og  geniale 
Indfald,  sammenrørte  til  en  Skildpaddesuppe,  hvori  den  amerikan- 
ske Humbug  svømmede  som  de  flakte  Æg. 

Det  er  vel  saa  nogenlunde  Billedet,  mange  Mennesker  danner 
sig  af  den  Repubhk,  i  hvilken  Vanderbilt  er  Konge.  Og  endnu  for 
25  Aar  siden  var  Billedet  ikke  ganske  misvisende.  Men  25  Aar  i 
den  amerikanske  Udvikhng  tæller  et  Aarhundrede,  og  i  vore  Dage 
er  „Amerikanismerne"  i  Færd  med  at  gaa  samme  Vej  som  Stil- 
ladsværket om  en  færdig  Bygning.  Men  længst  synes  de  unægtelig 
at  ville  holde  sig  i  Chicago. 

En  Amerikaners  næststærkeste  Tilbøjelighed  er  den  at  sætte  en 
Rekord,  hans  stærkeste  den  at  slaa  Rekorden.  I  hvert  enkelt  Individ 

er  nedlagt  Folkets  ungdommelige  Lyst  til  at  gøre  noget  mere  hals- 
brækkende og  forvovent  end  noget  andet  Folk,  og  man  kan  vist- 
nok sige,  at  overalt  i  Amerika,  hvor  det  amerikanske  Væsen  findes 
uberørt  og  hvor  Livet  udfolder  sig  kraftigst  og  ejendommeligst,  dér 
sættes  den  „fineste"  Rekord. 

Det  er  nu  dette  mægtige  men  ganske  enkle  Lidtryk,  man  mod- 
tager af  Chicago,  at  alt  hvad  her  tænkes,  skabes  og  iværksættes, 
det  tænkes,  skabes  og  iværksættes  for  at  sætte  en  Rekord.  Denne 
Bys  Liv  har  formet  sig  som  et  voldsomt  Kapløb,  ikke  med  Unionens 
andre  Byer  —  det  vilde  være  altfor  lidt  for  Sønnerne  af  Vestens 
Dronning!  Nej,  de  har  simpelt  hen  taget  Kampen  op  med  hele 
Verden.  Man  siger  ikke,  at  Chicago  behersker  flere  Jernbanelinier 
end  nogen  anden  By  i  de  forenede  Stater.  Chicago  nævner  altid 
sig  selv  som  Modsætning  til  Jordklodens  samtlige  Beboere.  Chicago 
ejer  Verdens  største  Kornhandel,  Verdens  største  Svineslagteri,  Ver- 
dens største  Skyskrabere  og  Verdens  største  Magasiner.  Saa  mange 
Mile  Gader  og  offenhge  Anlæg  har  ingen  anden  By  i  Verden,  og 
saa  mange  oprørende  Forbrydelser,  Overfald,  Baghold  og  Volds- 
handlinger udøves  intet  andet  Steds  i  Verden,  Og  ingen  anden 
By  i  Verden  har  haft  en  saa  stor  Ildebrand  som  den,  der  i  1871 
blev  foranlediget  af  en  Ko.  Man  høre  blot,  hvorledes  det  brændte 
i  Chicago:  I  hvert  Minut  blev  100  Personer  husvilde.  I  hver  5 
Miimtter  fortærede  Luerne  for  1  Million  Dollars,  og  i  hver  24  Timer 
styrtedes  100,000  Mennesker  i  Armod  og  Ruin  —  altsammen  for- 
anlediget af  en  Ko!  Den  havde  nok  væltet  en  Petroleumslampe 
med  sin  Mule.  Er  der  nogen  Ko  i  Verden,  der  kan  bide  den  Re- 
kord? 

Og  hvad  er  det  ikke  for  mange  andre  vidunderlige  Ting,  man 
har  læst  i  Bøger  og  Blade  om  Chicago.  Skal  man  tro  saadanne 
fabelagtige  Beretninger,  som  naar  det  t.  Eks.  hedder,  at  en  stor 
Part  af  Byen,  der  oprindelig  laa  paa  Svampgrund,  blev  hævet  12 
Fod  i  Vejret?  Rimeligvis  tror  man  det  ikke,  og  dog  er  det  en 
Kendsgerning.  Eller  skal  man  tro  den  bekendte  Historie  om  Chicago- 
floden?  Det  er  en  bred  og  vandrig  Flod,   der  oprindelig  udsprang 


Chicagos  Handelskollegiuru. 

i  Egnene  om  Mississippi.  I  sit  nedre  Løb  gennemskar  den  Chicago 
og  gød  sit  Vand  ud  i  Michigan  Søen,  der  i  Parentes  bemærket  er 
et  helt  Hav.  Nu  fik  Chicago  sit  Drikkevand  fra  Søen,  og  da 
Vandet  forurenedes  af  Floden,  besluttede  man  —  og  noget  saa- 
dant  kunde  man  kun  beslutte  i  Chicago  —  at  lade  Floden  løbe  den 
anden  Vej,  altsaa  imod  sit  Udspring!  Der  var  noget  tiltalende 
for  en  amerikansk  Hjerne  i  den  Tanke,  at  løfte  en  Flod  i  den 
ene  Ende  og  sænke  den  i  den  anden,  at  behandle  en  Vandstrøm  som 


Parti  af  Chicago. 

en  fast  Genstand.  At  det  kunde  gøres  lyder  mere  end  utroligt. 
Ikke  desmindre  blev  det  gjort.  De  amerikanske  Ingeniører  gravede 
Kanaler  og  lod  Chicagofloden  forsvinde  i  Mississippi,  og  de  lod 
den  forsvinde  med  Bevidstheden  om,  at  nu  havde  de  ogsaa  paa 
Vandvæsenets  Omraade  sat  en  fin  Rekord. 

Saa  kommer  man  til  Chicago,  og  hurtigt  blegner  alle  de  even- 
tyi-lige  Fortællinger,  man  har  hørt,  ved  Siden  af  det  utrolige  Even- 
tyr, selve  Byen  frembyder,  ikke  mindst  i  Henseende  til  sin  svim- 
lende Vækst.  Man  kan  paa  Forhaand  nære  Uvillie  mod  Chicago, 
man   kan   med  Mistro   høre   paa   de  voldsomme  Superlativer,    der 

suser  nindt  i  Luften,  det  ender  dog  med,  at  man  tvinges  til  at 
indrømme,  at  i  denne  By  har  det  moderne  Amerika  naaet  sin 
højeste  Udvikling,  hejst  sin  iøjnefaldende  Standard. 

Besynderligt  er  det,  at  netop  Chicago  er  den  mest  amerikanske 
By  i  Unionen,  thi  i  ingen  anden  By  lever  der  et  saa  stort  Antal 
Fremmede.  Det  er  jo  forbavsende,  naar  det  oplyses,  at  der  omtrent 
findes  saa  mange  Tyskere  i  Chicago  som  i  Hamborg,  og  dog  hører 
man  ikke  Tysk  paa  Gaderne,  lige  saa  lidt  som  man  sér  Tysk  paa  Skil- 
tene eller  overhovedet  bemærker  noget,  der  kunde  røbe  Nærværelsen 
af  et  større  Antal  Tyskere.  En  Folkemængde,  der  kunde  fylde  en 
evropæisk  Storstad,  er  bleven  opslugt  i  Chicagos  Hvirvel  og  er 
bleven  amerikaniseret  i  Byens  hurtige  Liv.  Fremmede,  som  vil 
være  med  i  dette  Kapløb,  tvinges  til  først  at  blive  Amerikanere, 
og  en  Besynderlighed  mere  er  det,  at  de  Indvandrede  i  deres  hurtige 
Forvandling  ofte  fører  den  amerikanske  Ekstravagance  til  en  Yder- 
lighed, som  vækker  den  fødte  Amerikaners  Misundelse  eller  Be- 
tænkelighed. En  ikke  ringe  Part  af  den  Ekscentricitet,  der  er  karak- 
teristisk for  Amerika,  skyldes  Evropæere,  som  handler  under  Paa- 
virkning  af  den  amerikanske  Aand. 

Naar  evropæiske  Rejsende  bedømmer  denne  By  saa  strængt,  er 
det,  fordi  Chicago  ikke  byder  en  Turist  anden  Underholdning  end 
sit  uharmoniske  Ydre,  sine  forholdsvis  smalle  Gader  og  sit  febrilske 
Gadeliv.  Man  føler  her  stærkere  end  i  andre  amerikanske  Byer  Mang- 
len af  saadanne  smaa  Ejendommeligheder,  der  tegner  sig  for  den 
Fremmedes  Blik  som  Folkeliv.  Paa  Gaderne  ser  man  ophidsede  Men- 
nesker; i  Sporvognene  og  i  Luftbanerne  Ansigter  med  alle  Paradig- 
maer af  Træthed,  og  man  faar  det  triste  Lidtryk,  at  her  er  der 
kun  Tid  til  Arbejde  og  til  Søvn.  Befinder  man  sig  ikke  vel  i  den 
højeste  Potens  af  Travlhed,  og  det  gør  en  Rejsende  ikke,  saa  for- 
soner man  sig  neppe  med  Chicago.  For  rigtig  at  forstaa  og  skatte 
denne  By  maa  man  høre  sit  eget  Pulsslag  banke  i  dens  Vækst.  I 
Amerika,  hvor  Menneskene  med  forbavsende  Hurtighed  skifter  Plads 
paa  Kortet,  er  det  mærkeligt  at  iagttage  den  Troskab,  ja  næsten 
Fanatisme,   hvormed  Chicagoboeren  hænger  ved  sin  By.    For  ham 

har  den  en  Charme  —  det  grønne  Bords  Charme  —  som  ikke  for- 
staas  af  en  Turist. 

Chicago  ligger  ved  Michigan  Søens  Bred  i  Staten  lUinois.    Byen 
er   bygget  paa  en   uhyre  Slette,    og  Naturen  har  ikke  sat   nogen 


Randolph  Gaden.  Forrest  til  hojre  Raadhuset. 


Grænse  for  dens  Udvidelse.  Den  har  da  ogsaa  udvidet  sig  saa 
voldsomt,  at  den  nu  i  Omfang  er  „den  største  By  i  Verden",  f. 
Eks.  større  end  London.  Man  kører  Time  efter  Time  i  elektriske 
Vogne,  og  dog  er  man  i  Chicago.  I  de  milelange  Avenuer  lig- 
ger Rækker  af  Huse,  der  ikke  blot  gør  et  rigt  og  behageligt 
Indtryk  ved  det  kostbare  Bygningsmateriale  der  er  bragt  i  Anven- 
delse  og   ved   deres  gennemgaaende   interessante   Arkitektur,    men 

ogsaa  og  ikke  mindst,  fordi  de  ligger  i  en  smuk  og  landlig  Ind- 
fatning af  Træer  og  Blomster.  Enkelte  af  disse  Avenuer  er  asfalt- 
erede  og  har  store  brede  Fortove,  belagte  med  lyse  Sten,   og  de 

er  saa  propre,  at  en  Paa- 
fugl  kunde  promenere  der 
uden  at  tilsmudse  sin  Hale. 
Til  Gengæld  kan  man  inde 
i  de  fattige  Kvarterer  finde 
døde  Hunde,  Katte  og  Rot- 
ter, der  ligger  og  stinker  i 
det  bundløse  Pløre.  I  Chi- 
cago mere  end  andet  Steds 
træder  den  sociale  Ulighed 
frem  med  en  BrutaHtet,  som 
saa  ofte  forbavser  i  Lighe- 
dens og  Frihedensforjættede 
Land. 

Det  er  Forstæderne,  der 
har  givet  Chicago  en  saa 
uhyre  Udstrækning,  Den 
egenlige  By,  der  indesluttes 
af  Michigan  Søen  og  Chi- 
-rp:~;r-s        cagoflodcn ,   er  af   Omfang 

som  det  gamle  København. 
Det  er  den  Del  af  Byen, 
man  taler  om,  naar  man 
taler  om  Chicago.  Det  er 
her  al  Forretning,  al  Travl- 
hed og  al  Ejendommelighed  er  samlet  paa  det  mindst  muhge  Areal, 
og  det  er  her,  at  Forretningshusene,  som  man  ser  paa  Billederne, 
hæver  sig  fra  ti  til  toogtyve  Etager.  Desværre  kan  en  Illustration 
ikke  give  nogen  Forestilling  om  en  amerikansk  Gade,  hvori  der 
ligger  saadanne  Bygningskolosser  mellem  de  almindelige  Huse,  men 
man  vil  dog  modtage  et  Indtryk  af  Arkitekturen.    Hvor  stor  Fri- 

miireilogens  Bygning  er,  ser  man  bedst  ved  at  sammenligne  den  med 
de  fem  Etages  Bygninger,  der  ligger  i  dens  Nærhed.  Om  alle  disse 
Kæmpe-Bygninger  gælder,  at  de  i  arkitektonisk  Henseende  er 
mindre  smnkke  end  Skyskraberne  i  New  York. 

I  Forhold   til  Husenes  Højde   er  Gaderne   altfor  smalle.    Mange 


Frimurerlogen. 

Steder  Hgner  de  uhyre  Kløfter  fyldte  med  Røg,  der  i  Sollyset  an- 
tager en  besynderlig  rødgul  Farve.  Paa  Bunden  af  Gadekloften 
hersker  der  en  Trængsel  af  Mennesker,  Dyr  og  Vogne,  som  næsten 
gør  det  umuligt  at  spadsere  paa  almindelig  Maade,  navnlig  naar 
man  betjener  sig  af  Stok.  Ameiikanerne  bruger  forøvrigt  ikke 
Stok.  De  faar  den  imellem  Benene  og  falder  over  den.  Der  findes 
ikke  noget  Publikum  her,   som  „promenerer".    Gaar  man  omkring 

og  driver,  er  man  straks  Genstand  for  Opmærksomhed.  Paa  An- 
sigterne, der  hurtigt  træder  frem  og  glider  bort  igen  i  Vrimlen, 
læser  man:  Hvad  gaar  der  af  Dig,  Menneske!  Skal  Du  ikke  ud 
og  sætte  en  Rekord!  De  fleste  Fodgængere,  der  iler  En  forbi,  er 
Arbejdere  og  Forretningsfolk,    klædte   i   skødesløse   Dragter  og  af 


Stule  Street. 


Vorherre  udrustede  med  lidet  tiltalende  smarte  Minei-.  Damer  ser 
man  ikke.  Derimod  et  Mylr  af  feminine  Personer  med  Stormvind 
i  Skørterne,  Suse-Ærmer  og  Indianerprydelser  paa  drabelige  Hatte. 
Der  er  noget  i  hele  Gadebilledet,  som  bibringer  den  Fremmede 
Forestillingen  om  en  lige  overstaaet  Eksplosion. 

Selve  Gaden  er  overfyldt  med  Fragt-  og  Lastvogne,  der  kæmper 
en  beundringsværdig  men  ofte  resultatlos  Kamp  for  at  klare  Skæ- 
rene mellem  Kabelvognene.   Disse  kører  frem  fra  alle  Hjørner  og 


De  kvindelige  Good  Teniplars  Foreningsbygnirg. 

Kanter,  fire    fem   i  Række,   hele  Tog,   der  under  voldsom   Klokke- 
kimen   baner    sig    Vej    igennem    Trængslen.     Paa    Gadehjørnerne, 

Lille  Skyskraber,  opbygget  paa  4  Maaneder. 


hvor  fire  saadanne  Linier  mødes,  kommer  det  selvfølgelig  meget 
ofte  til  alvorlige  Sammenstød  og  Overkørsler.  Det  er  rimeligvis  et 
betydeligt  Antal  Mennesker,  der  mellem  Aar  og  Dag  dræbes  paa 
Chicagos   Gader,    men   Bladene   bringer   kun  Meddelelse  om   disse 

Ulykker,  naar  de  er  af  en  særlig  gruopvækkende  Natur.  I  saa- 
danne  Tilfælde  anføres  sædvanlig  i  Parentes  det  Antal  Mennesker, 
der  i  Tidens  Løb  er  bleven  dræbt  af  den  paagældende  Linies 
Vogne,  og  det  er  et  forbavsende  stort  Antal.  Talrige  Ulykker  hæn- 
der ved,  at  Passagerer  falder  af  eller  knuses  mellem  modsat  gaa- 
ende  Vogne.  Det  amerikanske  Politi  sætter  nemlig  ingen  Grænse 
for,  hvor  mange  Mennesker  der  maa  sammenstuves  i  Sporvog- 
nene, og  disse  overfyldes  derfor  i  utilbørlig  Grad.  Ikke  nok  med, 
at  de  er  stoppende  fulde  indvendigt.  Ogsaa  Platformene  er  over- 
fyldte, og  paa  Gangbrædtene,  der  løber  langs  med  Vognens  Sider, 
staar  der  to  Rækker  Passagerer,  som  til  Trods  for  deres  udsatte 
Stilling,  ufortrødent  læser  deres  Aviser.  Yderpladserne  er  selv- 
følgelig livsfarlige,  især  naar  Vognen,  uden  at  mindske  Farten,  for- 
svinder i  en  Tunnel,  gennem  hvilken  hele  Selskabet  fores  under 
Chicagofloden  og  op  paa  den  modsatte  Side.  Naar  man  nede  i  Tunnel- 
røret suser  forbi  en  anden  Sporvogn,  horer  man  et  Rutsch,  sér  et 
Ghmt  og  holder  sig  forskrækket  i  Gelænderet.  Men  Amerikanerne 
bliver  roligt  ved  at  læse  deres  Aviser,  og  Skolebørnene,  der  sid- 
der med  deres  Bøger  under  Armen,  bliver  roligt  ved  at  tuske 
Frimærker.  Man  begriber,  hvilket  Minimum  af  Lidtryk  det  Usæd- 
vanlige, t.  Eks.  Fortællingen  om  Jødernes  Overgang  over  Jor- 
dan, gør  paa  disse  Børn.  De  er  jo  vante  til  at  sé  Mirakler.  Paa 
Vejen  til  Skolen  kører  de  neden  under  en  Flod,  der  er  meget  bre- 
dere end  Jordan,  og  tilmed  en  Flod,  der  løber  opad.  Hvem  der 
havde  læst  noget  lignende  i  det  gamle  Testamente,  havde  troet  det 
var  en  lille  Overdrivelse.  I  Chicago  kan  man  selv  opleve  Miraklet 
for  en  Bagatel  af  5  Cents. 

I  en  By  med  saa  stærk  Bevægelse  i  Gaderne  maa  de  Handlende 
gøre  ekstraordinære  Anstrængelser  for  at  tiltrække  sig  de  Forbi- 
gaaendes  Opmærksomhed.  Forældede  Midler  som  Skilte  eller  Ud- 
deling af  Reklameplakater  vilde  lidet  nytte  under  disse  Forhold. 
Hvor  mange  havde  Tid  til  at  se  et  Skilt  eller  Stunder  til  at 
læse  en  Plakat!  Derimod  tvinges  man  til  at  dreje  Hovedet,  naar 
man  pludseligt  faar  et  rødt  stikkende  Blinkskær  lige  ind  i  Øjnene. 

Skæret  kommer  fra  et  Fyrtaarn,  der  er  anbragt  over  en  Skomager- 
butik.  Fortovet  foran  Biitiken  er  af  Marmor,  og  i  dette  Marmor 
er  der  nedfalset  gyldne  Fodspor,  der  allesammen  vender  hen  mod 
Døren.  Er  der  nu  bare  én  af  Tusinde  blandt  de  Forbigaaende,  der 
følger  disse  Spor,  saa  vil  Skomageren  hurtigt  blive  Millionær  og 
faa  sin  literære  Datter  afsat  til  en  fattig  Hertug. 

I  Herreekviperingshandlernes  Kæmpevinduer  ser  man  hele  Herre- 

Auditorium  HoteL 


selskaber  i  Voksbilleder.  Samtlige  Figurer  er  bevægelige,  og  da 
Knapperne  i  deres  Dragter  og  Øjnene  i  deres  Ansigter  er  elektriske 
Gløder,  som  blinker  ved  enhver  Bevægelse,  saa  begriber  man,  at 
de  Forbigaaendes  Opmærksomhed  af  sig  selv  henledes  paa  det 
besynderlige  Selskab.  Over  Døren  til  Forretningen  er  anbragt 
en  mægtig  Lysskærm,  der  er  tændt  hele  Dagen.  Men  først  om 
Aftenen  gaar  det  rigtigt  løs.  Saa  straaler  Huset  hge  op  til  øverste 
Etage  i  pragtfuld  Illumination. 

Naar  man   nu   midt  i   disse   Omgivelser  finder  Foiiovet  spænet 

af  en  Tribune  og  paa  den  ser  en  Snes  Musici,  der  opfører  en  øre- 
døvende Koncert,  og  naar  man  paa  Gadehjørnet  lige  overfor  ser 
en  endnu  større  Tribune,  hvorfra  et  andet  Orkester  søger  at  over- 
døve det  første,  saa  tror  man,  at  Kræmmerne  samtidigt  fejrer 
deres  Jubilæum.  Men  det  gør  de  aldeles  ikke.  Kræmmerne  er  Kon- 
kurrenter, som  paa  denne  usædvanlige  Maade  henleder  Opmærk- 
somheden paa  deres  færdigsyede  Tøj. 

Det  er  i  disse  Gadei-,  man  træffer  Magasiner,  der  i  Størrelse 
ikke  har  deres  Lige.  I  et  Udsalg  som  Siegel  Cooper  &  Comp.'s 
er  der  beskæftiget  5000  Personer.  Huset  er  selvfølgelig  af  uhyre 
Omfang,  og  dog  er  det  for  lille  i  Forhold  til  den  voldsomme  Søg- 
ning. Hvorledes  det  er  muligt  for  Siegel  Cooper  &  Gomp.  at  kon- 
trollere en  saadaii  Forretning,  er  en  af  de  Gaader,  man  grunder 
over,  naar  man  ser  den  babyloniske  Forvirring,  Husets  Indre  frem- 
byder. Paa  mit  Spørgsmaal  om,  hvorledes  Tyverier  kan  undgaas, 
svarer  en  af  Afdelingscheferne,  at  Forretningen  har  sit  eget  velorga- 
niserede Politi,  men  at  der  alligevel  bliver  stjaalet  i  saa  store 
Mængder,  at  d'Hrr.  Siegel  Cooper  &  Comp.  maaske  vilde  overveje, 
hvad  de  skulde  vælge,  dersom  de  havde  Valget  mellem  deres 
egen  aarlige  Profit  og  Tyvenes  Profit. 

Mellem  disse  Mammuth-Forretninger  ligger  de  store  Restavra- 
tioner,  hvori  der  er  udviklet  en  Pragt,  som  gør  et  uhyggeUgt  Ind- 
tryk paa  et  nogenlunde  normalt  Menneske:  Ved  Indgangen  staar 
en  Neger,  der  griber  Deres  Hat,  og  Side  om  Side  med  Negren  en 
korrekt  paaklædt  Gentleman,  der  med  en  faderlig  Haandbevægelse 
anviser  Dem  en  Plads.  Men  førend  de  har  naaet  denne  Plads,  er 
De  allerede  svimmel.  Lokalet  er  nemlig  indvendigt  udstyret  som 
et  Tryllekabinet.  Søjler,  Loft  og  Vægge  er  af  Spejlglas.  Enhver  af 
Deres  mindste  Bevægelser  gengives  i  Hundreder  af  naturtro  Bille- 
der. Naar  Negren  nærmer  sig  med  Østersen,  rejser  De  Dem  for- 
færdet, thi  fraoven  og  franeden  og  fra  alle  Vægge  kommer  Hun- 
dreder af  sorte  Fjæse  farende  hen  imod  Dem,  og  er  De  endelig 
beroliget  og  bemægtiger  Dem  den  første  Østers,  sér  De  Hundre- 
der af  Herrer,  der  nøjagtig  ligesom   De  selv  spidser  Munden  efter 

Dyret.    Et  Orkester  musicerer   i  denne  djævelske  Opfindelse,   som 
De  ikke  lader  Dem  lokke  ind  i  en  anden  Gang. 

Videre  slentrer  man  ned  ad  Gaden  og  standser  foran  en  af  de 
mærkværdigste  Bygninger,  man  endnu  har  set  paa  Jordens  Overflade. 
Vinduerne  i  det  fem  Etagers  høje  Hus  ere  forvandlede  til  Nicher, 
og  i  enhver  Niche   er  anbragt   en   legemsstor  Figur,  en  Neger,  en 


Spejlglas-Restavration. 


Indianer,  en  Djævel,  en  Benrad  eller  en  Gris,  og  samtlige  disse 
Mennesker  og  Dyi-earter  foretager  de  besynderligste  Bevægelser  og 
udstøder  de  forunderligste  Lyde,  altsammen  til  Musik  af  et  Orke- 
ster, der  er  opstillet  foran  Husets  Dør. 

Dette  Hus  er  et  af  de  saakaldte  Dime-Musæev,  hvoraf  der  fin- 
des talrige  i  Amerika.  Navnet  kommer  af,  at  Entréen  er  en  Dime, 
en  Ticent,  hvortil  maa  fojes  de  Ticents,  man  prelles  for,  naar  man 
har  givet  efter  for  sin  Videbegærlighed  og  er  naaet  over  Tærsklen. 

Det  vilde  føre  os  vidt  at  opregne  blot  en  Brokdel  af  de  Se- 
værdigheder, der  findes  i  Musæet.  Det  meste  er  selvfølgelig  Hum- 
bug. Der  er  altid  „Morderen  i  sin  Celle",  og  i  de  fleste  Tilfælde 
er  denne  Person  en  virkelig  forhenværende  Morder.  Saa  er  der 
den  ulykkelige  Djævel,  som  er  bleven  kørt  over  af  et  Jernbane- 
tog   og    foreviser    nogle    rædselsfulde    Beskadigelser    paa    Ben    og 

Arme.  Endelig  en  Mand, 
der  har  spadseret  rundt 
om  Jorden,  en  Neger, 
der  et  eller  andet  Sted  har 
været  levende  begravet, 
og  Tvillingsøstrene,  den 
tykke  og  den  tynde,  af 
hvem  vi  —  det  er  paa 
Clark  Streets  Musæum  — 
faar  et  Billede,  der  vil 
give  Læseren  en  Idé  om 
de  barokke  Sammenstil- 
linger, og  den  grovkor- 
nede Effekt,  der  paa  saa- 
danne  Steder  imødekom- 
mer den  lavere  amerikan- 
ske Smag.  Det  grænser 
til  det  utrolige,  hvad 
man  kan  finde  paa  at 
byde  det  forlystelsessyge 
Publikum  i  Chicago.  I  en  Sangerindeknejpe  ser  vi  f.  Eks.  8 
højt  frugtsommelige  (formentlig  udstoppede)  Sangerinder  paa 
Tribunen.  Man  tænke  sig  til  Virkningen,  naar  disse  8  Skønheder 
træder  frem  for  Lamperækken  og  foredrager  en  Sang  om  — 
Storken ! 

Det  Latterlige  og  det  Storslaaede  parrer  sig  paa  en  besynderlig 
Maade  i  Chicago.  Der  er  Rabalder  og  Humbug  og  Forlorenhed 
paa  Overfladen,  men  jo  mere  man  fordyber  sig  i  denne  mærkelige 


Tvillingsøstre. 

By,  jo  stærkere  føler  man,  hvor  urigtigt  det  er  at  bedomme  den  ud 
fra  det  første  Indtryk.  Til  hver  Skyggeside  svarer  der  en  Lysside, 
og  som  Modsætning  til  de  krasse  materielle  Livsytringer  rummer 
Byen  et  ikke  ringe  aandeligt  Liv.  Der  findes  en  stærkere  Reli- 
giøsitet i  Chicago  end  i  andre  Byer  i  Unionen.  Besøget  i  de  200 
Kirker  er  stærkt  tiltagende,  og  over  5  Millioner  Dollars  bortgives 
aarligt  i  religiøse  eller  velgørende  Øjemed.  Skolevæsnet  er  fortrin- 
ligt og  koster  aarligt  over  2  Millioner  Dollars.  Der  er  i  de  sidste 
fem  Aar  anvendt  over  7  Millioner  Dollars  til  ny  Universiteter, 
hvoraf  Petroleumskongen  John  D.  Rockefeller  alene  har  foræret 
5  Millioner.  Besyndedigt  er  det,  men  et  Faktum,  at  Chicago 
er  de  Forenede  Staters  største  Boghandler-Centrum.  Byens  Valg- 
sprog er:  Jeg  vil.  Det  kunde  lige  saa  godt  være  Jeg  kan,  thi 
i  Chicago  kan  man,  hvad  man  vil.  Hvem  tænker  paa,  at  denne 
By,  der  ligger  midt  inde  i  Landet,  er  en  Søstad,  som  aarligt  ud- 
klarerer over  22,000  Skibe  med  Ladninger  til  5  MiUioner  Tons. 
Dette  er  et  Resultat,  som  næsten  kommer  op  til  New  Yorks,  Bostons 
og  New  Orleans'  samlede  Havnestatistik,  og  som  udgør  en  Tredie- 
del  af  de  Forenede  Staters  Skibsfart.  Til  Forstaaelse  af  Tal- 
lene maa  man  erindre,  at  Chicago  er  Handelshovedstad  for  de 
fem  mægtige  kanadiske  Søer,  der  tilsammen  har  en  Overflade 
som  Adriaterhavets  og  en  Handelsmarine  af  Størrelse  som  Tysk- 
lands. Ved  gigantiske  Kanalanlæg  mod  Øst  staar  Byen  i  Han- 
delsforbindelse med  Montreal,  Quebek  og  det  atlantiske  Hav. 
Gennem  Illinois-Kanalen  mod  Sydvest  opretholdes  Skibsforbiudelse 
med  St.  Louis  og  New  Orleans.  Men  hvor  udstrakte  Forbindelser 
Byen  end  har  til  Vands,  saa  er  de  dog  for  intet  at  regne  mod  dens 
Forbindelser  til  Lands.  Chicago  ligger  som  en  Edderkop  midt  i 
Fristaternes  store  Spind  af  Jernspor.  Over  60,000  Mile  Jernbaner  er 
afhængige  af  denne  By.  Ikke  mindre  end  42  Linier  udgaar  fra  Chi- 
cago, og  enkelte  af  disse,  som  f.  Eks.  Chicago-Nordvestbanen,  Chi- 
cago—Burlington  og  Quincy  eller  Chicago — Milwaukee  og  St.  Paul  Ba- 
nerne er  Selskaber  paa  op  til  30,000  Vogne  og  1000  Lokomotiver. 

Et  Pai-  af  disse  Linier  udsender  dagligt  400  Person-  og  800  Gods- 
tog —  men  lad  os  ikke  trætte  Læserne  med  Tal! 

En   besynderlig   Tomhed,    en   Længsel   efter   noget   Gammeldags 


En  ny  Gade. 


føles  unægtelig  midt  i  al  Chicagos  Statistik,  der  med  den  krasseste 
Realisme  udtrykker  svimlende  merkantile  og  mekaniske  Fremskridt. 
Chicago  er  som  en  Skov  af  Skorstene,  hvor  man  gaar  og  sukker 
efter  den  virkelige  Skov,  og  mere  end  andre  Steder  i  den   ny  Ver- 

den  savner  man  en  Stemning,  som  kun  Aarhundrederne  formaar  at 
blæse  hen  over  Byers  Tage.  Hvem  der  vil  leve  her,  maa  være  med 
i  Tempoet,  materielt  og  aandeligt.  Man  gaar  paa  Gaden,  lidt  lang- 
somt og  evropæisk,  og  faar  et  Puf  i  Ryggen.  Man  vender  sig  for 
at  indkassere  en  Undskyldning  og  faar  et  Puf  i  Maven.  Det  er  i  høj 
Grad  energivækkende,  men  Totalindtrykket  er  —  som  næsten  alle 
Indtryk  man  modtager  i  Chicago  —  af  en  vis  smertelig,  materiel 
Natur. 


H.  C.  Andersens  Skole. 


ET  EVENTYR 


H 


VAD  er  det  foi-  en  Bygning?"  spurgte  jeg  en  irsk  Betjent, 
der  stod  ved  Indgangen  til  det  Hus,  hvoraf  man  ovenfor 
sér  et  lille  Billede.  „Det  er  H.  C.  Andersens  Skole",  svarede  Be- 
tjenten. „H.  G.  Andersen?  Den  danske  Digter?"  „Ja,  ganske 
rigtigt,  —  ham  der  har  skrevet  Eventyrene."  Og  den  irske  Betjent 
gav  mig  et  Par  meget  korrekte  Oplysninger  om  den  berømteste  af 
vore  Digtere.  Jeg  fik  da  her  paa  ny  bekræftet,  hvad  jeg  allerede 
tidligere  havde  bemærket,  at  H.  G.  Andersen  er  Hge  saa  kendt  i 
Amerika  som  Gharles  Dickens.  Hans  Værker  er  fortiæffeligt  over- 
satte af  Mrs.  H.  B.  Pauli  og  Mary  Howard,  og  i  Samtaler  og 
Blade  citerer  man  hans  Eventyr  paa  en  Maade,  der  betegner  dem 
som  hørende  til  almindelig  Folkelæsning.  Men  at  Amerikanerne 
opkaldte  Almueskoler  efter  H.  G.  Andersen,  havde  jeg  dog  ikke 
anet.  Selvfølgelig  gik  jeg  ind  i  Skolen. 

Overlæreren,  som  jeg  efter  nogen  Søgen  fandt  i  et  af  Klasse- 
værelserne, viste  sig  at  være  en  midaldrende,  elskværdig  Mand 
ved  Navn  F.  M.  McKay.  Han  var  en  af  de  Amerikanere,  der 
kun  Hdet  svarer  til,  hvad  Evropæere  tænker  sig  som  amerikansk 
Type:   En   spinkel  Mand,   stilfærdig  i  sin  Optræden,   med  et  blegt, 

skægløst  Ansigt,  aabenbart  lidt  træt,  men  med  et  Par  graa  Øjne, 
hvori  der  luede  Energi.  Han  var  glad,  sagde  han,  ved  at  forevise 
en  Dansker  sin  lille  Republik,  der  bar  en  Danskers  Navn. 

Forinden  vi  begyndte  vor  Vandring,  gjorde  han  mig  opmærksom 
paa,  at  det  amerikanske  Flag  vajede  over  Skolen.  Herigennem  skulde 
udtrykkes,  at  Frihed  og  Glæde,  ikke  Tvang  og  Haardhed,  raadede 
i  dette  Hus.  Og  virkeligt  syntes  det  at  være  saa.  Man  havde  en 
Følelse  af  Fest,  saa  snart  man  satte  Foden  over  Skolens  Tærskel. 

Men  lad  os  begynde  med  Begyndelsen! 

—  Hele  Skolebygningen  med  Rum  og  Gange  opvarmes  fra  et 
mægtigt  Varmeapparat.  Dette  er  anbragt  i  Kælderen,  hvor  der 
tillige  findes  et  elektrisk  Regulatorværk,  som  paa  en  saadan  Maade 
er  sat  i  Forbindelse  med  Rørledningerne,  at  det  paa  engang  avto- 
matisk  holder  en  konstant  Varmegrad  i  Klasseværelserne  og  be- 
sørger Ventilationen.  Overalt  i  Skolen  er  der  en  god  mild  Varme, 
rigt  Lys  og  frisk  Luft.  Man  bruger  ikke  Vinduerne  som  Luftven- 
tiler, og  dog  er  her  ikke  Spor  af  den  Atmosfære,  der  synes  uad- 
skillelig fra  en  dansk  Almueskole. 

Paa  Væggen  i  den  inderste  brede  Gang  sér  man  en  stor  ind- 
muret Marmortavle  med  H.  C.  Andersens  kendte  Ansigt  i  en 
Fortræt-Medaillon.  Paa  Tavlen  staar  med  store  Bogstaver: 

„In  Honor  of  Hans  Christian  Andersen,  the  great  poet  and 
writer  of  Fairy  Tales,  the  friend  of  the  children,  who  awoke 
the  fancy,  cultivated  the  intellect  and  purified  the  heart.^ 

Og  nedenunder  følgende  Ord  paa  Dansk: 

„Igennem  Mulmet  vi  til  Klarhed  drage. 
Vort  Liv  er  Tilfældigheders  Spil." 

H.  C.  Andersen. 

Mr.  McKay  oplyste,  at  det  var  den  norske  Bankdirektør  Paul 
O.  Stensland,  der  som  Medlem  af  Skolekomitéen  og  Ordfører  for 
Byggeudvalget  i  sin  Tid  foreslog  og  gennemførte,  at  Skolen  kom 
til  at  bære  H.  C.  Andersens  Navn.  Paa  McKays  Anmodning 
oversatte   jeg    de    to    danske    Linier    for    ham,    og    da   jeg    deraf 

18 

tog  Anledning  til  at  spørge,  om  den  amerikanske  Skole  ganske 
kunde  holde  sig  udenfor  religiøs  Paavirkning,  svarede  han: 

„Nej,  vi  indprænter  de  almindelige  religiøse  og  moralske  Lære- 
sætninger gennem  Fædrelandshistorie  og  Poesi.  Den  amerikanske 
Almueskoles  Stilling  til  Religionen  er  selvfølgelig  en  delikat  Sag. 
Saaledes  har  jeg  i  Dag  maattet  mulktere  en  Lærerinde,  fordi  hun 
i  Morges  havde  aabnet  Undervisningen  med  Bøn,  men  jeg  vilde 
ogsaa  have  mulkteret  hende,  dersom  hun  ved  den  ringeste  Ytring 
havde  krænket  Børnene  i  deres  rehgiøse  Følelse.  De  to  Liniei-,  som 
De  oversatte  for  mig,  udtrykker  egenlig  vor  Holdning  til  det  Reli- 
giøse. Vi  lærer  ikke  Børnene  Religion,  men  overalt  i  vor  Under- 
visning føler  de,  at  der  hinsides  Mulmet,  i  den  store  Klarhed,  er 
en  god  og  kærhg  Gnd"   — 

Lykkelige  Børn! 

Vi  gik  igennem  Skolen  fia  den  nederste  til  den  øverste  Klasse. 
Der  var  ialt  1800  Born,  som  undervistes  af  ca.  50  Lærerinder. 
Mandlige  Lærekræftei-  anvendtes  ikke  i  denne  Skole,  end  ikke  i 
Fag  som  Sløjd  og  Gymnastik.  Men  af  Staten  Illinois'  24,000  Lærere 
er  dog  kun  Halvdelen  Lærerinder.  Piger  og  Drenge  gik  i  samme 
Klasse  gennem  alle  Alderstrin.  Skoletiden  varede  fia  det  6. — 14. 
Aar  med  5  Timeis  daghg  Undervisning.  Dei'  er  ingen  Skoletvang 
i  Amerika.  Forældrene  maa  føle  det  som  en  Pligt  at  lade  deres 
Børn  nyde  godt  af  den  offentlige  Undervisning,  og  det  har  vist 
sig,  at  de  fleste  Forældre  har  den  rette  Opfattelse  af,  hvad  de  skyl- 
dei-  deres  Born.  Af  Staten  Illinois'  1,200,000  skolesøgende  Børn 
er  ca.  700,000  Elever  i  de  offenthge  Skoler;  henimod  400,000 
modtager  højere  Undervisning.  Ved  Fjortenaars- Alderen  gaar  Bør- 
nene ud  i  Livet  uden  Konfirmation,  eller  de  gaar  over  i  de 
offentlige  Høj-  og  Fagskolei-,  der  dog  væsentlig  har  praktiske 
Formaal.  Da  Undervisningen,  og  ganske  særlig  Sprog-  og  Mate- 
matikundervisningen, er  saa  fortrinlig  i  de  amerikanske  Almue- 
skoler, kan  en  godt  begavet  Elev,  -  naar  han  læser  videre  i  et 
Privatgymnasium  —  gøre  Springet  fra  Almueskolen  til  Studenter- 
eksamen i  Løbet  af  et  Aar. 

Hvad  der  især  overraskede,  naar  man  traadte  ind  i  disse  Klasse- 
værelser, var  Børnenes  velhavende  Udseende.  Man  maa  erindre, 
at  rige  Folks  Børn  i  Amerika  sendes  i  Betalingsskole  ligesom  i 
Evropa,  men  at  Velstandslinien  dog  ligger  højere  i  den  ameri- 
kanske end  i  den  evropæiske  Almneskole.  Børnene  i  H.  C,  Ander- 
sens Skole  var  udgaaede  fra  Arbejderstanden  og  opefter  til  den 
bemidlede  Mellemstand,  men  blandt  samthge  1800  Born,  vi  saa, 
var  dei-  næppe  ét,  der  i  Klædedragt  og  Holdning  stod  tilbage  for 
en  dansk  Latinskolediscipel.  I  dette  Forhold  har  man  et  Bevis 
mere,  ikke  blot  for  den  almindelige  Velstand  i  Amerika,  men  ogsaa 
for  amerikanske  Forældres  usædvanlige  Omsorg  for  deres  Børn. 
Alle  de  renvaskede  Ansigter  og  de  nydelige  Dragter  med  hvide 
Kravelinninger,  kulørte  Baand  og  Snørestøvlerne  paa  de  smaa 
Fødder  gjorde  et  behageligt  Indtryk,  naar  man  til  Sammenlig- 
ning erindrede  de  lasede  Børneskikkelser,  der  paa  klaprende 
Træsko  flokkes  om  en  københavnsk  Almueskole.  Desuden  havde 
man  bestemt  Indtrykket  af,  at  disse  Børn,  førend  de  blev  sendte 
i  Skole,  havde  faaet  et  styrkende  Maaltid  Mad.  Sundheden  straa- 
lede  ud  af  deres  glade  Smil  og  vakte  Overlærerens  let  forstaaelige 
Stolthed.  Han  var  bleven  lutter  Liv  og  indbød  mig  til  at  tage 
Plads  i  en  af  Klasserne,  hvoi-  Undervisningen  netop  var  i  fidd 
Gang. 

Lærerinden  stillede  Børnene  Spørgsmaal  og  fik  hurtige  Svar. 
Imens  lod  jeg  Øjet  glide  rundt  i  det  store,  lyse  Rum  med  de 
oliemalede  Vægge,  hvori  der  fandtes  Nicher  med  Buster  af  Ame- 
rikas berømte  Mænd.  Midt  paa  Gulvet  stod  de  nette  Skoleborde 
og  Bænke.  I  to  Rader  sad  Drengene  og  Pigerne  foran  Lærer- 
inden, der  mere  syntes  at  være  en  kærlig  Moder  og  Vejleder- 
inde  end  en  Pædagog.  Det  var  øjensynligt,  at  Børnene  elskede 
og  respekterede  denne  Kvinde,  der  i  Øjebhkket  lærte  dem 
noget  saa  kedeligt  som  at  læse  Skrift.  De  fik  ikke  Lærdom- 
men ind  i  deres  smaa  Hoveder  gennem  Bøger.  Den  ene  Væg 
i  Klassen  var  en  stor  sort  Tavle  og  paa  den  blev  der  skrevet 
f.  Eks.  „Washington  var  en  ædel  Mand"*.  Saa  spurgte  Lærerinden: 

„Hvad  staar  der"?  Det  var  6  Aars  Børn,  og  kun  et  Par  af  dem 
kunde  læse  Sætningen.  Men  de  andre  erfarede  dog,  hvad  der  stod. 
Og  nu  sagde  Lærerinden  til  en  enkelt:  Kom  og  vis  mig  Ordet 
„ædel"!  Kom  og  vis  mig  Ordet  „Mand"!  og  saa  læste  hele  Klas- 
sen Sætningen.  Der  var  her,  som  i  de  ældre  Klasser,  Liv  og  Frisk- 
hed over  Undervisningen,  overalt  liden  Udenadslæren  og  megen 
Anskuelse.  Til  Indenadslæsning  anvendtes  Rejsebeskrivelser.  Saa 
godt  som  alle  Skolebøgerne  var  stærkt  illustrerede,  og  paa  en  af 
Væggene  hang  fortræffelige  Kort,  geografiske  og  naturhistoriske. 
Gennem  Øjet  lærte  Børnene  Landenes  Omrids,  Jordens  Indre, 
Dyrenes  og  Planternes  Bygning  —  ja,  Anskuelsesundervisningen 
var  ført  lige  op  til  de  øverste  Klasser  og  omfattede  Trigono- 
metri, Maskinlære  og  Fysik.  I  enkelte  af  Klasseværelserne  fandtes 
et  Piano,  som  foruden  til  Sang  anvendtes,  naar  Eleverne  kom  og 
gik.  Saa  spillede  Lærerinden,  og  de  Smaa  marscherede  og  tog  Plads 
—  i  Takt.  Paa  en  fornøjeligere  Maade  kan  der  ikke  godt  holdes 
Disciplin!  Man  saa',  at  Børnene  satte  en  Ære  i  at  være  lydige  og 
derfor  kunde  være  lydige  uden  slavisk  Underdanighed. 

Jeg  spurgte  Overlæreren,  om  den  amerikanske  Almueskole  i  sin 
Udvikling  havde  fulgt  noget  bestemt  pædagogisk  System.  Han 
svarede : 

„Nej.  Vi  har  rejst  i  Evropa  og  har  efter  Evne  samlet  det  bedste 
af  samtlige  Systemer.  Dog  vil  De  vistnok  have  bemærket,  at  Rous- 
seaus og  Frøbels  Aand  hviler  over  denne  Skole,  der  har  laant  den 
store  Eventyrdigters  Navn." 

Rousseau,  Frøbel  og  H.  G.  Andersen!  Lykkelige  Børn! 

Vi  kom  op  i  de  højere  Klasser,  hvor  der  undervistes  i  Fysik  og 
Tysk,  og  det  var  forbavsende,  hvor  vidt  Børnene  var  i  begge  Fag. 
Men  der  fandtes  ogsaa  hos  disse  Drenge  en  Lærelyst,  som  kun 
kan  forklares  ud  af  det  inderlige  Forhold,  hvori  Undervisningen 
staar  til  selve  Livet.  I  amerikanske  Almueskolers  øverste  Klasser 
findes  t.  Eks.  et  Postkontor,  hvor  Drenge  og  Piger  maa  udføre  alle 
Postforretninger  og  altsaa  faar  en  uundværlig  Opdragelse  i  disse 
for  en  Amerikaner  saa  vigtige  Forhold.    Børnene   lærer  t.  Eks.  at 

sende  Penge  paa  Anvisninger  og  Checks.  I  en  anden  Klasse  ud- 
fører Drengene  de  almindelige  Bankforretninger.  Klassen  er  ind- 
rettet som  en  Bank,  og  i  dennes  Direktion  sidder  12  Aars  Purke. 
Det  er  den  ameiikanske  Pædagogik! 

Overalt,  hvor  vi  kom  frem,  spurgte  Overlæreren  Børnene,  hvor 
mange  af  dem  der  var  af  dansk  Herkomst,  og  sædvanlig  rejste 
der  sig  saa  en  fire  fem  lyshaarede  Smaapiger  eller  Drenge,  men 
ingen  af  dem  kunde  tale  Dansk.  Et  noget  større  Antal  var  fødte  af 
norske  og  svenske  Forældre,  og  omtrent  Halvdelen  af  hver  Klasse 
var  af  tysk  Herkomst.  Men  de  talte  allesammen  Engelsk,  og  uden 
Hensyn  til  Oprindelse  og  Race  vil  de  nu  smelte  sammen  i  det 
ny  Folk. 

En  af  Lærerinderne  spurgte  mig,  om  jeg  ønskede  nogle  bestemte 
Spørgsmaal  stillede  til  de  kvikke  12  Aars  Drenge,  der  sad  og 
skrev  Diktat.  Ja,  jeg  bad  hende  spørge  Drengene,  om  de  kunde 
nævne  nogle  af  H.  C.  Andersens  Eventyr.  Ikke  andet!  De  rakte 
Hænderne  i  Vejret  og  pludrede  i  Munden  paa  hverandre:  Kejse- 
rens ny  Klæder!  Den  standhaftige  Tinsoldat!  Fhpperne!  Den  grimme 
Ælling! 

Der  laa  en  Glans  af  Sundhed  over  disse  opvakte  friske  Drenge- 
ansigter, der  var  vendte  mod  den  unge  Lærerinde  med  de  kloge 
brune  Øjne  og  det  bølgende  lyse  Haar.  Solen  skinnede  netop  ind 
igennem  Vinduerne,  og  jeg  syntes,  at  den  skinnede  ind  i  hver  en 
Barnesjæl. 

Jeg  faldt  i  Tanker  og  tænkte  paa  det  gamle  Land. 

—  Jeg  saa  en  lille  lavloftet,  en  kalket  Skolestue,  fuld  af  sorte 
Skraaborde  og  klodsede  Bænke.  I  Stuen  sad  der  hundrede  Drenge, 
som  snappede  efter  Luft.  Midt  i  Værelset  stod  en  Bilæggerovn, 
prydet  med  rustne  Arabesker,  Snirkler  og  Snørkler,  hvoii  der  læstes 
Aarstallet  1690.  Foran  dette  Aarstal  sad  en  gammel  Mand,  Deg- 
nen, der  indprentede  Salmeversene  og  Skriftstederne  med  Kanten 
af  en  Lineal.  Næringssorger  havde  gjort  ham  bitter,  og  Præste- 
tyranniet havde  udslukt  enhver  Livsgnist  i  hans  Sjæl.  Nu  blæste 
der  fra  hans  Aande  isnende  Kulde  ud  over  Børnenes  Sommerfugle- 

tanker  og  vaagnende  Livsglæde.    Og  det  var  først,   da  Barndom- 
men  var   forbi,   og   den   dyrebare   Tid,    der   aldrig   kom   igen,   var 
tabt,  at  disse  Almueskolebørn,   saa  godt  de  kunde,  rettede  sig 
som  Planter,   der  fra  en  muggen  Kælder  flyttes  ud  i  Sol  og  Luft, 

Jeg  var  en  af  dem.  Og  som  jeg  nu  i  denne  Time  genfrem- 
kaldte  bine  Minder,  følte  jeg  mig  i  et  Eventyr,  jeg  aldrig  forben 
havde  oplevet,  og  som  jeg  misundte  disse  Drenge. 

Lykkelige  Børn!  I  deres  Alder  havde  vi  endnu  ikke  hørt  et 
Eventyr  af  H.  C.  Andersen.  Det  lyder  utroligt,  og  det  er  en  frygteHg 
Anklage  mod  den  danske  Almueskole,  men  det  er  sandt,  at  vi 
blev  konfirmerede  uden  nogen  Sinde  at  have  hørt  det  Navn,  som 
pranger  over  den  største  Skole  i  Chicago. 

Er  det  da  saa  underligt,  at  der  i  fattige  Udvandreres  dybe  Kær- 
lighed til  Fædrelandet  blander  sig  en  Draabe  Bitterbed,  naar  de  sér 
den  ny  Verden  rundhaandet  og  ædelmodigt  bortskænke,  hvad  Moder- 
landet karrigt  nægtede  sine  Børn.  Er  det  saa  underligt,  at  der  ud 
af  en  saadan  Følelse  vokser  Nag,  og  at  man  i  Amerika  kan  træffe 
Landsmænd,  som  ringeagter  Danmark. 

Og  er  det  saa  underligt,  at  disse  vore  Landsmænd  bliver  harm- 
fulde, naar  de  hører  nedsættende  og  uforstandige  Domme  om  den 
store  oplyste  Republik.  Nej  i  Sandhed.  Her  rystes  man  i  sin  Tro 
paa  Folkeoplysningen  i  Evropa.  Smukkere  end  det  smukkeste  af 
H.  G.  Andersens  Eventyr  er  H.  G.  Andersens  Skole  i  Chicago. 


STORE  VIRKSOMHEDER 


NAAR  man  en  tidlig  Morgen  spadserer  gennem  Chicagos  Gader, 
befinder  man  sig  mellem  Tusinder  af  Arbejdere,  der  paa 
elektriske  Vogne  og  til  Fods  hurtigt  iler  afsted  til  deres  Virksom- 
heder. Der  er  enkelte  større  Hovedaarer,  f.  Eks.  Milwaukee  Ave- 
nue, hvor  denne  aarle  Færdsel  ejer  al  Livets  Friskhed.  Der  er  hos 
disse  Arbejdere  et  Humør  som  smitter.  De  har  smøget  Ærmerne 
op,  idet  de  sprang  af  Sengen.  At  færdes  mellem  dem  er  det  samme 
som  at  modtage  et  Bad  i  deres  Energi. 

Hvad  der  rummes  i  Chicago  af  industrielle  Virksomheder,  faai- 
man  en  flygtig  Forestilling  om  gennem  et  Par  Tal.  Der  laves 
aarhgt  i  denne  ene  By  Landbrugsmaskiner  til  Beløb  af  16  Mil- 
lioner Dollars,  Vogne  til  Beløb  af  5  MiUioner  Dollars.  Møbler  til 
Beløb  af  6V2  Million  Dollars  og  færdigsyede  Klæder  til  Beløb  af 
8  Millioner  Dollars.  Fremdeles  forfærdiges  Lædervarer  for  6V2  Mil- 
bon  Dollars,  Jern-  og  Staalvarer  for  20  MiUioner  Dollars,  færdigt 
Tømmer  for  15  V2  Million  Dollars,  Tryksager  for  8  Millioner  Dol- 
lars, Maltlikør  for  672  Milhon  Dollars,  destilleret  Likør  for  872 
MiUion  Dollars,  Sæbe  for  3  Millioner  Dollars,  Tobak  og  Cigarer 
for  5  Millioner  Dollars,  slebne  Stenvarer  for  5  Milhoner  Dollars  og 
Kemikalier  for  3  Millioner  Dollars,  altsammen  i  denne  ene  By. 

For  at  faa  et  Indtryk,  om  end  et  meget  flygtigt,  af  disse  Kæmpe- 
virksomheder,   aflægger  vi  et  Besøg,  først  i  McCormicks  Fabrik  af 

Landbrugsmaskiner,  derpaa  i  det  store  Svineslagteri  og  endelig  i 
Pullmans  Jernbanevognfabrik.  Vi  vælger  disse  tre  Virksomheder, 
ikke  blot  fordi  de  nævnes  blandt  de  største,  men  ogsaa  fordi  man 
gennem  dem  faar  en  Forestilling  om  Chicagos  særlige  Betydning 
for  de  vestlige  Farmerlande.  Ud  af  en  Virksomhed  som  McCor- 
micks  skabtes  Landbruget.  Af  dette  fremgik  Virksomheder  som  det 
store  Svineslagteri.  Hos  Pullman  endelig  fabrikeres  det  mllende 
Materiel,  der  sætter  Chicago  i  Forbindelse  med  Omverdenen. 

McCormicks  Maskinfabrik  ligger  paa  Hjørnet  af  Western  og 
Blue  Islands  Avenuer.  Fabrikken  er  en  lille  By,  bestaaende  af  en 
mægtig  Hovedbygning  og  mange  tilrøgede  toetages  Huse,  opbyg- 
gede i  største  Hast,  Damp  og  Røg  siver  op  af  alle  Tage,  og  ud 
paa  Gaden  høres  arbejdende  Maskiners  hurtige  Lyde.  Gennem 
aabenstaaende  Døre  ser  man  Hundreder  af  blanke  Remskiver,  der 
snurrer  rundt  oppe  under  Lofterne  og  ved  stramme  Remme  for- 
planter Drivkraften  til  de  halvnøgne  Arbejdere,  som  færdes  neden- 
under i  den  blaalige  Luft.  Man  staar  paa  Tærsklen  til  denne  Virk- 
somhed, overrasket  ved  at  se  et  mægtigt  levende  Billede  af  den 
amerikanske  Industri. 

Det  er  her  Fabrikationen  foregaar  af  den  berømte  Mejemaskine, 
der  er  kendt  over  hele  Verden.  Fabiikken  beskæftiger  ikke  mere  end 
4000  Arbejdeie,  og  dog  kan  McCormick,  foruden  andre  Landbrugs- 
maskiner, fabrikere  én  Mejemaskine  hvert  Minut.  Dette  er  selvfølgehg 
kun  muligt  derved,  at  hver  af  de  4000  Par  Hænder  udfører  sin  HUe 
Brøkdel  af  det  hele  Arbejde.  En  Dreng,  der  ved  Hjælp  af  Maskine 
skærer  Møtrik  og  Gevin,  udfører  paa  én  Time,  hvad  en  voksen 
Mand  ved  Hjælp  af  Klub  og  Tap  ikke  kunde  udføre  paa  et  Aar. 
Det  er  bekendt,  at  den  moderne  Mejemaskine  ikke  blot  mejer  og 
lægger  Sæden  fra,  men  at  den  ogsaa  binder  Bunkerne  i  Neg.  Den 
Del  af  Mejemaskinen,  der  udfører  dette  Arbejde,  blev  i  en  Række 
Aar  forfærdiget  ved  Haandkraft.  Men  Menneskenes  Hænder  er  og- 
saa her  blevet  erstattede  af  en  ny  Maskine,  der  udretter  35 
Mands  Arbejde.  En  lignende  Opfindelse  vilde  i  Evropa  have  givet 
Anledning  til  vidtløftige  Betragtninger.    I    Amerika   derimod    synes 

det,  som  om  det  mindre  beskæftiger  Tanken,  at  35  Familier 
bliver  brødløse,  end  at  3500,000  Farmere  faar  deres  Mejema- 
skiner et  Par  Dollars  billigere.  Arbejderne  i  Opfindelsernes  Land 
er  blevne  fortrolige  med  den  Lov,  at  i  samme  Forhold  Tek- 
niken  tager  Brødet  fra  de  Faa,  forhøjer  den  Købeevnen  hos  de 
Mange.  Vi  faar  senere  at  se,  hvilken  uhyre  Betydning  disse  billige 
Landbrugsmaskiner  har  haft  og  fremdeles  har  for  Vestens  fattige 
Nybyggere,  der  tilmed  erholder  dem  paa  AfbetaHng.  Uden  disse 
Maskiner  maatte  Tusinder  af  Farmere,  og  mellem  dem  særhgt 
Skandinaverne,  der  har  udstrakt  Kredit  hos  McCormick,  standse 
deres  Avl.  Thi  Maskinerne,  der  pløjer,  saar,  høster  og  binder,  er- 
statter Tjenestekarlene  og  Daglejerne,  som  kun  de  færreste  Far- 
mere mægtede  at  betale.  Og  takket  være  Maskinerne  endelig,  kan 
Arbejderne  i  Chicago  købe  deres  Brød  for  en  yderst  ringe  Pris. 

Vi  fordyber  os  ikke  i  McCormicks  vidtløftige  Etablissement,  men 
drager  videre  foi"  at  se  den  største  Trommesal  og  det  største  Svine- 
slagteri i  Verden,  de  saakaldte  Union  Stock  Yards,  der  paa  én 
Gang  er  Markedsplads,  Slagteri  og  Fabrik  af  Pølser,  Kunstsmør, 
Kødeksti-akt,  Blodgodning  og  Lim.  —  Chicago  er  Midtpunktet  for 
Vestens  Kvæg-  og  Svinehandel  og  for  den  store  Kvæg-  og  Kød-Eks- 
port. Fra  Veststaterne  føres  aarligt  til  Chicago  4  Millioner  Kvæg, 
8  MiUioner  Svin  og  2  Millioner  Faar.  Denne  Hær  af  Dyr  sælges, 
slagtes  og  fores  bort,  fersk,  nedsaltet  eller  i  Form  af  Pølser.  I 
disse  Slagterier,  hvor  den  hurtige  Proces  foregaar,  flyder  der  paa 
én  Time  mere  Blod,  end  der  flød  i  Slagene  ved  Austerlitz  og 
Waterloo.  Men  det  er  Svin  og  Stude,  der  her  er  Genstand  for 
de  Stærkeres  ustanselige  Myrderi. 

Svineslagterierne  ligger  ude  i  Chicagos  sydvestlige  Forstad  og  er 
forenede  med  de  større  Jernbanelinier  ved  et  Net  af  Spor,  der 
meget  ugenert  løber  gennem  Gaderne.  Længe  før  man  ankommer 
til  Stedet,  mærker  man  en  ubehagelig  Dunst  af  Blod  og  Lidvolde, 
og  samtidig  antager  Menneskene  et  vildt  Udseende.  Toget  holder, 
og  inde  fra  en   By  af  Barakkei-,  som   man  endnu   ikke  overskuer, 

høres  Tuden,  Brægeii,  Grynten  og  lange  Brøl.  Gennem  denne  Ouver- 
ture sættes  man  i  Stemning  til  det  forestaaende  Skuespil. 

Først  vandrer  man  over  den  uhyre  Trommesal,  der  i  Omfang 
er  ikke  mindre  end  250  Acres  og  næsten  helt  igennem  er  over- 
bygget med  uhyre  Folde  til  Kvæg,  Faar  og  Svin.  Særlig  høje 
Folde  er  reserverede  for  det  halvvilde  og  farlige  Texas-  og  Prærie- 
kvæg, dei-  bevogtes  af  ægte  Cowboys.  Mellem  Foldene  ligger  Vand- 


indgang  til  Kvægtorvet. 

værk,  Administrationsbygning  og  en  imponerende  Avktionshal  for 
Heste.  Trommesalen  ejes  af  et  Aktieselskab,  der  for  nogle  Aar 
siden  købte  den  for  23  Millioner  Dollars.  Herhen  forer  Kommis- 
sionærerne de  uhyre  Kvæghjorder,  de  har  købt  i  Veststaterne. 
Kvæget  sælges  i  Folde,  100  Kreaturer  ad  Gangen,  og  altid  eftei- 
levende  Vægt.  Mellem  Foldene  løber  der  en  Labyrint  af  Gader, 
hvor  Kvæghandlerne  i  bundløst  Ælte  rider  om  paa  deres  smaa 
Pasgængere.  Billedet  mangler  ikke  Ejendommelighed.  Overalt  høres 
Brølen   og  Grynten,   Brægen    og  Vrinsken,   og  hvor   man    saa   end 

vender  Øjet  hen,  sér  man  Dyr  i  Bevægelse,  Kvæghoveder,  Svine- 
rygge og  forskrækkede  Faar,  der  laver  Trængsel,  og  midt  i  dette 
Mylr  en  Vrimmel  af  Drivere  og  Hesteprangere,  der  købslaar  ridende. 
Disse  Mænd  kan  overhovedet  ikke  bese  og  bedømme  et  Kreatur, 
naar  de  ikke  er  paa  Hesteryggen. 

Der  afholdes  her  Marked  hver  Dag,  og  om  Markedets  Stør- 
relse faar  man  en  Forestilling,  naar  man  hører,  at  Tilførslen 
paa  én  Dag  kan  være  18,000  Stykker  Faar,  30,000  Stykker 
Kvæg,  60,000  Stykker  Svin  osv.  Og  dog  er  der  Plads  tilovers 
paa  den  mægtige  Trommesal.  Dens  Folde  kan  rumme  ca.  200,000 
Kreaturer. 

Fra  Trommesalen  træder  man  ind  i  de  berømte  Slagterier, 
hvoraf  der  ialt  findes  21.  De  3  største  ejes  af  Amour  Se  Co., 
som  beskæftiger  10,000  Mennesker,  af  Swift  &  Co.,  der  særligt 
driver  Kvægslagteri,  og  af  Nelson  Morris  Se  Co.,  der  har  ud- 
styret deres  store  Kødfabrik  med  den  nyeste  Teknik.  Det  er 
næsten  ligegyldigt,  hvilket  af  disse  tre  Slagterier  man  besøger. 
De  er  temmelig  ens,  og  om  dem  alle  gælder,  at  man  har  faaet 
nok,  forend  man  er  kommet  gennem  Halvdelen.  De  Rejsende 
føres  ind  i  Partier  paa  100  Personer  —  saa  stor  er  Tilstrømnin- 
gen —  og  overværer  Nedslagtningen  fra  et  Galleri.  Men  man  kan 
godt,  om  man  foretrækker  det.  udskille  sig  fra  Selskabet  og  blande 
sig  mellem  Dyr  og  Mennesker.  Dette  er  dog  ikke  tilraadeligt  for 
den,  der  har  den  fjærneste  Lighed  med  en  Gris.  En  æret  Sam- 
tidig af  et  saadant  Udseende  kunde  let  blive  nappet  og  faa  en 
Kniv  i  Halsen,  blive  skoldet  og  forvandlet  til  Hakkemad  og  Pølse, 
altsammen  paa  et  Par  Minutter. 

Nedslagtningen  foregaar  to  Steder.  Studene  har  deres  særlige 
Rettersted,  Svinene  deres.  Det  første  er  det  mindst  interessante. 
Fra  Trommesalen  føres  Studene  ind  i  Slagteriets  Folde,  men 
allerede  forinden  har  Dyrene  Følelsen  af,  at  der  er  noget  galt  paa 
Færde.  De  sænker  Hovedet,  sætter  forsigtigt  Forbenene  mod  Jor- 
den og  stirrer  paa  hinanden  med  deres  store,  troskyldige  Øjne.  I 
Stedet  for  at  drive  dem.   lokker  man  dem  med  en  dresseret  Stud, 

der  hedder  Billy,  men  sædvanlig  kaldes  Judas.  Denne  Stud,  der 
uafbiudt  traver  foran  en  Flok  paa  Hundrede,  har  ført  flere  levende 
Væsner  i  Døden  end  Napoleon  den  Store.  Ankomne  til  Slagte- 
huset fordeles  Studene  i  Celler,  én  Stud  i  hver  Celle,  og  fra  en 
Bro,  der  er  anbragt  over  Cellen,  er  der  en  Mand,  som  med  en 
Økse  slaar  den  dødsdømte  Stud  i  Pandebrasken.  Naar  Studen  har 
faaet  Slaget,  staar  den  et  Øjeblik  og  betænker  sig,  omtrent  som  om 
den  havde  faaet  Snus  i  Øjnene.  Den  synes  helst  at  ville  staa,  men 
dog  falder  den,  og  idet  den  falder,  bevæger  Gulvet  sig  avtomatisk, 
saa  Dyret  triller  ind  i  Slagtehuset.  Saa  snart  Studen  ligger  her,  har 
den  en  Jernkætting  om  det  ene  Bagben,  hejses  i  Vejret  og  føres 
bort  i  Luften.  I  Farten  passerer  den  en  Mand,  der  giver  den  et 
Stik  i  Halsen.  Dryppende  af  Blod  ankommer  Kadaveret,  stadigt 
ghdende  paa  Trisser,  til  den  modsatte  Ende  af  den  store  Hal.  Her 
afskæres  Hovedet,  Skind  og  Indvolde  bortekspederes  med  et  sær- 
ligt Redskab,  og  Dyret,  der  for  et  Minut  siden  var  en  levende 
Stud,  hænger  nu  og  dingler,  berøvet  Hovede  og  Indvolde.  Men 
Handlingen  er  foregaaet  uden  spændende  dramatisk  Optrin.  Studen 
døde  med  Martyrmine,  dvask  og  døsig,  ganske  som  man  tænker 
sig  det  maa  gaa  til,  hvor  Talen  er  om  at  slaa  en  Stud  for  Panden. 

I  denne  Afdeling,  hvor  der  alene  slagtes  Kvæg,  ekspederes  dag- 
ligt 5 — 6000  Stude  over  i  den  anden  Verden.  Ved  dette  Arbejde 
er  beskæftiget  indtil  1200  Mand.  Overalt  ser  man  halvnøgne,  blodige 
Mennesker  i  Bevægelse  mellem  friske  Dyrekroppe,  der  uophørligt 
antager  ny  Former.  Det  Hele  foregaar  uden  mindste  Støj  og  er 
vidt  forskelligt  fra  Svineslagteriet,  hvor  vi  nu  gaar  hen,  og  hvor 
vi  i  Frastand  modtages  af  de  betrængte  Svins  frygtelige  Hylen. 

Hvorledes  beskrive  dette  Syn!  Under  voldsom  Modstand,  Øffen 
og  Grynten  drives  Svinene  fra  Trommesalen  ind  i  en  tragtformet 
Beholder,  og  paa  mindre  Tid  end  det  kan  fortælles,  gribes  Dyret 
af  en  Tang,  der  lukker  sig  om  dets  Bagben,  hæves  pludselig  i 
Vejret  og  forsvinder  indefter.  Mens  Tangen  hurtigt  hikker  sig  om 
Bagbenet  paa  et  andet  Svin,  er  det  første  forsvundet  i  et  rødligt  lev- 
ret Rum,  hvor  en  vildtudseende  Mand,  dampende  af  Blod,  næsten 

avtomatisk  bibringer  Dyret  det  dødelige  Stik.  Man  husker  længe  dette 
Syn:  Svinet  der,  hængende  i  Benet,  skrigende  som  en  Rasende,  kom- 
mer glidende  gennem  Luften  og  pludseligt,  opskræmt  af  Blodlugten  og 
af  Forgængerens  uhyggelige  Rallen,  gennembæves  af  en  krampagtig 
Dødsskræk,  spræller  med  Benene,  sér  paa  Bødlen  med  vidtopspilede 
Øjne  og  udstøder  rædselsfulde  Brøl,  der  —  idet  Blodet  som  en  sort 
dampende  Stribe  styrter  ud  af  Svinehalsen  —  faar  en  anden  Klang, 
en  brudt  menneskelig  Klang,  som  ender  i  en  sagte  Sukken,  en 
dyb  Mumlen.  Det  er  vanskeligt  at  tænke  sig  en  brutalere  Overgang 
fra  Liv  til  Død. 

Og  længe  varer  det,  før  man  glemmer  Bødlen,  der  svinger  Kniven 
i  det  blodige  Rum.  Man  ser  de  lysende  Omrids  af  Svinene  tegne 
sig  i  Bloddampen,  og  man  hører  Skrigene,  som  ligner  Menneskers 
Skrig,  Kvinders  Jamren  og  Børns  Hulken.  Det  er  en  nerverystende 
Lidbildning,  naar  man  først  har  faaet  den  Tanke,  at  det  er  Menne- 
sker, der  bliver  nedslagtede  og  ikke  Dyr,  og  denne  Indbildning 
skabes  og  forstærkes  af  en  ung  Franskmand,  som  tilfældigt  befinder 
sig  i  Selskabet.  Midt  i  den  voldsomste  Hylen  og  Grynten  hører  vi 
ham  raabe: 

„Bravo!  Det  er  Billedet  af  den  store  Revolution!  Ned  med  Adelen 
og  Præsteskabet!  Der  har  vi  Biskoppen  fra  La  Roquette,  Marquis 
de  Cambefort  og  Abbeden  fra  Seymour!  Og  dér  (en  værdigt  ud- 
seende Gris)  ser  jeg  min  Salighed  Borgmesteren  fra  Orleans!  Ned 
med  den  priviligerede  Stand!" 

Ustanseligt,  i  en  uafbrudt  lang  Række,  glider  Svinene,  sprællende 
i  Dødskampen,  forbi  Galleriet,  hvor  vi  staar,  og  forsvinder  i  et 
Bassin  med  kogende  Vand.  Næppe  er  de  døde  Svin  komne 
ned  i  dette  Vand,  før  det  ser  ud,  som  levede  de  op  paany.  De 
tumler  om  mellem  hverandre,  tilsyneladende  svømmende,  men  i 
Virkeligheden  omarmede  af  et  Kompleks  af  stive  Karter,  der  kar- 
ter Børsterne  af  dem  og  et  Sekund  efter  afleverer  dem  saa  skin- 
nende hvide,  at  de  paa  Siderne  ligner  Billardkugler.  Saa  drager  de 
videre  gennem  Luften,  stadigt  hængende  i  Bagbenene,  snurres  rundt 
af  Hundreder  af  blodige  Hænder,  der  hver  giver  dem  el  bestemt 

Snit  og  udliver  en  bestemt  Del  af  deres  dampende  Indvolde,  og 
faa  Minutter  efter  er  disse  Dyr,  der  nylig  levede,  forvandlede  til 
Flæskesider,  Skinker,  Pølser,  Margarine,  Haarpomade  og  Læder- 
bind til  Bibler.  Et  saadant  Slagteri  findes  der  næppe  Mage  til  i 
Verden,  og  fandtes  det,  saa  Gud  fri  os  for  at  aflægge  det  et  Be- 
søg. Naar  man  kommer  ud  igen,  er  man  oversprøjtet  med  Blod 
og  Indvolde,  og  det  er  vel  unødvendigt  at  tilføje,  at  Overfrakken, 
man  har  paa,  lugter  af  alt  andet  end  af  mille  fieurs. 


Ved  Calumet  Søen,  12  Mile  syd  for  Chicago,  ligger  den  berømte 
Pullman  By.  Tusinder  af  Arbejdere  er  her  beskæftigede  med  Fa- 
brikation af  de  overdaadigt  udstyrede  Paladsvogne,  som  Læseren 
kender  fra  et  tidligere  Kapitel.  Om  Fabrikkens  Størrelse  faar  man 
en  Forestilling,  naar  man  hører,  at  der  hver  Dag  laves  én  Palads- 
vogn og  hver  Time  en  almindelig  Personvogn.  Det  er  besynderligt, 
at  saa  mange  Vogne  kan  finde  Anvendelse,  men  de  løber  ogsaa 
over  Jernbanespor  til  en  samlet  Længde  af  80,000  Mile.  Pullman- 
Vognenes  Hjul  ruller  over  Sierra  Nevada,  Alleghany-  og  Klippebjer- 
gene. Fabrikken  beskæftiger  10—16,000  Mand,  hvoraf  de  2000  har 
Bopæl  i  den  af  Pullman  grundede  By. 

I  Aaret  1867  begyndte  Pullman  sin  Virksomhed  med  en  Aktie- 
kapital paa  1  Million  Dollars,  en  Kapital,  der  senere  er  bleven  ud- 
videt til  20  Millioner  Dollars.  Samtidig  er  Forretningens  Stifter 
blevet  en  af  Chicagos  ligeste  Mænd.  Som  saa  mange  amerikanske 
Millionærer  er  han  en  besynderlig  Blanding  af  en  Udbytter  og  en 
Filantrop.  Det  er  muligt,  at  der  har  foresvævet  Pullman  en  eller 
anden  human  Tanke,  da  han  i  1880  grundede  den  store  Arbejderby, 
hvoraf  man  ser  Partier  gengivne  paa  Billeder  i  Teksten.  Den  mæg- 
tige Fabrikant  vilde  skabe  en  Arbejderkommune,  hvori  det  gamle 
patriarkalske  Forhold  skulde  geno])rettes  mellem  Arbejder  og  Prin- 
cipal, men  hvor  blodigt  blev  han  ikke  skuffet  i  sine  Forventninger! 
Thi  det  var  her,  at  Arbejderne  gav  Signalet  til  den  største  Kamp, 
der  endnu  har  været  lort  inelleni  amerikanske  Arbejdere  og  Kapi- 

talister,  og  som  i  dette  Tilfælde  endte   med   Kapitalisten   Pnllmans 
Sejl-. 

Og  idet  vi  gaar  omkring  i  disse  uhyre  Maskinværksteder,  hvor 
Fræse-,  Bore-  og  Høvlemaskiner  fører  deres  summende  Samtale, 
og  gennem  Stoberierne,  hvor  glødende  Metaller  staar  i  lysende 
Springvand,  idet  vi  vandrer  om  i  denne  mægtige  Virksomhed  og 
faar  de  nødvendige  Forklaringer  med  de  evige  monotone  Talrækker, 


Gade  i  l'ullman. 


er  det  ikke  de  arbejdende  Staalinstrnmenter,  som  interesserer  os. 
Nej,  hvad  der  her  sætter  Tanken  i  Bevægelse,  er  det  blege  Menneske, 
der  mekanisk  multiplicerer  enhver  af  sine  Bevægelser,  eller  rettere 
selv  synes  at  være  en  Del  af  mange  hurtige  Bevægelser,  et  Led  i 
blinkende  Mysterier,  der  tænker  med  hans  Hjerne  og  arbejder  med 
Forlængelsen  af  hans  Arme.  Hvorledes  former  dette  Liv  en  Ar- 
bejder? Er  han  mere  end  et  af  de  mange  villieløse  Hjul  i  det 
store  larmende  Maskineri? 

Saa  længe  Arbejderen  er  inden  for  Fabrikens  Mure,  er  han  knn 

et  Hjul.  Om  Disciplinen  i  disse  Virksomheder  har  man  ingen  Fore- 
stilling i  Evropa.  Arbejderen  ikke  blot  passer  sin  Maskine.  Han  er 
en  Del  af  den.  Han  tænker  ikke  og  taler  ikke.  Forstaar  han  ikke 
straks  at  føje  sig  som  et  lydigt  Redskab  i  det  hele  Værk,  kastes 
han  paa  Porten  uden  Sentimentalitet. 


PuUmanske  Arbejderboliger. 


I  disse  Forhold  finder  Arbejderen  sig  uden  Kny.  Maskinen  hol- 
der ham  i  Aande,  og  hans  Respekt  for  den  industrielle  Organisa- 
tion dikteier  ham,  at  saa  længe  han  staar  paa  dette  Sted,  tilhører 
han  sin  Fabrikant.  Men  i  den  daglige  Følelse  af  at  være  lydigt 
Redskab  skabes  der  hos  ham  en  enestaaende  Betingelse  for  at  blive 
et  paalideligt  Medlem  af  de  faglige  Foreninger.  Udbytteisen  fra 
oven,  der  i  Hensynsløshed  er  uden  Grænser,  har  fra  neden  skabt 

de  jenihaarde  Organisationer.  Arbejderne  er  væbnede  til  Tænderne, 
naar  de  stiller  deres  Fordringer.  Og  naar  de  kæmper,  saa  kæmper 
de  som  Fortvivlede,  der  véd,  at  Nederlaget  er  komplet  Ruin. 

Heri  er  den  store  Ejendommelighed  ved  Arbejderorganisationen 
i  Amerika.  Den  har  udelukkende  praktiske  Formaal  og  forst  og 
fremmest  det  store  Formaal,  at  bevare  Brødet.  Der  er  ikke  Plads 
for  Teorier,  som  faar  Kurs  om  100  Aar.  Naar  evropæiske  Social- 
demokrater kommer  her,  føler  de  sig  i  et  Samfund,  hvor  alting  er 
begyndt  i  Gaar,  sker  i  Dag  og  sætter  Frugt  i  Morgen,  og  hvor  Prole- 
taren paa  en  forbløffende  Maade  befinder  sig  Ansigt  til  Ansigt 
med  Kapitalen  og  løber  Panden  mod  den  som  mod  en  Mur.  Saa 
mærker  de,  at  nu  gælder  det  om  at  redde  Livet,  og  Organisa- 
tionen, de  tvinges  ind  i.  faar  alene  af  den  Grund  en  praktisk 
Karakter. 

De  almindelige  socialdemokratiske  Ideer  har  derfor  ingen  videre 
Kurs  i  Arbejdernes  Foreninger.  Indvandrede  Socialdemokrater,  der 
møder  i  Amerika  med  ideale  Forestillinger  om  „Frihedens  Land", 
bliver  hurtigt  revne  ud  af  deres  Vildfarelse.  I  Amerika  er  dei-  ikke 
Tid  til  Forkyndelse  af  den  teoretiske  Socialisme,  ja  selve  Navnet 
Socialisme  har  i  amerikanske  Arbejderoren  en  uheldig  Klang.  Den 
almindelige  Opfattelse  er,  at  man  i  Socialismen  har  at  gøre  med 
et  bestemt  evropæisk  Fænomen,  som  det  ikke  vilde  være  heldigt 
at  omplante  paa  amerikansk  Jordbund,  og  denne  Opfattelse  er  saa 
stærk,  at  det  i  en  Arbejderforsamling  er  et  Ukvemsord  at  kalde 
en  Mand  for  Socialist.  Selvfølgelig  er  dermed  ikke  sagt,  at  der 
ikke  findes  Socialdemokrater  i  Amerika.  Tværtimod.  Men  de  er  i 
decideret  Minoritet.  De  tabte  t.  Eks.  nyUg  et  Hovedslag  ved  Valget 
af  Præsident  til  „American  Federation  of  Labor",  den  store  Cen- 
tralbestyrelse for  den  overvejende  og  mest  betydningsfulde  Del  af 
Unionens  Fagforeninger.  Den  glimrende  begavede  Agitator  Samuel 
Gompers  valgtes  til  Præsident,  og  han  er  ikke  Socialdemokrat  i 
evropæisk  Forstand. 

Endelig  spiller  den  almindehge  Politik  en  uhyre  ringe  Rolle  for 
de  amerikanske  Arbejdere.  De  har  før  set  Politikere  i  Dag  kæmpe 

for  hvad  der  er  Hvidt,  i  Morgen  for  hvad  der  er  Sort,  men  selv 
har  de  skullet  tjene  Brødet  hver  Dag.  De  retter  derfor  alle  deres  Be- 
stræbelser og  fælles  Kræfter  mod  det  ene  store  Formaal:  at  tvinge 
enhver  ameiikansk  Arbejder  ind  under  den  faglige  Organisation.  Ad 
denne  Vej  har  man  opnaaet  kolossale  Resultater.  Der  er  Forenin- 
ger, som,  foruden  at  sidde  inde  med  store  Kapitaler,  med  en  Dags 
Varsel  kan  mønstre  50,000  Medlemmer.  Er  Strejkesignalet  givet,  for- 
lader hver  Mand  sin  Post.  I  Smelteovnene  størkner  det  glødende 
Metal,  paa  Slagtehuset  raadner  det  ferske  Kød,  i  Minerne  standser 
Pumperne,  saa  Skakten  løber  fuld  af  Vand,  og  Jernbanevognene, 
som  Togpersonalet  forlader  midt  paa  Prærien,  overfaldes  og  udplynd- 
res af  Røverbander,  der  altid  er  paa  Benene  ved  saadanne  Lejlig- 
heder. Kampen  føres  med  den  største  Raahed,  og  fi-a  begge  Sider  ud- 
øves alskens  Vandalisme.  Navnlig  retter  Arbejderne  deres  Angreb 
mod  Kommunikationsmidlerne,  gennem  hvilke  de  lettest  kan  bringe 
Forstyrrelse  i  Samfundslivet.  Paa  Jernbanevognene  udtages  Pak- 
ningen om  Vognakslerne,  saa  disse  løber  varme,  og  paa  Station- 
erne sørger  Sporskifterne  for,  at  Varetogene  kommer  ind  paa  af- 
sidesliggende Spor,  hvor  Varer  og  Fragt  forbliver  staaende  og  raad- 
ner. SelvfølgeHg  lider  begge  Parter  uoprettelige  Tab.  Da  Lokomo- 
tivførerne paa  Chicago-Burlington-Quincy  Banen  for  faa  Aar  siden 
strejkede,  beregnede  Kompagniet  sine  samtlige  Tab  til  4  Millioner 
Dollars,  og  da  Svendene  paa  Svineslagterierne  ragede  uklar  med 
deres  Foresatte,  blev  de  saa  rasende,  at  de,  bevæbnede  med  blodige 
Knive,  stormede  ind  mod  Byen.  Det  var  et  Guds  Held,  at  Væg- 
terne ved  Chicago  Floden  i  Tide  lod  Broerne  svinge  fra.  Det  var 
rimeligvis  ellers  endt  med,  at  Slagtersvendene  havde  behandlet 
Millionærerne  som  Svin.  Strejker  forløber  næsten  aldrig  uden  blo- 
dige Sammenstød  og  Tab  af  Menneskeliv,  og  navnlig  er  det  al- 
mindeligt, at  Skruebrækkere  dræbes.  I  mange  Tilfælde  er  Døden 
ogsaa  at  foretrække  frem  for  den  haanlige  og  foragtelige  Behand- 
ling, der  venter  disse  Scabs  (Fnattede)  Resten  af  deres  Liv.  Naar 
Politiet  skal  forsvare  Skruebrækkere,  kan  man  være  sikker  paa, 
at  Politibetjentene  benytter  Lejligheden  til  ut  tampe  løs  paa  dem. 

Ofte  henrives  Arbejderne  til  utrolige  Voldshandlinger,  som  Princi- 
palerne gengælder  med  endnu  utroligere  Voldshandlinger.  Jernværks- 
arbejderne  i  Pennsylvania  havde  saaledes  for  nogle  Aar  siden  op- 
rettet et  fuldstændigt  Morderforbund,  de  saakaldte  „Molly  Maguires", 
der  i  Løbet  af  nogle  Maaneder  myrdede  ti  Formænd  og  to  Super- 
intendenter. Som  Modtræk  hvervede  Principalerne  den  frygtede 
Chicago  Opdager  Allan  Pinkerton,  og  ham  lykkedes  det  at  faa  Spi- 
oner ind  i  Arbejdernes  Forsamlinger.  Kort  Tid  derefter  dinglede  12 
af  Arbejderlederne  i  Galgen.  Men  Principalernes  Hævntørst  var  ikke 
slukt  endda.  De  sendte  Hundreder  af  Agenter  til  Tyskland,  Bøh- 
men og  Polen,  og  herfra  fandt  der  nu  en  saa  voldsom  Indvandring 
Sted  til  Pennsylvania,  at  Hundredtusinder  af  gamle  Arbejdere  blev 
kastede  paa  Gaden  med  Koner,  Børn  og  Bohave.  Det  var  efter 
denne  voldsomme  Kamp,  at  Arbejderne  fik  gennemfort  den  bekendte 
Lov,  der  forbyder  en  Arbejdsgiver  at  „importere"  Arbejdere.  At 
denne  Lov  overholdes,  er  selvfølgelig  en  Livsbetingelse  for  de  ame- 
rikanske Arbejderorganisationer,  der  ogsaa  nu  ved  særlige  Udsen- 
dinge kontrollerer  Lidvandringen  i  New  York. 

PuUman-Strejken  i  1894  var  mærkelig  derved,  at  den  nær  havde 
kastet  de  Forenede  Stater  ind  i  en  konstitutionel  Konflikt.  Pullman 
havde  nedsat  Lønnen,  og  da  Arbejderne  gjorde  Strejke,  lukkede 
Millionæren  hele  Værket.  Tiden  gik,  og  da  Pullman  efter  to  Ugers 
Forløb  fremdeles  ikke  rørte  sig,  indsaa  Arbejderne,  at  de  maatte 
tilkalde  Hjælp,  og  denne  krævede  de  og  tik  af  Funktionærerne- 
ved  de  store  Jernbanelinier.  Rundt  om  i  Unionen  blev  Pullmans- 
vognene  spændte  fra  Togene.  Ingen  Arbejder  vilde  røre  ved 
dem,  og  Ingen  vilde  sammenkoble  dem  med  de  andre  Vogne,  naar 
de  var  hensatte  paa  et  Sidespor.  Til  sidst  blev  alle  Spor  med  Pull- 
mansvognene  ligefrem  stoppede,  saaledes  at  der  indtraadte  en  al- 
mindelig Forstyrrelse  og  til  sidst  Standsning  af  Jernbanetrafikken  i 
Amerika.  I  tre  Dage  modtog  Chicagobauerne  ikke  Fragt,  og  Varer 
til  Beløb  af  MiUioner  raadnede  i  Vognene.  Samtidigt  flokkedes  hele 
Hære  af  Dagdrivere  og  Banditter  langs  med  Jernbanelinierne,  stak 
Ild  paa  Togene  og  ødelagde  Banernes  Materiel. 

Chicago  var  Bevægelsens  Centrum,  og  Borgmesteren  i  denne  By, 
en  eventyrlig  Skikkelse  ved  Navn  John  A.  Hopkins,  sympatiserede 
med  de  Strejkende.  Han  havde  selv  været  simpel  Arbejder  hos 
Pullman,  forinden  han  ved  Deltagelse  i  det  poUtiske  Liv  opnaaede 
sin  høje  Magistratsstilling.  Med  stigende  Ængstelse  iagttog  Millionæ- 
rerne denne  Mand,  saa  meget  mere  som  de  heller  ikke  nærede  Tillid 
til  Statens  Guvernør,  John  P.  Altgeld.  Man  sagde,  han  var  Anarkist. 

For  første  Gang  i  de  Forenede  Staters  Historie  var  da  det  Til- 
fælde indtraadt,  at  en  strejkende  Arbejderorganisation  faktisk  havde 
Magten  i  en  Stat  paa  fire  Millioner  Mennesker.  Arbejdere  og  Kapi- 
talister stod  væbnede  overfor  hinanden,  og  for  en  Gangs  Skyld  tog 
Øvrigheden  ikke  Parti  for  den  besiddende  Klasse.  I  denne  Anledning 
løftede  der  sig  fra  Chicago-Millionærerne  et  Ramaskrig,  som  alle 
MiUionærer  istemmede  fra  Ocean  til  Ocean. 

Men  hvad  var  der  at  gøre?  Naar  det  i  saadanne  Tilfælde  er  van- 
skeligt for  Borgmesteren  at  opretholde  Ordenen  i  en  By,  forlanger 
han  Milits  hos  Guvernøren  i  sin  Stat,  men  Hopkins  forlangte  ikke 
nogen  Milits,  og  Altgeld  lod  Strejken  gaa  sin  Gang  —  til  Grover 
Cleveland  uventet  kom  Kapitalisterne  til  Hjæp. 

—  Man  maa  her  erindre,  at  Præsidenten  for  de  nordamerikanske 
Fristater  ingen  Myndighed  besidder  i  de  enkelte  Staters  indre  Sty- 
relse. Staterne  har  —  som  tidligere  udviklet  —  deres  egen  Lovgiv- 
ning og  deres  eget  Politi.  Det  er  konstitutionelt  sét  et  meget  svagt 
Baand,  der  knytter  Stat  til  Stat  og  i  videre  Forstand  forener 
Staterne  til  Union.  Udadtil  har  alle  Staterne,  som  man  har  sét, 
samme  Forsvarsvæsen,  samme  Told  og  samme  Diplomati.  Indadtil 
bl.  a.  samme  Post  —  og  Posten  har  sit  Tog  i  hvert  Træn. 

Følgelig  kunde  Cleveland  sige  til  de  Strejkende:  Naar  I  stopper 
et  af  Staten  Illinois'  Posttog,  saa  begaar  I  et  Overgieb  mod  Unionen 
og  det  er  den  ikke  Staten  Illinois  der  idømmer  Eder  Straf. 
I  Kraft  af  dette  Ræsomiement,  som  vakte  voldsomt  Røre,  sendte 
Cleveland  Unionstropper  til  Chicago,  genoprettede  Ordenen  og 
arresterede  den  populære  Aibejderfører  Eugen  Debbs,  der  kort 
efter  blev  dømt  til  Tugthus. 

Ved  denne  Indblanden  fra  Unionsregeringens  Side  har  Grover 
Cleveland  skabt  et  Præcedens,  der  vil  faa  vidtrækkende  Betydning 
for  Arbejderorganisationerne  i  Amerika.  Det  vil  ikke  nytte,  at 
Arbejderne  faar  Magten  i  deres  egen  Stat,  og  at  de  f.  Eks.  gør 
Forsøg  med  Oprettelsen  af  en  Kommune,  Arbejderstat  o.  1.,  der 
paa  en  eller  anden  Maade  kunde  bringe  Forstyrrelse  i  de  om- 
liggende Staters  Udvikling.  Unionen  vil  i  saadanne  Tilfælde  be- 
tragte Arbejderne  som  Rigsfjender  og  behandle  dem,  nøjagtig  som 
de  under  lignende  Foihold  vilde  blive  behandlede  i  en  evropæisk 
Stat. 

Ved  denne  og  andre  Lejligheder  har  Cleveland  hævdet  en 
Opfattelse  af  „Unionen"  som  en  Slags  Guddom,  der  ukrænkeligt 
svæver  over  samtlige  nordamerikanske  Stater,  og  det  er  derigen- 
nem lykkedes  ham  at  dæmme  op  mod  Tidens  Bølge.  Men  Livet 
gaar  sin  Gang,  og  det  sociale  Spørgsmaal  antager  efterhaanden 
saa  besynderHge  Former  i  Amerika,  at  man  maa  være  forberedt 
paa  Overraskelser.  Pullman-Strejken  er  at  betragte  som  en  af 
Forpostfægtningerne  til  den  store  sociale  Afgørelse,  det  kommende 
Aarhundrede  skjuler  bag  sit  tavse  Forhæng. 


STREJFTOG 

AN  spadserer  ud  ad  Milwaukee  Avenue,  den  gamle  danske 
Gade,  hvor  der  endnu  rundt  om  paa  Skiltene  læses  Navnene 
Hansen,  Nielsen,  Petersen  og  Jensen.  I  de  fleste  Tilfælde  bæres 
dog  disse  Navne  nu  af  anden  Generation,  altsaa  af  fødte  Ameri- 
kanere. Mellem  Rødstensbygningerne  ligger  Træhuse,  og  overalt 
ser  man  upudsede  Gavle,  skarpe  Murkanter  og  flade  Tage.  Det 
Hele  gør  et  forrevent  Indtryk.  Gader  brydes  op,  Fortove  om- 
lægges, og  ny  Etager  bygges  ovenpaa  de  gamle.  Der  er  Omvælt- 
ning og  Nydannelse  her  som  alle  Vegne  i  Amerika. 

Standser  man  foran  en  af  de  smaa  Butikker,  hvor  der  sælges 
Aviser,  ser  man  de  dansk-norske  Blade  ved  Siden  af  Chicago- 
bladene.  Over  Døren  til  et  af  Husene  læses  „Hotel  Dannevirke", 
et  beskedent  udseende  Hotel,  som  jævnere  Danske  søger.  Hotellet 
ejedes  oprindeligt  af  en  gammel  snurrig  Mand,  der  kaldtes  Kam- 
merraaden,  fordi  han,   naar  han    talte  om  sine   Værelser,   plejede 


Det  gamle  danske  Konsulat  paa  Milwaukee  Avenue. 

at  sige  „mine  Kamre".  Tæt  ved  Dannevirke  liggei-  Dreiers  Apotek, 
der  i  mange  Aar  var  Centrum  for  den  danske  Koloni.  I  Apoteket 
fandtes  Konsulatet,  hvor  den  mærkværdigste  danske  Konsul  i  Ver- 
den, den  kuglerunde  Frederik  Dreier,  siddende  mellem  to  Hundrede 
Sang-  og  Zirfugle,  modtog  sine  Landsmænd  med  et  velvilligt,  kær- 
ligt Haandtryk,  der  var  den  største  Kontrast,  man  kunde  tænke 
sig,  til  hans  bøse  Ansigt  og  bistre  Blik.  Efter  Konsul  Dreiers 
Død  og  Konsulatets  Flytning  er  Danskerne  paa  Milwaukee  Avenue 
mere  og  mere  blevet  fortrængte  af  Italienerne.  Men  her  er  dog 
fremdeles  Stedet,  hvor  man  bør  gaa  hen,  saafremt  man  søger  ty- 
piske Skikkelser  fra  den  danske  Indvandrings  første  Dage.  De 
halvmørke  Salooner  og  de  uanselige  Logishuse  er  Guldgruber  for 
enhver  Rejsende,  der  ikke  blot  vil  studere  Chicagos,  men  ogsaa 
det  danske  Chicagos  PY^iognomi. 

Thi  „Vestens  Dronning"  synes  i  en  ganske  særhg  Grad  og  mere 
end  nogen  anden  amerikansk  By  at  have  udøvet  Tiltrækning  paa 
saadanne  gode  Hoveder  og  lette  Eksistenser,  der  blev  hvirvlede 
ned  i  og  slyngede  ud  af  det  glade  Liv  i  Kjøbenhavn.  Gaar  man 
ind  paa  en  af  de  gamle  danske  Restavrationer,  faar  man  hurtig 
Stof  til  en  Roman;  og  det  maa  siges  at  være  et  Tab,  naar  dette 
Stykke  Danmark,  hvor  saa  megen  fremragende  aandelig  Kraft  er 
gaaet  til  Spilde,  ikke  er  blevet  foreviget  af  nogen  dansk  Skribent. 
Den  afdøde  norske  Forfatter  Prof.  Hjalmar  Hjort  Boyesen,  der 
levede  i  New  York,  er  den  eneste  Forfatter,  der  —  forøvrigt  kun 
en  enkelt  Gang  —  har  søgt  sit  Emne  i  denne  Kreds  af  Mænd, 
idet  han  i  Fortællingen  „Nigth  of  Dannebrog"  har  sat  den  højt 
begavede  danske  Løjtnant  P.  G.  Moller  et  literært  Minde.  Løjt- 
nant Møller,  der  er  bleven  typisk  for  de  gode  Hoveder  fia  Mil- 
waukee, var  oprindelig  Realskolebestyrer  et  Sted  i  Jylland.  Han 
gik  friviUigt  med  i  sidste  Krig,  blev  Officer,  udmærkede  sig  og 
modtog  ved  Krigens  Slutning  Ridderkorset.  Men  ikke  længe  efter 
indfandt  han  sig  paa  Amalienborg  og  sagde  til  Kongen: 

„Deres  Majestæt  I  Tillad  mig  at  tilbagelevere  dette  Kors.  Jeg 
mangler  Natlogis  og  maa  indlægge  mig  paa  Ladegaarden!" 

Saa  vidt  kom  det  dog  ikke.  Møllers  Venner  hjalp  ham  til  Chi- 
cago, hvor  han  snart  blev  elsket  og  forgudet  i  en  lystig  Kreds. 
Da  han  havde  levet  dette  Liv  en  Række  Aar,  og  Vennerne  var 
forsvundne  i  den  store  Malstrøm,  døde  han  i  Nød  og  Elendighed 
paa  en  amerikansk  Fattiggaard. 

—  Jeg  er  paa  Vandring   op   ad  Milwaukee  Avenue   og  standser 

foran  en  Dør,  hvorpaa  der  staar: 
Br.  Mogens  Sommer.  Jeg  ringer, 
og  øverst  paa  en  smal  Trappe 
ser  jeg  den  bekendte  Socialde- 
mokrats haarfagre  Hoved.  Jeg 
træder  ind  og  hilser  paa  hans 
Hustru  og  hans  smukke  unge 
Datter,  og  Samtalen  er  i  Gang. 
Mogens  Sommer  er  vistnok 
den  af  alle  Danske,  der  har 
bragt  det  største  Antal  Lands- 
mænd til  Amerika.  Han  har 
nemlig  i  en  Aairække  „arbej- 
det" for  Udvandringsselskabei-, 
d.  v.  s.  han  er  kommen  hjem  og 
har  i  Vintertiden  slaaet  sig  ned 
paa  en  eller  anden  Egn,  hvor 
han  ved  Foredrag  og  personlig 
Paavirkning  har  samlet  nogle 
Rejselystne,  der  ud  ad  Foraaret  har  ledsaget  ham  til  Amerika. 
For  denne  Virksomhed,  som  Immigrationsloven  nu  har  sat  en 
Stopper  for,  blev  Sommer  underholdt  af  Selskaberne,  men  hans 
Lovtaler  over  Amerika  var  dog  vistnok  udsprungne  af  et  oprigtigt 
Hjerte.  Sommer  elsker  og  beundrer  sit  ny  Fædreland  uden  der- 
for at  ringeagte  det  gamle!  Han  er  tvertimod  glødende  Patriot. 
Sit  lange  Haar  bærer  han  t.  Eks.  kun,  fordi  han  offentlig  har 
svoret  ikke  at  ville  lade  sig  klippe,  før  Danmark  har  generobret 
Sønderjylland. 


Mogens  Sommer. 

Jeg  spurgte  Sommer,  hvad  der  nu  i  hans  Livs  Aften  lagde  Be- 
slag paa  hans  alsidige  Begavelse. 

„Lægevidenskaben",  svarede  han.  „Her  ser  De  en  af  mig  per- 
sonlig opfunden  Medicin.  Den  er  saa  søgt  af  Farmerne,  at  jeg  har 
maattet  opgive  baade  min  Tale-  og  Skribentvirksomhed  for  at  kunne 
tilfredsstille  Efterspørgslen.  Men  den  hjælper  ogsaa  for  enhver 
Sygdom." 

Og  triumferende  holdt  Sommer  en  af  sine  Flasker  op  mod 
Lyset. 

Den  graanede  Socialdemokrat,  der  i  Halvfjerdserne  vai-  saa  kendt 
hjemme,  har  absolveret  Lægeeksamen  ved  et  eller  andet  afsides- 
liggende Universitet  i  Nordamerika.  Saa  ofte  han  nu  har  Tid,  rejser 
han  ud  i  de  danske  Settlementer,  hvor  han  helbreder  Syge  og  opbyg- 
ger de  Sunde  ved  sin  Tale.  Han  ejer  alle  Sværmeres  Trang  til  at 
være  Læge  baade  for  Menneskenes  legemlige  og  aandelige  Syg- 
domme, og  i  et  Samfund  med  saa  krasse  materialistiske  Interesser 
som  det  amerikanske  imodekommei-  han  et  aandeligt  Behov.  Der 
er  danske  Settlementer,  hvor  Mogens  Sommer  er  det  eneste  over- 
naturlige Element. 

Efter  dette  Forbillede  har  flere  danske  selfmade-Læger  omgivet 
sig  med  et  Skær  af  Aandeverdenen,  hvilket  de  især  søger  at  op- 
naa  ved  Hjælp  af  Slængkappe,  blød  Hat  og  blaa  Briller.  Undtagel- 
sesvis har  de  dog  anvendt  en  mere  realistisk  Fremgangsmaade. 
Den  jyske  „Dr."  Niels  Lund  anlagde  t.  Eks.  nøjagtigt  samme  Ko- 
stume som  den  ansete  danske  Læge  Dr.  S.  Jacobsen.  Naar  Lund 
kom  spadserende  i  lang  Redingote  og  med  sit  udtryksfulde  Ansigt 
halveret  af  et  Par  massive  Guldbriller,  var  han  vanskelig  at  kende 
fra  den  virkelige  Doktor,  og  Landsmænd,  der  i  god  Tro  konsulerede 
ham,  blev  ekspederede  ind  i  den  anden  Verden,  førend  de  fik  Tid 
til  at  angre  deres  Fejltagelse.  Der  skulde  stærke  Konstitutioner 
til  at  modstaa  denne  Læges  Kure,  iiaar  han  da  ikke  var  i 
det  blide  Hjørne  og  forordnede  Hyldethe,  et  Medikament  der  paa 
hans  Recept  til  Dreiers  Apotek  var  stavet  Hyle-Tlie.  Der  er 
forekommet    Tilfælde,    hvor    han    har    anvendt    dette    Lægemiddel 


290 

mod  —  Tæring.  Da  en  dansk  Farmer  engang  ved  Dr.  Lunds 
Medvirkning  afgik  ved  Døden,  udstedte  den  samvittighedsfulde  Læge 
en  Dødsattest,  der  lød  paa  Cholera  infantum,  den  bekendte  ame- 
rikanske Børnesygdom.  Farmeren  havde  endda  lige  fv'ldt  sit  72. 
Aar!  Lund  opnaaede  en  betydelig  Praksis  og  blev  saa  velhavende, 
at  han  kunde  anskaffe  sig  en  Guldmedaille  for  en  lærd  Afhand- 
ling. Ved  en  obscur  Lægeanstalt  i  Philadelphia  erholdt  han  senere 
Titlen  Dr.  phil.  Mellem  vittige  Landsmænd  gik  han  nu  under 
Navnet  Doktor  Philadelphiæ. 

Men  denne  Fremtoning  tilhører  Historien  saa  vel  som  den  be- 
rømte danske  Fødselshjælper  Dr.  Gram,  der  senere  lod  sig  kalde 
Dr.  Graham.  Han  kom  til  Milwaukee  Avenue  som  jysk  Bondekarl, 
forsvandt  og  dukkede  op  igen  som  Læge,  klædt  i  himmelblaa 
Permissioner,  lang  Figurfrakke,  høj  Hat,  Neglemanchetter  og  store 
Messingbriller.  Han  opnaaede  ikke  nogen  større  Praksis  mellem 
Danskerne  i  Chicago.  Derimod  tjente  han  anselige  Penge  som 
Forstander  for  en  Klinik  til  Uddannelse  af  Jordemødre.  Det  kostede 
75  Dollars  at  faa  Jordemoderpatent  fra  det  fortræffelige  Institut, 
hvor  Dr.  Graham  foretog  Demonstrationerne  paa  en  Læder-Kvinde. 
Til  Klinikken  hørte  en  særlig  Fødselsstiftelse,  som  blev  stærkt  be- 
nyttet, navnlig  af  tilrejsende  Kvinder,  der  af  visse  Grunde  maatte 
bevare  deres  Inkognito  og  som  af  samme  Grunde  ikke  bagefter 
kunde  gøre  Dr.  Graham  ansvarlig  for  de  Lidelser,  de  havde  gen- 
nemgaaet  under  hans  Behandhng.  Naar  et  Barn  var  født  i  Stiftelsen, 
lod  Dr.  Graham  det  ogsaa  døbe.  En  af  hans  Venner,  en  Nordmand, 
agerede  Præst  og  optraadte  under  Daaben  i  den  danske  Præste- 
kjole. For  denne  Daabshøjtid  indkasserede  Dr.  Graham  5  Dollars. 
Da  Poul  Geleff  engang  kom  ind  paa  hans  Klinik,  studsede  den 
bekendte  Socialistfører  og  sagde: 

„Det  forekommer  mig,  at  jeg  har  set  Dem  før,  Hr.  Doktor." 

„Meget  rigtigt",  svarede  Videnskabsmanden  uden  at  blinke,  „vi 
har  nok  paa  samme  Tid  tilbragt  et  Par  Aar  paa  Vridsløselille." 

Den  fortræffelige  Læge  og  hans  Præst  forsvandt,  da  en  ny  Lov 

om  Udøvelse  af  Lægepraksis  gjorde  Ende  paa  al  saadan  Humbug 
i  Staten  Illinois. 

Det  vilde  blive  et  langt  og  besynderligt  Kapitel,  om  vi  skulde 
nævne  alle  de  Eventyi-ere,  der  i  Aarenes  Løb  er  optraadte  blandt 
de  Danske  paa  Milwaukee  Avenue.  Emnet  er  fristende,  thi  i  denne 
Verden  findes  der  selvfølgelig  flere  Pudsigheder  end  i  den  egenlige 
danske  Koloni,  hvor  man  lever  stille  og  arbejder  for  sit  Brod.  Men 
de  ekscentriske  Danske  i  Chicago  er  ikke  de  Danske  i  Chicago.  Ker- 
nen blandt  disse  er  hæderlige  Arbejdere  og  Handlende,  som  de 
sidste  ti  Aar  langsomt  er  trukket  bort  fra  Milwaukee  Avenue 
og  ud  i  Egnene  om  Humboldt  Park.  Derud  fører  vi  nu  vore 
Læsere. 

I  Humboldt  Park  Kvarteret  bor  der  3—4000  Danske,  hoved- 
sagelig velhavende  Arbejdere,  der  næsten  alle  ejer  deres  eget  Hus. 
Grundene  langs  med  den  store  Dania  Avenue  tilhørte  i  sin  Tid 
Oberst  August  Jacobsen  og  Bankieren  Vinsløv.  Det  Indtryk,  man 
modtager  af  denne  danske  Avenue,  er  Indtrykket  af  almindelig 
Velstand.  Paa  hvert  andet  Hus  sér  man  et  dansk  Skilt,  og  paa 
disse  Skilte  gamle  københavnske  Navne,  f.  Eks.  Slagternavnet 
Trebbien,  der  i  saa  stor  Afstand  fra  Slagterhusene  ved  Nicolai 
Taarn  har  sikret  Forretningen  en  stærk  Søgning.  Hist  og  her  har 
en  Nordmand  opslaaet  sit  Paulun  i  de  danske  Omgivelser,  t.  Eks. 
ser  vi  et  Hus,  der  hedder  „Vikingen",  og  en  Saloon,  der  hedder 
„Nordcap".  Tæt  ved  Saloonen  findes  der  selvfølgelig  en  Kirke  „Den 
danske  evangeliske  Ansgars  Kirke",  hvor  Præsten  ved  vor  Ind- 
træden netop  messer  fra  sin  Plads  ved  Altret.  Menigheden,  der 
bestaar  af  kraftige,  foroverbøjede  Mænd  og  struttende  pyntede  Koner 
sidder  andægtigt  i  de  gule  Stolerader.  Foran  Orglet  staar  der  nogle 
unge  Piger,  som  med  spinkle  Røster  falder  ind  i  Messen.  Der  er 
Fred  og  Søndagsstemning  over  denne  Menighed.  Men  om  man 
ikke  vidste  det,  fik  man  intet  Indtryk  af,  at  den  var  dansk.  De 
indvandrede  Folks  nationale  Ejendommeligheder  udviskes  forbav- 
sende hurtigt  i  dette  store,  stærke  Samfund. 

Da  jeg  kom  ud  igen  paa  Gaden,  mødte  jeg  en  Politibetjent,  som 

uden  Vanskelighed  promenerede  ved   en  Kiykke,   skønt   hans  ene 
Ben    var  amputeret  lige   under  Hoften.    Jeg   kunde  se  paa  denne 


.Iiici>l)  Hansen. 


Mand,   at   han  var  dansk   og   tiltalte   ham    paa   Modersmaalet.   Ja. 
Han   hed   Jacob  Hansen,    og    gæstfri    som    alle    sine    Landsmænd, 

bad  han  mig  gaa  indenfor  og  se  sit  Hjem.  Han  beboede  et  smukt 
Hus  med  fire  net  monterede  Værelser.  I  et  af  disse  tog  vi  Plads, 
og  Samtalen  kom  i  Gang  til  Duften  af.  en  dansk  Kop  Kaffe,  som 
Betjentens  Hustru  havde  sat  paa  Bordet.  Saa  tændte  vi  en  Cigar, 
og  Jacob  Hansen  fortalte  Historien  om  sit  Ben. 

„Ser  De",  sagde  han  og  klappede  det  Ben,  der  endnu  sad  paa 
Kroppen,  „det  var  jo  den  4.  Maj  1886.  Den  Aften  puslede  det  om- 
kring Høtorvet,  hvor  10,000  Arbejdere  efter  Indbydelse  af  Anar- 
kisterne havde  givet  Møde.  Politiet  var  nok  ikke  indbudt,  men 
alligevel  laa  vi  140  Pansere  i  en  Baggaard,  og  der  blev  vi  lig- 
gende til  Kl.  11,  da  Sergenten  pludseHg  brølede:  Go  aheadf 

Vi  masede  ud  i  20  Mands  Kompagnier,  og  jeg,  som  ved  denne 
Lejlighed  for  sidste  Gang  marcherede  paa  begge  mine  Ben,  var  i 
3.  Kompagni.  Paa  Torvet  stod  der  en  Høvogn  og  paa  den  en 
Mand,  som  netop  holdt  en  Tale.  Saa  kom  vi  brasende  og  sa': 
„Gentlemen,  gaa  hjem  i  Lovens  Navn"! 

I  det  samme  sér  jeg  foran  mig,  liggende  paa  Brostenene,  en 
lille  mørk  Ting,  der  lignede  en  Kartoffel  med  en  Ildgnist  i.  Hvad 
Fa'en  er  det,  tænkte  jeg  og  sparkede  til  den.  Det  blev  mit  sidste 
Spark,  for  Fanden  tog  Kartoflen.  Jeg  mærkede,  at  den  sprang,  og 
saa'  min  Kammerat,  Niels  Hansen,  falde  om  ved  Siden  af  mig, 
smadret  lige  op  i  Skrævet.  Han  er  færdig,  tænkte  jeg,  og  tog  mig 
ned  til  Benet,  hvor  jeg  havde  en  besynderhg  Fornemmelse.  Men  i 
det  samme  blev  jeg  reven  om  i  Trængslen  og  kom  til  at  ligge 
ovenpaa  min  Kammerat  til  Venstre.  Det  var  den  lille  Jack.  Han 
ømmede  sig  ikke  videre.  For  som  jeg  senere  erfarede,  var  han 
skaaren  tværs  over.  Nu  raabte  de  og  skreg,  og  Kuglerne  peb  i 
Luften,  mens  Trængslen  snart  trak  den  ene,  snart  den  anden  Vej 
og  stadig  hen  over  mig  og  Jack.  Jeg  vilde  rejse  mig,  og  skønt 
jeg  ikke  kunde  støtte  paa  det  ene  Ben,  arbejdede  jeg  mig  dog  saa 
langt  op,  at  jeg  fik  tre  Kugler  gennem  Ryggen  Qg  én  tværs  igen- 
nem det  andet  Ben.  Det  svalede  i  Lemmerne.  Til  sidst  blev  jeg 
gnaven,  trak  Revolveren  og  fyrede  6  Skud  af  i  Bagstykkerne  paa 
dem,  der  spærrede  Udsigten.  Det  luftede,  og  langt  om  længe  kom  jeg 

da  saa  vidt  frem,  at  jeg  tumlede  ned  i  en  Kælderhals  og  blev  lig- 
gende dér  i  nogen  Tid. 

Jeg  havde  faaet  mig  et  lille  Blund,  mærkede  jeg,  for  da  jeg 
vaagnede,  var  der  bleven  stille.  Saa  raabte  jeg  How!  How!  og 
en  eller  anden  kiggede  ned  i  Hullet,  hvor  jeg  laa,  og  sa':  „Der 
ligger  s'gu  en  irsk  Betjent"!  „Aa,  lad  ham  ligge",  hørte  jeg  min 
Sergent  sige,  „det  er  en  Anarkist!"  Saa  grinede  jeg  og  sagde  How! 
Og  nu  kom  de  til  Hjælp  og  bar  mig  hen  paa  Stationen  og  lagde 
mig  mellem  62  andre,  hvoraf  den  ene  Halvdel  var  Saarede  og 
Resten  Lig,  der  lignede  Frikassé. 

Lægerne  havde  travlt.  De  flaaede  og  flænsede,  men  mig  lod  de 
Hgge,  til  jeg  ikke  kunde  holde  den  gaaende  længer,  men  sagde, 
at  den  kneb.  Saa  opdagede  de,  at  jeg  havde  Dødskrampe  og  snø- 
rede Benet  sammen,  for  at  ikke  alt  Blodet  skulde  løbe  af  mig. 
Da  det  nu  nogenlunde  var  i  Orden,  fik  jeg  et  Glas  Whisky,  og 
da  de  mærkede,  at  den  var  gnaven,  smed  de  mig  paa  Ambulance- 
vognen og  transporterede  mig  hen  til  det  nærmeste  Hospital. 

Her  blev  jeg  lidt  løjerhg  ved  Modtagelsen.  Der  var  en  fire 
fem  Mand,  som  gik  omkring  med  hvide  Forklæder  paa,  og  da  jeg 
skæver  ned  efter  dem,  ser  jeg  en  gammel  Gentleman  med  en 
blank  Anretterkniv  i  Haanden.  Saa  si'er  jeg  til  ham: 

„Hvad  er  Meningen  med  det  Vaaben,  gamle  Dreng?" 

„Dit  Ben  skal  skæres  af",  sagde  han. 

„Naa,  saa  det  skal  det.  Men  det  bliver  Løgn,  min  Fa'r",  sagde  jeg. 

Den  Gamle  grinede  og  strøg  Kniven,  og  jeg  mærkede,  at  det 
sortnede  for  Øjnene.  Nu  kniber  den  s'gu,  sagde  jeg  til  mig  selv 
og  rejste  mig  paa  Albuerne  og  raabte: 

„Dersom  Du  har  skaaret  det  Ben  af,  naar  jeg  er  vaagnet  op 
igen,  saa  faar  Du  en  Skadeserstatningssag  paa  20,000  Dollars." 

„Du  dør  om  10  Minutter"!  skreg  den  Gamle. 

„Nej  Fanden  tordne  mig  om  jeg  gør,  din  gamle  Ræv!  Men  skal 
jeg  dø,  saa  dør  jeg  med  mit  Ben!" 

Saa  kommer  den  Gamle  hen  og  stikker  mig  en  lang  Syl  i  Benet. 
Jeg  kunde  ikke  mærke  noget,  men  foi-  at  narre  ham  skreg  jeg  Av. 

„Sludder!"  sagde  han  og  lagde  et  Tørklæde  for  Øjnene  af  mig. 
Jeg  kunde  ikke  mærke  mere  end  for,  men  skreg  igen  Av! 

„Sludder!"  sa'e  den  Gamle.  „Hvorfor  skreg  Du  ikke,  da  jeg  stak. 
Hit  Folkes!  Af  med  Benet  i  en  Fart!" 

„Naa,  naa,  naa",  si'er  jeg.  „Ta'en  med  Læmpe,  Gamle.  Skær 
mig  ikke  mere  af,  end  al  jeg  kan  putte  Træ  paa  Stumpen."  Men 
den  Gamle  satte  Fingren  lige  op  paa  Laaret. 

„Du  maa  ikke  skære  dér  Mand!"  raabte  jeg  -  men  i  det  samme 
stikker  han  mig  noget  under  Næsen,  og  væk  var  jeg  og  væk  var 
Pusselanken. 

Da  jeg  langt  om  længe  vaagnede  igen,  smertede  det  i  Knæet. 
Jeg  skævede  ned  efter  det,  men  der  var  ikke  mere  Knæ,  end  der 
kan  ligge  paa  en  Negl.  Saa  la'e  jeg  mig  om  paa  Siden  og  var  i 
skidt  Humor. 

Som  jeg  nu  liggei-,  hører  jeg,  at  der  er  Nogen,  som  taler  til 
mig,  og  da  jeg  drejer  Hovedet,  sér  jeg  en  svensk  Præst,  der 
spør'  mig,  om  han  maa  be'  en  Bøn  for  mig.  Ja  be'  bare  væk, 
siger  jeg.  men  be'  paa  Dansk,  din  svenske  Hund.  For  gnaven 
var  jeg,  og  gnaven  blev  jeg,  til  jeg  blundede  væk  og  vaagnede  op 
igen  og  saa',  at  nu  stod    der   en  halv  Snes  Damer  ved  min  Seng. 

Saa  fik  jeg  Blomster  og  Sødekager  og  Sludder  og  Vrøvl.  Men 
hvad  jeg  naturhgvis  ikke  fik,  det  var  mit  gode  Ben.  Derimod  fik 
jeg  tusinde  Dollars  om  Aaret  i  Pension." 

Gennem  denne  grufulde  Beretning  har  Læseren  allerede  gættet, 
at  Jacob  Hansen  var  et  af  Ofrene  for  det  store  Anarkistattentat, 
der  i  1886  forefaldt  paa  Høtorvet,  Haymarket,  hvor  man  til 
Erindring  om  den  rædselsfulde  Katastrofe  har  rejst  en  Statue, 
der  skyldes  den  danske  Billedhugger  Johannes  Gelert.  Men  hvad 
man  ikke  saa  af  Jacob  Hansens  egen  Fremstilling,  var,  at  han 
før  og  efter  Operationen  udviste  en  Heroisme,  der  satte  Lægerne 
og  Publikum  i  Forbavselse  og  i  lang  Tid  omgav  hans  Navn  med 
noget  af  en  Helteglorie. 

—  Jeg  stod  igen  paa  Gaden   og  blev  opmærksom  paa  en  halv 

Snes  Musikere,  der  trakterede  lange,  blanke  Messinghorn.  De  gik 
i  Spidsen  for  et  halvthundrede  Mænd  og  Kvinder,  der  bar  paa 
Madkurve  og  ved  deres  glade  Miner  røbede,  at  de  var  ude  for  at 
more  sig.  Den  lystige  Procession  forsvandt  i  Toget,  der  gaar  ud 
til  Duning,  og  da  jeg  ikke  havde  andet  at  bestille,  tog  jeg  Plads  i 
samme  Tog. 

Musikken  spillede  i  Kupéen  og  gjorde  et  Spektakel,  saa  det  næsten 

var  umuligt  at  faa  Besked  om, 
hvor  disse  Folk  agtede  sig  hen. 
Endelig  erfarede  jeg  af  en  dansk 
Snedker,  der  var  med  i  Selskabet, 
at  saadanne  Ture  foretages  hver 
Søndag  Eftermiddag,  og  at  de  for- 
anstaltedes af  Spekulanter,  der 
sælger  Byggelodder.  Købere,  og 
hvem  der  ellers  vil,  samles  foran 
Spekulantens  Hus  og  drager  med 
Musik  i  Spidsen  til  den  nærmeste 
Jernbanestation.  Herfra  befordres 
Deltagerne  paa  Indbydernes  Be- 
kostning ud  til  Byggegrundene. 
Spekulanten  foreviser,  hvad  han 
har  at  sælge,  og  naar  denne  al- 
vorligere Del  af  Festen  er  forbi,  lejrer  man  sig  i  Græsset.  Musik- 
ken spiller,  og  Dagen  slutter  med  en  Dans.  At  Fremstillingen  var 
korrekt,  saa  jeg,  da  jeg  vilde  betale  min  Billet.  Jeg  behøvede  ingen. 
Jeg  var  i  Spekulantens  Vogn. 

Hvad  disse  Søndagsudflugter  betyder,  erfarer  man  ved  blot  at 
sé  igennem  Vinduerne.  I  en  Strækning  af  flere  Mile  kørte  vi  gen- 
nem en  Forstad,  der  bestod  af  smaa  Træhuse  med  Altaner  og 
nyanlagte  Haver.  Det  Hele  saa  Hdt  nøgent  ud,  men  det  var  heller 
ikke  mere  end  et  Par  Aar  siden,  at  den  aabne  Prærie  bredte  sig  her, 
hvor  der  nu  var  By.  Spekulanter  havde  opkøbt  Jorden,  havde  ud- 


Statuen  paa  Hotorvut. 

stykket  den  og  udbudt  den  til  Arbejdere,  og  ved  Hjælp  af  billige 
Laan  var  disse  blevne  Husejere,  hvad  der  er  den  amerikanske 
Arbejders  højeste  Maal  i  Livet.  I  et  Land  som  Amerika,  hvor  der 
ikke  findes  mange  ofFentlige  Adspredelser,  betyder  Hjemmet  og  Fa- 
milielivet mere  for  de  Ubemidlede  end  i  Evropa.  Tusinder  af  Smaa- 
folk  vare  blevne  lykkelige  Selvejere  paa  disse  Landstrækninger,  og 
jeg  havde  den  behagelige  Følelse  af  at  befinde  mig  i  et  Selskab, 
der  higede  mod  samme  Maal. 

Toget  holdt.  Spekulanten  ordnede  Processionen,  og  med  de  utrætte- 
lige Musici  i  Spidsen  drog  Arbejderne  ud  over  ubanede  Veje  for 
at  søge  sig  et  Hjem.  Optoget  var  lidt  komisk,  men  det  fik  et  andet 
Udseende,  naar  man  indordnede  det  i  de  amerikanske  sociale  For- 
hold. Det  var  jo  en  Flok  fattige  Aibejdere,  som  under  fuld  Musik 
førtes  ud  i  aaben  Mark  for  at  finde  Lys,  fiisk  Luft  og  Hjem.  Vi 
kender  desværre  ikke  saadanne  Optog  i  Evropa. 

Jeg  havde  i  Kupéen  mødt  en  ung  Dansker,  hvis  Navn  var  Peter 
Petersen.  Paa  hans  Visitkort  stod  der  „Assistent  hos  Undertaker 
Knox".  Han  var  ude  i  Forretninger,  og  for  at  faa  lidt  Lidblik  i  det 
amerikanske  Begravelsesvæsen  modtog  jeg  hans  Lidbydelse  og  spad- 
serede med  ham  hen  paa  „Oliebjærget",  Skandinavernes  Kirkegaard, 
der  er  anlagt  af  Nordmanden  Poul  E.  Stensland.  Oliebjærget  er,  som 
alle  Kirkegaarde  i  Amerika,  af  betydeligt  Omfang  og  rigt  udstyret 
med  Træer,  Plæner  og  brede  Køreveje.  Paa  store  Plakater  og  Annoncer 
averterer  disse  Kirkegaarde  med  tør  og  god  Sandbund,  fortrinlig  Dræ- 
ning o.  s.  v.,  og  midt  i  Dødens  Have  har  sædvanlig  Ejeren  —  i 
levende  Live  —  rejst  sig  selv  et  imponerende  Monument.  Paa  mig 
gjorde  Oliebjærget  et  godt  Lidtryk.  Anlæget  var  saa  net,  og  Be- 
liggenheden saa  smuk,  at  man  forstod,  at  der  var  Rift  om  Jorden. 
Ligvognene,  der  netop  kørte  frem  ad  Vejene,  var  af  en  pudsig 
spinkel  Bygning.  De  Hgnede  Udstillingsmontrer  af  Glas,  saa  selve 
Kisten  ligesom  rullede  paa  de  fire  Hjul.  Børnenes  Ligvogne  var 
hvide.  De  Voksnes  sorte.  Bagefter  hver  Vogn  gik  Følget,  der  i  den 
nærliggende  Saloon  indtog  en  lille  Hjertestyrkning,  for  Kursen 
sattes  hen  mod  Kirkegaarden. 

20 

Det  varede  ikke  længe,  før  jeg  bemæjkede,  at  Peter  Petersen  ved 
smaa  Haandbevægelser  dirigerede  samtlige  Døde,  hvilket  betydeligt 
hævede  min  Agtelse  for  den  unge  Mand.  Jeg  bad  ham,  da  han 
kom  tilbage  fra  et  Ligfølge,  indvie  mig  i  saadanne  smaa  Begravelses- 
finesser,  som  kunde  være  af  Interesse  i  den  gamle  Verden. 

„Ja,  ser  De",  sagde  Peter  Petersen,  idet  han  børstede  Grav- 
sandet af  sine  lange  Frakkeskøder,  „man  er  jo  langt  tilbage 
hjemme.  Naar  en  Mand  er  død  i  Kjøbenhavn,  løber  man  fra  He- 
rodes til  Pilatus  for  at  faa  ham  ekspederet.  Her  bare  telefonerer 
man  til  en  Undertaker,  d.  v.  s.  en  privat  Gravei-,  som  besørger 
hele  Historien  i  en  Ruf. 

Vi  faar  en  Dødsanmeldelse  og  begiver  os  til  Stedet,  hvor  vi  la- 
der Legemet  afklæde  og  balsamere.  Dette  foregaai-  meget  snildt 
ved  et  Præparat  (væsenlig  Arsenik),  som  sprøjtes  ind  i  Legemet. 
Præparatet  forhindrer  Opløsning  og  Liglugt.  Dernæst  præpareres 
Ansigtet,  saa  det  beholder  sit  naturlige  Udseende  3 — 4  Døgn. 
Enhver  Undertaker  har  et  særegent  Præparat,  og  naar  der  ingen 
betalende  Døde  er,  foreviser  vi  som  Annonce  et  fattigt  Lig,  der  er 
saa  grundigt  indsprøjtet,  at  det  kan  holde  sig  et  Par  Uger,  uden 
at  det  faar  en  Tanke.  De  forstaar  altsaa,  at  Undertakerens  første 
Kunst  er  den  at  lave  friske  Lig.  Er  De  med  Højstærede?  Godt"  — 

Og  Peter  Petersen  fortsatte  sin  Konference: 

„Paa  Gadedøien  til  Huset,  hvori  den  Afdøde  ligger,  binder  vi  en 
hvid  Florsløjfe  for  et  Barn,  en  hvid-sort  Floisløjfe  for  en  Ugift  og 
en  sort  dito  for  ældre  Gifte  tilhorende  begge  Køn.  Straks  efter  Præ- 
parationen er  Liget  blevet  lagt  paa  Is,  og  nn  paaklæder  vi  det,  idet 
mandlige  Afdøde  iføres  Selskabstoilette,  Snipkjole  og  hvidt  Lintøj, 
der  dog  kun  bedækker  Ligets  opadvendte  Side.  Kvindelige  Afdøde 
iføres  hvide  Kjoler.  Er  dette  gjort,  stiller  vi  de  nødvendige  Lys  og 
Blomsterguirlander  rundt  om  Kisten,  og  først  nu  er  Øjeblikket  kom- 
met, da  de  Paarørende  faar  Adgang  til  at  se  den  Afdøde.  Tre  Dage 
efter  Dødsdagen  føres  Liget  til  Kirkegaarden,  hvor  Begravelsen 
ledes  af  Undertakeren  eller  in  casu  af  hans  Assistent.  Naar  ingen 
af  de   Tilstedeværende    har   Ordet    i    sin    Magt.    paatager  vi    os   at 

holde  Ligtalen,  ligesom  vi  kaster  Jord  paa  Kisten.  Undertakervæs- 
net  har  været  meget  angrebet  i  Amerika,  men  med  Urette.  Man 
siger,  at  det  koster  et  lille  Hus  at  faa  et  Barn  i  Jorden,  og  der 
kan  være  noget  i  det,  men  saa  er  det  til  Gengæld  en  Begravelse, 
der  er  en  virkelig  Opbyggelse  for  de  Efterlevende"   — . 

Og  idet  Peter  Petersen  ved  Hjælp  af  en  eller  anden  indre  Me- 
kanisme fugtede  sine  blaa  Øjne,  tilføjede  han  som  afsluttende  Be- 
mærkning: 

„En  Undertakers  første  Egenskab  er  en  passende  stilfærdig  Op- 
træden overfor  de  Sørgende.  Desuden  maa  han  selvfølgelig  kunne 
omgaas  Lig." 

Lige  saa  bevæget  som  min  Landsmand  trykkede  jeg  hans  bløde 
Haand  og  begav  mig  op  imod  et  Kompleks  af  Bygninger,  der  hæ- 
vede sig  ovei-  Bakkerne  et  Bøsseskud  fra  Oliebjærget.  Besynderlige 
Skrig  lød  fra  disse  røde  Bygninger,  og  da  jeg  nærmede  mig,  saa 
jeg  ligblege  Mennesker,  Mænd  og  Kvinder,  der  fra  Bygningens  Li- 
dre havde  Adgang  til  store  Gitterbure.  Disse  Mennesker  rev  og 
sled  i  Gitrene,  hylede  og  hvinede,  imens  et  halvt  Hundrede  Til- 
skuere stod  i  Haven  og  saa  til  i  Tavshed.  Den  uhyggelige  Byg- 
ning var  Duning  Galehospital,  der  er  en  af  Seværdighederne  i  Chi- 
cago. Paa  Forespørgsel  hos  Portneren  erfarede  jeg,  at  Hospitalet 
kun  var  aabent  for  Besøgende  paa  bestemte  Dage.  Men  ved  en 
fornuftig  Anvendelse  af  en  Dollar  fik  jeg  Adgang. 

Naar  en  amerikansk  Borger  skal  erklæres  sindssyg,  maa  hans 
Familie  eller  andre  Paarørende  først  gennem  en  Læge  gøre  An- 
meldelse til  Politiet,  som  simpelthen  arresterer  Vedkommende.  Næ- 
ste Dag  føres  Arrestanten  for  en  Jury,  hvori  der  mindst  sidder  éii 
Læge,  og  det  er  denne  Jury,  der  tager  den  afgørende  Bestemmelse. 
Syge,  der  kan  betale  for  deres  Underhold,  indlægges  paa  sær- 
lige Galehuse.  Duning  er  for  Besiddelsesløse  af  alle  Aldre  og 
Nationaliteter.  Mellem  de  Gale  ser  man  Negre  og  Kinesere  og  des- 
værre altfor  mange  Skandinaver,  navnlig  Svenskere,  der  har  Reli- 
gionsskrupler. 

Princippet  i  Anstalten  er  den  mest  ubundne  Frihed  for  de  Gale. 

Dette  mærkes,  saa  snart  man  er  traadt  inden  for  de  store  Gitter- 
døre og  befinder  sig  i  et  Mylr  af  forunderlige,  flagrende  Skikkelser 
med  blege  Ansigter  og  Sindssygen  lurende  i  de  aabne  Øjne.  Det 
varer  lidt,  før  man  er  kommen  sig  saa  vidt  af  den  første  Overraskelse, 
at  man  kan  udskille  enkelte  Individer  af  den  forvirrede  Vrimmel.  Her 
ser  vi  en  ung  Mand,  ganske  gennemsigtig  og  med  et  uhyre  Hoved 
paa  en  spinkel  Krop.  Han  spadserer  om  med  et  Krucifiks,  som 
han  nu  og  da  kysser  og  knæler  for,  imens  en  anden  Gal,  der  staar 
paa  en  af  Bænkene,  oplæser  Bjærgprædikenen  af  Biblen.  De  er 
begge  lidende  af  religiøst  Vanvid.  En  tyk  oppustet  Person,  der  har 
Storhedsanfald,  spankulerer  over  Gulvet  og  puffer  til  de  andre 
Gale.  Særlig  interessant  er  „Opfinderen",  typisk  for  ethvert  Gale- 
hus i  Amerika.  Han  taler  om  sin  Ven  Edison,  idet  hans  lange, 
tynde  Fingre  uophørligt  famler  om  et  Stykke  Kridt.  Af  ikke  min- 
dre Interesse  er  Politikeren,  en  Irlænder,  der  med  Pathos  taler  til 
Kongressen.  Ligeledes  er  her  en  Præsident  for  de  Forenede  Stater. 
Mange  af  de  Gale  er  i  Fyr  og  Flamme,  andre  er  ganske  ned- 
brudte, og  særhgt  disse  er  forskellige  fra  de  Gale  i  Evropa.  Sam- 
fundslivets voldsomme  Bevægelser  afspejler  sig  i  de  amerikanske 
Sindssygeanstalter.  De  Gale  er  enten  vilde  eller  næsten  livløse.  De 
sidste  er  uhyggelige.  Sér  man  ned  over  dem,  naar  de  sidder  i  de 
mørke  Gange,  gribes  man  af  Gru. 

Sælsomst  er  dog  det  Billede,  der  oprulles  for  os  i  den  store 
Sal.  Her  spiller  Musikken  om  Eftermiddagen,  og  de  Gale  hol- 
der Bal.  To  og  to.  Mænd  og  Kvinder,  danser,  konverserer  og  gør 
Kur  med  saa  mange  Fagter  og  Gebærder,  at  man  aldrig  før  har 
set  saa  underligt  et  Bal.  Der  er  noget  Bittersødt  i  alle  Miner,  noget 
Unormalt  i  alle  Vendinger,  og  der  er  Vanvid  i  de  mumlende  Lyde, 
som  de  Gale  udstøder,  idet  de  flakker  hen  over  Gulvet  uden  Tempo. 
Man  staar  og  ser  ind  i  dette  Bal,  og  er  til  sidst  forunderligt  greben 
ved,  hvad  der  dog  rundt  om  i  Verden  findes  af  grufulde  Besynder- 
ligheder. 

Paa  Vejen  bort  fra  denne  rædselsfulde  Anstalt  passerer  jeg  igen 
de  store  Bure,  hvori  jeg  nu  kun  ser  et  eneste  Menneske,  en  lig- 

bleg  hvidklædt  Kvinde.  Hun  staar  derinde,  rank  som  et  Vokslys, 
og  stirrer  ud  i  Luften.  Saa  udbreder  hun  begge  Armene  og  ud- 
spiler alle  Fingre.  Hun  sér  noget  —  et  eller  andet  Spøgelse.  Hen- 
des Øjne  funkler,  hendes  Legeme  skælver,  til  hun  pludselig,  som 
ramt  af  en  usynlig  Kølle,  kastes  bagover  med  et  Skrig,  —  et  Skrig 
saa  uvilkaarligt  og  rædselslagent,  at  det  gaar  igennem  Marv  og 
Ben. 

—  Tæt  ved  Duning  ligger  der  en  mægtig  rod  Bygning,  uden 
Træer  og  Indhegning.  Det  er  Chicagos  Ladegaard.  I  denne  Anstalt, 
som  jeg  hastigt  gaar  igennem,  træffer  jeg  en  gammel  Kjøbenhav- 
ner,  der  kan  udtale  sig  med  Sagkundskab  om  Fattigvæsnet  baade 
i  den  gamle  og  den  ny  Verden.  Førend  han  blev  indlagt  her,  har 
han  nemhg  tilbragt  to  Aar  paa  Kjøbenhavns  Ladegaard.  Da  jeg  ud- 
beder mig  hans  Opfattelse  af  de  to  Forsørgelsesanstalter,  svarer  han : 

„Aa,  det  er  s'gu'  Hip  som  Hap.  Omgangen  er  jo  bedre  her- 
ovre, hvor  vi  selv  appointer  Embedsmændene.  Men  til  Gengæld 
savner  man  den  danske  Sopken." 

Sopken  savnede  man  egenlig  ikke  hos  Tømmermester  Lauritz 
Poulsen,  der  bor  i  Duning  og  hos  hvem  jeg  kort  efter  sad  og 
spiste  Aftensmad.  Poulsen  kom  tilfældig  ud  paa  denne  Egn  og 
byggede  sig  et  Sted,  som  han  dog  næppe  havde  faaet  færdigt 
og  var  flyttet  ind  i,  før  han  solgte  det.  Saa  byggede  han  et  andet, 
solgte  det,  byggede  igen  og  solgte  og  blev  saadan  ved  40  Gange. 
Hans  fortræffelige  Kone  skildrede  meget  drastisk  disse  40  Flyt- 
ninger. Men  omsider  havde  hun  svoret,  at  den  41.  Gang  hun  flyt- 
tede, saa  flyttede  hun  lige  hjem  til  Nørrebro.  Forøvrigt  havde 
Poulsen  under  al  denne  Omtumlen  tjent  sig  en  lille  Kapital,  som 
han  var  stærkt  optagen  af  at  forøge.  Baade  han  og  hans  lille 
trivehge  Kone  straalede  af  Livsmod  og  af  Sundhed.  Paa  en  Rejse 
gennem  de  Forenede  Stater  har  man  ingen  større  Glæde,  end  naar 
man  en  passant  tilbringer  en  Times  Tid  under  saadanne  jævne 
Menneskers  Tag. 

I  Huset  hos  Lauritz  Poulsen  levede  der  en  gammel  dansk  Ai-- 
bejder,   Peter  Henneberg.  der  snart  hører  til  en   forsvunden  Type 

mellem  vore  Landsmænd  i  Amerika.  Han  var  en  af  de  gamle  Dan- 
skere, der  i  Fyrrerne  læste  Ferrys  „Guldsøgerne"  i  Flyveposten, 
fik  Rejselyst  og  gik  fi-a  Hamborg  til  Amerika  med  et  Sejlskib. 
Ankommen  til  Chicago  arbejdede  han  hos  McCormick  i  30  Aar 
og  opsparede  10,000  Dollars.  Med  denne  Sum  drog  han  til  Dan- 
mark, men  her  gik  det  ham,  som  det  i  Tidens  Løb  er  gaaet 
saa  mange  hjemvendte  Amerikanere  af  den  arbejdende  Klasse. 
Efter  30  Aars  Forsagelse  vaagnede  pludselig  den  glade  Kjø- 
benhavner  i  ham.  Han  gik  paa  Varietéer,  eller  som  han  selv 
siger  „ga'  Greven",  og  da  han  to  Aar  senere  vendte  tilbage  til 
Amerika,  ejede  han  netop  saa  meget,  at  han  kunde  naa  sin  gamle 
Arbejdsplads.  Nu  har  han  igen  tjent  sig  en  Hlle  Kapital.  Men  han 
rejser  ikke  mere  hjem  til  Kjøbenhavn. 

Den  gamle  Mand  fulgte  mig  paa  Vej  ind  til  Byen,  og  mens 
vi  gik  og  ventede  paa  den  elektriske  Sporvogn,  fortalte  han  mig 
sine  Oplevelser  ved  Chicagos  Brand.  Han  boede  dengang  i  en  Bag- 
gaard  sammen  med  en  Smedesvend  ved  Navn  Jeppe.  De  to  Ven- 
ner havde  lagt  sig  som  sædvanligt,  da  Henneberg  pludselig  vaag- 
nede og  saa,  at  der  var  lyst  i  Stuen. 

„Saa  puffer  jeg  til  min  Kammerat  og  siger:  „Hvad  er  dettehersens 
Jeppe?  Her  ligger  vi  og  sover,  og  Solen  staar  paa  Himlen.  Ud  af 
Fjerene  med  Dig,  Jeppe!" 

Men  Jeppe  vendte  sig,  gabede  og  sa'e: 

„Sludder,  kan  Du  ikke  se,  at  det  er  Maanen,  Pitt!" 

Saa  sov  vi  igen,  men  nu  begyndte  den  at  hede.  Jeg  puffer  til 
min  Slof  og  siger  til  ham,  da  han  vaagnede: 

„Jeg  ligger  s'gu'  og  bliver  tørstig,  Jeppe." 

„Saa  stik  ned  og  faa  dig  et  Glas  01",  sa'e  Jeppe  og  sov  videre 
som  en  Sten. 

Naa,  jeg  i  Bukserne  og  ned  paa  Gaden,  li'som  Taget  faldt 
af  Huset.  At  komme  ind  igen  til  Jeppe  var  en  komplet  Umulighed. 
Jeg  entrede  derfor  op  paa  en  Fabriksbygning,  der  laa  ved  Siden  af, 
og  derfra  skreg  jeg  ned  til  Jeppe,  som  omsider  viste  sig  i  Vinduet 
og  morgengnaven  raabte  op  til  mig: 

„Naa,  har  Du  saa  faaet  det  Glas  01,  Pitt?" 

„Den  brænder!"  raabte  jeg.  „Ned  i  Gaarden  med  Dig,  Jeppe  — 
saa  skal  Du  faa  en  Line."  Men  det  var  lettere  sagt  end  gjort. 
Flammerne  slog  ud  af  alle  Døre,  og  da  jeg  efter  syv  lange  og  syv 
brede  igen  stod  paa  Taget  og  kiggede  ned  i  Gaarden,  saa  var 
Jeppe  væk,  hvad  der  egenlig  forbavsede  mig,  for  Gaarden  lignede 
en  oplyst  Brønd. 

Men  som  jeg  staar  og  kigger  ned  i  den,  ser  jeg  Jeppes  Ansigt 
i  et  stort  Jernror,  der  netop  laa  paa  Jorden.  Formodenlig  er  han 
krøben  ind  i  Røret,  fordi  det  svalede  ham  i  Heden.  Glad  blev  jeg  og 
raabte  ned  til  ham: 

„Bliv  i  Røret,  Jeppe,  saa  skal  jeg  hælde  Vand  paa  det.  Hold 
Dig  bare  munter,  gamle  Dreng!" 

Men  lige  netop  har  jeg  sagt  det,  da  det  braser  under  mig,  og  i 
det  samme  triller  jeg  med  Tag  og  Skorsten  og  en  Masse  andet 
Djævelskab  ned  paa  Rygningen  af  en  Sidebygning.  Det  formehgt 
blæste  Flammer  og  dryssede  Gnister.  Naa,  tænkte  jeg,  nu  bliver 
den  s'gu  lummervarm  for  Jeppe. 

Saa  brændte  det  i  fem  Døgn,  og  da  jeg  endehg  Ugen  efter 
banede  mig  Vej  til  Gaarden,  saa  var  Jernrøret  blevet  rødt  og 
havde  slaaet  sig.  Hm,  tænkte  jeg  og  kiggede  ind  til  Jeppe.  Ja,  der 
laa  han  jo,  men  der  var  ikke  mere  af  ham  end  en  Stribe  Aske. 
Jeg  pustede  til  ham,  og  ud  fløj  han.  Naa,  sa'e  jeg.  Nu  maa  jeg 
s'gu  se  at  hitte  mig  en  anden  Slof!" 

Hermed  sluttede  Henneberg  Beretningen  om  Chicagos  Brand. 
Den  elektriske  Vogn  kom  susende,  holdt  et  Øjeblik  og  susede  vi- 
dere, —  ind  gennem  et  vidtløftigt  Kvarter  af  Arbejderboliger,  gen- 
nem lange  tomme  Avenuer,  hvor  Træerne  syntes  at  vokse  i  de 
sidste  Krampetrækninger.  Paa  sine  Steder  var  de  huggede  om,  og 
Villaer  og  toetages  Bygninger  dukkede  fi-em,  men  disse  Bygninger 
gav  hurtigt  Plads  for  Storstadshuse  og  Skyskrabere.  Saa  kimede 
Konduktøren,  og  Sporvognen  gjorde  brat  Holdt.  Gaden  var  spærret 
af  en  Brand.  Flammerne  lyste  over  Taget  paa  et  gammelt  Hus. 
En  Snes  Dampsprøjter  var  i  Virksomhed,  men  Branden  syntes  ikke 

at  vække  nogen  videre  Opsigt.  En  Ildsvaade,  som  den,  der  for  25 
Aar  siden  hjemsøgte  Chicago,  er  i  vore  Dage  utænkeb'g  alene  af 
den  Grund,  at  Skyskraberne  er  byggede  af  Staal  og  Sten,  og  alt- 
saa  uantændebge.  Disse  Huse  assureres  ikke.  Assuranceselskaberne 

i  Amerika  assurerer  forøvi-igt  ikke 
nogetsomhelst  til  fuld  Værdi.  Ved 
en  Brand  lider  Ejeren  altid  Tab, 
og  følgebg  falder  det  ham  ikke 
ind  at  paasætte  Ilden.  Min  Side- 
mand i  Sporvognen  —  en  Tysker, 
der  røbede  en  uhyggebg  Ind- 
sigt i  alt  til  Mordbrænderfaget 
henhorende  —  udviklede  for  mig 
Lys-  og  Skyggesiderne  ved  den- 
ne Ordning,  medens  Sporvog- 
nen paa  ny  satte  sig  i  Bevæ- 
gelse, dukkede  ned  under  Flo- 
den og  kom  op  igen  i  det  mest 
berygtede  af  Chicagos  berygtede 
Kvarterer:  Gaderne  ved  Dea- 
born  Station. 

I  dette  Kvarter  lever  Største- 
parten af  Chicagos  15,000  of- 
fentlige Fruentimmer.  Her  sam- 
les Byens  værste  Bærme,  Alfon- 
ser, Lommetyve,  Spillere  og 
Banditter.  Det  vilde  være  Selv- 
mord, om  man  alene  vovede  sig  ud  paa  disse  Enemærker  eftei- 
Kl.  10  Aften. 

For  mit  Vedkommende  var  der  dog  ingen  Fare.  Det  er  vistnok 
kun  de  færreste  Rejsende,  der  har  haft  en  Eskorte  gennem  fjerde 
Avenue  som  den,  jeg  erholdt  paa  Politistationen.  Selve  Pohtikap- 
tajnen  forlod  sin  Pult,  stak  en  Pistol  i  Lommen  og  gik  med.  Des- 
uden gav  han  to  Detectivs  Ordre  til  at  følge  os  i  Hælene. 

Men  Politikaptajnen,  Chas.  G.  Larsen,  er  da  ogsaa  dansk,  — 
en  Dansker,  vi  maa  være  stolte  af  at  møde  i  et  fremmed  Land. 
Alt  i  hans  kraftige,  spænstige  Skikkelse  udtrykker  Bestemthed,  Villie 
og  Mod.  Ejede  vi  en  Hær  af  saadanne  Mænd.  vilde  vi  erobre 
Verden. 

I  et  Land,  hvor  man  kun  ser  paa  en  Mands  Dygtighed,  og  hvor 
enhver  Evne  med  en  for- 
bavsende Hurtighed  kom- 
mer paa  sin  Plads,  i  et 
saadant  Land  maatte  Lar- 
sen blive  Politimand.  Han 
ansattes  som  Betjent  i  1873, 
blev  Stationssergent  i  1884 
og  to  Aar  efter  Løjtnant 
(svarende  til  den  danske 
Politiassistents  Stilling)  og 
forft-emmedes  endehg  i  1891 
til  Kaptajn  for  et  Distrikt. 
Chicago,  der  har  3000  Po- 
Htibetjente,  er  inddelt  i  15 
Distrikter,  hver  med  sin 
Kaptajn.  Under  Larsen  sor- 
terer 200  Betjente,  14  Ser- 
genter og  4  Løjtnanter. 
Hans  Distrikt  er  et  af  dem,  hvorfra  Chicago-Bladene  henter  deres 
store  blodige  Dramaer,  Det  var  t.  Eks.  ham,  der  arresterede 
den  berømte  Giftblander  og  Massemorder  Henry  Meyer.  Efter  Op- 
dagelsen tilbragte  han  fem  Uger  paa  Kirkegaarden ,  uafbrudt  be- 
skæftiget med  at  opgi-ave  og  obducere  Lig.  I  4  Maaneder  har 
han  gennemsnitlig  10  Mord  og  ca.  100  voldsomme  Overfald  med 
Blodsudg}"delse.  Samtalen  med  en  saadan  Mand  føres  hurtigt 
hen  paa  haarrejsende  Forbrydelser,  og  det  var  da  ogsaa  for- 
dybede   i    en    saadan    Underholdning,    at  vi   nu    vandrede    ned    ad 

en    af  de  berygtede    Gader,  hvor  Hyrevognene   kom    og    forsvandt 
mellem  allehaande  Skikkelser,  der  listede  om  i  dæmpet  Gaslys. 

—  „Lad  os  gaa  ind  og  se  paa  nogle  Forbrydere"  siger  Larsen 
og  sparker  til  en  Dør,  der  aabner  sig  ind  i  en  Saloon.  Vi  gaar 
hnrtigt  gennem  Lokalet,  hvor  man  kun  med  Vanskelighed  aander 
i  en  Luft,  mættet  af  Madlugt  og  Tobaksrøg.  Ved  Træborde  langs 
med  Væggen  ser  vi  Rækker  af  uhyggelige  Ansigter  og  i  Ansigterne 
Øjne,  der  skuler  til  os  over  Bordene.  Gavtyvene  kender  øjen- 
synligt Pol  i  ti  kaptajn  en,    og  han    dem.    „Jeg   kunde   arrestere    hele 

Kompagniet",  henkaster  han  paa  Dansk. 
„Det  er  Mordere  og  Tyve,  som  dog  en- 
der i  en  Galge.  Hvad  siger  De  om  at 
transportere  dette  Selskab  hjem  til  Hol- 
ger Danske.  Saa  blev  der  s'gu  Panik  i 
Kjobenhavn!" 

I  Sandhed.  Det  var  et  Hus  fuldt  af 
Forbrydere,  mange  flere  end  jeg  endnu 
nogen  Sinde  havde  sét  paa  ét  Sted.  De 
var  ikke  alle  fattige  Djævle,  der  stjæler 
for  at  leve.  Der  sad  imellem  dem  Pro- 
fessionals, ganske  velklædte,  men  mær- 
kede af  Livets  Laster,  med  blege  furede 
Ansigter  og  med  Øjne,  der  sprudede  Had. 
Nogle  af  dem  spillede  Kort,  andre  sad 
i  dyb  Raadslagning  og  atter  andi-e  stirrede  spekulativt  frem  foran 
sig  over  Randen  af  et  stort  Glas  01.  Da  vi  gik  ud  igen,  bemærkede 
jeg,  at  Larsen  havde  det  ene  Øje  over  Skulderen.  Saa  smækkede 
han  Døren  i  og  sagde: 

„Naai-  man  spadserer  gennem  disse  Huler,  maa  man  passe  paa 
sin  Ryg." 

De  to  Detectivs,  der  ogsaa  lignede  et  Par  ^Forbrydere,  ventede 
ved  Døren,  og  med  dem  i  Hælene  gik  vi  videre  ned  igennem  Ga- 
den. Vi  befandt  os  nu  paa  den  berygtede  fjerde  Avenue,  der  i  over 
en  Mils  Længde  er  optaget  af  offentlige  Huse.    Nogle  af  disse  er 

elendige  Træhytter,  andre  store  Stenpaladser  med  pragtfulde  Ind- 
gange og  med  Værtindens  Navn  paa  Døren.  Vi  standsede  og  rin- 
gede paa  et  saadant  Hus. 

Der  viste  sig  en  sort  Tjener,  som  modtog  vore  Kort  og  gjorde 
sig  usynlig  i  de  indre  Værelser.  I  Mellemtiden  udtalte  jeg  min 
Forbavselse  over  at  befinde  mig  i  et  saadant  Hus  med  en  af  Lo- 
vens højeste  Opretholdere,  Man  maa  jo  nemlig  erindre,  at  Prosti- 
tutionen er  forbudt  i  Chicago,  og  at  Larsen  følgelig  burde  lukke 
alle  disse  Huse  og  sætte  Damerne  i  Kachotten.  Men  Larsen  lo  og 
sagde: 

„Vi  har  saa  mange  Love  i  Amerika.  Vi  forbyder  Prostitutionen 
for  at  holde  os  gode  Venner  med  de  Hellige,  og  vi  opretholder 
den  for  at  være  i  Kridthuset  hos  de  Ugudelige.  Det  er  altsammen 
PoHtik." 

Til  Trods  for  denne  praktiske  Forklaring  forekom  det  mig  dog 
Hdt  vel  pudsigt,  hvad  der  nu  foregik.  En  ældre,  elegant  paaklædt 
Dame  viste  sig  i  Døren,  og  efter  at  Kaptajnen,  der  titulerede 
hende  My  Lady,  selv  havde  præsenteret  sig,  præsenterede  han 
mig  og  anmodede  om  Tilladelse  til  at  bese  Huset.  Damen  nikkede 
og  hilste  med  en  Værdighed,  som  om  hun  havde  været  Priorinde. 
Hun  var  synlig  smigret  over,  at  Politikaptajnen  viste  hendes  Hus  saa 
megen  Opmærksomhed.  Vi  traadte  nærmere.  Tjeneren  tændte  et 
Par  Armstager,  og  under  Ledsagelse  af  den  ældre  Dame  gik  vi 
nu  fra  Sal  til  Sal,  og  det  varede  ikke  længe,  før  vi  troede  os  paa 
Vandring  gennem  et  Palads. 

Alle  Rum  var  smagfuldt  udstyrede  med  Portierer,  Tæpper,  Male- 
rier, magelige  Chaiselongues,  Nips  og  Blomster.  I  Lysekroner  og 
Lampetter  brændte  svage  Gasblus  bag  kulørte  Glas.  Der  var  en 
virkelig  Hygge,  en  ødsel  Elegance  udbredt  over  alle  disse  Rum. 

Hist  og  her  laa  der  paa  en  Chaiselongue  en  ung  Kvinde,  non- 
chalant henstrakt,  læsende  i  en  Bog,  eller  hun  bare  tænkte,  ufor- 
styrret af  hvem  der  kom  og  gik.  Ved  et  Klaver  sad  der  et 
Par  unge  Piger,  næppe  fuldvoksne,  som  spillede  firhændigt;  og 
i   en   større   Sal.    som    vi    til    sidst   fortes    igennem,    fandt    vi    en 

Snes  Damer,  der  passiarede  med  nogle  unge  Sportsmænd.  De 
havde  Champagne  paa  Bordet  og  røg  Cigaret. 

Men  der  var  den  store  Besynderlighed  ved  Interiøret,  at  man 
godt  kunde  tro  at  befinde  sig  i  et  Familieselskab.  De  unge  Damer 
var  iførte  korrekte  Toiletter,  hvide  og  lyserøde  Silkekjoler,  og  de 
bar  ikke  flere  Smykker  end  en  Lady,  der  er  paaklædt  til  Opera 
eller  Bal. 

—  Da  vi  igen  stod  paa  Gaden,  komplimenterede  jeg  Politikap- 
tajnen for  den  Tone,  der  herskede,  og  som  jeg  mindst  havde 
ventet  mig  i  et  Hus  paa  fjerde  Avenue.  Larsen  lo  og  sagde: 

„Død  og  Pine!  Det  er  ogsaa  det  fineste  ofFentlige  Hus  i  hele 
Verden!" 

„I  hele  Verden"  —  om  det  saa  er  i  Prostitutionen,  sætter  Chi- 
cago en  Rekord! 

Vi  spadserede  videre  og  standsede  ved  Indgangen  til  en  skum- 
melt udseende  toetages  Træbygning.  „Knap  Deres  Frakke",  sagde 
Larsen,  „og  hold  Dem  klods  op  ad  mig".  Da  denne  Forsigtigheds- 
regel var  iagttaget,  gik  vi  ind,  fulgt  af  de  to  Detectivs,  der  under 
de  tidligere  Besøg  havde  afventet  vor  Tilbagekomst  paa  Gaden.  1 
Forstuen  vekslede  Larsen  et  Par  Ord  med  Værten,  som  hurtigt 
puffede  til  nogle  Negre  og  derpaa  med  et  Lys  i  Haanden  gik  i 
Forvejen.  Vi  fulgte  Lysene  og  steg  ned  i  Jorden  ad  en  mørk, 
uhyggelig  Trappe.  Dér  hvor  denne  endte,  og  det  var  langt  nede,  be- 
fandt vi  os  ved  Indgangen  til  en  daarlig  oplyst  Sal.  Her  spærrede 
vi  Øjnene  op  og  saa'  for  første  Gang  det  sorte  Bal. 

Guder,  hvilket  Bal!  Maalløs  stirrede  jeg  ind  i  en  Sværm  af  farvede 
Mænd  og  Kvinder,  der  med  Svedperler  dryppende  ned  ad  de  væl- 
dige Kæbeben  og  med  Hestetænderne  gnistrende  i  de  sorte  Ansigter 
under  Raab  og  Skrig  og  de  uterligste  Gebærder  dansede  en  af 
de  væmmelige  Negerdanse,  i  hvilke  Kvinderne  paa  uhøvisk 
Vis  afriver  deres  Klædningsstykker  og  under  liderlige  Tilraab 
slynges  hid  og  did  og  modtager  Dask  og  Klask  paa  visse  frem- 
ragende Punkter  af  de  sorte,  dampende  Kroppe.  Man  blev  lige- 
frem rystet  ved  at  se   dette  Syn,  der  i  Raahed  overgik  endog  alt, 

hvad  der  bydes  Rejsende  i  Alexandiia  og  Cairo,  og  det  vil  sige 
noget!  Om  det  saa  var  Kaptajnen  og  de  to  Detectivs,  fandt  de, 
at  det  var  lidt  for  stramt.  Da  vi  var  komne  op  igen  paa  Gaden, 
skyndte  vi  os  ind  i  en  Saloon  for  at  svække  Indtrykket  ved  en 
Brandy. 

Vi  havde  siddet  et  Par  Minutter,  da  Døren  pludselig  blev 
reven  op.  En  Betjent  stak  Hovedet  ind  og  hviskede  nogle  Ord  til 
Kaptajn  Larsen,  og  disse  Ord  havde  den  Virkning,  at  Kaptajnen 
øjeblikkelig  forsvandt.  Jeg  har  ikke  sét  ham  siden.  Dagen  efter 
læste  jeg  i  Bladene,  at  en  vejfarende  Mand  om  Natten  Kl.  11  Va 
var  bleven  skudt  paa  en  af  Gaderne  i  hans  Distrikt. 

Jeg  tog  Afsked  med  de  to  Detectivs  og  slentrede  langsomt  hjemad, 
—  træt  og  fortumlet  af  de  mange  brogede,  latterlige  og  gribende 
Indtryk.  Jeg  havde,  forekom  det  mig,  færdedes  en  Eftermiddag  i 
Kulisserne  til  Chicagos  Storhed.  Jeg  havde  sét  ind  i  al  den  menne- 
skelige Fornedrelse  og  Uhumskhed,  denne  By  har  indsuget  og  fi-em- 
deles  indsuger  fra  hele  Unionen,  ja  fra  hele  Jorden.  Men  det  er 
mærkeligt,  og  vel  det  mærkeligste  ved  Chicago,  at  saa  sund  og 
frisk  er  den,  saa  kraftigt  det  Blod,  der  flyder  gennem  den,  at  hele 
Verden  kan  indsprøjte  den  sin  Gift.  Den  hæmmes  ikke  i  sin  Ud- 
vikling. Den  standses  ikke  i  sin  Vækst. 

—  Jeg  var  steget  op  med  Elevatoren  til  ellevte  Etage  og  stod 
ved  Vinduet  i  mit  Hotel.  Fuldmaanen  skinnede  ned  over  Husenes 
Tage;  og  i  de  mægtige  Omgivelser  med  de  tomme  Gader  hørtes 
næsten  ingen  Lyde.  Chicago  forekom  mig  i  dette  Øjeblik  en  even- 
tyrlig Kæmpe,  der  roligt  udstrakt  slumrede  uden  at  føle  Krybet 
paa  sin  vældige  Krop. 


PASTOR  GRUNDTVIG 


SOLEN  skinnede  mildt  og  varmt  ned  over  Mississippi  Floden  og 
ned  over  den  lille  By  Clinton,  der  ligger  i  Staten  Iowa,  seks 
Timers  Jernbanerejse  vestlig  for  Chicago.  Det  var  en  Søndag  Mor- 
gen, og  den  amerikanske  Søndags  forunderlige  Fred,  som  vi  ikke 
kender  hjemme,  hvilte  over  Husene  og  Haverne.  Skorstenene  røg. 
Konerne  stod  i  Dørene,  Mændene  klippede  Hæk  og  gravede  i  Ha- 
verne, og  paa  Gader  og  Stræder  legede  Børn,  lyshaarede  og  rødkin- 
dede Drenge  Og  Piger.  Jeg  standsede  en  lille  Purk  og  spurgte  ham: 

„Hvad  hedder  Du  min  Dreng?" 

Uden  at  standse  Legen  svarede  han  paa  Engelsk: 

„Jeg  hedder  Peter  Nielsen!" 

„Hvad  er  din  Fader?" 

„Han  arbejder  paa  Savmøllen." 

„Hvor  er  han  fra?" 

„Han  er  fra  det  gamle  Land"  og  den  lille  lyshaarede  Purk 
tumlede  videre  i  sin  Leg. 

Det  forekom  mig,  at  jeg  kendte  alle  Mennesker,  jeg  mødte  i 
denne  lille  By,  og  dog  vidste  jeg  ikke  andet  om  den,  end  at  de 
Danskes  Præst  hed  F.  L.  Grundtvig  og  var  en  Søn  af  gamle 
Grundtvig.  Af  hans  Foredrag  og  Avisartikler  vidste  jeg,  at  han  ikke 
blot  urokkeligt  troede  paa  Grundtvigianismens  Evne  til  at  bære 
Aandslivet  blandt  de  Danske  i  Amerika,  men  at  han  ogsaa  troede, 

at  Grundtvigs  Livssyn  havde  en  Fremtidsopgave  i  det  amerikanske 
Folk.  Jeg  var  rejst  til  Clinton  for  at  træffe  denne  Mand. 

—  Aldrig  har  jeg  sét  en  By  med  saa  mange  Kirker!  Næsten  i 
enhver  Allé,  jeg  kom  igennem,  laa  en  Trækirke,  og  fra  de  aaben- 
staaende  Vinduer  og  Døre  hørtes  ud  paa  Gaden  Orgelspil  og  Salme- 
sang. Mænd  og  Kvinder  med  Salmebøger  under  Armen  skyndte  sig 
forbi  mig,  og  da  jeg  mellem  Kvinderne  bemærkede  et  Par  Damer, 
der  —  talende  Dansk  —  forsvandt  i  en 
af  Trækirkerne,  saa  gættede  jeg,  at  her 
var  Grundtvigs  Menighed,  og  fulgte  efter 
Damerne. 

I  Kirken  sad  Menigheden,  Mænd  og 
Kvinder,  der  ikke  ved  noget  ydre  Kende- 
tegn røbede,  at  de  tilhørte  en  grundt- 
vigsk Kreds.  Alle  Mennesker  antager  sam- 
me Udseende  i  Amerika,  og  af  de  Ejen- 
dommeligheder, der  hjemme  falder  i 
Øjnene  hos  Højskolefolket,  fandtes  der 
ikke  her  den  ringeste  Antydning. 

Solen  skinnede  ind  i  det  lyse  Rum, 
da  Orglet  intonerede,  og  en  høj  kraftig 
midaldrende  Mand  viste  sig  i  Døren. 
Man  behøvede  ikke  at  spørge,  hvem 
han  var,  thi  han  lignede  livagtig  gamle  Grundtvig,  saadan  som 
vi  sér  ham  paa  Billederne  fra  hans  Manddom.  Han  gik  op  ad 
Kirkegulvet,  nikkede  til  Bekendte,  vekslede  et  Par  Ord  med  Klok- 
keren og  standsede  ved  en  Stol,  hvorpaa  der  laa  en  dansk  Præste- 
kjole. Denne  iførte  han  sig  i  Menighedens  Paasyn  og  gik  uden 
videre  Formahteter  op  paa  Prædikestolen  og  holdt  en  Prædiken, 
der  varede  5  Kvarter.  Det  var  en  god  Prædiken,  en  Tale  der  paa 
stærke  Vinger  bar  den  Kummerfulde  op  til  Haabets  lyse  Egne, 
dæmpede  Tvivlen  hos  den  Vantro  og  ved  en  stille  Understrøm  af 
Kærlighed  forenede  alle  i  en  fælles  Stemning.  Præsten  endte  med  en 

kærlig  Bøn,  der  pludselig  slog  om  i  en  tordnende  gennem  Luften 
rungende  Formaningstale. 

—  En  Times  Tid  senere  spadserede  jeg  i  Pastor  Grundtvigs  Sel- 
skab langs  med  Mississippi-Floden.  Ingen  Vind  rørte  sig  i  den 
gyldengule  Luft.  Den  mægtige  Flod  snoede  sig  mellem  Træerne 
som  en  Guldstrom,  og  over  alle  faste  Genstande  stod  en  gylden 
Glans.  Paa  saadanne  Solskinsdage,  der  er  saa  ejendommelige  for 
Veststaterne,  foler  man  sig  i  en  anden  en  ukendt,  en  skønnere 
Verden,  og  denne  Følelse  øgede  Pastor  Grundtvig,  som  paa  Spad- 
sereturen fortalte  mig  sin  usædvanlige  Livsførelse. 

Saadan  omtrent  lød  den  med  hans  egne  Ord: 

„Det  var  en  Sorg  for  min  gamle  Fa'i-,  at  jeg  ikke  havde  Lyst 
til  at  blive  Præst.  Jeg  havde  saamænd  ikke  engang  Lyst  til  at  gaa 
i  Kirke.  For  at  studere  noget,  læste  jeg  lidt  Statsvidenskab  og  blev 
cand.  polit,,  men  det,  der  i  Virkeligheden  interesserede  mig,  var 
Naturen  og  specielt  Fuglenes  Liv.  Da  jeg  havde  lukket  min  Faders 
Øjne  —  jeg  var  den  eneste  af  hans  Søimer,  der  var  til  Stede  ved 
hans  Dødsleje  —  giftede  jeg  mig  med  Datteren  af  en  svensk  Gods- 
ejer, hos  hvem  jeg  havde  opholdt  mig  paa  en  botanisk  Studie- 
udflugt. Da  min  Hustru  nærede  samme  Kærlighed  til  Naturen  som 
jeg,  besluttede  vi,  at  vor  Brylhipsiejse  skulde  gælde  en  Egn,  hvor 
der  ikke  fandtes  andre  Vidner  til  vor  Lykke  end  Blomsterne,  Fug- 
lene og  Himlens  Stjeiner.  I  det  Forsæt  rejste  vi  over  Atlanter- 
havet og  drog,  saa  langt  vi  kunde  komme,  ind  i  en  af  de  store 
Skove  i  Wisconsin. 

Aldrig  har  Mennesker  været  saa  lykkelige  som  vi  i  de  to  Aar, 
vi  levede  i  denne  Skov.  Vi  var  unge  og  forelskede  og  vi  havde  begge 
den  samme  sværmeriske  Begejstring  for  Naturen.  I  Skoven  fandt 
vi  en  Plet  paa  85  Acres,  og  her  indrettede  vi  os  ved  en  gammel 
Mands  Hjælp  et  Hus.  Efterhaanden  udviklede  det  sig  til  en  lille 
Farm  med  Fjerkræ  og  med  Majsfoder  for  en  Ko.  Min  Hustru  lavede 
Vin  a|  Druerne,  som  vi  pillede  i  Skoven,  og  om  Eftermiddagen 
sad  jeg  ved  Flodbredden  og  skod  vilde  Ænder.  Uforglemmelige  dej- 
lige   Timer   havde   vi,    naar  Mississippi   Floden   traadte    over  sine 

Bredder  og  flød  ind  i  Skoven.  I  Uger  kunde  Farmen  da  ligge  paa 
en  lille  af  Havet  omflydt  0.  Saa  roede  vi  i  Maaneskinnet  om  imel- 
lem Træerne,  der  stod  i  Vand  til  midt  paa  Stammerne.  Baaden 
drev,  hvorhen  den  lystede,  mange  Timer,  mens  vi  sad  og  lyttede 
til  Fuglesangen  og  Insekternes  Lyde  i  de  lyse  Nætter. 

Paa  den  Tid  skrev  jeg  en  Bog  om  Fuglene  ved  Shiocton,  og 
samtidig  vaagnede  i  mig  Følelsen  af,  at  jeg  var  dansk,  og  at  mine 
Landsmænd  levede  herovre  uden  aandelig  Paavirkning.  Dette  havde 
jeg  faaet  Øje  for,  da  jeg  engang  tilfældig  befandt  mig  i  Milwaukee 
og  fik  Lyst  til  at  besøge  Danskernes  Koloni  i  Hartland.  Jeg  fandt 
en  smuk  By,  et  smukt  Hotel,  men  en  meget  tarvelig  Kirke.  Under 
Gudstjenesten  gjorde  jeg  den  Iagttagelse,  at  Præsten  ikke  kunde 
Trosartiklerne.  Imens  han  prædikede,  var  der  almindelig  Passiar  i 
Menigheden,  og  da  jeg  spurgte  en  af  Kirkegængerne,  om  man 
havde  nogen  Salmebog,  saa  svarede  han: 

„Det  véd  jeg  den  Une  fortære  mig  ikke.  Jeg  kommer  only  til 
Begravelser." 

Alt  dette  gjorde  et  stærkt  Indtryk  paa  mig.  Og  et  endnu  stær- 
kere Indtryk  af  den  danske  Kirkes  Forfald  fik  jeg,  da  jeg  nogen 
Tid  efter  gjorde  en  Rejse  op  til  den  danske  Koloni  Ny  Danmark, 
der  ligger  i  det  nordlige  Wisconsin.  Det  saa  bedrøvehgt  ud  deroppe. 
Jeg  kørte  mange  Mile  gennem  afbrændte  Skove,  hvor  der  ikke 
fandtes  andre  Blomster  end  den  blaa  Asters  og  ikke  andre  Fugle 
end  den  lille  Blaafugl  med  de  vemodige  Triller.  Hist  og  her  traf 
jeg  i  Skovene  en  dansk  Skovhugger,  nedsunken  i  aandeligt  Mørke 
og  uden  al  Erindring  om  sit  Fædreland.  Enkelte  af  dem  kunde 
hverken  tale  Engelsk  eller  Dansk.  Omsider  fandt  jeg  en  By,  der 
hed  Kjøbenhavn.  Det  var  ikke  nogen  stor  By,  men  der  boede  dog 
en  Urtekræmmer  i  den,  og  ham  spurgte  jeg  efter  Pastor  Thomsen. 
—  Urtekræmmeren,  der  bandede  for  hvert  Ord,  svarede: 

„Han  er  Fa'neme  sultet  ud  for  længe  siden.  Men  vil  De  sé  det 
hellige  People,  maa  De  krosse  Streeten.^  — 

Hos  de  Hellige  erfarede  jeg,  at  Byen  havde  tre  Kirker,  men 
ingen   Præster.   De   Hellige   syntes   forøviigt   at   betragte   mig   med 

Mistænksomhed,  indtil  de  fik  at  vide,  at  jeg  ikke  var  nogen  gejst- 
lig Mand.  Til  Gengæld  var  de  meget  forekommende  mod  mig,  da 
de  erfarede  mit  Navn. 

Erindringen  om  disse  Oplevelser  beskæftigede  mig,  til  jeg  om- 
sider besluttede  at  læse  Teologi,  og  efter  fuldendt  Studium  tog  jeg 
Eksamen  for  det  dansk-amerikanske  Præsteudvalg.  Tilfældigt  mang- 
lede der  en  Præst  i  Clinton.  Jeg  rejste  herned,  holdt  et  Foredrag 
og  blev  valgt.  Det  var  i  1883  paa  Aarsdagen  for  min  Faders 
Fødsel." 

—  Saa  vidt  Pastor  Grundtvigs  egne  beskedne  Meddelelser  om 
sit  Liv.  Som  Præst  i  Clinton  har  han  i  Aarenes  Løb  faaet  en  Stil- 
ling, der  ikke  blot  skyldes  hans  Navn,  men  ogsaa  hans  udprægede 
Personlighed.  Aandelig  som  legemlig  er  han  et  Hoved  højere  end 
de  andre  danske  Præster  i  Amerika,  en  rigt  begavet  Mand,  kærlig 
og  god,  men  dog  ingen  fredelig  Natur.  Han  har  været  forrest 
i  Kampen  paa  de  aarlige  Præstekonventer,  der  efter  voldsomme 
Diskussioner  og  iltre  Bladki'ige  nu  er  endte  med  Proces  og  Retter- 
gang. Men  saa  grum  denne  Vikinge-Præst  kan  være,  naar  han 
gaar  i  Leding  mod  Missionsfolket,  saa  elskværdig  vindende  og  mild 
er  han,  naar  han  færdes  mellem  Vennerne  i  Clinton.  Som  Med- 
stifter af  Dansk  Folkesamfund  ^  en  grundtvigsk  Forening,  der  er 
forgi'enet  over  de  fleste  Stater  i  Amerika  -  har  han  gjort  et  stort 
Arbejde  for  at  bevare  dansk  Sprog  og  danske  Sædvaner  paa  den 
fremmede  Jordbund.  Grundtvigs  Tanke  er,  at  Danskerne  ved  Siden 
af  deres  ny  Sprog,  som  de  sjælden  lærer  at  anvende  videre  end 
i  Livets  praktiske  Forhold,  skal  bevare  Modersmaalet  og  gennem 
dette  suge  Næi-ing  af  de  aandelige  Rørelser  i  det  fjærne  Hjemland. 
Den  første  indvandrede  Generation  vilde  ellers  —  mener  Grundt- 
vig —  nedsynke  i  Uvidenhed  og  Raahed,  hvad  der  vilde  sætte  dybe 
Mærker  blandt  Efterkommerne  af  de  Danske  i  Amerika.  Fremdeles 
skal  det  danske  Sprog,  efter  Grundtvigs  fantastiske  Tanke,  ikke 
blot  bevares  af  de  nulevende  Danske,  men  det  skal  opretholdes 
som   Kultursprog  for  de  kommende   Slægter  og  for  dem  være   et 

Slags  Dannelsesprog,  som  Latinen  var  for  Evropas  Lærde.  Forholdet 
til  Amerika  og  Moderlandet  har  han  udtrykt  saaledes: 

Vi  vil  elske  den  Jord, 

hvor  vi  bygger  og  bor, 
vi  vil  agte  det  Sprog,  som  er  Folkenes  Tolk, 

vi  vil  kæmpe  en  Dag 

under  Stjernernes  Flag, 
men  vi  vil  være  Danske  og  leve  som  Folk. 

Det  er  i  Kampen  for  at  gennemføre  disse  Tanker,  at  Grundtvig 
har  udført  et  stort  aandeligt  Arbejde  i  Amerika.  Til  Hvile  har 
Clintons  Præst  ikke  kendt  de  sidste  12  Aar.  Han  holder  Foredrag  i 
Settlementerne,  fører  Ki-ig  med  Indremissionærer  og  har  voldsomme 
Sammenstød  med  de  Vantro  og  Præstehaderne,  der  har  deres  stærke 
Tilholdssted  i  „Den  danske  Pioneer".  Samtidig  har  han  som  For- 
mand for  det  danske  Folkesamfund  i  Løbet  af  et  eneste  Aar  be- 
svaret indtil  6000  Breve,  og  dog  har  han  fundet  Stunder  til  en 
ret  alsidig  Forfattervirksomhed.  Hans  „Sangbog  for  det  danske 
Folk  i  Amei-ika"  findes  overalt  i  Vestens  folkelige  Forsamlinger. 
Den  er  bl.  a.  mærkelig  derved,  at  Plougs  og  andre  Forfatteres 
Sange,  som  oprindehg  lød  til  Nordens  Pns,  nu  ved  Hjælp  af  smaa 
Omskrivninger  lyder  til  de  Forenede  Staters  Pris.  I  mange  Aar 
har  Grundtvig  været  Bibliotekar  ved  det  store  Bibliotek  i  CHnton. 
Og  at  hans  kirkelige  Forretninger  heller  ikke  er  saa  helt  ringe, 
fremgaar  bl.  a.  af,  at  han  i  de  forløbne  12  Aar  har  døbt  over 
1500  Børn. 

—  Tæt  ved  Kirken  hgger  Grundtvigs  Hjem,  en  hlle  dansk  Præste- 
gaard  med  Mahogni-Møbler  i  Stuerne,  danske  Skilderier  og  Familie- 
portrætter paa  Væggene,  og  i  Vinduerne  Blomster  og  Vedbend,  der 
er  hentet  hid  fi-a  gamle  Grundtvigs  Grav  og  nu  knytter  Sønnens 
amerikanske  Hus  til  Danmarks  Jord.  I  Grundtvigs  Hjem  træffer 
man  den  elskværdigste  af  alle  danske  Præstefruer,  der  —  skønt 
født  i  Sverig  —  taler  rent  Dansk.  Fru  Grundtvig  har  ført  Solskinnet 
fra  Wisconsins  Skove  med  sig  ind  i  dette  UUe  Rige,  hvor  hendes 
milde  Ansigt  forynges  af  de  friske  Blomster.  Om  Aftenen,  naar  Lam- 

perne  er  tændte  og  brænder  under  røde  Skærme  og  Bornholme- 
rens Tik  Tak  og  Themaskinens  Snurren  blander  sig  i  Gæsternes 
Tale,  er  der  hyggeligt  i  dette  Hjem.  Og  ingen  Sinde  vil  man  senere 
tænke  paa  Ægteparret  Grundtvig  og  deres  lille  Datter,  uden  at 
man  erindrer  Timer,  der  hører  til  de  ejendommeligste,  man  har 
oplevet  mellem  Danske  i  Amenka. 


Forinden  vi  forlader  Clinton,  maa  vi  give  nogle  Oplysninger 
om  Staten  Iowa  (udtal.  Aiovæ),  hvorfra  der  i  Aarenes  Løb  er 
sendt  saa  mange  Tusinde  Breve  og  Hilsener  til  Hjemmet.  Clinton, 
der  har  14,000  Indbyggere,  er  den  tiende  største  By  i  denne  Stat. 
Af  de  store  Savmøller,  som  regnes  til  Iowas  Seværdigheder,  hg- 
ger  de  største  tæt  ved  Byen  Clinton.  Savmøllerne,  der  beskæfti- 
ger mange  Skandinaver,  er  i  det  Ydre  ejendommelige  ved  deres 
paafaldende  brede  Skorstene  og  ved  de  gule  Røgmasser,  der  fra 
Skorstenen  stiger  op  mod  Himlen.  Samtlige  Møller  ligger  langs 
med  Floden,  der  paa  enkelte  Tider  af  Dagen  er  saa  overfyldt 
af  Tømmer,  at  man  kan  spadsere  fia  den  ene  Flodbred  til  den 
anden.  lait  findes  i  Iowa  300  Savmøller,  som  aarligt  skærer  Plan- 
ker og  Tømmer  til  Belob  af  6  Mill.  Dollars.  Fremgangsmaaden  er 
overalt  den  samme.  Store  Jernklør  griber  Tømmerblokkene,  der 
driver  om  i  Vandet,  trækker  dem  over  Ruller  ind  til  Saven,  som  et 
Øjeblik  efter  har  forvandlet  dem  til  Lægter,  Biæder,  Planker  og 
Bjælker.  Der  er  Baandsave  paa  20  Blade.  En  Træstamme  for- 
vandles altsaa  til  20  Bræder  i  et  eneste  Snit.  Verdens  største  Sav- 
mølle findes  uden  for  Clinton.  Den  saver  60,000  Fod  Tømmer 
i  en  Time. 

I  Staten  Iowa  lever  74,000  Skandinaver,  hvoraf  16,000  Danske, 
28,000  Nordmænd  og  30,000  Svenske.  I  de  tre  Nabostater  Illinois, 
Nebraska  og  Minnesota  lever  henholdsvis  88,000,  50,000  og  225,000 
Skandinaver.  Der  findes  altsaa  i  de  fire  Stater  tilsammen  437,000 
Skandinaver,  og  ved  Skandinaver  forstaas  i  denne  Bog  fødte  Skandi- 
naver.  Om  vi   regnede  Børnene  med,  maatte  Tallet  mere  end  for- 

dobles.  Iowa  er  altsaa  Hjertet  af  det  skandinaviske  Amerika,  hvilket 
har  sin  natinlige  Forklaring  i,  at  denne  Stat  saa  vel  som  Nabo- 
staterne er  agerdyrkende  Lande,  der  i  klimatisk  Henseende  ikke 
frembyder  altfor  store  Forskelligheder  fra  Norden.  Der  er  i  Iowa 
vidtudstrakte  Egne,  hvor  man  hører  nordiske  Sprog,  ja  der  skal 
være  norske  Settlementer,  hvor  Bønderne  gaar  i  Nationaldragter,  men 
jeg  har  ikke  gæstet  disse  Egne.  Derimod  har  jeg  i  mange  Farmer- 
kolonier modtaget  det  Indtryk,  at  de  indvandrede  Nationahteter 
ogsaa  her  bliver  borte  i  det  store  amerikanske  Folkehav.  Det  er 
40  Aar  siden,  at  de  første  norske  og  danske  Pionerer  slog  sig 
ned  i  Iowa,  og  Tiden  er  altsaa  nu  kommen,  da  man  kan  dømme 
om  Bevarelsen  af  de  oprindelige  Nationaliteter.  Men  til  Trods  for 
Pastor  Grundtvigs  Modstand  forsvinder  de  gamle  Sprog  i  anden 
og  tredie  Generation.  Man  træffer  hvert  Øjebhk  en  Petersen  og  en 
Sørensen,  som  ikke  kan  et  Ord  Dansk. 

Man  har  sædvanhg  ikke  nogen  Forestilling  om  de  amerikanske 
Staters  virkelige  Størrelse.  Paa  Kortet  synes  Iowa  lille  mellem 
Staterne,  og  dog  er  den  saa  stor  som  Irland  og  Skotland  tilsam- 
men og  har  et  Indbyggerantal  af  to  Millioner  Mennesker.  Danske 
Farmere,  der  oprindehg  kom  til  disse  Egne,  tog  Jorden  i  Besiddelse 
uden  anden  Udgift  end  Betalingen  for  Dokumenter.  Landet  er  fro- 
digt og  skovbevokset.  Den  sydlige  Del  af  Iowa  minder  i  mange 
Henseender  om  Sjælland.  Mere  end  Halvdelen  af  Indbyggerne  er 
Farmere,  og  kun  1  pCt.  af  Jorden  er  ikke  under  Plov.  Der  avles 
aarligt  i  denne  Stat  85  Millioner  Tønder  Majs,  10  Millioner  Tønder 
Hvede,  20  Millioner  Tønder  Havre,  Vg  MiUion  Tønde  Rug,  V^ 
Million  Tønde  Byg  og  5  Millioner  Tønder  Kartofler.  Af  Træfrugter 
høstes  aarligt  for  S^j^  Mill.  Dollars.  Der  udfores  aarligt  Svin 
for  28  Mill.  Dollars,  Hornkvæg  for  80  Mill.  Dollars,  Heste  for  74 
Mill.  Dollars  og  slagtet  Kvæg  for  30  Mill.  Dollars.  Af  Smør  udføres 
aarligt  52  MiUioner  Pund,  af  Ost  IV2  Million  Pund  og  Æg  for 
5  Mill.  Dollars.  Fra  industrielle  Etabhssementer  udføres  aarligt  Ar- 
tikler til  Værdi  af  70  Mill.  Dollars.  Folkeoplysningen  er  fortræffelig. 
Paa  Almueskolen  anvendes  aarligt  6  Mill.  Dollars.   Staten  har  ikke 

mindre  end  20,000  Almueskolelærere,  hvoraf  de  Y5  ^r  Kvinder. 
Skolebygninger  med  Jord  og  Fond  repræsenterer  i  Øjeblikket  en 
Værdi  af  over  12  Mill.  Dollars       men  det  er  vist  for  mange  Tal! 

—  Alverdens  Blade  har  haft  vidtløftige  Skildringer  af  Total- 
afholdsbevægelsen  i  Iowa.  Det  var  jo  her,  at  Kvinderne  stormede 
Saloonerne,  og  at  det  republikanske  Parti  under  et  voldsomt  Tryk 
fra  Kirkernes  Side  i  Aaret  1882  ved  en  særlig  Lov  forbød  al  Til- 
virkning, Salg  og  Udskænkning  af  Spiritus  paa  Statens  Grund. 

Man  kommer  da  selvfølgehg  med  den  Opfattelse  til  Iowa,  at  her 
maa  man  gøre  en  Dyd  af  Nødvendighed  og  blive  Totalafholdsmand 
for  nogen  Tid.  Saa  meget  større  er  derfor  Overraskelsen,  naar 
man  i  Clinton  ser  den  ene  Saloon  ved  Siden  af  den  anden,  og 
Overraskelsen  kulminerer,  naar  ingen  ringere  end  Sheriffens  Assi- 
stent siger,  hvad  han  sagde  til  mig: 

„Well!  Lad  os  gaa  ind  og  faa  en  Drink!" 

Sheriffens  Navn  er  L.  Ries.  Han  er  dansk  og  er  vistnok  i  Øje- 
blikket den  eneste  danske  Sherif  i  Nordamerika.  Han  var  fra- 
værende, men  til  hans  Assistent  udtalte  jeg  min  Forbavselse  over, 
at  jeg  i  hans  Selskab  kunde  gøre  Brud  paa  Lovens  klare  Ord. 
Men  Assistenten  svarede,  idet  han  tørrede  Ølskummet  af  sit  stride 
Skæg: 

„Kan  De  bevise,  at  det  er  01?" 

„Ja  —  i  hvert  Fald  smager  det  som  Øl." 

„Godt.  Men  det  juridiske  Bevis?  Vi  har  lige  haft  en  Total- 
afholdsmand, der  meldte  en  Saloon,  Saa  spurgte  vi  ham,  om  han 
selv  havde  smagt  paa  Varerne.  Nej,  han  havde  ikke.  Godt,  sagde 
jeg,  saa  bevis,  at  vi  andre  drikker  01!  Og  han  har  s'gu  endnu 
ikke  kunnet  føre  det  Bevis,  skønt  der  hgger  fire,  fem  rigtig  gode 
Bryggerier  her  paa  Byens  Grund.  De  biygger  bajersk  Øl,  men  fø'r 
Beviset,  Kære!  Der  kræves  fin  Jura,  den  alier  fineste,  og  desuden 
mange  Penge,  for  at  føre  det  Bevis." 

Jeg  spurgte,  hvorfor  man  ikke  ophævede  en  Lov,  der  saa  aaben- 
lyst  blev  brudt  af  alle  Mennesker.  Assistenten  svarede: 

„Loven    er  jo    faktisk    ophævet.    De   kan    give    lige    saa    mange 


319 

Love,  de  lyster  i  Amerika,  Ingen  adlyder  dem,  naar  de  er  stri- 
dende mod  sund  Fornuft.  Lovgiverne  i  Iowa  har  et  Øjeblik  ladet  sig 
tyrannisere  af  de  Hellige,  men  de  har  hurtigt  indset  deres  Fejltrin 
og  har  taget  det  fornuftige  Parti,  at  opretholde  Loven  og  blive 
fri  for  de  Helliges  Besværinger,  at  bryde  Loven  og  altsaa  gøre 
en  Hlle  Indrømmelse  til  Fornuften.  Vi  er  derved  kommet  ind  i 
det  mærkelige  Forhold,  at  Staten  paa  engang  forbyder  Saloonerne 
og  beskatter  dem.  Værten  her,  der  fører  en  ulovlig  Forretning, 
maa  betale  300  Dollars  i  aarlig  Skat  til  By  og  Stat.  Man  kan 
sige,  at  det  er  det  pure  Vanvid,  men  man  kan  ogsaa  sige,  at  det 
er  Knudens  Løsning.  Skaal!" 

Og  Assistenten  vendte  Bunden  i  Vejret  paa  sit  Glas. 

Vi  forlod  Saloonen  og  gik  ned  gennem  Gaderne,  som  nu  fik 
Liv.  Fra  Savmøllerne  strømmede  Arbejderne  hjem  til  deres 
Huse,  allesammen  med  en  lille  Blikspand,  hvori  de  havde  haft 
deres  Mad,  og  en  sammenlagt  Avis  —  de  sidste  Nyheder  —  som 
de  paa  Vejen  hjem  køber  for  en  Cent.  Hurtigt  stilnede  dog  denne 
Strøm.  Mødrene  hentede  deres  Børn,  og  rundt  om  i  Husene  tændtes 
Lysene,  medens  Kirkeklokkerne  dæmpet  ringede  over  Træerne  i  den 
stille  Aften.  Vi  standsede  og  lyttede  til  Klangen  af  den  fuldtonende 
Kirkeklokke,  som  Grundtvigianerne  i  Danmark  har  skænket  St.  Jo- 
hannes Menighed  i  Qinton.  Den  kaldte  i  denne  Aften  paa  Menne- 
skene med  sin  dybe  Røst  og  fuldbyrdede  den  Gerning,  Giverne 
hjemme  anviste  den,  da  de  lod  indgravere  i  dens  Malm: 

Mæle  jeg  fik  for 
paa  fremmed  Strand 
at  kalde  til  Kirke 
den  danske  Mand. 


OMAHA 


BYNAVNENE  Chicago  Og  Omaha  er  begge  af  indiansk  Oprindelse. 
Ved  Missouri-Floden  boede  en  Indianerstamme,  der  hed  Malia. 
Ordet  betyder  „nærmest  Floden"  og  blev  af  de  først  indvandrende 
Franskmænd  udtalt  som  Au  maha.  Hos  Amerikanerne  blev  dette 
til  Omaha,  der  i  den  brede  vestlige  Udtale  lyder  som  Omahaa.  I 
Aaret  1860  havde  denne  By  4000  Indbyggere.  Den  er  nu  nær  de 
halvandet  Hundredtusind.  De  sidste  Aar,  da  Tiderne  har  været 
trykkende  for  Farmerne  i  Nebraska,  er  Omaha  standset  i  sin  Ud- 
vikling. Men  Byens  Behggenhed  som  Udgangspunkt  for  Pacifik- 
Banen  vil  altid  sikre  den  en  Stilling,  der  betegnes  ved  dens  Tilnavn 
„Vestens  Hovedstad".  Man  spadserer  gennem  Omaha  og  synes 
stiaks,  at  Byen  ligner  en  af  Østens  større  Byer,  men  snart  be- 
mærker man,  at  der  er  mange  Uligheder.  Husene  er  næsten  uden 
Arkitektur,  og  Gaderne  gør  et  mere  raat  og  ufærdigt  Indtryk  end 
Gaderne  i  Cleveland  og  Pittsburgh.  Usle  Træbarakker  ligger  over- 
alt mellem  Rødstensbygningerne,  der  er  overmalede  med  hæslige 
Reklamer.  Snart  er  Gaderne  brolagte  med  Mursten,  stillede  paa  Høj- 
kant, snart  frembyder  de  Skuet  af  et  bundløst  Pløre.  Fortovene  er 
lange  Træbroei-,  der  afgiver  et  fortræffeligt  Opholdssted  for  Rotter, 
og  selv  bedre  Strøg  i  Byen  vansires  af  de  store  klodsede  Telegraf- 
stænger, som  man  nu  ikke  længer  sér  i  Østen.  Men  hvad  der  mere 
end  noget  andet  giver  Byen  Karakteren  af  en  Prærieby  er  Menne- 

skene.  I  Omaha  føler  man  det  første  Pust  af  Vesten,  og  her  sér 
man  for  første  Gang  de  saakaldte  Loafers,  skødesløst  paaklædte 
Driverter,  der  anbringer  deres  mægtige  Lemmer  alle  mulige  Steder, 
især  ved  Indgangen  til  Saloonerne,  hvor  de  staar  og  tænker,  rygende 
paa  deres  Træpiber,  idet  de  med  bestemte  Mellemrum  spytter  paa 
en  Forbigaaende.  Disse  Loafers  er  som  Regel  gamle  Guldgravere, 
og  muligen  er  det  fejlslagne  Forhaabninger,  der  har  givet  dem 
deres  spekulative  Udseende.  De  er  saa  talrige,  at  man  hurtigt  væn- 
ner sig  til  at  betragte  dem  som  Mennesker,  der  udfylder  en  eller 
anden  Bestemmelse,  skønt  Gud  maa  vide  hvilken,  i  en  vestlig  By. 

I  Modsætning  til  det  voldsomme  Gadeliv  i  Østen  hersker  der 
her  en  paafaldende  Ro.  Smaa  Selvejerkøretøjer  befarer  Gaderne, 
og  Præriens  Nærhed  kendes  paa,  at  man  sér  saa  mange  Mænd 
til  Hest.  Derimod  møder  man  saa  godt  som  ingen  elegant  paa- 
klædte Folk,  navnlig  ingen  Damer.  I  Gadefærdslen  tælles  flere 
Arbejderfrakker  end  Redingoter,  og  en  Gentleman  kan  vise  sig  i 
lange  Støvler.  Butikkerne  udstiller  næsten  udelukkende  Nødvendig- 
hedsartikler, saasom  grove  Klæder,  svært  Fodtøj  og  et  rigt  Udvalg 
af  Winchester-Rifler  og  andre  Vaaben,  der  paa  Prærien  træder  i  Ste- 
det for  en  fed  Proces. 

I  en  vestlig  By  som  Omaha  findes  der  naturligvis  ikke  andet  at 
sé  end  de  Ejendommeligheder,  selve  Livet  frembyder.  Et  stort 
Held  er  det  derfor,  naar  man  netop  ankommer  en  af  de  Dage,  da 
Loaferne  i  Stedet  for  at  tænke  og  spytte  hai-  besluttet  at  lynche 
en  eller  anden  af  deres  udmærkede  Kolleger,  som  er  befunden 
moden  til  Vestens  Anvendelse  af  en  Lygtepæl.  Der  var  netop  ved 
min  Ankomst  Udsigt  til  en  Lynchning,  idet  en  ældre  Mand  havde 
krænket  en  lille  Pige,  dræbt  hende  og  kastet  Liget  i  en  Latrin- 
tønde. I  denne  Anledning  samlede  en  Menneskehob  sig  foran  Fængslet 
og  forlangte  —  meget  roligt  forøvrigt  —  at  faa  Forbryderen  ud- 
leveret. Et  Øjeblik  saa  det  ud,  som  om  Fængslet  vilde  blive  stor- 
met, men  Sheriffen  reddede  Situationen  ved  at  aabne  et  af  Vin- 
duerne og  holde  følgende  Tale: 

„Ladies  og  Gentlemen!    Det  gør  mig   ondt,  at  jeg  ikke  kan  ud- 


levere  Jim.  Det  havde  ellers  været  mig  en  sand  Tilfredsstillelse. 
Desværre  er  han  straks  bleven  sendt  til  Lincoln  (Guvernements- 
sædet  i  Nebraska).  Det  er  dér  og  ikke  her,  at  han  forhaabentlig 
inden  ret  længe  dingler  i  en  Galge." 

Som  Svar  paa  denne  Tiltale  opstod  der  en  voldsom  Larm  i 
Mængden,  og  man  hørte  Raabet: 

„Det  er  Løgn!  Op  med  Døren!  Sheriffen  er  bestukken!  Ud  med 
Jim!" 

Utvivlsomt  var  Fængselsportene  blevet  sprængte,  om  ikke  She- 
riffen i  det  mest  kritiske  Øjebhk  paa  ny  havde  vist  sig  i  Facaden. 
Han  syntes  ikke  videre  generet  af  de  gi-ove  Skældsord,  man  sendte 
ham,  men  ventede  ganske  roligt,  til  han  fik  Ørenlyd.  Saa  sagde  han: 

„Ladies  og  Gentlemen!  Deres  Harme  er  det  smukkeste  Bevis, 
jeg  endnu  har  set  paa  Folkets  Kærlighed  til  Lov  og  Ret.  Denne 
Følelse  er  en  Piyd  for  Omaha  og  for  Nebraska.  Men  som  jeg  har 
sagt  Dem:  Jim  er  sendt  til  Lincoln.  Vil  De  overbevise  Dem  om 
Sandheden  af  mine  Ord,  saa  udvælg  Dem  en  Komité,  der  frit  kan 
gennemsøge  Fængslet.  Behag  at  foreslaa  Forsamlingen  tre  Ladies 
og  tre  Gentlemen,  der  vil  paatage  sig  dette  Hverv," 

Navnene  blev  foreslaaede,  en  Afstemning  fandt  Sted,  og  seks  mise- 
rabelt udseende  Personer  kom  til  Syne  paa  Trappen  og  forsvandt 
i  Fængslet.  Da  de  efter  nogen  Tids  Forløb  kom  ud  igen  og  er- 
klærede, at  de  desværre  ikke  havde  fundet  Jim,  opløstes  Mængden 
knurrende,  og  Sheriffen,  der  havde  Jim  liggende  under  Sengen  i 
sin  Kones  Sovekammer,  kunde  nu  ad  en  Bagdør  faa  ham  ned  i 
Gaarden  og  derfra  med  en  Vogn  til  Lincoln.  Dagen  efter  læste 
Loaferne  i  Bladene,  at  Sheriffen  som  sædvanlig  havde  taget  dem 
ved  Næsen,  Men  for  Loaferne  er  netop  det  et  ubedrageligt  Vidnes- 
byrd om,  at  vedkommende  Avtoritet  besidder  Smartness. 

—  Man  har  ikke  tilbragt  lang  Tid  i  Omaha,  før  en  Landsmand 
spørger:  Har  De  sét  Museet?  Nej  —  har  De  et  Museum?  Ja, 
Død  og  Pine!  Omaha  ejer  det  eneste  Kunstmuseum,  der  findes 
mellem   Rocky  Mountains   og  Missouri,    Selvfølgelig  beslutter   man 

da  straks  at  aflægge  dette  Museum  et  Besøg,  og  man  bereder  sig 
derved  en  Overraskelse,  som  kun  er  tænkelig  i  Amerika. 

Fra  Gaden  viser  Museet  sig  som  en  flunkende  ny  Stenbygning, 
der  for  Omfangets  Skyld  godt  kunde  rumme  Uffizi  Galleriets  Kunst- 
skatte. Men  det  er  ikke  Mediceernes  mørke  Lærreder,  der  over- 
rasker den  Fremmede  i  Vestibulen.  Der  er  langs  med  Væggene 
anbragt  bløde  Sæder,  og  paa  Sæderne  hviler  Loaferne  deres  over- 
anstrængte  Lemmer.  Andre  Kunstværker  findes  ikke.  Fra  Vestibulen 
fører  en  bred  Trappe  op  paa  første  Sal,  hvor  Museet  —  to  Timer 
dagligt,  som  der  staar  paa  store  Opslag  —  er  tilgængeligt  for  et 
kunstinteresseret  Publikum. 

Saa  træder  man  ind  og  spærrer  Øjnene  op.  I  den  første  Sal 
hænger  der  nemlig  ikke  et  eneste  Billede  paa  de  oliemalede  Vægge. 
Ligesaa  forgæves  søger  man  efter  Kunstværker  i  den  anden  Sal. 
Derimod  finder  man  i  den  tredie  et  lille  Tilløb  til  Museum, 
idet  man  paa  de  store  Murflader  sér  en  halv  Snes  Kroge,  som 
vender  de  omdrejede  Spidser  ud  i  Fremtiden.  I  den  fjerde  Sal 
endelig  træffer  jeg  nogle  Gasfittere,  som  er  beskæftigede  med  at 
opsætte   et  mægtigt  Varmeapparat. 

—  Jeg  anmoder  Gasfitterne  om  at  vise  mig  Museet.  „De  staar 
jo  midt  i  det",  svarer  den  ene  af  dem  uden  at  vende  Øjnene  fra 
sit  Apparat.  Jeg  henkaster  en  Bemærkning  om,  at  der  just  ikke 
er  Overflod  paa  Malerier,  men  Gasfitterne  fortsætter  roligt  deres 
Arbejde,  og  da  jeg  bemærker,  at  det  er  noget  ualmindehgt  at  sé 
et  Kunstmuseum  uden  Kunstværker,  saa  vender  de  et  Øjeblik  An- 
sigterne imod  mig.  Det  er  tydehgt  nok,  at  jeg  i  deres  Øjne  er 
en  fremmed  Nar. 

—  Paa  Vejen  tilbage  gennem  de  tomme  Sale  standsede  jeg  foran 
Døren  til  et  Kontor,  hvor  der  stod  malet:  Direktionen.  Jeg  gik 
derind  og  traf  en  lille,  smart  udseende  Mand,  der  sad  og  skrev  i 
Skjorteærmer.  Det  var  Inspektøren.  Han  meddelte  mig,  at  Museet 
kun  var  et  halvt  Aar  gammelt,  og  at  det  indtil  Dato  ikke  ejede 
mere  end  tre  Billeder.  „Men  der  kommer  nok  flere",  sagde  han  og 
lagde  Benene  op  paa  den  Stol,  hvorpaa  en  mere  beleven  Inspektør 

havde  indrømmet  mig  en  Siddeplads.  „De  skal  faa  se,  at  her  ligger 
et  Museum,  som  kan  vaske  sig,  naar  Deres  Vej  igen  falder  gennem 
Omaha." 

Derom  er  der  nu  ingen  Tvivl.  En  skønne  Dag  hører  man,  at  en  af 
Vestens  Millionærer  har  foræret  Museet  et  Par  Millioner  Dollars, 
eller  at  en  vestlig  Krøsus  for  en  fabelagtig  Pris  har  købt  en  halv 
Snes  evropæiske  Mesterværker,  som  under  dundrende  Salut  i  Pres- 
sen ophænges  her  „til  Minde  om  min  ædle  Fader  Hopkins"  eller 
„til  Ihukommelse  af  min  afdøde  Hustru  Mary".  Paa  den  Maade 
skabes  Museer  i  Amerika.  Det  gælder  egenlig  blot  om  at  faa 
Lokalerne,  som  maa  være  passende  elegante,  godt  opvarmede  og 
bestyrede  af  en  Mand  med  Omtanke.  Resten  er  et  Tidsspørgsmaal. 
Amerikanerne  erhverver  alt  for  Penge;  og  i  en  Blanding  af  For- 
fængelighed og  Ærbødighed  for  det,  de  savner,  kappes  de  om  at 
købe  Kunstens  aller  ypperste  Frembringelser.  Det  var  Amerikanere, 
der  i  1889  erhvervede  Millets  berømte  Billede  Angélus.  Førend 
dette  Kunstværk  blev  ført  hjem,  var  det  udstillet  i  Paris,  og  over 
Døren  til  Udstillingslokalet  læste  man: 

„Fem  evropæiske  Museer  gjorde  Bud  paa  dette  Billede.  Ameri- 
kanere købte  det  for  400,000  Francs." 

I  Erindringen  herom  vandrede  jeg  paa  ny  gennem  de  tomme 
Sale,  og  i  min  Tanke  prydede  jeg  Væggene  med  alle  de  Billeder, 
der  i  Fremtiden  vilde  overstige  evropæiske  Museers  Kræfter.  Hur- 
tigt fyldtes  da  disse  Rum  med  de  ypperligste,  ældre  og  moderne 
Kunstværker,  som  —  endnu  uforstaaelige  for  Beboerne  i  Omaha  — 
vil  være  af  en  uvurderlig  opdragende  Betydning  for  den  Slægt,  der 
om  en  Menneskealder  lever  i  Vestens  Hovedstad. 

Da  V.  Topsøe  for  25  Aar  siden  besøgte  denne  By,  var  den  ikke 
større  end  Skjelskør,  og  i  sin  Bog  klager  den  danske  Foi-fatter 
over  Manglen  af  et  nogenlunde  godt  Hotel.  Omaha  har  nu  140,000 
Indbyggere  og  er  i  Færd  med  at  skabe  sig  et  Kunstmuseum,  og  tyde- 
ligere end  gennem  mange  Tal  har  man  her  Omfauget  af  den  Udvik- 
ling, der  siden  da  er  foregaaet  i  Vesten.  Men  forøvngt  maa  det  tilføjes, 
at  Oprettelsen  af  et  amerikansk  Kunstmuseum  altid  er  noget  forud 

for  Folkets  aandelige  Trang.  Man  studser  med  Rette  over  den  Be- 
synderlighed, at  Pengematadorerne  i  Amerika,  der  ofte  selv  mangler 
Dannelse,  har  saa  megen  Samfimdsfølelse ,  at  de  kappes  om  at 
sprede  Dannelse  i  Folket,  Gennem  dette  Kapløb  er  der  skabt  en 
Adgang  til  Kunstopdragelse,  som  i  mange  Egne  ligger  mindst  en 
Generation  forud  for  den  almindelige  Udvikling.  Og  ikke  nok  her- 
med. Gennem  Undervisningen  i  Skolerne,  gennem  Udstillinger  og 
Foredrag  gøres  der  i  den  ny  Verden  mere  for  at  vække  Folkets 
Kunstinteresse,  end  der  for  Tiden  gøres  i  noget  evropæisk  Land. 
I  Sandhed!  Jeg  maatte  endnu  engang  spadsere  gennem  disse  tomme 
Sale  og  betragte  Murfladerne  med  Respekt  —  til  stigende  Forbavselse 
for  Gasfitteine,  der  efterhaanden  antog  mig  for  at  være  uhelbrede- 
ligt fra  Forstanden. 

—  Saa  hørte  jeg  samme  Dag,  at  der  et  Steds  i  Omaha  skulde 
leve  en  gammel  Amerikaner,  der  ejede  en  størr"  ^^  ...stsamling.  Og 
med  den  Ugenerthed,  man  tilegner  sig  Amerika,  tog  jeg  hen  og 
aflagde  Manden  et  Besøg.  Hans  Navn  var  Georg  W.  Lininger,  en 
mager  graasprængt  Mand,  i  alle  Henseender  typisk  for  saadanne 
Amerikanere,  man  møder  i  de  tyrkiske  Basarer  og  i  de  smaa 
Antikvitetsbutikker  i  Quartier  Latin.  Lininger  havde  rejst  gennem 
hele  Verden,  og  hans  SamHng  af  Malerier,  Skulpturer  og  steno- 
grafiske Mærkværdigheder  var  værd  en  amerikansk  Formue.  Billed- 
galleriet, han  ejede,  var  paa  200  Lærreder,  fra  Rubens  og  andre 
Hollændere  til  den  talentfulde  amerikanske  Maler  J.  G.  Børglum, 
der  er  en  Søn  af  den  danske  Læge  J.  M.  Børglum  i  Omaha.  For- 
uden Malerisamlingen  ejede  Lininger  en  umaadelig  Mængde  Nips- 
ting, Porcelæn  (bl.  A.  et  Stel  fra  det  kgl.  danske  Porcelænsfabrik), 
Gobeliner,  Vaser,  Tæpper,  Bogbind  og  Antikviteter,  mange  fortræffe- 
lige Sager  og  meget  Skrammel.  Han  foreviste  selv  sin  Samling  og 
nævnede  gerne  Prisen.  Stoltest  syntes  han  at  være  af  en  Samling 
Stokke,  der  var  tilvejebragte  paa  den  Maade,  at  han  i  ethvert  af  de 
Lande,  han  var  kommen  igennem,  havde  købt  den  dyreste,  han 
kunde  finde.  Der  var  ogsaa  en  Stok  fra  Kjøbenhavn. 

Hele  denne  Samling  vil  rimeligvis  engang  tilfalde  Omahas  Mu- 

seum.  Saa  længe  Lininger  er  i  Live,  er  hans  interessante  Hjem 
to  Gange  ugentlig  tilgængeligt  for  Publikum,  og  naar  man  be- 
tænker, at  alle  Kunstsagerne  er  anbragte  i  hans  Lejlighed,  maa 
man  kende  Amerika  for  ikke  at  føle  sig  genert  ved  at  gøre  en 
saadan  Mand  Besvær.  —  Men  Lininger  førte  mig  selv  omkring.  Han 
foreviste  alt,  ligefra  sin  Kunstsamling  til  sit  Sovekammer  og  sit 
Køkken.  Ja,  til  sidst  foreviste  han  med  ægte  amerikansk  Stolthed 
sit  —  Kloset. 


Der  var  ved  min  Ankomst  stærk  Bevægelse  i  Omaha,  idet  der 
en  Uges  Tid  senere  skulde  vælges  Embedsmænd,  Byraad  og  Med- 
lemmei-  til  Nebraskas  lovgivende  Forsamlinger.  Tre  Lister  var  i 
Ilden.  Den  ene  republikansk,  den  anden  demokratisk,  den  tredie 
populistisk.  Bevægelsen  var  stigende.  Bladene  overdængede  hin- 
anden med  de  groveste  Skældsord,  og  paa  Møderne,  der  afholdtes 
om  Aftenen,  kom  det  til  Haandgribeligheder.  Det  var  en  Valg- 
kampagne saa  heftig,  som  man  kun  kender  den  i  Vesten. 

Ved  et  Valg  i  Omaha  kan  Danskerne  mønstre  ca.  1200  Stem- 
mer, og  følgelig  er  de  en  Magt.  Men  denne  Magt  svækkes  betyde- 
Hgt  derved,  at  de  1200  Stemmer  kun  med  stor  Vanskelighed  samles 
om  bestemte  Navne.  Vore  Landsmænd  er  nogenlunde  lige  fordelte 
i  de  tre  Partier  og  bekæmper  hinanden,  ikke  blot  paa  de  ameri- 
kanske Møder,  men  ogsaa  naar  de  fører  deres  politiske  Diskus- 
sioner paa  Dansk, 

Sædvanlig  opnaas  der  dog  forinden  Valget  Enighed  om  at 
sætte  bestemte  Danske  ind  i  visse  Embeder.  Naar  t.  Eks.  det  re- 
publikanske Parti  opstiller  en  Dansker,  saa  er  der  Sandsynlighed 
for,  at  ogsaa  de  danske  Demokrater  og  Populister  stemmer  paa 
ham,  og  han  har  derved  større  Chancer  end  en  Indfødt,  der  ikke 
kan  gøre  Regning  paa  Stemmer  fra  Modstandernes  Parti.  Følgen 
er,  at  vi  har  ret  talrige  Landsmænd  i  Nebraskas  Legislatur  og  i 
Byernes  Forvaltning.  Omahas  Revisor  er  den  danske  Konsul  Theodor 

Olsen.  Af  andre  Danske,  der  har  Embeder,  kan  nævnes  Raadhus- 
inspektøren  Johan  Matthiesen  og  Bygnmgsinspektøren  Thomas  J. 
Lund.  To  Medlemmer  af  Borgerrepræsentationen  er  Danske,  nem- 
lig Halfdan  Jacobsen  og  Peter  Bach.  Desuden  findes  der  i  Byen 
flere  danskfødte  kommunale  Fuldmægtige  og  Pohtibetjente.  En  Mær- 
kelighed er  det,  at  næsten  alle  Omahas  Postbude  er  Kjøbenhavnere. 
Man  erfarer  det,  saa  ofte  man  modtager  et  Brev  fi-a  Hjemmet. 

For  at  komme  til  en  Foi-staaelse  om  Kandidaterne  til  de  mange 
Embeder,  samledes  dei-  et  tusind  Danske  til  Meeting  i  den  store 
smukke  Bygning  Washington  Hall,  der  er  Danskernes  eget  Hus. 
Forsamlingen  bestod  af  Arbejdere,  Haandværkere  og  Handlende, 
tarvehgt  men  net  paaklædte  Mænd,  som  i  deres  skarpe  Ansigts- 
træk og  hele  Holdning  synligt  var  mæikede  af  Livets  haarde 
Kampe. 

—  Præsidenten  for  Modet  byder  Velkommen  og  oplyser,  at  han 
har  indbudt  samtlige  Kandidater,  tilhørende  det  demokratiske  Parti. 
Ved  denne  Meddelelse  opstaar  der  straks  en  stærk  Tumult.  Mindst 
ti  Talere  forlanger  Ordet,  og  det  er  ikke  Kælenavne,  hvormed  man 
rundt  om  i  Forsamlingen  titulerer  Præsidenten.  Grunden  til  Bevæ- 
gelsen er  de  tilstedeværende  danske  Republikaneres  Vrede  over,  at 
Præsidenten  kun  har  indbudt  Modstandeines  Kandidater.  Disse 
Herrer,  der  ser  betænkelige  ud,  skønt  de  selvfølgelig  ikke  forstaar 
et  Ord,  trækker  langsomt  hen  mod  Døren,  og  efter  voldsomt  Spek- 
takel anmoder  man  dem  fra  Talerstolen  om  at  forlade  Salen,  en 
Anmodning,  de  efterkommer  med  synlig  Lettelse.  Efter  dette  stor- 
mende Litermezzo  genoptages  Mødet  og  fortsættes  med  nogen- 
lunde Ro. 

Man  forhandler  om  de  ny  Embedsmænd,  og  flere  Talere  hævder 
i  teoretiske  Foredrag,  at  det  er  uforsvarligt  at  foretrække  en  mindre 
dygtig  Dansker  frem  for  en  dygtig  Amerikaner,  og  fra  Forsamlin- 
gen høres  flere  Gange  Raabet:  „Vi  er  allesammen  Amerikanere!" 
Men  alt  som  Mødet  skrider  frem,  dæmpes  disse  Raab,  og  afvigende 
Opfattelser  forenes  og  forhges  i  den  fælles  Nationalitet. 

Der  er  som  sagt  tre  Lister  fremme  til  de  forestaaende  Valg,  hver 

Liste  indeholdende  50  Navne,  som  omfatter  hele  Byens  Administra- 
tion. Danskerne  gaar  nu  meget  praktisk  til  Værks,  idet  de  lader  op- 
læse f.  Eks.  de  tre  foreslaaede  Politimestre  og  spørger:  Hvilken  af 
disse  skal  vi  foretrække,  naar  vi  hovedsagelig  vil  lade  os  bestemme 
af  vor  Nationahtet?  Om  den  fungerende  Politimester  oplyses  det, 
at  han  ved  sidste  Valg  lovede  at  antage  en  dansk  Sekretær,  men 
at  han  ikke  holdt  sit  Løfte.  Af  den  Grund  stryges  han  af  Listen. 
Saa  vægtige  Grunde  er  endda  ikke  altid  nødvendige  for  at  miste 
1200  Stemmer.  En  amerikansk  Sagfører  stiller  sig  som  Dommer, 
men  da  det  under  Mødet  godtgøres,  at  han  har  snydt  en  Dansker 
for  en  Sum  af  7  Dollars,  forsvinder  han  i  den  almindelige  Indigna- 
tion. Om  andre  Kandidater  oplyses,  at  de  ved  den  og  den  Lejlighed 
har  hjulpet  en  fattig  dansk  Mand,  hvad  der  synes  at  sikre  dem  de 
Tilstedeværendes  Støtte.  Overhovedet  har  man  her  et  Bevis  mere 
for,  at  det  er  overilet,  naar  de  indvandrede  Danske  tror  om  sig 
selv,  at  de  er  blevet  Amerikanere.  Politiken  i  det  ny  Land  har  kun 
et  løst  Tag  i  disse  Vælgere,  der  med  forbavsende  Lethed  smøger 
det  amerikanske  Partivæsen  af  sig,  naar  det  gælder  Opnaaelsen  af 
specielle  Fordele  for  deres  lille  danske  Samfund.  Der  er  altid  i  saa- 
danne  Forsamlinger  ny  Ankomne,  der  hævder  „at  i  Amerika  er  vi 
alle  Amerikanere",  men  de  kommer  hurtigt  til  Erkendelse  af,  at 
Svenskere,  Nordmænd,  Tyskere  og  Llændere  fonnden  hvert  Valg 
holder  nøjagtigt  samme  Møder  som  det,  vi  her  har  skildret,  og  at 
alle  Embedsmændene  lige  ned  til  Politibetjentene  vilde  blive  Tyskere 
eller  Llændere,  dersom  de  andre  Nationaliteter  ikke  valgte  deres 
Egne  eller  i  det  mindste  solgte  deres  Stemmer  til  Amerikanerne  for 
bestemte  Indrømmelser.  Man  overværer  ikke  et  saadant  Møde  uden 
at  studse  over  alle  de  Mysterier,  der  findes  i  den  amerikanske 
Politik,  og  her  som  saa  ofte  øges  Respekten  for  Lokalpolitikeren, 
som  foruden  at  regne  med  Partierne  skal  regne  med  de  indvan- 
drede Nationahteter,  der  ideligt  bryder  ud  af  Rækkerne.  Dette  har 
vi  her  et  ejendommeligt  Bevis  paa.  En  af  Kandidaterne  til  Borger- 
repræsentationen,   Halfdan  Jacobsen,  er  Republikaner,  og  det  store 

demokratiske  Blad  TJie  Bee  har  om  Morgenen  med  fede  Bogstaver 
stemplet  ham  som  Keltring.  Men  ikke  blot  mellem  de  tilstede- 
værende Republikanere,  ogsaa  mellem  Demokraterne,  synes  dette 
at  have  forøget  hans  Popularitet.  Forsamlingen  hilser  ham  med 
Haandklap  og  tordenlignende  Hun-a. 

Da  Mødet  efter  fire  Timers  livlig  Forhandling  sluttes,  ruller  man 
et  Ølfad  ind  paa  Gulvet, 
og  de  danske  Vælgere,  der 
allesammen  er  personlige  Be- 
kendte og  siger  Du  til  hin- 
anden, drikker  et  Glas  01  paa 
et  gunstigt  Udfald  af  de  ny 
Valg. 

—  Fra  Danskernes  For- 
samlingsbygning  begav  jeg 
mig  hen  til  Patterson  Hall, 
hvor  Svenskerne  afholdt  et 
Masse-Meeting.  Det  overvæ- 
redes af  samtlige  republikan- 
ske Kandidater  og  flere  Leve- 
brødspohtikere,  der  smurte 
Svenskerne  fedt  Flæsk  om 
Munden.  Kandidaten  til  Bor- 
germesterembedet ,  en  bile 
uansehg  Mand    med   et  Par 

kloge  Øjne  i  et  livbgt  Yankee- Ansigt,  indledede  sin  Tale  med 
en  voldsom  Lovpnsning  af  det  ædle  svenske  Folk.  Taleren  havde 
en  Ven,  som  efter  en  Rejse  gennem  Sveiig  havde  meddelt  ham, 
at  i  Sverig  blev  der  aldrig  begaaet  Mord,  ja  næppe  nok  Over- 
fald og  Røveri.  Han  var  da  stolt  af  at  befinde  sig  over  for  en 
Forsamling,  dei-  repræsenterede  en  saa  højt  udviklet  Nation.  Vild 
Jubel  hilste  denne  Udtalelse.  En  anden  amerikansk  Taler  hævede 
Karl  d.  12.  til  Skyerne  og  drog  en  haarrejsende  Sammenligning 
mellem  ham  og  Washington.  Efter  dette  Foredrag  kendte  Begejstrin- 


Amerikanere  taler  for  Svenskerne. 

gen  ingen  Grænser.  Svenskerne  rejste  sig  og  afsang  staaende 
Kung  Carl  den  unga  hjålte,  og  da  Sangen  var  til  Ende,  gav  de 
Taleren  et  svensk  Hurra. 

Det  er  en  amenkansk  Skik,  at  der  paa  alle  saadanne  Moder  op- 
træder betalte  Sangere,  som  synger  Smædeviser  om  Modstanderne. 
I  de  fleste  Tilfælde  udføres  disse  Numre  af  Duettister,  hvoraf  den 
ene  spiller  Dumrian  og  holdes  til  Ilden  af  det  vittige  Hoved, 
der  overlegent  hævder  den  tilstedeværendes  politiske  Opfattelse. 
Pudsigt  er  det,  at  de  samme  Sangere  gaar  paa  Omgang  i  alle 
Lejre,  selvfølgelig  dog  med  forskellige  Smædeviser.  Paa  det  svenske 
Meeting  optraadte  der  nu  ikke  blot  saadanne  Duettister,  men  de 
assisteredes  af  en  hel  Sangforening,  der  mellem  hvert  Foredrag  stod 
frem  og  afsang  Sof  i  ro  og  Hr.  kapten,  sått  maschinen  i  gang! 
Billedet,  Salen  i  saadanne  Øjeblikke  frembød,  var  af  stor  Komik. 
Paa  Tribunen  sad  Præsidenten,  en  forfjamsket  Skomagermester, 
der  modtog  et  flatterende  Skær  af  to  Stearinlys.  Paa  begge  Sider 
af  Præsidenten  saa  man  et  Par  Levebrødspolitikere,  hvoraf  den 
ene  henrev  Forsamlingen  til  ustandseligt  Bifald,  mens  den  anden 
sov.  Nærmest  Tribunen  stod  Sangforeningens  stemmebegavede  Med- 
lemmer og  bag  dem,  ude  i  Halvmørket,  den  lyttende  Forsamling, 
hvori  et  Mylr  af  lurvede  Skikkelser  tegnede  sig  i  tyk  Tobaksrøg. 

Det  er  vanskeligt  at  give  Læseren  nogen  Forestilling  om  Diskus- 
sionens Karakter,  naar  den  bombastiske  Tale  fra  Engelsk  pludselig 
slaar  over  i  Svensk,  Norsk  og  Dansk.  Sprogene  har  her  mistet 
deres  Friskhed  og  lyder,  som  naar  menneskelig  Tale  høres  i  en 
Fonograf.  Der  er  Metalklang  i  Vreden  og  i  Begejstringen,  og  et 
ubehageligt  Lidtryk  gør  det  unægtelig,  at  genkende  Modersmaalet  i 
de  galvaniserede  Lyde.  Man  føler  det  som  noget  af  sit  kæreste  Eje, 
der  er  ved  at  opløses  og  forsvinde  og  som  vel  vil  være  opløst 
og  forsvundet,  naar  man  igen  besøger  Omaha. 


DANNEBROG 


FRA  Omaha  kører  man  med  Stillehavsbanen  til  Grand  Island. 
Det  er  en  halv  Dags  Rejse.  Fra  Grand  Island  gaar  man  Nord 
paa  med  en  lille  Stikbane  og  ankommer  henad  Aften  til  en  venlig 
By,  der  hedder  Dannebrog.  Den  Hgger  i  Nebraskas  Hjerte,  Det  er 
en  dansk  By,  og  den  er  Midtpunktet  for  en  dansk  Egn,  der  om- 
trent er  saa  stor  som  Fyen. 

Jeg  sad  i  Toget  over  for  en  Farmerkone,  som  fortalte  mig,  at 
det  nu  var  20  Aar  siden,  hun  rejste  til  Amerika.  Undervejs  paa 
Damperen  „Bellonia"  traf  hun  en  ung  dansk  Pige,  med  hvem  hun 
sluttede  Venskab,  og  de  to  Veninder  var  meget  bedrøvede,  da  de 
skiltes  i  New  York.  Den  ene  skulde  til  Florida,  den  anden  til 
Dannebrog.  Senere  blev  de  begge  gifte,  hver  med  sin  Farmer,  og 
begge  fik  de  en  Flok  Børn.  Under  vekslende  Livsforhold  var  Ven- 
skabet dog  blevet  holdt  ved  lige  gennem  Breve  og  nu  —  efter  20 
Aars  Forløb  —  havde  endelig  min  Rejsefælle,  det  var  Farmerkonen 
fra  Florida,  besluttet  at  besøge  sin  Veninde  i  Nebraska.  I  den  An- 
ledning havde  hun  gjort  en  Rejse  som  fra  Lissabon  til  Kristiania. 
Selvfølgelig  var  det  en  Begivenhed  i  hendes  Liv,  men  jeg  fik  Ind- 
trykket af,  at  det  ikke  var  en  nær  saa  stor  Begivenhed,  som  naar 
en  Bondekone  i  Hornsherred  gør  en  Tur  til  Kjøbenhavn.  Der  er 
ikke  megen  Respekt  for  Vejlængder  i  Amerika.  Rige  og  Fattige, 
Indfødte    og   Indvandrede    har    saa    forbløffende   let   ved   at   pakke 

Kufferten.  En  Bondekone  hjemme, 
der  havde  besøgt  Madrid,  Rom  og 
Konstantinopel,  vilde  væie  en  Mærk- 
værdighed i  sit  Sogn.  Men  i  Vesten 
er  det  meget  almindeligt  at  tiæffe 
Bønderfamilier,  der  har  gjort  Ud- 
flngter  til  San  Francisco,  Denver  og 
New  Orleans. 

I  Selskab  med  Farmerkonen  spad- 
serede jeg  ned  gennem  Byen  og 
standsede  paa  det  Torv,  hvoraf  der 
omstaaende  findes  et  Billede.  Husene 
var  af  Træ  og  som  sædvanlig  i 
Vesten  altfor  smaa  i  Forhold  til  de 
store  Anlæg.  Paa  Skiltene  saa  man 
danske  Navne,  men  ellers  intet,  der 
mindede  om  Danmark.  Naar  man 
passerede  Torvet  og  gik  ned  ad 
Hovedgaden,  kom  man  til  en  Flod, 
der  paa  Byens  Side  var  bevokset 
med  en  lille  Skov,  Over  Indgangen 
til  denne  stod  med  store  Bogstaver 
Central  Park.  Her  fandtes,  som  jeg 
senere  erfarede.  Byens  Tivoli. 

Længere  nede  ad  Hovedgaden  bo- 
ede en  Smed,  som  stod  i  Døren,  og 
som  vi  kom  i  Snak  med.  Han  for- 
talte, at  der  foruden  et  Par  Ameri- 
kaneie  endnu  kun  levede  én  Frem- 
med i  Dannebrog,  nemlig  Apoteke- 
ren Magnus  Sjøholm,  der  var  født 
i  Skaane,  'men  talte  meget  godt 
Dansk,  Ikke  langt  fra  Smedien  saa 
vi   Kroen   og  Hotel  Dania,   og  over 

et  af  Husene  i  Nærheden  læstes  paa  et  stort  Skilt:  Stjernens 
Redaktion.  Her  residerede  det  lokale  danske  Blad.  Redaktøren, 
Mr.  V.  Christensen,  en  Herkules  paa  tre  Alen,  stod  i  Døren. 
Han  var  i  Skjorteærmer  og  barhovedet,  hvilket  ikke  var  saa 
mærkeligt,  eftersom  han,  hvad  Smeden  oplyste,  netop  stod  og 
trak  paa  Trykpressen.  Da  hverken  Farmerkonen  eller  jeg  skøt- 
tede om  at  komme  i  Avisen,  beskrev  vi  en  forsigtig  Bue  uden 
om  den  sjette  Stormagt  og  narrede  saaledes  „Stjernen"  for  en 
Fashionable  News. 

Min  Ledsagerske  skulde  ud  paa  en  Farm  et  Par  Mil  fra  Byen, 
og  da  jeg  var  ganske  ukendt  paa  Egnen,  besluttede  jeg  at  slaa 
mig  ned  paa  samme  Farm.  Undervejs  mødte  vi  en  kørende  Mand, 
som  spurgte,  om  vi  vilde  age  med,  og  da  vi  steg  op  og  sagde,  hvem 
vi-'var,  lovede  han  at  besørge  Farmerkonen  til  Bestemmelsesstedet. 
Til  mig  sagde  han: 

„Du  kan  køre  hjem  til  os!" 

Det  er  lidt  løjerligt  at  blive  tiltalt  med  Du,  men  Farmerne  bruger 
sjælden  anden  Tiltaleform  end  denne,  der  er  en  Oversættelse  af  det 
engelske  You.  Jeg  sagde  derfor  Du  igen,  idet  vi  kørte  videre,  over 
Bakker  og  flade  Marker,  hvor  gule  Majskolber  lyste  i  det  frem- 
brydende Morke.  Nu  og  da  mødte  vi  en  Fodgænger,  der  sagde  God- 
aften, ganske  som  en  Fodgænger  siger  Godaften  paa  en  dansk 
Landevej.  For  hver  Farm,  vi  passerede,  nævnte  Kusken  Ejerens 
Navn.  Det  var  Navne  som  Jens  Nielsen,  Kristen  Madsen  og  Lars 
Hansen.  Her  boede  over  3000  Danske  i  dette  Sogn,  og  i  Miles 
Omkreds  taltes  ikke  andet  Sprog  end  Dansk,  ja  mange  af  Farmerne 
kunde  slet  ikke  tale  andet  Sprog.  Det  syntes  at  være  et  helt  lille 
Danmark,  jeg  var  faldet  ned  i  paa  Nebraskas  Prærier. 

Saa  satte  vi  Farmerkonen  af  hos  hendes  Veninde  fra  „Bellonia", 
og  som  man  let  tænker  sig,  brast  Veninden  i  Graad  af  Glæde  over 
Gensynet.  Et  Kvarter  senere  befandt  jeg  mig  i  min  Værts,  Gaard- 
ejer  P.  Christensens  smukke  Farm. 

Man  maa  nu  ikke  komme  til  Nebraska  i  den  Tro,  at  Farmene 
er    danske    Bøndergaarde.    Alt   ei-   her  anderledes   end   i    Hjemmet. 

Hovedbygningen,  der  —  som  man  ser  paa  Helsidebilledet  —  er 
en  villalignende  Bygning  med  Altan,  ligger  langt  fjærnet  fra  Stal- 
dene og  Laderne.  Disse  er  anlagte  nden  Symmeti'i,  spredte  over 
den  rummelige  Gaardsplads,  hvor  Kreaturerne  løber  om  mellem 
de  mange  forunderlige  Jernmaskiner,  der  er  den  dansk-amerikan- 
ske Farmers  Stolthed.  Det  er  ikke  blot,  fordi  Grunden  er  saa 
billig,  at  Farmerne  rutter,  som  de  gør,  med  Pladsen.  Det  skyldes 
ogsaa  Hensynet  til  Brandassurance-Selskaberne,  der  forlanger  højere 
Præmier,  jo  tættere  Længerne  ligger  sammen.  Desuden  er  der  klima- 


Kongens  Nytorv  i  Dannebrog. 


tiske  og  andre  Forhold,  som  tvinger  Bønderne  til  at  opgive  for- 
skellige Sædvaner,  f.  Eks.  Møddingen  i  Gaarden.  Denne  landlige 
Piydelse  findes  slet  ikke  i  Nebraska,  dels  fordi  den  under  disse 
Breddegrader  vilde  lugte  altfor  stærkt,  dels  fordi  den  er  værdiløs. 
Vestens  kraftige  Muldjord  tiltrænger  ingen  Gødning. 

Heller  ikke  naar  man  traadte  ind  i  Peter  Christensens  Hus,  var 
der  noget,  der  mindede  om  den  danske  Bondes  Hjem.  Lejligheden 
bestod  af  syv  lyse  rummehge  Værelser  med  lette  amerikanske  Møbler, 
men  altsammen  uden  Ejendommehghed.  Her  var  hverken  Slag- 
bænke, Hylder,  Alkover  eller  bornholmsk  Stueuhr.  Her  var  over- 
hovedet intet  Møblement,  der  særtegnede  Hjemmet  som  et  Farmer- 
hjem. Til  Gengæld  var  der  en  prægtig  dansk  Bondekone  og  en  stor 
Flok  lyshaarede  og  rødkindede  Drenge  og  Piger,  der  straks  tog 
Plads  mndt  om  Bordet  og  betragtede  mig  med  Forbavselse  i  deres 

blaa  Øjne.  Jeg  kom  jo  fra  det  gamle  Land,  de  ikke  kendte,  men 
hvis  Sprog  de  talte.  Og  om  jeg  kunde  slutte  noget  af  den  barnlige 
Andagt,  hvormed  de  hele  Aftenen  fulgte  enhver  af  mine  Bevægelser, 
saa  stod  det  fjærne  lille  Kongerige  vistnok  for  dem  omgivet  af  en 
eventyrlig  Glans. 

Da  vi  havde  spist  til  Aften,  fulgte  Værten  mig  ind  i  Gæste- 
værelset, hvor  jeg,  —  efter  at  have  rullet  et  Par  Overdyner  ned 
paa  Gulvet  —  snart  sov  de  Retfærdiges  Søvn. 


Næste  Morgen  Kl.  6  kørte  jeg  med  Peter  Christensen  op  i  Lan- 
det. Min  Hensigt  var  at  besøge  Smørmosen,  hvor  den  bekendte 
danske  Farmer,  Kong  Niels,  har  sin  betydelige  Farm. 

Det  var  en  Køretur,  der  varede  flere  Timer,  og  det  forkortede 
ikke  Vejen,  at  vi  hvert  ØjebHk  gjorde  Holdt  og  aflagde  Visit  hos 
Farmere.  Til  sidst  maatte  jeg  nedlægge  en  beskeden  Indsigelse  mod 
disse  Ophold,  om  ikke  af  anden  Grund,  saa  fordi  vi  alle  Vegne 
maatte  spise  Davre  eller  drikke  flere  store  Kopper  Kaffe.  Ligeledes 
var  jeg  generet  af  den  Opsigt,  min  Ankomst  syntes  at  vække.  Jeg 
sluttede  deraf,  at  Farmerne  kun  med  lange  Mellemrum  sér  en 
dansk  Turist  paa  disse  Egne. 

Smørmosen  er  en  stor  Lavning,  beliggende  langs  en  Flod  med 
kratbeklædte  Bredder.  Jorden  paa  dette  Sted  ejes  af  tre  Brodre, 
Niels  Nielsen,  Ole  Nielsen  og  Martin  Nielsen.  Peter  Christensen 
førte  mig  først  til  Martin  Nielsens  Farm,  hvor  jeg  de  følgende 
Dage  fandt  et  hyggehgt  og  gæstfrit  Hjem.  Men  egentlig  gjaldt  min 
Rejse  den  ældste  af  Brødrene,  der  er  en  af  de  Mænd,  som  for 
25  Aar  siden  grundlagde  Settlementet,  og  som  paa  Grund  af 
sine  fremragende  personlige  Egenskaber  har  faaet  Navn  af  Konge. 

Det  var  en  Eftermiddag,  jeg  ankom  til  hans  Farm,  som  ses  paa 
Billedet  Pag.  341.  Hs.  Majestæt  var  ikke  iført  HermeHn  og  bar 
hverken  Krone  eller  Septer.  Han  stod  og  tømrede  paa  sit  Svinehus, 
og  først   da  han  med   drabelige   Slag  havde   drevet  et   Spiger  saa 

eftertrykkeligt   ind  i  Planken,    at   det   blev   borte   med   det   samme, 
kastede  han  Hammeren,  vendte  sig  ug  trykkede  min  Haand. 

Niels  Nielsen  var  en  høj,  rank  Mand  med  stridt  Skæg  og  stor 
Krop.  Det  haarde  Aibejde  havde  ikke  mærket  ham.  Han  var  let 
og  elastisk  i  enhver  Bevægelse  og  uden  Spor  af  Bøndernes 
almindelige  Træghed,  som  forøvrigt  er  det  føi-ste  de  mister,  naai- 
de  kommer  til  Amerika.  Der  var  noget  vildt  i  Mandens  Udseende, 


Dannebrogs  Tivoli  med  Direktoren  M.  C.  Petersen. 


men  saadan  præger  Vesten  sine  Mænd.  Til  Gengæld  var  der  et  spil- 
lende Liv  i  hans  Tale  og  en  vis  troskyldig  Elskværdighed  i  hans  Blik. 

Af  denne  Mand  lærer  man,  hvilke  Evner  der  findes  i  den  danske 
Ahmie,  og  hvilke  Kræfter  der  gaar  til  Spilde  hjemme  i  de  smaa 
Landsbyer.  Hans  Liv  er  typisk  for  Tusinder  af  danske  Farmeres 
Liv.  Det  skal  da  fortælles  her,  saa  meget  mere,  som  man  der- 
igennem sér,  hvorledes  en  af  disse  Farmkolonier  opstaar  paa  Ne- 
braskas Prærie. 

Niels  Nielsens  Forældre  var  fattige  Indsidderfolk  paa  Lolland,  og 
der  vai-  ikke  lyse  Udsigter  for  ham  hjemme.  I  sin  Opvækst  sparede 

han  saa  mange  Penge  sammen,  at  han  kunde  rejse  til  Amerika, 
og  da  han  var  en  Snes  Aar  gammel,  landede  han  i  New  York. 
Han  ejede  et  kontant  Beløb  af  20  Rigsbankdaler,  som  en  Tyv 
samme  Dag  stjal  fra  ham  i  Logihuset,  Da  han  i  den  Anledning 
var  inde  for  at  søge  Hjælp  hos  Emigrantpræsten,  stjal  en  anden 
Tyv  hans  Tøj,  og  i  en  ynkelig  Forfatning,  halvnøgen  og  sulten, 
ankom  han  efter  mange  Eventyr  til  nogle  danske  Farmere  i  Wis- 
consin. 

Det  var  netop  paa  en  Tid,  da  Bønderne  i  Wisconsin  tænkte  paa 
at  drage  længere  ud  i  Vesten.  Der  blev  holdt  Møder,  hvor  man  grun- 
digt drøftede  Spørgsmaalet,  og  omsider  besluttede  man  at  sende 
fem  Mænd  ud  paa  Prærierne  for  at  undersøge  Forholdene.  Niels 
Nielsen  blev  den  yngste  af  disse  fem  Mænd. 

Det  var  dengang  forbundet  med  alvorlige  Farer  at  foretage  en 
saadan  Rejse.  Der  fandtes  hverken  Jernbaner  ellei-  Veje  i  de  øde 
Egne,  hvor  Indianerne  endnu  ustraffet  skalperede  Pionererne.  Vore 
fem  Landsmænd  naaede  dog  til  Grand  Island  —  en  mi  ret  betydelig  By, 
som  sés  paa  Kortet.  Herfra  vandrede  de,  under  Anførsel  af  Bon- 
den Lars  Hannibal,  Nord  paa  for  at  søge  „Skov  og  Vand." 

I  mange  Dage  drog  de  fem  danske  Pionerer  frem  igennem  Sand- 
ørkener, som  vistnok  ikke  havde  været  betraadt  af  anden  menne- 
skelig Fod  end  Rødhudernes.  Efter  flere  Ugers  March  naaede  de 
Loup-Floden,  som  de  ikke  kunde  passere  uden  Bro.  Materialet  her- 
til maatte  de  hente  i  Grand  Island.  Det  tog  Tid.  Men  Lars 
Hannibal  havde  paa  Fornemmelsen,  at  de  hinsides  Vandløbet  vilde 
finde,  hvad  de  søgte:  Land,  der  mindede  om  Fædrenejorden.  Efter 
mange  Bryderier  kom  de  over  floden,  og  nu  stod  de  dér,  hvor 
Byen  Dannebrog  blev  anlagt.  De  borede,  og  da  de  fandt  Muldjord 
og  Lerunderlag,  bestemte  de  sig  for  dette  Sted.  De  fem  fattige  Mænd 
satte  sig  paa  den  nøgne  Jord  og  drømte  sig  et  bile  Danmark. 
De  saa  i  Tankerne  Dannebrog  vaje  over  Landet  og  gav  Stedet 
Flagets  Navn. 

Rige  paa  Erfaringer,  men  medtagne  af  de  voldsomme  Strabadser, 
vendte  de  tilbage  til  Wisconsin  og  tilraadede  deres  Venner  og  Bys- 

børn  at  rejse  til  Nebraska.  En  Karavane  bestaaende  af  yngre  Farmere 
med  Hustruer  og  Bøin  drog  det  følgende  Foraar  derud,  men  da  de 
kom  til  Loup-Floden,  fandt  de  den  omringet  af  Soldater,  som  havde 
blodige  Sammenstød  med  Indianerne.  Farmerne  ventede  for  at  se, 
hvem  der  vilde  sejre,  og  da  de  havde  Følelsen  af,  at  Rødhuderne 
var  de  stærkeste,  sluttede  de  Forlig  med  dem  og  opnaaede  Fred 
paa   ret   antagelige  Vilkaar.    Det   var  Kong   Niels,    der   ved    denne 


Kroen  i  Dannebrog. 


Lejlighed  for  første  Gang  lagde  sin  diplomatiske  Kløgt  for  Dagen 
og  paa  den  danske  Stammes  Vegne  røg  en  Fredspibe  i  ludianer- 
teltet  hos  „Den  røde  Ørns  Hale".  Frcdspræliminarierne,  der  var 
mundtlige,  blev  paa  begge  Sider  nøje  overholdte,  hvilket  var  saa 
meget  mere  mærkeligt,  som  Kong  Niels  ikke  kunde  mere  Indiansk 
end  den  røde  Øins  Hale  kunde  Dansk,  og  ingen  af  dem  talte 
Engelsk.  Men  det  syntes,  som  om  Rødhuderne  nærede  Tillid  til  disse 
store  hvide  Mænd.  Efter  nogen  Tids  Forløb  valgte  Farmerne  sig 
saadanne  Landstrækninger,  der  laa  i  Flodens  Nærhed,  men  de  tog 
ikke  større  Arealei-  i  Besiddelse,  end  de  troede  at  kunne  dyrke, 
bl.  a.  af  den  Grund,  at  Skøderne  kostede  Penge  i  Forhold  til  Jer- 

dens  Omfang.  Niels  Nielsen  tog  for  sin  Del  160  Tdr.  Land  og 
betalte  14  Dollars  for  Papirerne.  Jorden  var  saa  god  Muldjord, 
at  der  efter  gamle  Farmeres  Udsagn  ikke  fandtes  Mage  dertil 
paa  Lolland.  Farmerne  kaldte  den  Urtepottejord  og  var  forbavsede 
over,  at  man  i  100  Tdr.  Land  ikke  fandt  en  Sten,  der  var  saa 
stor  som  en  Kartoffel.  Flodbredderne  og  de  nærliggende  Eng- 
drag var  bevoksede  med  Græs  og  et  Mylr  af  gule  Blomster,  der 
gav  Stedet  Navn  af  Smormosen.  Paa  den  egenlige  Piærie  var  Jord- 
skorpen saa  sprød,  at  man  kun  behøvede  at  pløje  én  Gang  for  den 
første  Udsæd.  Alle  Betingelser  var  saaledes  til  Stede  fra  Naturens 
Side.  Men  Farmerne  stod  med  tomme  Hænder.  De  manglede  Red- 
skaber og  Kreaturer,  og  de  ejede  ingen  Penge.  Den  første  Tid  havde 
de  sovet  under  aaben  Himmel,  saa  boede  de  i  Huler,  som  de  gra- 
vede i  Bakkerne,  men  da  de  ikke  øjnede  nogen  Udvej  til  at  faa 
bygget  Huse,  vandrede  de  igen  de  mange  Mil  tilbage  til  Grand  Island, 
Her  fik  de  Papirer  paa  Jorden  og  tog  Arbejde  ved  Jernbanen  for 
at  tjene  til  de  første  Indkøb.  Men  seks  Maaneder  senere  maatte  de 
tilbage,  da  de  nu  var  forpHgtede  til  at  bygge  paa  den  ny  Jord. 
De  drog  da  ud  paa  Prærien,  gravede  et  Hul,  afrev  noget  Græs 
og  sagde,  at  det  var  en  Farm.  Saa  drog  de  atter  til  Grand  Island 
og  arbejdede  igen  ved  Jernbanen,  ja  enkelte  af  dem  rejste  helt 
ned  i  Alabama  og  slæbte  Bomuldsballer  for  de  Sorte.  Paa  denne 
Maade  lagde  de  taalmodigt  Cent  til  Cent,  indtil  de  havde  tjent  saa 
mange  Penge,  at  de  kunde  købe  Hest  og  Ko  og  Plov.  Saaledes 
udrustede  ankom  de  for  tredie  Gang  til  Dannebrog  og  byggede  de 
første  Jordhytter,  som  Vestens  Storme  og  de  halvtropiske  Regn- 
skyl hurtig  rev  over  Ende.  Men  disse  Mænd  tabte  ikke  Modet.  Der 
fulgte  Aar  med  voldsomt,  overmenneskehgt  Arbejde,  Savn  og  frygte- 
lige Lidelser,  men  Danskerne  gav  ikke  tabt.  Langsomt  kom  Prærien 
under  Plov,  Jordhytterne  forsvandt  for  Blokhuse,  og  endelig  rejste 
Farmerne  i  Blokhusenes  Sted  de  malede  Bygninger  af  Træ,  som 
staar  den  Dag  i  Dag.  Der  blev  bygget  Mølle,  og  bedre  Redskaber 
anskaffedes.  Men  endnu  for  ikke  mange  Aar  siden  var  Forholdene  saa 
primitive,  at  Bønderne  i  Dannebrog  maatte  lide  tre  Døgn,  naar  deres 

Plovjern  skulde  udbedres  hos  en  Smed.  Siden  er  der  foregaaet  en 
forbavsende  Udvikling  i  alle  Forhold.  De  danske  Farmere  har  nu  for- 
træffelige Skoler,  Banker  og  Kirker,  de  har  Jordemødre,  Læger  (med 
dansk  og  tysk  Eksamen),  Apotekere,  Haandværkere,  og  der  findes 
Jernbane,  Post  og  Telegraf.  Og  selv  om  Sædpriserne  er  gaaede  ned 
de  sidste  Aar,  er  Flertallet  af  Farmerne  holdne  Mænd. 

Den  bedst  stillede   af  dem   alle   er  Kong  Niels,   der  ved  Køb  af 
Jord    flere  Gange   har  fordoblet  Omfanget  af  sin  oprindelige  Farm. 


Hotel  Dania  i  Dannebrog 


Samtidig  har  han,  som  saa  mange  af  sine  Landsmænd,  ved  Selv- 
studium erhvervet  sig  en  betydelig  Dannelse.  Han  har  læst  Amerikas 
Historie,  kender  nøje  Landets  Geografi,  og  gennem  den  fortræffelige 
amerikanske  Landmandsliteratur  har  han  holdt  Skridt  med  alle  Be- 
vægelser indenfor  sit  Erhverv.  Niels  Nielsen  læser  sin  Avis  og  er 
stærkt  interesseret  i  den  lokale  Politik.  Han  har  lejst  mere  end  de 
fleste  Evropæere  og  har  sét  Udstillingerne  i  Chicago  og  San  Fran- 
cisco. Endelig  har  han  gjort  en  Tur  til  Syden  og  tænker  nu  paa 
sammen  med  sin  Hustru  at  besøge  København,  hvor  han  til  sin 
store  Fortrydelse  kun  har  tilbragt  én  Dag. 

Disse  gamle  Farmere,  som  i  Eftersommeren  1896  fejrede  Danne- 
brogs 25aarige  Bestaaen,  er  ikke  blevet  trætte  i  den  haarde  Kamp 
mod  Prærien.  Endnu  i  deres  Livs  Aften  besidder  de  et  Overskud 
af  Kraft,  og  ofte  søger  de  Foryngelse  i  aaben  Leding.  Ligesom  de 
gamle  danske  Jarler  lever  Kong  Niels  i  Fejde  med  de  mægtigste 
blandt  sine  Naboer.  Den  store  Bonde  Rasmus  Mortensen,  der  i  alle 
Henseender  er  hans  Jævnbyrdige,  er  især  hans  arge  Uven.  De  to 
Farmere  fører  voldsomme  Aviskrige,  kostbare  Processer  og  angriber 
hinanden  paa  offentlige  Møder,  saa  det  slaar  Gnister.  Overhovedet 

Kong  Niels  med  Hustru,  Moder  og  syv  Børn. 

har  alle  Stridigheder  mellem  Farmerne  et  Præg  af  Haardhed.  Der 
er  oldnordisk  Vikingekraft  i  dette  Stykke  Danmark,  og  i  de  person- 
lige Sammenstød  en  Grumhed,  der  minder  om  den  islandske  Saga. 
Naar  Sæderne  engang  mildnes,  og  naar  Engelsk  har  fortrængt  den 
danske  Tunge,  vil  der  gaa  Sagn  om  Dansketiden  i  Smaabyerne 
langs  med  Loup-Floden,  og  disse  Sagn  vil  lægge  sig  om  Skikkelser 
som  Rasmus  Mortensen  og  Kong  Niels. 


Livet  er  éns  paa  alle  disse  Farme.  Gaardens  Personale  er 
oppe  Kl.  6,  og  naar  Kreaturerne  har  faaet  deres  Foder,  samles 
Husstanden  —  Husbonden   og  hans  Tyende  —  om  Frokostbordet, 


342 

der  altid  er  dækket  med  Dug.  Det  første  Maaltid  bestaar  af  Pande- 
kager, stegt  Flæsk  og  Kaffe.  Middagen  er  Kl.  12.  Nadveren  om 
Aftenen  Kl.  6.  Ved  disse  Maaltider  spiser  man  de  fleste  danske 
Retter,  f.  Eks.  Grønkaal,  der  ellers  er  ukendt  i  Amerika.  De  dan- 
ske Farmerkoner  har  ikke  blot  indført  vore  Køkkenurter  i  deres 
Haver,  men  ogsaa  saadanne  Frugter,  der  egner  sig  til  Nedsylt- 
ning.  Overhovedet  er  det  beundringsværdigt,  med  hvilken  Omsigt 
Farmerkonerne  har  valgt  det  bedste  af  den  danske  og  den  ameri- 
kanske Levemaade,  og  med  hvilken  Lethed  de  har  tilegnet  sig  det 
Ny,  hvori  de  tror  at  se  et  Fremskridt.  Det  er  Smaating,  men  saa- 
danne Smaating  —  som  f.  Eks.  at  man  vasker  om  Mandagen  og 
ikke  om  Lørdagen  —  maa  i  Begyndelsen  støde  haardt  an  mod  en 
dansk  Bondekones  Sædvaner.  Man  ruller  ikke  Tøjet,  men  stryger 
det  efter  Vasken.  Man  brænder  ikke  Tørv  og  Kul,  men  Majskolber, 
som  giver  stærk  Varme.  Man  brygger  ikke  01,  men  drikker  Vand. 
Naar  en  Tjenestekarl  skal  ud  og  se  til  Nabokarlen  eller  Kæresten, 
sadler  han,  uden  Anmodning  og  Forlov,  sin  Husbonds  Hest.  Kun 
de  færreste  Farmere  holder  Tjenestetyende,  og  det  er  Luksus,  naar 
de  har  mere  end  én  Karl.  Arbejdet  udføres  af  Farmerfolkene  selv 
og  deres  Børn,  hvoraf  der  som  Regel  er  en  stor  Flok.  Tyendelønnen 
er  efter  danske  Forhold  høj.  En  Tjenestepige  faar  Kost  og  to  Dol- 
lars om  Ugen,  en  Karl  i  aarlig  Løn  160 — 175  Dollars  og  i  Maaneds- 
løn  om  Sommeren  15 — 20  Dollars.  Skudsmaalsbog  kendes  lige  saa 
lidt  som  Opsigelse.  Tjenesteforholdet  er  meget  løst,  og  Karlen  gaar 
sin  Vej,  naar  han  har  Lyst.  De  fleste  Tjenestefolk  er  Farmernes 
Venner  og  Slægtninge  fra  Hjemmet.  Som  Regel  er  de  hurtigt  kede 
af  det  strænge  Arbejde,  og  saa  snart  de  har  ært  lidt  Engelsk,  gaar 
de  længere  Vest  paa  og  søger  Arbejde  ved  Jernbaneanlægene  og  i 
Minerne. 

Naar  Farmerne  saa  vidt  muligt  indskrænker  Tyendeholdet,  er 
det  ikke  for  at  spare  Kosten.  Maden  har  nemlig  ringe  Værdi  i 
disse  Egne,  og  Farmerkonernes  Ødslen  med  Madvarer  er  ligesaa 
almindelig,  som  den  er  stridende  mod  alle  danske  Forestillinger. 
Paa  Farmen  frembringes  saa  godt  som  alt,   hvad   der  er  Brug  for 

i  en  Husholdning,  Brødkorn,  Slagtekvæg,  Svin,  Høns  og  Ænder.  Der 
er  Fisk  i  Floderne,  Vildt  paa  Markerne  og  frisk  Vand  i  Brøndene.  Det 
dækkede  Bord  vokser  op  af  Jorden  og  falder  ned  fra  Himlen.  Far- 
meren vilde  virkelig  være  at  misunde,  om  det  ogsaa  nu  og  da  reg- 
nede med  lidt  Dollars. 

Farmerne  mangler  nemlig  rede  Penge,  hvad  der  kunde  synes  be- 
synderligt, da  de  dog 
har  en  Rigdom  af  Pro- 
dukter. Men  Farmerens 
Ulykke  er  hans  Afhæn- 
gighedsforhold til  de 
lokale  Jernbaner.  Uden 
Banerne  kan  Jordbru- 
geren ikke  faa  Sæd  og 
Kreatuier  afsat  til  de 
store  Byer,  og  da  Ba- 
nerne ejes  af  Speku- 
lanter, plyndres  Far- 
merbefolkningen efter 
en  Maalestok,  der  trod- 
ser al  Beskrivelse.  Det 
er  utroligt,  men  ikke 
desmindre  sandt,  at  det 
koster  mere  at  sende 
et  Pund  Smør  fra  Dan- 
nebrog til  Chicago  end  fra  Kjøbenhavn  til  samme  By.  Heri 
maa  man  søge  Grunden  til  en  Latterlighed  som  den,  at  dansk 
Smør  sendes  til  Chicago  paa  samme  Tid,  som  der  sendes  Smør 
fra  Dannebrog  til  Kjøbenhavn.  Mejerierne  i  Vesten,  navnlig  i 
Iowa,  ligner  vore  Andelsmejerier.  De  benytter  Burmeister  & 
Wains  Centrifuge  og  den  danske  Kærne.  Smørret  staar  paa 
Højde  med  det  danske  Smør,  men  desuagtet  sælges  det  for  8 — 10 
Cents  (35  Øre)  pr.  Pund,  ja  som  oftest  kan  det  slet  ikke  sælges, 
men   maa   tuskes    bort  for  Kolonialvarer,    saa  det  i   Virkeligheden 


KoDg  Xiels. 


344 

afsættes  for  en  endnu  ringere  Piis.  Ost  laves  kun  til  eget  Brug. 
Svin  sælges  for  3  Cents  pi-.  Pund  i  levende  Vægt.  Farmerne 
samler  et  Jernbanelæs,  som  de  transporterer  til  de  store  Svine- 
slagterier i  Omaha  og  Chicago.  For  en  halv  Snes  Aar  siden  for- 
søgte man  efter  dansk  Mønster  at  afholde  Markeder  i  Danne- 
brog. Forsøget  strandede,  fordi  man  manglede  Penge.  Stude  betales 
i  Øjeblikket  med  3 — 4  Cents  pr.  Pund.  For  et  Par  Aar  siden  be- 
taltes 8  Cents,  men  Prisen  har  ogsaa  været  nede  paa  1 72  Cent.  Over- 
hovedet foregaar  der  de  voldsomste  Svingninger  i  alle  Priser,  ikke 
mindst  i  Pjisen  for  de  to  Hovedsædarter,  Hvede  og  Majs. 

Den  amerikanske  Hvede  avles  fornemmehg  i  Nordvesten,  i  Staterne 
Minnesota  og  Dakotaerne,  men  Majsen,  som  i  Mellemstaterne  har 
en  uhyre  og  stadig  stigende  Betydning,  synes  nu  ogsaa  at  ville 
fortrænge  Hveden  fi-a  de  nordligere  Stater.  Af  følgende  Tal  faar 
man  en  Forestilling  om  Kampen  mellem  de  to  Sædarter. 

Der  avledes  i  Amerika: 

Majs.  Hvede. 

1870  ca.      761  Millioner  Bushels  ca.  287  MilHoner  Bushels 

1880  -   1,754  -  -   459        —  - 

1890  ^-   2,122        -  -  _   468        -  — 

Af  denne  Statistik  sér  man,  at  Majsproduktionen  er  tredoblet  i 
20  Aar,  medens  Hvedeproduktionen  ikke  er  fordoblet  i  det  samme 
Tidsrum,  og  at  der  næsten  ingen  Fremgang  har  været  i  Hvede- 
produktionen fia  1880—90.  Grunden  hertil  er  først  og  fremmest 
de  bedre  naturlige  Betingelser  for  Majsdyrkning,  dernæst  den 
ringe  Udsæd,  der  er  nødvendig  (IV2  Bushel  pr.  Acre)  og  det 
ringe  Arbejde  og  store  Foldudbytte,  nemlig  50-70  Bushels  pr. 
Acre,  den  lette  Høst  og  Majsens  Anvendelse  til  alt  muligt,  til 
Kreaturfoder,  Brød,  Legume,  Stivelse,  Brændevin  og  01.  Med  en 
Sædart,  der  byder  saa  mange  Fordele  forstaar  man,  at,  hvor  man 
vender  Øjet  hen  i  disse  Egne,  ser  man  Majs  og  atter  Majs.  Naar 
man  taler  med  Farmerne  er  det  om   Majs,  og  naar  man    læser    i 

En  Bushel  er  den  engelske  Skæppe.  Der  gaar  4  Bushels  paa  en  dansk  Tende.  —  15  Acres  er 
lig  11  Td.  Land. 

deres  Blade,  er  det  om  Majs.  Ude  over  Markerne  bølger  Majsen, 
og  i  Laderne  lyser  de  gule  Majskolber  gennem  enhver  Sprække. 
Man  er  hurtig  fortrolig  med  den  ny  Sædart  og  betjener  sig  med 
Lethed  af  de  sproglige  Vendinger,  danske  Farmere  har  opfundet 
for  at  give  Majsen  Boigerret  i  deres  eget  Sprog. 

Som  man  ovenfor  har  sét,  kunde  de  først  indvandrede  Farmere 
tage  Prærien  i  Besiddelse,  hvor  de  selv  lystede.  Forholdene  er  nu 
anderledes,  idet  den  uopdyrkede  Jord  kommer  ind  under  følgende 
fire  Kategorier: 

Jernbaneland,  hvorved  forstaas  hveranden  Section  af  den  Jord, 
som  Hgger  20  Mil  paa  hver  Side  af  en  Jernbanelinie,  og  som 
Regeringen  i  sin  Tid  afstod  for  at  opmuntre  til  Bygning  af  Baner. 
Denne  eftertragtede  Jord  er  nu  optagen  i  de  fleste  Egne. 

Homesteads  Land,  som  Farmerne  fik  mod  at  betale  en  Ubetyde- 
lighed for  Papirerne,  der  dog  først  udstedtes  efter  fem  Aars  Drift. 
Homesteads  Landet,  som  næsten  ikke  mere  findes  i  Nebraska,  var 
paa  160  Acres,  og  en  Mand  fik  det  kun  én  Gang  i  sit  Liv. 

Preemptions  Land  (Forkøbsrets  Land),  som  af  Regeringen  sæl- 
ges for  1  Dollar  25  Cents  pr.  Acre  eller  75  Kr.  for  11  Td.  Land. 
Paa  denne  Jord  faar  Farmerne  ikke  Skøde,  for  de  har  opdyrket  et 
vist  Areal.  Forkøbsrets  Land  gives  ikke  mere  end  én  Gang  til 
samme  Mand. 

Timher  Claims,  hvorved  forstaas  160  Acres,  som  en  Farmer 
faar  paa  den  Betingelse,  at  han  planter  10  Acres  Skov.  Denne 
Skov  forpligter  han  sig  til  at  pleje  i  otte  Aar,  og  paa  de  ti  Acres 
skal   der   da  være  1400  levende  Træer. 

De  fleste  danske  Farmere  i  Nebraska  har  modtaget  deres  Jord 
i  den  Stand,  hvoii  den  var,  da  Skaberen  efter  fuldendt  Gerning 
betragtede  sit  Værk  og  fandt,  at  det  var  saare  godt.  Disse  Mænd 
har  staaet  med  det  ene  Ben  i  Verdens  Skabelse,  med  det  andet  i 
et  Samfund,  der  fiemstillede  saa  sindrige  mekaniske  Redskaber,  at 
Landbruget  uden  alle  primitive  Overgange  straks  forvandledes  til 
Fabriksdrift.  En  Farmer  i  Nebraska  er  næsten  lige  saa  meget  Me- 
kaniker, som  han  er  Landmand.  Han  kunde  ikke  farme  uden  alle  disse 

Maskiner,  hvoraf  de  vigtigste  er  de  trehjulede  Plove,  som  er  for- 
synede med  Kiiskesæde  (Pris  30  Doll.),  Harvemaskinen  til  fire  Heste 
(35  Doll.),  Saamaskinen  til  Hvede  og  Havre  (15  Doll.),  Rivemaski- 
nen  (20  Doll.),  Majsplantemaskinen  (90  Doll.),  Majshyppemaskinen 
(20  Doll.),  Slaamaskinen  (40  Doll.),  Høst-  og  Selvbindermaskinen 
(140  Doll.),  Maskinen  der  river  Korn-  og  Majskolber  (50  Doll.), 
Maskinen  der  afbryder  Majsstokkene  paa  Marken  (20  Doll.), 
Kartoffeloptagningsmaskinen  (30  Doll.)  samt  en  Hakkelsemaskine, 
der  trækkes  ved  Hestegang  (75  Doll.).  Tærskeværket,  hvortil  der 
anvendes  12  Heste,  ejes  af  6 — 8  Farmere  i  Forening  og  koster 
750 — 800  Doll.  Som  man  ser,  udkiæves  der  en  Kapital  til  An- 
skaffelsen af  de  mest  uundværlige  Maskiner.  Men  er  Farmeren 
en  ung,  kraftig  Mand,  og  er  han  Skandinav,  saa  har  han  ikke 
stor  Vanskelighed  ved  at  faa  alle  de  hei-  nævnte  Maskiner  paa 
Kredit. 

Naar  den  ny  Jord  er  pløjet  første  Gang,  faar  den  Lov  at  ligge 
Sommeren  over.  Saa  er  det  vilde  Græs  raadnet  og  Jorden  brugbar, 
men  foreløbig  er  den  foi-  kraftig  for  andi-e  Sædarter  end  for  Vinter- 
hvede. Efter  første  Hvedehøst  anses  Prærien  for  at  være  fuldstæn- 
dig kultiveret  og  pløjes  ikke  mere  end  én  Gang  om  Aaret,  ofte 
kun  hverandet  Aar  og  gødes  aldrig.  I  Præriejorden  findes  Kræfter, 
som  endnu  den  Dag  i  Dag,  en  Menneskealder  efter  Jordens  Op- 
dyrkning, vækker  de  gamle  danske  Farmeres  Forbavselse. 

Vinterhveden  saas  i  August  og  September,  Foraarshveden  i  Marts 
og  April.  Hvedehøsten  finder  Sted  i  Slutningen  af  Juli.  Priserne 
for  Kornet  er  paa  Grund  af  Fragttaksterne  -  meget  lave.  For 
Hvede  betales  i  Øjeblikket  ikke  mere  end  6  Kr.  pr.  Td.  For  15 
Aar  siden  kostede  Hveden  25  Kr.  —  Havre,  som  ikke  dyrkes  me- 
get, saas  med  Radsaamaskine  i  Begyndelsen  af  April  og  høstes 
sidst  i  Juli.  Den  har  kostet  6  Kr.,  den  koster  nu  IV2  Kr.  pr.  Td. 
Af  Hvede  og  Korn  avles  ikke  stort  mere  end  til  Saasæd  og  Fodring. 
Kløvermarker  findes  ikke.  Derimod  sér  man  to  amerikanske  Græs- 
aiier.  Den  ene,  Millet,  saas  som  Frø  i  Juni  og  bliver  slaaet  grønt 

i  Begyndelsen  af  August.  Dette  stride  Græs,  der  finder  Anvendelse 
som  Hø,  kan  staa  i  tre  Fods  Højde. 

Desuden  har  man  en  ny  og  meget  dyrket  Græsart  Alphalpha, 
der  er  et  Aar  om  at  komme  frem,  men  som  til  Gengæld  holder 
sig  i  Menneskealdre.  Alphalpha  har  Rødder  paa  30  Fod.  Den  slaas 
tre  Gange  om  Aaret  og  ligner  flygtig  set  den  danske  Kløver.  Der  er 
dog  den  Forskel,  at  den  har  en  Hlle  blaa  Blomst.  Alphalpha,  der 
først  de  sidste  Aar  er  bleven  populær  i  Vesten,  synes  at  fortrænge 
alle  andre  Arter  Græs. 

En  dansk  Landmand,  som  kommer  til  Nebraska,  maa  selvfølgeUg 
lære  alting  forfra,  og  specielt  hvad  Majsdyrkningen  angaar,  med- 
bnnger  han  ikke  Forkundskaber  fra  det  gamle  Land.  Majsen  plan- 
tes paa  den  Maade,  at  der  om  Foraaret  ved  Hjælp  af  Maskine 
nedlægges  3—4  Kerner  i  Rader  med  Mellemrum  paa  373  Fod. 
En  Uge  efter  ser  man  en  lille  grøn  Plante  med  smukke,  brede 
Blade  dukke  frem  af  Jorden.  Den  vokser  hurtigt,  og  i  Begyndelsen 
af  Juni  afgiver  Majsmarkerne  et  overordentlig  frodigt  Skue. 

Majsen  hyppes,  indtil  den  bliver  saa  stor,  at  man  ikke  længer 
kan  køre  mellem  Stokkene.  Naar  disse  vokser  til,  minder  de  ikke 
lidt  om  Sukkerrør.  De  kan  blive  indtil  15  Fod  høje,  og  de  har 
sjælden  en  Højde  af  under  7-8  Fod.  I  Toppen  af  den  lange 
Stængel  sidder  Hanblomsten,  i  Vinklen  mellem  Stænglen  og  de 
brede  Blade  Hunblomsten.  Saa  snart  Befrugtningen  er  foregaaet  i 
Slutningen  af  September,  antager  Markerne  et  storartet  gyldent 
Udseende,  og  nu  skyder  Frugten  frem  i  Form  af  store  Kolber, 
der  hgner  Grankogler,  men  straaler,  som  om  de  var  af  Guld.  Disse 
Kolber,  der  er  tæt  bedækkede  med  Majskerner,  bliver  hængende  til 
de  har  faaet  Frost,  og  Høsten  foregaar  nu  i  Løbet  af  Vinteren,  naar 
Farmeren  har  Tid.  Kolberne  lives  af,  og  Læs  paa  Læs  køres  hjem  til 
Laderne.  Disse  er  opbyggede  med  gennembrudte  Vægge,  saa  Vin- 
den blæser  gennem  Majsen,  der  uden  Skade  kan  bhve  liggende  i 
flere  Aar.  Ved  Anvendelse  af  Maskine  skilles  Kernerne  fra  Majs- 
stolen. Kun  hvor  Majsen  anvendes  som  Foder,  lader  man  Kreaturerne 
gnave  Kernerne  af  Kolben.  En  stor  Besynderhghed  er  det,  at  Majsen 

i  dette  Tilfælde  ædes  to  Gange.  Kernerne  gaar  nemlig  hele  gennem 
Studene  og  ædes  bagefter  af  Svinene,  saaledes  at  to  Svin  besørger  én 
Stud.  Paa  denne  praktiske  Maade  opdrætter  Farmerne  deres  Fede- 
svin. Flæsket  skal  efter  Sigende  blive  af  fortrinlig  Kvalitet,  men 
naar  Farmerne  feder  Svin  til  eget  Brug,  feder  de  dem  med  Rug 
og  Hvede.  Alle  Svinene  er  sorte.  Farmerne  mener,  at  de  hvide 
Svin  ikke  taaler  Varmen. 

Kvægbestanden  i  Vesten  er  selvfølgelig  et  Sammensurium  af  alle 
mulige  Racer.  De  fleste  Federacer  er  dog  af  engelsk  Afstamning, 
men  ogsaa  fra  andre  Lande,  f.  Eks.  fra  Danmark,  har  man  ind- 
ført og  indfører  fi*emdeles  Kreaturer.  Paavirkninger  ved  Indførsel 
følges  af  de  nærmest  Interesserede  med  den  mest  levende  Agtpaa- 
givenhed.  I  Dannebrog  mødte  jeg  en  Dag  en  Farmer,  der  gik  og 
ventede  paa  „en  Gris  fra  Faaborg".  Da  Grisen  endelig  ankom,  blev  den 
modtaget  som  en  fyrstelig  Person.  Kong  Niels  havde  i  sin  Kvæg- 
bestand saa  mange  Racer,  at  hans  Gaaidsplads  om  Morgenen  frem- 
bød Billedet  af  en  zoologisk  Have.  En  Pudsighed  er  Farmerens 
Rekord-Køer,  d.  v.  s.  Køer  der  sætter  og  slaar  Rekord  i  Antal 
Potter  Mælk  eller  i  Pund  Smør  og  Ost.  De  lokale  Kvægavlsforenin- 
ger er  travlt  beskæftigede  med  saadanne  Dyr.  Naar  Rekorden 
sættes,  behandles  Koen  som  en  Apis.  Hele  Byen  taler  om  den, 
ledende  Agrarer  staar  ved  Foderkassen,  den  ulykkelige  Ko  vejes 
og  maales,  og  Sheriffen  aflægger  den  en  Visit. 

—  KHmaet  i  disse  danske  Farmer-Egne  er  et  Fastlandsklima, 
omtrent  som  i  det  indre  Rusland,  og  det  er  ikke  i  den  eneste  Hen- 
seende, man  paa  en  Rejse  over  Prærierne  finder  Lighedspunkter 
med  de  russiske  Stepper.  Nebraska  har  kun  to  Aaistider,  Sommer 
og  Vinter.  Allerede  i  Marts  og  April  har  man  varme  Sommerdage 
med  pludseHge  Omslag  til  Kulde.  Hurtige  Temperaturforandringer 
paa  indtil  60  Graders  Fahrenheit  er  ikke  ualmindelige.  I  Stedet  for 
Foraar  finder  der  en  kort  men  voldsom  Naturkamp  Sted  mellem 
Kulde  og  Varme.  Henimod  Midten  af  April  bliver  Træerne  gi-ønne, 
og  Stikkelsbær  og  Kirsebærtræerne  staar  straks  i  Blomst.  Saa  er 
det   Forsommer,    og  Majsstænglen    kan   vokse    indtil  fire   Tommer 

paa  en  Dag.  Efter  Regnbyger  kan  man  se  den  gro.  Vaaren  af- 
løses af  Sommeien  med  Jnli- Vindene,  der  er  flygtede  af  Farmerne. 
Luften  kan  nu  være  saa  hed  og  svovlet,  at  der  er  Dage,  da  den  ikke 
er  til  at  indaande;  det  hænder,  at  Farmerne  maa  forlade  Markerne 
og  tillige  med  Koner  og  Børn  søge  midlertidigt  Ophold  i  de  dybe 
Mælkekældre. 

I  August  Maaned  raser  de  elektriske  Storme,  der  som  man  véd 
endnu  er  et  af  Naturens  uopklarede  Fænomener.  Virkningen  af  disse 
Storme  er  forskellige,  men  som  oftest  synes  de  at  virke  som  en 
Sav,  der  arbejdende  drager  gennem  Luften.  De  elektriske  Storme 
kan  bortskære  Stue-Etagen  af  et  Hus  og  efterlade  den  øverste 
Etage  og  Taget  staaende  paa  Jorden.  Dette  har  jeg  dog  ikke  selv 
set,  men  det  fortælles  af  fuldt  troværdige  Folk.  Stormene  kommer 
pludsehgt  og  er  kendelige  ved  en  ejendommehg  Lyd,  der  kunde 
tænkes  frembragt  af  et  snurrende  Hjulværk. 

Om  Sommeren  falder  ingen  Landregn.  Al  Væde  kommer  ned  i 
Form  af  voldsomme  Tordenbyger.  Der  kan  gaa  Uger,  hvor  det 
tordner  og  lynei-  frygteligt  hver  Dag,  og  de  første  Aar,  Farmerne 
lever  i  Nebraska,  imødeser  de  med  Ængstelse  Tordentiden,  da  Lyn- 
ilden altid  kræver  Ofre.  I  Mellem-Nebraska  er  Regnmængden 
28  Tommer.  Men  der  er  ganske  legnløse  Maaneder.  Særlig  i 
Slutningen  af  August  kan  Regnmanglen  blive  følelig,  og  amerikan- 
ske Humbugmagere  optræder  da  i  Settlementerne  og  tilbyder  at 
skaffe  Regn  ved  Hjælp  af  Dynamitsprængninger.  Man  har  i  Danne- 
brog forsøgt,  om  man  ad  denne  Vej  kunde  frelse  Majshøsten,  men 
selvfølgelig  uden  Virkning.  Det  bør  dog  tilføjes,  at  der  rundt  om 
i  Vesten  anstilles  alvorlige  Forsøg  med  Dynamitsprængninger. 
Navnlig  har  saadanne  været  foretaget  af  en  Prof.  W.  A.  Rhight, 
og  tør  man  tro  Bladene,  men  det  tør  man  vistnok  ikke,  saa  har 
Forsøgene  haft  overraskende  Resultater,  især  efter  at  Professoren 
har  begyndt  at  føre  Dynamitten  op  i  Luften  pr.  Ballon.  1  Be- 
gyndelsen af  Oktober  indtræder  den  saakaldte  indianske  Sommer 
med  høj  og  klar  Himmel.  Behageligere  Aarstid  kendes  ikke  i 
Nebraska.     Solen    skinner    nu    mildt    og    varmt,    og    om    Natten 

tindrer  Stjernerne  fra  den  dybe  Himmel.  Det  er  saadanne  Nætter, 
man  ude  over  Majsmarkerne  ret  faar  en  Følelse  af  Prærielivets 
forunderlige  Alvor. 


De  amerikanske  Stater  er  inddelte  i  Amter  (Counties),  og  ethvert 
saadant  Amt  har  sit  Hovedsæde  for  den  lokale  Administration.  Det 
Amt,    hvori    Dannebrog   ligger,    har  sit  Amtshus   og   sine    højeste 


Gade  i  St.  PauL 


Embedsmænd  i  St.  Paul,  en  Prærieby  med  et  Par  Tusind  Indbyggere, 
der  ikke  maa  forveksles  med  den  store  By  St.  Paul  i  Minnesota. 
I  Selskab  med  Martin  Nielsen  kørte  jeg  en  Dag  til  denne  By  for 
at  overvære  et  Møde,  der  fandt  Sted  i  Anledning  af  de  forestaaende 
Valg. 

St.  Paul  viste  sig  at  være  en  karakteristisk  lille  By.  Den  be- 
staar  af  nogle  Hundrede  Huse,  henkastede  paa  en  flad  Mark,  uden 
Haver  og  Indhegninger,  og  overhovedet  uden  alle  disse  Smaa- 
ting,  der  uundværligt  hører  med  til  Forestillingen  om  en  By, 
Man  bor  ikke  paa  Prærien,  man  kamperer.  En  Prærieby  sér  ud, 
som    om    en    Stormflod    var    gaaet    henover    den    og    havde    revet 

Alting  med  undtagen  Husene.  I  St.  Pauls  eneste  Gade  vadede  man 
i  opkørt  Jord  til  Knæene,  og  Fodgængerne  gjorde  klogt  i  at  holde 
sig  paa  de  høje  Træfortove,  der  laa  og  gabede  i  Solen  med  rev- 
nede forslidte  Brædder,  I  denne  Hovedgade  pulserede  Byens  mer- 
kantile Liv.  Her  saa  vi  to  danske  Sagføreres  Kontorer,  Bankerne, 
Saloonen  og  det  lokale  Blad,  der  udgik  paa  Engelsk,  men  ejedes 
af  en  Dansker.  Jo  længere  man  naaede  frem,  jo  flere  Folk  stolprede 
om  i  Gaden,  og  jo  stærkere  følte  man,  at  vigtige  Spørgsmaal 
skulde  afgøres:  Langs  med  Murene  staar  drabelige  Loafer  og  soler 
deres  slunkne  Kroppe.  I  Amtsstuen  er  alle  Døre  slaaede  op  paa 
vid  Gab.  Folk  gaar  uden  videre  ind  i  de  ofFentlige  Lokaler,  aab- 
ner  Skrankerne,  gennemblader  Bøgerne  og  stikker  Fingrene  i  Ska- 
bene, hvor  Embedsmændene  gemmer  deres  smaa  Mavebitre.  I 
County-Skatmester  Peter  Ebbesens  Kontor  træffer  vi  en  ung  Dame, 
der  har  overtaget  Forretningen,  mens  Skatmesteren  er  paa  Gaden 
for  at  „sé  Vælgerne".  I  Retslokalet  hilser  vi  paa  Dommeren  Ras- 
mus Hannibal,  en  16  Lispunds  Skikkelse,  der  beklæder  Dommer- 
sædet med  en  kolossal  blod  Hat  paa  Hovedet.  Hs.  Velbaaienhed 
hai-  nogle  Vidner  fremme,  men  da  Sagen  ikke  synes  at  inter- 
essere ham,  udsætter  han  den  og  gaar  med  os  hen  og  faar  en 
Drink. 

I  Saloonen,  hvor  Hannibal  præsenterer  mig  for  Sheriffen,  Mr. 
Wm.  Kendal,  samles  efterhaanden  alle  Spidserne  i  Amtets  Admini- 
stration, og  Spidserne  hidlokker  Loaferne,  der  meget  nøje  kender 
de  Tider  paa  Aaret,  da  Embedsmændene  spenderer  01.  Et  Øje- 
blik efter  er  Saloonen  ovei-fyldt  af  svære  Kroppe,  prydede  med 
flade,  graa  Hatte,  der  hgner  Tintallerkener.  Overalt  ser  man  ubar- 
berede Ansigter  og  skummende  Ølglas  i  vældige  Næver. 

I  Selskabet  er  L-Iænderne  ligeligt  blandede  mellem  Skandinaverne, 
og  da  disse  taler  Dansk,  Norsk  og  Svensk,  L-lænderne  Ii-sk  og 
Værten  Tysk,  fremkommer  der  en  babylonisk  Sprogforvirring,  som 
antager  dunklere  Former  med  det  voksende  Antal  Drinks. 

Det  Sprog,  Farmerne  taler  til  Hverdagsbrug,  er  saa  besynderligt 
sammenblandet   med  engelske  Ord   og  saa  vrimlende  fuldt  af  pud- 

sige  Lydovei-føiinger,  at  man  i  Samtaler  har  Vanskelighed  ved  at 
bevare  Alvoren.  Naar  en  Mand  f.  Eks.  siger  til  Dem:  „I  Anledning 
af  min  Kones  Død  har  jeg  haft  Løjer,"  saa  forstaar  De  ikke  Me- 
ningen, naar  De  ikke  véd,  at  Lawyer  (Sagfører)  er  gaaet  over  i 
de  danske  Farmeres  Sprog  for  Ordet  Prokurator.  De  forstaar  heller 
ikke,  hvad  det  betyder,  naar  en  dansk  Farmer  siger:  „Jeg  har  tabt 
min  Kone"  (lost  my  wife)  eller  „Nu  kan  jeg  s'gu  ikke  bruge 
min  gamle  Mo'r  mere."  Han  mener  dermed  sin  mower  (Slaa- 
maskine).  Men  naar  en  Kone  skriver  til  Kristelig  Samler:  „Jeg  har 
ikke  Raad  til  at  holde  Bladet  længer,  da  vi  i  to  Aar  ikke  har 
haft  nogen  Krop,"  saa  véd  Redaktionen  godt,  at  hun  dermed 
mener  crop  (Høst).  Farmere  ikke  blot  siger,  de  ogsaa  skriver:  „Vi 
lever  godt  herovre.  Den  ene  Dag  spiser  vi  en  Tyrk,  den  anden 
Dag  en  Russer"  (af  TurJiey,  Kalkun,  og  Rooster,  Hane).  Det  er 
muligt,  at  saadanne  Ord  oprindelig  er  blevet  optagne  i  det  danske 
Sprog  for  Spas.  De  bruges  nu  for  ramme  Alvor. 

Men  for  at  give  Læseren  en  virkehg  Forestilling  om  det  danske 
Talesprog  i  St.  Paul  og  om  de  Forvikhnger,  hvortil  det  ideligt 
giver  Anledning,  maa  vi  fortælle,  hvad  der  hændte  Søren,  da  han 
kom  til  Dannebrog  fra  Grenaa.  Her  er  Historien,  som  han  selv 
fortalte  den  i  Saloonen: 

„A  gjæk  jo  fra  æ  Banegoer  heg  nier  te  Ole  Hansen.  Saa  sier 
a,  te  der  næsten  po  alle  Husene  stor  For  rent  (til  Leje).  Sikke 
nowwed  Sludder  tænker  a  ve  mæ  sjel,  er  der  for  rent  i  saaen  en 
Pløer.  Men  endno  mier  forbavset  blywwer  a,  da  a  omsier  noer  nier 
te  Oles  Hus  o  sier  po  et  Skilt  „Fluer  o  Fedt"  (Flour  og  Feed, 
Mel  og  Foder).  No  er  da  Ole  bløwwen  kulret  tint  a.  Men  de  er 
wal  æ  Æend  po  de  hiele  i  Amerika! 

Saa  stor  hans  Kuen  i  æ'  Dør  o  kigger  op  po  Himlen,  „Godaw 
Maren,"  sejer  a.  „Hwa  er  de.  Do  stoer  o  lurer  po?"  „Aa",  sejer 
hun,  „a  stoer  o  venter  po  en  Sjover."  (SJiower,  Regnbyge)  „Nix 
forstein,"  swaaer  a  o  spør  hind  om  Ole.  „Han  er  i  Byen  for  a 
tae  en  Stok  (Stock,   ObHgation)  a  Banken,"    sejer   hun.    „En   Stok 

a  Banken!"  „Yes",  tint  a,  „saa  er  I  tow  nok  lieg  tosset."  Saa 
sejer  a  te  hind,  om  a  ett  kund  kyer  ud  o  hint  ham.  „Jow",  swaaer 
hun,  „Do  kan  jo  sætt  Dej  po  en  Hæk."  (Hack,  Farmervogn)  „Nix 
forstein,"  sejer  a,  for  En  kan  jo  da  taael  Tysk,  o  saa  spør  a  hind 
po  Dansk  om  den  nærmest  Vej.  „Den  her  Vej",  sejer  hun,  „der- 
som Do  kan  spring  øwwer  en  Krik  (Creek,  Bæk).  „Nej,  gu'  kan 
a  ett  springg  øwwer  en  Krik.  „Jo  bett"  (jeg  vædder)  saa  hun.  „Yes" 
tint  a,  „no  vil  hun  s'gu  i  Bett.  For  En  kan  jo  da  taael  Tysk".  No 
stoer  vi  saa  o  snakket  rolle  sammel  po  adskillig  Sprog,  indte  Maren 
lieg  mæ  jet  sejer  po  Dansk:  „De  er  skidt  for  wos",  sejer  hun,  i 
Aar  haar  vi  hweiken  Krop  (Crop,  Høst)  eller  Barn  (Barn,  Lade). 
Men  saa  bløw  a  gal  o  raavt:  „Hør  Maren!  Anbelangende  Barn, 
saa  blywAver  de  en  Sag  imell  Dej  o  Ole;  men  anbelangende  Krop, 
saa  kund  Gud  godt  hae  gien  Dej  ledt  minder,  nær  han  saa  te 
Gjengjæld  haad  gien  Dej  lidt  mier  Hoved!" 

Saa  swaaer  hun,  te  a  waar  en  Grienhorn  (Greenhorn,  Grønskol- 
ling). Men  a  saae,  te  hwerken  haad  a  Horn,  ej  heller  haad  a  Løst 
te  o  grien.  A  waar  snaarer  opsaat  po  o  græed  øwwer  saaen  now- 
wed  Sludder.  Men  saa  te  ald  Held  kom  Ole." 

Man  tro  nu  ikke,  at  denne  Histoiie  er  lavet.  Sandheden  er,  at 
den  er  taget  lige  ud  af  Livet.  De  første  Dage,  man  lever  mellem 
Farmerne  i  Vesten,  har  man  ikke  Øre  for  andet  end  disse  løjerlige 
Ordforvridninger,  der  gaar  saa  vidt  som  til  at  give  de  engelske 
Ord  danske  Endelser,  f.  Eks.  Streetcar  sen  (Sporvognen),  eller  bruge 
Nydannelser,  f.  Eks.  „at  gaa  op  paa  Stærsen"  (upstairs,  op  ad 
Trappen),  eller  give  Ordene  en  hel  anden  Betydning  som  t.  Eks. 
sige  Staircase  for  Stærkasse.  Men  besynderligt  er  det,  hvor  hur- 
tigt man  vænner  sig  til  dette  Kaudervælsk,  ja  til  at  tale  det  og 
finde,  at  det  giver  Sproget  Lethed.  Og  et  saadant  Sprog  ikke  blot 
tales,  det  ogsaa  skrives.  Som  Prøve  meddeles  her  et  Brev  fra 
en  Jernbanearbejders  Hustru,  Johanne  Mortensen,  der  søger 
Sagfører   Petersens   Bistand   for   at   blive   skilt   fra   Manden. 

Brevet  lyder: 

„Hr.  Skilsmisseløjer  Patterson,  skvær. 
Der  sør! 

Jeg  tar  den  liberti  to  rejt  til  ju  om  en  skilsmissekæs,  da  jeg 
gjerne  vilde  bli  divorset,  dersom  det  not  koster  to  mitsj  moni.  Jeg 
har  væt  gift  just  5  maant  last  frejdæ  og  har  en  littel  bøj.  Min 
husbond  er  worken  paa  rejlroden.  Han  vilde  kille  mig,  førend  vi 
blev  marrid,  bikaas  jeg  taal  him,  jeg  vilde  ha  ham  arrested,  fordi 
han  hadde  brokken  sin  promissen. 

Missis  Murfy  siger  jeg  skulle  lade  ham  i  pise.  Hun  selv  ei-  di- 
vorset fire  tejms.  But  ej  ges,  han  vil  lave  traabel,  for  jeg  har  en 
nejs  Utle  sum  moni  kommen  te  mej  fra  de  aal  contri.  Vi  kan  spik 
nærmere  ved. 

Werry  truly  jurs 

Johanne  Mortensen, 
13  Bluming  Strit,  St.  Paul. 

NB.  Missis  Murfy  er  altid  at  home.  Vi  er  grit  frinds,  sjur!  Mit 
amerikanske  Navn  er  Mæbel." 

Men  lad  os  ikke  glemme,  at  vi  er  i  St.  Paul!  Fra  Saloonen, 
som  Trængslen  til  sidst  gjorde  næsten  livsfarlig,  er  vi  komne  hen  i 
„Opera  Huset"  hvor  Dagen  slutter  med  politisk  Møde.  Embedsmæn- 
dene, der  søger  Genvalg,  har  indforskrevet  en  professionel  Taler  fra 
Grand  Island.  Taleren  er  en  tre  Alen  lang  glat  barberet  Mand,  der 
for  20  Dollars  vilde  binde  an  med  selve  Djævelen.  Det  er  virkelig 
beundringsværdigt,  hvad  dette  Menneske  præsterer  i  Retning  af 
flydende  Foredrag.  Han  taler  fem  Kvarter  uden  at  standse,  ja  til- 
syneladende uden  at  trække  Vejret.  Saa  drikker  han  et  Glas  Vand, 
lukker  Øjnene  og  forbavser  sine  Tilhørere  ved  en  haarrejsende 
Spillen-Bold  med  Statsformuen.  Det  suser  hen  over  Loafernes 
Hoveder  med  Millioner,  ja  med  Milliarder.  Til  sidst  holder  Ta- 
leren hele  Skatkamret  i  sin  fremstrakte  højre  Haand,  og  da  han 
atter  aabner  Øjnene,  har  han  bevist,  at  10  pCt.  af  den  amerikanske 

Befolkning  ejer  70  pCt.  af  Nationalformuen,  at  30  pCt.  ejer  30  pGt., 
og  at  der  findes  60  pCt.  af  Befolkningen,  som  ikke  ejer  en  Cent. 
Med  stærkt  Bifald  hilser  Loaferne  dette  sørgelige  Resultat. 


Det  var  en  dejlig  sollys  Søndag  Morgen,  at  jeg  sammen  med 
Mai-tin  Nielsen  kørte  op  til  Nysted,  hvor  Egnens  Grundtvigianere 
har  deres  Kirke  og  Forsamlingshus.  Vi  kørte  flere  Mil,  før  vi 
midt  paa  den  flade  Præiie  opdagede  en  Hlle  Kirkebygning,  der  i 
Afstand  tog  sig  ud  som  et  Skib  for  fulde  Sejl.  Da  vi  kom  nærmere, 
saa  vi  talrige  sorte  Punkter  røre  sig  i  Majsmarken.  Det  var 
Kirkegængerne,  der  paa  lethjulede  Vogne  bevægede  sig  mod  samme 
Maal,  og  ikke  længe  efter  hørte  vi  Klokkernes  festlige  Ding-Dang. 
En  besynderlig  Guds  Fred  hvilte  over  denne  danske  Prærie. 

Paa  det  vedføjede  Billede  sér  man  Præsteboligen  og  til  venstre, 
mellem  Nysted-Beboeine,  Pastor  H.  C.  Strandskov  med  sin  Hu- 
stru og  sine  Børn.  Til  højre  ligger  Kirken,  en  Ulle  hvid  Trækirke 
med  et  spinkelt  SpLr.  Da  vi  ankom  til  Stedet,  var  Præsten  beskæf- 
tiget med  at  poste  Vand.  Han  havde  Spanden  i  den  ene  Haand, 
da  han  rakte  os  den  anden  og  gæstfrit  bad  os  træde  over  Husets 
Tærskel. 

I  Præstens  Lejlighed,  hvor  Menighedens  Medlemmer  lod,  som  de 
var  hjemme,  traf  vi  tre  andre  danske  Gejstlige,  Præsterne  H.  J.  Pe- 
tersen fra  Tyler,  Minnesota,  L.  C.  Strandskov  og  Ghr.  Østergaard, 
begge  fra  Nebraska.  Den  sidste,  der  var  Formand  for  Højskolefor- 
eningen, var  til  stede  i  Anledning  af  et  Højskolemøde,  der  skulde 
afholdes  efter  Gudstjenesten. 

Udenfor  samlede  Menigheden  sig  efter  gammel  dansk  Skik  ved 
Kirkedøren,  og  da  de  fire  Præster,  alle  i  Ornater,  havde  vekslet  nogle 
Ord  med  de  ældre  Farmere,  begav  vi  os  ind  i  Kirken.  Forsamlin- 
gen, der  hurtigt  fyldte  Stolerækkerne,  bestod  af  Mænd,  Kvinder  og 
Børn,  navnlig  mange  Børn.  I  Ydret  mindede  Mændene  om  jyske 
Bønder  eller  Fiskere,  kun  at  de  endnu  var  mere  mærkede  af  det  haar- 
de,  legemlige  Arbejde.  Haaret  hængte  uordenligt  paa  de  duknakkede 

Hoveder;  de  brede  Rygge  var  bøjede  som  under  usynlige  Centner- 
vægte.  Hos  de  Ældre  var  Modstandskraften  øjensynlig  brudt.  Man 
saa,  at  der  bag  dem  laa  et  Livs  Kæmpearbejde.  Men  der  laa 
ogsaa  foran  dem  paa  Præiien  160  Acres  opdyrket  Land,  som  nu 
gaar  i  Arv  til  deres  Børn. 

En  af  de  fremmede  Præster  taler,  en  mild  grundtvigsk  Forkyn- 
delse boldt  med  dystert  Alvor.  Prædikenen  afbrydes  hyppigt  af  de 
smaa  Børns  gennemtrængende  Skrigen. 


.Nvsted  Kirke. 


Efter  Prædikenen  er  der  Barnedaab  og  Altergang,  og  Menigheden 
spredes  langsomt,  næsten  tøvende,  ud  mellem  de  omliggende  Farme. 
Mange  af  Kirkegængerne  har  kørt  50  Mil  i  deres  smaa  Vogne. 
De  slaar  sig  nu  ned  hos  Venner  og  Bekendte,  hvor  de  faar  et 
Maaltid  Mad,  for  de  paa  ny  indfinder  sig  i  Kirken. 

Imens  deltog  jeg  i  Præsternes  Middagsmaaltid.  Samtalen  faldt 
paa  Højskolesagen,  og  Præsterne  ytrede  ikke  uden  Modløshed,  at 
de  kun  nærede  ringe  Haab  om  at  kunne  opretholde  den  grundtvig- 
ske Bevægelse  i  Amerika.  De  maa  erkende,  siger  de,  at  deres  Op- 
gave  indskrænker   sig   til    san    vidt    muligt    at  gøre  Overgangen  til 

det  amenkanske  Samfundsliv  lettere  for  den  næste  danske  Slægt. 
Med  voldsom  Magt  drager  Amerika  de  Unge  til  sig.  I  Skolerne 
lærer  Børnene  Engelsk,  og  selv  om  de  taler  Dansk  i  Hjemmene, 
bliver  Engelsk  dog  deres  Sprog  og  burde  blive  deres  Sprog. 
Det  var  umuligt  ja  uklogt  at  gøre  Modstand.  Danskheden  og 
den  grundtvigske  Bevægelses  Forsvinden  i  Amerika  var  et  Tids- 
spørgsmaal. 

Fra  Middagsbordet  gik  vi  over  i  Højskolen,  der  unægtelig  tog  sig 
noget  beskeden  ud,  naar  man  sammenlignede  den  med  de  ameri- 
kanske Farmerhøjskoler,  disse  paladshgnende  Gymnasier,  der  i  vore 
Dage  rejses  overalt  i  Vesten.  Den  grundtvigske  Højskole  var  et 
lille  tarveligt  Hus  med  en  uanseelig  Foredragssal  og  med  nogle 
smaa  Kamre  til  Eleverne.  Der  findes  endnu  et  Par  grundtvigske 
Højskoler  i  Amerika,  én  i  Tyler,  Minnesota,  én  i  Ashland,  Michi- 
gan. Den  i  Tyler  er  den  største,  men  ogsaa  dér  arbejder  man 
—  at  dømme  efter  Pastor  Petersens  Ytringer  —  uden  Tro  paa 
Fremtiden. 

Kl.  3  genoptoges  Mødet  i  Kirken  og  varede  til  Kl.  6.  Først 
holdt  to  af  Præsterne  Foredrag,  derpaa  skred  man  uden  videre  For- 
maliteter til  Højskolens  Generalforsamling.  En  ung  Dame  oplæste 
Beretningen.  Kong  Niels  vekslede  nogle  RepHkker  med  Bestyrelsen, 
og  Mødet  sluttede  med  Afsyngelsen  af  en  Salme. 

Men  endnu  var  Dagen  ikke  endt  —  i  hvert  Fald  ikke  for  de 
Unge,  som  en  Time  senere  samledes  til  Dans  i  Forsamlingsbyg- 
ningen,  et  smukt  firkantet  Træhus,  der  laa  et  Bøsseskud  fra  Kii-- 
ken.  Her  dansede  vi  til  den  lyse  Morgen. 

Og  hvilken  Morgen!  Østhimlen  stod  i  Brand,  og  i  det  mægtige 
Lysskær  bredte  Prærien  sig  i  gyldne  Dampe,  i  et  himmelsk  Lys. 
Jeg  sad  paa  Vognen  og  troede,  at  jeg  ganske  ene  kørte  ind  i 
forunderlige  Farvestrømme,  da  jeg  pludselig  til  min  ubeskrivelige 
Forbavselse  saa  en  slangeagtig  lysende  Linie  tegne  sig  paa  Himlen.  Og 
denne  Linie  forvandledes  til  en  strømmende  Flod  med  Broer,  Bred- 
der, Agerland,  Bøndergaai'de  og  Huse  .  .  .  det  var  Loup-Floden, 
der  i  en  af  Luftspejlingerne,  som  er  saa  hyppige  i  Nebraska,  viste 

sig  for  vort  Blik.  Der  er  Morgener,  fortalte  Farmerne,  da  de  sér 
endnu  forunderligere  Syner,  f.  Eks.  Iltoget,  der  kører  til  Grand 
Island:  det  dampende  Lokomotiv  og  den  lange  Række  Vogne,  som 
til  Vandringsmandens  maalløse  Rædsel  kører  over  Himmelhvæl- 
vingen — 

En  Time  senere  kørte  jeg  med  det  samme  Tog.  Jeg  havde  sagt 
Farvel  til  mine  bedste  Venner  i  Amerika. 


I  MINERNE 


FRA  Nebraska  korer  man  med  den  gamle  Union  Pacific  Bane 
ind  i  Bjergstaten  Wyoming,  der  er  et  ukendt  Land,  Det  er 
ikke  længer  siden  end  i  1890,  at  Wyoming  erklæredes  for  Stat  og 
fik  sin  hvide  Prik  i  Firkanten,  der  findes  øverst  i  det  amerikanske 
Flag.  Da  dette  Flag  —  Stjernebanneret,  som  det  im  kaldes  —  i 
Aaret  1776  vajede  over  Lejren  ved  Cambridge,  udfoldede  det  sig 
med  13  Længdestriber,  6  hvide  og  7  røde,  altsaa  én  Stribe  for  hver 
af  de  13  gamle  Stater.  Men  i  Hjørnet  af  Flaget  sad  det  engelske 
Unionsmærke.  Dette  maatte  Aaret  efter  vige  for  de  hvide  Stjerner, 
én  Stjerne  for  hver  Stat.  Oprindelig  var  der  13  Stjerner,  men  en 
ny  Stjeine  føjedes  til,  hver  Gang  en  ny  Stat  indlemmedes  i  Forbun- 
det. Wyoming  var  den  44.  Stat  og  fik  altsaa  den  44.  Stjerne  i  det 
blaa  Felt.  Naar  man  i  vore  Dage  ser  paa  Feltet,  er  der  noget 
Trekantet  i  Arrangementet.  I  de  4  inderste  Rækker  findes  7  Stjer- 
ner, i  de  2  yderste  8.  Regelmæssigt  bliver  Feltet  først,  naar  Stjer- 
nernes Antal  er  49,  —  altsaa  7  Gange  7  Stjerner  —  og  saa  mange 
vil  der  blive,  naar  en  Gang  foruden  Utah  og  New  Mexico  — 
Ai'izona,  Oklahoma  og  Indianer  Territoriet  er  optagne  i  Forbundet. 
Rimehgvis  vil  dette  ske  inden  Udløbet  af  det  nittende  Aarhundrede. 
Enhver  Stat  i  Amerika  hai-  sit  Valgsprog,  sit  Tilnavn  og  sit 
Vaaben.  Wyomings  Valgsprog  er  Cedant  arma  togce  (lad  Vaabnene 
vige    for   Civilisationen).     Dens    Tilnavn    er    „den    upartiske   Stat," 

fordi  Kvinderne  har  Valgi-et.  Som  Vaaben  endelig  har  Wyoming 
et  Skjold,  hvorpaa  et  Jernbanetog  kører  ind  imellem  Bjergene. 
Jernbanen  er  selvfølgelig  Pacificbanen,  thi  Staten  skabtes  egenlig 
først  ved  denne  Banes  Anlæg,  Wyomings  tre  betydeligste  Byer, 
Cheyenne,  Laramie  og  Rock  Springs,  er  alle  ti-e  opstaaede  som  Sta- 
tionsbyer. Den  største  af  dem,  Cheyenne,  tæller  forøvrigt  kun  12,000 
Indbyggere.  I  hele  Staten,  der  har  et  Omfang  af  98,000  Kvadrat- 
mile, lever  der  kun  60,000  Mennesker,  og  de  fleste  af  dem  lever 
endda  i  Minerne.  De  tre  nævnte  Byer  er  alle  Minebyer.  Det  er  den 
af  dem,  der  ligger  længst  inde  mellem  Bjergene,  Rock  Springs,  vi 
vil  aflægge  et  Besøg. 

Naar  man  kommer  fra  det  jævne  danske  Liv  i  Dannebrog,  er 
det  en  mærkelig  Forandring  midt  paa  Prærien  at  stige  ind  i  et 
Tog,  der  er  elektrisk  oplyst,  duftende  af  det  bedste  Køkken  og  ud- 
styret som  et  Hotel.  I  Pullmansvognene  befinder  man  sig  i  et  ele- 
gant Selskab  og  møder  Rejsende,  der  er  undervejs  til  Canton  og 
Calcutta.  Man  taler  Fransk  ved  tahle  d'hote,  og  kigger  man  i 
Forbigaaende  ind  i  Separatkupéerne,  vil  man  næppe  undlade  at 
bemærke  Damer,  der  ved  Hjælp  af  Puder,  Smaatæpper  og  Famihe- 
fotografier  har  udstyret  de  smaa  Rum  som  Boudoirs,  Pacific-Trænet 
er  et  Pust  Forfinelse  hen  over  disse  uhyre  øde  Verdener. 

Det  er  i  Wyoming,  at  den  Øst  fra  kommende  Rejsende  for  første 
Gang  møder  Rocky  Mountains,  de  sorte  KHppebjerge,  der  som  Ti- 
taner rager  op  mod  Himlen.  De  gør  et  mægtigt  Indtryk,  skønt  de 
synes  mindre,  end  de  i  Virkeligheden  er.  Forspændt  med  tre  Ma- 
skiner er  Toget  langsomt  steget  op  ad  deres  Sider  og  ruller  nu 
hen  over  Plateauer,  der  ligger  6000  Fod  højere  end  Havets  Over- 
flade. Paa  disse  uhyre  Bjergplateauer  findes  ikke  andre  Mennesker 
end  Skovhuggerne  og  de  ridende  Kvæghyrder.  Der  lever  over  to 
Millioner  Kvæg  paa  Græsgangene  heroppe.  Ikke  blot  Private,  og- 
saa  selve  Staten  driver  Kvægavl.  Regeringen  i  Wyoming  ejer  en 
Million  Faar  og  150,000  Heste,  der  løber  om  mellem  Bjergene  i 
halvvild  Tilstand. 

Statens  Regnmængde  er  kun  872  —  1472  Tomme,  og  Vegetationen 


361 


vilde  være  i  Fare,  om  man  ikke  ved  Overrisling  bodede  paa 
Vandmanglen.  Det  er  lidet  bekendt  og  derfor  dobbelt  imponerende, 
hvad  denne  unge  og  svagt  befolkede  Stat  har  anvendt  paa  at  af- 
hjælpe en  Mangel  i  Naturen.  Fra  Jernbanevinduerne  sei-  man  de 
uhyre  Kanalei-,  hvorigennem  Bjergvandet  ledes  ned  paa  Sletterne. 
Der  er  ialt  gravet  5000  Mile  Kanaler,  som  overrisler  to  Millioner 
Acres  Land.  Samtlige  Kanalanlæg,  der  iøvrigt  endnn  langt  fra  er 
deres  Fuldendelse  nær,  har  allerede  kostet  10  Mill.  Dollars. 

Søger  man  at  faa  en 
Opfattelse  af  de  umaade- 
lige  endnu  ikke  udnyttede 
Rigdomme,  der  findes  i 
Amerika,  bør  man  blot 
køre  gennem  denne  til- 
syneladende øde  Stat.  Maa- 
ske  har  man  før  sét  store 
Skove,  men  dog  neppe 
en  Skov  paa  10  Milli- 
oner Acres  Land,  bestaa- 
ende   af  Fyr  og  Gran  og 

rød  Ceder.  Maaske  har  man  før  sét  Naturmærkværdigheder,  men 
dog  næppe  saa  mange  samlede  paa  ét  Sted  som  i  Yellowstone 
Parken  i  Wyomings  nordhgste  Regioner,  og  maaske  har  man  før 
sét  Miner,  men  sjelden  har  man  sét  saa  store  Kvarts-,  Guld-  og 
Kulminer  som  i  Wyoming.  Og  om  mange  af  disse  Miner  gælder, 
at  man  endnu  ikke  véd,  hvor  store  de  i  Virkeligheden  ei*.  Kul- 
minerne alene  strækker  sig  over  et  Areal  af  30,000  Kvadratmile, 
og  Kullene  er  saa  gode  som  de  bedste  Kul  i  England.  Hele  Ame- 
i-ika  kunde  forsynes  med  Kul  fra  Kulminebyen  Rock  Springs. 

Saa  godt  som  samtlige  mandlige  Indbyggere  i  denne  By  sænkes 
hver  Morgen  ned  i  Skakterne  og  interesserer  sig  selvfølgelig  ikke 
videre  for,  hvorledes  der  ser  ud  paa  Jordens  Overflade.  Man  havde 
vel  ikke  ventet  sig  monumentale  Prydelser  i  en  Mineby,  men  dog 
bliver   man   lidt   overi-asket,    naar   man   stiger  af   i   Rock   Springs. 

24 


Fra  det  fattigste  Kvarter  i  Rock  Springs. 

Det  er  en  By  af  Træhytter,  om  hvis  Tarvelighed  man  faar  en 
Forestilling  af  de  vedføjede  Smaabilleder.  En  Del  af  Husene  er 
halvt  nedgravede  i  Jorden,  andre  staar  paa  Træben,  fire  fem  Fod 
højere  end  de  ubrolagte  Gader.  Over  Hytternes  Tage  hviler  der  en 
skiden  Røg,  som  synes  at  stige  op  af  Jorden.  Byen  ligger  i  en 
Dal,  og  hvor  man  vender  Øjet  hen,  er  Udsigten  spænet  af  de  høje 
Bjergskrænter.  Paa  mange  af  disse  Skrænter  sér  man  de  over- 
dækkede Mine-Nedgange  med  Maskinrum  til  Hejseværkerne.  Des- 
uden bemærker  man  en  Del  besynderlige  smalle  Bygninger,  hvori 
der  —  synligt  gennem  en  Aabning  i  Gavlen  —  snurrer  store  glin- 
sende Hjul.  Jeg  standser  en  Fodgænger  og  spørger,  hvad  det  er 
for  Indretninger. 

„Det  er  Luft-Turbiner"  siger  han,  og  da  han  ser,  at  jeg  er  lige 
klog,  tilføjer  han  med  et  Grin: 

„Forstaar  De.  Dersom  disse  Vinger  standsede,  vilde  fire  Tusinde 
Mennesker  dernede  snappe  efter  Vejiet."   — 

Fire   Tusinde   Mennesker!    Hvilket    Liv    maa    der   ikke   røre   sig 
under  denne  trøstesløse  Overflade. 

Gaderne  i  Rock  Springs  er  mennesketomme,  til  det  bhver 
mørkt.  Saa  myldrer  Minearbejderne  frem  af  Jorden.  Paa  min  Van- 
dring gennem  Byen  ser  jeg  foreløbig  ikke  andre  mandlige  Væsner 
end  et  Par  snavsede  Infanterister,  der  staar  og  kurer  til  en  Neger- 
inde.  Siden  1885,  da  Minearbejderne  dræbte  29  Kinesere,  ligger 
her  et  Detachement  Soldater,  som  unægtelig  mere  ligner  unifor- 
merede Banditter  end  Opretholdere  af  den  bestaaende  Orden.  To 
andre  Soldater  kommer  kørende  med  et  Jernpengeskab.  Paa  Ska- 
bet, som  er  sprængt  i  Bunden,  findes  med  store  Bogstaver  malet  Nav- 
net Charles  Sørensen,  og  da  jeg  desangaaende  retter  et  Spørgs- 
maal  til  Soldaterne,  svarer  de,  at  Sørensen  er  Byens  Postmester. 
Sidste  Nat  har  der,  fortæller  de,  været  Indbrudstyve  i  hans  Kontor. 
Tyvene  borede  Skabet  og  sprængte  det  med  Dynamit.  Folk  i  Byen 
—  og  mellem  dem  Postmesteren  —  hørte  Knaldet,  men  troede  det 
var  en  Mine-Eksplosion.  Tyvene  havde  forøvrigt  ikke  faaet  mere 
end  300  Dollars. 

Hist  og  her  ser  man  en  Notary  Puhlics  Skilt  og  paa  flere 
Huse  findes  drabelige  Reklamer  fra  Vestens  berygtede  Læger.  I 
Jernkroge,  der  er  anbragte  udenfor  de  averterende  Kvaksalveres 
Døre,  hænger  trykte  Meddelelser,  som  de  Forbigaaende  kan  rive 
af.  Øverst  paa  Meddelelsen  findes  Videnskabsmandens  Portræt  og 
nedenunder  en  Række  Anbefalinger  for  Vidunderkure  og  Pa- 
tentmediciner, især  saadanne,  der  er  anvendelige  mod  Kønssyg- 
domme. Midt  paa  Hovedgaden  ligger  Prostitutionens  Huse  og 
seks  iøjnefaldende  ofFen- 
lige  Spillebuler.  Det  er 
netop  nu  i  Mørkningen, 
at  disse  Huse  samler  alt 
det  Rips-Raps,  der  er 
uadskillelig  fra  saadanne 
Forretninger  i  en  vestlig 
Mineby. 

Spillelidenskaben  i  Wy- 
oming er  saa  almindelig, 
at  Øvrigheden  ikke  har 
kunnet  forhindre  Mine- 
arbejderne i  at  samles  om  Ruietten.  Staten  har  derfor  taget  Tin- 
gen praktisk,  idet  den  for  1400  Dollars  aarlig  Afgift  meddeler  en 
Saloonvært  Ret  til  at  plyndre  de  forblindede  Arbejdere.  Der  er 
som  sagt  seks  Spillebuler  i  Byen  Rock  Springs,  og  den  største 
af  dem  ejes  af  Danskeren  Søren  Larsen,  en  vissen  Sjællænder, 
hos  hvem  jeg  nu  tilbringer  en  behagelig  Time. 

Man  træder  ind  i  det  Hus,  der  ses  paa  Billedet,  og  blotter  Ho- 
vedet for  Søren  Larsen,  som  præsiderer  bag  den  høje  Skænk.  Er 
man  en  Mand,  der  nyder  Anseelse,  faar  man  et  Haandtryk  af 
Værtens  to  længste  Fingre,  og  man  er  dermed  indskreven  i  det  gode 
Selskab.  Søren  Larsen  meddeler  mig,  at  han  umulig  kan  drikke 
med  Enhver,  der  betragter  det  som  Livets  højeste  Nydelse  at 
tømme  et  Bæger  paa  hans  Sundhed.  Han  har  derfor  præpareret 
sig  en  lille  særlig  Drink,  som  han  kun  skænker  for  sin  egen  Mund. 

24* 


Minearbejdernes  Boliger. 

Drinken  bestaar  af  farvet  Vand,  og  for  hvert  Glas  han  tømmer, 
faar  han  10  Cents.  Det  er  en  let  Gevinst,  og  samtidigt  med  at 
Søren  Larsen  stryger  den  i  Skuffen,  hensætter  han  en  æret  Med- 
borger i  den  syvende  Himmel.  Hr.  Larsen  oplyser,  at  for  de  Penge, 
der  strømmer  ind  paa  denne  Konto,  kunde  en  Etatsraad  opdrage 
syv  Børn  i  Kjøbenhavn. 

Saa  føler  man  sig  i  Vesten! 

En  bred  Dør  fører  fra  Saloonen  ind  til  Spillebulen,  der  forøvrigt 

kun  er  et  eneste  firkantet 
Rum,  overfyldt  med  Smaa- 
borde.  Her  præsiderer 
Bankholderen  S.  J.  Søren- 
sen, en  drabelig  jysk  Kæm- 
pe med  vandblaa  Øjne 
svømmende  i  Overfladen  af 
et  vældigt  Rødkaalshoved. 
S.  J.  Sørensen  er  ude- 
lukkende beskæftiget  med 
at  spille  Kort,  og  deri 
synes  han  at  være  født 
Mester.  En  yngre  dansk  Mand,  der  med  Held  uddanner  sig  efter  de 
tilstedeværende  fortræffehge  Forbilleder,  leder  Spillet  ved  Lykkehjulet. 
Dette  er  i  det  væsenlige  indrettet  som  Femfrancs  Ruietterne  i  Monte 
Carlo,  Man  sætter  en  Dollar  paa  Rødt  eller  Sort,  og  da  der  er  38 
Numre,  omsættes  der  i  hvert  Slag  38  Dollars.  Af  Indsatsen  tjener 
Værten  to  Dollars.  Som  Lokkemad  har  han  nogle  skinnende  Penge- 
stabler  anbragte  paa  Bordet,  samt  som  Reserve  ca.  1000  Dollars  i  et 
vel  aflaaset  Jernpengeskab.  Omsætningen  hos  Søren  Larsen  er  paa  en 
god  Aften  5 — 6000  Dollars.  De  fleste  Spillere  er  Arbejdere,  der  i 
saadanne  Huler  mister,  hvad  de  i  Ugens  Løb  har  tjent  i  Minerne. 
Forbavsende  er  den  Koldblodighed,  hvormed  de  bortkaster  deres 
Penge.  Jeg  sér  en  dansk  Arbejder,  som  taber  100  Dollars  uden  at 
blinke,  drikker  et  Glas  01  og  gaar  sin  Vej.  Selvfølgelig  er  der 
ogsaa   Spillere,   som   tjener   Penge.    Men   hvad    de   tjener   den    ene 


Soren  Larsens  Spillebule. 

Aften,  spiller  de  bort  den  næste,  og  hvad  de  ikke  bortspiller,  for- 
damper i  Saloonen.  Den  første  og  glædelige  Virkning  af  disse  Om- 
sætninger er  den,  at  Søren  Larsen  tjener  mange  Penge,  den  anden 
og  bedrøvelige,  at  han  faar  en  stigende  Foragt  for  Fædrelandet. 
Da  han  ved  Afskeden  rækker  mig  de  to  lange  Fingre,  henkaster 
han,  idet  han  sender  Havanna-Røgstraaler  ud  af  Næseboerne: 

„Hvor  Fa'en  ligger  egenlig  Danmark?  Jeg  kan  s'gu  ikke  mere 
hitte  det  paa  Kortet!" 

Med  disse  ligefremme  Ord  tømte  vor  fortræffelige  Landsmand  et 
Glas  farvet  Vand  til  10  Cents,  ustandsehgt  benndiet  af  sin  Bank- 
holder Hr.  Sørensens  vandblaa  Øjne,  der  fremdeles  gled  omkring 
paa  Rødkaalshovedet. 

—  Den  største  Købmand  i  Rock  Springs  hedder  O.  D.  Rasmussen. 
Han  er  en  af  de  kernesunde  Naturer,  man  heldigvis  træffer  saa 
mange  af  mellem  Danskerne  i  Vesten.  Fra  Langeland  kom  han  i 
sin  Ungdom  til  Ameiika,  arbejdede  som  Kommis  og  gi-undede  sig 
en  Fon-e tning,  først  i  Dannebrog,  senere  i  Rock  Springs.  Skønt 
en  Ildebrand  en  Gang  fortærede  alt,  hvad  han  ejede,  er  han  dog 
nu  en  rig  Mand.  Og  Lykken  har  ikke  haft  samme  Lidtlydelse  paa 
ham  som  paa  Søren  Larsen.  Han  har  gjort  en  Rejse,  som  enhver 
brav  Dansk-Amerikaner  anser  for  den  lykkeligste  Rejse  i  sit  Liv. 
Han  har  været  paa  Langeland  og  har  opsøgt  sin  fattige  Moder. 
Hun  sidder  nu  som  en  fin  gammel  Lady  i  hans  Villa. 

I  denne  Mands  nydelige  amerikanske  Frue  traf  jeg  for  første 
Gang  en  Dame,  der  havde  samme  politiske  Rettigheder  som  Mæn- 
dene. Rasmussen  ytrede,  at  han  var  saa  stærkt  optagen  af  sin  For- 
retning, at  han  alene  af  den  Grund  maatte  overlade  Fruen  Politik- 
ken. Og  hos  hende  var  den  i  de  bedste  Hænder.  Fru  Rasmussen 
fulgte  meget  nøje  med  i  alle  offenhge  Spørgsmaal,  og  ganske  spe- 
cielt interesserede  hun  sig  for  Børneopdragelse  og  Skolevæsen.  Ved 
sidste  Valg  havde  hun  agiteret  ivrigt  for  at  faa  en  Dame  valgt 
til  Direktør  for  Skolevæsnet  i  Wyoming,  og  det  var  lykkedes. 
Skoledirektricen,  der  blev  sat  igennem,  hed  Estelle  Reel,  og  hun 
var  ikke  blot  en  virkehg  Kapacitet,  men  i  Modsætning  til  adskillige 

kvindelige  Pædagoger  var  hun  en  Skønhed,  hvilket  efter  Fruens 
Mening  havde  haft  en  vis  Indflydelse  paa  en  Del  af  den  mandlige 
Vælgermasse.  Overhovedet  spillede  Kandidatens  Udseende  en  ikke 
ringe  Rolle  i  Wyoming.  En  ældre  Politiker,  som  jeg  Dagen  efter 
traf  i  Selskab,  beklagede  sig  over,  at  en  Dame  havde  besejret  ham 
ved  Valget  til  den  lovgivende  Forsamhng,  fordi  hun  ved  Siden  af 
sit  demokratiske  Program  havde  brune  Øjne  og  en  fyldig  kridhvid 
Baim,  der  bølgede  under  Foredraget,  medens  han,  foruden  sin 
popuhstiske  PoHtik,  ikke  kunde  byde  Vælgerfolket  andet  end  en 
spids  Skaldenakke,  lange  Whiskers,  blaa  Briller  og  et  Par  Fader- 
mordere fra  Lincolns  Dage.  Desuden  klagede  han  over,  at  Fruerne 
udøvede  en  altfor  stor  politisk  Indflydelse  paa  Mændene,  og  at  de 
selv  stemte  efter  Personer  og  ikke  efter  Partier.  For  gamle  vær- 
dige Politikere,  mente  han,  var  der  ikke  længer  Chancer  i  Wyo- 
ming. 

Sikkert  er  det,  at  Kvindernes  Deltagelse  i  det  politiske  Liv  har 
givet  Valgene  en  anden  og  heldigere  Karakter.  Min  Hjemmels- 
mand havde  sikkert  Ret  i,  at  Kvinderne  ikke  interesserer  sig 
stort  for  Partier,  men  han  havde  kunnet  tilføje,  at  de  har  et  for- 
bavsende Instinkt  for  Kandidatens  Kvalifikationer  til  en  bestemt 
Plads,  og  at  de  uden  Hensyn  til  Partierne  sætter  denne  Kandidat 
ind  paa  denne  Plads.  Amerikas  almindelige  Partideling,  der  forholder 
sig  som  Sort  til  Hvidt,  kendes  ikke  i  „den  upartiske  Stat";  men 
Staten  har  en  fortræffehg  og  meget  fi-isindet  Administration.  Det 
er  endnu  saa  faa  Aar  siden,  at  Kvinderne  fik  Valgret  i  Wyoming, 
at  man  ikke  maa  drage  altfor  mange  Slutninger.  Men  det  tør 
vistnok  siges,  at  Wyomings  Kvinder  hører  til  det  store  Fremskridt, 
at  de  har  et  idealere  Syn  paa  Politik  end  Mændene,  og  at  den 
kvindelige  Vælgermasse  —  naai-  Stemmeretten  en  Gang  gives  Kvin- 
derne i  alle  Stater  -     vil  hæve  Nordamerikas  politiske  Moral. 

Der  findes  i  Rock  Springs  14  danske  Minearbejder-Koner,  som 
mødes  i  en  bile  Valgklub,  hvor  de  læser  Bladene  og  taler  om 
de  forestaaende  Begivenheder,  uden  at  de  politiske  Materier  dei-for 
lægger  stærkere  Beslag  paa  dem,  end  at  de  faar  Tid  til  at  drikke 

en  Kop  Kaffe.  I  denne  Valgklub,  som  jeg  selvfølgelig  ikke  undlod 
at  besøge,  traf  jeg  unge  danske  Koner,  der  ved  sidste  Valg  havde 
stemt  paa  Kongresmænd  og  paa  de  Forenede  Staters  Præsident. 
Fraregnet  en  Enkelt,  havde  de  alle  givet  Cleveland  deres  Stemme, 
og  de  var  meget  stolte  af,  at  han  ikke  blot  var  et  dygtigt  Stats- 
overhoved, men  tillige  en  god  Husbond  for  Fru  Cleveland.  Det  var 
virkelig  en  af  de  store  Besynderligheder,  man  maaske  aldrig  mere 
oplever,  at  sidde  i  et  saadant  Klublokale  og  høre  de  meget  fornuf- 
tige danske  Koner  drøfte  PoHtik,  slaa  i  Bordet  og  sige  You  het. 
Jeg  maatte  flere  Gange  tænke  paa,  hvilken  Lod  der  havde  ventet 
disse  Kvinder,  dersom  de  var  blevet  hjemme.  De  fleste  af  dem 
havde  vel  næppe  drevet  det  videre  end  til  at  skure  Trapper, 
børste  Heirens  Støvler  og  hente  Frøkenen  fi-a  Teatret.  Saa  var  det 
noget  andet  at  sidde  her  og  varetage  Repubhkkens  Ve  og  Vel, 
vrage  Senatorer  og  Kongresmænd,  vælge  Overhovedet  for  en  halv 
Verdensdel,  og  drikke  en  Kop  god  Kaffe!  Jeg  var  saa  imponeret, 
at  jeg  ilte  ud  i  Byen  for  at  købe  hver  især  af  Damerne  en  Buket. 
Men  desvæn-e  var  der  ingen  Blomsterhandler  i  Rock  Springs. 
Maaske  havde  det  ogsaa  været  stødende  mod  den  gode  Tone  at 
sende  Blomster  til  Damer  i  „den  upartiske  Stat". 


Om  Morgenen  ved  Sekstiden  kommer  Minearbejderne  ud  af  Hu- 
sene, og  paa  Gaderne  sér  man  nu  et  Mylr  af  renvaskede,  blege  An- 
sigter, der  bliver  dobbelt  blege  i  de  sorte  Læn-edsdragter.  Det  er 
koldt,  og  Arbejderne,  der  fi-yser,  har  slaaet  Ki-aven  op  om  Ørerne. 
De  fleste  af  dem  medfører  Middagsmaden  i  en  hlle  Blikspand. 
I  deres  Kasket  sidder  en  firkantet  Blikdaase  med  en  bred  Væge. 
Det  er  Minefaklen.  Ved  Nedgangen  til  Minen,  hvor  Minørerne 
samles  i  Flokke,  sér  man  pludselig  en  Ildfunke  springe  om  imel- 
lem Kasketterne,  og  lidt  efter  er  Forsamlingen  oplyst  af  et  rødligt 
osende  Fakkelskær.  Det  Hele  afgiver  et  besynderligt  Skue  i  den 
mørke  Morgen. 

Nedfarten  i  Rocky  Mountains  Miner  foregaar  ikke  ved  Hjælp  af  saa- 

danne  Hejseapparater,  der  anvendes  i  England  og  Belgien.  Man  lader 
her  et  Jernbanetog  løbe  ned  i  Skakten  gennem  en  skraa  Tunnel. 
Selvfølgelig  er  Toget  ikke  forspændt  med  Lokomotiv.  Dertil  er  Stig- 
ningen for  voldsom.  Det  er  en  Række  Vogne,  der  hænger  fast  i 
en  Jernkæde  og  som  af  denne  trækkes  op  og  fires  ned  ved  Damp- 
kraft. Naar  Kulvognene  kommer  op  af  Jorden,  føres  de  hen  over  en 
Skraabro,  som  man  sér  paa  Tegningen.  Fra  denne  Skraabros 
øverste  Ende  styrtes  Kullene  ned  i  Jernbanevognene. 

Minearbejderne,  der  nu 
alle  er  forsamlede  ved 
Nedgangen  til  Tunellen, 
tager  Plads  i  de  smaa 
aabne  Vogne,  en  halv  Snes 
Mand  i  hver  Vogn.  Der 
høres  ingen  Kommando- 
raab  og  veksles  ikke  mange 
Ord,  men  paa  Slaget  7, 
naar  Fløjten  piber,  sættes 
Jernbanetogene  i  Gang,  og 
ad  forskellige  Veje  sænkes 
4000  Mennesker  med  voldsom  Hast  ned  i  Jorden. 

Jeg  var  klædt  som  Bjærgmand  og  havde  Plads  paa  den  forreste 
Vogn  ved  Siden  af  en  Arbejderformand  ved  Navn  Jim  Lether. 
Som  de  fleste  af  disse  Mineformænd  var  Jim  en  imponerende  Her- 
kules; og  om  hans  usædvanlige  Kræfter  fik  jeg  straks  en  Forestilling, 
idet  han  med  sin  vældige  højre  Næve  tog  og  løftede  mig  fra  det 
ene  Sæde  over  paa  det  andet.  Naar  han  talte  til  mig,  sagde  han 
„min  Dreng." 

Men  foreløbig  var  der  ikke  Lejlighed  til  Samtale.  Med  voksende 
Fart  susede  vi  gennem  det  uhyre  lange  Rør  ned  i  Bjergets  Lidre. 
Befandt  man  sig  paa  den  første  Vogn  og  havde  Øjnene  rettede  ind 
i  Mørket,  ventede  man,  at  Toget  hvert  Øjeblik  vilde  blive  slynget 
mod  en  Mur.  Men  Muren  opløste  sig  i  Luft,  som  susede  os  om 
Ørerne,  først  en  iskold,  saa  en  stadig  varmere  og  til  sidst  en  svovlet 


Nedkørsel  til  en  Kulmine. 

Luft.  Afsted  fløj  det  besynderlige  Tog,  bestandig  nedefter,  med 
djævelsk  Fart.  Da  Hastigheden  omsider  mindskedes,  befandt  vi  os 
3000  Fod  under  Jordens  Overflade,  men  vi  var  komne  ned  paa 
skraa  og  havde  følgelig  tilbagelagt  en  meget  længere  Vej. 

Vognene  tømtes  langsomt,  og  Arbejderne,  der  havde  deres  Skovle 
og  Hakker  paa  Skuldrene,  og  deres  lille  Spand  i  Haanden,  for- 
svandt i  alle  Retninger.  Fra  Stedet,  hvor  jeg  stod,  syntes  det,  som 
om  de  mørke  Skikkelser  traadte  ind  i  Kulvæggene,  men  det  gik 
snart  op  for  mig,  at  jeg  befandt  mig  i  en  udstrakt  Hal,  fra  hvilken 
Minegange  stjerneformigt  bredte  sig  til  alle  Sider.  Hvor  jeg  vendte 
Blikket  hen,  bemærkede  jeg  Lyspunkter,  der  blev  borte  i  det  Fjerne. 

„Kom  nu  min  Dreng,"  sagde  Jim  og  smækkede  med  Tungen, 
„saa  kører  vi  en  bile  Tur  paa  Landet." 

Kæmpen  tog  min  Arm,  og  ved  det  svage  Skin  af  Lamperne,  vi 
bar  i  Huerne,  stolprede  vi  op  gennem  en  Minegang,  fra  hvis  inder- 
ste Ende  der  mødte  os  en  Duft  af  Ho  og  Gødning.  Vi  befandt 
os  i  en  Skakt,  der  benyttedes  til  Staldrum,  og  hvor  der  var  Plads 
til  ca.  100  Muler.  Jim  trak  en  af  dem  ud,  lagde  Seletøjet  paa  og 
spændte  Dyret  for  en  lille  Vogn. 

Vognen  gik  paa  Skinner  og  var  udstyret  med  et  bredt  Sæde, 
hvorpaa  vi  satte  os.  Da  vi  saa  havde  tændt  os  en  Cigar,  knaldede 
Jim  med  Pisken,  og  nu  kørte  vi  en  Tur  „paa  Landet". 

Hvem  der  ikke  har  været  i  en  Kulmine,  aner  egenhg  ikke,  hvad 
man  forstaar  ved  Mørke.  I  en  nok  saa  bælgmørk  Nat  kan  Øjet 
i  det  mindste  skelne  Omgivelserne,  Stjernerne  eller  Skyerne.  Man  har 
et  eller  andet  Holdepunkt,  og  Mørket  føles  mindre,  fordi  man  véd, 
det  er  en  Overgang.  I  en  Kulmine  er  det  ganske  anderledes.  Der 
hersker  her  et  ravende  Bælgmørke,  som  synes  endnu  sortere,  da 
alle  Vægge  er  af  Kul.  Himlens  Sol  og  tindrende  Stjerner  har  al- 
drig fundet  Vej  til  disse  stille  Dybder.  Saadan  maatte  man  tænke 
sig  Dødens  Mørke,  Gravens  Stilhed,  Hades. 

„Hvad  sidder  Du  og  spekulerer  paa,  min  Dreng?"  spurgte  Jim 
og  svippede  Mulen  med  sin  Pisk. 

Jeg  sagde  Jim,  at  naar  jeg  skulde  være  ganske  ærlig,  saa  havde 
jeg  Følelsen  af,  at  vi  kørte  b'ge  lukt  ned  i  Helvede. 

„Ja,  med  Djævelen  paa  Bukken!"  gnnte  Jim  og  opmuntrede 
Mulen  med  et  Rap. 

Saadan  kørte  vi  omtrent  en  halv  Time,  ned  ad  Bakke  og  op  ad 
Bakke,  og  selvfølgelig  hele  Tiden  i  det  samme  Mørke.  Hist  og  her 
mødte  vi  et  Vogntog,  der  langsomt  blev  trukket  frem  af  Muler. 
Saadanne  Vogntog,  der  bestaar  af  5—6  Vogne,  er  belæssede  med 
Kul  og  befinder  sig  undervejs  fra  Skakterne  til  Hovedhallen.  Her 
indlemmes  Vognene  i  længere  Tog,  der  ved  Hjælp  af  Jernkæder 
trækkes  op  igennem  Skraatunellen.  Paa  den  forreste  Vogn  af  disse 
Smaatog  sad  en  Kusk,  som,  idet  han  rullede  os  forbi,  udstødte  et 
uhyggeligt  langtrukkent  Hyl,  der  af  Jim  blev  besvaret  med  et  lig- 
nende nederdrægtigt  Hyl. 

„Der  er  s'gu  rigtig  hyggeligt  hernede.  Synes  Du  ikke?"  spurgte 
Jim. 

Vi  passerede  Skiftespor,  som  bevogtedes  af  Drenge,  der  laa  paa 
Ryggen  og  ved  Fakkellyset  læste  i  en  Bog  eller  en  Avis.  Idet  vi 
strøg  forbi  dem,  rejste  de  sig  og  stirrede  efter  os  med  Forskræk- 
kelse malet  i  de  blege  Ansigter,  men  pludseligt  blev  de  borte  i 
det  dybe  Mørke. 

„Fandens  interessant,  hva'  min  Dreng,"  smiskede  Jim  og  spar- 
kede Mulen  med  sin  store  Støvlesnude. 

Endelig  hørte  vi  de  første  Hammerslag,  og  da  vi  standsede,  be- 
mærkede vi  to  Lyspunkter  og  under  Lyspunkterne  to  halvnøgne 
Skikkelser,  der  arbejdede  i  en  Kulvæg.  Vi  var  ved  Bunden  af  en 
Mine,  et  af  de  saakaldte  Rooms.  Man  forstaar  let  Planen  i  en  saa- 
dan Minelabyrint,  naar  man  tænker  sig  en  stor  Hal,  og  udgaaende  fra 
den  milelange  Gader,  der  stjerneformigt  breder  sig  i  Kulbjerget. 
Gennem  en  saadan  Gade  var  det,  vi  var  kørt.  Fra  de  større 
Gader  udgaar  der  mange  Tværgader  og  fra  disse  endelig  de  smaa 
Rooms,  i  hvis  Bund  der  overalt  arbejder  to  Mand.  Ingen  af  Mine- 
gangene var  underbyggede,  men  stod  ved  Væggenes  egen  Styrke. 
Da   hele   Massen   var   af  Kul,    er   der   ingen  Fare  for,  at  Gangene 

skal  skride  ind  fra  Siderne.  Derimod  hænder  det  og  hænder  altfor 
ofte,  at  en  mægtig  Kiilflage  falder  ned  fra  Loftet.  Saa  dræbes  der 
nogle  Mennesker,  uden  at  det  vækker  videre  Opsigt.  Et  Menneske- 
liv betyder  saa  lidt  i  disse  Bjerge.  Hvad  det  udelukkende  her  gæl- 
der om,  er  i  Løbet  af  den  kortest  mulige  Tid  og  med  de  mindst 
mulige  Omkostninger  at  udnytte  Minen  med  den  størst  mulige 
Gevinst.  Der  gaar  ingen  Uge  hen,  uden  at  der  hænder  de  for- 
færdeligste Ulykker,  Sammenstyrtninger  og  Gaseksplosioner,  men 
man  har  læst  saa  meget  i  amerikanske  Blade  om  saadanne  Ræds- 
ler, at  det  ikke  interesserer  Publikum.  Tre  Minearbejdere  dræbtes, 
mens  jeg  var  i  Rock  Springs.  Bladene,  som  var  optagne  af  en 
forestaaende  Kamp  imellem  to  Boksere,  refererede  Ulykken  i  et 
Par  Linier. 

Min  Ledsager  skulde  inspicere  Arbejderne,  og  i  Løbet  af  de  føl- 
gende fire,  fem  Timer  besøgte  vi  omfcrent  hundrede  Minebunde, 
hvor  Boringen  og  Udhugningen  var  i  fuld  Gang.  Mellem  Arbejderne 
fandt  jeg  mange  Skandinaver,  navnlig  Svenskere.  —  Danske  og 
Nordmænd  kan  som  Regel  ikke  lide  Minearbejdet.  Alligevel  er  det 
ikke  ualmindeligt,  at  uformuende  danske  Farmersonner  fra  Nebraska 
gaar  herud  og  i  Løbet  af  et  Aars  Tid  tjener  saa  mange  Penge,  at 
de  kan  vende  hjem  og  købe  Jord.  Arbejdet  foregaar  overalt  paa 
samme  Maade.  Ved  Hjælp  af  spidse  Hakker,  Skovle  og  Udskrabere 
frembiinger  Minørerne  en  flad  Aabning  forneden  i  den  lodretstaaende 
Bundvæg.  Naar  denne  Aabning  hugges,  høres  der  i  Kulmassen  en 
mærkelig  Lyd,  omtrent  som  naar  Vand  risler  over  Sten,  Det  er 
Kulsplinter  der  løsnes,  og  Minearbejderne  har  et  fint  Øre  for,  naar 
denne  Rislen  bhver  saa  truende,  at  de  gør  klogest  i  at  flygte  bort 
fra  Væggen.  I  de  fleste  Tilfælde  falder  den  dog  ikke  af  sig  selv, 
men  først  naar  Arbejderne  har  boret  den  og  foroven  løsnet  den 
med  en  Dynamitpatron.  Men  da  styrter  den  ogsaa  med  et  drønende 
Brag,  der  høres  som  en  frygtelig  Torden  gennem  Minegangene. 
Arbejderne  løber,  og  uvilkaarlig  bliver  man  lidt  uhyggelig  til  Mode, 
thi  midt  i  det  ravende  Mørke  har  man  Fornemmelsen  af,  at  hele 
Minegangen    ramler   sammen.    Til  Uhyggen   bidrager,  at  man   kan 

faa  en  Vandstrøm  over  Hovedet,  eller  at  man  pludselig  mærker 
en  modbydelig  Gaslugt.  Men  hurtigt  vender  Arbejderne  tilbage, 
kravler  over  Kulbunkerne  og  finder  deres  Værktøj,  medens  Jim, 
der  har  dækket  sig  bag  Vognen,  faar  sin  fedtede  Bog  op  af  Lom- 
men og  gør  Regnskab.  Minearbejderne  har  Akkord,  og  deres  For- 
tjeneste er  afhængig  af,  om  de  har  gode  Kullag.  Herefter  varierer 
Daglønnen  fra  3 — 6  Dollars.  Skønt  Arbejdet  er  baade  strængt  og 
usundt,  kan  man  dog  træffe  Danske,  der  har  levet  i  disse  Miner 
5 — 6  Aar.  En  af  dem  henkastede  en  Bemærkning  om,  at  han  havde 
det  lidt  mageligere,  da  han  var  Herskabskusk  paa  Strandvejen. 

Endelig  var  vi  komne  ned  i  Miner,  hvor  man  ikke  kunde  køre, 
da  der  kun  fandtes  ét  Spor.  Vi  begav  os  altsaa  videre  til  Fods, 
Jim  foran  og  jeg  bagefter,  idet  vi  snart  snublede  over  Værktøj 
og  Kulbunker,  snart  gik  paa  Hovedet  i  dybe  Huller.  Det  var  en 
mere  oiiginal  end  underholdende  Fodtur  i  det  evige  Mørke. 

„Storartet  Udsigt!"  raabte  Jim,  idet  han  tog  Kasketten  af  og 
pudsede  Olievægen. 

I  en  af  Skakterne  holdt  Minearbejderne  Maaltid.  De  sad  i  Kul- 
lene med  Faklerne  paa  deres  Hoveder  og  spiste  af  Blikspandene 
med  de  sorte  Fingre.  Der  fandtes  ikke  i  disse  Miner  en  Bænk,  et 
Bord  eller  nogen  af  de  andre  Bekvemmeligheder,  man  sér  i  engelske 
og  belgiske  Miner.  I  Rocky  Mountains  synes  Alt  at  samle  sig  om 
Mineejerens  eneste  Stræben:  Det  størst  mulige  Udbytte  uden  Hen- 
syn til  Arbejdernes  Bekvemmelighed  og  Liv. 

Forbundet  med  en  ikke  ringe  Fare  var  det  at  passere  en  af  de 
Minegange,  gennem  hvilke  de  løse  Vogntræn  løber  ned  i  de  dybere 
liggende  Skakter.  Bedst  som  man  gik,  hørte  man  en  Rumlen,  men 
det  var  umuligt  at  høre,  om  den  kom  fra  den  ene  eller  den  anden 
Ende  af  Mincgangen.  Kun  paa  én  Ting  var  man  sikker,  at  der  var 
et  Tog  paa  Sporet,  at  det  med  rivende  Fart  kom  nærmere,  og  at 
man  gjorde  bedst  i  at  springe  væk  og  knuge  sig  mod  en  af  Mine- 
væggene. I  næste  Sekund  suste  Vognene  forbi        Rutsch! 

Omsider  stod  jeg  paa  Bunden  af  den  dybeste  Mine,  hvor  en 
Vandpumpe  arbejdede  med  tunge  Suk.  Ligeniøren,  der  tilsaa  Pum- 

pen,  sad  og  læste  i  en  Bog.  Der  var  et  sørgmodigt  Udtryk  i  hans 
blaa  Øjne  og,  da  han  rejste  sig,  noget  ængsteligt  i  hans  Hold- 
ning. Men  han  havde  heller  ikke,  sagde  han,  sét  et  fremmed  Men- 
neske her  i  mange  Aar. 

Denne  Mand  hed  Henry  Dalgas,  og  som  det  viste  sig,  var  han 
en  fjern  Slægtning  af  den  bekendte  danske  Oberstløjtnant.  Han 
bad  mig  tage  Plads,  og  da  jeg  havde  sagt  ham,  hvem  jeg  var, 
sad  han  i  nogen  Tid  og  saa  paa  mig  med  sine  melankolske  Øjne. 
Endelig  sagde  han: 

„Det  er  besynderligt  at  sé  Dem  her,  hvor  jeg,  mens  Pumpen 
gik  sin  evige  Gang,  har  været  med  Dem  paa  saa  mange  Rejser. 
I  alt,  hvad  jeg  har  læst  og  læser,  ser  jeg  Verden  brede  sig  deroppe 
i  et  Bad  af  Lys  og  Farver.  Jeg  er  jo  som  en  Blind,  der  tænker 
mig  til  Dagen.  Bitter  vilde  min  Skuffelse  maaske  blive,  om  jeg  selv 
engang  kom  ud  i  Dagens  Sollys." 

—  Jeg  blev  inderhg  bevæget  ved  at  høre  disse  Ord,  der  lød 
til  Pumpens  dybe  Suk  som  Spil  paa  Sjælens  fineste  Strænge.  Jeg 
kom  i  Tale  med  den  underlige  Mand,  og  her  —  i  Kulbjærget  — 
saa  jeg  ind  i  et  poetisk  Menneskes  Sjæl  og  Tanker,  og  jeg  syntes 
det  var  ham  og  ikke  mig,  der  havde  tumlet  sig  i  alle  Verdens 
Egne.  Der  var  jo  Himmelens  gennemsigtige  Klarhed,  Havets  friske 
Brise,  Østens  Morgenrøde  og  Skovenes  lette  Vind  i  dette  Bjærg,  og 
der  var  danske  Trækfugles  dejlige  Raab:  Drag  med  mig  til  de 
fjerne  Lande!  Det  lysnede,  rislede,  sang  og  klang  omkring  mig  i 
den  mørke  Skakt,  fordi  den  rummede  et  Menneskes  bankende 
Hjerte  — 

Og  jeg  lærte,  at  en  Solstraale  ikke  fanges.  —  Man  har  den, 
eller  har  den  ikke.  Det  var  noget  som  en  stor  Begivenhed,  jeg 
havde  oplevet  i  Wyomings  Miner. 


Ud  til  Stillehavet 


DET  YDERSTE  VESTEN 


EFTER  Udflugten  gennem  lova,  Nebraska  og  Wyoming  vender 
vi  tilbage  til  Chicago  for  med  denne  By  som  Udgangspunkt 
at  gennemrejse  „Nordvesten",  det  vil  sige  Staterne  Wisconsin 
Minnesota,  Dakota  og  Montana.  Hinsides  disse  fire  Stater  løber 
Banen  gennem  Idaho  og  Washington  for  endelig  —  efter  5  Døgns 
Køisel  —  at  standse  i  Byen  Portland,  der  ligger  i  Stillehavs-Staten 
Oregon. 

Den  egentlige  Prærierejse  begynder  dog  ikke  i  Chicago.  Med  en 
af  de  mange  Linier,  der  udgaar  fra  dette  Centrum,  kører  man  til 
Minneapolis  og  passerer  undervejs  den  venlige  By  Racine,  i  hvis 
Vejviser  der  findes  262  Johansen'er,  216  Nielsen'er,  182  Ander- 
sen'er,  117  Hansen'er,  130  Petersen'er  og  116  Olsen'er.  I  Wisconsin 
lever  der  ialt  70,000  Nordmænd,  20,000  Svenske  og  15,000  Danske. 
Den  største  By  i  Staten  er  den  store  halvtyske  By  Milwaukee,  der 
har  over  200,000  Indbyggere.  Foi-uden  Pabst's  berømte  Bryggeri, 
dei-  er  det  største  Bryggeri  i  Nordamerika,  findes  der  her  yderligere 

et  betydeligt  Antal  Bryggerier  samt  mange  andre  industrielle  Virk- 
somheder, navnlig  Garverier.  Wisconsin,  der  er  et  gammelt  Farmer- 
land, forvandles  langsomt  til  Fabrikland.  Med  et  Indbyggertal  paa 
c.  2  Millioner  Mennesker  ejer  Staten  nu  10,000  Fabrikker,  der  aarlig 
producerer  Artikler  til  Beløb  af  150  Millioner  Dollars.  Overalt  sér  man 
rygende  Skorstene  og  overalt  de  Mærker,  Fabriksskorstenene  sætter 
i  det  sociale  Liv:  Millionærernes  Paladser  og  Arbejdernes  fattige 
Boliger.  Men  man  modtager  dog  endnu  ikke  det  Indtiyk  af  social 
Elendighed  som  i  Englands  og  Belgiens  Fabrikscentrer, 

Naar  man  véd,  at  Milwaukee  er  en  Ølbryggerby,  oveiraskes 
man  ikke  ved  at  se  Villaerne,  der  hgger  langs  med  Lake  Michi- 
gan. Der  findes  her  forniklede,  glasserede  og  forgyldte  Land- 
slotte af  enhver  Stilart.  Mange  amerikanske  Arkitekter  har  faaet 
deres  Uddannelse  i  Paris,  hvilket  maa  forklare,  at  flere  Brygger- 
slotte ligefrem  er  opførte  efter  Konkurrencetegninger  til  Prix  de 
Rome.  En  fransk  Professor,  der  kom  tilbage  fra  en  Rejse  i  Amerika, 
havde  virkelig  nogen  Grund  til  at  skrive  i  et  Blad: 

„Touts  les  båtiments  å  Milwaukee  sont  des  andens  concours 
des  heaux  arts." 

—  Man  kører  og  kører,  og  næste  Morgen  holder  Toget  i  Minne- 
sotas Hovedstad  St.  Paul,  som  man  vanskeligt  kan  sige  noget  fordel- 
agtigt om  uden  at  tilføje  samtlige  Indbyggere  i  Minneapolis  en  For- 
nærmelse, De  to  konkurrerende  Byer,  hvoraf  den  ene  tæller  133,000, 
den  anden  164,000  Indbyggere,  forholder  sig  til  hinanden  som  Altona 
til  Hamborg.  Til  Trods  for  al  indbyrdes  Jalousi  vil  det  vel  engang 
ende  med,  at  de  to  Rivaler  smelter  sammen,  og  forenede  til  ét  vil 
de  blive  en  af  de  levedygtigste  og  mægtigste  Byer  i  Nordamerika. 

Minnesota,  der  blev  Stat  allerede  1817,  er  det  største  norsk- 
svenske Farmerland  i  Amerika.  I  Staten  lever  ikke  mindre  end 
110,000  Nordmænd,  100,000  Svenske  og  15,000  Danske.  Af  de  tre 
Nationaliteter  har  Nordmændene  den  største  Indflydelse.  Ved  Stats- 
universitetet finder  man  en  norsk  Professor,  O.  J.  Breda,  der  fore- 
drager Norsk  som  særligt  Fag,  og  i  alle  Embeder  træffes  der  Nord- 
mænd, ja  i  det  aller  højeste  Embede  har  Nordmændene,        med 

loyal  Bistand  af  Svenske  og  Danske  —  indsat  en  af  deres  bedste 
Tillidsmænd,  idet  de  i  Aaret  1892  valgte  Farmeren  Knute  Nelson 
til  Guvernør.  Samme  Stat  har  senere  valgt  ham  til  Senator. 

Da  Minneapolis  og  St.  Paul  er  det  kommercielle  Centrum  for  en 
mægtig  Farmerstat,  følgei*  det  af  sig  selv,  at  Byerne  har  store 
Savmøller,  Svineslagterier,  Melmøller  og  andre  Virksomheder,  som 
det  vilde  være  en  Gentagelse  at  skildre  om  igen  paa  Vejen  ud  i 
Vesten.  Kun  Vs  ^^  Minnesota  er  under  Plov,  saa  Staten  endnu  er 
fjern  fra  Overbefolkning.  Sydligt  i  Minnesota  koster  Jorden  for 
Øjeblikket  25-50  Dollars  pr.  Acre,  nordligt  5—10  Dollars.  Inden 
ret  mange  Aar  vil  der  vistnok  blive  betalt  den  dobbelte  Pris. 

Det  er  i  St.  Paul,  man  tager  Toget  ud  til  Pacific  Kysten,  naar 
man  har  bestemt  at  gøre  Rejsen  med  Northern  Pacific.  —  Trænet  er 
forspændt  med  et  Mammuth  Lokomotiv  og  bestaar  forøvdgt  af  en 
halv  Snes  Vogne,  der  er  overfyldt  med  Rejsende  og  Immigranter. 
Foruden  de  almindelige  Vogne  findes  to  til  tre  Pullman-cars  og 
et  Par  Turistvogne,  hvori  er  indrettet  tarveligt  men  godt  Nattelogis 
for  Immigi-anter.  For  Adgang  til  Turistvognene  maa  der  betales  et 
lille  Supplement. 

Saa  snart  Toget  har  sat  sig  i  Bevægelse,  skrider  Overkonduk- 
tøren, ledsaget  af  en  Medhjælper,  til  Undersøgelse  af  Billetterne. 
Denne  Undersøgelse,  der  fra  forskellige  Sider  imødeses  med  voksende 
Spænding,  ender  ofte  med  beklagelige  Afgørelser  for  Rejsende,  der 
har  faaet  deres  Billetter  hos  Billethandlere,  de  saakaldte  Brookers. 
Snai-t  træffer  Overkonduktøren  en  Returbillet,  der  er  udløben,  snart 
et  Pas,  der  er  udstedt  for  en  Lady,  men  forevises  af  en  Farmer. 
I  alle  Tilfælde  afholdes  et  kort  Forhør,  som  eftei-folges  af  en  endnu 
kortere  Udsmidning.  Konduktøren  trækker  i  en  Snor,  Toget  stand- 
ser og  den  uheldige  Passager  besørges  ned  paa  Prærien.  Det  er 
først  naar  disse  smaa  Spørgsmaal  er  bragt  til  Afslutning,  at  Pacific- 
Trænet  damper  ud  i  Vesten  —  med  de  udsmidte  Passagerer  hæn- 
gende i  Vognenes  Underbygning. 

Naar  man  nu  sidder  lunt  og  hyggeligt  i  dette  Tog  og  tænker 
paa,    at    man    uden    egen   Medvirkning   vil    blive  transporteret  over 


Toget  korer  gennem  Idaho. 

Prærier,  Søer  og  Floder,  blive  hævet  over  høje  Ødemarker,  kørt 
igennem  den  evige  Sne  og  atter  bhve  sænket  ned  paa  smilende 
Sletter,  saa  er  det  jo  ikke  underligt,  om  Tanken  beskæftiger  sig 
med  de  amerikanske  Baner.  Udviklingen,  der  er  foregaaet  her 
den  sidste  Menneskealder,  hører  til  de  største  Triumfer,  Tekniken 
har  fejret  i  det  nittende  Aarhundiede.  Til  Forstaaelse  af  Afstan- 
den mellem   før   og   nu   maa   man   blot   sammenligne   omstaaende 


Passagerer  uden  BilleL 


Billede  af  det  første  amerikanske  Jernbanetog,  der  i  Aaret  1831 
gik  paa  Hudsonflodens  Jernbane,  med  Northern-Pacific-Banens 
Mammuth  Lokomotiv,  som  ses  paa  Helsidebilledet.  Man  har  her  et 
Maal  for  Udviklingen,  som  vanskelig  kan  udtrykkes  tydeligere  i  Ord. 
Allerede  i  Aaret  1840  var  der  en  ret  udviklet  Togforbindelse 
mellem  Staterne  i  Østen  indbyrdes,  men  det  var  dog  først  fira 
Aaret  1869  ved  Bygningen  af  den  første  Bane  ud  til  Stillehavet, 
Union-Pacific-Banen,  at  Jernbanebygningen  i  Amerika  tog  Fart- 
Man  erindrer,  hvilken  Opsigt  det  vakte  over  hele  Verden,  da  man 
aabnede  den  første  Bane,  der  forbandt  Atlanterhavet  med  det  stille 

Ocean.  Man  har  siden  aabnet  fire  Pacificbaner,  uden  at  det  har  vakt 
den  samme  Opsigt.  I  Aarene,  der  er  forløbne  fra  1870  til  vore 
Dage,  er  Jernbanelinierne  i  Nordamerika  fordoblede  tre  Gange;  sam- 
tidig er  Person-  og  Fragttrafikken  fordoblet  seks  Gange.  En  Ameri- 
kaner rejser  tre  Gange  saa  meget  som  en  Englænder  og  seks  Gange 
saa  meget  som  en  Franskmand.  Dette  i  Forbindelse  med  Landets 
særegne  Forhold,  de  svagt  befolkede  Stater,  der  ligger  mellem  de 
store  Handelscentre,  og  den  uhyre  Mængde  Fragtgods,  der  er  at 
bringe  ud  af  Landets  Indre,  har  de  sidste  Aar  givet  det  ameri- 
kanske Jernbanevæsen  en  eventyrlig  Udvikling.  Lægges  alle  nord- 
amerikanske Jernbanelinier  sammen,  faar  man  en  Længde  af  200,000 


Det  forste  Jernbanetog  i  Xonlamenka. 


Mil,  det  vil  sige  et  Jernspor,  som  kan  slynges  syv  Gange  rundt  om 
Jordkloden.  Paa  disse  Spor  løber  noget  over  én  Million  Jernbane- 
vogne, som  trækkes  af  30,000  Lokomotiver.  Passagertræn  og  Gods- 
tog i  Forening  tilbagelægger  aarligt  en  Vejlængde,  der  er  fem  Gange 
saa  lang  som  Vejlængden  fra  Jorden  til  Solen.  Der  befordres  aar- 
ligt over  en  halv  Milliard  Passagerer,  eller  otte  Gange  hele  Landets 
Indbyggertal,  og  samtidig  befordrer  Fragttogene  mere  end  600  Mil- 
lioner Tons  Gods.  Det  er  da  forstaaeligt,  at  McNallys  bekendte 
Togfortegnelse  i  Tidens  Løb  er  bleven  af  Tykkelse  som  en  Bibel. 
Paa  Banerne  beskæftiges  noget  over  900,000  voksne  Mænd.  I  Aaret 
1891  var  samtlige  Baners  Indtægter  1,000,000,000  Dollars.  Drifts- 
omkostningerne 700,000,000  Dollars,  og  de  Kapitaler,  der  stak  i 
Foretagenderne  10,000,000,000  Dollars.  Et  saa  uhyre  Apparat  har 
den  amerikanske  Foretagsomhed  sat  i  Bevægelse  for  den  simple 
Tings  Skyld  at  transportere  Mennesker  og  Gods  fra  Sted  til  Sted. 

Man  maa  kende  disse  Tal  for  at  forstaa,  hvilken  Rolle  Jernba- 
nerne spiller  i  Nordamerikas  sociale  og  politiske  Liv.  De  uhyie  For- 
bindelsesveje, der  er  Betingelsen  for  hele  Folkets  timelige  Vel- 
færd, ejes  og  ledes  af  meget  faa  Mænd.  Der  er  ganske  vist  Baner, 
som  er  Aktieforetagender,  men  ogsaa  disse  regeres  af  en  enkelt 
Vilhe,  thi  Amerikanerne,  der  i  politisk  Henseende  næppe  kunde 
tænke  sig  andet  end  det  parlamentariske  Regimente,  hylder  Cæsar- 
ismen overalt,  hvor  det  gælder  Penge.  Hver  Bane  i  Amerika 
styres  af  en  uindskrænket  Monark,  som  uden  anden  Villie  end  sin 
egen  træffer  Dispositioner,  der  griber  ind  i  Hundredtusinders  Ve  og 
Vel.  Det  er  ham,  der  bestemmer,  om  en  By  skal  „boomes  op",  om 
en  ny  Sidehnie  skal  anlægges.  Miner  opdages,  Aktier  sælges,  og 
om  Farmerne  i  en  hel  Stat  økonomisk  skal  gaa  til  Grunde  ved  en 
forøget  Fragt  for  deres  Majs.  En  saadan  Mand  bliver  let  en  Konge 
i  RepubUkken.  Naar  han  paa  Ekstratog  befarer  Landet,  modtages 
han  som  Majestæt.  Staternes  Guvernører  og  de  lokale  lovgivende 
Forsamlinger  møder  paa  Perronerne  og  faar  Avdiens  i  Forbigaaende, 
og  Bladene,  der  betales  med  Fribilletter  og  rede  Penge,  synger 
Hosianna  til  hans  Pris. 

Det  er  da  ikke  underligt,  at  Farmerne  i  Veststaterne  har  dannet 
mægtige  Forbund,  som  har  erklæret  Jernbanekongerne  aaben  Kiig. 
Hensigten  var  udelukkende  at  vælge  saadanne  Guvernører,  Em- 
bedsmænd og  Lovgivere,  der  offentlig  havde  svoret  paa  at  ville 
gennemføre  Love,  som  satte  Maksimum  for  Fragttaksterne.  Heraf 
udviklede  sig  de  voldsomme  Kampe  mellem  Jernbanerne  og  Lov- 
givningen i  Vesten.  Til  Trods  for  omfattende  Bestikkelser,  der 
aabenlyst  var  anvendte  i  flere  Stater,  blev  Love  vedtagne,  som 
regulerede  Taksterne  i  Farmernes  Favør.  Men  Jernbanekongerne 
nægtede  at  bøje  sig  for  disse  Love,  idet  de  skod  sig  ind  under,  at 
den  enkelte  Stat  kun  havde  Myndighed  over  de  lokale  Jernbaner 
og  ikke  over  Baner,  der  gik  gennem  flere  Stater  og  af  den  Grund 
sorterede  under  Unionens  Lovgivning.  Sagen  kom  for  Højeste- 
ret i  Washington,  og  ved  to  berømte  Domme  i  1876  erkendtes 
det,    at  Lovgivningsmyndigheden  i   den   enkelte  Stat   maatte  anses 

for  berettiget  til  at  kontrollere  saadanne  Virksomheder,  der  havde 
Karakter  af  Monopol.  De  mægtige  Selskaber  havde  altsaa  ikke  anden 
Udvej  end  aabenlyst  at  bekrige  alle  de  Stater,  der  havde  rejst  Sagen. 
Det  maa  nu  erindres,  at  ethvert  Jernbaneselskab  ved  Banens  Anlæg 
er  blevet  Jordejendomsbesiddei-  i  stor  Stil.  Northern-Pacific  ejer  t. 
Eks.  ikke  mindre  end  47  Millioner  Acres  Land,  et  Areal,  der  er  dob- 
belt saa  stort  som  Kongeriget  Danmark,  og  da  Jorden  ligger  langs 
med  Linien,  er  det  fordelt  i  alle  de  Stater,  Banen  gaar  igennem. 
De  fleste  Farmere,  der  havde  overtaget  denne  Jord,  var  endnu  af- 
hængige af  Selskaberne  og  maatte  stemme  paa  Kommando.  Des- 
uden raadede  Banerne  over  en  Hær  af  Arbejdere,  og  endelig  kunde 
de,  ved  at  inddrage  Sidelinier  og  ved  at  lade  Togene  gaa  forbi  en 
By,  tilføje  Staterne  uvurderlig  Skade.  Og  hvad  de  ikke  kunde 
opnaa  paa  anden  Maade,  opnaaede  de  ved  Bestikkelser.  Af  samt- 
lige disse  Grunde  fik  de  to  Højesteretsdomme  ingen  større  Vii-k- 
ning.  Jernbaneselskaberne  fastsætter  fremdeles  deres  Takster. 

Under  saa  voldsomme  Konflikter  skulde  man  tro,  at  Tanken  om 
Statens  Overtagelse  af  Banerne  havde  bredt  sig  i  det  amerikanske 
Folk.  Men  det  er  ikke  Tilfældet.  Farmerpartiet  har  ganske  vist  et 
dertil  sigtende  Punkt  i  sit  Progi-am,  men  kun  de  Færreste  ønsker 
det  gennemført,  om  det  kom  til  Stykket.  Statssocialismen  er  ikke 
videre  populær  i  Nordamerika,  og  selv  en  Statssocialist  vilde  vistnok 
betænke  sig  paa  at  udlevere  et  saa  uhyre  Apparat  og  900,000 
stemmeberettigede  Arbejdere  til  Politikerne  i  Washington.  I  Øst- 
staterne har  Konkurrencen  reguleiet  Spørgsmaalet  om  Taksterne, 
og  inden  ret  mange  Aar  vil  det  samme  være  Tilfældet  i  Vesten. 
Selvfølgelig  siges  der  paa  poHtiske  Møder  meget  Ondt  om  Banerne, 
men  i  Virkeligheden  er  de  dog  enhver  god  Amerikaners  Stolthed. 
Ja  selv  Jernbanekongerne  nyder  en  vis  Popularitet,  som  de  for- 
øvrigt fuldt  ud  fortjener,  da  de  selvfølgeHg  er  Mænd  af  overlegen 
Dygtighed. 

Men  lad  os  ikke  glemme,  at  vi  sidder  i  Northern  Pacific!  Efter 
ti  Timers  Kørsel  har  vi  overskredet  den  røde  Flod,  der  er  Grænse- 

skællet  mellem  Minnesota  og  Dakota,  og  vi  kører  nu  et  helt  Døgn 
igennem  Nord-Dakota. 

Denne  Stat  har  kun  190,000  Indbyggere,  hvoraf  26,000  Nord- 
mænd, 6000  Svenske  og  3000  Danske.  I  Syd-Dakota,  der  har  330,000 
Indbyggere,  lever  20,000  Nordmænd,  8000  Svenske  og  5000  Danske. 
Resten  af  de  Indvandrede  i  disse  to  Stater  er  Irer,  Tyskere  og  — 
Islændere.  For  en  Del  Aar  siden  fik  den  kanadiske  Regering  den 
Idé  at  lokke  Islands  Befolkning  til  Kanada.  Der  blev  i  den  Anled- 
ning gjort  en  Kraftanstrængelse.  Agenter  udsendtes  og  lovede  Is- 
lænderne fri  Rejse,  fri  Jord  og  Understøttelse  i  alle  Henseender. 
En  Snes  Familier  modtog  Indbydelsen.  Det  viste  sig  imidlertid  snart, 
at  Islænderne  ikke  kunde  taale  Kanadas  fugtige  Klima,  hvorfor  de 
drog  ind  i  Nord-Dakota  og  slog  sig  ned  i  Skildpaddebjærgene.  Her 
har  de  nu  indrettet  sig  og  lever  af  Faareavl  og  Jagt  ligesom  paa 
deres  gamle  Sagaø. 

Det  vestlige  Dakota  er  meget  frugtbart,  og  naar  Hveden,  der  her 
avles,  tilsættes  det  evropæiske  Mel,  faar  dette  en  bestemt  og  yndet 
Smag.  Hvad  der  mægtigt  har  bidraget  til  Landets  Opkomst,  er  de 
bilUge  Fragttakster.  Hveden  køres  med  Banen  til  Duluth,  der 
ligger  ved  Superior  Søen,  og  føres  herfra  gennem  Eriekanalen  til 
Buffalo.  Det  er  en  uhyre  Vejlængde,  men  desuagtet  betales  Frag- 
ten kun  med  15  Cents  pr.  Bushel. 

Hvedetilvirkningen  i  Dakota  er  som  bekendt  enestaaende  i  Verden. 
Man  træffer  Kæmpe-Farme,  som  f.  Eks.  Dalrymph,  hvor  60,000  Tdr. 
Land  er  under  Plov.  Banen  er  flere  Timer  om  med  Iltogsfart 
at  køre  hen  over  en  saadan  Farm.  Selve  „Gaarden"  forsvinder 
selvfølgelig  paa  det  uhyre  Areal.  Bygningerne  bestaar  af  et 
Par  almindelige  Stuehuse,  Stalde  til  Trækdyr  og  Svin,  nogle 
rummehge  Beboelser  til  Arbejderne  og  et  Maskinværksted  med 
dampende  Jernskorstene  (Mekanikeren  er  den  vigtigste  Mand  paa 
Gaarden!).  Markerne,  man  kører  hen  over,  er  nydeligt  holdte  og 
breder  sig  til  alle  Sider  med  den  gule,  lyse  Hvede  som  et  bølgende 
Havspejl. 

Fordyber    man    sig   i    en    saadan    Farm,    finder    man,    at    den 

mere  er  indrettet  som  Fa- 
brik end  Landbrug.  I  mange 
Tilfælde  bruges  Dampplove, 
Damphøstmaskiner  og  selv- 
følgelig altid  Damptærske- 
værker. Overalt  i  Markerne 
færdes  Mekanikeren  paa  sin 
lette  Værktøjsvogn,  og  er  en 
Maskine  i  Uorden,  hvilket  for- 
øvrigt sjælden  hænder,  træk- 
kes den  ud  af  Rækkerne  og 
underkastes  paa  Stedet  en 
hurtig  Reparation.  Maskin- 
kraften har  her  faaet  en  ene- 
staaende  Anvendelse  i  Land- 
biuget.  Skulde  al  Hveden 
i  Nord-Dakota  hostes  med 
Haandkraft,  vilde  hele  Sta- 
tens mandlige  Befolkning 
finde  Beskæftigelse  dermed  i 
to  Aar.  Ved  Hjælp  af  den 
behørige  Maskinkraft  besør- 
ges Høsten  af  faa  Tusinde 
Mand  i  mindre  end  en  Maa- 
ned. 

Saamængden  af  Hvede  er 
kun  3  Skæpper  pr.  Td.  Land. 
Hveden  saas  midt  i  Maj,  den 
kommer  hurtig  frem,  men 
røres  ikke  før  mod  Slut- 
ningen af  Avgust,  da  den  er  c.  30  Tommer  høj.  Aksene  er  svagt 
udviklede  og  spidse.  Mejningen  begynder  tidligt,  da  den  dog  vil 
ende  sent  paa  samme  Farm;  den  først  høstede  Sæd  maa  der- 
for   eftermodnes    i    Neget.     Høstningen    foregaar    selvfølgelig    med 

Selvbinder,  der  ikke  blot  binder  Negene  med  Sejlgarn,  men  ogsaa 
samler  5—6  Neg  paa  en  Plet.  Det  er  et  imponerende  Syn  at  se 
50—60  Selvbindere  arbejde  i  en  skraa  Række.  Mange  Steder  gør 
man  sig  ikke  den  Ulejlighed  at  meje  Sæden,  men  nøjes  med  at 
bjærge  Kernen.  Dette  sker  ved  Hjælp  af  de  saakaldte  „Headers", 
der  afklipper  Aksene  og  et  kort  Stykke  af  Straaet.  Et  bevægeligt 
Lærred  uden  Ende  forer  Kernen  over  i  en  Vogn,  der  kører  under 
Lærredet.  Disse  Headers,  der  for  hver  Omgang  besørger  Skaar  paa 


indtil  seks  Fod,  skydes  frem  af  fire  Muler.  Tærskningen  begynder 
straks.  Den  foregaar  med  Dampkraft  og  afgiver  et  overordentlig  Uv- 
ligt  Skue.  Lokomobilerne  opfyres  med  Halm,  og  næppe  er  Tærsk- 
ningen forbi,  før  der  stikkes  Ild  paa  Halmstakkene,  og  vældige 
Flammesøjler  rejser  sig  mod  Himlen.  Halm  og  Avner  er  lige  saa 
værdiløse  i  Dakota  som  i  Nebraska.  Den  friske,  ki-aftige  Jord  be- 
høver ingen  Gødning. 

Farmere,  der  driver  Hvedetilvirkningen  en  gros,  sender  selv- 
følgelig deres  Hvede  direkte  til  Buffalo  eller  dog  til  Melmøllerne  i 
Minneapolis.  De  mindre  Farmere  bringer  Sæden  til  en  af  de 
talrige  Elevators,  der  ligger  ved  enhver  Landstation  i  Nord-Dakota, 

Hveden  indleveres  her  til  Salg  eller  kun  til   Opbevaring.  I  sidste 
Fald  modtager  Farmeren  et  Bevis  for,  at  han  har  afleveret  saa  og 


saa  mange  Tønder  af  en  opgiven  Kvalitet,  og  i  Handel  og  Vandel 
bruges   dette  Bevis   som   Seddelpenge.   Ønsker  Farmeren   sin   Sæd 

igen,   modtager  han   det  samme  Antal  Tønder,  han   har  afleveret 
—  ikke  den  samme  Hvede,   men  Hvede  af  samme  Kvalitet. 


Karakteristisk  amerikansk  er  det,    at  en  Farmer  godt  kan  drive 
Landbrug  uden  at  eje  hverken  Heste  eller  Plov.  Der  findes  nemlig 

Konsortier,  som  for  en  bestemt  Takst  paatager  sig  baade  Pløjning, 
Høstning   og   Tærskning,   altsammen   ved  Dampkraft.    Der  er  dog 


ikke  mange  skandinaviske  Farmere,  der  indretter  sig  paa'Iden'^Maade, 
og  dertil  har  de  heller  ingen  Grund,  da  de  uden  stor  Vanskelighed 

erholder  Redskaber  paa  Afbetaling.  Driftsudbyttet  afhænger  selv- 
følgelig af  Købesummen,  der  skal  forrentes,  af  Jordens  Godhed 
og  af  Hvedens  Pris.  Men  den  lettere  Forbindelse  med  Omver- 
denen vil  altid  sikre  Dakota  Overtaget  i  Konkurrencen.  Paa  de 
større  Farme  beløber  samtlige  Udgifter  ved  Hvedens  Dyrkning,  Høst 


AflæsDiDg  af  Høet  ved  Hjælp  af  Hogaffel. 


Og  Tærskning  sig  til  20  V2  Kr.  pr.  Td.  Land,  og  det  rene  Over- 
skud maa  derefter,  med  de  nuværende  lave  Hvedepriser,  beregnes 
til  6  Kr.  pr.  Td.  Land.  For  de  mindre  skandinaviske  Farme  er 
det  vanskeligt  at  sige  noget  bestemt  om  Udbyttet.  Det  retter  sig 
selvfølgelig  efter  vedkommende  Farmers  Dygtighed. 

—  Omsider,  efter  halvandet  Døgns  Jernbanerejse,  forlader  vi 
Nord-Dakota  og  passerer  Grænsen  til  Montana  der  —  svarende  til 
sit  latinske  Navn  —  breder  sig  som  en  mægtig  Bjergstat.  Montana 


388 

fik  Rang  af  Stat  i  1889  og  har  nu  132,000  Indbyggere,  hvoraf 
4000  Svenske,  2000  Nordmænd  og  1000  Danske.  Tørke  og 
stenet  Jordbund  vanskeliggør  Statens  Agerbmg,  og  kun  ved  Flo- 
derne ser  man  Farme.  Men  der  kan  være  Afstande  mellem  dem 
saa  store,  at  man  kører  halve  Dage  uafbrudt  omgivet  af  ubeboede 
Bjergmasser,  der  breder  sig  om  Trænet  med  en  ubeskrivelig  dyster 
Vildhed. 

Paa  Højsletterne  mellem  disse  Bjerge  lever  ikke  andre  menneske- 
Uge  Væsner  end  de  saakaldte  Cowboys,  Kvægvogtere,  som  ikke  for 


deres  Dyders  Skyld  har  ombyttet  Farmerlivet  med  det  vilde  Liv  i 
Bjergene.  Fra  Barndommen  af  er  disse  Cowboys  vante  til  at  hænge 
paa  en  Hest  og  skyde  med  en  Winchester.  I  Bjergene  lærer  de  at 
svinge  Lassoen  og  slagte  Kvæg.  Mageligt  er  deres  Liv  som  Regel 
ikke.  Naar  Kvæget  drives  til  Stationerne  eller  ned  til  Vandstederne 
maa  de  ofte  sidde  i  Sadlen  flere  Døgn  i  Træk.  Kreaturet,  der  be- 
vogtes, er  samlede  i  kæmpemæssige  Hjorde.  Det  er  halvvildt,  og 
Ejeren  har  ingen  Forestilling  om,  hvormange  Høveder  der  er  i 
hver  Hjord.  Kvæget  holdes  ude  baade  Sommer  og  Vinter,  hvorfor 
de  svageste  Individer  sædvanlig  gaar  til  Grunde,  og  Resten  udvikles 
til  en  enestaaende  sund  Naturrace.  Selvfølgelig  kan  der  ikke  være 
Tale  om    at    opdrætte  fedt  Kvæg   i   Montana.    Høvederne,   der  er 

magre,  højbenede,  lyserøde  og  blakkede  med  store  Horn  og  kraf- 
tige Halse  —  altsaa  et  egenligt  Bjergkvæg  —  sendes  bort  og  fedes 
i  de  østlige  Stater. 

—  Saa  kører  vi  et  Døgn  og  er  fremdeles  i  Montana.  Vi  har 
spillet  Kort  om  Aftenen,  er  gaaede  i  Seng  og  har  sovet  sødt,  mens 
Toget  ilte  fi-emad  gennem  Egne,  der  for  hver  Mil  blev  mere  og 
mere  mennesketomme  og  ode.  Da  vi  næste  Morgen  atter  sér  igen- 
nem Vinduet,  befinder  vi  os  mellem  Kæmpebjergene  Rocky  Moun- 
tains,  og  naar  Toget  med  lange  Mellemrum  gør  Holdt,  ser  vi  en 
af  Montanas  Minebyer.  De  er  alle  éns.  Rundt  om  en  Koloni  af 
Træhuse  ligger  nogle  mægtige  Erts-Bunker,  der  ligner  Kæmpemuld- 
varpeskud. Stationen  er  et  usselt  Træskur,  hvori  Stationsforstan- 
deren sidder  og  sælger  Billetter  med  en  ladt  Revolver  ved  Siden  af  sig. 
I  Sidebygningen  findes  Bagage-Rum  og  Udsalg  af  Aviser.  Ventesalen 
er  henlagt  til  den  brede  Træ-Perron,  hvor  man  har  bekvem  Lejlig- 
hed til  Studium  af  en  artig  Samhng  Fysiognomier.  Det  er  vore 
gamle  Venner  Loaferne,  der  synes  at  blive  vildere,  jo  længer  man 
kommer  ud  i  Vesten,  men  ikke  vildere  efter  at  udrette  noget  Nyt- 
tigt. Loaferne  staar  og  soler  sig  langs  med  Trævæggen.  Hist  og 
her  sér  man  imellem  dem  en  Kineser,  som  de  snart  spytter  paa, 
snart  betragter  med  den  dybeste  Foragt. 

Saadan  er  Selskabet  paa  Banegaardene,  og  det  er  et  vær- 
digt Udtryk  for  Selskabet  i  de  veslHge  Minebyer,  som  grundes 
og  vokser  med  en  Hurtighed,  der  ofte  vækker  Forbavselse  i  selve 
Vesten.  En  Eventyrer  finder  en  Guldaare  og  danner  samme  Dag 
et  Aktieselskab,  der  tager  Stedet  i  Besiddelse.  Selskabet  støder  i 
Trompeten,  sælger  Aktier  og  hidlokker  en  Flok  gamle  Cowboys, 
nogle  pensionerede  Krigere,  Spillere  og  Hopsakarle,  offentlige  Fruen- 
timmer, Gavty\'e  og  til  sidst  en  Flok  Emigranter,  der  kan  arbejde, 
og  nogle  Spekulanter,  der  har  Penge.  Liden  man  endnu  har  faaet 
Spor  af  klar  Forestilhng  om  den  paagældende  Aare,  ligger  der  en 
By,  som  er  udstyret  med  en  drabehg  Abraham  Lincolns  Avenue 
(foruden  Huse),  en  fortryllende  Garfield  Park  (foruden  Træer)  og 
en   Washington  Place,   hvor    en    usynlig    Rytterstatue   hæver   sig 

som  Vidnesbyrd  om  den  Respekt,  Loaferne  har  for  Landets  Fader. 
Fjernt  fra  disse  Omrids  til  en  Storstad  opdager  man  en  Samling 
Træbarakker  med  Saloon  og  Spillebule,  Bank-  og  Bladkontor.  Det 
er  herfra  Impulsen  udgaar  til  det  ny  Samfund,  som  hurtigt  optager 
Vestens  karakteristiske  Typer:  Irlænderen,  der  sammenkalder  til 
Protestmøder,  Kvaksalveren,  der  tørster  efter  Mord,  og  de  to 
Lommeprokuratorer,  der  arrangerer  Processer  over  hele  Linien. 
Viser  det  sig  nu,  at  Guldaaren  er  i  Orden,  saa  hgger  her  inden 
ret  længe  en  By  med  en  halv  Snes  Tusinde  Mennesker,  og  baade 
Bankholder,  Saloon  vært.  Irlænder  og  Lommeprokuratorer  bliver 
rige  Mænd.  Viser  det  sig  derimod,  at  Aaren  var  det  pure  Hum- 
bug, saa  er  der  en  Maaned  senere  ikke  andet  tilbage  af  Byen  end 
de  historiske  Navne  paa  Avenuen,  Parken  og  den  mægtige  Was- 
hington Place,  altsammen  fremdeles  uden  Huse,  Træer  og  Monu- 
ment. 

De  fleste  af  Montanas  større  Byer  er  opstaaede  paa  denne  farce- 
agtige Maade,  thi  Montana,  der  indtil  for  faa  Aar  siden  var  et 
ukendt  Land,  er  nu  en  Guldgrube  for  Enhver,  der  graver  paa  de  rig- 
tige Steder.  Man  maa  dog  ikke  tro,  at  hvem  der  vil,  kan  grave, 
hvor  han  vil.  Bjergene  er  hurtig  blevne  opkøbte  af  Kompagnier, 
der  driver  Minerne  som  Fabrikker.  „Guldgraverne"  er  uden  det 
romantiske  Skær,  hvormed  de  optræder  i  Romanerne,  thi  de  er 
simpelthen  Daglejere,  som  slider  i  Minerne  for  et  ringe  Vederlag. 
Krænkende  for  deres  Menneskeværdighed  er  bl.  a.  det  nær- 
gaaende  Eftersyn,  de  underkastes,  naar  de  forlader  Arbejdet.  Der 
er  Steder,  hvor  de  maa  klæde  sig  af  til  Skindet  og  splitternøgne 
spadsere  over  i  et  andet  Rum.  Først  naar  de  har  iført  sig  en 
ny  Dragt,  demitteres  de  til  deres  Hytter.  Udbyttet  af  Minerne  er 
betydeligt.  Af  alt  det  Guld,  Sølv  og  Kobber,  der  frembringes  i  Ame- 
rika, leverer  Montana  den  ene  Trediedel.  Gennemsnitlig  optages 
hvert  Aar  i  Staten  Guld  for  5  Mill.  Dollars,  Sølv  for  20  Mill.  Dollars 
og  Kobber  for  15  Mill.  Dollars.  Ganske  særlig  er  Montana  kendt 
for  sin  pragtfulde  Granit,  der  gør  Tjeneste  i  Østens  Arkitektur. 
Siden  1880  er  der  fra  disse  Egne  udført  Granit  for  12  Mill.  Dollars. 

I  et  enkelt  Bjergkompleks  beskæftiges  ikke  mindre  end  800  Sten- 
huggere. Kullejer  findes  under  et  Areal  paa  60,000  Kvadratmile.  I 
Great  Falls  er  en  Mine,  hvoraf  der  dagligt  optages  1000  Tons. 
Det  hele  aarhge  Udbytte  af  Miner,  Kvæg,  Agerdyrkning  og  Tøm- 
mer er  60  Mill.  Dollars  (Halvdelen  heraf  fra  Minerne),  hvilket  bliver 
400  Dollars  pr.  Individ  af  Statens  Indbyggere,  naar  Born  og  Kvin- 


Toget  korer  gennem  den  evige  Sne. 


der  medregnes.  Dette  Forhold  mellem  Indtægt  og  Indbyggerantal 
stiller  Bjergstaten  Montana  i  forreste  Række  mellem  de  nordameri- 
kanske Stater. 

Fra  Minebyen  Livingston  gaar  man  med  en  Stikbane  ned  til 
Yellowstone  National  Park,  beliggende  i  Wyoming  Staten,  som 
vi  nu  nærmer  os  fra  en  anden  Kant,  Gennem  Jernbanernes  vold- 
somme Reklamer  er  Yellowstone  bleven  kendt  og  omtalt  over 
hele  Verden,  Parken,  der  nu  aarlig  hidlokker  6 — 8000  Turister,  er  saa 
stor  som  Sjælland,  og  den  almindelige  Rundrejse,  der  foretages 
paa  Vogne,  varer  fire  Dage.  Turister,  der  ikke  har  en  speciel  viden- 
skabelig Interesse,  bliver  skuffede  ved  at  sé  „de  10,000  Vidundere", 

og  man  skal  rejse  langt  for  at  finde  saa  mange  misfornøjede  Ansigter 
som  paa  Hotellerne  i  Yellowstone.  Dog  maa  det  erkendes,  at  Parken 
i  sine   Geysere  besidder  et  enestaaende  Naturfænomen.    De   meget 


V.  ->.(^' 


Toget  passerer  en  Pindebro. 


lovpriste  Canons  (Bjergkløfter)  derimod  er  næppe  skønnere  end  de 
Canons,  man  passerer,  naar  man  med  Rio-Grand-Banen  fra  Colorado 
kører  ind  i  Utah,  og  Bjergene  i  Parken  kan  aldeles  ikke  i  Former  og 
malerisk  Virkning   sammenlignes   med  Snebjergene  i  Oregon.    Men 


Den  store  Gevser  i  Yellowstone  Park. 

for  Mineraloger,  Zoologer  og  Botanikere  maa  Stedet  være  en  Guld- 
gi'ube. 

—  Vi  kører  videre,  Time  efter  Time,  over  Højsletter  og  øde 
Bjergkamme,  hvor  spinkle  Graner  stikker  frem  gennem  den  evige 
Sne,  og  hvor  Banen  nu  og  da  er  forsynet  med  Træoverbygninger, 


Toget  løber  under  Snetag. 


der  skal  værne  Sporene  mod  Sneskred.  Man  er  ikke  bleven  træt, 
men  dog  sløv  og  dvask,  af  den  lange  Kørsel  gennem  fremmede 
næsten  ubeboede  Egne.  Det  er  til  sidst  en  kæi-kommen  Pirring,  naar 
Toget  løber  ud  over  en  af  de  mange  Pindebroer,  hvorfra  man  et 
Øjeblik  har  en  fortræffelig  Udsigt  til  en  dyb  Afgrund.  Betegnende 
er  det,  at  nogle  Arbejdere,  der  er  beskæftigede  i  Afgrunden,  lober  til 
Side,  idet  Toget  kommer  kørende  ud  paa  Broen.  I  Betragtning  af, 
hvad  der  kan  forefalde,  findes  Haandspage  og  Mukkert  ophængte  i 

Kupéerne.  Værktøjs-Skabet  er  paategnet  I  Tilfælde  af  Ulykke, 
og  det  har  gjort  sin  Nytte  i  mange  saadanne  Tilfælde,  hvor  et 
Tog  blev  slynget  mod  en  Klippe,  eller  to  Tog  løb  sammen  og 
de  indespærrede  Passagerer  maatte  slaa  sig  ud,  for  ikke  at  blive 
opbrændte.  Thi  Togsammenstød  i  Amerika  ledsages  ufi*avigeligt  af 
Brand.  Ilden  antændes  ikke  alene  fra  Maskinen,  men  ogsaa  —  om 
Vinteren  —  fra  Kakkelovnene,  der  er  anbragte  i  enhver  af  de  al- 
mindelige Passagervogne.  Det  er  jo  nemlig  kun  Pullmansvognene, 
som  opvarmes  ved  Damp. 

Der  forekommer  flere  Jernbaneulykker  i  Amerika  end  i  Evropa, 
men  man  har  ikke  deri  noget  Bevis  for,  at  der  er  mindre  Orden 
og  Disciplin  paa  de  amerikanske  end  paa  de  evropæiske  Jernbaner. 
I  et  Samfund,  der  er  saa  febrilsk  og  travlt  som  dette,  sker  der 
inden  for  enhver  Virksomhed,  ved  Bygningen  af  de  høje  Jernhuse 
t.  Eks.,  et  saa  stort  Antal  Ulykker,  at  Ulykkestilfældene  paa  Ba- 
nerne ikke  maa  sammenlignes  med  Jernbaneulykkerne  i  Evropa.  Et 
Menneske  betyder  saa  forsvindende  lidt  i  Nordamerika.  Eiffeltaar- 
nets  Opførelse  kostede  kun  ét  Menneske  Livet.  Ved  Opførelsen  af 
Manufactory-Building  paa  Verdensudstillingen  i  Chicago  blev  51 
Arbejdere  diæbte.  Den  større  Hast  medfører  større  Risiko,  men 
Risikoen  er  aldeles  ikke  større  paa  et  Jernbanetog,  end  den  er, 
naar  man  passerer  Gaderne,  springer  af  elektriske  Sporvogne  eller 
farer  op  til  tyvende  Etage  med  en  Elevator. 

Og  dog  vækker  det  Forbavselse,  naar  man  af  de  officielle  Frem- 
stillinger ser,  hvor  mange  Mennesker  der  aarligt  dræbes  paa  de 
amerikanske  Jernbanei-.  Som  tidligere  sagt  beskæftiger  alle  Jern- 
banerne tilsammen  900,000  Funktionærer,  og  ikke  blot  i  Kraft  af 
deres  Tal  er  disse  900,000  en  Armé.  De  er  ogsaa  en  Armé  i  den 
Forstand,  at  en  ret  betydelig  Del  af  dem  aarligt  bliver  liggende 
paa  Valpladsen.  Af  Maskinmestrenes  Forening  dræbes  f.  Eks. 
aarligt  hvert  tresindstyvende  Medlem.  Intet  Livsassuranceselskab 
assurerer  en  Lokomotivfører  eller  Fyrbøder,  thi  kiui  Vs  af  disse 
Funktionærer  afgaar  ved  Døden  paa  naturlig  Maade. 

Undersøger  vi  Statistiken   over   samtlige  Jernbaneulykker   for   et 


Bjergbane. 

enkelt  Aar,  f.  Eks.  1891,  saa  ser  vi,  at  der  paa  nordamerikanske 
Baner  dette  Aai-  ialt  dræbtes  7000  Mennesker,  og  at  40,000  Men- 
nesker lemlæstedes,  saa  de  blev  Krøblinger.  Over  Halvdelen  af 
Ulykkestilfældene  kommer  dog  paa  Funktionærer.  Af  disse  dræbtes 
nemlig  2,660,  medens  26,140  fik  alvorlige  Legemsbeskadigelser.  Af 
Passagerer  dræbtes  kun  293,  medens  4700  kom  til  Skade;  og  ende- 
lig dræbtes  4000  og  lemlæstedes  5000  Personer,  der  benyttede  Spo- 
rene som  Spadsere-  og  Kørevej.  Jernbanelinierne  i  Amerika  er 
sædvanlig  uden  Hegn.  At  Fodgængere  og  legende  Børn  køres  over, 
hører  derfor  til  Dagens  Orden,  men  som  man  ser,  er  Faren  ikke 
stor  for  Passagererne.  Af  disse  dræbes  og  lemlæstes  én  af  hvert 
180,000,  Man  kan  altsaa  rejse  16  Aar  Nat  og  Dag  med  en  Fart 
af  30  Mil  i  Timen,  før  man  dræbes  efter  Statistikens  Love.  Det 
er  heller  ikke  forbunden  med  betydelig  Udgift  at  assurere  sig  mod 
Ulykkestilfælde.  Amerikanerne  plejer  at  sige,  at  deres  Baner  ikke 
er  mere  livsfarlige  end  de  evropæiske  Trapper.  Faktum  er  imidler- 
tid, at  der  paa  Banerne  i  Amerika,  inden  for  et  Tidsrum  af  syv  Aar, 
dræbes  og  lemlæstes  flere  Mennesker,  end  der  er  Indbyggere  i 
Kjøbenhavn. 

Enhver  der  er  kommen  til  Skade  i  Amerika  anlægger  øjeblikke- 
lig Sag  mod  Alt  og  Alle,  der  kan  tiltænkes  den  fjerneste  Skyld  i 
Ulykken.  Er  det  paa  Jernbanen,  Ulykken  er  hændt,  rejser  den  For- 
ulykkede straks  Proces  mod  Kompagniet,  modtager  Reportere  og 
iader  sig  fra  Hospitalet  bære  hen  i  Retssalen,  hvor  han  foreviser  sine 
beskadigede  Legemsdele  for  den  sympatetiske  Jury  og  det  indig- 
nerede Publikum.  Klageren  vinder  næsten  altid,  og  Jernbaneselska- 
bet maa  punge  ud  med  Pengesummer,  der  kan  være  ganske  re- 
spektable. For  et  dræbt  Menneske  betales  der  dog  kun  5000  Dollars. 
Det  er  en  fast  Takst.  Legemsbeskadigelser  derimod,  som  Juryen 
takserer,  løber  op  til  langt  større  Erstatninger.  Selvfølgelig  giver 
saadanne  Sager  Anledning  til  gi'ove  Misbrug.  Naar  en  fuld  Mand 
falder  af  et  Tog  og  brækker  Pegefingeren,  sagsøger  han  straks  Sel- 
skabet for  50,000  Dollars,  og  sædvanlig  faar  han  nogle  Tusind. 
Overhovedet  sker  der  i  Amerika  adskillige   Ulykker,   som  hjælper 

den  Tilskadekomne  ud  over  pekuniære  Vanskeligheder.  Der  er  vist- 
nok fattige  Passagerer,  som  efter  et  Togsammenstød  takker  deres 
Gud  for  lykkeligt  og  vel  brækkede  Ben  og  Arme. 

—  Saa  sover  vi   en   Nat   og  vaagner   op    igen   i   Idaho,    der   er 
endnu  vildere  og  endnu  mere  ubeboet  end  Montana.  Desuagtet  kan 
man  her,  ude  i  de  ødeste  Egne,    sé  en  Mand  som  altid  er  i  Virk- 
somhed langs  med  de  ame- 
""^"^^ - =y?^i- --  ■  é^Jmim^^ékikM^       rikanske  Jernbanelinier.  Det 

er  Reklame-Maleren,  -  man 
kunde  sige  den  amerikan- 
ske Landskabsmaler,  -  der 
med  drabelige  Bogstaver 
overmaler  Klipperne.  Idaho, 
hvis  nordhgste  Egne,  vi  pas- 
serer, blev  først  Stat  i  1890 
og  har  nu  85,000  Indbyg- 
gere, hvoraf  de  2200  er 
Indianere.  Som  man  sér  paa 
Kortet,  grænser  denne  Stat 
mod  Syd  til  Utah,  og  15,000 
Mormoner  har  overskredet 
Grænsen  og  lever  her  som 
Minearbejdere  og  Farmere. 
Disse  15,000  Mormoner  har 
237  Ypperstepræster,  hvil- 
ket kunde  synes  rundehgt,  da  de  dog  kun  raader  over  48  Kirker.  Men 
det  er  rimeligt,  at  Ypperstepræsterne  er  beskæftigede  i  Familielivet. 
Flerkoneriet  er  nemlig  mere  udbredt  i  Idaho  end  i  det  stærkere 
befolkede  og  strengere  kontrollerede  Utah.  Af  Indianere  er  her  tre 
forskellige  Stammer,  de  godmodige  Shoshones,  der  bor  i  en  Re- 
servation paa  172  Million  Acres,  de  uciviliserede  men  ikke  ond- 
sindede Bannocks,  der  lever  i  de  nordlige  Regioner,  og  de  vilde 
Sheep-caters,  der  fører  Krig  med  de  Forenede  Staters  Soldater  og 
overfalder  og  skalperer  Rejsende.   I  Vestens  Byer   forevises  Indivi- 


,.  l.and.skubsmaler'" 

der,  der  har  mistet  Skalpen.  De  er  selvfølgelig  skaldede  som  et 
pillet  Æg. 

Store  Strækninger  af  det  sydlige  Idaho  er  optagne  af  en  uhyre 
sort  Lavaørken,  og  overhovedet  frembyder  Landet  Billedet  af  det 
mest  trøstesløse  Øde.  Men  selv  saa  fjernt  fra  de  store  amerikanske 
Folkecentrer  rører  der  sig  Liv.  Endnu  i  1877  fandtes  der  ikke  en 
eneste  Jernbanelinie  i  Idaho.  Siden  da  har  Staten  faaet  1500  Mile 
Jernbanespor,  og  i  Minerne,  som  endnu  kun  er  Hdet  udnyttede,  er 
der  i  det  samme  Tidsrum  optaget  for  160  Mill.  Dollars  Guld.  Rej- 
sende, der  nøje  har  gennemsøgt  den  lidet  kendte  Stat,  paastaar,  at 
den  har  Naturskønheder,  som  engang  vil  fordunkle  Yellowstone  Par- 
ken, af  hvilken  forøvrigt  en  Del  ligger  i  Idaho.  Selve  Statens  Navn 
Idaho  betyder  „Bjergenes  Lys"  og  rimeligvis  skriver  det  sig  fra  de 
kridhvide  Bjergtinder,  som  her  første  Gang  vækker  den  Rejsendes 
Forbavselse.  Indianerne  ansaa  disse  Bjergtinder  for  hvide  Kæmpe- 
sten, der  var  faldne  ned  fra  Himlen,  hgesom  de  ved  Shoshone  Vand- 
fald troede  at  staa  Ansigt  til  Ansigt  med  den  store  Aand.  Om  Natur- 
fænomenerne i  Idaho  faar  man  en  ForestilHng,  naar  man  hører,  at 
Vandfaldet  ved  Shoshone,  der  ligger  i  det  sydHge  Idaho,  er  Hge 
saa  bredt  som  Niagara  og  225  Fod  højt,  altsaa  en  Trediedel  højere 
end  det  berømteste  Vandfald  i  Verden.  Det  vedføjede  Helside- 
billede giver  Læseren  en  Forestilling  om  den  paafaldende  ydre 
Lighed  mellem  de  to  Vandfald. 

Idaho  er  den  femte  af  Nordstaterne,  man  passerer,  naar  man 
med  Northern-Pacific-Linien  rejser  fra  St.  Paul  til  Stillehavskysten. 
Tilsammen  er  disse  Stater  større  end  Halvdelen  af  Evropa,  og 
Modsætningerne,  de  frembyder  i  Henseende  til  naturlig  Beskaffen- 
hed, er  saa  store  som  man  kan  tænke  sig  Modsætningen  mellem 
smilende  Hvedemarker  og  isdækte  Bjerge.  Men  er  man  omsider 
kommen  igemiem  Montana  og  Idaho,  altsaa  gennem  Rocky  Moun- 
tains,  faar  Naturen  en  anden  og  mildere  Karakter.  Overgangen  er. 
som  naar  man  fra  det  nordlige  Evropa  kommer  Syd  for  Alperne. 

Før  Pacific-Banen  blev  bygget,  adskilte  Hav  og  Bjergmasser  dette 
Land  fra  Omverdenen,  men  desuagtet  havde  der  i  Washington  ud- 

viklet  sig  et  forbavsende  Handelsliv.  Byer  var  anlagte,  Broer  var 
opførte ,  og  i  Skovene  arbejdede  store  Savmøller.  Det  var  en 
forbavsende  Virksomhed,  der  udfoldedes  i  disse  Egne,  naar  man 
betænker,  at  hver  Stump  Materiale  maatte  føres  Syd  om  Sydame- 
rika, og  at  hvert  Stykke  Tømmer,  hver  Tons  Metal  og  hver  Tønde 
Hvede,  man  vilde  udskibe  til  New  York,  maatte  føres  samme  Vej 
tilbage.  Det  er  først,  naar  man  erindrer,  hvilken  Søvej  der  var  at 
tilbagelægge,  at  man  forstaar  Betydningen  af  de  fem  store  Pacific- 
Baner.  Ingen  Revolution  i  Verden  har  haft  en  mere  gennemgribende 
Omvæltning  til  Følge  og  en  saa  direkte  Betydning  for  sit  Land 
som  Bygningen  af  disse  Jernbaner  har  haft  for  Nordamerika. 

Staten  Washington,  der  nu  er  i  voldsom  Opblomstring,  —  de 
sidste  20  Aar  er  Indbyggerantallet  fordoblet  12  Gange  —  blev  Stat 
i  Aaret  1889  og  havde  den  Gang  350,000  Indbyggere.  Mellem  disse 
fandtes  11,000  Svenske,  9000  Norske  og  4000  Danske.  Der  ud- 
gives to  skandinaviske  Blade,  et  i  Byen  Seattle,  der  har  44,000 
Indbyggere,  og  et  i  Byen  Tacoma,  der  har  40,000.  Mange  Skan- 
dinaver bor  i  Statens  tredie  største  By,  Spokane  Falls,  der  har 
gjort  det  fænomenale  Kunststykke  at  fordoble  sin  Handel,  sin  Vel- 
stand og  sit  Indbyggerantal  paa  —  ét  Aar!  De  nordligere  Egne  af 
Washington  er  dog  meget  øde.  Endnu  træffer  man  her  de  saa- 
kaldte  Chinookers,  Pelsdyrjægere  og  Squaw-Mænd,  der  taler  deres 
eget  Sprog,  den  saakaldte  Chinook-Jargon.  Staten,  der  er  opkaldt 
efter  Landets  Fader,  Georg  Washington,  har  i  sit  Vaaben  Ordet 
Alki,  der  er  et  Chinook  Ord  og  betyder  „efterhaanden".  Nord- 
ligst i  Staten  ser  man  paa  Kortet  en  uhyre  Havindskæiing,  Puget 
Sound,  der  er  en  enestaaende  Naturmærkværdighed.  Sundet,  som 
med  Rette  bærer  Navnet  „Veststaternes  Middelhav",  er  2000 
Kvadratmile  stort  og  har  lige  op  til  Kysterne  en  Dybde  af  3 — 800 
Fod.  Store  Linieskibe  gaar  saa  tæt  op  mod  Land,  at  man  kan 
staa  paa  Dækket  og  plukke  Frugt  af  Træerne.  Produkterne, 
der  udføres  fra  denne  fortrinlige  Havn,  løber  aarligt  op  til  en 
Værdi  af  9  Mill.  Dollars.  Fra  Staten  Washington  udskibes  aar- 
ligt 250,000  Tons  Hvede,  en   Udførsel,  der  vil   fordobles,  naar  en 

Gang  Kanalen  gennem  Panama  aabner  Vej  mellem  det  stille  og 
det  atlantiske  Ocean.  Saa  vil  Skibene  fra  Puget  Sound  løbe  til 
Liverpool  paa  tre  Uger,  og  Fragten,  der  for  Øjeblikket  er  35 
Shillings  pr.  Ton,  vil  efter  de  anstillede  Beregninger  synke  med 
ikke  mindre  end  45  pCt. 

Washingtons  vigtigste  Udførselsprodukter  er  Humle  og  Tømmer. 
Humlen  andrager  aarligt  en  Indtægt  af  j  ^2  Mill.  Dollars.  Den  sen- 
des til  Tyskland  og  har  en  Smag,    der   er  højt  skattet  af  de  tyske 
Bryggere.     Tømret    hentes    i    de    store 
Skove,  hvor  saa  mange  Skandinaver  er 
beskæftigede.  Paa  det  vedføjede  Helside- 
billede  ser    man    danske    Skovhuggere. 
Statens  to  største  Savværker  er  St.  Paul 
og  Tacoma  Tømmer-Kompagni,  der  be- 
skæftiger over  2000  Mennesker. 

Hvor  man  saa  end  rejser  i  Washing- 
ton, studser  man  ved  Synet  af  fire  krid- 
hvide Bjerge,  der  med  evig  Sne  funkler 
i  de  sommerlige  Omgivelser.  Det  højeste 
af  disse  Bjerge  er  Mount  Tacoma 
(14,444  Fod).  Det  afgiver  i  sit  hvide 
Skrud  et  Skue,  hvortil  der  intet  Side- 
stykke findes  i  den  gamle  Verden.  De 
andre  Snebjerge,  der  ogsaa  ligger  isolerede,  er  mindre,  men  ikke 
mindre  skønne.  Deres  Navne  er  Mount  Adams,  St.  Helens  og 
Mount  Baker.  De  er  alle  klædte  i  de  samme  hvide  folderige 
Dragter,  der  med  10,000  Fod  lange  Linier  tegner  sig  paa  den 
blaa  Himmel. 

Saa  omsider  kører  Toget  ind  i  Oregon,  og  efter  et  Par  Timers 
Kørsel  langs  med  Columbiafloden  ankommer  vi  til  Bestemmelses- 
stedet Portland,  en  smukt  beliggende  Flodby  med  50,000  Indbyggere. 
I  denne  By  ser  vi  Northern-Pacific-Banens  Endestation,  der  bereder 
os  en  Overraskelse.  Stationen  er  nemlig  mindre  og  uanseligere  end 
mangen    Landsbystation  i  Danmark    og    man    studser,    fordi    man 


Fra  de  ode  Egne. 

ventede  sig  en  monumental  Prydelse  som  Udiaabstegn  for  denne 
Rejse,  der  har  varet  fem  Døgn. 

Men  saa  lille  Stationen  er,  saa  fortræffelig  passer  den  ind  i  det 
Indtryk,  man  straks  har  modtaget  af  det  yderste  Vesten,  Indtryk- 
ket af,  at  alt  Menneskeværk  herude  forsvinder  i  de  store  Om- 
givelser. Det  siges  i  Evropa,  at  Amerika  nu  er  overfyldt,  og  en 
forbi gaaende  Standsning,  der  har  fundet  Sted  i  Indvandringen,  har 
yderligere  støttet  denne  Opfattelse.  Men  ikke  desmindre  er  der  i 
disse  Stater  Plads  for  Millioner,  og  Rigdomme  for  endnu  flere 
Millioner.  Naar  Staten  Oregon  har  opnaaet  en  Befolkningstæthed 
svarende  til  Englands  —  og  den  Dag  kommer  vil  der  i  denne 
ene  Stat  leve  40  MiUioner  Mennesker.  Der  lever  nu  325,000 

—  Paa  min  Rejse  til  Amerika  kørte  jeg  med  en  Omnibus  igen- 
nem London.  I  Omnibussen  sad  en  fattig  Kone.  Under  Kørslen 
spildte  hun  nogle  Gryn  i  Skødet  og  pillede  dem  møjsommeligt  op 
igen,  et  for  et.  Hun  var  saa  fattig,  syntes  det,  at  det  betød  noget 
for  hende  at  faa  opsamlet  hvert  eneste  HUe  Gryn. 

Paa  denne  fattige  Kone  faldt  min  Tanke,  mens  Toget  rullede  ud 
gennem  Vesten,  over  Marker,  hvor  den  gule  Hvede  bølgede,  over 
Floder,  hvor  Fisk  sprællede,  over  Højsletter,  hvor  herreløse  Kreatur- 
hjorde græssede,  og  over  Bjerge  hvori  der  hvilte  og  endnu  hviler 
uopdaget  Guld  for  Millioner  Dollars. 

Den  gamle  fattige  Kone  forekom  mig  til  sidst  et  Billede  af  det 
lidende  Evropa.  Og  er  der  i  dette  Billede  Sorg  og  Kummer,  saa 
er  der  uendelig  megen  Trøst  og  Haab  i  det,  der  ligger  foran  os, 
naar  vi  fra  Pacifickysten  vender  Blikket  mod  Chicago. 

Ud  over  disse  ubeboede  Verdener  vil  den  rynkede  Morlil  engang 
sende  sine  Sønner. 


MELLEM  LNDIANERE 


FRA  Portland  glider  Damperen  ned  ad  Columbiafloden,  der  i  et 
tusinde  Mile  langt  majestætisk  Løb  strømmer  mellem  mægtige 
Urskove  og  Bjerge.  Skovlhjulenes  Plasken  blander  sig  med  Fugle- 
nes Sang,  og  paa  hele  Vejen  fængsles  Øjet  af  de  kridhvide,  sne- 
bedækte  Bjerg-Titaner,  der  aandeagtigt  hæver  sig  mod  Himlen. 

Jeg  gik  i  Land  for  at  aflægge  et  Besøg  hos  en  af  Indianerstam- 
merne, der  bor  i  Egnen  omkring  Bjerget  St.  Helens.  Ved  den 
primitive  Landgang  laa  der  et  Par  Huse,  hvor  jeg  efter  nogen 
VanskeHghed  fik  en  Hest  til  Leje.  Jeg  vilde  ogsaa  haft  en  Tolk, 
men  den  eneste  Mand,  der  talte  Lidiansk,  var  for  otte  Dage  siden 
druknet.  Han  maatte  altsaa  siges  at  være  undskyldt,  og  for  mig 
var  der  ikke  andet  at  gøre  end  at  sætte  Gangeren  i  Bevægelse 
uden  Ledsager.  Det  er  ikke  i  vore  Tider  forbundet  med  Fare  at 
aflægge  Besøg  hos  Indianerne.  Jeg  havde  Cigarer  til  Høvdingen,  et 
Kræmmerhus  fuldt  af  Tinknapper  til  Børnene  og  tre  Par  Mandfolke- 
seler med  Messingspænder  til  Kvinderne.  I  Skyndingen  havde  jeg 
ikke  fundet  andre  Sager,  da  jeg  forlod  Portland. 

Efter  en  Times  Ptidt  saa  jeg  Røg  ude  over  en  Slette,  der  var 
bevokset  med  et  tyndt  Krat.  Foran  mig  tegnede  Bjerget  St.  Helens 
sig  paa  den  blaa  Himmel  som  en  dampende  Istap.  Det  vidunder- 
lige Bjerg  lignede   et  spidst  Prisme.    Jeg  var  saa  betaget  af  dette 

Syn,  at  jeg  ikke  bemærkede  Indianerlejren,  før  jeg  befandt  mig 
foran  Høvdingens  sommerlige  Regeringssæde. 

Teltet  var  sammensyet  af  skident  Sækkelærred,  fortil  aabent, 
som  man  ser  paa  Billedet.  Kæppene,  hvorover  Sækkelærredet  var 
udspændt,  spredtes  foroven  som  en  Riskost.  Høvdingen,  ledsaget  af 
nogle  Mænd  og  Kvinder,  kom  til  Syne  og  betragtede  mig  i  Tavshed, 
men  ingen  af  dem  besvarede  min  ærbødige  Hilsen. 

Efter  nogen  Tids  Forløb  vendte  hele  Selskabet  mig  Ryggen  og 
forsvandt  med  flagrende  Kapper  ind  i  Teltet. 

Jeg  var  stegen  af  og  havde  bundet  Hesten,  da  Høvdingen  igen 
traadte  ud  og  præsenterede  mig  den  uundgaaelige  Fredspibe,  en 
ganske  almindelig  engelsk  Træpibe  med  Metal-Mundspids.  Der  laa 
en  Glød  i  Piben,  og  jeg  kunde  altsaa  straks  hengive  mig  til  Nydel- 
sen af  den  skrækkelige  Tobak. 

Jeg  dampede  et  Par  Drag  og  trykkede  Høvdingens  Haand  som 
Tegn  paa  mine  fredelige  Følelser,  og  efter  at  vi  i  nogen  Tid  havde 
sét  hinanden  stift  ind  i  Øjnene  og  ikke  havde  opdaget  andet  end 
gode  Ønsker,  gik  jeg  hen  til  Kvinderne  og  Børnene,  der  nu  strakte 
Lemmerne  i  Solskinnet.  Først  gav  jeg  Kvinderne  de  tre  Par  Seler, 
som  de  holdt  op  i  Lyset  og  betragtede  med  deres  sløve  Øjne.  Der- 
paa  uddelte  jeg  Tinknapperne  til  Børnene,  som  skyndte  sig  at  stikke 
de  blanke  Ting  i  Munden,  Jeg  lod  ved  Tegn  forstaa,  at  de  ikke  maatte 
synke  Gaverne,  men  en  af  Kvinderne  gjorde  et  andet  Tegn,  hvor- 
med hun  vilde  sige: 

„Lad  bare  Knapperne  synke,  de  kommer  nok  for  Dagens  Lys 
igen ! " 

Den  unge  Indianei-frue,  som  ved  en  passende  Pantomime  frem- 
satte denne  træffende  Bemærkning,  var  iført  følgende  flatterende 
Toilette:  Tre  lange  Hanefjer  i  Haaret.  En  Række  spidse,  fremad- 
bøjede  Dyretænder  om  Halsen  og  et  spraglet  Hestedækken  om  Le- 
gemet. Til  denne  Selskabsdragt,  der  stærkt  fremhævede  de  natur- 
lige Virkemidler,  sluttede  sig  nu  en  af  mine  medbragte  Bukseseler, 
som  den  Skønne  viklede  om  sin  lækre  Hals. 

Jeg  rev  Øjet  løs  fra  alle  disse  Yndigheder  og  saa  til  min  Over- 

raskelse  Høvdingen  staa  i  Døren,  indsvøbt  i  et  ildrødt  Sengetæppe. 
Rimeligvis  var  det  til  Ære  for  mig,  at  han  havde  foretaget  denne 
hurtige  Omklædning,  og  jeg  skyndte  mig  derfor  at  lægge  min  Tak- 
nemlighed for  Dagen  ved  at  forære  ham  en  Snes  Cigarer,  og  — 
da  de  ikke  syntes  at  gøre  noget  videre  Indtryk  paa  ham  —  en 
Haandfuld  Smaapenge.  Han  vejede  den  sidste  af  Gaverne  i  Haan- 
den,  talte  Pengene  nøjagtigt  og  hævede  endelig  Blikket  for  at  se, 
om  der  var  mere.  Tiden  var  imidlertid  kommen,  da  jeg  fandt  det 
passende  at  overlade  Indianeren  den  aktive  Rolle,  idet  jeg  stil- 
lede Anmodning  om  en  Soldans.  Anmodningen  fremsatte  jeg  paa 
Dansk,  som  Høvdingen  syntes  at  forstaa  bedre  end  noget  andet 
mig  bekendt  Sprog;  selvfølgelig  understregede  jeg  min  Tale  med 
diverse  Fagter  og  Gebærder,  Da  jeg  herunder  udførte  et  Par  Danse- 
trin, syntes  Indianerne  at  tro,  at  jeg  var  kommen  for  at  divertere 
dem.  De  satte  sig  foran  mig  i  en  Halvkreds  og  saa  paa  mig  med 
deres  sammenknebne  Indianerøjne,  som  egentlig  er  alt  for  smaa  i 
Forhold  til  de  store  melankolske  Ansigter. 

Jeg  stod  i  anden  Position,  med  Fredspiben  i  min  Haand,  og  til  Trods 
for  det  komiske  i  StilHngen  var  jeg  underlig  berørt  af  at  være  ene 
„hvid  Mand"  paa  dette  Sted,  hvor  Indianerne  siden  Istiden  færdedes 
mellem  de  funklende  Snebjærge  og  de  tavse  Skove.  Det  var  et 
glibende  Billede  paa  Tungsind,  de  frembød,  som  de  sad  der  foran 
Teltene.  Deres  lange  sorte  Eskimohaar  var  fladt  kæmmet  ned  over 
de  skægløse  Ansigter,  som  i  Farven,  men  ikke  i  Kraniets  Form, 
mindede  saa  stærkt  om  Asiens  mongolske  Racer.  Af  Krydsning 
mellem  Kinesere  og  Eskimoere  maatte  fremgaa  Indianere.  Deres 
Pande  er  lav.  Kindbenene  er  stærkt  udviklede  og  af  Underansigtets 
massive  Bygning  faar  Trækkene  Præg  af  Plumphed.  Næsen  er 
fi-emspringende  og  vagtsom,  Øjnene  smaa,  dybthggende  og  uden 
Udtryk. 

Jeg  stirrede  ind  i  disse  Ansigter,  og  det  forekom  mig,  som  stir- 
rede jeg  ind  i  svundne  Aartusinder,  ind  i  ældgamle  Stammers  stille 
Liv,  Clanernes  Tog  igennem  Dalene,  de  omdragende  Stammers 
Jagt  paa  BøfFelhjorde  og  Sejllads  i  Canoer  paa  de  brede  ukendte 

Floder.  Det  havde  for  disse  Indianere  været  et  fuldt  ud  lykkeligt  Liv. 
De  dræbte  Vildt,  fangede  Fisk,  dyrkede  Majs  og  røg  Tobak.  Land- 
skaberne, hvori  de  færdedes,  Bjergdalene,  Højsletterne  og  Præ- 
rierne, befolkede  deres  Fantasi  med  Aander,  Giganter  og  fabelagtige 
Dyrevæsener.  I  deres  Glaner  havde  de  realiseret  Tanken  om  det 
kommunistiske  Samfund,  som  endnu  i  vore  Dage  beskæftiger  Hjer- 
nerne i  de  tæt  befolkede  Verdenseentrer.  Lidianerne  levede  nøje 
sammenknyttede  ved  Slægtskab  og  Venskab,  og  uden  at  gøre  anden 
Forskel  paa  Familierne  end  den,  der  laa  i  de  forskellige  Navne, 
som  de  tog  fra  Dyre-  og  Planteriget.  Hver  Mand  havde  flere  Hu- 
struer, som  tilhørte  ham  uden  Ægteskab.  Mænd  og  Kvinder  vær- 
gede sig  ved  Bue  og  Pil  og  klædte  sig  i  Bomuld.  Stammens  Læge 
var  tillige  Præst  og  forestod  de  talrige  religiøse  Geremonier,  navnhg 
Soldansen.  Forøviigt  var  der  en  betydehg  Forskel  paa  de  Indianer- 
stammer, der  i  1492  ved  Landets  Opdagelse  fandtes  i  Amerika,  en 
Forskel,  der  er  forstaaelig,  naar  man  betænker,  at  dette  Urfolk 
var  spredt  over  Strækninger  saa  store  som  fra  de  polare  Ødemarker 
med  de  mørke  Vinternætter  til  Tropernes  Egne  med  den  overvæl- 
dende Natur  og  rige  Sollys.  Indianerne  tålte  ialt  c.  150  forskellige 
Sprog  og  taler  den  Dag  i  Dag  forskellige  Sprog,  som  dog  kan  ind- 
ordnes under  visse  Grupper.  Indianersprogene  er  yderst  vanskelige 
at  lære,  idet  Substantiver  optages  i  Verbet  og  konjugeres  med 
det.  Ligeledes  vanskeliggør  det  Tilegnelsen,  at  de  enkelte  Sæt- 
ningsdele ikke  er  adskilte,  men  at  Ord  af  samme  Klasse  paa 
en  forvirret  Maade  er  sammenfiltrede  til  umaadehg  lange  Ord.  Et 
eget  Skriftsprog  fandtes  ikke.  Derimod  havde  en  stor  Del  af  India- 
nerne en  meget  indviklet  Hieroglyfskrift,  som  man  endnu  ser  Mær- 
ker af  paa  Klippevæggene  rundt  om  i  Amei-ika,  navnhg  i  Ny  Mexico 
og  Arizona. 

Jeg  stod  fremdeles  foran  Indianeren  og  følte  levende  Ønsket 
om  at  kunne  gøre  mig  forstaaelig.  Men  desværre  kunde  jeg  ikke 
andre  indianske  Ord  end  de,  der  er  gaaede  over  i  ethvert  Sprog, 
f.  Eks.  tobacco,  canoe,  mocassin  og  wigwam.  Desuden  vidste 
jeg,  at  Kinni-Kinnik  var  Navnet  paa  den  hæslige  Tobak,  jeg  røg 

af  Fredspiben,  og  at  Herperloki  er  en  Majsret,  som  Indianerne 
plejer  at  byde  deres  Gæster.  Da  jeg  gerne  vilde  se  denne  Ret,  sagde 
jeg  Herperloki,  Herperloki  og  pegede  paa  Munden,  idet  jeg  lavede 
Ansigt,  som  om  noget  smagte  mig  fortræffeligt.  Indianerne,  som 
sad  og  røg,  syntes  aldeles  ikke  at  blive  overraskede  ved  at  høre  deres 
Modersmaal.  De  rejste  sig  og  med  Høvdingen  i  Spidsen  gik  vi  ind 
i  Teltet. 

Jeg  saa  mig  om  i  dette  Rum.  Bohavet  bestod  af  to  smaa  Borde, 
et  Par  lave  Træbænke  og  en  hjemmelavet  Kiste,  i  hvilken  Høv- 
dingen opbevarede  sine  BøfFelhorn.  Paa  Gulvet  laa  der  nogle  sprag- 
lede Hestedækkener,  og  fra  Pindene  under  Loftet  hængte  tørrede 
Kødstrimler  og  Majskolber.  En  særlig  Del  af  Teltet,  eller  rettere  en 
lille  Udbygning  bagved,  var  forbeholdt  Kokkenet,  og  det  var  ingen 
appetitvækkende  Lugt,  der  trængte  ind  fra  dette  Departement,  hvor 
Kvinderne  paa  en  underlig  puslende  Maade  tillavede  deres  Herper- 
loki. De  vendte  Ryggen  til  mig,  og  nysgerrig  kiggede  jeg  over 
Hovederne  paa  dem,  da  jeg  af  visse  Grunde  ønskede  at  kontrol- 
lere, hvorledes  de  sammensatte  deres  Lækkerbidsken. 

Og  ganske  rigtigt!  Det  gik  for  sig  som  man  havde  fortalt  mig  det 
i  Portland.  Kvinderne  tog  Majskolben  ud  af  de  store  Svøb,  rev  Majs- 
kernerne af,  og  naar  de  havde  faaet  en  Haandfuld,  tog  de  den  i 
Munden  og  tyggede  den  til  en  klæbrig  Dejg.  Af  denne  bagtes  smaa 
Brød,  der  meget  lignede  danske  Boller,  blot  at  de  havde  en  haar- 
dere  Skal. 

Bagningen  tog  en  urimehg  lang  Tid,  men  omsider  var  Brodene 
færdige  og  sattes  paa  Bordet  ved  Siden  af  de  før  omtalte  Kødstrimler. 
Jeg  kunde  dog  ikke  tvinge  mig  selv  til  at  spise  Herperloki,  skønt 
det  ikke  manglede  paa  Opfordi-inger.  Indianerne  troede  vistnok,  at 
jeg  savnede  Appetit,  thi  en  af  dem  rejste  sig  og  sang  en  snøv- 
lende Sang,  der  rimeligvis  havde  appetitvækkende  Indflydelse  paa  en 
Indianer-Mave.  Sangerinden  var  maaske  en  lokal  Trebelli.  Paa  mig 
gjorde  Foredraget  den  Virkning,  at  jeg  —  for  at  blive  fri  for 
mere  —  beredvilligt  efterkom  Høvdingens  Opfordring  om  ogsaa  at 
bidrage  til   Underholdningen   med   et  Nummer.  Jeg  foredrog  i  den 

Anledning  de  første  fire  Linier  af  „Danmark,  dejligst  Vang  og 
Vænge",  der  antagelig  aldrig  før  har  været  sunget  for  Indianere. 
Sangen  syntes  førøvrigt  at  vinde  deres  Bifald.  Trykket  af  sin  Er- 
kendtlighed aabnede  Høvdingen  den  store  Kiste,  hvorpaa  jeg  havde 
siddet,  og  foreviste  forskellige  Instrumenter,  de  Unge  spiller  paa, 
naar  de  danser  Soldansen.  Mellem  Instrumenterne  laa  der  et  Uhyre 
af  en  Bowiekniv,  som  jeg  selvfølgelig  betragtede  med  den  største 
Interesse.  For  Løjers   Skyld   tog  jeg  Kniven   og  lod,   som   om  jeg 


Landskab  fra  det  yderste  Vesten. 


bemægtigede  mig  en  af  de  tilstedeværende  Damers  Skalp.  Men  hos 
Høvdingen  fremkaldte  denne  Pantomime  en  meget  misbilligende 
Hovedrysten.  Han  rev  Bowiekniven  fra  mig  og  lod  den  glide  hen 
over  min  Hals  og  Haarrod  med  en  saa  forbavsende  Færdighed,  at 
jeg  meget  mod  min  ViUie  begyndte  at  skæve  efter  Døraabningen. 

Under  alt  dette  var  Samtalen  bleven  livlig  og  Gebærderne  og 
Grimacerne  saa  besynderlige,  at  jeg  flere  Gange  brast  i  Latter.  Det 
var,  som  befandt  jeg  mig  i  et  etnografisk  Museum,  hvor  de  udstil- 
lede Figurer  pludseligt  havde  faaet  Liv  og  stod  paa  Hovedet  i  deres 
egne  Klude.  Jeg  ventede  hvert  Øjeblik  at  se  Museumsdirektøren 
træde  ind  og  faa  et  Slagtilfælde  af  Forskrækkelse. 

Da  jeg  havde  købt  et  Knippe  Boffelhorn,  steg  jeg  til  Hest  og 
tog  Afsked  med  Indianerne,  der  efter  saa  mange  Sindsbevægelser 
igen  sad  i  Græsset,  sammenkrøbne  og  indsvøbte  som  om  de  frøs. 
Aftensolen  sendte  sit  gule  Lys  ned  over  deres  melankolske  An- 
sigter. En  Bræmme  af  Guld  gled  langsomt  hen  over  Skovene, 
og  ude  i  det  Fjerne  hævede  de  mægtige  Snebjerge  sig  som  hvide 
Aander  i  den  gyldne  Luftning. 

Foi-underligt  gribende,  forekom  det  mig,  smeltede  det  impone- 
rende Naturbillede  sammen  med  de  halvvilde  Skikkelser,  der  i 
Angst  for  den  frembrydende  CiviUsation  er  flygtede  ud  til  Randen 
af  det  store  Ocean.  I  denne  Stat  og  i  Oklahoma  maa  man  i  vore 
Dage  søge  de  sørgelige  Rester  af  Nordamerikas  ældste  Folk  og 
dets  Kultur,  der  staar  i  en  saa  uløselig  Modsætning  til  det  moderne 
Samfund.  Herude  den  flygtende  Indianer,  som  ængstelig  rækker 
den  hvide  Mand  sin  Fredspibe,  derinde  den  febrilske  Travlhed,  det 
store  Kapløb,  de  summende  Hjul  — 

Og  dog  kan  det  ikke  være  anderledes.  Der  er  nu  noget  over  300,000 
Indianere  tilbage,  og  for  at  de  kunde  leve  deres  oprindelige  Liv,  maatte 
man  indrømme  dem  et  Land  saa  stort  som  Frankrig.  Til  en  saadan 
Ødselhed  er  der  ikke  Raad  i  den  moderne  Verdenshusholdning.  Indi- 
anerne er  de  svage,  og  da  de  synes  uanvendeHge  i  det  skabende 
Erhvervsliv,  maa  de  gaa  til  Grunde.  Nu  er  de  flygtede  ud  til  disse 
Egne,  forfulgte  af  det  støjende  Lokomotiv.  Men  ogsaa  her  vil  Damp- 
skorstenen inden  ret  længe  sværte  Himlen.  Om  en  Menneskealder 
findes  „Rodhuderne"  næppe  andre  Steder  end  paa  etnogi-afiske  Mu- 
seer og  i  Romanerne. 


DET  STILLE  OCEAN 


AMERIKA  hai-  fire  Centrer.  Østens  Brændpunkt  er  New  York, 
Jr\_  Sydens  New  Orleans.  Mellemstaterne  beherskes  af  Chicago, 
og  enhver  Bevægelse  i  Vesten  ender  i  San  Francisco.  Her  er  det 
kommercielle  Centrum  ikke  blot  for  Kalifornien,  men  i  videre  For- 
stand for  hele  den  Del  af  Amerika,  der  ligger  mellem  Rocky 
Mountains  og  det  stille  Ocean. 

Fra  Portland  til  San  Francisco  kan  man  rejse  to  Veje:  Med 
Jernbanen,  der  gaar  gennem  Kalifornien,  eller  med  de  store  Dam- 
pere, der  sejler  ned  ad  Columbiafloden  og  fra  Astoria  foretager 
Rejsen  over  Stillehavet.  Jeg  valgte  denne  Vej. 

Ombord  paa  Damperen  „State  of  California"  gled  vi  da  en  smuk 
sollys  Eftermiddag  ned  ad  den  brede  Flod.  Det  er  en  Sejlads  paa 
100  Mile  gennem  stille  Urskove.  Time  efter  Time  sejler  man  mel- 
lem to  Rækker  ærværdige  mosbehængte  Træstammer,  som  sænker 
deres  Grene  ned  i  Vandet.  En  betagende  Stemning  af  Fred  og  Al- 
vor hviler  over  dette  Skovbillede. 

Colunibiaflodens  Bredder  er  vistnok  de  eneste  Egne  i  Nordamerika, 
hvor  man  endnu  sér  en  virkelig  Urskov.  I  alle  andre  Stater  og  ikke 
mindst  i  de  egenlige  Skovstater  Michigan,  Georgia  og  Alabama  er  Sko- 
vene halvt  bortryddede  og  behandles  fremdeles  med  en  Hensynsløs- 
hed, der  vækker  den  Rejsendes  Forbavselse.  Amerika,  der  endnu  i  Be- 
gyndelsen af  Aarhundredet  havde  udstrakte  Skove  i  sit  tempererede 

Bælte  —  med  Undtagelse  af  Prærierne  selvfølgelig  —  er  snart 
kommen  saa  vidt,  at  al  Skovhugst  maa  ophøre,  fordi  der  ikke  mere 
findes  nogen  Skov.  Forstvæsen  i  evropæisk  Forstand  kendes  ikke 
i  Amerika.  Enhver  Jordejer  kan  hugge  om  og  brænde  af,  som  han 
har  Lyst  og  Evne  til.  Der  har  været  Aar,  hvor  Amerikanerne  har 
ryddet  10  Millioner  Acres  Skov  og  kun  plantet  10,000  Acres.  Man 
kommer  ind  i  Stater,  hvor  Jernbanetoget  løber  Hundreder  af  Mile 
mellem  tørre,  visne  Træstammer.  Hvad  fejler  disse  Træer?  De  er 
blevet  borede  for  Terpentin.  Andre  uhyre  Strækninger  afbrændes 
ved  Uforsigtighed.  En  dansk  Farmer  i  Wisconsin  fortalte  mig,  at 
han  engang,  han  kastede  en  Tændstik,  var  kommen  til  at  af- 
brænde en  Skovstrækning,  der  var  større  end  Grib  Skov.  Sagen 
blev  ikke  engang  undersøgt,  og  Farmeren  fik  ingen  Straf.  Hvid- 
granen, der  er  saa  efterspurgt,  findes  næsten  ikke  mere,  og  over- 
hovedet gaar  der  saa  mange  amerikanske  Skove  til  Grunde,  at 
det  snart  vil  blive  vanskeligt  at  skaffe  det  Træ,  der  finder  An- 
vendelse til  Bygninger.  I  Chicago  alene  sluger  Nybygninger  aar- 
Hgt  10,000  Acres  Skov. 

At  Træet  stiger  i  Pris  er  endda  den  mindste  Ulempe,  der  for- 
aarsages  ved  Udrydningen  af  de  amerikanske  Skove.  Mere  skæbne- 
svanger er  den  Indflydelse,  Ødelæggelsesværket  har  paa  Tempera- 
turen, paa  Regnmængden  og  paa  Vandløbet  i  de  store  Floder. 
Aarlige  Flodoveisvømmelser,  man  ikke  tidhgere  kendte,  maa 
føres  tilbage  til  Skovenes  Forsvinden.  Naturen  havde  i  sin 
betænksomme  Ordning  anvist  Træerne  den  Opgave  saa  længe  som 
muligt  at  holde  paa  den  smeltende  Sne.  Skovbunden  med  Mos  og 
Blade  virkede  som  en  Svamp,  der  ved  Sommerens  Indtræden  van- 
skeHggjorde  Vædens  Afløb.  Nu  smelter  Sneen  pludsehg  og  strøm- 
mer fra  den  nøgne  Bund  ud  i  Floderne,  der  svulmer  over  deres 
Bredder  og  anretter  forfærdelige  Ødelæggelser.  Paa  denne  Maade 
kommer  Straffen  over  Amerikanerne,  der  i  kortsynet  Uforstand  har 
bragt  Forstyrrelse  i  Naturens  store  Kredsløb. 

Det  her  sagte  gælder  Mellemstaterne,  særlig  Mississippi-Flodens 
Oplande.  Men  det  vil  heller  ikke  vare  mange  Aar,  før  Skovene  er  til- 

intetgjoite  i  Washington  og  Oregon.  Der  anlægges  Savværk  ved 
Savværk,  og  tusinde  Økser  blinker  i  de  store  Skoves  Udkanter. 
Ogsaa  i  Oregon  ser  man  et  Billede,  man  aldrig  glemmer,  naar 
man  ved  Vintertid  har  gjort  en  Rejse  gennem  Vesten:  Det  uhyre 
Læs  Træstammer,  opstablede  paa  en  lav  Blokvogn,  som  fire  Heste 
møjsommeligt  trækker  gennem  Sneen. 

—  Efter  en  Dags  Sejlads  ankommer  vi  til  den  bile  By  Astoria, 
der,  som  man  ser  paa  Kortet,  ligger  ved  Columbia-Flodens  Udløb. 
Byen  er  et  Fiskerleje  men  ikke  desmindre  har  den  en  elektrisk 
Sporvogn,  der  —  øjensynlig  til  sin  egen  Underholdning  —  løber 
op  og  ned  ad  Gaden.  Da  vi  i  nogen  Tid  har  staaet  og  iagttaget 
dette  Fænomen,  gaar  vi  om  Bord  igen  og  damper  ud  paa  det  stille 
Ocean. 

Det  stille  Ocean!  Navnet  er  meget  misvisende.  Det  blæser 
nemlig  en  god  vestbg  Storm,  og  da  Vindene  ikke  har  mødt  Mod- 
stand, siden  de  forlod  Japan,  overfalder  de  os  med  dobbelt  Styrke. 
Bølgerne  rejser  sig  og  viser  Tænder,  og  paa  Skibet  indtræder  alle 
de  Forstyrrelser,  der  ved  saadanne  Lejligheder  gør  en  brat  Ende 
paa  Selskabeligheden.  Vandet  skyller  over  Dækket.  I  Salonen  leger 
Tallei'kener  og  Glas  en  vild  Tagfat,  og  i  Kahytterne  danser  Koffer- 
terne  Polskpas  og  Menuet.  Damperen  løfter  Bagenden,  som 
om  Nogen  kildrede  den  under  Bugen,  og  hver  Gang  kildrer  det 
ogsaa  i  samtlige  Passagerers  Buge.  Damerne  forsvinder,  og  Her- 
rerne flokkes  i  Røgsalonen,  der  hurtigt  minder  om  en  Tand- 
læges Venteværelse.  Pudsigt  er  det  at  høre  En  efter  En  af  de  lig- 
blege Skikkelser  henkaste  en  Bemærkning  om,  at  det  vist  var  bedre 
at  spadsere  lidt  paa  Læsiden  eller  at  lægge  sig  i  Kahytten  og  læse 
Slutningen  af  en  god  Bog.  Vedkommende,  der  forsvinder  paa  en 
underlig  sladsket  Maade,  indbilder  sig  virkeligt,  at  han  har  narret 
de  fire  fem  Menneskekendere,  der  nu  lægger  Benene  op  paa  Stolene 
og  indretter  sig  det  hyggeligt  med  Whisky,  Is  og  Gin! 

Denne  Storm  varede  nøjagtigt  tre  Døgn,  og  der  var  Timer,  da 
Bølgerne  rejste  sig  til  en  Højde,  som  jeg  ikke  har  set  Mage  til  paa 
andre  Verdenshave.  Under  disse  Forhold  var  der  rig  Anledning  til 

at  anstille  Betragtninger  over  de  amerikanske  Søfolk,  der  saa  godt 
det  lod  sig  gøre  manøvrerede  deres  Skib. 

Selve  Skibet  var  helt  igennem  amerikansk,  mere  indrettet  paa 
Passagerernes  Bekvemmeligheder  end  paa  at  sejle  til  San  Francisco, 
navnlig  i  en  Storm.  Promenadedækket  var  overbygget  med  Kahytter 
og  Rathuset  skudt  saa  hojt  til  Vejrs,  at  den  kommanderende  Officer 
maatte  udstede  de  fleste  af  sine  Kommandoer  ad  elektrisk  Vej. 
Besætningen,  og  især  Officererne,  var  iførte  Uniformer,  der  havde 
været  pyntelige  for  Jernbanefunktionærer,  men  var  upraktiske  for 
Folk,  der  skulde  færdes  paa  et  Ocean.  Endelig  gjorde  man  to 
karakteristiske  Iagttagelser,  naar  man  kiggede  ind  i  Kaptejnens 
elegant  monterede  Salon.  Kaptajnen  havde  Urtepotter  i  Vinduerne  og 
en  almindelig  amerikansk  Gyngestol  paa  Gulvet.  Han  var  vistnok 
ikke  nogen  gammel  Sømand! 

Amerikanerne  har  sat  al  Kraft  ind  paa  at  opdyrke  deres 
rige  Land.  Ikke  mange  dygtige  Mænd  har  ladet  sig  friste  af  Sø- 
mandens Virksomhed,  der  byder  usikre  Fordele  men  sikker  Risiko. 
Siden  Nordstaternes  Sejlskibsflaade  blev  opbragt  under  Borgerkrigen, 
har  Yankeerne  overladt  Søen  til  de  evropæiske  Nationer,  og 
ikke  mindst  til  Skandinaverne.  I  den  amerikanske  Kystfart  er  ifølge 
officielle  Angivelser  ^/g  af  Sømændene  Skandinaver,  og  mærkeligt 
er  det,  at  talrige  Danske,  der  var  Landmænd  hjemme,  bliver  Sø- 
mænd, naar  de  kommer  til  Amerika.  De  ni  Tiendedele  af  Millio- 
nærernes Lystfartøjer  navigeres  af  Skandinaver,  især  af  Nordmænd, 
der  i  denne  Tjeneste  er  blevne  en  Slags  Væringer  i  den  amerikan- 
ske Myklagaard.  Hvilken  Stilling  de  skandinaviske  Søfolk  forøvrigt 
indtager  i  Fristaternes  Koffardiflaade  faar  man  hurtigt  en  Fore- 
stilling om  gennem  et  Par  Tal.  Gennem  det  officielle  Bureau  of  Navi- 
gation i  New  York  forhyredes  i  Aaret  1894  ialt  5,790  Skandinaver, 
3,174  Englændere,  1,497  Tyskere,  116  Østrigere,  622  Russere  og 
Finner,  96  Franskmænd,  20  Italienere  og  688  tilhørende  andre 
Nationer,  hvorimellem  Japanesere  og  Kinesere.  Samtidigt  forrin- 
ges Tallet  paa  de  indfødte  Søfolk.  Til  amerikanske  Fartøjer  for- 
hyrede Bureauet  i  Aaret  1893  ialt  7,433  fødte  Amerikanere,   men 

det  følgende  Aar  kun  2,989,  og  en  Del  af  disse  maa  endda  an- 
tages at  have  været  Fremmede,  der  fremstillede  sig  som  Ameri- 
kanere. Loven  byder  nemlig,  at  kun  amerikanske  Borgere  kan  blive 
Officerer,  og  de  Fremmede  har  saaledes  Fordel  af  at  fornægte 
deres  Nationalitet.  Skandinaverne  findes  særlig  i  Sejlskibe  og  i  Skibe 
af  den  gamle  Type.  I  de  moderne  Staalskibe,  hvor  Lønnen  er 
højere  og  Arbejdet  ringere,  er  de  nordiske  Søfolk  mindre  talrige. 
Forholdene  er  i  mange  Henseender,  f.  Eks.  i  Henseende  til  Matro- 
sernes Behandling,  forskellige  paa  et  amerikansk  og  et  evropæisk 
Koffardiskib.  Matroserne  nedstuves  ikke  i  de  snævre  Lastrum  for- 
ude. De  bebor  det  saakaldte  „Forward  House",  et  lyst  smukt  Rum 
paa  Dækket.  Mandskabet  har  sit  eget  Baderum,  faar  friskbagt  Brød 
og  har  det  overhovedet  bedre  end  det  har  Ret  til  efter  Lovene. 
Søfartsbøger  kendes  ikke.  Naar  en  amerikansk  Matros  har  gjort 
en  Rejse  eller  to,  forlanger  han  at  blive  Officer.  Opfyldes  hans 
Forlangende  ikke,  kan  man  være  sikker  paa,  han  gaar  i  Land. 

Som  Resultat  af  alle  disse  Aarsager  er  den  amerikanske  KofFardi- 
flaade  forsvindende  i  Forhold  til  Landets  Størrelse  og  Kysternes 
Udstrækning.  I  de  amerikanske  Konsulers  officielle  Lidberetninger 
har  man  en  Række  Udtalelser,  hvoraf  det  fremgaar,  at  der  findes 
store  Havne  i  Evropa,  hvor  man  aldrig  sér  det  amerikanske 
KofFardiflag.  Det  hedder  t.  Eks.  i  en  Lidberetning  fra  det  ameri- 
kanske Konsulat  i  Hamborg: 

„Heller  ikke  i  Aar  (1894)  har  der  været  noget  amerikansk  Damp- 
skib i  Hamborgs  Havn.  Af  Konsulatsbøgerne  fremgaar  det,  at  med 
Undtagelse  af  Aaret  1888  er  intet  amerikansk  Dampskib  blevet  ind- 
klaieret  her  i  35  Aar." 

Dette  er  forbavsende,  naar  man  betænker,  at  Hamborg  har  den 
tredie  største  Havn  i  Verden,  og  at  Byen  har  en  særlig  omfattende 
Handel  paa  Amerika.  Et  eneste  tysk  Selskab,  Hamburg-American- 
Linien,  har  tre  Gange  om  Ugen  Dampere  gaaende  til  og  fra 
New- York. 

—  Men  vi  sejler  fremdeles  paa  det  stille  Ocean!  Det  er  blevet 
smukt  Vejr  med  klar  Himmel,    og   Passagererne  glæder  sig  til  at 

naa  Bestemmelsesstedet  uden  videre  Uheld.  Men  netop  under  disse 
gunstige  Forhold  hænder  der  en  Begivenhed,  som  unægtelig  noget 
har  paavirket  de  oven  for  fremsatte  Bemærkninger  om  amerikanske 
Søfolk. 

—  Det  var  en  Aften  ved  Ottetiden  med  temmelig  høj  Sø,  men  dej- 
ligt klart  Maaneskin.  Vi  befandt  os  c.  100  Mile  fra  San  Francisco, 
da  vi  saa  en  Damper  forude.  Den  gik  stik  imod  os,  indtil  baade 
den  og  „State  of  California"  pludselig  stødte  i  Signalerne  og  løb 
ind  i  hinanden  med  et  voldsomt  Brag.  Jeg  havde  aldrig  troet,  at 
noget  saadant  kunde  passere,  dersom  jeg  ikke  havde  staaet  paa 
Dækket  og  sét  det  med  mine  egne  Øjne. 

Naturligvis  opstod  der  en  passende  Forvirring,  særlig  i  Last- 
rummet, hvor  der  laa  et  Par  Hundrede  Kinesere  og  drømte  om  det 
himmelske  Rige.  Kineserne  kom  selvfølgelig  straks  galoperende  op 
ad  Trapperne  paa  deres  Porcellænsben  og  oplivede  Promenade- 
dækket med  deres  200  dekorative  gule  Fjæs.  Der  paafulgte  et 
Øjebliks  Panik.  Herrer  og  Damer  iførte  sig  de  mest  nødvendige 
Klædningsstykker  og  løb  til  Baadene,  mens  en  tyk  Herre  entrede 
Rælingen  i  den  bare  Skjorte,  hvad  der  vakte  Latter  midt  i  den  vilde- 
ste Hurlumhej.  Samtidig  foregik  en  Scene,  der  var  ægte  amerikansk. 
De  to  Kaptajner,  —  staaende  hver  paa  sin  Kommandobro,  —  be- 
gyndte at  overdænge  hinanden  med  de  groveste  Skældsord,  og  un- 
derstregede deres  Grovheder  med  lange  Piv  i  Dampfløjten.  Hele 
Scenen  var  af  henrivende  Komik. 

Langt  om  længe  fik  Matroserne  Skaden  undersøgt,  og  den  var 
ikke  ringe.  „State  of  California"  havde  forude  faaet  en  fire  Fods 
Flænge  over  VandHnien;  den  anden  Damper  snøftede  omkring  med 
et  gabende  Hul  i  Boven.  Lækagerne  blev  stoppede,  saa  godt  det 
lod  sig  gøre,  og  efter  nogen  Parlamenteren  fi-em  og  tilbage  satte 
vi  os  i  Bevægelse  mod  San  Francisco,  den  ene  Damper  i  den  an- 
dens Kølvand. 

Under  alle  disse  Begivenheder  havde  Skibets  Purser  været  Midt- 
punktet for  Bevægelsen.  Det  var  ham,  der  førte  an  mod  Baadene 
—  han   løb   selv  i   Spidsen  —  og  det  var  ham,   der  beroligede  de 

andre,  da  han  saa'  der  ingen  Fare  var  paa  Færde.  Nu  tronede 
han  i  Salonen,  beundret  af  det  svage  Køn. 

Purseren,  (Proviantforvalteren),  er  en  Embedsmand,  som  kun  er 
lidet  kendt  i  evropæiske  Dampere.  Paa  amerikanske  Fartøjer  er 
han  en  mægtig  Fremtoning.  Han  er  paaklædt  halvt  som  Ad- 
miral, halvt  som  Hotelportier  og  har  en  dyb  Foragt  for  alt  hen- 
hørende til  Skibsvæsen.  Helst  optræder  han  med  en  Pen  bag  Øret. 
Han  viser  dermed,  at  han  er  Kontormand,  ikke  Sømand. 

Purseren  er  Rederiets  Repræsentant  om  Bord.  Han  har  sit 
elegant  udstyrede  Kontor  i  Nærheden  af  Salonen  og  udsteder 
sine  Ordrer  til  to  uniformerede  Purser-Aspiranter,  der  synes  at  nære 
UviUie  mod  alle  andre  levende  Væsner  end  mod  deres  Herre  og 
Purser-Mester.  Ved  Middagsbordet  udvælger  Purseren  sig  de  smuk- 
keste Damer  og  de  bedste  Stykker  Steg.  Naar  Kaffen  serveres  un- 
der Solsejlet,  gør  han  sig  lystig  over  de  mindre  begavede  Passagerer 
og  læser  højt  for  Damerne  af  det  billige  Tidsskrift  The  Leisure, 
hvori  han  har  faaet  optaget  en  skrækkelig  Novellette.  Befinder  Ski- 
bet sig  i  rum  Sø  Søndag  Formiddag,  sammenkalder  han  Kahyts- 
passagererne  og  oplæser  et  Stykke  af  Bibelen  med  en  Mine,  som 
om  han  selv  havde  skrevet  det.  Paa  mindre  Dampere  er  han  ogsaa 
Læge,  og  baade  paa  større  og  mindre  Dampere  er  han  en  usæd- 
vanlig fremragende  Personlighed,  i  hvert  Fald  i  sin  egen  Indbild- 
ning. — 

--  Næste  Morgen  styrede  „State  of  California"  ind  gennem  den 
gyldne  Port,  d.  v.  s.  Indsejlingen  til  San  Francisco,  som  man  sér 
paa  Billedet.  Indsejlingen  er  egentlig  mindre  imponerende,  end  man 
havde  ventet  og  kan  aldeles  ikke  sammenlignes  med  Indsejlingen 
til  New  York. 

Man  kommer  ind  gennem  det  smalle  Løb  og  sér,  at  dette  plud- 
selig udvider  sig  til  en  uhyre  Havbugt  med  San  Francisco  paa  den 
ene  og  Byen  Oakland  paa  den  anden  Side.  Mægtige  Færger  glider 
frem  og  tilbage  mellem  de  to  Byer.  Jo  nærmere  man  kommer  Bol- 
værkerne, jo  stærkere  bliver  Livet.  Man  sejler  i  et  Mylr  af  Sejl- 
og Dampskibe,   der  omsværmes  af  Slæbere,   Fragt-  og  Lystbaade, 

og  det  er  først  efter  megen  Piben,  Raaben  og  Kommanderen,  at 
vor  giddgallonerede  Kaptajn  faar  sin  havarerede  Damper  anbragt 
ved  et  Kæmpepakhus,  som  ojeblikkelig  rækker  fire  fem  Kraner 
ud  efter  denne  friske  Bid. 

Næppe  er  Damperen  bleven  fortøjet,  før  en  Meute  Reportere  er 
om  Bord  og  som  løsskipne  Ulve  kaster  sig  over  Passagererne.  Re- 


San  Francisco,  sét  fra  Indløbet. 

porterne  spørger  i  Munden  paa  hverandre,  skriver  før  de  har 
faaet  Svar  og  forsvinder  med  flagrende  Frakkeskøder  ned  gennem 
Lugerne  for  at  se  Lækagen.  Det  er  et  Telegram  fra  Lidløbet 
ved  den  gyldne  Port,  der  har  sat  Reporterne  i  Bevægelse,  og 
foreløbig  synes  Sammenstødet  med  disse  Herrer  at  være  lige  saa 
vanskeligt  at  klare  som  Sammenstødet  med  den  fremmede  Damper. 
Men  heldigvis  glimter  Purserens  brede  Admiralssnore  overalt,  hvor 
Blystifterne  er  i  den  travleste  Bevægelse,  og  da  Reporterne  efter 
endt  Undersøgelse  atter  styrter  i  Land,  er  de  ladede  med  Beviser  for, 
at  „State  of  California",  trods  en  ganske  enestaaende  Manøvrering, 
er  bleven  oversejlet  og  kan  gøre  Fordring  paa  Erstatning.  Ligeledes 
har  Reporterne  modtaget  et  levende  Lidtryk  af,  at  Purseren  er  en 
Mand  med  usædvanlige  Kvalifikationer:  søgt  af  de  bedste  Familier  i 

Portland,  modig  paa  Søen  og  aandrig  som  Forfatter.  Hvem  har 
t.  Eks.  ikke  læst  hans  fortræffelige  Novellette  i  The  Leisure? 

—  Jeg  gik  op  gennem  Market  Street,  Byens  store  Hoved- 
aare,  og  blev,  som  alle  Fremmede,  der  kommer  her  for  første 
Gang,  stærkt  berørt  af  det  besynderlige  nervøse  Gadeliv.  —  Halvøen, 
hvorpaa  San  Francisco  ligger,  rystes  aarligt  af  vulkanske  Kræfter, 
og  første  Gang,  man  baner  sig  Vej  igennem  Vrimlen,  synes 
det,  som  om  Menneskene,  man  mødte,  gik  paa  Jordskælv.  Man 
har  Følelsen  af,  at  alle  Levende,  førend  Jorden  aabner  sig  og 
sluger  dem,  vil  nyde  Livet  og  nyde  voldsomt,  lige  til  det  sidste 
Øjeblik. 

Saa  horer  jeg  Avissælgernes  Raab  i  Mængden: 

„Sammenstød  paa  Oceanet!  Sidste  Eften-etning!  Sammenstød! 
Sammenstød!  To  Cents!" 

Jeg  købte  Chronicle,  det  store  Sensationsblad,  som  allerede  havde 
illustreret  Ulykken.  I  Stævnen  af  de  to  Skibe  saa  man  Døden  med 
sin  Lé,  og  Teksten,  der  læstes  nedenunder,  stod  ikke  tilbage  for 
den  hyggelige  Vignet.  Det  var  en  haarrejsende  Beretning:  Grufuld 
Panik.  Kvindernes  vilde  Skrig.  Mødrenes  Fortvivlelse.  Vandet 
strømmer  ind.  De  to  Skibe  synker.  Rædselsfulde  Scener  og  Purse- 
rens beundringsværdige  Koldblod  

Jeg  læste  og  læste,  flere  Spalter.  Til  sidst  kunde  jeg  ikke  kende 
Ulykken.  Jeg  indaandede  San  Francisco! 


NAT  MELLEM  KLNESERE 


JEG  vilde  tilbringe  en  Nat  i  det  berygtede  Kineseikvarter  og  gik 
op  en  af  de  skandinaviske  Foreninger  for  at  faa  en  Vejviser. 
Man  sagde  mig,  at  den  eneste  Dansker,  der  færdedes  paa  disse 
Steder,  var  en  Mand  ved  Navn  Morten.  Han  var  at  træffe  i  Sa- 
loonen „Holger  Danske",  der  laa  i  en  af  Byens  Udkanter,  og  før 
jeg  naaede  Stedet,  var  det  blevet  Aften. 

„Holger  Danske",  der  viste  sig  at  være  en  ret  anselig  Saloon, 
blev  drevet  af  en  tidligere  københavnsk  Hestepranger.  Paa  Væggen 
hængte  den  oldenburgske  Kongerække,  og  over  Skænken  saa  man 
selve  Holger  Danske  i  Basrelief.  Fra  Lokalet,  der  var  beliggende 
bag  ved  Skænkestuen,  lød  Musik,  og  da  jeg  traadte  hen  til  Døren, 
der  stod  paa  Klem,  saa  jeg  en  halv  Snes  Mandfolk,  og  blandt  dem 
en  sand  Herkules,  danse  om  med  nogle  temmelig  tvivlsomt  ud- 
seende Ladies.  Herkules'en  blandt  de  Dansende  var  Morten. 

I  beundrende  Tavshed  stod  jeg  i  nogen  Tid  og  betragtede  denne 
Mand,  der  ejede  et  Kæmpe-Legeme,  ikke  at  tale  om  en  Hals,  der 
løb  i  ét  med  Hovedet.  Ansigtet  faldt  i  det  Blaa  med  brede  røde 
Rande,  og  paa  Næsen  tegnede  sig  de  begyndende  Omrids  af  et 
Par  Tropefrugter.  Men  ud  af  Mortens  svære  Ansigt  lyste  der  saa 
megen  god  dansk  Ærlighed,  at  jeg  holdt  af  ham,  endnu  før  han 
rakte  mig  sin  vældige  Lab  og  sagde: 

„G' aften,  Sir!'' 


418 

Det  kom  huitig  til  en  Aftale,  som  det  bør  sig  mellem  praktiske 
Mænd.  Morten  iførte  sig  en  elegant  Spadserefrakke,  trak  en  Skuffe 
ud  og  fremtog  en  vældig  Signetring,  som  han  stak  paa  Pege- 
fingeren. Saa  spurgte  han: 

„Ska'  vi  gaa  paa  Opium'en,  eller  skal  vi  først  ned  og  gønge 
Pi'erne?" 

Dette  Spørgsmaal,  der  kastede  et  Strejflys  over  de  kommende 
Begivenheder,  satte  mig  ikke  i  videre  Forlegenhed.  Jeg  sagde  til 
Morten,  at  han  kunde  føre  mig,  hvor  hen  han  lystede,  jo  værre  jo 
bedre.  Det  er  allright,  sagde  Morten  idet  han  spilede  Fingrene  Hge 
ud  og  skød  sin  Hat  paa  Snur. 

Under  Vejs  fortalte  Morten  mig  sit  Livs  Eventyr.  Han  var  Bødker- 
svend hjemme,  da  han  krambolerede  med  Mesteren,  slog  ham  „en 
lille  én  paa  Øjebrynet"  og  blev  dømt  for  Vold.  Som  Fortsættelse  af 
denne  sørgelige  Begivenhed  rystede  Morten  Støvet  af  sine  13  Tom- 
mer lange  Fødder  og  drog  til  Amerika.  Efter  talrige  Eventyr  og 
Konflikter,  hvor  Kræfterne  ofte  gjorde  Udslaget,  blev  han  Cowboy 
i  Montana  og  antog  sit  amerikanske  Navn  McBrown,  der  var  en 
fri  Oversættelse  af  Morten  Brun.  Som  Cowboy  deltog  han  personlig 
i  21  Lynchninger  og  lynchede  bl.  a.  paa  egen  Haand  en  Svensker, 
der  havde  skaaret  Halen  af  hans  Hest.  Fra  dette  Liv  opbevarede 
Morten  flere  uforgængelige  Erindringer,  bl.  a.  5  Kugler  i  sin  Krop 
og  19  tydelige  Ar  af  Knivstik.  Om  jeg  vilde  se  dem? 

Nej,  jeg  vilde  se  det  kinesiske  Kvarter. 

Well!  Vi  bøjede  ind  i  en  Labyrint  af  smalle  Gader,  hvor  Færdslen 
fik  en  listende  Karakter.  Vinduerne  var  løftede  af  i  Stue-Etagen, 
saa  man  fra  Gaden  uhindret  kunde  overse  de  smaa,  stærkt 
oplyste  Rum,  der  var  udstyrede  med  smagløs  Elegance.  I  hvert  af 
Rummene  sad  en  pyntet  Dame,  som  paa  forskellige  Sprog  knyttede 
Talens  Traade  med  de  Forbigaaende.  Heri  var  der  nu  kun  lidet 
mærkeligt.  Hvad  der  var  mærkeligt,  var  Omfanget  af  Kvarteret. 
Det  var  en  hel  By,  Hus  ved  Hus,  og  i  hvert  Hus  det  samme  aabne 
Vindue  med  Boudoiret  og  Damen  i  forskellige  Belysninger.  Der  var 
smaa  franske  Demoiselles,  blaalige  Spanierinder,  drabelige  tyske  Piger 

og  blonde  Skønheder  fra  Vesten.  Ejendommelige  var  de  Gader, 
hvor  sløve  Japaneserinder  laa  paa  Løjbænke,  indsvøbte  i  kulørte 
Stoffer  og  halvt  skjulte  af  bløde  Puder.  De  afgav  et  mærkehgt 
Skue  fra  den  aabne  Gade,  navnHg  naar  man  betænker,  at  Prosti- 
tutionen er  forbudt  i  San  Francisco! 

Fra  denne  Verden  af  Ryggesløshed  styrede  vi  op  gennem  en 
uhyggelig,  stinkende  Gyde,  drejede  om  et  Hjørne  og  befandt  os 
i  et  andet  Folk  —  et  Folk,  der  er  skilt  fra  Amerika  ikke  blot  ved 
et  Verdenshav,  men  ved  Aartusinder!  Vi  stod  i  det  kinesiske  Kvar- 
ter, i  Amerikas  Hongkong.  Overgangen  var  saa  pludselig,  at  det 
varede  lidt,  før  jeg  kom  mig  af  min  Overraskelse.  Husene,  der 
begrænsede  Gyden,  var  af  almindelig  amerikansk  Arkitektur,  men 
de  havde  allesammen  ved  smaa  Tilbygninger  faaet  et  fremmed 
Udseende.  Paa  de  store  Murflader  saa  man  underlige  paaklistrede 
Stærkasser  med  svajede  Tage  og  smaa  Tillob  til  kinesiske  Veran- 
daer; hist  og  her  et  Dragehoved  og  Skilte  med  sælsomme  for- 
gyldte Skrifttegn.  Stedet  oplystes  af  røde  Lygter,  der  hang  rundt  om 
i  Vinduerne  eller  skinnede  ud  af  Muraabningerne  og  gav  alle  Om- 
givelser et  dæmpet  rodligt  Skær.  Det  varede  lidt,  for  man  i  dette  Skær 
bemærkede  Mennesker,  der  gik  med  underlige  snigende  undvigende  Be- 
vægelser. Ud  og  ind,  op  og  ned  gled  de  smaa  proppeagtige  Kinesere, 
alle  sammen  paa  Filtsko  med  sammenbundne  Benklæder,  lange 
blaa  Kofter,  flade  gule  Ansigter,  spejdende  sorte  Øjne,  Kalot  med 
Dusk  og  under  den  en  kulsort  Haarpisk  hængende  ned  ad  Ryggen. 
De  katteagtige  Skikkelser  bevægede  sig  hid  og  did  som  Skygger, 
med  smaa  forsigtige  Skridt,  idet  de  følte  sig  for  med  Proptræk- 
kerneglene, standsede,  kastede  spejdende  Blikke  gennem  Mørket 
og  forsvandt  med  fuglelette  Smut. 

Det  var  øjensynligt,  at  Morten  paa  disse  Enemærker  følte  sig  som 
Repræsentant  for  en  højere  Civilisation.  Amerikanernes  almindelige 
Foragt  for  „Kinamanden"  prægede  hans  hele  Færd.  Han  traadte 
Kineserne  over  Dukkefødderne  og  tilslyngede  dem  de  fire,  fem 
kinesiske  Ord,  enhver  Amerikaner  kender,  og  som  selvfølgelig 
er    Skældsord.    Det    syntes    dog   ikke   at    gøre   noget    Indtryk    paa 

det  himmelske  Riges  Sønner.  De  véd,  at  de  har  ingen  Ret.  Men 
iagttager  man  dem  nøje,  læser  man  i  deres  Øjne,  hvor  dybt  de 
foragter  dette  sammenløbne  Pak,  der  mangler  alle  Forudsætninger 
til  Forstaaelse  af  en  tusindaarig  fin  Kultur. 

Forøvrigt  er  det  vel  ikke  Blomsten  af  den  kinesiske  Dannelse, 
der  er  udvandret  til  Amerika.  Mellem  de  200,000  Kinesere,  der 
lever  paa  Pacifickysten,  skal  der  ikke  være  mange  Lærde  og  vist 
nok  slet  ingen  Digtere  og  Filosofer.  Derimod  træffer  man  i  alle 
Vestens  Byer  rige  Te-  og  Sukkerhandlere,  der  er  let  kendehge  paa 
den  røde  Knop,  de  bærer  oven  i  Kalotten.  Ikke  andre  end  kinesiske 
Kapitalister  har  Ret  til  at  bære  denne  røde  Knop,  som  Morten  har 
en  forbavsende  Færdighed  i  at  ramme  med  sin  Stok.  I  den  Anled- 
ning standser  en  ældre  Kineser  og  gør  Indsigelse,  men  Morten 
raaber:  „Tschim!  Tschim!  Ned  med  Pisken!"  hvad  der  paa  Dansk 
vil  sige:  Af  med  Hatten!  Det  er  nemlig  Tegn  paa  Høflighed,  naar 
Kineserne  ved  at  løfte  Kalotteu  lader  Haarpisken  falde  ned  ad 
Ryggen.  Af  gode  Grunde  viser  de  dog  ikke  Forbigaaende  denne 
Høflighed.  Gadedrengene,  der  véd,  at  de  kan  udøve  alle  Raaheder 
mod  Kineserne,  er  bestandig  ude  for  at  afklippe  „Rottehalerne", 
der  er  saa  lange,  at  de  ofte  naa'r  til  Jorden.  For  andre  end  for 
Kineserne  har  Rottehalerne  dog  ingen  synderlig  Værdi.  De  bestaar 
væsenthg  af  indflettede  Hestehaar  og  Bast. 

Vi  standser  foran  en  Flok  Kineserinder,  som  Morten  paa  engang 
beføler  og  komplimenterer.  Det  er  smaa  skævøjede  Skønheder,  der 
er  iførte  fint  broderede  Klæder  og  vide  Phidderbukser.  Om  Armene 
og  Anklerne  bærer  de  brede  Porcellænsringe,  og  i  deres  kulsorte  Haar 
sidder  forgyldte  Sommerfuglevinger.  Øjnene  Hgger  som  skæve  Glas- 
perler i  de  hvidmalede  Ansigter,  og  Trækkene  forbhver  ubevæge- 
lige, ogsaa  naar  de  Skønne  med  deres  brogede  Vifter  understreger 
diverse  udfordrende  Bevægelser.  Morten  kildrer  dem  under  Hagen 
og  fører  en  tilsyueladende  elegant  Konversation  med  dem  paa  Kine- 
sisk. Det  er  prostituerede  Kvinder.  Andre  kinesiske  Kvinder  findes 
overhovedet  ikke  i  Amerika. 

Jeg  fortsætter  min  Vej   og  kigger  ind   i   de  smaa  Butikker,  der 

er  aabne,  skønt  det  er  hen  imod  Midnat.  En  saadan  Kineserbod 
er  fyldt  med  de  forunderligste  Artikler:  Stilke  af  Grøntsager,  hvide 
Planter,  Kødtrævler  og  lange  Pølser,  der  hænger  ned  fra  Loftet. 
Paa  Disken  ligger  tørrede  Fisk,  døde  Krabber,  syltede  Skaldyr, 
røgede  Grise  og  plukkede  Fugle  med  lange  lysende  Haler.  Til  sidst 
opdager  man  mellem  alle  disse  Ting  Kineserkøbmanden,  der  sid- 
der og  tænker,  med  store  Briller  paa  sit  Pandekage-Ansigt.  Foran 
ham  paa  Disken  ligger  et  Regnebrædt  med  sorte  Knapper,  som 
han  betænksomt  skyder  fra  den  ene  til  den  anden  Side.  Rimeligvis 
er  han  i  Færd  med  at  opgøre  Dagens  Indtægt.  Ved  Siden  af  Regne- 
brædtet  ser  man  et  Ark  Papir,  paa  hvilket  Købmanden  med 
en  Pensel  maler  besynderlige  Skrifttegn.  Brændende  Sandeltræs 
Pinde,  der  er  hensatte  rundt  om  mellem  Varerne,  fylder  Rummet 
med  en  stærk  Duft.  Man  staar  og  ser  ind  i  dette  Interiør,  til  man 
omsider  glemmer  Stedet  og  tror  sig  Tusinder  af  Mile  fra  Amerika. 

Mærkeligt  er  det,  at  Livet  gaar  sin  Gang  i  disse  Gader  uden 
Hensyn  til,  at  det  er  Nat.  Her  sér  vi  f.  Eks.  ind  i  en  Barberstue, 
hvor  et  Par  Kinesere  er  under  halv  lægevidenskabelig  Behandling. 
Det  himmelske  Riges  Sønner,  der  skal  barberes,  ligger  udstrakte 
paa  lange  Rørstole.  De  ligner  Lig  og  vilde  vistnok  forskrække 
alle  Andre  end  den  barberende  Kineser,  der  puslende  gaar  rundt 
imellem  dem  paa  sine  spidse  Pusselanker  og  skraber  dem  i  An- 
sigtet og  i  Nakken  med  en  lang  blank  Kniv.  Endelig  udtrækker 
han  smaa  Haar  af  deres  Øren  og  Næser.  Saa  rejser  de  sig, 
betaler  et  Par  Cents  og  gaar  ned  i  en  af  Hulerne  \eå  Siden  af 
og  faar  en  Pibe  Opium.  Da  Morten  syntes  at  være  bleven  borte 
med  de  Skønne,  sluttede  jeg  mig  til  de  nybarberede  Herrer.  Nogen 
Fare  syntes  ikke  forbunden  med  at  gaa  paa  egen  Haand. 

—  I  Rummet,  jeg  traadte  ind  i,  var  et  halvt  Hundrede  Personer 
forsamlede  om  et  Bord.  Fire  Kinesere  spillede.  Resten  stod  omkring 
som  Tilskuere,  tilsyneladende  ligegyldige,  men  i  Virkeligheden  med 
en  levende  Interesse  afspejlet  i  de  skæve  Øjne.  Spillet  var  ganske 
simpelt.  Siderne  af  et  firkantet  Bord  var  mærkede  med  Tallene 
1 — ^2^3 — 4,    og   hver   Spiller   sad    ved   sit   Tal.    Bankøren   tog   en 

Haandfuld  Bønner  og  lagde  dem  paa  Bordet.  Bønnerne  taltes  op, 
fire  og  fire  ad  Gangen,  og  naar  der  til  sidst  ikke  var  mere  end  1 
eller  2  eller  3  Bønner  tilbage,  havde  den  Spiller  vundet,  der  sad 
henholdsvis  foran  Tallene  1 — 2—3.  Var  der  slet  ingen  Bønner 
tilbage,  havde  Tallet  4  vundet.  Spillet  var  altsaa  Hasard,  og  tilsyne- 
ladende spilledes  der  om  betydelige  Beløb. 

I  Spillesalen  traf  jeg  et  Par  engelske  Rejsende,  der  ogsaa  var 
komne  for  at  se  en  Opiumsbule.  Da  vi  ikke  kunde  gøre  os 
forstaaelige  for  Kineserne,  gik  vi  uden  videre  ind  ad  Bagdøren, 
løftede  en  Faldbjælke  i  Vejret,  aabnede  endnu  en  Dør  og  befandt 
os  i  en  stor  Sal.  Den  var  fuld  af  Røgskyer,  og  i  Røgen  saa  vi  et 
Mylr  af  siddende  og  liggende  Kinesere,  der  syntes  ganske  ubekym- 
rede om  vor  Nærværelse. 

Sagen  er,  fortalte  mine  Ledsagere,  at  Kineserne,  hvor  be- 
rusede de  end  kan  være  af  Opium,  meget  godt  forstaar  at  skælne 
mellem  Amerikanere,  der  sjælden  vil  dem  noget  godt,  og  Frem- 
mede, der  betragter  deres  Liv  med  Interesse.  Tiggere  findes  ikke. 
Kinesernes  Stolthed  forbyder  dem  at  bede  Evropæere  om  Gaver. 

Salen,  hvori  vi  stod,  modtog  et  dæmpet  Lys  fra  Gasblussene  un- 
der Loftet.  Gulv  og  Vægge  var  belagte  med  Bastmaatter,  og  der 
fandtes  ikke  andre  Møbler  end  nogle  haarde  Bænke.  Paa  disse,  der 
uordenligt  var  spredte  over  hele  Gulvet,  laa  Kineserne,  den  ene 
ved  Siden  af  den  anden,  med  Benene  udstrakte  og  med  Hovederne 
hvilende  paa  en  Hovedpude,  der  lignede  en  firkantet  Kasse. 
Alle  disse  Kinesere  var  Opiumsrøgere.  En  gammel  Mand  gik  om- 
kring og  gjorde  Opvartning.  Til  en  halv  Snes  Røgere  havde  han 
en  fire  fem  Piber,  der  noget  lignede  danske  Merskumspiber,  dog 
med  den  Forskel,  at  Mundspidsen  var  af  samme  Tykkelse  som 
Piberøret.  Stopningen  foregik  paa  den  Maade,  at  Opiumet,  der 
lignede  flydende  Beg,  smurtes  indvendigt  i  Pibehovedet  og  at  Rø- 
geren, idet  den  gamle  Mand  førte  en  Lampe  ned  til  Piben,  hastigt 
røg  en  halv  Snes  Drag.  Mere  behøvedes  ikke  til  en  Rus.  Piberne 
og  Opiumsflaskerne  ejedes  af  Værten,  som  opkrævede  visse  Cents 
for  hver  Ration. 

Opiumet  virkede  straks.  Røgerne  sank  tilbage  med  vammelt 
smilende  gule  Fjæs  og  slappede  Legemer.  Der  fandtes  ikke  en 
eneste  skøn  Linie  i  dette  Billede.  Alt  var  Vederstyggelighed,  hæslig 
Nedværdigelse,  raa  Last. 

Fra  Salen  forte  smalle  Trapper  op  i  Huset,  og  da  vi  havde 
kravlet  over  Trapperne,  opdagede  vi  til  vor  Overraskelse,  at  alle  fire 
Etager  bestod  af  Celler,    mange  Hundrede,   hvori   der  laa  Kinesere 


Opiumsrøgere. 


Og  dampede.  Vi  kiggede  ind  i  en  Række  saadanne  Huler,  og  over- 
alt mødte  vi  det  samme  Syn:  En  Opiums-Delirist,  der  hvilede  paa  en 
Bastmaatte,  med  optrukne  Ben,  med  krogede  Arme,  med  aabne 
Øjne  og  med  Tungen  skælvende  i  den  fugtige  Mund. 

—  Vi  stod  igen  paa  Gaden,  endnu  med  Lugten  af  Opium  i 
Næsen  og  med  de  hæslige  Billeder  levende  for  Øjet.  Jeg  trængte 
til  en  Hjertestyrkning  og  gik  i  Selskab  med  Englænderne  op  i  en 
kinesisk  Restavrant,  hvor  vi  fik  The.  Denne  The  duftede  af  Par- 
fume og  var  af  en  stærk  og  bitter  Smag.  De  gennemsigtige  Kop- 
per stod  paa  en  lakeret  Bakke,  og  til  Theen  serveredes  smaa 
Nødder  uden  Skaller.  For  at  faa  Lejlighed  til  at  se  de  ægte  Pinde, 

der  i  Kina  eistattei-  Kniv  og  Gaffel,  bestilte  vi  en  Portion  Mad  og 
fik  serveret  nogle  kogte  Kerner.  Ved  Siden  af  den  renlige  Taller- 
ken laa  der  to  sorte  Pinde,  hvis  øverste  Del  var  smykket  med  Blikringe. 
Da  Kineseropvarteren  bemærkede,  at  Maden  interesserede  os  mindre 
end  Spiseredskaberne,  sagde  han  paa  nogenlunde  forstaaeligt  Engelsk, 
at  vi  kunde  stikke  Pindene  i  Lommen,  hvad  vi  gjorde.  Desuden 
oplyste  han,  at  vi  —  skønt  det  var  Midnat  —  endnu  kunde 
komme  i  Teatret.  Forestillingen  sluttede  nemlig  først  ved  Tretiden, 
ja  det  hændte,  at  man  spillede,  til  Solen  stod  paa  Himlen. 

I  San  Franciscos  kinesiske  Kvarter  bor  der  35,000  Kinesere, 
som  har  to  Teatre,  hvoraf  det  ene  kaldes  det  Himmelske  og  for- 
modentlig svarer  til  det  danske  Kongelige.  Jeg  véd  dog.  ikke,  om 
det  var  her,  vi  et  Øjeblik  senere  traadte  ind,  i  hvert  Fald  havde 
Stedet  mere  Karakteren  af  Helvede  end  af  Himlen.  Salen  kunde 
rumme  7—800  Tilskuere,  og  den  var  næsten  fyldt.  Lod  man  Blik- 
ket løbe  op  over  det  halvmaaneformige  Skraaparket,  der  bredte  sig 
foran  Scenen,  saa  man  et  levende  Billede  sammensat  af  lutter 
sørgmodige,  gule  Ansigter.  Naar  Kineserne  morer  sig,  ser  de  bedrøvede 
ud  og  gnider  sig  med  Tommelfingeren  i  Nakken.  Tobaksrøgen  i 
Teatret  var  saa  ubehagelig,  at  Englænderne  straks  vilde  være  gaaet, 
dersom  ikke  en  gammel  Kineser,  hilsende  med  nedhængende  Pisk, 
havde  anmodet  os  om  at  træde  nærmere.  Uden  at  forstaa  hans 
Hensigt  fulgte  vi  ham  og  befandt  os  et  Øjeblik  efter  siddende  paa 
Scenen  med  Ansigtet  vendt  mod  Tilskuerne.  Det  er,  som  vi  erfarede, 
en  Høflighed,  der  vises  Fremmede.  Kineserne  paa  Gulvet  syntes 
slet  ikke  at  bemærke  os.  Deres  skæve  Øjne  var  skarpt  rettede  mod 
det  besynderlige  Skuespil,  der  foregik  i  vor  umiddelbare  Nærhed, 
og  som  lidt  efter  hdt  ogsaa  begyndte  at  fængsle  vor  Opmærksom- 
hed. 

Det  var  et  Skuespil,  der  vistnok  i  Besynderlighed  savner  Side- 
stykke. Bagest  paa  Tribunen  sad  en  halv  Snes  Kinesere,  som 
spillede  og  røg,  begge  Dele  med  hge  stor  Ihærdighed,  medens  to 
fantastisk  udklædte  Skuespillere  med  gruopvækkende  overmalede 
Ansigter  befandt  sig   foran  Lamperækken,  i  Færd  med  at  udstøde 


Kinesergade 

lange  Hyl.  Disse  Hyl  var  saa  djævelske,  at  de  virkelig  flere  Gange 
overdøvede  Musikanterne,  der  uafbrudt  trakterede  Bækkenerne, 
Trommerne,  Fløjterne  og  nogle  Strygeinstrumenter,  som  Gud  være 
lovet  endnu  ikke  kendes  i  Evropa.  Saa  kom  der  en  Skuespiller  ind 
fra  Bagdøren.  Det  var  nok  en  Elsker.  I  hvert  Fald  hylede  han  saa 
gudsjammerligt,  at  en  Kineserinde  maatte  give  Køb  for  at  faa  ham 
til  at  tie  stille.  Elskeren  gjorde  nogle  paafaldende  lange  Skridt  frem  og 
tilbage,  udstødte  et  øresønderrivende  Hyl  og  —  døde !  Lidt  efter  rejste 
han  sig  igen,  afbørstede  sin  folderige  Bagdel  og  tog  Plads  imellem 
Musikanterne,  der  fremdeles  spillede  og  røg  Tobak.  Derefter  kom 
der  tre  Kinesere  slæbende  paa  en  stor  Drage,  som  blev  modtaget 
med  forfærdelige  Grimacer,  Lemmevridninger  og  Dunk  paa  Trommer. 
Saadan  gik  det  Slag  i  Slag,  godt  og  vel  en  Time,  uden  at  man 
kunde  opdage  Gran  af  Mening,  Ende  eller  Begyndelse,  Scener  eller 
Handling,  Udvikhng  eller  Konflikt.  Det  var  end  ikke  muligt  at 
skelne  [Skuespillerne  fi-a  Skuespillerinderne.  De  udstødte  alle  de 
samme  væmmelige  Hyl,  saa  skarpe  og  gennemtrængende,  at  de 
bogstavelig  talt  gik  igennem  Marv  og  Ben  og  til  sidst  føltes  lige  ned 
i  Taaspidsen.  Og  dog  virkede  Skuespillet  aldeles  ikke  komisk.  De 
kinesiske  Kunstnere  optraadte  med  en  Alvor,  der  var  mindst  lige  saa 
forbløffende  som  deres  Stemmemidler.  En  Evropæer  maatte  tro,  at 
de  var  kommet  galt  afsted  ved  Middagen  og  havde  faaet  Pindene 
i  Maven.  Men  mærkeligere  end  Hylene  var  endda  disse  Menneskers 
Udholdenhed.  De  havde  hylet  fra  Kl.  8  om  Aftenen,  og  de  ved- 
blev at  hyle  næsten  uafbrudt  til  Kl.  3  om  Morgenen ,  og  rimeUg- 
vis  hylede  de  videre  næste  Aften.  Det  spændende  Stykke  var  paa 
477  [Akter,  og  hver  Akt  fyldte  én  Forestilling.  For  at  faa  det 
Hele  med  maatte  man  altsaa  gaa  i  Teatret  ca.  15  Maaneder  hver 
Aften.  Stykket,  der  er  2000  Aar  gammelt,  skal  være  en  hterær 
Lækkerbidsken.  Der  fandtes  Kinesere  i  San  Francisco,  som  havde 
sét  det  to  Gange,  og  som  altsaa  maatte  være  Ihændehavere  af  fæno- 
menale Trommehinder. 

Fra    Teatret    spadserede  vi  langsomt   ned    igennem    Gaderne   og 
standsede  hist  og  her  foran  en  „Joint",  et  af  de  berygtede  Steder, 

hvor  Amerikanerne  ryger  Opium.  Kineserne  har  nemhg  indført  den 
hæsHgste  af  alle  Laster  i  deres  ny  Hjemland.  Hvide  Mænd  og 
Kvinder  ryger  Opium  baade  i  San  Francisco,  Portland,  Chicago  og 
New  York,  og  efter  al  Rimelighed  vil  Opiums-Røgeriet  faa  endnu 
større  Udbredelse  i  Amerika. 

Indvandring  fra  Kina  er  nu  strængt  forbudt  ved  Lov,  og  da 
Kineserne  ikke  formerer  sig,  vil  de  engang  uddø.  Materielt  sét  vil 
Fristaterne  herved  Ude  Tab,  thi  Kineserne  er  nøjsomme  og  flit- 
tige og  stiller  smaa  Krav  til  Livet.  I  Konkurrencen  med  de  ind- 
fødte Arbejdere  gaar  de  let  af  med  Sejren,  da  de  kan  udføre 
Arbejdet  for  det  halve.  Enkelte  Virksomheder,  f.  Eks.  Lappeskrædder- 
nes  og  det  mindre  Skomageri  er  udelukkende  i  Kinesernes  Hænder, 
og  deres  Strygerier  nyder  stor  Anseelse  for  Properhed.  Naar  man 
sent  om  Natten  gaar  igennem  amerikanske  Byer  og  sér  et  oplyst 
Vindue  i  et  Træhus,  kan  man  være  sikker  paa,  at  det  er  en  Lo- 
Ling,  der  staar  og  stryger,  og  kigger  man  igennem  Vinduet,  op- 
dager man  ganske  rigtigt  en  let  paaklædt  mongolsk  Skikkelse,  som 
man  tror  er  Kvinde,  naar  man  ikke  véd,  at  Strygerierne  kun 
beskæftiger  Mænd.  Pudsigt  er  det  at  se  dem  stænke  Tøjet, 
naar  de  stryger.  De  fylder  deres  Mund  med  Vand  og  slaar  et  Slag 
paa  Kinderne,  saa  Mundhulen  gør  Tjeneste  som  Bruse.  En  hgnende 
Fremgangsmaade  skal  være  almindelig  blandt  de  kinesiske  Kokke, 
idet  de  under  Madlavningen  blander  de  forskellige  Ingredienser  i 
Munden  og  puster  dem  paa  Suppen.  Forøvrigt  lærer  Kineserne 
hurtigt  den  evropæiske  Kogekimst,  og  i  et  ikke  ringe  Antal  ameri- 
kanske Huse  træffer  man  en  kinesisk  Kok. 

—  Vi  slentrede  om  paa  Gaden  og  mødte  en  Kineser,  der  var 
klædt  som  Evropæer.  Han  var  Fører  i  Kvarteret,  sagde  han,  og  til- 
bød at  ledsage  os  ned  i  de  berygtede  underjordiske  Huler,  hvor 
asiatiske  Laster  aabenlyst  praktiseres  af  San  Franciscos  Bærme. 
Skønt  vi  var  blevet  sløvede  af  alle  de  Uhumskheder,  vi  havde  set 
i  Nattens  Løb,  besluttede  vi  at  tømme  Bægeret  til  den  sidste  Draabe, 
og  med  Kineseren  i  Spidsen  gik  vi  ind  gennem  en  Port  og  ned 
ad  en  snæver  ildelugtende  Trappe.    Ved  dennes  nederste  Trin  sad 

en  gammel  gul  Bandit,   der  ved  Hjælp   af  en  drabelig  St.   Peter- 
Nøgle  lukkede  os  ind  i  den  underjordiske  Verden. 

Det  var  en  Række  daarligt  oplyste  Kældere,  forenede  ved  Gange, 
der  løb  i  samme  Retning  som  Gaderne  oven  over  vore  Hoveder. 
En  rædsom  Luft  slog  os  i  Møde  fra  de  Kældere,  hvori  der  var 
Logihuse.  Vi  kiggede  ind  i  et  Par  af  disse  Huler,  og  begge 
Steder  saa  vi  det  samme  Syn:  Kinesere  der,  stinkende  af  Brandy 
og  rallende  i  Opiumsrus,  laa  paa  Hylder,   den    ene  lige  over  den 


Under  Jorden. 


anden,  i  hele  Væggens  Højde.  Det  er  her,  paastaar  man,  at  det 
himmelske  Riges  Sønner  udøver  deres  hemmelige  Ret.  Overtrædere 
af  det  ældgamle  Riges  Love  dømmes,  stikkes  ihjæl,  bliver  ind- 
syede og  begravede  efter  det  himmelske  Riges  Regler.  Politiet  i 
Amerika  har  aldeles  ikke  kunnet  holde  Justits  med  disse  Lidvan- 
drere. Det  er  umuligt  at  kontrollere  dem  alene  af  den  Grund,  at 
de  ikke  er  til  at  kende  fra  hinanden,  og  at  man  hverken  kan  ud- 
tale eller  skrive  deres  Navne.  Et  Forbryderalbum  vilde  lidet  nytte. 
Man  har  forsøgt  paa  at  give  Kineserne  Numre,  men  det  er  blevet 
ved  Forsøget. 

Vi   gik   videre,  stadig    under  Jorden,  og   befandt   os   i    en    af  de 

Kældre,  der  er  Tilholdssted  for  den  laveste  Prostitution  i  San  Fran- 
cisco. Hvad  man  ser  i  saadanne  Huler  af  abnorme  Udskejelser 
vilde  simpelthen  ikke  bHve  troet,  om  man  kunde  skrive  det.  Det 
er  her,  at  unaturlige  Laster  sænker  Menneskene  ned  i  Vanvid. 

I  Timer  kan  man  vandre  om  i  denne  underjordiske  By,  hvor  alle 
Rum,  være  sig  Logishuse,  Opiumshuler,  Spillestuer  eller  Danse- 
lokaler, er  Skalkeskjul  for  Utugt.  Enhver  Fremmed,  der  kommer 
ind,  modtages  af  en  Kvinde,  som  lægger  sig  i  hans  Arm.  Der  er 
Forskel  paa  Kældernes  Udstyr,  men  de  søges  næsten  alle  af  den 
laveste  Bærme. 

Som  vi  befandt  os  paa  denne  Vandring,  standsede  jeg  uvilkaar- 
lig  foran  en  aabenstaaende  Dør.  Saa  brast  jeg  i  Latter.  Thi 
gennem  Døren  saa  jeg  min  Ledsager,  Morten,  svinge  sig  i  en  ame- 
rikansk Vals.  Omgivelserne,  hvori  han  bevægede  sig,  var  af  stor  Virk- 
ning: En  lav  stærkt  oplyst  Sal  med  fire  arbejdende  Musikanter. 
Paa  Stolene  langs  med  Væggene  en  Snes  svedende  Ladies,  der 
viftede  sig  og  interesseret  fulgte  Parret,  som  beherskede  Gulvet. 

I  dette  Par  repræsenterede  Morten  Brun  den  større  Halvdel. 
Kæmpen  og  den  lille  farvede  Pige  valsede  rundt  næsten  uden  at 
skifte  Plads,  han  paa  Hælene,  hun  paa  Tæerne,  og  før  jeg  blev 
bemærket,  skyndte  jeg  mig  at  sende  min  udmærkede  Landsmand, 
Bødkersvend  McBrown,  et  venligt  Nik  til  Afsked. 

—  Solen  skinnede  lyst  og  varmt,  og  foran  os  laa  Gaden  i  sit 
fiiske  Morgentoilette,  da  vi  gik  ned  ad  Market  Street.  I  alt  Liv, 
der  rørte  sig  omkring  os,  i  de  nyvaskede  Ansigter,  i  de  børstede 
Frakker  og  de  blanke  Støvler,  saa  vi  den  vaagnende  Dag.  Vi 
aandede  lettere.  Men  længe  forekom  det  os,  at  vore  Klæder  lugtede 
af  de  underjordiske  Kældere,  og  længe  tænkte  vi  med  Uhygge  paa 
den  overstandne  Nat. 


KALIFORNIEN 


STATEN  Kalifornien  har  faaet  sit  Navn  af  det  spanske  Caliente 
fornaza,  der  betyder  den  varme  Ovn.  I  Statens  Segl  ses  en 
Minerva,  der  springer  ud  af  Jupiters  Pande,  fuldvoksen  som  det 
kaliforniske  Samfund  i  Aaret  1850  sprang  ud  af  Guldbjergene.  I 
dette  Samfund,  der  skabtes  ved  en  Kaprice,  har  de  indvandrede 
Nationaliteter  indtil  vore  Dage  bibeholdt  mere  af  deres  Oprindelighed 
end  de  fremmede  Folkeslag  i  andre  nordamerikanske  Stater.  Mexi- 
kanerne  med  de  smalle  Bukser  og  de  høje  spidse  Hatte  fejrer  hei- 
ved  larmende  Glædesfester  deres  Hjemlands  Frigørelse;  Itahenerne, 
der  i  Kaliforniens  varme  Frugtland  føler  sig  som  i  Calabrien,  ihu- 
kommer Dagen  for  Italiens  Enhed;  Irlænderne  dovner  og  drikker 
og  taler  om  Politik,  ganske  som  i  Cork  og  Limerick;  Danskerne 
fejrer  Grundlovsdagen,  Nordmændene  Majdagen,  og  paa  de  kinesiske 
Højtidsdage  ti-ipper  det  himmelske  Riges  Sønner  om  i  Gaderne  med 
deres  lange  gyldne  Drage.  Alle  Menneskehedens  Guder  dyrkes  paa 
denne  Jord,  hvor  Menneskene  engang  glemte  alle  Guder  for  at 
dyrke  Guldkalven.  Af  Kaliforniens  Blade  faar  man  et  Begreb  om 
Sammenblandingen  af  fiemmede  Folk.  Der  udgives  i  denne  Stat 
ialt  86  Dagblade  og  400  periodiske  Skrifter.  Heraf  er  15  tyske, 
7  franske,  4  italienske,  3  spanske,  2  dansk-norske  og  1  kinesisk. 
Resten,  og  altsaa  Flertallet,  udgaar  paa  Engelsk,  der  er  det  almin- 
delige Talesprog. 

Kalifornien  er  en  gammel  Stat.  De  første  spanske  Pionerer  tog 
Landet  i  Besiddelse  i  Aaret  1769.  Paa  den  Tid  levede  der  i  Bjerg- 
dalene hen  mod  80,000  Indianere,  som  de  katolske  Spaniere  vilde 
omvende  til  Papismen.  I  den  Hensigt  oprettede  Spanierne  18 
mægtige  Missionsklostre,  hvoraf  man  endnu  enkelte  Steder  sér 
Ruiner.  Ved  indeværende  Aarhundredes  Begyndelse  havde  spanske 
Munke  omvendt  omtrent  16,000  Indianere,  men  mærkeligt  nok 
syntes  det,  som  Indianerne  uddøde  samtidig  med,  at  de  gik  over  til 

den  nye  Religion.  Ved  Missionens  Ophør  i  Aaret  1840  var  der  ikke 
mere  end  20,000  Indianere  tilbage  i  Kalifornien,  og  da  Guldlejerne 
faa  Aar  efter  opdagedes,  fik  de  Lov  til  at  styre  dej-es  egen  aande- 
lige  Kurs.  De  faldt  da  ogsaa  straks  tilbage  til  de  gamle  Guder. 

Indvandringen,  der  fandt  Sted  i  Kalifornien  i  Begyndelsen  af 
Halvtredserne,  er  vistnok  en  af  de  mærkeligste  Bevægelser,  der  er 
foregaaet  i  Amerika.  Mordere,  Forbrydere  og  Eventyrere  fra  Al- 
verdens Lande  fyldte  pludselig  disse  Bjergdale,  hvor  spanske  Munke 
havde  skabt  en  ejendommelig  Kultur.  Paa  de  Steder,  Klostrene  havde 
ligget  og  endnu  laa,  rejstes  Guldbyer,  der  den  Dag  i  Dag  bærer  Navne 
som  „Helvede",  „Djævelens  Stald"  og  „Selve  Helvede".  Det  var  i 
disse  Byer,   man   betalte  5  Dollars  for  en  Kop  Kaffe  og  4  Dollars 

for  et  Æg.  Lang  Tid  maatte  der  selvfølgelig  hengaa,  før  den  sam- 
menløbne Befolkning  resignerede  og  ombyttede  Guldgraverens  even- 
tyrlige Liv  med  Agerdyrkerens  stille  Syssel,  og  ofte  saa  de  Hæder- 
lige i  Befolkningen  sig  nødsagede  til  at  anvende  den  kaliforniske 
Justits  med  „kort  Proces  og  høj  Galge".  Mange  guldsøgende  Ban- 
ditter blev  hængte  uden  Dom,  og  først  efter  voldsomme  indre  Rystel- 
ser skabtes  et  Samfund  af  den  brogede  Indvandrermasse. 


Kalifornisk  Vegetation. 


Som  man  ser  paa  Kortet,  minder  Kalifornien  i  det  Ydre  om  et 
Rektangel,  der  har  faaet  et  Knæk  ved  San  Francisco.  Statens 
Bredde  er  fi-a  2—300  Mile.  Kystliniens  Længde  er  1000  Mile.  Den 
nordlige  Trediedel  af  Landet  er  fyldt  med  utilgængelige  Bjerge,  den 
sydhge  Trediedel  med  hede  ubeboelige  Ørkener,  hvor  man  endnu 
i  vor  Tid  møder  Vestens  gamle  Lastvogne,  forspændte  med  en  Snes 
Heste.  De  er  undervejs  fra  Bjergene  til  Kysten.  I  Syden  ligger  den 
i  de  sidste  Aar  saa  meget  omtalte  „Dødens  Dal",  efter  Sigende 
Jordens  varmeste  Sted,  der  er  bleven  berejst  og  gennemsøgt  af 
den  unge  Nordmand  Frederick  J.  Monsen.  Rundt  om  Dødens  Dal 
ligger  „Gravenes  Bjerge". 

Det  er  Mellemkalifornien ,  omtrent  en  Trediedel  af  Staten, 
hvorom  der  her  skal  gives  nogle  hurtige  Oplysninger.  I  denne 
frugtbare  og  helt  igennem  kultiverede  Del  af  Kalifornien  ligger 
San  Francisco  med  300,000  Indbyggere,  Oakland  med  50,000,  Sa- 
cramento med  30,000  og  San  José  med  20,000  Indbyggere.  Syd- 
hgere  hgger  Kaliforniens  Mentona,  den  smukke  By  Los  Angeles, 
med  50,000  Indbyggere.  Det  er  her,  i  Mellemkalifornien,  man  over- 


Et  af  de  store  Træer. 


alt  modtager  et  overvældende  Indtryk  af  Naturens  Rigdom.  Alle  Korn- 
arter, Planter,  Blomster  og  Frugter  myldrer  frem  i  Masser.  Ikke  blot 
kan  Husene,  som  paa  omstaaende  Billede,  ligge  indhyllede  i  skønne 
Blomster-Net,  men  over  Gærder  og  Veje  skyder  Vegetationen  frem, 
saa  man  bogstavelig  talt  vader  om  i  Blomsterflor  og  Frugter.  Der 
er  i  Jorden  en  Kraft,  som  er  vidunderlig,  og  som  har  afsat  sig 
fænomenale  Mærker.  Kæmpetræerne  i  Yosemite  Dalen,  de  saakaldte 
Mg  trees,  er  vistnok  enestaaende  i  Naturen.  De  største  af  dem  er 
over  100  Fod  i  Omkreds,  400  Fod  høje  og  har  Grene,  som  er 
indtil  6  Fod  i  Diameter.  Stammerne  er  nøgne  op  til  Rundetaarns 
Højde.   Af  et   Billede  faar  man  selvfølgelig  ingen   Forestilling  om 


Fra  Kaliforniens  Bjerge,  Yosemite  Dalen. 

Kæmpetræernes  Størrelse.  Vi  har  derfor  valgt  at  vise  en  af  Stam- 
merne, hvoi-igennem  Ameiikanerne  har  anlagt  en  almindelig  Køre- 
vej.  Man  kan  da  heraf  slutte,   at  det  er  et  usædvanlig  tykt  Træ. 

Jorden  i  Kalifornien  frembyder  den  Mærkelighed,  at  den  kan 
frembringe  alle  evropæiske  Sæd-  og  Frugtarter  fra  Rug  til  Appel- 
sin; og  til  denne  Evne  hos  Jorden  svarer  et  Klima,  der  muliggør 
Dyrkning  paa  samme  Egn  af  Hvede  og  Drue,  Æble  og  Banan. 
Staten  udfører  f.  Eks.  aarligt  Hvede  til  Beløb  af  20  Millioner  Dol- 
lars, skønt  Hvedeavl  betaler  sig  mindre  godt  end  Frugtavl.  Hele 
Mellemkalifornien  fra  Kysten  ind  til  de  15,000  Fod  høje  Sierra  Ne- 
vada Bjerge  er  en  eneste  Køkken-  og  Frugthave.  Alene  af  Bøn- 
ner udføres  aarligt  50,000  Tons,  og  paa  Markerne  sér  man  Kæmpe- 
roer og  Græskar  paa  indtil  200  Pund.  Her  er  Overflod  af  Appelsiner 
og  Æbler,  Citroner  og  Kirsebær,  Oliven  og  Blommer,  Figener  og 
Pærer,  Granatæbler  og  Sveskeblommer,  Fersken  og  Aprikos,  Fer- 
skenmandel, Nødder,  Gujava  og  Banan.  Det  vilde  falde  trættende, 
om  vi  skildrede  denne  Frodighed  med  Tal.  Vi  behøver  kun  at 
nævne,  at  der  aarligt  udfores  4000  Jernbanevogne  fulde  af  Appelsiner 
og  avles  2000  Tons  Fersken,  de  saakaldte  Peachs,  som  spises 
overalt  i  Nordamerika. 

Den  kahforniske  Vindrue  har  altid  været  meget  skattet  som  Des- 
sertfrugt, men  det  var  først  i  Begrundelsen  af  Treserne,  at  Tanken 
opstod  om  at  indføre  de  evropæiske  Druer  og  med  disse  rationel 
Vinavl.  Spørgsmaalet  blev  bragt  frem,  og  Vestens  Amerikanere 
besluttede  at  sende  en  Mand  til  Evropa  og  paa  hans  Ei-faringer 
overføre  den  evropæiske  Vinfabrikation  til  Kalifornien.  Den  Mand, 
man  sendte  ud  —  han  hed  Agoston  Haraszthy  —  skilte  sig  for- 
træffeligt fra  Opgaven.  Haraszthy  vendte  hjem  med  200,000  Vin- 
planter, hentede  i  Evropa,  Lille- Asien,  Æg}'pten  og  Persien,  og 
efter  hans  Anvisning  beplantede  man  store  Arealer  og  høstede  snart 
paa  ét  Aar  over  300,000  Tons  Druer.  For  første  Gang  saa  man 
nu  det  mærkelige  Syn,  at  Druer  fra  Bordeaux-Distrikterne,  saa- 
som  Cabernet,  Sauvignon,  Tannat,  Merlot  og  St.  Laurent,  voksede 
Side    om     Side     med    Mataro-Druen     fra    Palos,    Semillons-Druen 

fra  Sauterne,  Pinot-Druen  fra  Burgund  og  Johannisbergeren  fra 
Rhinegnene.  Ja  man  fandt  Tokayeren  Side  om  Side  med  Muscat- 
Vinene  fra  Spanien!  Af  Champagner  har  man  siden  fremstillet  tre 
fortræffelige  Mærker,  der  alle  bærer  Haraszthys  Navn.  Vinavlen  blev 
hurtig  dreven  i  stor  amerikansk  Stil.  Ved  Tehama  er  der  t.  Eks. 
Vingaarde  paa  indtil  4000  Acres,  og  ved  St.  Helans  sér  man  en 
Vinkælder,  der  rummer  11  Millioner  Potter.  Kalifornien  producerer 
aarligt  over  1  Million  Potter  Brandy  og  90  Millioner  Potter 
Vin,  hvoraf  en  stor  Del  sendes  til  Evropa.  Amerika  selv  er  intet 
stærkt  vinkonsumerende  Land,  og  i  Østen  dominerer  endnu  den 
franske  Vin. 

Kaliforniens  Klima  minder  om  Klimaet  i  Italien  og  Syd-Kina,  og 
der  er  Grund  til  at  antage,  at  Staten  ogsaa  vil  kunne  optage  Kon- 
kurrencen med  den  evropæiske  Silkeavl.  Tusinder  af  Morbærtræer 
indfores  i  Øjeblikket  fra  Evropa,  og  alt  tyder  paa,  at  Staten  staar 
i  Begreb  med  at  aabne  sig  en  ny  Indtægtskilde.  Som  særligt  Blom- 
sterland siger  det  sig  selv,  at  Kalifornien  ogsaa  er  et  Honningland. 
I  Egnene  omkring  Los  Angeles  findes  i  et  eneste  Amt  indtil  60,000 
Bikuber.  Honningen  er  af  en  særegen  behagelig  Smag  og  ud- 
mærker sig  ved  sin  aromatiske  Duft.  Der  udføres  aarligt  6  Millioner 
Pund.  Omsætningen  vilde  for  enkelte  af  disse  Artiklers  Vedkom- 
mende være  større,  om  ikke  Kaliforniens  Forretning  lammedes  af 
de  store  Pengekriser,  der  er  en  Følge  af  Aktiesvindlen  i  Miner, 
Jernbaner  og  Land. 

Kahfornien  indtager  i  mange  Henseender  en  isoleret  Stilling.  Af- 
standen fra  'New  York  og  Østens  større  Byer  er  saa  betydelig,  at  den 
gensidige  Paavirkning  er  forsvindende.  Bladene  i  New  York  ligger 
lige  saa  langt  fra  San  Francisco  som  fra  London,  men  medens 
Begivenhederne  i  London  følges  gennem  lange  Kabeltelegram- 
mer, skal  man  lede  længe,  før  man  finder  nogle  Linier  fra  Søster- 
byen ved  det  stille  Ocean.  Omvendt  interesserer  Kalifornien  sig  ikke 
videre  for  Staterne,  der  ligger  paa  den  anden  Side  af  Klippebjergene 
og  Prærierne.  Alle  andre  Steder  end  i  Amerika  vilde  et  saadant  For- 
hold rumme  store  Farer.  Men  mærkeligt  nok  trives  seperatistiske  Idéer 


435 

næsten  ikke  i  de  nordamerikanske  Fristater.  Østen  har  sine  og  Vesten 
sine  kommercielle  Inteiesser,  og  hver  Del  af  det  vidtudstrakte  Rige 
styrer  frem  mod  sine  aandelige  Maal.  Men  hvor  Talen  er  om 
Spørgsmaal,  der  angaar  hele  Unionen,  føler  Østen  og  Vesten  sig 
som  ét  Folk. 

San  Francisco,  der  sædvanlig  i  Amerika  kaldes  „Frisco",  er 
opkaldt  efter  den  hellige  Fi-ants  af  Assisi.  Af  Oprindelse  er  Byen 
spansk,  men  intet  i  dens  nuværende  Ydre  minder  om  dens  Oprin- 
delse. Arkitektonisk  har  alle  amerikanske  Byer  en  paafaldende  Lig- 
hed med  hverandre.  Gaderne  i  San  Francisco  ligner  Gaderne  i 
Cleveland  eller  Boston,  men  Byen,  der  hgger  paa  et  stærkt  bakket 
Terræn,  har  derved  faaet  et  mindre  stift  og  ensformig  Præg  end 
Østens  Byer,  som  næsten  uden  Undtagelse  er  byggede  paa  flad 
Grund.  San  Francisco  har  brede  Gader,  store  pragtfulde  Hoteller, 
ødselt  udstyrede  Butikker  og  Restavrationer,  hvor  man  spiser  godt 
og  billigt.  Det  er  urigtigt,  at  San  Francisco  er  en  dyr  By.  Man 
lever  billigere  her  end  i  Chicago,  selv  om  det  straks  virker  afskræk- 
kende, at  Pengene  regnes  efter  „bits",  en  imaginær  Mønt  paa  I2V2 
Cent.  Men  man  spiser  fem  Retter  Mad  med  Vin  for  fire  „bits", 
altsaa  for  en  halv  Dollar,  hvad  man  aldeles  ikke  kan  i  Østens 
Byer. 

Damerne  i  San  Francisco  har  som  bekendt  ikke  noget  godt  Ry. 
De  fylder  Gaderne  med  deres  sommerlige  Dragter,  med  Hatte  af 
uhyre  Omfang,  brusende  Ærmer  og  glorøde  Parasoller.  De  er  ikke 
elegante,  de  er  pyntede;  de  er  ikke  ladylike,  de  er  smukke;  de  er  ikke 
dannede,  de  er  begavede.  Saadanne  Fremtoninger,  der  i  Ev- 
j-opa  kaldes  for  „Sus- Amerikanerinder",  kommer  fra  San  Francisco. 
Man  har  i  fransk  Lystspildigtning  gjort  dem  til  Type  paa  Ameri- 
kanerinden,  hvad  der  er  en  Uretfærdighed  mod  Østens  Amerikaner- 
inder. Det  glemmes  ofte  i  Evropa,  at  der  ikke  findes  nogen  Skikkelse, 
være  sig  Kvinde  eller  Mand,  der  udtrykker  typiske  Ejendommelig- 
heder for  Amerika.  Man  kunde  lige  saa  godt  tænke  sig  en  evro- 
pæisk  Dame,  der  paa  engang  var  typisk  for  Damerne  i  Christiania 
og  Damerne  i  Palermo.    Hvor  Talen  er  om  Nordamerika,  bør  det 

aldrig  glemmes,  at  der  er  seks  Døgns  Jernbanerejse  fra  det  atlantiske 
til  det  stille  Ocean. 

En  Mils  Vej  vest  for  San  Francisco  ligger  den  bekendte  Golden 
Gate  Park,  til  hvis  Anlæg  og  Udsmykning  Byen  har  anvendt  en 
Million  Dollars.  Her  er  om  Eftermiddagen  offentlig  Musik,  og  i 
Alléerne,  der  udmunder  ved  Orkesterpladsen,  rører  der  sig  da  et 
mondænt  Liv,  som  frembyder  mange  Lighedspunkter  med  Livet  paa 
de  spanske  Pradoer.  Forholdet  mellem  Kønnene  er  et  andet  i  San 
Francisco  end  i  Østen.  Kvinden  er  her  en  Sirfugl,  som  man  tilbeder, 
men  som  man  forøvrigt  behandler  med  Sydlændingens  Mangel  paa 
Respekt.  Man  taler  ikke  til  hende  om  Politik,  men  vel  om  Kær- 
lighed; Mændene  slæbes  ikke  for  en  Jury,  fordi  de  tilkaster 
hende  et  forelsket  Blik.  Et  saadant  er  det  netop  Kvinderne  i  San 
Francisco  forlangei  af  de  galante  Mænd.  Forhold  indledes  og 
brydes  med  den  samme  Lethed  som  i  spansk  Vestindien,  og  Bla- 
dene i  San  Francisco  indeholder  dagligt  Beretninger  om  Elskov, 
Troløshed,  Hævn  og  alt  hvad  der  hører  med  til  den  sydlandske 
Erotik,  og  hvert  Øjeblik  løftes  i  saadanne  Beretninger  en  Flig  for 
det  galante  Natteliv,  der  skarpt  udtrykker  Forskellen  mellem  Østen 
og  Vesten,  mellem  Efterkommere  af  Puritanere  og  Spaniere,  mellem 
Lady  og  Senorita  — 

Paa  Rejsen  til  San  Francisco  gør  man  rettest  i  at  lade  Moralen 
bhve  paa  den  anden  Side  af  Rocky  Mountains.  Dér  er  Plads  til 
den.  Kalifornien  er  Glædens  Land,  —  et  Land  med  evigt  Solskin, 
skørtne  Kvinder,  Blomster,  Vin  og  Guld. 


MORMONERNE 


DET  var  en  mørk  og  sludfuld  Aften,  at  jeg  standsede  foran  et 
Hus  i  Omaha.  Over  Husets  Dør  læste  jeg  paa  et  Messing- 
skilt: Dr.  John  Ahnianson,  og  faa  Øjeblikke  efter  traadte  jeg  ind 
i  en  Læges  Modtagelsesværelse  paa  første  Sal.  Ved  det  svage  Lys 
fra  Gaslampen,  der  brændte  under  Loftet,  saa  jeg  en  lille  graa- 
sprængt  Mand  sidde  sammensunken  i  en  Lænestol.  Der  var  hos 
denne  Mand,  som  nu  rejste  sig  og  traadte  mig  i  Møde,  et  frygtsomt 
barnligt  Udtryk,  der  paa  en  indtagende  Maade  blandede  sig  med 
et  Skær  af  Vemod. 

Vi  tændte  en  Cigar,  og  langsomt  begyndte  den  gamle  danske 
Læge  at  fortælle: 

„De  vil  vide,  hvorledes  det  gik  til,  da  Mormonismen  blev  ind- 
ført i  Danmark.  Ja,  —  jeg  er  vel  nu  snart  den  eneste,  der  kan 
fortælle  det,  og  gerne   dvæler  jeg  i  Erindringen  om  hine  Tider  — 

Det  var  lige  efter  Krigen  og  efter  Udstedelsen  af  Grundloven. 
Der  var  hjemme  en  stærk  Modtagelighed  i  alle  Sind,  en  aandelig  Op- 
vakthed, ikke  blot  for  politiske,  men  ogsaa  for  religiøse  Spørgsmaal. 
Særligt  røi-te  Livet  sig  i  Sekterne,  som  de  foregaaende  Aar  havde 
lidt  Forfølgelse  og  Undertrykkelse. 

Jeg  var  ung,  begejstret  og  troende  paa  alt,  hvad  der  er  stort  og 
skønt  i  Menneskets  Tanke,  og  for  disse  Stemninger  i  min  Sjæl 
fandt  jeg  Tilslutning  i  en  Baptistmenighed,  der  holdt  Gudstjeneste 

i  Hotel  Skandinavien.  Baptisternes  Forkyndelse  var  ny,  og  Præsten, 
en  Hr.  Mønster,  var  en  begavet  Mand.  Hans  Menighed  befandt  sig 
i  en  blomstrende  Tilstand.  Det  var  i  den,  Mormonerne  vandt  deres 
første  Tilhængere. 

Hvorledes  det  gik  til,  skal  jeg  fortælle  Dem. 

En  Søndag  Morgen,  som  Baptisterne  var  samlede,  saa  vi  fire 
fremmede  Mænd  komme  ind  i  Kirken,  hvor  de  tog  Plads  ved 
Døren.  Vi  lagde  straks  Mærke  til  dem  paa  Grund  af  deres  be- 
skedne, næsten  ydmyge  Andagt.  De  indfandt  sig  ofte,  gjorde  Be- 
kendtskab med  Menighedsmedlemmerne  og  indviede  os  i  en  ny 
Profets  vidunderlige  Kaldelse  og  Aabenbaringer.  Mange  af  os,  og 
blandt  dem  Pastor  Mønster,  blev  stærkt  grebne  af  de  Fremmedes 
Forkyndelse.  Den  sande  oprindelige  Kirke,  lærte  de,  var  gaaet  til 
Grunde  under  de  første  Aarhundreders  Kristenforfølgelser.  Romer- 
kirken, som  siden  anmassede  sig  det  aandelige  Herredømme  i 
Kristenheden,  besad  ingen  apostolisk  Sukcession  fra  det  første 
Kirkesamfund.  Og  da  intet  Præstedømme  kunde  nedstamme  direkte 
fra  Apostlene,  hvor  skulde  saa  Menigheden  komme  fra  uden  fra 
en  ny  direkte  Aabenbaring?  Men  det  var  nu  sket!  Gud  havde 
besøgt  Jorden  og  igen  oprejst  en  Profet.  Hans  Navn  var  Joseph 
Smith,  og  baade  han,  hans  Broder  Hyrum  og  adskillige  andre 
Hellige  havde  beseglet  Læren  og  den  ny  Pagt  med  deres  Blod. 
Profetens  Efterfølger  var  Brigham  Young. 

Af  de  fire  Mænd,  som  udbredte  denne  Lære,  var  de  to  Ameri- 
kanere. Deres  Navne  var  Erasthus  Snow  og  G.  P.  Dykes.  Den 
tredie  var  af  Fødsel  svensk,  den  fjerde  endelig,  P.  O.  Hansen,  der 
gjorde  Tjeneste  som  Sekretær  og  Tolk,  var  dansk.  De  Frem- 
medes Lærdomme  fandt  frugtbar  Jordbund  i  Baptistkirken.  Der 
blev  endogsaa  et  Øjeblik  Tale  om,  at  hele  Menigheden  med  Pa- 
stor Mønster  i  Spidsen  vilde  gaa  over  til  Mormonismen.  Men  saa 
vidt  kom  det  ikke.  Derimod  organiserede  man  i  Hast  en  ny  Kirke, 
„Jesu  Kristi  Kirkes  sidste  Dages  Hellige,"  hvorom  „Fædrelandet" 
en  følgende  Dag  oplyste,  at  dens  Medlemmer  i  Amerika  hed  Mor- 
moner.  Det  var  første  Gang,   vi   hørte  dette  Navn,  som  snart  var 

kendt  af  hvert  Menneske  i  Norden.  Men  Navnet,  hvor  nedsættende 
det  end  hurtigt  lød,  dæmpede  ikke  vor  Begejstring  for  den  ny  Lære. 
Tværtimod.  Vi  havde  Følelsen  af,  at  den  hellige  Ild,  der  besjælede 
de  første  Kristne,  igen  var  faldet  ned  paa  Jorden  og  havde  an- 
tændt vore  Hjerter.  De  Fremmede  udøvede  en  uforklarlig  Magt 
paa  deres  Omgivelser,  og  ogsaa  jeg  var  bleven  overtydet  om 
Mormonismens  bibelske  Sandhed,  selv  om  min  Fornuft  i  lang  Tid 
havde  stridt  imod.  Stor  Indflydelse  paa  mig  havde  navnlig  G.  P. 
Dykes,  der  foruden  aandeUg  Dannelse  besad  et  ualmindeHg  ind- 
tagende ydre  Væsen.  Jeg  blev  Mormon  og  gjorde  Skridtet  fuldt  ud. 
Da  jeg  var  bleven  døbt  og  havde  været  med  til  at  grunde  Menig- 
hederne i  Kjobenhavn  og  Aalborg,  udnævnte  E.  Snovv  mig  til 
Ældste  og  befalede  mig  at  gaa  til  Norge.  Jeg  adlød  og  modtog 
som  Ledsager  en  anden  Ældste  fra  Aalborg,  H.  P.  Petersen. 

Medens  alt  dette  stod  paa,  havde  vi  faaet  oversat  „Mormons 
Bog"  og  „Pagtens  Bog",  men  i  disse  Bøger  fandt  vi  ikke  Mormo- 
nismens Lære  tydeUgere  udtrykt,  end  at  vi  to  Ældste,  der  netop 
forberedte  os  paa  at  gaa  til  Norge,  endnu  ikke  havde  nogen  Anelse 
om  Polygami-Læren.  I  Aaret  1851 — 52  arbejdede  vi  i  Broderriget 
og  havde  stærk  Fremgang.  Paa  enkelte  Steder,  f.  Eks.  i  Øster- 
Riis-Øer,  dannedes  blomstrende  Menigheder,  og  alt  gik  fortræffeligt, 
da  der  uventet  rejstes  Modstand.  Den  norske  Lov  fordrede  nemlig, 
at  Dissentere  skulde  indsende  en  Ansøgning  til  Regeringen,  som 
havde  at  bestemme  om,  hvor  vidt  den  paagældende  Forkyndelse 
var  tilladehg.  Paa  den  Tid  vi  gik  i  Land  i  Norge,  efterkom  vi 
Lovens  Forskrifter,  men  Ansøgningen,  vi  havde  skrevet,  var  af 
Kirkedepartementet  blevet  henvist  til  det  teologiske  Fakultet,  der 
fandt  den  ny  Lære  saa  mistænkelig,  at  Amtmanden  i  Smaalenene 
lod  samtlige  dens  Missionærer  indsætte  i  Frederiksstads  Borger- 
fængsel. Herhen  bragtes  jeg  fi'a  Østlandet  og  blev  i  Fængslet 
modtaget  af  Underfogden  J.  Fjeldstad,  som  hurtig  blev  min 
Ven.  I  syv  Maaneder  sad  vi  under  hans]  behagelige  Varetægt. 
Den  gamle  elskelige  Enkemand  lyttede  til  sine  unge  Fangers  Ud- 
vikling af  deres  Tro,  og  han   holdt   af  os,  fordi  vi  var  begejstrede 

for  vor  Sag.  Men  han  lod  sig  ikke  rive  med,  og  bitter  var  hans 
Sorg,  da  jeg  i  Fængslet  vandt  hans  unge  smukke  Datters  Hjærte, 
og  da  hun  —  imod  sin  Faders  ViUie  —  lovede  mig  sin  Tro.  Hun 
blev  senere  min  Hustru  og  fulgte  med  mig  over  Havet  til  det 
fjærne  Zion. 

Sagen,  der  var  rejst  imod  os,  gik  med  Snegle^ed  fra  Soren- 
skriver til  Overret  og  derfra  til  Højesteret,  hvor  Kendelsen 
omsider  faldt.  Den  var  ikke  i  vor  Favør,  men  Amtmanden  tilbød 
os  dog  paa  visse  Betingelser  Friheden,  og  i  November  1853  rejste 
min  Trolovede  og  jeg  til  Kjøbenhavn. 

I  Danmark  havde  Mormonismen  imidlertid  undergaaet  en  stor  For- 
andring, idet  Polygami-Læren  var  bleven  bekendtgjort  som  en  gud- 
dommelig Aabenbaring  og  havde  begyndt  at  faa  en  demoraliserende 
Indflydelse  paa  de  Ældste.  —  Jakes  van  Gott  var  bleven  Missionens 
Præsident  og  som  saadan  bestemte  han,  at  jeg  det  kommende 
Efteraar  skulde  føre  et  større  Antal  danske  Troende  til  Utah.  Jeg 
havde  endnu  haarde  Anfægtelser  og  tidt  i  stille  Timer  spurgte 
jeg  mig  selv,  om  Mormonismen,  egenlig  var  en  Lære  for  andre 
end  for  uoplyste  og  uvidende  Mennesker.  Men  —  svarede  jeg  min 
Samvittighed  paa  dette  Spørgsmaal  —  bestod  de  Kristnes  Moder- 
kirke af  sin  Tids  mest  oplyste  Mænd?  Nej.  Kristi  Lære  var  en 
Forargelse  for  de  skriftkloge  Jøder  og  en  Absurditet  for  de  filoso- 
fiske Grækere,  og  alligevel  triumferede  Kristendommen  baade  over 
Jøderne  og  Grækerne.  Jeg  var  vistnok  bleven  sønderrevet  af  indre 
Kampe,  om  ikke  Skriget  mod  Mormonerne  langsomt  havde  vakt 
min  ungdommelige  Lyst  til  Modstand.  Jeg  tog  fat,  rejste  Danmark 
rundt  som  Missionær  og  optraadte  paa  de  seks  Konferenser,  der  fik 
en  indgribende  Betydning  i  den  danske  Mormonismes  Udvikling. 
Samtidig  lod  jeg  mig  vie  til  min  Trolovede  i  Trinitatis  Kirke. 
I  mit  Forhold  til  hende  havde  jeg  lovet  den  gamle  Underfoged  at 
rette  mig  efter  de  gældende  Love,  og  jeg  holdt  mit  Løfte,  men  følte 
bittert  Modsigelsen  mellem  mine  Ord  og  mine  Handlingei-.  Jeg  var 
et  fortvivlet  Menneske,  og  maaske  var  jeg  bleven  sindssyg,  om  jeg 
ikke   havde    ophørt   at  tænke  og  med   lukkede  Øjne  havde  styrtet 

mig  i  Strømmen.  Bevægelsen  voksede  Dag  for  Dag,  og  større  og 
større  Mængder  af  mine  Landsmænd  sluttede  sig  til  den  ny  Lære, 
der  ofte  indgød  mig  selv  Rædsel.  Men  i  disse  Øjeblikke  kastede  jeg 
mig  over  Arbejdet,  der  fik  et  saadant  Omfang,  at  over  tre  Aar 
hengik,  før  jeg  i  Spidsen  for  en  Hær  Mormoner,  den  23.  April 
1856,  om  Bord  paa  Damperen  „Rhoda"  sejlede  fra  Kjøbenhavn. 
Vi  rejste  over  Liverpool,  og  forst  den  14.  Juni  efter  to  Maane- 
ders  frygtelige  Lidelser   paa  Oceanet  landede   vi   i  New  York. 

Endelig  var  da  Broen  kastet  af,  og  utaalmodigt  ventede  vi  paa  den 
Dag,  vi  kunde  paabegynde  Rejsen  over  Præiien,  ud  til  det  forjæt- 
tede Zion,  der  saa  glibende  skildres  i  Mormonernes  Sange." 

Dr.  Ahmanson  standsede  og  sad  i  nogen  Tid  fordybet  i  Erin- 
dringen, føl-  han  genoptog  Fortællingen.  Den  varede  uden  Afbry- 
delse en  Nat,  og  den  kan  derfor  ikke  gengives  med  hans  egne 
Ord.  Sammentrængt  skal  da  her  meddeles,  hvad  der  bevirkede  hans 
—  og  senere  saa  mange  dannede  Danskes  —  Frafald  fra  Brig- 
ham  Youngs  Lære. 

Mormontoget,  som  Dr.  Ahmanson  havde  ført  over  Havet,  be- 
vægede sig  langsomt  ud  i  Vesten.  De  første  tusinde  Mile  kørte 
Skandinaverne  med  Emigranttræn,  men  ved  Missouri  begyndte  Præ- 
rierejsen, og  den  blev  foretaget  paa  Kairer,  som  var  forspændte  med 
Okser.  Om  de  Rejsendes  Lidelser  gør  man  sig  ingen  Forestilling. 
Saa  længe  Solen  brændte,  plagedes  de  af  Varme,  og  om  Natten, 
naar  de  laa  i  deres  Telte,  gennemrystedes  de  af  Kulde.  De  kæmpede 
samtidig  med  Indianere  og  Snestorme,  og  da  de  overraskedes  af  en 
elektrisk  Hvirvelvind,  som  væltede  Teltene,  oprev  Træerne  med 
Rode  og  tømte  Floderne,  troede  de,  det  var  Verdens  Undergang. 
Frygteligst  var  deres  Lidelser  dog,  da  de  naaede  Klippebjergene, 
hvor  Karrerne  skulde  føres  hen  over  de  frosne  Sneflader.  Her 
segnede  omtrent  Halvdelen  af  den  udmattede  Skare  og  blev  lig- 
gende mellem  de  hvide  Benrade,  der  markerede  den  rædselsfulde 
Vej.  Resten,  der  omsider  naaede  Zion,  afgav  et  gruopvækkende 
Skue.  Og  efter  saa  mange  Lidelser  ventede  der  dem  endnu  bitre 
Skuffelser. 

Dr.  Ahmanson  og  hans  Hustru  havde  ikke  levet  længe  mellem 
Mormonernes  Ældste,  før  de  indsaa,  at  hele  Kirken  var  en  ind- 
bringende Forretning  for  den  pengegridske  Brigham  Young.  Denne 
højtbegavede  Mand,  der  var  født  i  Nordstaten  Vermont  1801  og 
efter  sit  eget  Sigende  kun  havde  faaet  IIV2  Dags  Skoleundervis- 
ning, besad  et  overordenligt  Forretnings-  og  Organisationstalent.  Da 
Mormonismens  Stifter,  Joseph  Smith,  var  bleven  skudt  i  Fængslet 


Den  Dy  Hustru. 


1844,  overtog  Brigham  Young  Præsidiet  og  beholdt  det  til  sin  Død 
i  1877.  Han  var  oprindelig  Haandværker  og  interesserede  sig,  da 
han  blev  Profet,  mere  for  legemlige  end  for  aandelige  Sysler.  Poly- 
gamiets Indførelse  skyldtes  ikke  blot  Joseph  Smiths  og  Brigham 
Youngs  grove  Sanselighed,  men  ogsaa  den  praktiske  Betragtning, 
at  jo  flere  Koner  en  Mand  ægtede,  desto  flere  Børn  turde  det 
antages,  at  han  skænkede  Mormonkirken.  Forøvi-igt  beroede  Poly- 
gamiet paa  følgende  Lære:  Mennesket  har  tre  Tilværelsesformer,  den 
første  i  en  Aandeverden,  der  ligger  forud  for  den  jordiske  Fødsel, 

den  anden  her  paa  Jorden,  den  tredie  i  Himlen.  Den  jordiske  Til- 
værelse er  altsaa  en  Overgangsform,  som  Mennesket  skal  fødes  til. 
Det  er  derfor  Mormonens  Pligt  at  meddele  det  størst  mulige  Antal 
Aander  Liv,  d.  v.  s.  avle  Børn.  Endvidere  skal  Mormonerne  i  den 
tilkommende  Verden  regere  som  Konger  og  Præster,  men  kun  over 
deres  egen  Husstand.  Jo  flere  Koner  og  Børn,  de  har,  desto  større 
bliver  følgelig  deres  Magt  i  Himlen.  Mænd  med  én  Kone  vilde  i 
heldigste  Tilfælde  blive  tjenende  Væsner  i  den  anden  Verden,  og 
til  Pebersvendene  raabte  Brigham  Young  i  sine  Prædikener: 
„I  Himlen  vil  der  blive  Brug  for  Jer  som  Skopudsere!" 
Og  ved  mange  Lejligheder  indprentede  Profeten  sine  Troende, 
hvad  det  gjaldt  om  hos  en  Mormon: 

„I  hvert  Hjem  20  Booms,  og  et  Pattebarn  i  hvert  Boom!" 
Denne  Kynisme  i  Polygami-Læren  vakte  Dr.  Ahmansons  Mod- 
bydelighed, i  samme  Grad  som  Profetens  raa  Despotisme  maatte 
vække  alle  nogenlunde  udviklede  Menneskers  Harme.  Det  lykkedes 
Dr.  Ahmanson  og  hans  Hustru  at  slippe  bort  fra  Saltsøstaden  og 
komme  over  Prærien.  Saa  havde  de  med  vekslende  Skæbne,  men 
altid  lykkehge,  taget  Kampen  op  for  Eksistensen,  indtil  de  havnede 
i  Omaha,  hvor  de  i  Fred  og  Hygge  levede  Livets  Aften.  Den 
gamle  Mand  havde  nu  for  nogle  Aar  siden  bragt  Underfogden 
Fjelstads  dejhge  Datter  til  Hvile  paa  den  nære  Kirkegaard. 

Dr.  Ahmanson  rejste  sig  og  skød  Vinduespersiennerne  til  Side. 
Det  var  blevet  Morgen,  og  Solen  fyldte  Stuen  med  et  Væld  af  klare 
Lysstraaler.  Længe  stod  han  og  lod  Øjnene  hvile  ude  over  Højene, 
hvor  Popler  og  Taarepil  vinkede  mellem  de  hvide  Gravstene  — 

Nu  da  disse  Linier  skrives,  hviler  Dr.  Ahmanson  hos  sin  Ung- 
doms Elskede. 


—  Jernbanetoget  ilte  gennem  Utah  Dalen,  hen  over  frugtbare  Enge 
og  gule  Agre.  Bønderne,  der  et  Øjebhk  standsede  i  Markarbejdet 
og  vendte  BHkket    efter  os,   mindede  i  Ydret  om  danske  Bønder. 

De  var  blonde  og  havde  vistnok  blaa  Øjne.  Markerne  var  usæd- 
vanligt veldyrkede,  og  intet  Steds  saa  man  saadanne  ukrudtbevok- 
sede Jordstykker  og  herreløse  Agerstrimler,  der  ellers  er  en  af 
Ejendommelighederne  ved  det  amerikanske  Marklandskab,  Havde 
ikke  Dalen  paa  begge  Sider  været  begrænset  af  et  Par  lange 
Bjergkæder,  havde  man  kunnet  tro  sig  et  eller  andet  Sted  paa 
Sjælland.  Der  er  i  Utah-Dalen  al  den  grønne,  glinsende  Frodighed, 
der  er  saa  ejendommelig  for  det  danske  Ølandskab, 

Henad  Aften  endelig  holder  Toget  ved  en  Station,  og  en  halv 
Fjerdingvej  borte  ser  man  en  almindelig  moderne  By  ligge  paa  en 
Bjergskraaning.  En  mægtig  hvid  Kirke  er  synlig  over  Husenes 
Tage,  og  nær  ved  Kirken  et  uformeligt  mørkt  Legeme.  Kirken  er 
Mormonernes  Tempel,  den  mørke  Bygning  deres  Tabernakel.  Byen 
er  Saltsøstaden,  der  rejstes  her  paa  Brigham  Youngs  Bud. 

—  En  Guldregn  af  Aftensolstraaler  dryssede  ud  over  Dalen,  da  jeg 
vandrede  op  til  Zions  Stad.  Kirkeklokkerne  lingede  til  Fred  og 
Hvile  for  de  Fromme,  og  det  optog  mine  Tanker,  hvor  mange 
Tusinde  Landsmænd,  der  under  andre  Forhold  havde  vandret  denne 
Vej.  I  Hjemlandene  har  vi  været  haarde  nok  mod  disse  Lands- 
mænd, og  de  var  dog  ikke  af  de  daarligste.  Hvad  andet  førte  dem 
herud  end  den  Længsel,  der  vel  en  Gang  har  grebet  ethvert  Men- 
neske, Længslen  efter  at  finde  Fred  paa  Jorden. 

Jeg  mødte  en  lille  Dreng  og  standsede  ham  og  spurgte,  hvad  Flo- 
den hed,  der  løb  forbi.  „Den  hedder  Jordans  Flod,"  sagde  Dren- 
gen. Og  Bjerget  dér?  „Sinai  Bjerg"!  Jeg  hørte  Salmesang  fra 
Husene.  Skyerne  spredtes  over  Bjergtinderne,  og  et  Øjeblik  hvilte 
Omgivelserne  i  himmelsk  Glans.  De  bibelske  Navne  føjede  sig 
fortrinligt  ind  i  delte  Landskab. 

Saa  nærmede  jeg  mig  Byen,  dei-  ikke  syntes  at  frembyde  andre 
Ejendommeligheder,  end  at  den  er  renligere  og  mere  landlig  i  sit 
Anlæg  end  andre  amerikanske  Byer.  Gaderne  er  smnkt  vedlige- 
holdte. Fortovene  brede  og  skilte  fra  Kørevejen  ved  en  Række 
blomstrende  Akacier  og  ved  biede  Grøfter,  hvori    der   rislei-  Bjerg- 

vand.  I  alle  Saltsostadeiis  Gader  findes  saadanne  smaa  Vandlob, 
og  altid  hører  man  den  travle  Rislen.  Den  lyder  i  Nattens  Stilhed 
som  en  hviskende  Samtale. 

Husene,  jeg  gik  forbi,  var  smaa  Villaer,  omgivne  af  vel  vedlige- 
holdte Haver.  Lampelyset  kastede  sit  Skær  ud  i  Blomster  og  Bu- 
skads og  lagde  en  stille  Hyggestemning  over  Billedet.  Men  hurtigt 
traadte  de  landlige  Omgivelser  tilbage  for  den  egentlige  By.  Jeg  drej- 
ede ind  i  Main-Street.  Saltsøstadens  Hovedaare,  hvor  der  løb  elek- 

Saltsostadcn.  Udsigt  over  Main-Street. 

triske  Sporvogne  og  laa  elegante  Udsalg,  Bladkontorer  og  Hoteller, 
akkmat  som  i  Vestens  andre  Byer. 

Min  første  Aften  i  Saltsøstaden  tilbragte  jeg  hos  en  af  de 
Ældste,  en  Mand  ved  Navn  O.  Thomassen,  der  var  gift  med  tre 
Hustruer,  som  mærkeligt  nok  var  Søskende.  Sammen  med  sin 
ældste  Hustru  levede  Thomassen  i  et  Hus  med  10—12  Værelser. 
De  to  andre  Hustruer  beboede  Smaakottager  i  Hovedbygningens 
Nærhed.  Edmunds-Loven,  der  blev  vedtagen  1882,  forbød  Fler- 
koneriet, og  Loven  af  1887  gjorde  Hustruen  til  kompetent  Vidne  i 
Polygami-Sager.  Der  rettedes  herved  et  Dødsstød  mod  de  celestiale 
Ægteskaber.  —  Mormoner,  der  havde  ægtet  flere  Hustruer,  og  det 

havde  saa  godt  som  alle  mere  velhavende  Mormoner,  fik  Valget 
mellem  enten  at  skille  sig  fra  Medhustruerne  eller  at  blive  idømte 
haarde  Fængselsstraffe.  Af  den  Grund  maatte  de  indrette  sig  som 
min  Væit. 

Det  var  en  Omgaaelse  af  Loven,  men  en  Omgaaelse,  der  var 
vanskelig  at  ramme.  For  at  idømme  en  Mormon  Straf  for  Poly- 
gami udfordredes  der  nemlig  Vidner  paa,  at  han  havde  brudt  Ægte- 
skabet med  sin  ældste  Hustru.  Sheriffen  i  Saltsøstaden,  som 
gerne  ønskede  saadanne  Vidner,  havde  nu  oprettet  et  Korps 
af  Politispioner,  der  ved  Nattetid  listede  omkring  i  Byen,  krøb  over 
Gaardspladsen  og  gemte  sig  i  Haverne,  hvor  de  kunde  kontrollere 
Indgangen  til  Kottagerne  og  gribe  den  letsindige  Mormon  paa  fersk 
Gerning.  Forgæves  søgte  de  betrængte  Ægtemænd  at  værge  sig 
ved  Hjælp  af  Blodhunde  og  høje  Plankeværker.  Spionerne  banede 
sig  dog  Vej,  og  i  Aarene  1887 — 90  forløb  der  næsten  ingen  Nat  i 
Saltsøstaden,  uden  at  en  Mormon  blev  ført  i  Fængsel,  sædvanlig  i 
dybeste  Negligé.  Voldsomme  Optrin  vekslede  med  pudsige  Over- 
raskelser, som  da  Spionerne  en  Nat  overraskede  selve  Sheriffen  i 
en  Mormons  Seng. 

Men  Edmunds- Loven  med  dens  senere  Tillæg  havde  den  Virkning, 
at  Flerkoneriet  omtrent  ophævedes.  Det  havde  aldrig  været  populært 
i  den  Generation,  der  fulgte  efter  Brigham  Young,  og  selv  uden 
Edmunds-Loven  havde  Polygamiet  næppe  holdt  sig  stort  mere  end 
op  til  vor  Tid.  De  Mormoner,  der  endnu  har  flere  Koner,  er  alle- 
sammen ældre  Mænd.  Har  man  derfor  ventet  at  se  et  Billede  af 
seksuel  Livsnydelse  i  Saltsøstaden,  mister  man  en  Illusion.  Poly- 
gamiet er  adskilHgt  mindre  udbredt  i  sit  Hjemsted,  end  det  er  i 
San  Francisco  og  New  York. 

Selvfølgelig  er  de  gamle  Mormoner  harmfulde,  ikke  blot  fordi 
Regeringen  har  opløst  deres  Hjem,  men  ogsaa  fordi  den  -  vist- 
nok med  en  tvivlsom  juridisk  Berettigelse  —  efter  Loven  af  Marts  1887 
konfiskerede  Mormonkirkens  rørlige  Ejendom,  Emigrantfondet  og 
de  store  Besiddelser  i  Fabrikker,  Jord  og  Miner.  Men  samtidig  er 
Utah  bleven  Stat  og  hai-  faaet  Del  i  de  almindelige  politiske  Rettig- 

heder.  De  opvoksende  Mormoner,  der  føler  sig  som  Statsborgere 
og  ikke  som  Medlemmer  af  en  udelukket  Sekt,  bereder  sig  til  at 
gøre  Brug  af  deres  Valgret.  Ved  de  politiske  Valg  i  1890  blev  der  af- 
givet 15,000  Mormonstemmer  mod  12,000  Gentiles  (Hedninger),  hvad 
der  nogenlunde  udtrykker  Partidelingen  i  Statens  210,000  Indbyggere. 
Mormonkirken  synes  nu  at  ville  indordne  sig  under  de  almindelige 
borgerlige  Regler,  og  Mormonerne  vil  derefter  komme  til  at  nyde 
godt  af  alle  de  politiske  Fordele,  de  saa  let  kan  opnaa,  da  de  er 
Flertallet  i  en  stor  og  opblomstrende  Stat. 

Det  egentlige  Mormon-Kvarter  ligger  i  den  nordlige  Del  af  Saltsø- 
staden. Her  ser  man  det  imponerende  Tempel,  paa  hvis  Opforelse 
Mormonerne  har  anvendt  fire  Millioner  Dollars.  Endvidere  ser  man 
Tiendehuset  —  der  betales  Tiende  i  Naturalier  —  og  Brigham 
Youngs  Vinterkirke,  Mormonbladet  Deseret  News'  Tiykkeri  og  det 
store  Tabernakel. 

I  dette  Monstrum  af  en  Bygning  er  der  Siddepladser  for  18,000 
Personer.  Udvendigt  minder  Tabernaklet  om  et  omvendt  Skibsskrog, 
indvendigt  aabner  det  sig  som  en  kæmpemæssig  aflang  Hal,  der 
faar  et  sparsomt  Lys  igennem  smaa  Sidevinduer.  Ved  Hallens  ene 
Ende  findes  der  et  Orgel,  som  skal  være  det  største  i  de  Forenede 
Stater,  og  som  i  hvert  Fald  præsterer  nogle  meget  respektable 
Toner.  Under  Orglet  er  der  Siddepladser  for  Kirkens  Gejstlige,  der 
foruden  en  Præsident,  Wilford  Woodruff,  og  en  Biskop,  Wm.  B. 
Preston,  bestaar  af  12  Apostle,  70  Patriarker,  3919  Ypperstepræster, 
11,805  Ældste,  2069  Præster,  2292  Lærere  og  11,610  Diakoner. 
Det  er,  som  man  sér,  en  uhyre  Mængde  Personer,  der  er  optagne 
i  Gejstligheden,  og  selvfølgelig  er  det  kun  de  højeste  Grader,  for 
hvem  det  gejstlige  Embede  er  Erhverv.  Brigham  Young  lærte  sine 
Tilhængere,  at  man  skal  tjene  Gud,  men  ikke  glemme  Mammon. 
Selv  foregik  han  i  saa  Henseende  de  Troende  med  et  lysende 
Eksempel.  De  fleste  af  Præsterne  er  Købmænd  og  Haandværkere, 
og  lige  indtil  den  allersidste  Tid  har  Kirken  haft  en  saa  uind- 
skrænket Magt  over  sine  Medlemmer,  at  det  øverste  Raad  kun  be- 
høvede at  befale  en  Borger,   det  være  sig  en  Urtekræmmer,  Bager 

eller  Skomagermester,  at  bryde  op  og  drage  til  de  fjærneste  Egne 
for  at  prædike  Omvendelse,  saa  rejste  Urtekræmmeren,  Bageren 
og  Skomageren  med  24  Timers  Varsel.  Man  træffer  overalt  i  Utah 
en  Mængde  Mennesker,  der  har  besøgt  Norden  og  som  er  glade 
ved  at  mindes  Danmark.  I  Brigham  Youngs  Tid  blev  saadanne 
Missionærer  ofte  udkommanderede,  naar  en  Patriark,  —  ligesom  i 
Kong  Davids  Dage,  —  havde  taget  Sigte  paa  Fru  Urias.  Saa  prædikede 
Manden  Omvendelse,  mens  Konen  ved  Patriarkens  Bistand  — 
fik  den  himmelske  Besegling. 

Mormonerne  tror  som  sagt  paa  tre  Tilværelsesformer  og  kan 
gifte  sig  for  de  to,  for  Jorden  og  for  Himlen.  Ægteskab  med  Af- 
døde er  derfor  ikke  ualmindeligt,  navnlig  nu,  da  Polygami  i  Himlen 
er  det  eneste  tilstedelige  Surrogat  for  Polygami  paa  Jorden.  En 
Mand,  der  er  gaaet  heden  som  Pebersvend,  maa  unægtelig  blive 
lidt  betuttet,  naar  han  snkcessivt  faar  en  halv  Snes  Moimon- 
koner  at  herse  med  i  Paradis.  Hei-  ei-  f.  Eks.  en  Mormonkone,  der 
har  ladet  sig  vie  til  Spinoza,  og  som  nu  gaar  og  glæder  sig  til  at 
møde  Filosoffen  i  den  anden  Verden.  Det  er  dog  ikke  særhgt 
Filosofferne,  der  er  de  mest  efterspurgte  Afdøde  ved  Indgaaelsen 
af  saadanne  Ægteskaber.  Mormonkvinderne  vælger  hellere  Krigere 
og  store  Statsmænd;  navnlig  er  Washington  uden  sit  Vidende  og 
Villie  bleven  viet  til  talrige  ældre  Damer,  der  stræber  eftei-  Rang 
i  Himlen.  Mændene  er  foiøvrigt  ikke  bedre.  Her  er  t.  Eks.  en 
Skræddermester  fra  Jonkoping,  der  synes  lige  saa  let  antændelig 
som  de  bekendte  Tændstikker.  Genstanden  for  hans  Lidenskab, 
til  hvem  han  højtideligt  har  ladet  sig  ægtevie,  er  Ingen  ringere 
end  Jomhuen  fra  Orleans!  Naar  Skrædderen  himler,  er  altsaa 
den  berømteste  af  alle  Jomfruer  bleven  gift  Kone,  hvad  der  vil 
bringe  Forstyrrelse  i  den  franske  Nationaldigtning.  I  Brigham  Youngs 
Tid  kostede  et  Bryllup  5  Dollars,  medens  Skilsmisse,  der  kun  kunde 
forlanges  af  Kvinderne,  androg  den  dobbelte  Betaling.  At  blive 
skilt  var  for  øvrigt  den  letteste  Ting  af  Verden.  Konen  gik  blot 
op  til  Brigham  Young  og  foregav,  at  Manden  ikke  „saa  til  hende". 
Paa    denne    Motivering    fik    hun    straks   Skilsmisse,    og   naar  Man- 

den   indfandt  sig  for  at   høre   Kendelsen,   hændte   det,   at  Profeten 
med  rullende  Øjne  raabte  til  ham: 

„Det  var  godt,  om  der  blev  født  lidt  flere  Børn  i  denne  Stad!" 
En  ung  forfængelig  Mormonkone,  der  lod  sig  skille,  opnaaede 
senere  Profetens  Tilladelse  til  i  den  anden  Verden  at  dele  Leje 
med  Napoleon  Bonaparte.  Hendes  fraskilte  Mand,  der  blev  rasende 
af  Skinsyge,  lod  sig  straks  vie  til  Kejserinde  Josephine.  Da  Parret 
senere  mødtes,  og  den  skinsyge  Ægtemand  fremsatte  udæskende 
Bemærkninger  om  Napoleon,  raabte  Konen: 

„Maa  jeg  be'  mig  fritaget  for  Fornærmelser  mod  min  Mand!" 
Det  glade  Vanvid  er  drevet  saa  vidt  i  Saltsøstaden,  at  en  Kone 
for  nogle  Aar  siden  giftede  sig  med  —  Jesus  Christus,  bogstavelig  talt 
giftede  sig  og  betalte  10  Dollars  for  sin  Vielsesattest.  Denne  Hand- 
ling var  endda  ikke  blasfemisk  efter  de  mormonske  Teologers  Op- 
fattelse af  Jesus,  om  hvem  de  lærer,  at  han  levede  i  polygamt 
Forhold  til  Martha  og  Maria.  I  Mormonprædikener  hentydes  ofte 
til  Bryllupet  i  Kanaan  som  til  Jesus'  eget  Bryllup.  Gamle  troende 
Mormoner  synes  overhovedet  at  vise  mindre  Ærbødighed  mod  Jesus 
end  mod  Brigham  Young.  De  mindst  dannede  af  vore  Landsmænd 
anser  i  ramme  Alvor  denne  gamle  Skælm  for  Gud.  En  sjællandsk 
Farmer,  jeg  en  Dag  besøgte,  sluttede  en  længere  teologisk  Udvikling 
ved  at  raabe  efter  mig: 

„Hvorfor  omtalte  Jesus  aldrig  de  Forenede  Fristater?  Hvorfor, 
spør'  jeg  Dem,  min  gode  Mand?  Kanske  var  de  Forenede  Fristater 
ikke  ogsaa  skabte  af  hans  Fa'r?" 

Jeg  maa  lade  dette  Spørgsmaal  gaa  videre,  saa  meget  mere  som 
Gudstjenesten  i  Tabernaklet,  hvor  jeg  netop  sidder,  lægger  Beslag 
paa  min  Opmærksomhed.  Et  Kor  af  unge  Damer,  der  er  paaklædt 
med  evangelisk  Simpelhed,  synger,  mens  det  store  Orgel  spiller.  Da 
denne  kombinerede  Underholdning  er  til  Ende,  prædiker  en  Patriark 
godt  og  vel  en  Time.  Under  Prædikenen  gaar  der  et  Brødtrug  og 
en  mægtig  Vandkande  rundt  i  Menigheden.  Det  er  Alterens  Sakra- 
ment,  der  uddeles  paa  denne  usædvanlige  Maade.  Naar  Vandkanden 

er  tom,  hvad  den  hvert  Øjeblik  er,  sendes  den  op  til  Alteret,  hvor 
en  Mormon  staar  og  fylder  den  ved  en  Vandtønde. 

Det  er  næsten  Aften,  da  den  store  Forsamling  strømmer  ud  af 
Tabernaklet,  og  der  er  nu  Lejlighed  til  at  tage  Mormonerne  i  Øje- 
syn. De  staar  sig  forøvrigt  bedst  ved  at  blive  vurderede  en  bloc. 
Flertallet  af  dem  er  groftbyggede,  simpelt  paaklædte  Mænd,  og 
næsten  alle  de  ældre  bærer  Brigham  Youngs  Skæg,  Bukkeskæget, 
der  hjemme  især  er  populært  blandt  gamle  Ulke.  Paa  det  vedføjede 


Tre  Generationer. 


Billede  har  man  tre  Ansigter,  der  er  typiske  for  de  Ansigter,  man 
over^ilt  træffer  i  Saltsøstaden.  Den  hvidhaarede  Mand  i  Midten  er 
Brigham  Youngs  Efterfølger,  Præsidenten  Woodruff,  den  kraftigt 
byggede  Mand  til  venstre  er  Georges  A.  Cannon,  tidligere  Redaktør 
af  Deseret  News,  nu  Mormonernes  ledende  Politiker  og  Senator 
for  Staten  Utah.  Den  yngre  Mand  er  Brigham  Youngs  mest  bekendte 
Søn.  Der  er  over  disse  Skikkelser,  især  over  de  to  ældre,  et  stærkt 
Præg  af  fysisk  Kraft,  Selvtillid,  Villie  og  Sanselighed,  alt  sammen 
Egenskaber,  der  var  mere  fremherskende  hos  den  ældre  end  hos  den 
yngre  Generation.  -  Om  Kvinderne,  vi  ser  i  Menigheden,  er  der 
intet    andet    at    sige,    end    at    de    er    uskønne    og    bærer    tarve- 

lige  Dragter.  Nu  og  da  bemærker  man  en  Mormon,  der  spadserer 
med  en  gammel  Kone  ved  den  ene  Side  og  en  yngi-e  dito  ved  den 
anden.  En  saadan  Mormon  er  gift  for  Himlen  og  for  Jorden;  med 
den  gamle  Kone  selvfølgelig  for  Himlen !  Forøvrigt  viser  Mormonerne 
sig  ikke  gærne  med  mere  end  én  Kone,  og  selv  i  tidligere  Tider 
har  man  kunnet  leve  her  i  Maaneder  uden  i  det  almindelige  Liv  at 
have  fundet  noget  ydre  Tegn  paa  Polygamiet.  Det  samme  kan 
ikke  siges,  t.  Eks.  om  Paris! 

En  af  vore  mange  forekommende  Landsmænd  i  Saltsøstaden, 
Møbelfabrikant  P.  W.  Madsen,  havde  stillet  en  af  sine  Rideheste  til 
min  Disposition,  og  jeg  havde  saaledes  let  ved  at  komme  ud  i 
Bjergene,  der  ligger  en  halv  Times  Ridt  fra  Byen.  Om  disse  Bjer- 
ges Skønhed  faar  man  først  en  Forestilling,  naar  man  rider  om 
imellem  dem.  For  hvert  Skridt,  man  kommer  frem,  opdager  man 
nye  skønne  Linier,  overraskende  Formationer  og  betagende  Udsigter 
over  Saltsøen. 

Den  mægtige  Sø  har  engang  haft  en  Størrelse  af  42,000  Kva- 
dratmile, men  efter  Uddampninger,  der  er  foregaaede  i  et  ukendt 
Antal  Aartusinder,  er  den  endt  med  at  indtage  sin  nuværende 
beskedne  Udstrækning.  Søens  Størrelse  er  i  vore  Dage  meget  vari- 
abel. I  1849  maalte  den  1700  Kvadratmil,  men  den  voksede  og 
havde  i  1870  en  Overflade  af  2360  Kvadratmil.  Man  nærede  paa 
den  Tid  alvorlig  Frygt  for,  at  Saltsøen  skulde  oversvømme  hele 
Utah-Dalen  og  gøre  en  Drat  Ende  paa  Mormonkirken.  Men  Vandet 
faldt  igen  og  er  faldet  siden,  saa  Søens  Middeldybde  nu  kun  er 
20  Fod.  Vandets  Saltholdighed  varierer  mellem  14  og  24  pGt.  af 
dets  egen  Vægt.  Det  er  altsaa  4 — 6  Gange  saa  saltholdigt  som 
Vandet  i  Atlanterhavet.  Badestedet  „Garfield  Strand",  hvoraf  man 
ser  en  Antydning  paa  det  vedføjede  Billede,  er  et  meget  populært 
Valfartssted  om  Somren.  Det  ligger  22  Mil  fia  Byen,  men  Lysttog 
løber  hvert  Øjeblik  derud.  Paa  Badestedet  afholdes  Koncert  og  findes 
Restavration,  Udlejning  af  Baade  og  en  let  Adgang  til  at  tage  Bad. 
Vandet  er  varmt  og  meget  salt,  men  det  ødelægger  ikke  Huden  som 
Vandet  i  det  døde  Hav.    Selvfølgelig  flyder  man  med  Lethed.   Den 

almindelige  Maade  at  svømme  paa,  er  at  lægge  sig  paa  Ryggen 
og  langsomt  skyde  sig  gennem  Havskorpen  ved  at  ti-ykke  Vandet 
tilbage  med  den  ene  Haand. 

Vil  man  nforstyrret  nyde  Saltsøens  ejendommelige  Skønhed,  sætter 
man  sig  i  en  Baad  og  sejler  nd  til  en  af  de  ni  Øer,  der  paa  for- 
skellige Punkter  hæver  sig  over  Vandspejlet.  Der  er  fra  dem  alle 
en   betagende  Udsigt  til  de  hvide   Snebjerge,   som  ligger  rundt  om 


l'ii.i   lijergtiuderiie,  over  Skvcrn« 


Søen,  og  til  den  bkui  Himmel,  der  hvælver  sig  over  Snebjergene. 
Mærkeligt  er  det,  at  man  paa  engang  mærker  Træduften  fia  Sko- 
vene og  Biisen  fra  det  salte  Hav.  Det  er,  som  gjorde  man  en 
Rejse  gennem  Alperne  ude  paa  et  Ocean. 

Uforglemmelige  er  de  Naturindtryk,  man  modtager,  naar  man 
en  Morgen  tidlig  staar  paa  en  af  Bjergtinderne  og  lader  Blikket 
glide  ud  over  Skyerne,  der  foran  hviler  som  et  bølgende  Hav.  Luften 
er  saa  rén  og  blaa,  saa  høj  og  klar,  at  man  aander  frit  og  føler 
sig  uendelig  hævet  over  Menneskelivets  Smaating.  Længe  boltrer 
Tankerne  sig  i  det  uhyre  Rnm.  Man  staar  endnu  deroppe  under 
Nedstigningen    og    vaagner   først    igen    ved    Synet    af   de    rygende 

Hvad  man  ser  paa  en  Ridetur. 

Skorstene,  Menneskene  og  Lokomotiverne.  Men  hele  den  Dag  og 
mange  Dage  efter  har  man  Ghms  i  Øjnene.  Man  har  sét  Guds 
Ansigt. 

—  Rider  man  omkring  paa  Landet,  maa  man  hvert  ØjebHk  standse 
for  at  faa  en  lille  Passiar  med  danske  Farmere,  der  læsser  Sæd 
eller  sætter  Stak,  En  saadan  Høstscene  er  gengivet  paa  det  ved- 
føjede Billede.    Flertallet  af  Farmerne   sidder   i   gode  Kaar,  og  Ed- 


l-'aiiikr  l'iinuurt'  J   Utali-Dalen. 

munds-Loven  har  ikke  paa  anden  Maade  grebet  ind  i  deres  Hus- 
holdning, end  at  deres  Medhustruer  er  blevet  Tjenestetyende,  hvilket 
maaske  endda  ikke  var  nogen  stor  Forandring,  I  Landdistrikterne  har 
Loven  næppe  haft  den  tilsigtede  Virkning.  En  dansk  Landslagter,  der 
næsten  altid  er  paa  Rejse,  fortæller  mig,  hvorledes  han  har  ind- 
rettet sig: 

„Jeg  har  fordelt  Konerne  i  forskellige  Distrikter.  Det  er  næsten 
ligegyldigt,  hvor  jeg  kommer  hen,  saa  finder  jeg  en  Ægtehalvdel, 
der  gi'er  Nattelogis  og  god  Breakfast!" 

Medens  Brigham  Young  herskede  i  Utah,  arbejdede  Mor- 
monerne udelukkende  paa  Landets  Opdyrkning.  Piofeten  vidste 
meget  godt,   at   der   var   Guld   og  Sølv  i   Bjergene,   men   han   var 

bange  for,  at  de  raa  Indvandrere  skulde  forfalde  til  Blødagtighed, 
dersom  de  fik  for  let  Adgang  til  store  Rigdomme,  og  maaske 
frygtede  han  ogsaa,  at  Minerne  skulde  hidlokke  for  mange  Even- 
tyrere fra  de  østlige  Stater.  I  hvert  Fald  daterer  Minevæsnets 
Opkomst  sig  fra  Tiden  efter  Brigham  Youngs  Død,  og  skønt  Sta- 
tens Minedrift  endnu  ikke  har  naaet  en  Udvikling  som  i  Colorado, 
Montana  og  Idaho,  udgraves  der  dog  aarligt  i  Utah  Metaller  til 
Værdi  af  150  Millioner  Dollars.  Af  denne  Sum  repræsenterer  Sølvet 
en  Værdi  af  80  Millioner  Dollars,  Blyet  40  Millioner  og  Guld  og 
Kobber  Resten.  Guldet  er  ikke  af  den  bedste  Kvalitet,  men  Blyet 
er  fortrinligt.  Der  udføres  heraf  aarligt  24,000  Tons. 

Navnet  Utah  er  af  indiansk  Oprindelse.  Mormonerne  selv  kaldte 
deres  Stat  Deseret,  hvilket  betyder  Honning-Bi,  en  Betegnelse,  der  er 
taget  fra  Mormons  Bog.  I  Statens  Vaaben,  som  er  fra  1850,  ser  man 
en  Bikube,  og  Kuben  bruges  hyppigt  som  Symbolik  for  Mormonernes 
Flid  og  Landets  Frugtbarhed.  „Bikuben"  er  fremdeles  Navn  paa 
Mormonernes  danske  Blad,  der  har  sit  Kontor  i  et  Træhus  ikke 
langt  fra  Tabernaklet.  Jeg  kiggede  derind  en  Dag,  da  Vejen  faldt 
forbi,  men  fik  egentlig  ikke  Indtryk  af,  at  „Bikuben"  var  et  Ver- 
densblad.  Redaktion  og  Trykken  var  forenede  i  ét  lille  Rum.  Ved 
Skrivebordet  stod  en  ældre  Mand,  som  besvarede  mit  ærbødige 
How  do  yoii  do  med  Raabet:  „Jeg  er  døv!"  Nedslaaet  over  denne 
Meddelelse  vendte  jeg  mig  til  en  yngre  Mandsperson,  der  sad  ved 
Sætterkassen.  Men  denne  Mandsperson  rystede  paa  Hovedet  og 
pegede  paa  Munden,  som  om  han  vilde  sige:  „Jeg  er  stum!"  Noget 
Levende,  der  rørte  sig  bag  et  Forhæng,  indjog  mig  nu  alvorlig 
Skræk.  Det  var  en  Skikkelse  med  nøgne  Ben  og  Klumpfod,  men 
en  Skikkelse,  som  forøvrigt  kunde  bruge  Munden.  Jeg  var  imidler- 
tid bleven  fortumlet  og  anbefalede  mig  i  en  Fart. 

—  Paa  en  Ridetur  kom  jeg  op  til  Statsfængslet,  der  er  beliggende 
et  Par  Mil  fra  Byen.  Den  Liberalitet,  hvormed  man  aabner  alle 
Døre  for  en  Fremmed  i  Amerika,  var  i  høj  Grad  til  Stede  her.  Da 
Fængselsinspektøren   erfarede,  at  jeg  ikke  var  Mormon,  betragtede 

han  mig  aabenbart  som  staaende  paa  hans  Side  i  Opfattelsen  af  de 
lokale  Spørgsmaal,  og  jeg  fik  frit  Lov  til  at  gaa  omkring  i  Fængslet. 
Det  var  lyst  og  luftigt.  Cellerne  stod  aabne,  og  Fangerne, 
der  var  iførte  de  almindelige  tværstribede  Fangedragter,  kunde  til- 
syneladende fordrive  Tiden  efter  deres  egen  Smag.  Det  er  i  dette 
Fængsel,  at  Mormonerne  i  stort  Antal  har  bødet  for  deres  Over- 
trædelse af  Edmunds-Loven,  en  Overtrædelse,  der  lokalt  kaldes 
„ulovlig    Omgang    med    Familien".    I   Øjeblikket    sad    der    et    halvt 


Danske  Mormoner  i  Fængslet. 


Hundrede  Mormoner  fængslede  og  mellem  dem  Apostlen  Rudger 
Clawsen,  der  afsonede  tre  Aars  Fængselsstraf  for  Polygami.  Man  ser 
ham  til  højre  paa  Billedet  med  en  mørk  Filthat  paa  Hovedet.  De 
to  høje  barhovede  Mænd,  der  staar  ham  nærmest,  indtager  ogsaa 
fremragende  Stillinger  i  Mormonkirken.  Flere  af  de  fængslede  Mor- 
moner var  Danskere  og  meget  snaksomme,  indtil  man  førte  Sam- 
talen hen  paa  deres  Koner.  Saa  fik  de  pludselig  en  Slaa  for 
Munden. 

Paa  Vejen  fra  Fængslet  standsede  jeg  foran  en  lige  saa  ind- 
tagende som  meddelsom  Dames  Hus.  Min  Ledsager  havde  sagt 
mig,  at  denne  Dame,  der  var  dansk,  havde  været  Kammerfrøken 
hos  Emilie  Free,  Profetens  Favorit-Hustru.  Jeg  vilde  da  benytte 
Lejligheden  til  at  faa  besvaret  det  meget  omstridte  Spørgsmaal: 
Hvor  mange  Koner  havde  egentlig  Brigham  Young? 

Vor  lille  buttede  LandsmaiidiiKle  iidtalto  sig  med  stor  Uforbehol- 
denhed. Som  Svar  paa  mine  Sf)øifi;snia<'il  ytrede  hun  følgende: 

„Da  jeg  var  i  Huset  hos  Emilie,  havde  Bngham  Young  ialt  22 
virkelige  Koner,  det  vil  sige  Koner,  som  levede  i  hans  Hus  og 
spiste  ved  hans  Bord.  Hans  første  ægteviede  Hustru  var  Mary  Ann 
Angel,  som  skænkede  ham  fem  Børn,  hvorimellem  de  bekendte 
Døtre  Alice  og  Luna.  Efter  Mary  Angel  kom  Lucy  iJecker  og  hen- 
des Søster  Clara.  Derpaa  Hariief  Cook,  som  altid  gjorde  Spektakel, 
Lucy  Bigelow,  der  bar  saa  mange  fine  Dragter,  Lady  Twiss,  Mar- 
tha Bowkei-,  Harnet  Barjiey,  Eliza  Burgess,  Ellen  Rockwood  og 
Margarete  Pierce,  der  allesammen  var  uden  større  Betydning.  Men 
eftei-  dem  kom  Emilie  Free. 

Hun  var  høj  og  linvde  dejlige  Bevægelser,  stoie  kloge  Øjne  og 
et  mørkt  Haar.  Desuden  vai-  hun  ;iF  god  Familie.  Hun  spillede  og 
tilbragte  megen  Tid  med  Læsning.  Det  var  ikke  underligt,  at  Pro- 
feten hurtigt  skaMikedf!  hende  sit  Hjerte.  Han  besøgte  hende  dag- 
lig. Ja,  til  sidst  lod  han  bygge  en  særlig  Gang  mellem  sit  og  hen- 
des Sovekammer.  Til  Gengæld  var  Emilie  sød  og  skænkede  Profe- 
ten otte  Børn.  Men  saa  blev  hun  fordunklet  af  Amelia  Folsom,  der 
kun   vai-  nitten  Aar." 

Om   Livet  i  Haremet  ytrede  den  lille  buttede  Frue: 

„De  kan  selv  gaa  ned  i  Huset,  der  ligger  nøjagtig  som  da 
Bngham  levede.  I  Stuen  ser  De  Køkkenet  og  den  store  Spise- 
sal; udenom  er  der  en  hel  Del  Smaavæielser,  som  var  indrettede, 
til  Børnene.  I);i,  Brigli;un  naju-de  Støvfits  Anr,  liiivde  han  i<iH  Ui\ 
Børn.  De  kan  da  tænke  Dem,  ;it  der  Ina  et  Hus  om  Morgenen, 
naar  de  smaa  Profeter  skulde  vaskes.  I)(;n  Gamle  kendte  ikke  selv 
;dle  Bøinene,  men  spurgte  tidt  os  andre,  tivad  det  var  for  et  Barn, 
vi  bar  paa  Aimen.  Saa  sagde  vi:  „Det  er  en  lille  Huntington" 
eller  „en  lille  Gusta  Cobb",  og  san  gik  den  Gamle  ind  og  bad  til 
Gud.  M.'ui  skuld«;  tro,  at  saa  mange  imge  Koner  havde  gjort  sig 
lystige  over  denne  Mand,  men  tvailimod  hcliiuidlcMle  de  ham  med 
stor  Respekt  og  bejlede  lige  til  det  sidste  til  hans  Gunst.  Den  ene- 
ste, dei"  kunde  lokke;  Penge  fra   ham.   var  Amelia  F'olsom.   Han   var 

ellers  meget  okonomisk.  Hele  Huset  var  monteret  med  den  største 
Simpelhed;  de  ældre  Borns  Toj  blev  forandret  til  de  vngre,  og  i 
Kokkenet,  der  blev  forestaaet  af  Lady  Twiss.  var  der  Laas  og 
Slaa  for  baade  Brod  og  Sul.  Kokkenregnskaberne  blev  hver  Lor- 
dag  eftersete  af  Brigham  Young;  naar  vi  havde  brugt  for  meget, 
prædikede  han  næste  Dag  i  Tabernaklet  om  Knudens  Odselhed. 

Det  var  sjældent,  at  Profeten  selv  modte  til  Frokosten,  hvorfor 
der  i  hans  Fraværelse  var  Shid  mellem  Fioierne  om.  hvem  der 
skulde  sidde  overst:  ofte  endte  det  med.  at  en  af  dem  tog  sine 
Born  paa  Armen  og  forlod  Bordet,  selv  om  Bornene  skreg  af  Sult. 
Ved  Middagen  Kl.  3  derimod  kom  Brigham  selv  til  Stede,  og  saa 
var  der  selvfolgelig  Solskin  over  hele  Linien.  Madtidet  bestod  af 
to  Retter,  og  naar  det  var  til  Ende.  læste  Brigham  hojt  i  Mormons 
Bog.  Det  interesserede  \'ist  de  ældre  Koner. 

Af  disse  boede  seks  i  Stuen:  de  atten  vngre  derimod  var  ind- 
logerede ovenpaa.  Værelserne,  som  De  kan  se  endnu,  hgger  til 
hojre  for  en  lang  Gang  og  ligner  noget  Kupeerne  i  en  Pullmans 
Vogn.  De  kan  jo  tænke,  at  det  vakie  Opsigt,  naar  Konerne  om 
Aftenen  borte  Brigham  Youngs  Skridt  paa  Gangen.-   — 

Og  den  lille  buttede  Frue.  der  var  bleven  opromt.  gav  endnu  en 
Række  detaillerede  Oplysninger,  der  dog  falder  uden  for  den  al- 
vorlige Historieskri%Tjing.  Til  Slutning  oplvste  hun.  at  Brisham  for- 
uden sine  egne  -IH  Koner  samtidig  h_\-ppigt  -beseglede"  for  kortere 
eller  længere  Tid.  saa  det  omtrent  var  rigtigt,  naar  man  i  Slutningen 
af  Tredserne  mente,  at  han  havde  ca.  70  Hustruer.  Særlig  pudsigt 
skildrede  Fruen  den  Re^■y.  Profeten  hver  Sondag  Morgen  afholdt 
over  Konerne.  Jeg  saa  i  Tanken  gamle  Brigham  skride  ned  forbi 
de  lange  Rækker  og  ligesom  Napoleon  pludselig  standse  foran  en 
Soldat  og  raabe: 

„Jeg  tror.  jeg  kender  Dig  I  —  var  Du  ikke  med  ved  Wagram?" 

—  Er  det  beundi-ingsværdigt,  at  Brigham  Young  skabte  et  leve- 
dygtigt Samfund  ude  mellem  dis«e  Bjerge,  saa  er  det  endnu  mere 
beundringsværdigt,  at  han  paa  en  Gang  har  kunnet  timile  saa 
mange   Fruer.    Det    er   Bevis    paa.    at    han    var   en   stor  Menneske- 

kender,  og  at  han  besad  en  ganske  overordenlig  Personlighed.  Det 
er  forstaaeligt,  at  de  jævne  Mormoner,  der  har  set  og  kendt  ham, 
endnu  føler  Virkningen  af  hans  mægtige  Evner.  Vel  er  den  blinde 
Profetdyrkelse  usmagelig  for  en  Rejsende,  men  man  gør  rigtigst  i 
at  tie  stille.  Da  jeg  en  Dag  ytrede  til  en  dansk  Farmer,  at  Brig- 
ham Young  dog  vel  ikke  var  mere  end  et  Menneske,  raabte  Far- 
meren vredt: 

„Et  Menneske!  Ja,  jeg  gad  nok  se  det  Menneske,  der  byggede 
et  saadant  Samfund  op  i  en  af  Nabodalene."   — 

Hvortil  en  anden  dansk  Farmer  alvorligt  føjede: 

„Og  samtidigt  besørgede  sin  Familie." 


JESUS 

Pst!  Jeg  kører  Dem  til  Vorherre  for  en  halv  Dollar!"  „Denne 
Vej  til  Jesus!"  „Første  Vogn  til  Frelseren,  første  Vogn!"  — 
disse  Raab  lød  imod  mig,  da  jeg  steg  af  paa  Banegaarden  i  Den- 
ver, den  bekendte  By  i  Sølvstaten  Colorado.  Et  Øjeblik  efter  sad  jeg 
i  en  Cab,  der  i  skarpt  Trav  førte  mig  til  Nord-Denver,  hvor  jeg 
skulde  sé  den  besynderlige  Mand,  der  havde  sat  hele  Amerika  i 
Bevægelse. 

Hans  Navn  var  Francis  Schlatter.  Om  hans  Oprindelse  lød  Med- 
delelserne meget  modsigende.  Hans  Nærmeste  angav,  at  han  var 
født  af  en  Jomfiu  i  Alsace.  Fremdeles,  at  han  i  sin  Ungdom  var 
udvandret  til  Amerika  og  her  en  Tid  lang  ernærede  sig  som  Sko- 
mager. Men  noget  bestemt  vidstes  ikke  ud  over  dette  ene,  at  han 
virkehg  i  1892  havde  arbejdet  som  Skomager  i  Denver,  og  at  han 
efter  et  Syn,  han  sagde  at  have  modtaget  fi-a  sin  himmelske  Fader, 
vandrede  til  Arkansas,  hvorhen  han  ankom  med  bart  Hoved,  ussel 
Paaklædning  og  saarede  Fødder.  Paa  Grund  af  dette  Udseende  og 
Mandens  besynderlige  Tale  lod  Sheriffen  ham  anestere  og  holdt 
ham  fængslet  i  halvtredie  Maaned.  I  Fængslet  savede  han  Brænde, 
vaskede  Tallerkener  og  rensede  Deputy-She riffens  Hus.  Men  da 
han  havde  modtaget  en  ny  Aabenbaring  fra  sin  Fader,  forlod 
han  pludseHg  Stedet  — 

Dernæst  træffer  vi  ham  i  Ørkenen,  hvor  Djævelen  opsøgte  ham, 

fristede  ham  og  tilbød  ham  at  blive  Sheriff;  men  han  fik  Bugt 
med  Fristeren  og  vandrede  under  store  Savn  og  aandelige  An- 
fægtelser gennem  Texas,  New  Mexico  og  Arizona  til  det  sydhge 
Kalifornien.  Naar  han  led  Tørst  og  besvimede,  hentede  han  Styrke 
hos  sin  Fader. 

Han  begyndte  at  helbrede,  men  ikke  for  Betaling.  Han  brød  sig 
ikke  om  Penge  og  havde  kun  faa  Fornødenheder.  Om  Natten  rul- 
lede han  sin  Frakke  sammen,  lagde  den   under   Hovedet   og   sov 
ind  blandt  Markens  vilde  Dyr  og  Skovens  Fugle.   Ved  en  saadan 
Lejlighed  var  det,  at  en  Tigger,  han   havde 
helbredet,   viste  sig  taknemlig  ved   at  stjæle 
Helbrederens    Frakke.    Halvnøgen    kom    han 
til  San  Diego. 

Saa  aabenbarede  Faderen  sig  for  ham  og 
sagde  til  ham,  at  han  maatte  modtage  20 
Dollars  af  de  Mennesker,  han  havde  helbredet. 
For  disse  Penge  var  det  hans  Agt  at  rejse 
med  en  Damper  til  San  Francisco. 

Helbrederen. 

Men  saalunde  føjede  det  sig,  at  han  ven- 
tede paa  Damperen,  og  mens  han  ventede,  sov  han  en  Nat  i  Hus 
sammen  med  en  Landstryger,  han  havde  helbredet  for  Feber  og 
bagefter  skænket  Halvdelen  af  sine  Penge.  De  sidste  10  Dollars, 
han  ejede,  opbevarede  han  i  sine  Benklæder,  som  han  hængte  paa 
Sengestolpen,  før  han  gik  til  Hvile.  Da  han  vaagnede,  var  Land- 
strygeren gaaet  og  havde  medtaget  baade  hans  Benklæder  og 
hans  Penge. 

Lidende  og  bedrøvet  begav  han  sig  ind  gennem  Landet,  mens 
Rygtet  ilede  forud  for  ham  og  samlede  Syge  paa  hans  Vej.  I 
New  Mexicos  største  By,  Albuquerque,  helbredte  han  Hundreder, 
og  da  han  med  Jernbanen  naaede  Colorado,  var  der  ikke  en  Avis 
i  Unionen,  som  ikke  havde  bragt  hans  Billede,  og  som  nu  ikke  dag- 
ligt meddelte  lange  Telegrammer  om  hans  Undergerninger.  Ved  sin 
Ankomst  til  Denver  helbredte  han  en  af  Byens  Aldermen,  der 
led    af   Vattersot,    og    som    Tak    stillede   Aldermanen   sit   Hus   og 

alt,  hvad  han  ejede,  til  Helbrederens  Raadighed.  Det  var  i  Haven 
til  dette  Hus,  at  Francis  Schlatter  viste  sig  og  helbredte  fra  600 
til  1000  syge  Mennesker  om  Dagen,  gennemsnitlig  2—3  Syge  i 
Minuttet.  lait  havde  han  i  de  sidst  forløbne  ti  Uger  helbredet  ca. 
30,000  Syge,  af  hvilke  mange  havde  bragt  ham  store  Pengegaver. 
Men  han   afviste  Pengene   med   sit   melankolske   Smil    og   nægtede 


Undervejs  til  Jesus.  Gadeparti  i  Denver. 

haardnakket  at  modtage  noget  for  sin  Hjælp.  Byen  Denver  pro- 
fiterede paa  mange  Maader  af  hans  Nærværelse.  I  over  fem  Uger 
havde  Jernbaneselskaberne  haft  fordoblede  Indtægter  og  —  som 
var  det  den  naturligste  Ting  af  Verden  —  averterede  de  konkur- 
rerende Selskaber  nu  med  „Hurtig-Træn  til  Jesus".  I  Byens  Butik- 
ker blev  der  gjort  Forretninger  med  Billeder,  Træsager,  Lomme- 
tørklæder, og  med  mange  andre  Ting,  som  Sælgeine  paastode,  at 
„Jesus"  havde  rørt  ved.  Men  disse  FoiTetninger  var  Francis  Schlatter 
ganske   uvedkommende.    Da    en    Impresario    tilbød    ham    100,000 

Dollars  for  at  rejse  til  Chicago  og  optræde  i  en  Musikhal,  svarede 
han,  at  han  kun  lød  sin  Faders  Røst. 

—  Endelig  holdt  vi  foran  Alderman  Fox'  Gaard,  et  toetages 
rødt  Hus,  der  var  omgivet  af  en  Have.  Inderst  i  denne,  mellem 
to  Platantræer,  saa  jeg  Frelseren  rage  op  over  Mængden.  Hans  mæg- 
tige seks  Fod  høje  Skikkelse  med  det  lange  bølgende  Haar  omkring 
et  regelmæssigt  Ansigt,  behersket  af  store  udtryksfulde  Øjne,  gjorde 
unægtelig  et  gribende  Indtryk.  Foran  ham  stod  og  laa  der  6 — 700 
Syge  i  en  Række,  der  fra  Haven  snoede  sig  ud  paa  Gaden.  De 
Syge  var  i  alle  mulige  Aldre.  Der  var  Unge  og  Gamle,  Lamme  og 
Vattersottige.  Der  var  Mænd,  som  gik  ved  Stok  og  Krykker,  og  blege 
Kvinder,  som  ikke  kunde  gaa  ved  egen  Hjælp.  Der  var  Børn  med 
Feber  i  deres  store,  aabne  Øjne,  og  der  var  Oldinge,  som  ravede 
frem  i  Blinde.  Ingen  Maler,  der  har  malet  Jesus  Christus,  har  nogen 
Sinde   dristet  sig  til  at  male  ham  helbredende  i  en  saadan  Kreds. 

Jeg  traadte  nærmere  og  passerede  to  Politibetjente,  der  holdt 
Vagt  ved  Indgangen.  Langs  med  Havemuren  var  der  opslaaet 
Telte,  hvor  der  solgtes  Mad  og  Drikke.  Omsætningen  syntes  at  være 
Uvlig,  men  alt  foregik  i  Ro  og  Orden.  Et  vist  Alvor  bemægtigede  sig 
Menneskene,  saa  snart  de  traadte  ind  i  denne  Have.  Langsomt  lyk- 
kede  de  Syge  nærmere.  Troende  og  Tvivlende,  alle  i  nervøs  Forvent- 
ning, de  fleste  dog  med  Tillid  og  Fortrøstning  skuende  opad  mod 
den  mægtige  Skikkelse  med  det  fromme  Ansigt.  Saa  slæbte  de  sig  hen 
imod  ham,  og  med  opløftet  Blik  foretog  han  Haandspaalæggelsen, 
idet  han  med  Inderlighed  fremsagde  en  Bøn.  Og  nu  saa  man  det  Vid- 
underlige: Sammenkrøbne  Skikkelser  rettede  sig,  Gigtsvage  kastede 
deres  Krykker,  og  Dødssyge  fyldtes  pludselig  af  Haab  og  Kraft.  Og 
hvad  der  foregik  beroede  ikke  paa  Øjenforblændelse  eller  Kunst. 
Alderman  Fox  havde  Kælderen  fuld  af  Krykker,  som  han  havde 
ladet  samle  op  i  Haven.  Dygtige  Bladreportere,  der  var  udsendte 
fra  Chicago,  undersøgte  hvert  enkelt  Tilfælde,  interviewede  de 
Helbredte  og  telegraferede  til  deres  Hjemstavn  for  at  faa  Bekræf- 
telse paa  deres  Udsagn.  Ligeledes  var  der  Fotografer,  som  tog 
Billeder  af  de   Syge  før  og  efter  Helbredelsen,  og  der  var  Læger, 

som  —  af  let  forstaaelig  Avind  —  fulgte  enhver  af  Helbrederens  Be- 
vægelser. Men  ogsaa  Lægerne  maatte  indrømme,  at  hvad  der  her  fore- 
gik var  uforstaaeligt.  Nogle  kaldte  det  Magnetisme,  andre  Suggestion, 
og  andre  opstillede  Teorier  om  hypnotisk  Paavirkning.  Men  de 
Syge,  der  var  blevet  helbredede,  mente  simpelt  hen,  at  der  var 
foregaaet  et  Mirakel.  De  Troende  iblandt  dem  og  til  disse  hørte 
Denvers  protestantiske  Præst,  Myran  Reed  —  betragtede  Helbrede- 
ren som  et  Menneske  med  guddommelig  Sendelse.  Enkelte  af  dem 
knælede  paa  Gaden  og  lovede  og  prisede  Gud. 

Francis  Schlatter,  der  fremdeles  stod  i  Haven,  hævet  over  Mæng- 
den, maatte  være  i  Besiddelse  af  en  utrohg  Udholdenhed.  Han 
modtog  de  Syge  fra  Kl.  9  om  Morgenen  til  Kl.  4  om  Eftermid- 
dagen og  fik  i  den  Tid  ingen  Mad  og  intet  andet  at  drikke 
end  et  Glas  Vand.  Paa  hudløse  Fødder,  træt,  sulten  og  udmattet 
var  han  kommen  fra  sin  lange  Vandring  over  Klipperne  og  de 
øde  Sletter.  I  40  Dage  havde  han  vandret  gennem  den  forfærde- 
lige Mojave  Ørken,  næsten  uden  Føde.  Nu  stod  han  her  i  Regn 
og  Hede,  mild  og  gudfrygtig,  barnhg  i  sit  hele  Væsen.  I  Evropa 
havde  man  vel  arresteret  Helbrederen.  En  Herredsfoged  havde 
underkastet  ham  Forhør,  og  naar  det  var  bleven  godtgjort,  at 
han  lige  saa  hdt  var  cand.  theol.  som  cand.  med.,  var  han 
bleven  idømt  Fængselsstraf,  fordi  han  uberettiget  optraadte  som 
Præst  og  Læge.  Ikke  saadan  her.  Mængden  behandlede  ham  med 
Ærefrygt.  Hans  værdige  Optræden,  simple  Levemaade  og  faste 
Tro  paa,  at  han  udrettede  noget  Godt,  vandt  ham  Alles  Agtelse. 
Han  var  simpelt  klædt,  i  en  folderig  Kofte,  store  klodsede  Sko  og 
uden  Hat.  Hans  hele  Person  var  præget  af  en  Værdighed,  som 
maatte  gøre  Indtryk  paa  Enhver,  endog  paa  dem,  der  ikke  troede 
paa  hans  vidunderlige  Gerninger. 

Man  tænke  sig  nu  til  den  ubeskrivehge  Besynderhghed,  det  var 
at  sé  et  saadant  Menneske  i  de  amerikansk-moderne  Omgivelser. 
Den  elektriske  Sporvogns  Ringen  og  den  skarpe  Lokomotivfløjte 
skar  igennem  Helbrederens  inderlige  Ord,  og  naar  han  vendte 
Øjnene   mod   Himlen   for   at  bede   til  sin   Fader,  saa  han  op  i  en 

Sky  af  Kulrøg  og  i  et  Net  af  Telefontraade.  Men  lige  roligt  lød 
hans  smukke  Røst,  og  lige  roligt  stod  hans  værdige  Skikkelse 
imellem  Reporterne,  Jernbaneagenterne,  Fotograferne  og  Betjentene 
med  de  smarte  Ansigter.  Mellem  disse  Skikkelser  færdedes  i  Haven 
Turister,  Læger,  Præster  og  de  Syge,  der  stønnede  af  Smerte, 
skælvede  af  Angst  og  Spænding.  Det  var  et  Billede,  man  aldrig 
glemmer,  et  Billede  af  Forbavselse,  Jammer,  Tvivl  og  Haab  og 
Ærefrygt,  og  midt  i  dette  Billede  det  forunderlige,  gaadefulde 
Menneske,  en  moderne  Jesus  i  et  Samfund,  hvor  enhver  Bevægelse 
foregaar  mekanisk,  hvor  der  ingen  Plads  findes  for  Miraklet,  hvor 
Røveren  paa  Korset  dræbes  ved  Elektricitet. 

Om  Eftermiddagen  fik  jeg  Lejlighed  til  at  tale  et  Pai-  Ord  med 
Helbrederen.  Han  var  øjensynlig  meget  træt  og  havde  sat  sig  paa 
en  Bænk  i  Haven.  Jeg  stillede  ham  kun  ét  Spørgsmaal,  det  samme 
som  Farisæerne  for  2000  Aar  siden  stillede  Jesus.  Jeg  spurgte 
ham: 

„Er  Du  Guds  Søn?" 

Saa  vendte  han  sit  milde  Ansigt  op  imod  mig  og  svarede 
langsomt: 

„Nej,  jeg  er  kun  et  Menneske.  Men  min  Fader,  som  er  i  Him- 
lene, har  givet  mig  den  forunderlige  Kraft." 

—  En  Uge  senere  var  han  forsvunden.  Ingen  fandt  hans  Spor. 
Man  antog,  han  atter  vandrede  om  i  Ørkenen. 

